
Ca rebel, soldat, erou, spion, Kenneth Wilding nu a 
cunoscut niciodată înfrângerea, datorită abilităţilor 
lui ieşite din comun. Dar nimic nu-i poate salva 
moştenirea și titlul când se întoarce din război şi îşi 
găsește domeniul pustiit. Nimic — până când un străin 
îi oferă un pact cu diavolul: salvarea financiară în 
schimbul abilităţilor subversive remarcabile ale lui 
Kenneth. Cu inima îndoită, Kenneth este de acord cu 
misiunea de a pătrunde în casa unuia dintre cei mai 
mari pictori ai Angliei, pentru a demasca o crimă 
teribilă. Acolo însă, descoperă ceva infinit mai 
periculos: un mod de viață nou și tentant şi o femeie 
irezistibilă. Este tot ce și-a dorit mereu — și nu va putea 
avea niciodată. 

Cu reputaţia distrusă de o aventură a tinereții, 
impetuoasa Rebecca Seaton se izolează în atelierul ei și 
se dedică total picturii, până când Kenneth Wilding, 
bărbatul cu chip de pirat şi suflet de poet, îi dă viaţa 
peste cap. Dar misiunea secretă a lui Kenneth este 
o piedică în calea iubirii dintre ei şi declanșează un 
pericol care ameninţă viața Rebeccăi, aruncându-i 
într-un adevărat râu de foc, care le va transforma 
sufletele pentru totdeauna... 


Mary Jo Putney este unul dintre cei mai bine vân- 
duţi autori americani de ficțiune romantică, bucu- 
rându-se de o prezență permanentă în tbpurile 
publicaţiilor New York Times, Wall Street Journal 
şi Publishers Weekly. 

| “Râul c de s i 


Traducere din limba engleză 
Ecaterina Râmboi 


prolog 


Sutterton Hall Bedfordshire, Anglia, 1794 


Băiatul își trecu mâna pe deasupra hârtiei, gânditor, 
ţinând delicat în ea bucata firavă de cărbune. 

Fusese ușor să înceapă să deseneze poneiul, dar pi- 
cioarele? Oare cum arătau picioarele lui Albie când 
mergea la trap? Kenneth Wilding își creă foarte precis 
în minte imaginea poneiului în mișcare, după care 
scoase un mic sunet de satisfacție și se aplecă peste 
desen. Așa, piciorul drept din față arăta cam așa, apoi 
picioarele din spate. 

Când termină, îi duse desenul mamei lui, care își 
legăna fetița ca s-o adoarmă în partea opusă a camerei 
copiilor. Ştia că femeia își făcea griji pentru bebeluș, 
însă, când se apropie de ea, aceasta ridică privirea spre 
el, zâmbitoare. 

- Foarte frumos, Kenneth, spuse ea după ce ana- 
liză desenul. Nu ai desenat un cal oarecare, ci chiar 
pe Albie, nu-i așa? Ce bine seamănă, continuă Lady 
Kimball după ce copilul încuviință din cap. Arată de 
parcă ar fi gata să sară de pe foaia de hârtie. Nici eu 
nu aș fi putut desena mai bine. 

Era un compliment minunat din partea mamei lui, 
care desena ca un înger, așa că Kenneth se întoarse la 
caietul lui de crochiuri cu un zâmbet mândru pe chip. 
Tocmai începea un nou desen în care îl înfățișa pe 
Albie, când ușa camerei copiilor se deschise, lăsând să 
pătrundă înăuntru un val de aer rece de pe hol. Când 
văzu că nou-venitul era tatăl lui cel voinic și viguros, 
cu picioarele ferm ancorate în podea, precum rădăci- 
nile faimoșilor stejari de la Sutterton Hall, Kenneth 
strânse cu putere cărbunele în mână. 

-Țiam spus să nu îți pierzi vremea desenând, zise 
Lord Kimball, încruntându-se la fiul său. Ar trebui 
să studiezi la latină, ca să fii pregătit să intri la Harrow 
anul viitor. 

-Kenneth își terminase lecţia la latină, așa că i-am 
spus că nu este nici o problemă dacă desenează puţin, 
interveni mama lui pe un ton blând. E chiar talentat, 
Godfrey. Atunci când va pleca în marele tur, va aduce 
înapoi cu el imagini minunate de pe continent. 

- Desenatul e pentru fetițe, zise Lord Kimball și 
strâmbă din nas. Domnii adevărați angajează artiști care 
să le imortalizeze amintirile de călătorie, continuă el, 
după care se năpusti asupra fiului său, îi smulse desenul 
cu poneiul, îl mototoli și îl aruncă în focul din cămin. 
Vino cu mine! Vacile încep să fete, și ești destul de mare 
ca să dai o mână de ajutor. 

Fără să vrea, Kenneth scoase un mic sunet de protest, 
după care strânse din buze şi sări ascultător în picioare. 

- Da, domnule, spuse el. 

Într-o bună zi, avea să fie al cincilea viconte Kimball 

i urma să aibă în grijă toate cirezile de vite, așa că tre- 
buia să cunoască fiecare colțişor din moșia Sutterton, 
asemenea tatălui său. Nimic nu era mai important de- 
cât pământul şi oamenii care trăiau pe el. Nimic. 

Înainte de a-și urma tatăl însă, aruncă o ultimă privi- 
re plină de regret spre desenul care se transforma încet 
în cenușă. 


capitolul 1 
Sutterton Hall, 1817 


Lucrurile stăteau chiar mai rău decât crezuse. Oftând 
din toți rărunchii, Kenneth Wilding dădu la o parte 
registrele contabile. Când devenise moștenitor, ştiuse 
că urma să aibă de furcă cu problemele financiare, dar 
sperase ca toţi anii ăștia de trai sărăcăcios și de mun- 
că grea să fi reușit să îi salveze moştenirea. Ce neghiob 
fusese să creadă așa ceva! 

Se ridică de la birou și se îndreptă spre fereastră, pri- 
vind afară la dealurile molcome de pe moșia Sutterton. 
Văzând cât de frumos era totul în jur, simţi parcă un cu- 
ţit în inimă. Tânjise să se întoarcă acasă în acești ultimi 
cincisprezece ani, însă nu se așteptase să găsească pă- 
mânturile odată fertile lăsate în paragină, cirezile de vite 
vândute pentru a plăti frivolităţile unui bărbat în vârstă 
şi ale tinerei lui soţii extravagante și lipsite de inimă. 

În timp ce se străduia să își stăpânească mânia, auzi în 
spatele lui pași, însoțiți de sunetul specific al unui bas- 
ton. Avu grijă să își schimbe expresia feţei înainte de a 
se întoarce spre sora lui, Beth. Doar ea îi mai rămăsese. 
Deși o iubea încă de pe când era un bebeluș chinuit de 
colici, nu știa cum să îi vorbească. Fuseseră despărțiți un 
timp mult prea îndelungat. 

Deși avea părul negru și ochii cenușii foarte asemănă- 
tori cu ai lui, trăsăturile ei erau delicate. Era drăguță și 
delicată și nu avea nimic în comun cu chipul lui aspru 
şi plin de cicatrici. Beth se așeză pe un scaun, sprijinin- 
duse ușor de mânerul bastonului. 

Expresia de pe chipul ei o făcea să pară mai în vârstă 
decât era de aşteptat la cei 223 de ani ai ei. 

-Nu ai mai dat nici un semn de când a plecat avoca- 
tul azi-dimineață, spuse ea. Să sun să ne servească masa? 
Avem o plăcintă cu carne de porc chiar gustoasă. 

- Mulţumesc, dar mi-a cam pierit pofta de mâncare 
după ce m-am uitat prin registrele contabile. 

- Cât de gravă este situația? întrebă ea adoptând o 
expresie serioasă. 

Deși primul lui impuls a fost să îi spună ceva care să 
o liniştească, Kenneth renunță imediat la idee. Nu avea 
cum să evite crudul adevăr, și, în plus, în ciuda aparen- 
tei ei fragilități, Beth era o femeie puternică. Încă din 
copilărie se împăcase cu ideea că se născuse cu un picior 
răsucit și, apoi, în adolescenţă, reușise să supraviețuiască 
săgeților veninoase aruncate de răsfățata și extravaganta 
ei mamă vitregă. 

-Suntem ruinaţi, spuse el direct. De când părintele 
nostru a secat resursele moșiei Sutterton pentru a-și asi- 
gura traiul la Londra alături de drăguța de Hermione, 
sumele la care se ridică ipotecile depăşesc cu mult va- 
loarea proprietăţii. Bijuteriile familiei sunt la Hermione 
și nu avem cum să le recuperăm, așa că va trebui să 
vindem moşia. Nu va mai rămâne nimic, nici măcar bu- 
cata de pământ care constituia zestrea ta. Probabil vom 
fi daţi afară de creditori peste câteva săptămâni. 

- Îmi era teamă că lucrurile ar putea lua o asemenea 
turnură, dar speram să greșesc, spuse Beth încleștân- 
du-şi degetele pe mânerul bastonului. Oricum, zestrea 
nu conta, de vreme ce mi-e dat să rămân fată bătrână, 
continuă ea, schițând un zâmbet. 

- Prostii! Dacă tata și Hermione nu te-ar fi ținut as- 
cunsă în Bedfordshire, ai fi măritată și ţi-ai legăna acum 
copilul pe genunchi, spuse Kenneth. 

De îndată însă ce rosti aceste cuvinte, își dori să nu o 
fi făcut, căci expresia de pe chipul surorii lui arăta cât de 
mult își dorea ceva ce poate nu avea să aibă niciodată. 

-lmi pare rău, Kenneth, m-am străduit să am grijă 
de moșie, dar nu prea m-am descurcat, spuse ea cu un 
gest ce dădea de înțeles că n-o interesau nici căsnicia, 
nici familia. 

- Moșia Sutterton nu era responsabilitatea ta, spuse 
el posac. Era a tatei, și acum e a mea. Noi suntem cei 
care te-au dezamăgit pe tine. 

-Nu te învinovăți. Tata a fost cel care s-a căsătorit 
cu o femeie care putea foarte bine să îi fie fiică și tot el 
a aruncat pe apa sâmbetei ceea ce au strâns generaţii 
întregi, numai pentru a-i oferi lui Hermione stilul de 
viață monden pe care şi-l dorea ea, spuse Beth şi se opri 
brusc, cu lacrimi în ochi. Mă simt aproape ușurată că s-a 
sfârşit, dar... o să îmi lipsească Sutterton. 

Refuzul ei de a-l învinui îl făcea să se simtă cu atât 
mai prost. 

- Trebuia să fi rămas aici, în loc să dau fuga să mă 
înrolez în armată. Dacă aș fi fost aici, poate aș fi reuşit 
să evit cele mai păguboase excese care s-au făcut. 

- Mă îndoiesc că ai fi putut face asta, spuse Beth sec. 
Nici că am văzut vreodată un bărbat mai îndrăgostit de- 
cât tata. Nu ţinea cont decât de dorințele lui Hermione. 
Ai fi înnebunit aici. Crezi că am uitat cât de mult te 
certai cu tata înainte de a pleca? 

Cuvintele ei îi treziră amintiri răscolitoare despre ace- 
le ultime zile petrecute la Sutterton. Beth avea dreptate, 
nu ar fi avut cum să rămână acolo. Încercând să dea 
totul uitării, îi spuse liniștitor: 

-Nu îţi face griji, n-o să murim de foame, am niște 
bani de pe urma vânzării comisionului meu. Asta ar tre- 
bui să ne ajungă până îmi găsesc ceva ca lumea de lucru. 
O să trăim confortabil, spuse el înghițind în sec în timp 
ce privirea îi rătăcea peste dealuri. Spera ca expresia lui 
să nu-i trădeze suferința. Mă duc să mă plimb. O să fa- 
cem planurile necesare diseară, după cină. Cred că vei 
putea să îți păstrezi lucrurile personale. 

- O să ne descurcăm destul de bine, spuse ea ridicân- 
du-se încet. O să vezi că, deși nu sunt vătaf, pot să fac să 
meargă lucrurile strună într-o gospodărie. 

El încuviință din cap, după care își luă tălpășița, 
bucuros să poată respira aerul rece de februarie. Își pe- 
trecuse înăuntru toate cele douăzeci și patru de ore de 
când se întorsese acasă, examinând registrele contabi- 
le și ascultând veştile dezastruoase pe care i le dădea 

avocatul familiei. In plus, îl concediase şi pe vătaful cel 
insolent și incompetent care fusese angajat după ce tatăl 
lui Kenneth nu se mai interesase de moșie. 

Poate că Hermione îi făcuse vrăji fostului viconte, 
căci acesta păruse cu totul alt om după ce se căsătorise 
cu ea. În copilărie, Kenneth simţise un amestec de dra- 
goste, respect şi teamă pentru părintele lui. Acum nu 
mai avea decât mânie și dispreţ. 

Pe măsură ce pașii îl purtau de-a lungul unei poteci care 
era acolo de dinainte de domnia lui Henric al VIII-lea, 
începu să se relaxeze. Ştia fiecare deal și fiecare bucăţică 
de peisaj ca în palmă, și, totuși, toate îi păreau noi, căci 
trecuseră cincisprezece ani, care puteau fi o eternitate. 

Poate că pentru unii peisajul iernatic putea fi depri- 
mant, dar lui Kenneth îi plăceau la nebunie culorile lui 
potolite. Copacii aveau mii de nuanțe cenușii, iar norii 
schimbători lunecau pe cer asemenea unor ființe vii. 
Nu peste multă vreme, aveau să iasă la lumină mugu- 
rii primăvăratici, explodând în splendoare de verdeață. 
Se opri lângă un pârâiaș și privi susurul cristalin al apei 
printre buruieni încurcate și pietre lucitoare. Totul de 
aici era acasă pentru el şi îi aparținea, cel puțin pentru 
încă o lună, două. 

Aruncă o piatră în apa pârâiaşului și îşi continuă dru- 
mul. Avea să poată face în așa fel încât el și sora lui să su- 
pravieţuiască, însă viaţa lui Beth fusese distrusă. Aceasta 
era drăguță, deşteaptă și bună la inimă, și probabil că, 
dacă ar fi avut o zestre mai de Doamne-ajută, s-ar fi pu- 
tut mărita în ciuda problemei de la picior. Diformitatea 
ei, însă, alături de lipsa de mijloace financiare o cam 
condamnau să rămână fată bătrână. 

Se opri pe vârful dealului de pe moșia Sutterton. Dea- 
supra lui, ramurile văduvite de frunze ale mestecenilor 
țeseau minunate desene complicate, meșteșugit alcătuite. 
Luă în pumni o mână de pământ uscat și sfărâmicios. 
Strămoșii lui trăiseră, munciseră și muriseră pe aceste pă- 
mânturi secole de-a rândul, iar acum, din cauza nechibzui- 
tului său tată, moşia avea să fie vândută unor străini. 

Chiar dacă nu se pricepea prea mult la agricultură, 
iubise de la bun început aceste pământuri la fel de mult 

cum își iubise mama. Aruncă pumnul de humă cu un 
sunet gutural, plin de deznădejde. Ar renunța la șansa 
lui la Paradis pentru a salva Sutterton. Deşi un om ca el, 
care își petrecuse jumătate din viață comițând crime de 
război, nu avea nici o șansă de a ajunge vreodată în rai. 

Vântul rece îi șuiera prin păr în timp ce cobora coli- 
na. Deși nu avea cu adevărat nici o speranţă, se întrebă, 
totuși, dacă ar putea să se împrumute suficienţi bani cât 
să plătească o parte din ipoteci. Poate astfel ar putea câş- 
tiga timp ca să vândă ceva pământ și să facă profitabilă 
partea de moşie rămasă. 

Dar suma de care avea nevoie era enormă - cel puţin 
douăzeci de mii de lire. Înainte de a se întoarce la mo- 
şie, luase legătura cu mai mulți bancheri de la Londra. 
Aceștia fuseseră politicoși cu el, căci era de rang nobil, 
însă nici unul nu avea de gând să împrumute bani unui 
om care nu moștenise decât datorii. Și pe atunci încă 
nu aflase cât de gravă era, de fapt, situația. 

n plus, nu ştia pe nimeni care i-ar încredința o ase- 
menea sumă. Cei mai buni prieteni ai lui erau soldații 
din fostul lui regiment, brigada de pușcași. Deși o uni- 
tate de luptă de elită, aceasta nu era, nici pe departe, la 
modă. Majoritatea ofițerilor din cadrul brigăzii erau fii 
de doctori, de vicari ori de mici nobili de țară şi, aseme- 
nea lui, erau nevoiți să trăiască din soldă, ba uneori să şi 
trimită ceva bani acasă. 

Singura excepție o reprezenta cel mai bun prieten al 
lui, Lord Michael Kenyon, însă, deși era de viță nobilă 
şi avea un venit confortabil, acesta era doar fiul mai.mic 
al familiei. În plus, se şi căsătorise de curând și aștepta 
un copil. Prin urmare, era puţin probabil să se poată 
lipsi de douăzeci de mii de lire chiar dacă Kenneth s-ar 
încumeta să îi ceară bani. lar asta chiar nu avea să o facă 
nici în ruptul capului. Il bătuse destul la cap pe Michael 
în trecut cu problemele lui. 

În momentul în care ajunse la marginea moșiei, epu- 
izase deja toate variantele prin care ar putea să o salveze. 
Se întoarse spre casă cu chipul împietrit. Sutterton era 
sortită pieirii. Sosise momentul să se gândească la viitor. 
Acum, că războiul se încheiase, mulți foşti ofițeri aveau 

să caute de lucru, dar, din fericire, avea ceva relații care 
Lar putea ajuta să își găsească o slujbă acătării. 

Când ajunse înapoi în holul de la intrare, era deja oa- 
recum împăcat cu perspectivele acestea sumbre. După 
ce intră, fu salutat de singurul servitor care mai rămăse- 
se la conac, bătrânul lor majordom, Harrod. 

- Aveţi un oaspete, Lord Kimball, spuse acesta, întin- 
zând spre el o tavă cu o carte de vizită cu un gest atât de 
elegant, încât ai fi crezut că Sutterton era vreun palat 
regal. Domnul a dorit să vă aștepte. 

„Lord Bowden“, citi Kenneth încruntândusse, căci 
nu își amintea deloc numele. 

- Unde este dumnealui? 

- Mi-am permis să îl invit pe Lord Bowden în bibliote- 
că, spuse Harrod, tușind ușor. 

Cu alte cuvinte, cărbunele era cam scump, și biblio- 
teca era singura cameră încălzită deschisă oaspeţilor. 
Kenneth îi înmână pălăria şi pelerina majordomului, 
după care străbătu holul înghețat spre biblioteca doar o 
idee mai călduță. 

Când Kenneth intră în încăpere, oaspetele lui se ridică 
de pe scaunul de lângă șemineu pe care îl ocupa. Lord 
Bowden avea în jur de cincizeci de ani, era cam slab și 
noduros și afișa un aer de încredere în sine deplină. Fără 
privirea intensă, întunecată, care părea să te cântărească 
permanent, ar fi putut trece foarte bine neobservat. 

-Ne cunoaștem cumva, Lord Bowden, sau ați fost 
prieten cu tatăl meu? întrebă Kenneth, rupând tăcerea. 

- L-am cunoscut pe tatăl dumitale, deși n-am fost pri- 
eteni apropiaţi, spuse Bowden, reluându-și locul fără a 
cere permisiunea. Am venit să discutăm despre afaceri. 

-Dacă vă datorăm bani, să știți că nu am ce face, 
moșia e la un pas de faliment. 

- Știu asta. E bine-cunoscută situaţia financiară a fa- 
miliei Wilding, spuse Bowden, privind în jur la biblio- 
teca sărăcăcioasă. Din acest motiv, am reuşit să cumpăr 
ipotecile neplătite cu o reducere considerabilă. Valoarea 
lor de drept este de cincizeci de mii de lire, şi nici una nu 
a fost plătită la timp, continuă el, scoțând din buzuna- 
rul interior un teanc de hârtii pe care le așeză pe birou. 

Kenneth scană repede documentele. Erau cât se poa- 
te de autentice, conținând inclusiv semnătura tatălui 
lui. Sfârșitul venise mai repede decât se așteptase. . 

- Aţi făcut o afacere proastă, Lord Bowden. Încer- 
când să nu își arate amărăciunea, Kenneth deschise apoi 
un sertar al biroului, scoțând la iveală cheile moșiei 
Sutterton. Erau duzini de chei înșirate pe un inel masiv 
din fier forjat, care se loveau unele de altele asemenea 
zalelor unui lanţ. Vă doresc să vă bucuraţi din plin de 
noua proprietate. Ar fi o idee bună să păstraţi servitorii. 
Au mai rămas puţini, dar sunt cât se poate de loiali. 
Eu şi sora mea vom pleca mâine, deși, dacă insistați, bă- 
nuiesc că am putea să plecăm chiar în această seară, spuse 
Kenneth și îi aruncă lui Bowden inelul greu cu chei. 

Luat prin surprindere, Bowden nu reuși să prindă 
cheile la timp, și acestea ricoșară în brațul scaunului și 
căzură cu un zgomot disonant pe podea. Bărbatul se 
holbă la inelul cu chei preţ de o clipă, după care ridică 
privirea spre Kenneth. 

- Nu am venit să vă dau afară, ci pentru a vă face o 
propunere, spuse el. 

- Vreţi să spuneţi că sunteți dispus să extindeți ter- 
menul-limită pentru plata ipotecilor? întrebă Kenneth, 
înăbușindu-și o urmă de speranţă. Dat fiind starea pro- 
prietăţii, o să treacă ani buni până să pot plăti altceva 
decât dobânda. 

- Nu am veni aici ca să negociez condiţii noi pentru 
ipoteci, spuse Bowden pe un ton detașat. Dacă îmi pu- 
teți face un anumit serviciu, am de gând să şterg datori- 
ile şi să vă înmânez ipotecile. 

Kenneth se holbă uluit la ospetele lui. Totul suna 
prea bine pentru a fi adevărat, iar, din experiența lui, 
putea spune că așa și stăteau, de fapt, lucrurile. 

- Ce doriţi în schimb, sufletul meu nemuritor? 

- Nu sunt Mefisto, şi vă priveşte ce faceţi cu sufletul 
dumneavoastră, spuse Bowden zâmbind ușor. Sutterton 
vă poate aparţine. Tot ce trebuie să faceți este să distru- 
geţi pe cineva. 

Chiar suna prea bine pentru a fi adevărat. Bowden 
era nebun, desigur! 

-Îmi pare rău, sunt soldat, nu asasin. Dacă vreți pe 
cineva care să comită o crimă, trebuie să căutați în altă 
parte, spuse Kenneth cu o strâmbătură în timp ce îm- 
pingea înapoi documentele către Bowden. 

- Dacă mi-aş dori pur și simplu să ucid pe cineva, aș 
putea găsi vreun ticălos care să facă treaba asta pe câțiva 
șilingi, spuse Bowden ridicând sprâncenele disprețuitor. 
Ceea ce doresc eu e ceva mai complicat. Un om care este 
mai presus de orice bănuială a comis o crimă groaznică. 
Vreau ca acesta să fie dat în vileag, aruncat în închisoare 
și executat, spuse bărbatul în timp ce unul dintre muş- 
chii feței îi zvâcnea spasmodic. Vreau să văd cum preți- 
oasa lui reputație se face zdrențe și toată lumea ajunge 
să înțeleagă cât e de ticălos - și cred că dumneavoastră 
sunteți omul care poate face asta pentru mine. 

Kenneth simţi un semnal de alarmă sunând undeva 
în mintea lui. Dacă avea vreo urmă de judecată, trebuia 
să îl dea pe acest zănatic pe ușă afară. 

Totuși, viitorul moșiei Sutterton se afla în mâinile lui 
Bowden, și Kenneth trebuia să îl asculte, pentru binele 
lui şi al surorii sale. 

- De ceaţi venit la mine? Nici măcar nu ne cunoaştem. 

-Am aflat de dumneata la un moment dat, când ta- 
tăl dumitale te-a menţionat în trecere. Asta m-a intrigat 
și m-a determinat să îmi doresc să aflu mai multe. Este 
neobișnuit ca un tânăr de viță nobilă să își ascundă ran- 
gul şi să se înroleze în armată ca simplu soldat. Nu nu- 
mai că ai supravieţuit, ci ai și devenit ofiţer prin curajul 
dovedit, prin propriile tale merite. Cu toate acestea, mai 
există oameni curajoși, spuse Bowden, mijindu-și ochii. 
Tu ai două calităţi care te fac unic. 

- Probabil una dintre ele este că sunt nebun, altfel 
nu aș sta să ascult asemenea lucruri, spuse Kenneth sec. 
Care este cealaltă? 

-Ai fost ofițer însărcinat cu misiuni de recunoaște- 
re în Spania, continuă Bowden ignorând întreruperea. 
Asta înseamnă că ești neînduplecat și plin de resurse și 
ai capacitatea de a obține informaţii. Din câte am înţe- 
les, ţi se spunea Războinicul Diavol. 

- Era doar o poreclă pe care am căpătat-o după ce am 
vânat un grup de dezertori francezi care îi teroriza pe țăra- 
nii spanioli. Am făcut ceea ce ar fi făcut orice ofițer. 

- Probabil, dar ai fost extraordinar de eficient, spuse 
Bowden, cu o privire speculativă. După trei ani petre- 
cuți ca agent secret, ai fost capturat de francezi şi ținut 
prizonier timp de câteva zile bune. După ce ai evadat, 
te-ai întors la datorie alături de regimentul tău. Nimeni 
nu pare să ştie de ce. 

Kenneth se gândi la Maria, conștient că n-avea să-i 
spună nici în ruptul capului lui Bowden de ce renunța- 
se la slujba de spion. 

-Dacă aveţi nevoie de un spion personal, de ce nu 
angajaţi un Bow Street Runner!? Aceştia sunt mult mai 
în măsură să cerceteze o crimă. 

- Chiar am angajat unul, dar nu a reușit să găsească 
nimic semnificativ. Am nevoie de cineva care să poată 
pătrunde în casa vinovatului și să investigheze din in- 
terior, și aici intervii tu, spuse Bowden studiind chipul 
aspru al lui Kenneth și trupul lui musculos, cu umeri 
laţi. Recunosc că nu prea pari, dar știu din surse sigure 
că ești un artist talentat. 

-Nu sunt artist, spuse Kenneth înțepat. Doar îmi 
place să desenez. 

- În fine, cum doreşti, replică Bowden, ridicând din 
nou din sprâncene. În orice caz, mi s-a spus că ai profi- 
tat de anii petrecuţi pe continent și ai studiat artele şi 
arhitectura ori de câte ori ţi-au permis îndatoririle mili- 
tare. Ai văzut comorile Spaniei, Franţei și Tărilor de Jos, 
capodopere pe care puţini englezi tineri au reușit să le 
vadă. Asta te va ajuta să pătrunzi în casa ticălosului. 

Conversaţia devenea din ce în ce mai ciudată. 

- Aveţi nevoie de un spion curajos lipsit de milă și 
totodată cunoscător de artă și sunteţi dispus să cheltuiţi 
o avere pentru a face rost de unul, spuse Kenneth fără 
vreo inflexiune în glas. De ce? 


! Reprezentant al primei forțe de poliție profesionale din Londra, 
înființată în 1749 de către scriitorul Henry Fielding şi desființată în 
1839 (n.tr.) 

- Omul pe care doresc să îl dau în vileag este pictor. 
Un om care nu se pricepe la artă nu ar reuși să se apro- 
pie de el îndeajuns pentru al cerceta, spuse Bowden 
cu un zâmbet de gheaţă. Înţelegi acum de ce consider că 
eşti unicul potrivit pentru această însărcinare. 

- Un pictor? spuse Kenneth prevăzător. Cine este pra- 
da dumneavoastră? 

- Înainte de ați dezvălui acest lucru, trebuie să îmi 
dai cuvântul tău că nu vei vorbi cu nimeni despre asta 
chiar dacă îmi vei refuza propunerea, spuse Bowden ezi- 
tând. Vreau să se facă dreptate, Kimball, și am de gând 
să mă asigur că asta se va întâmpla. 

- Aveţi cuvântul meu. 

- Omul despre care vorbesc este Anthony Seaton, 
spuse Bowden mijindu-și ochii până când deveniră 

ouă linii subțiri. 

- Sir Anthony Seaton! exclamă Kenneth, uitându-se 
lung la oaspetele lui. Dumnezeule, sper că glumiţi! 

-Nu aș glumi cu asemenea lucruri, sări Bowden. 
Reacţia dumitale demonstrează de ce este atât de dificil 
să ruinezi un astfel de om. Nimeni nu vrea să creadă că 
este un infractor. 

Kenneth scutură din cap, nevenindu-i să creadă ce 
auzea. Deși era cunoscut cu precădere pentru portretele 
sale, Sir Anthony pictase și tablouri superbe de mare 
întindere, cu subiecte istorice. Kenneth văzuse gravuri 
cu operele acestuia, iar forța care emana din ele îl im- 
presionase profund. 

- E unul dintre cei mai mari pictori ai Marii Britanii. 

- Într-adevăr, admise Bowden îndreptând o cută de 
pe pantalonii lui impecabili din piele de căprioară. Și e, 
totodată, și fratele meu mai mic. 

-Nu am de gând să mă implic într-o răfuială de fami- 
lie, spuse Kenneth după ce își reveni puţin din uimire. 

- Nici măcar pentru a prinde un ucigaș în capcană și 
a-ţi salva moștenirea făcând asta? replică Bowden șoptit. 

Nu este o simplă răfuială de familie. Este vorba despre 
a face dreptate. 

Simţind dintr-odată nevoia covârșitoare de a bea 
ceva, Kenneth se ridică şi, îndreptându-se spre bufetul 
bine aprovizionat al tatălui său, își turnă două măsuri 
de coniac, după care îi dădu un pahar și oaspetelui său 
şi se întoarse la locul lui. 

- Va trebui să îmi povestiți toată tărășenia înainte de a 
lua vreo decizie cu privire la propunerea asta nebuneas- 
că, spuse el după ce luă o înghițitură mare de coniac. 

- Da, bănuiesc că trebuie să fac asta, admise Bowden 
fără tragere de inimă. Cu douăzeci şi opt de ani în urmă, 
eram logodit cu o tânără pe nume Helen Cosgrove, spu- 
se acesta cu privirea fixată pe paharul de coniac, din 
care nu luase nici o înghiţitură. Avea părul roșu ca focul 
şi era... foarte frumoasă. Nunta fusese deja anunţată în 
ziare, însă, cu o săptămână înainte de eveniment, ea a 
fugit cu fratele meu Anthony. 

Kenneth își inu răsuflarea. Nici nu era de mirare că 
exista atâta ură între cei doi frați. 

- Douăzeci și opt de ani sunt cam mulți pentru a aş- 
tepta răzbunarea. 

- Crezi că sunt atât de meschin? spuse Bowden, fulge- 
rându-l cu privirea. Trădarea lor m-a înfuriat la culme, 
şi n-am mai vorbit niciodată cu nici unul dintre ei. Deși 
nu am reuşit să îi iert, am înțeles cum s-a întâmplat to- 
tul. Helen reprezenta o tentaţie pentru orice bărbat, şi 
Anthony era un artist strălucit şi un romantic. În cele 
din urmă, societatea a trecut cu vederea modul în care 
s-au comportat, şi s-a spus despre ei că au o relație izvorâ- 
tă dintr-o mare dragoste, continuă el, după care se opri. 

- Spuneați ceva despre o crimă, îl îmboldi Kenneth 
atunci când tăcerea deveni apăsătoare. 

- Helen a murit vara trecută la casa lor din Lake Dis- 
trict, replică Bowden cu voce limpede. S-a spus că ar fi 
fost un accident, dar eu ştiu mai bine ce s-a întâmplat. 
Se vorbea de ani de zile despre aventurile lui Anthony, 
şi probabil asta a fost o veste sfâşietoare pentru o femeie 
rafinată ca Helen. Când a murit, se auzea că Anthony 
se săturase de ea şi voia s-o ia de soție pe amanta lui 

din acel moment. Întotdeauna a fost un egoist neno- 
rocit. Cred că fie a omorât-o pe Helen cu mâna lui, fie 
a făcut-o atât de nefericită, încât aceasta și-a luat viața, 
spuse Bowden aplecându-se în față, cu o privire feroce. 
Oricum, asta l-ar face la fel de responsabil de moartea ei 
ca și cum ar fi omorât-o cu mâna lui. 

A determina o femeie să se sinucidă poate fi echi- 
valentul moral al comiterii unei crime, dar legea vede 
altfel lucrurile. 

- Doriţi să credeţi tot ce e mai rău despre fratele dum- 
neavoastră, dar se pare că toată lumea a considerat că 
moartea lui Lady Seaton a fost un accident, spuse Ken- 
neth fără menajamente. Poate chiar așa s-a întâmplat. 

- O femeie în putere nu cade de pe stânci pe vreme 
frumoasă, mai ales când ştie locurile alea ca în palmă, 
spuse Bowden strâmbând din nas. Poliția a reușit să afle 
totuși că, după ce Helen a căzut de pe stâncă, la locul 
faptei s-au putut vedea urme de luptă. Cum însă fratele 
meu este „dincolo de orice suspiciune“, nu s-a gândit 
nimeni să îl acuze. 

Era o afacere cam putredă. Chiar dacă Bowden era 
nebun, nebunia lui era una controlată și rece. 

- Poate aveți dreptate, poate că Seaton chiar și-a omo- 
rât soția, spuse Kenneth tărăgănat, dar orice investigație, 
oricât ar fi de bună, nu ar reuși să dovedească dincolo 
de orice îndoială ce s-a întâmplat acolo. 

- Înţeleg asta, spuse Bowden cu o privire de oțel, dar 
nu voi avea pace până nu mă asigur că moartea ei e cer- 
cetată așa cum trebuie. Am venit la dumneata pentru că 
m-am gândit că ai cele mai mari șanse de reuşită. Dacă 
îmi dai cuvântul dumitale de gentilom și de ofițer că vei 
face tot ce îţi stă în puteri pentru a afla împrejurările în 
care a avut loc moartea lui Helen, atunci când afacerea 
e încheiată, îţi voi șterge ipotecile. Dacă găsești dovezi 
concludente că Anthony e vinovat, îţi voi mai da încă 
5 000 de lire, pentru a te ajuta să îți pui din nou moșia 
pe picioare. 

Era o ofertă incredibilă, de-a dreptul miraculoasă. 
Kenneth lăsă jos paharul gol de coniac și se ridică și în- 
cepu să pășească nervos prin bibliotecă. Propunerea lui 

Bowden era nebunească şi aproape ilegală, şi, dacă avea 
vreo fărâmă de minte rămasă, Kenneth ar fi trebuit să îl 
dea pe Bowden pe ușă afară. Însă el nu fusese niciodată 
un om prea chibzuit. 

Dacă accepta, ar salva moșia Sutterton, şi Beth s-ar 
putea bucura de viața pe care o merita, ar avea parte de 
o introducere în saloanele din Londra în sezon și, dacă 
ar dori să se căsătorească, i-ar putea asigura și O zestre. 
Moșia ar deveni profitabilă, iar servitorii și țăranii ar 
duce în sfârșit un trai îndestulat, după atâţia ani în care 
totul fusese lăsat în paragină. Cât despre el... 

Kenneth se opri lângă șemineu și își trecu mâna peste 
policioara minunat sculptată. Când era copil, obişnuia 
să inventeze poveşti despre figurinele sculptate în lem- 
nul de nuc al acesteia. N 

Sutterton ar da un sens vieții lui. Înainte de bătălie, 
în tranșeele mocirloase sau sub povara căldurii apăsă- 
toare din Spania şi în nopţile de iarnă, când tremura 
de frig, visase la ceea ce avea să facă odată întors acasă. 
Făcuse planuri complicate de modernizare a bătrânei 
clădiri unde te trăgea curentul, fără a afecta însă influ- 
enţele stilului Tudor în care fusese construită. Dacă ac- 
cepta propunerea lui Bowden, într-o bună zi putea să 
transforme aceste vise în realitate. 

Și cui avea să-i facă el rău? Dacă Sir Anthony era vino- 
vat, atunci merita să fie pedepsit, chiar dacă era cel mai 
bun pictor din Anglia. Dacă era nevinovat, dincolo de 
orice îndoială, poate că adevărul avea să îl scape pe Lord 
Bowden de această obsesie care îi provoca atâta neliniş- 
te. lar dacă nu putea dovedi nimic în nici una dintre 
aceste direcții, Kenneth tot avea să salveze Suttertonul. 

Deveni uşor superstițios când își aminti că nu tre- 
cuse o oră de când își spusese că era gata să renunțe la 
şansa lui la Paradis pentru a-și salva moștenirea. Dar 
Bowden nu era un demon, ci doar un nobil englez 
aflat în dificultate. 

-Trebuie să întocmim un contract în care să menţio- 
năm termenii înţelegerii noastre, spuse Kenneth, întor- 
cându-se spre oaspetele lui. 

- Desigur, admise Bowden cu ochi strălucitori. Adu 
hârtie și cerneală și îl întocmim pe loc. 

După jumătate de oră de discuții și scris, fiecare din- 
tre cei doi bărbaţi își avea propriul exemplar al contrac- 
tului. Desigur, nici unul nu intenţiona să îl facă public, 
dar existența acestuia garanta faptul că fiecare avea să își 
respecte partea de înţelegere. 

- Să ciocnim în cinstea unei misiuni benefice amân- 
durora, spuse Kenneth ridicându-se și umplând din nou 
paharele cu coniac de îndată ce semnară amândoi. 

- Pentru succes, spuse Bowden, ridicând paharul. 
După ce dădu coniacul pe gât, în loc să îl soarbă în- 
cetișor, aruncă paharul în foc, unde acesta se sparse, 
împroșcând stropi de coniac ce dădură naştere unor flă- 
cări mici, albastre. Și fie ca fratele meu să ardă în focul 
Gheenei pentru ceea ce a făcut, continuă el cu vădită 
furie în glas. 

Cuvintele lui rămaseră suspendate în aer, tensionând 
atmosfera, până când Kenneth rupse tăcerea: 

- Aţi spus că trebuie neapărat să pătrund în casa lui 
Sir Anthony. De vreme ce v-aţi gândit la toate, bănuiesc 
că aveţi un plan în acest sens, zise el. 

- Secretarul fratelui meu tocmai și-a găsit o slujbă mai 
bună, spuse Bowden, încuviințând din cap. Morley a 
fost genul de băiat bun la toate, care practic avea în grijă 
casa, care e un mic haos în ocaziile cele mai fericite. 
În lipsa lui Morley, situaţia se va înrăutăţi destul de re- 
pede, așa că du-te la fratele meu și cere-i slujba asta. 

- Bine, dar de ce ar accepta să mă ia ca secretar? 
întrebă Kenneth surprins. Cu singuranță mai sunt și 
alți candidați mult mai potriviţi. 

-Anthony nu o să pună anunţ pentru slujbă dacă 
găsește mai întâi pe cineva potrivit. Faptul că ai fost în 
armată e de ajutor, căci fratele meu are o admiraţie ro- 
mantică pentru militari, însă cred că decisiv va fi fap- 
tul că te pricepi la artă, spuse Bowden, cântărindu-și 
vorbele. Înfățișează-te la casa lui Anthony și spune-i 
că te-a trimis un prieten de-al lui care dorește să își păs- 
treze anonimatul, pentru că știe că este mare nevoie 

de calitățile tale de bun organizator. Desigur, asta îl va 
amuza pe fratele meu. 

-Şi restul familiei? întrebă Kenneth sperând că avea 
să fie atât de ușor pe cât spunea Bowden. S-a căsătorit 
Sir Anthony cu amanta lui? 

- Nu încă, spuse Bowden ezitând. Poate s-a gândit că 
ar trezi bănuieli dacă s-ar recăsători imediat. 

- Are copii? întrebă Kenneth luând încă o înghiţitură 
de coniac. 

- O fiică, Rebecca. Cred că are douăzeci și șapte de 
ani. E o fată bătrână compromisă. 

- Mai poate fi o femeie fată bătrână dacă a fost 
compromisă? 

- Dacă vrei, poţi să zici că este o femeie de moravuri 
ușoare, spuse Bowden ridicând indiferent din umeri. 
La optsprezece ani a fugit cu un așa-zis poet, după care 
nu a avut nici măcar decența de se mărita cu el. 

„Se pare că asta era o trăsătură de familie“, se gândi 
Kenneth. 

- Locuieşte cu tatăl ei? întrebă el. 

- Da. Faptul că a primit-o din nou în casa lui arată 
tocmai ce standarde morale joase are. 

Kenneth nu era de acord cu asta. Pentru el, a-ţi alun- 
ga unica fiică de acasă pentru o greșeală din tinereţe ar 
fi fost cu mult mai imoral, însă ținu asta pentru el. 

- Ea ar fi persoana cea mai potrivită să se ocupe de 
casă, nu secretarul tatălui ei. Mă întreb de ce nu o face. 

- Poate e leneșă sau incompetentă, bănuiesc că o să afli 
dumneata motivul, spuse Bowden ridicându-se și oferin- 
du-i un zâmbet glacial. Până la urmă, îți plătesc o mică 
avere ca să afli tot ce se poate privind viaţa fratelui meu. 

În timp ce Kenneth îl conduse pe vizitator, se între- 
bă, confuz, dacă mirosul slab din hol era de mucegai 
sau pucioasă. 


Înainte de a se schimba pentru a cobori la cină, 
Kenneth îi făcu o vizită surorii lui, pentru a-i da vestea 
cea bună. Aceasta stătea în dormitorul ei, la fereastră, 
profitând de lumina de afară, care scădea văzând cu 
ochii, pentru a cârpi niște lucruri. 

- E foarte frig aici, Beth, spuse el, încruntându-se în 
timp ce traversa camera, îndreptându-se spre cămin. 
Trebuie să ai mai multă grijă de tine. 

- Nu e nevoie să irosim cărbunele, sunt obişnuită cu 
frigul, replică ea ridicând privirea de la fața de pernă pe 
care o cârpea. 

Kenneth îngenunche şi puse o mână de cărbune în 
focul pirpiriu. Aţâţă mai tare focul folosindu-se de bur- 
duf, şi, în curând, o căldură plăcută începu să vină din- 
spre şemineu. 

- Doamne, Dumnezeule, Rembrandtul! excamă el 
după ce se ridică şi dădu cu ochii de un mic tablou. 
Credeam că s-a zis cu el! 

- Îmi pare rău, trebuia să-ți fi spus ieri, dar am uitat 
complet, atât am fost de bucuroasă de întoarcerea ta, 
răspunse Beth apucându-se din nou de cusut. Ori de 
câte ori venea la Sutterton, Hermione căuta lucruri 
de valoare pe care să le ia cu ea la Londra. Ştiam că 
tabloul ăsta e preferatul tău, așa că am schimbat rama 
lui cu urâțenia aia de peisaj din hol, aducând aici 
Rembrandtul. A intrat şi aici Hermione o dată, dar nu 
s-a dat în vânt după ur 

- Slavă Domnului! Deși nu e una dintre principalele 
lui opere, tabloul valorează totuși în jur de o sută lire, 
ceea ce ar fi fost suficient cât să o facă pe Hermione să 
pună mâna pe el. 

Simţind cum inima începe să îi bată mai cu putere, 
Kenneth se îndreptă spre micul tabloul înfățișând o 
natură moartă cu fructe și flori. În noua lui ramă, nu 
era greu să îl treci cu vederea, deși un ochi antrenat ar 
fi recunoscut oricum în el opera unui maestru. Îi plă- 
cuseră întotdeauna culorile și formele acelea senzuale. 
Cum era oare posibil să obţii o asemenea profunzime și 
bogăţie a culorii? 

Profund mișcat de faptul că sora lui ţinea atât de 
mult la el, încât făcuse efortul să salveze tabloul de dra- 
gul lui, ridică privirea spre ea și fu surprins de cât de 
mult semăna cu mama lor. 

- Dumnezeu să te binecuvânteze, Beth! spuse el încet. 
Credeam că nu am să mai văd vreodată tabloul ăsta. 

- Mă bucur, spuse ea zâmbind. Nu o să pierdem ta- 
bloul când dăm faliment, nu-i aşa? continuă ea, şi zâm- 
betul îi pieri de pe chip. 

-Se prea poate să ni se fi schimbat norocul, spuse 
el, aducându-și aminte motivul pentru care venise. M-a 
vizitat azi un domn și mi-a cerut să îl ajut cu ceva care ar 
putea salva Sutterton. 

- Dumnezeule mare, şi ce însărcinare ar putea asigu- 
ra așa ceva? întrebă Beth ținându-și răsuflarea și lăsând 
să-i cadă lucrul de mână în poală. 

- E o afacere ciudată, şi deocamdată nu pot vorbi des- 
pre asta. Însă dacă totul merge așa cum trebuie, anul 
viitor vei putea fi prezentată la curte drept domnişoara 
Wilding de Sutterton. Ceea ce face nu e periculos sau 
ilegal, doar ciudat, continuă el, anticipând întrebările 
care se întrevedeau din expresia surorii lui. Cu toate 
acestea, va trebui să plec la Londra pentru o vreme, în- 
tre câteva săptămâni și câteva luni. O să îţi las o parte 
din banii obținuți de pe urma vânzării funcţiei mele, ca 
să ai cu ce acoperi cheltuielile casei. 

-Dar pleci atât de curând? întrebă Beth, incapabilă 
să îşi ascundă dezamăgirea din glas. 

Kenneth se fâțâi pe scaun, deloc în largul lui. Sora 
lui stătuse deja mult prea multă vreme singură. Brusc 
îi veni o idee. 

- Săptămâna trecută, când am trecut prin Londra, 
m-am întâlnit cu prietenul meu Jack Davidson. Ți-am 
scris de el în scrisorile mele. Nu își mai poate folosi bra- 
tul stâng, fiind rănit la Waterloo, şi nu prea ştie ce să 
facă cu viața lui de când i s-a întâmplat asta. Cu toate 
acestea, e fiul mai mic al unui nobil de țară şi se pricepe 
la agricultură. Dacă nu ai nimic împotrivă, vreau să îl 
invit la Sutterton. Cred că va fi dispus să vină aici şi să 
îndeplinească temporar funcția de vătaf. Ar putea avea 
grijă de cele necesare dacă reuşim să păstrăm moșia. 

- S-ar putea ca domnul Davidson să-și găsească locul 
aici, spuse Beth uitându-se confuză la bastonul ei, dar 
totuși va trebui să îmi caut o doamnă de companie. O să 
îi scriu verișoarei Olivia, continuă ea după câteva clipe 

de gândire. O să vină dacă o las să stea în apartamen- 
tul regal. 

- Așa, spuse Kenneth zâmbind. Să sperăm că și restul 
se ya aranja la fel de uşor. 

În timp ce se îndrepta însă spre camera lui pentru a 
se îmbrăca pentru cină, simți cum îi pierea buna dispo- 
ziție. Se gândi cât de mult îi luase lui Faust până începu- 
se să aibă îndoieli legate de înțelegerea lui cu Mefisto. 


capitolul 3 


Sir Anthony Seaton aruncă o privire dezaprobatoa- 
re asupra farfuriilor aranjate în camera pentru micul 
dejun. 

- Carevasăzică, bucătarul crede că asta se cheamă o 
masă? Idiotul ăla de francez ar merita să îl dau afară! 

- Dar lai dat afară deja, tată, replică Rebecca Seaton 
fără a-şi ridica privirea de pe caietul de crochiuri de lân- 
gă farfuria ei. Ai scăpat de el ieri. 

- Ah, da, așa este, spuse tatăl ei, încruntându-se. 
Nemernicul ăla insolent a meritat-o. Dar de ce nu a 
fost înlocuit? 

- a ceva timp să găsești un bucătar, mai ales când toa- 
te agenţiile de personal mă cam evită, spuse ea, făcând 
o pauză pentru a mușca dintr-o bucată de pâine prăji- 
tă. Am ajuns bine-cunoscuţi pentru frecvenţa cu care 
pleacă servitorii de la noi. Din fericire, servitoarea de la 
bucătărie se pricepe cât de cât să gătească. 

-Şi de unde știi tu asta? De cele mai multe ori, nici 
măcar nu observi ce mănânci, spuse Sir Anthony uitân- 
du-se urât la ea. De ce nu te ocupi mai mult de casă? 

Ştiind că dispoziția tatălui ei nu avea să se îmbunătă- 
țească dacă nu își lua ceaiul de dimineață, Rebecca lăsă 
jos creionul și se duse să îi toatne în ceaşșcă. Amestecă lap- 
tele în ceai, adăugă zahăr şi îi înmână băutura fierbinte. 

- Dacă mi-aş petrece vremea ocupându-mă de aseme- 
nea lucruri, nu te-aş mai putea ajuta în atelier. 

- Asta aşa e, admise tatăl ei, luând o înghiţitură de 
ceai fierbinte. Să-l ia naiba pe Tom Morley cu plecatul 

lui! Nu se pricepea el prea mult la treburile domestice, 
dar tot era mai bine cu el. 

- L-ai intervievat pe tânărul pe care l-a propus dom- 
nul Morley ca înlocuitor? întrebă Rebecca fără prea 
mari speranţe. 

- Era un începător neștiutor. Departe de a fi persoa- 
na potrivită. 

Rebecca oftă. Acum trebuia să pună anunţuri prin 
ziare ca să găsească un nou secretar, şi, cum tatăl ei nu 
avea răbdare să vizioneze candidaţii, ei urma să-i revină 
sarcina de-a tria mulțimea de doritori. Sperase că avea să 
apară în scurt timp cineva potrivit. 

- Două dintre agenţii au promis să ne trimită câţiva 
bucătari astăzi și, cu puţin noroc, unul dintre ei va fi cel 
potrivit. 

-Ai grijă să nu mai angajezi încă un artist de ăsta 
temperamental, spuse el, punându-și două felii de şun- 
că în farfurie. 

__—O să fac tot ce îmi stă în puteri, replică ea sec. 
În nici o casă nu pot convieţui doi artiști temperamen- 
tali, continuă ea, și tatăl ei îi oferi acel zâmbet care îi fă- 
cea până și pe dușmanii săi să îi ierte accesele de trufie. 

-Ai dreptate, şi eu sunt unul dintre ei, spuse el, oprin- 
du-se apoi și privind peste umărul ei. La ce lucrezi? 

-Mă gândesc la Doamna Lacului!, spuse ea, încli- 
nând caietul de schițe ca să poată vedea şi el desenele. 
Ce părere ai despre compoziţia asta? 

- E interesant că ai reprezentat-o pe jumătate nimfă și 
pe jumătate războinic, spuse tatăl ei, studiind desenul. 
Îmi place cum i se revarsă părul pe luciul apei în timp 
ce ridică Excalibur?. 

Ei bine, asta era o mare laudă din partea lui Sir 
Anthony Seaton, care nu era deloc diplomat când ve- 
nea vorba despre artă. 


! Lady of the Lake, personaj din ciclul Cavalerii Mesei Rotunde, care 
include diverse scrieri medievale despre semilegendarul rege Arthur 
și curtea sa (n.tr.) 

? Legendara sabie a regelui Arthur (n.-tr.) 

Rebecca se ridică. Spera ca tatăl ei să găsească cât mai 
curând un secretar, astfel încât ea să poată începe lucrul 
la noul tablou. 


Rebecca plănuise să petreacă doar câteva minute schi- 
țând studiul pentru Doamna Lacului, dar, când ridică 
din nou privirea din caietul de schițe, își dădu seama că 
trecuse binișor de prânz şi ea încă nu scrisese anunţul 
pentru poziția de secretar. Acum era prea târziu să o 
facă, fiindcă nu mai putea intra în ediția de a doua zi a 
ziarelor. Ah, la naiba! În plus, nu era mulțumită nici de 
schițele pentru Doamna Lacului. 

Se ridică și își destinse mușchii încordați, plimbân- 
du-se apoi prin camera cu acoperiș în pantă cu caietul 
de schițe în mână. Atelierul ei ocupa aproape jumătate 
din pod şi era micul ei sanctuar. Nimeni nu intra aici 
fără să îi ceară voie, nici măcar tatăl ei. 

Se cocoță pe băncuța de la geam și privi afară. Casa 
era situată pe colț, ceea ce îi dădea ocazia de a observa 
traficul de pe ambele străzi. Dedesubt, pe Hill Street, 
recunoscu doi servitori din cartier care se opriseră din 
treburile lor pentru un mic flirt. Frumușica servitoa- 
re făcu un mic gest cochet în timp ce ridica privirea la 
lacheul tânăr și chipeș. 

Rebecca întoarse pagina caietului de schițe şi trasă re- 
pede gâtul arcuit al fetei şi ochii care îl priveau ațâțător 
pe tânăr. Într-o bună zi, avea să deseneze o serie de scene 
cu îndrăgostiți. Poate avea să învețe şi ea ceva despre 
dragoste dacă făcea asta. 

Când ridică din nou privirea, observă un negustor 
ambulant împingându-și roaba uzată înspre Waverton 
Street. Bătrânul negustor uscat ca un țâr venea în mod 
obișnuit în zonă şi tatăl ei îl luase adesea de lângă căruţul 
lui pentru a-i poza pentru diverse personaje secundare 
în tablourile lui de mari dimensiuni. Negustorul fusese 
încântat că avea să fie „faimos pentru eternitate“. 

Tocmai se pregătea să plece de la fereastră, când 
văzu un bărbat dând colțul dinspre Waverton. li atrase 
atenţia prin felul în care se mișca. Mergea drept, plin 
de încredere în sine, aproape trufaș. Deși era îmbrăcat 

ca un gentilom, silueta lui masivă, musculoasă te ducea 
cu gândul la un muncitor. Ce contradicție interesantă! 

Bărbatul ezită să dea colțul și privi în jos pe Hill 
Street. Rebecca rămase cu gura căscată când acesta în- 
toarse capul și îi putu vedea chipul. Nu era chipeș, dim- 
potrivă. Trăsăturile feţei erau aspre, aproape brutale, și 
avea o cicatrice care i se întindea peste obraz până la li- 
nia părului închis la culoare. În același timp însă, dădea 
impresia unei inteligenţe sălbatice. Un pirat în Mayfair. 
Rebecca nu își putea dezlipi privirea de la el. 

Vraja se destrămă când acesta își plecă ușor capul și 
își reluă mersul. Fata se lăsă să cadă din nou pe băncuța 
de la fereastră și începu să creioneze repede trăsăturile 
bărbatului, până nu îi dispăreau din memorie. Trasă câ- 
teva linii care îi capturară conturul feței, însă nu reuși 
să îi redea expresia. Încercă din nou, repetând de câteva 
ori, dar nu putu să surprindă în desenul ei acel aer de 
neptrevăzut mortal. 

Ridică privirea şi se uită pe fereastră. Oare l-ar putea 
convinge pe bărbat să îi pozeze? Desigur însă că acesta 
plecase de mult, se gândi ea, oftând. Odinioară, ar fi fu- 
git după el pe stradă ca să îi vadă mai bine chipul. Poate 
că într-o bună zi acea pasiune creatoare avea să o anime 
din nou - sau cel puţin așa spera ea. 


__ Kenneth se opri peste drum de reședința Seaton. 
În mod evident, făceai bani frumoși ca portretist din înal- 
ta societate. Trebuie că-l costa o avere pe Sir Anthony 
să întrețină reşedinţa încăpătoare din Mayfair, atât de 
convenabil plasată pentru clienţii lui nobili. 

Se întrebă ce avea să găsească acolo. Deși Lord 
Bowden îl făcuse spion, principalele atribute ale unui 
ofițer de misiuni de recunoaștere erau călăritul și capa- 
citatea de a întocmi hărți şi schiţe ale poziţiilor trupe- 
lor franceze. Nu fusese niciodată nevoie să se infiltreze 
la inamic așa cum o făcea acum. 

Traversă strada către casă, cu dinţii încleștați. Nu îi 
plăcea ce trebuia să facă, dar, de dragul lui Beth și pen- 
tru Sutterton, putea să mintă și să trădeze. Spera însă 

din toată inima că avea să poată stabili destul de repede 
dacă Seaton era sau nu vinovat. 

I se răspunse atât de greu la ușă, încât Kenneth ajun- 
sese să se întrebe dacă nu cumva Seaton plecase din 
Londra și uitase ciocănelul pentru vizitatori la locul lui. 
Ciocăni din nou, mai tate de această dată. După câteva 
minute, îi deschise ușa o servitoare. 

- Da, domnule, spuse ea gâfâind, de parcă alergase 
la ușă de pe undeva din cel mai îndepărtat colț al casei. 

- Sunt căpitanul Wilding, spuse Kenneth cu cea mai 
poruncitoare voce de care fu în stare. Aș dori să îl văd 
pe Sir Anthony. 

- Pe aici, domnule, răspunse fata, reacționând în fața 
tonului autoritar şi făcând o reverență. Servitoarea îl 
conduse la etaj, într-un salon din spatele casei. Căpita- 
nul Wilding doreşte să vă vadă, Sir Anthony, spuse ea, 
după care o şterse. 

Kenneth intră pe ușă şi fu asaltat de mirosul ameste- 
cat, înțepătot, de terebentină şi ulei de in. Deşi în prima 
jumătate a camerei erau scaune și divanuri confortabile, 
salonul nu era deloc salon, ci atelierul unui pictor. Fe- 
restrele franceze de pe doi dintre pereți lăsau să pătrun- 
dă multă lumină, în timp ce ceilalți pereţi erau acoperiți 
cu un amestec de tablouri de toate formele şi dimen- 
siunile, agăţate acolo la întâmplare, ca şi cum cineva ar 
fi vrut să le depoziteze acolo. 

Lar fi plăcut să studieze mai pe îndelete tablourile, 

dar avea afaceri de discutat. În cealaltă parte a came- 
rei, o doamnă cam dezbrăcată se sprijinea pe un di- 
van de catifea. Expresia ei plictisită se învioră la vederea 
lui Kenneth. 
_ Acesta își plimbă privirea de la model la prada lui. 
Imbrăcat impecabil în haine de dimineaţă, Sir Anthony 
Seaton stătea în fața unui şevalet în centrul atelierului, 
cu o paletă de culori într-o mână şi o pensulă lungă în 
cealaltă. Silueta lui uscată și părul erau similare cu ale 
fratelui său mai în vârstă, dar avea un chip cu mult mai 
însuflețit și mai impunător. 

Fără a-l băga în seamă pe nou-venit, Seaton continuă 
să aplice straturi de culoare pe pânză. 

Kenneth tuși ca pentru a-și drege vocea. 

-Cine naiba eşti și ce cauţi în atelierul meu? întrebă 
iritat Sir Anthony fără a ridica privirea de la șevalet. 

-Mă numesc Kenneth Wilding. Un prieten de-al 
dumneavoastră m-a trimis. Mi-a spus că aveți mare ne- 
voie de un secretar. 

- Cine a îndrăznit să facă asta? replică artistul ridi- 
când privirea amuzat. Frazier? Turner? Hampton? 

- Domnul preferă să își păstreze anonimatul. 

- Probabil că Frazier, spuse Sir Anthony cântărindu-l 
din priviri pe oaspetele lui. Care vă sunt calificările, 
domnule Wilding? 

-Cred că arată foarte calificat, gânguri modelul, fi- 
xându-și privirea asupra unei anumite părți a corpului 
lui Kenneth. 

- Nu candidează pentru genul ăla de slujbă, Lavinia, 
spuse artistul sec. Un secretar trebuie să fie foarte orga- 
nizat și să aibă un scris limpede și citeţ. 

-Până acum două săptămâni, am fost căpitan în 
brigada de pușcași, răspunse Kenneth, hotărât să fie sin- 
cer. Asta mă face destul de experimentat în chestiuni de 
organizare și comandă. De asemenea, am fost și aghio- 
tantul unui general și scriu frumos. 

-Incepi să devii interesant pentru mine, căpitane 
Wilding, spuse Sir Anthony lăsându-și paleta şi pensula 
pe măsuţa din stânga lui. Lavinia, du-te jos şi serveşte-te 
cu o ceașcă de ceai cât vorbesc eu cu băiatul ăsta, con- 
tinuă el. 

Modelul se ridică și îmbrăcă un halat de mătase, cu 
mișcări languroase. Se îndreptă apoi spre ușă, trecând 
atât de aproape de Kenneth, încât materialul vaporos 
îi atinse piciorul. Halatul aranjat anume nu reușea să îi 
ascundă pieptul voluptuos. li oferi un zâmbet aţâțător, 
după care ieși legănându-se din cameră. Kenneth o ur- 
mări cu privirea, amuzat. Munca în slujba unui artist ar 
putea avea avantaje nebănuite. 

- De ce ar vrea un ofițer de armată să devină secretar? 
întrebă Seaton după ce modelul închise ușa în urma ei. 

- Pentru că am nevoie de o slujbă, spuse Kenneth răs- 
picat. Acum, că războaiele s-au terminat, este nevoie de 
mult mai puțini ofițeri în armată. 

-E de-a dreptul ruşinos cum își tratează naţia asta 
soldaţii, care au salvat civilizația de monstrul corsican, 
replică Sir Anthony, aprinzându-se. Cu toate acestea, 
nu pot angaja un secretar care nu se pricepe deloc la 
artă, continuă el ezitând și examinând din nou nesigur 
constituția oaspetelui său. 

Kenneth se obișnuise ca oamenii să presupună că nu 
ştia să facă altceva mai complicat decât să pună niște 
cărămizi unele peste altele. 

- M-a interesat dintotdeauna arta, și în anii petrecuți 
pe continent am fost îndeajuns de norocos să pot vedea 
un mare număr de opere de artă. Bisericile din Țările 
de Jos mi-au încântat cu adevărat ochii. De asemenea, 
am fost în Paris în timpul ocupaţiei. Luvrul conţinea 

oate cea mai strălucită colecție de opere de artă din 
ume până când cele care fuseseră furate au fost trimise 
înapoi la proprietarii lor de drept. 

- Ei, asta trebuie să fi fost ceva ce chiar merită vă- 
zut, spuse pictorul, apoi clătină din cap. Totuși, poți 
contempla marea fără să înveți să înoți. Trebuie să îmi 
demonstrezi ce știi. Vino, spuse el îndreptându-se spre 
o pereche de uşi duble și deschizându-le, dând astfel la 
iveală un salon formal. 

Kenneth îl urmă pe Seaton în cameră, dar se opri 
brusc în loc, încremenit. Drept în faţa lui se afla uriaşa 
pânză a celui mai cunoscut tablou al lui Sir Anthony. 

- Îl recunoşti, căpitane Wilding? întrebă Seaton. 

-Toată lumea din Marea Britanie a văzut, probabil, 
o gravură a picturii Horaţiu pe pod, spuse Kenneth înghi- 
tind în sec, dar nici o copie în alb și negru nu o poate 
înfățișa în întreaga ei măreție. Este magnifică. 

Privirea lui admirativă stărui asupra tabloului. Partea 
stângă era dominată de figura lui Horaţiu, iar în spa- 
tele lui se afla podul peste Tibru. In planul îndepărtat 
apăreau mici de tot siluetele a doi ai romani care se 
chinuiau de zor să taie suporții podului pentru a opri 
înaintarea inamicului. O hoardă de războinici sălbatici 

năvăleau spre pod, Horaţiu fiind singurul care le mai 
putea sta în cale. 

- Povestește-mi despre acest tablou, îi ceru Sir Anthony. 

- Tehnic vorbind, este strălucit, spuse Kenneth încer- 
când marea cu degetul, nesigur de ce ar fi dorit artistul 
să audă. Măiestria cu care trasați liniile o egalează pe cea 
a lui Jacques-Louis David. 

- Nu o egalează, îi e superioară, pufni Seaton. David 
nu este decât un mâzgălitor francez supraevaluat. 

Cu siguranță nu îl puteai acuza pe Seaton de falsă 
modestie. 

-Forța tabloului izvorăște din compoziţie, conti- 
nuă Kenneth. Unghiul în care este ridicată sabia lui 
Horaţiu trădează o mare tensiune. Diagonala aceea do- 
mină tabloul și îl aduce la viață. Am mai văzut odată 
o altă reprezentare a acestui subiect, continuă Kenneth 
încurajat de aprobarea artistului. Horaţiu era înfățișat 
ca un războinic călit în luptă, dar faptul că dumneavoas- 
tră l-ați reprezentat ca un Paietel face tabloul cu atât mai 
incisiv. Poți vedea că îi este teamă, căci nu a mai luptat 
niciodată. În ochii lui se zăreşte regretul că ar putea să 
îşi piardă viața înainte să aibă şansa de a trăi cu ade- 
vărat, şi totuși fiecare linie a corpului dă de înțeles că 
va rezista cu orice preţ. 

-Foarte bine, căpitane, spuse Sir Anthony, mutân- 
du-și privirea de la Kenneth la tablou și invers. Care este 
însă subtextul tabloului? 

Dacă ăsta se voia un test, nu era deloc unul dificil. 

- V-aţi folosit de povestea istorică a lui Horaţiu ca 
paralelă pentru Marea Britanie care înfrunta singură 
Franţa. Un pictor mai direct ar fi folosit, poate, chipul 
lui Napoleon pentru conducătorul dușmanilor la atac, 
dar dumneavoastră aţi sugerat doar că este vorba despre 
Bonaparte, destul cât să îi faceți pe privitori să se gân- 
dească la francezi fără a şti de ce. 

- Se spune că s-au vândut mai multe reprezentări 
ale acestui tablou decât ale oricărui alt tablou britanic 
din toate timpurile, zise Sir Anthony contemplându-și 
opera. Tablourile cu subiect istoric sunt cele mai frumoa- 
se opere de artă. Sunt înălțătoare, educative, îl inspiră 

pe privitor. Doamne cât de mult mi-aş dori să-mi pot 
dedica tot timpul unor asemenea tablouri! Dacă aş face, 
însă, asta, aş muri de foame, spuse artistul întorcându-se 
pe călcâie și mergând înapoi în atelier. Englezul de rând 
nu vrea decât portrete și peisaje. Ce rușine! 

Il conduse apoi pe Kenneth spre un şevalet dintrun 
colț al camerei şi trase la o parte învelitoarea, dând la ivea- 
lä un portret aproape gata al unui bărbat chipeș, cu înfăți- 
şare de șoim, și al frumoasei lui soții cu părul de aur. 

Între ei era reprezentat un băiețel care îşi ținea una 
dintre mâini încleștată în a mamei sale, în timp ce cu 
cealaltă mângâia pă ta unui prepelicar. 

- Ce zici de asta, căpitane Wilding? Sunt cel mai bun 
pictor englez din toate timpurile, şi, totuși, ca să mă pot 
întreține pe mine şi pe fiica mea, trebuie să îmi irosesc 
talentul pe niște prostii de portrete de duci și ducese. 

În ciuda cuvintelor sale, era evident că Seaton se aş- 
tepta să îi fie lăudată opera. 

-Cred că sunteți un escroc, Sir Anthony, răspunse 
Kenneth, asumându-și un risc calculat. 

- Cum îndrăzniţi, domnule?! izbucni Seaton, şocat. 

- Ei bine, spuse Kenneth arătând spre portret, vorbii 
despre nişte prostii de portrete, şi totuși uitaţi aici ce 
calitate! Nu doar că desenul și culorile sunt superbe, 
dar, în plus, poți simţi tandrețea dintre acești oameni 
şi felul protector al bărbatului de a se comporta față de 
soția și copilul lui. Nimeni nu ar putea picta cu atâta 
sensibilitate şi forță dacă ar dispreţui cu adevărat ceea 
ce face. Cre că, în adâncul sufletului, ţineţi la portre- 
tistică, însă nu vreţi să recunoașteți asta pentru că este 
un fapt bine cunoscut printre artişti că doar tablourile 
cu subiecte istorice sunt cu adevărat valoroase. i 

Sir Anthony arăta de parcă fusese lovit cu o bâtă. Îşi 
reveni însă repede și zâmbi strâmb. 

-Pe legea mea, m-ai prins! Cred că nici măcar fiica 
mea nu a ghicit asta. Ai trecut testul, căpitane, puțin 
prea bine chiar. 

Kenneth ştia că făcuse impresie bună şi că remarcile 
lui adulatoare fuseseră cu atât mai puternice cu cât ve- 
niseră dintr-o direcție neașteptată. Cât priveşte plăcerea 

de a discuta despre artă, se afla în pericolul de a împin- 
ge lucrurile prea departe. 

- Vă cer scuze pentru insolență, Sir Anthony, spuse 
el cu o expresie goală, nu ar fi trebuit să vă vorbesc așa. 

-Nu exagera cu umilința, căpitane, nu eşti convingă- 
tor, replică pictorul cu o privire aspră. 

În mod evident, capacitatea de observaţie care îl 
făcea pe Seaton un portretist atât de bun îl făcea, toto- 
dată, greu de dus de nas. 

- Recunosc că nu mă prea pricep să mă arăt umil, 
domnule, dar de obicei încerc să nu fiu nepoliticos, 
răspunse Kenneth, spunându-și în sinea lui că pe viitor 
trebuia să îşi țină gura. 

- Prea bine. Eu sunt singurul din această casă care are 
voie să fie nepoliticos, spuse Seaton acoperind din nou 
portretul. Nu-mi place să fie haos în casă, îmi afectează 
munca. De vreme ce n-am reușit să găsesc un majordom 
sau o menajeră care să poată avea grijă de casă, secreta- 
rul meu trebuie să îndeplinească şi aceste funcţii, pe lân- 
gă chestiunile de afaceri obișnuite. În plus, trebuie să-mi 
plimbe și calul atunci când sunt prea ocupat pentru a 
călări. Din aceste motive, va trebui să locuieşti aici. Sala- 
riul este de două sute de lire pe an. Când poţi începe? 

- După ce-mi iau bagajele de la hanul unde mi-am 
petrecut noaptea trecută, spuse Kenneth bucuros că se 
rezolvase totul fără recomandări şi fără alte întârzieri. 

-Trimite un lacheu să-ți aducă bagajele, spuse Sir 
Anthony trăgând de cordonul uneia dintre sonerii. 
Fiica mea, Rebecca, îţi va spune care îţi sunt îndatori- 
rile. Ori de câte ori este posibil, încearcă să o asaltezi 
pe ea cu întrebări, nu pe mine. Cu toate acestea, şi ei 
îi displace la fel de mult să fie întreruptă, aşa că, cu 
cât înveți mai curând ce ai de făcut, cu atât mai bine. 
În fiecare dimineață, vom petrece în jur de o oră vor 
bind despre afaceri şi dictându-ți scrisorile. După aceea, 
nu vreau să mă mai gândesc la afaceri până a doua zi, 
ne-am înțeles? 

- Cât se poate de clar, spuse Kenneth, neputându-și 
stăpâni o undă de ironie în voce. 

-Astăzi nu am dispoziția necesară pentru a tolera 
sarcasmul, replică bărbatul aruncându-i o privire pă- 
trunzătoare, Nu va fi mereu așa. 

- Sunt convins că tendința mea spre sarcasm se va 
mai modera după ce mă obișnuiesc cu casa dumnea- 
voastră, spuse Kenneth cu blândețe. 

-Nu semeni cu nici unul dintre foștii mei secretari, 
căpitane, spuse Sir Anthony zâmbind ușor. Prevăd o 
relație interesantă, deşi nu cred că va fi una care să de- 
curgă foarte bine. 

Ușa dinspre hol se deschise, și o femeie scundă intră 
valvârtej în cameră. Era îmbrăcată neglijent, iar părul 
roșcat, bogat, era prins fără prea mari menajamente în- 
tr-un coc lejer la ceafă, în timp ce pomețţii înalți erau 
accentuaţi de o urmă de funingine. Cu toate astea, 
manierele ei dădeau de înțeles că era fiica artistului. 

- Ai sunat după mine, tată? 

- Da, draga mea. Acesta este noul meu secretar, căpi- 
tanul Wilding. 

Rebecca Seaton se întoarse spre Kenneth, exami- 
nându-l cu o privire sceptică din cap până-n picioare. 
Kenneth se simți de parcă lar fi tras cineva în țeapă. 
Deși nu era o frumuseţe convenţională, „fata bătrână 
compromisă“ avea ochi șireți de culoarea alunei și o per- 
sonalitate exuberantă care ți se întipărea în minte mai 
bine decât orice altceva. Avea să îi aducă necazuri, și 
încă unele serioase. 


capitolul 4 


Doamne, Dumnezeule, era piratul. Rebecca se holbă 
la silueta cu umeri laţi care stătea lângă tatăl ei. Impresia 
pe care și-o făcuse uitându-se la el de la fereastră era mult 
mai intensă acum, că îl vedea mai de-aproape. Arăta pu- 
ternic și periculos, ca un lup printre mieii din Mayfair. 

- Acest om, secretar? Glumești, desigur. 

- M-am gândit că vei fi mulțumită să afli că s-a ocupat 
poziția, spuse tatăl ei arcuindu-și sprâncenele. 

-Vă cer scuze, căpitane... Wilder? spuse ea, dân- 
du-și seama cât de nepoliticoasă fusese. Pur și simplu, 
nu arătați ca nici unul dintre secretarii pe care i-am vă- 
zut până acum. 

- Wilding, domnişoară Seaton. Sunt la dispoziția 
dumneavoastră, spuse Kenneth, făcând o reverență 
curtenitoare. Mi-e teamă că arăt mai degrabă a pugilist 
decât a gentilom. 

Deşi avea o voce atât de profundă încât îi distrăgea 
atenţia, accentul lui trăda o educaţie aleasă. Atunci oare 
de ce nu îi inspira încredere? Poate din cauza acelei 
răceli din ochii lui cenușii, ca de gheață. Sau poate că 
un om de acțiune părea atât de deplasat într-o casă de- 
dicată artelor şi ideilor. Deranja prin însăși prezenţa lui. 
Rebecca îi aruncă o privire îngrijorată tatălui ei. 

-Stai fără grijă, căpitanul Wilding este cât se poate 
de calificat. O să înceapă imediat. Arată-i casa şi expli- 
că-i îndatoririle lui domestice. Căpitane, vreau să ne 
vedem în biroul meu la ora cinci după-amiază. O să îţi 
explic atunci ce este nevoie în legătură cu documente- 
le mele de afaceri. Trimite-o sus pe Lavinia, ca să mă 
pot apuca din nou de treabă, continuă el întorcându-se 
spre şevalet. 

Dacă n-ar fi fost și piratul de față, Rebecca s-ar fi 
certat cu tatăl ei, dar se părea că era prea târziu pentru 
a-l împiedica să-l angajeze. Of, de ce trebuia să fie Sir 
Anthony atât de impulsiv? Bănui că simţul lui patriotic 
în a angaja un veteran de război depășise rațiunea. 

- Prea bine. Veniţi cu mine, căpitane Wilding, spuse 
ea fără prea multă graţie. O să vă arăt camera dumnea- 
voastră înainte de toate. 

Kenneth o urmă în tăcere afară din atelier. 

-Ați slujit în armată, căpitane? întrebă ea în timp ce 
îl conducea pe scări, la etaj. 

- Da, în brigada de pușcași. 

- V-a explicat tatăl meu că veţi îndeplini în mare par- 
te funcţii domestice? continuă ea aruncându-i o privire 
peste umăr. Este ceva foarte diferit față de îndatoririle 
din armată. S-ar putea să nu vă placă. 

-Nu e mare diferenţă. În ambele cazuri trebuie să 
dai ordine. 

-S-ar putea să fie mai dificil să dai ordine unor fe- 
mei, spuse ea sec. 

- Mă voi descurca. 

Chiar părea un bărbat care avusese destulă experien- 
tă cu femeile, însă acest lucru nu o făcu deloc să îl apre- 
cieze mai mult, Se gândi cu melancolie la foștii secretari 
ai tatălui ei. Toţi fuseseră oameni plăcuți, provenind 
din familii bune, civilizați, pe care nu-i prea simţeai prin 
casă. Nu, nu era nici un pirat printre ei. 

-Deşi nu mă deranjează să fiu omul bun la toate, 
sunt curios, oare de ce e nevoie de mine pentru astfel de 
treburi, când, în mod evident, dumneavoastră sunteți 
cea mai potrivită în acest domeniu, spuse căpitanul. 

- Nu doresc să îmi petrec timpul făcând-o pe menaje- 
ra, sări ea repede. 

-Nu prea mă plăceți, domnişoară Seaton, nu-i așa? 
remarcă Kenneth, răspunzând mai degrabă tonului ei, 
nu cuvintelor pe care le folosise. 

Doamne, Dumnezeule, dar omul ăsta nu avea nici 
un pic de discreţie? Ei bine, dacă prefera să spună lucru- 
rilor pe nume, avea să facă și ea același lucru. Rebecca 
se opri pe palier şi se întoarse spre el pentru a-l înfrunta. 
El se opri cu o treaptă mai jos, şi astfel aproape ajunseră 
să se privească în ochi. Fără să știe de ce, asta o făcu și 
mai conştientă de puterea lui fizică şi trebui să își înăbu- 
şe dorința de a se d înapoi. 

- De-abia ne-am întâlnit, cum ați putea fie să îmi plă- 
ceţi, fie să îmi displăceți? 

- De când este necesar să cunoşti pe cineva pentru a 
dezvolta o antipatie față de el? Este evident că vă doriţi 
ca tatăl dumneavoastră să nu mă fi angajat. 

- Arătaţi mai degrabă a bătăuș decât a secretar, spuse 
ea pe un ton obraznic. În plus, știindu-l pe tatăl meu, 
nici nu s-a obosit să vă ceară recomandări. Cum ați aflat 
de slujbă? 

- Mi-a spus un prieten al tatălui dumneavoastră des- 
pre ea, răspuse el cu o privire de nepătruns. 

- Cine? 

-A preferat să își păstreze anonimatul. 

Era, fără îndoială, o chestie pe care unii dintre priete- 
nii excentrici ai lui Sir Anthony ar putea-o face. 

- Aveţi vreo scrisoare de recomandare? întrebă ea. Ceva 
care să indice că nu sunteți vreun escroc sau vreun hoț. 

Kenneth își miji ochii și răspunse după o mică pauză. 

- Nu, dar, dacă nu vă deranjează să așteptați puţin, 
cred că aş putea obține una de la ducele de Wellington. 
Mă cunoaște de ani buni și cred că mă consideră un om 
respectabil. 

Răspunsul dat pe un ton cât se poate de normal era 
destul de convingător. 

- Doamne fereşte, nu am vrea să îl deranjăm pe duce 
pentru ceva atât de neînsemnat, spuse ea, dându-se bă- 
tută, cu tact. 

Fiind atât de aproape de faţa lui, îi era greu să se 
concentreze, căci aceasta părea chiar și mai fascinantă 
decât de la distanță. Ochii sfredelitori tiviți cu negru 
care văzuseră lucruri greu de imaginat pentru ea, pielea 
bronzată de un soare mult mai crud decât cel al Angliei, 
riduri de expresie, de la încruntat și poate și de la râs. 
Probabil odinioară profilul osos, aspru fusese îndulcit 
de blândeţea tinereţii, dar aceasta dispăruse de mult. 
Îi aducea aminte de un vulcan: calm la suprafaţă, dar cu 
genuni nebănuite de flacără. 

- Îmi lipsește vreuna dintre trăsăturile obișnuite? spu- 
se căpitanul. 

- Mă interesează fețele oamenilor, mai ales ale celor 
cu care trăiesc în casă, spuse ea trecându-și privirea dea- 
supra cicatricii care şerpuia de pe obraz până la linia 
părului întunecat şi des de la tâmplă. Nu avea nici o 
cută, ci era doar o linie palidă, ușor ridicată. Rebecca 
ar fi vrut să atingă cicatricea și să vadă dacă era atât de 
netedă pe cât părea. Cicatricea a fost făcută de o sabie? 
întrebă ea, înăbuşindu-și impulsul. 

Deşi nu era o întrebare prea diplomată, răspunse 
totuși. 

- Da, la Waterloo, spuse el. 

Așadar, luptase în măcelul acela oribil. Își aduse vag 
aminte că brigada de pușcași fusese aruncată în focul 
luptei. 

- Aţi fost norocos că nu v-aţi pierdut ochiul. 

-Aşa este, încuviință el. De vreme ce nu eram fru- 
mos nici înainte, nu am pierdut nimic. 

Ea se întreba dacă încerca cumva să o zăpăcească, 
ceea ce ar fi fost destul de dificil în cazul unei femei care 
crescuse în casa deloc convențională a unui artist. 

- Dimpotrivă, spuse ea gânditoare, cicatricea vă face 
fața mai interesantă, o scoate în evidenţă, așa cum se 
întâmplă cu punctul de maximă luminozitate a unui ta- 
blou. E chiar o tăietură artistică, s-a priceput el, france- 
zul, cum să o facă, continuă ea, și cu asta începu să urce 
din nou scările. Când ajunse sus, îl conduse de-a lungul 
coridorului. Dormitoarele familiei se află pe acest etaj. 
Cel al tatălui meu e în spatele nostru, al meu este la stân- 
ga, iar al dumneavoastră, aici, cu vedere spre grădină. 

Camera lui împărțea un perete cu a ei, ceea ce părea 
mult prea aproape. 

- Vă cer scuze, ar fi trebuit să se facă curat în came- 
ră după plecarea lui Tom Morley, spuse ea deschizând 
ușa dormitorului lui și strâmbându-se când văzu în ce 
stare era. 

Ar fi trebuit să ştie că una dintre servitoare nu mișca 
un pai dacă se putea eschiva. Cealaltă, Betsy, avea toată 
bunăvoința, dar nu putea face totul. De fapt, Rebecca 
ştiuse, dar nu prea o interesa. Avea o capacitate aproape 
infinită de a trece cu vederea lucruri care n-o interesau. 

- Prezentaţi-mă personalului, spuse Wilding netulbu- 
rat, şi voi avea grijă să se facă curat. 

-Vă voi conduce la parter, în sala servitorilor, în 
câteva clipe, spuse ea trecând un deget peste marginea 
lambriului de lemn şi încruntându-se când văzu cât praf 
se strânsese pe el. Curăţenia chiar lăsa de dorit. De-abia 
aştept să vă văd cum îi transformați în adevărate modele 
de muncă serioasă și eficiență. 

- Dacă vreunii dintre servitori se dovedesc irecupera- 
bili, bănuiesc că am dreptul să îi concediez și să angajez 
alții, nu? 

- Desigur, spuse Rebecca întorcându-se şi îndreptân- 
du-se spre scări. Nu este nevoie să vedeţi și podul. Acolo 
sunt camerele servitorilor şi atelierul meu privat. Dacă 
doriţi să vorbiţi cu mine, trageţi de unul dintre șnururi- 
le roșii pentru sonerie. Se aude la mine în atelier. 

- Deci în acest mod v-a chemat tatăl dumneavoastră, 
murmură el în timp ce o urma. O să îmi răspundeţi şi 
mie la fel de repede? 

- Nu, replică ea sec, roşind fără să ştie de ce, aşa că 
sper că sunteţi capabil să vă rezolvaţi singur problemele. 

Il conduse pe scări. Căpitanul avea să fie pe atât de 
turbulent pe cât se temuse ea. Spera că avea să decidă 
destul de curând că nu i se potrivea viața de secretar. 


Lui Kenneth îi veni greu să fie atent la turul casei 
şi la descrierea cât se poate de limpede a îndatoririlor 
lui, oferită de Rebecca Seaton. Doamna în chestiune 
îi distrăgea atenţia prin simpla ei prezenţă, cu limba ei 
ascuţită și cu privirea sfredelitoare. 

Era distras de faptul că peste tot erau opere de artă: 
tablouri, acuarele, gravuri și chiar sculpturi. 

Toată această bogăție vizuală îl lăsa la fel de amețit ca 
o zi de bombardament francez. Operele lui Sir Anthony 
se amestecau cu tablouri ale altor maeştri. Nu era de 
mirare că Rebecca îi ceruse dovezi că nu era vreun hoţ. 
Din fericire, păruse să îl creadă pe cuvânt, deşi nu îi 
plăcea nimic la el. 

Următoarea oprire fu la etajul întâi, unde ea deschise 
ușa unei cămăruţe din spatele casei. 

- Acesta este biroul tatălui meu, deşi cred că dumnea- 
voastră veți petrece mai mult timp aici decât el. Biroul 
din colț este al dumneavoastră. După cum puteți vedea, 
s-a adunat ceva treabă de când a plecat Tom Morley. 

Asta era puţin spus, căci biroul secretarului era în 
întregime acoperit cu un teanc dezordonat de hârtii. 

-Imi dau seama de ce tatăl dumneavoastră era atât 
de nerăbdător să îl angajeze pe primul venit. 

- De fapt, tata l-a refuzat pe cel pe care îl sugerase Tom 
ca înlocuitor. A spus că era un începător neştiutor. 


40 Mary Jo Putney 


-E bine de știut că Sir Anthony mă consideră mai 
mult decât atât, spuse Kenneth pe un ton grav. 

Rebecca îl săgetă cu privirea, și Kenneth își dădu una 
peste gură în minte. Treaba lui era să fie un secretar 
eficient și discret. Dacă nu învăța să își țină gura, avea să 
ajungă afară în stradă și Sutterton avea să fie pierdută. 

- Avocatul tatei se ocupă de principalele chestiuni de 
ordin financiar, dar dumneavoastră veţi fi responsabil 
de corespondenţă și de cheltuielile casei. Jurnalele de 
cheltuieli și instrumentele de scris sunt în acest dulap, 
spuse ea luând o cheie de pe biroul secretarului și des- 
chizând dulapul. 

Kenneth aruncă o privire pe jurnalul de cheltuieli. 
Era similar cu cel pe care îl ținea el în armată, așa că 
avea să se descurce destul de bine. 

Rebecca îi înmână cheia și îi întoarse spatele, gata 
de plecare. El închise dulapul și dădu să o urmeze, după 
care văzu portretul de deasupra biroului lui Sir Anthony 
şi se opri. Înfăţişa o femeie mai în vârstă uluitor de fru- 
moasă, pe un fundal încețoșat, cu privirea şireată şi cu 
părul roșu căzându-i pe umeri. 

Aruncă o privire la ghida lui, apoi înapoi la tablou. 
Femeia arăta ca o variantă impetuoasă, senzuală, a 
Rebeccăi Seaton. Probabil că era vorba despre răposata 
Lady Seaton, și Kenneth era gata să jure că Sir Anthony 
pictase acel tablou cu multă dragoste. Oare era posibil 
ca dragostea pe care o trăda fiecare linie de penel să se fi 
transformat în ură ucigașă? 

Rebecca privi înapoi, ca să vadă de ce nu o urma. 

- Cu siguranță aceasta este mama dumneavoastră, 
spuse el încetișor, gândindu-se că sosise momentul să 
înceapă să adune informaţii. 

- Tabloul a fost pictat la Ravensbeck, casa noastră din 
Țara Lacurilor, spuse ea, confirmând din cap în timp ce 
strângea cu putere mânerul ușii. 

-Nu am auzit vorbindu-se despre Lady Seaton, așa că 
înţeleg că a murit, spuse el șoptit. 

- Da, în luna august a anului trecut, răspunse Rebecca 
printre dinți, ferindu-și privirea. 

-Îmi pare rău, spuse el, studiind tabloul. Ce s-a întâm- 
plat? S-a îmbolnăvit subit? Pare atât de plină de viață. 

-A fost un accident, un accident stupid, replică 
Rebecca pe un ton aspru, după care ieși din cameră. 
O să vă prezint servitorilor acum, continuă ea. 

El o urmă, întrebându-se dacă răspunsul ei trăda o 
suferință autentică sau dacă avea ceva îndoieli legate de 
împrejurările în care murise mama ei. Dacă tatăl ei îi 
omorâse cu adevărat mama, asta ar fi fost ceva cu ade- 
vărat oribil. 

Aruncă o ultimă privire portretului și recunoscu în el 
senzualitatea latentă a Rebeccăi Seaton. Spre deosebire 
de mama ei însă, ea își reprima în mod rigid această 
latură. Se întrebă cum ar fi arătat cu coama ei de păr 
roșcat, strălucitor, căzându-i în valuri somptuoase în ju- 
rul feței plăcute și a trupului subțire... 

La naiba! Trase puternic de ușă şi o închise în urma 
lui. Nu își putea permite să fie distras de capricioasa fii- 
că a bărbatului pe care venise să îl distrugă. Din fericire, 
ea nu era genul care să flirteze, ci dimpotrivă. Cu toate 
acestea, avea ceva foarte atractiv. 

Pe drumul spre scările din spate care duceau la bu- 
cătărie și la sala servitorilor, trecură prin sala de mese 
principală. 

- De vreme ce secretarii sunt gentilomi, în mod 
evident veți lua masa cu mine și cu tatăl meu, spuse 
Rebecca uşor sarcastic. 

Era limpede ca lumina zilei că ea considera că 
Kenneth e bun doar la curățat grajdurile. Ce spusese 
oare Lord Bowden legat de fuga ei de acasă? Tânărul era 
un aşa-zis poet. Probabil asta însemna că domnișoara 
prefera acel gen de bărbați deșirați buni de gură. Asta 
dacă nu cumva acea experienţă o făcuse să evite complet 
bărbaţii, ceea ce părea cât se poate de probabil, dat fiind 
modul în care se comporta. 

Tabloul de deasupra bufetului îi întrerupse gânduri- 
le, făcându-l să se oprească brusc. 

- Îmi pare rău, spuse el în chip de scuză, observând 
privirea nerăbdătoare a Rebeccăi, este greu să nu fii dis- 
tras. Mă simt ca atunci când am vizitat Luvrul pentru 

prima oară. Cum poate cineva să mănânce aici când ai 
așa ceva de văzut? 

Ideea că el ar putea aprecia arta păru să o surprindă, 
însă răspunsul ei veni pe un ton destul de blând: 

- Aveţi dreptate, în prima săptămână când a fost agă- 
ţat tabloul aici, nu eram deloc atentă la ce mâncam. 
Este intitulat Atacul brigadei unioniste și face parte dintr-o 
serie de patru tablouri despre Waterloo la care tata a 
lucrat în ultimul an și jumătate. Speră să expună toate 
cele patru tablouri la Academia Regală, în acest an. 

Pânza enormă reprezenta șase cai cu călăreţii lor, 
făcând parte din brigada de cavalerie, care avansau în 
goană direct spre privitor. 

Copitele mortale ale cailor și săbiile sclipitoare pă 
reau gata să sară de pe pânză într-un mod atât de realist, 
că Kenneth simţi cum îl trece un fior. 

- Superb. Deşi nu e chiar realist reprezentat, îmi adu- 
ce aminte de momentele când cavaleria franceză gonea 
înspre mine. 

- Cum adică nu e realist reprezentat? întrebă ea în- 
cruntându-se. Tata a făcut toate aranjamentele necesare 
și a luat ca model călăreți din Cavaleria Naţională, pe 
care i-a pus să se repeadă înspre el la galop în mod re- 
petat, astfel încât să facă schițe cât mai autentice. Mare 
minune că nu l-au strivit sub copite. 

- A îngrămădit caii unii lângă alţii astfel încât aproa- 
pe se ating, iar asta ar fi imposibil în bătălie, explică 
Kenneth. Şi totuși, dacă armăsarii ar fi mai depăr- 
taţi, tabloul ar emana mai puţină putere. Tabloul 
captează însăși esenţa a ceea ce înseamnă să fii atacat 
de cavalerie. 

- Tata spune mereu că, în pictură, iluzia realităţii este 
mai importantă decât acurateţea tehnicii, răspunse ea 
înclinându-și capul gânditoare, după care îi făcu semn 
să o urmeze în salonul din apropiere. 

- Uitaţi aici un tablou de luptă diferit. O înfățișează 
pe Boadicea, regina războinică, înainte de ultima ei lup- 
tă cu romanii. Ce părere aveţi? 

Kenneth studie pictura care înfățișa o femeie barbară 
cu părul roșu, cu o suliță într-o mână și o sabie ridicată 


Râul de foc 43 


în cealaltă. Avea spatele arcuit, iar vălurile și blana de 
lup în care era înfășurată îi fluturau în vânt în timp ce le 
ordona trupelor să o urmeze până la moarte. Il trimitea 
cu gândul la o Rebecca aprigă şi implacabilă. Probabil 
din cauza părului roșu. 

- Deşi ca războinică nu e prea convingătoare, ca sim- 
bol al curajului și al pasiunii pentru libertate e splendidă. 

- Dar de ce nu este convingătoare? 

- Este prea subțire. E nevoie de muşchi ca să poți ma- 
nevra asemenea arme. În plus, nu prea are semne de 
luptă. Oricine ar fi luptat cu romanii în mod periodic 
ar fi căpătat ceva semne în bătălie. 

Rebecca își plimbă privirea de la faţa lui distrusă la 
mâinile și la încheieturile lui, unde se puteau observa 
niște cicatrici de la câteva răni minore. 

- Înţeleg ce vreţi să spuneţi. Cel puţin veţi fi util în 
calitate de consultant de bătălie. 

Kenneth bănui că ar trebui să ia complimentul ei 
stângaci drept un pas în direcția bună. Își întoarse pri- 
virea spre pictură. 

- Este foarte frumos tabloul, dar stilul e destul de di- 
ferit față de celelalte exemple ale stilului lui Sir Anthony 
pe care le-am văzut. A fost un experiment? Compoziţia 
dramatică și bogăţia culorilor îi sunt caracteristice, însă 
liniile sunt mult îndulcite, de-a dreptul poetice. 

Rebecca nu răspunse, privindu-l cu ochii mijiți. Poate 
că acesta era un alt test. Se uită în colțul tabloului, unde 
Sir Anthony îşi semna operele cu inițialele AS. De aceas- 
tă dată, inițialele păreau a fi RS. Se holbă la ele nedu- 
merit. Să însemne asta Rebecca în loc de Anthony? 

- Dumneavoastră ați pictat tabloul? 

-De ce sunteți atât de şocat? întrebă ea înțepată. 
Sunteţi genul de bărbat care crede că femeile nu sunt 
capabile să picteze? 

- Nici vorbă, numai că nu ştiam că şi dumneavoastră 
pictaţi, spuse el uimit, privind tabloul dintr-o perspecti- 
vă complet diferită. Şi ce artist! 

Din punct de vedere tehnic, era aproape egalul ta- 
tălui ei, cu un stil oarecum similar, și totuși diferit. 
Se gândi că nu ar trebui să fie surprins. De când lumea 

şi pământul, artiştii de gen feminin erau de obicei fie so- 
ţii, fie fiice de pictori. Era singurul mod în care o feme- 
ie putea avea șansa de a dobândi competența necesară 
pentru așa ceva. 

-Nici nu e de mirare că nu doriți să vă petreceţi 
timpul având grijă de casă, v-aţi irosi nepermis de mult 
talentul. 

Preţ de o clipă, Rebecca păru să se rușineze în fața 
complimentului, dar, când răspunse, vocea ei era la fel 
de sarcastică. 

-Sunt de acord, de aceea e esenţial să se ocupe de ca- 
să cineva capabil, spuse ea cu o expresie ce dădea de 
înțeles că nu îl considera potrivit pentru această slujbă. 

- Înainte de a face cunoștință cu personalul, trebuie 
să mai aflu câteva lucruri. Câţi servitori aveţi? 

-İn momentul de față, avem patru servitoare și trei 
servitori. 

- Îi aveți de multă vreme? 

- Doar vizitiul, Phelps. Restul sunt angajați doar de 
câteva luni. 

Ce păcat! De obicei, servitorii erau o sursă de in- 
formaţii excelentă. Va trebui să se împrietenească cu 
vizitiul. 

- Dar de ce este nevoie de atâta personal? În plus, de 
ce nu ați reușit să angajaţi o menajeră pricepută!? 

- Mama mea prefera să se ocupe ea singură de casă, 
iar, de la moartea ei, totul s-a transformat într-un haos. 
Tatăl meu... nu prea a fost în apele lui. Am încercat 
două menajere, dar nici una nu prea înțelegea ce pre- 
supune să te ocupi de casa unui artist. Tata se enerva și 
îi concedia pe servitorii care îl agasau. Cei care nu erau 
concediați plecau ei de bunăvoie, căutând case ceva mai 
ordonate. Apoi a început să se ocupe Tom Morley de 
servitori și s-a descurcat binișor, deși nu prea ştergeau ei 
praful prin casă. 

- Trebuie să mai angajăm pe cineva? 

-Avem mare nevoie de un bucătar şi de un major- 
dom. Vor veni în curând doi candidați la postul de bu- 
cătar, spuse ea cu o strălucire șireată în ochi. Puteţi să îi 
intervievaţi şi să alegeţi pe cine credeţi de cuviință. 

Kenneth încuviință din cap, de parcă faptul că trebu- 
ia să facă asta ar fi fost cel mai normal lucru din lume, 
însă, în timp ce o urma în jos pe scări, se întreba confuz 
ce ar spune soldaţii din regimentul lui dacă l-ar vedea. 


capitolul 5 


Servitorii se relaxau la o ceașcă de ceai cu pâine 
prăjită în salonașul lor când sosi Rebecca însoţită de 
căpitanul Wilding. Zumzetul conversaţiei se stinse, și 
nou-veniţii se pomeniră cu șase perechi de ochi aţinti- 
te asupra lor. Toată lumea era prezentă, cu excepția lui 
Phelps, rândașul. 

- Acesta este noul secretar al lui Sir Anthony, căpita- 
nul Wilding, spuse Rebecca scurt și la obiect. Veţi primi 
ordine de la el de acum încolo, continuă ea, făcând un 
gest ironic prin care arunca toată răspunderea asupra 
căpitanului. 

În timp ce Kenneth trecea în revistă grupul, servitoa- 
rea care flirta cu toată lumea îi aruncă o privire șireată 
lacheului ei preferat, hlizindu-se de parcă ar fi știut un 
mare secret. Privirea calmă a căpitanului cobori asupra 
ei, și expresia ei deveni pe dată una serioasă. Nimeni nu 
rosti nici un cuvânt, dar imediat servitoarea mai mică 
de statură, cea muncitoare, sări în picioare. Unul câte 
unul, toți servitorii îi urmară exemplul, și, sub privirea 
amuzată a Rebeccăi, grupul neconvențional începu să 
semene cu un un detașament de soldaţi disciplinaţi. 

-Văd că nu prea s-a insistat cu disciplina, spuse că- 
pitanul Wilding pe un ton rece, dar asta se va schimba. 
Oricine consideră că treaba pe care o are de îndeplinit 
e prea grea este liber să își caute de lucru în altă parte. 
Pentru orice problemă sau plângere, trebuie să veniţi 
la mine. Sir Anthony și domnișoara Seaton nu trebuie 
deranjaţi dacă nu este nevoie, ne-am înțeles? 

Era cât se poate de clar. Căpitanul făcu turul came- 
rei şi află cum îi chema pe toţi şi cu ce se ocupa fie- 
care, după care le dădu voie să se retragă. Servitorii 

o şterseră, fără a părea neapărat intimidați, dar cu sigu- 
ranţă impresionați. 

Rebecca trebui să recunoască, totuși, că era impresionată. 

Căpitanul îi intervievă și pe cei doi candidați la pozi- 
ţia de bucătar cu aceeași eficienţă. Primul era un fran- 
cez tare grandoman. După ce îi studie scrisorile de 
recomandare, Wilding îi ceru să prepare ceva pentru el 
şi pentru domnișoara Seaton. Ofensat că trebuia să își 
dovedească competențele într-o manieră atât de umilă, 
acesta ieși mândru pe ușă afară. 

Cel de-al doilea candidat era o franțuzoaică rotun- 
joară și placidă. Deşi recomandările ei nu erau la fel de 
strălucite ca ale predecesorului său, când fu pusă să își 
dovedească îndemânarea, nu făcu altceva decât să ridi- 
ce ușor din sprâncene, după care se apucă de treabă. 
Douăzeci de minute mai târziu, trimise juriului ad-hoc 
o omletă nemaipomenită pentru desert și o carafă de 
cafea aburindă. 

Îndoielile Rebeccăi privind procedura de angajare 
se evaporară de îndată ce luă prima înghiţitură de 
mâncare. 

- Minunat, spuse ea, luând și a două îmbucătură. 
Ce idee bună să folosească roșii și coniac ca să încro- 
pească un sos rapid. Aveţi de gând să o angajaţi? 

- Da, madame Brunei a trecut toate cele trei teste 
cu brio, spuse căpitanul Wilding din celălalt capăt al 
mesei, înghițind o bucată serioasă de omletă. 

-Ce teste? întrebă Rebecca luând încă o îmbucătură. 

-In primul rând, atitudinea. A fost dispusă să facă 
numaidecât ceea ce era nevoie, spuse căpitanul, sorbind 
din cafeaua excelentă. În al doilea rând, a fost ingeni- 
oasă, a reușit să se decidă într-un timp foarte scurt ce 
poate prepara cu ingredientele pe care le avea la dispo- 
ziţie, ceva rapid, dar care să și impresioneze plăcut. În al 
treilea rînd, rezultatul a fost delicios. 

- Nu ar trebui ca priceperea ei ca bucătăreasă să 
conteze cel mai mult? întrebă Rebecca rămânând cu fur- 
culița în aer. 

- Degeaba ar fi fost pricepută dacă ar fi fost prea tem- 
peramentală pentru a-și face treaba. Faptul că a cooperat 

este cu atât mai important într-o casă unde au existat 
probleme. 

Rebecca își termină gânditoare omleta. Noul secretar 
înțelegea mai bine natura umană decât lăsa se se între- 
vadă conformaţia lui de hamal în port. De asemenea, 
părea să îi placă grozav arta. Poate că până la urmă Sir 
Anthony nu alesese atât de rău. 

- Aţi început cu dreptul, căpitane, spuse ea ridicân- 
du-se. Ne vedem la cină. 

- Așadar, am trecut testele dumneavoastră? întrebă el 
ridicând sprânceana. 

- Aţi fost angajat de tatăl meu, nu este treaba mea să 
vă testez, spuse ea, stânjenită de cât de sceptică fusese. 

- Sunteţi prea modestă, domnișoară Seaton, spuse el 
cu o ușoară ironie în glas. Sunt convins că tatăl dumnea- 
voastră nu ar păstra un secretar pe care nu l-ați plăcea. 

- Adevărat, dar nu m-aș plânge prea curând de un 
om pe care îl place tatăl meu, spuse ea și își dădu seama 
că se holba din nou la el. 

Oare ce se ascundea, de fapt, în spatele acelor tră- 
sături aspre? Fusese un model de curtoazie, dar ea era 
convinsă că nu îi stătea în fire să fie atât de blând. Ce îl 
făcea oare atât de diferit de bărbaţii pe care îi cunoştea? 
Atâta vreme cât el se simțea forțat să fie atent la fiecare 
cuvânt pe care îl scotea, de teamă să nu fie concediat, 
nu avea să afle asta. 

-Nimeni nu ar trebui să fie în permanenţă circum- 
spect, așa că vă dau voie să vorbiţi liber când vă aflaţi 
în preajma mea, spuse ea dintr-un impuls. Nu mă voi 
folosi de cuvintele dumneavoastră pentru a-l convinge 
pe tatăl meu să scape de dumneavoastră. 

- Să înțeleg că îmi oferiţi libertatea de a vorbi ca un 
soldat nerafinat şi lipsit de tact? 

- Exact. 

- Ne-aţi obiecta nici dacă mi-aş exprima dorința de a 
vă săruta? întrebă el cu o luminiţă jucăușă în ochii ce- 
nuşii, limpezi. 

- Poftim? răspunse ea, holbându-se la el. 

- Mă scuzaţi, domnişoară Seaton, nu am vrut să spun 
că vreau, întradevăr, să vă sărut, zise el pe un ton calm. 

Încercam doar să stabilesc limitele limbajului pe care îl 
pot folosi. 

- Ei bine, tocmai le-aţi depășit. Să nu o mai faceți, 
spuse ea, și, întorcându-se pe călcâie, ieși din salonul 
unde se servea micul dejun pășind apăsat. 

Cu siguranţă nu era deloc delicat, dar, pe legea ei, 
nici nu știa ce o deranja mai mult: comentariul lui 
revoltător despre sărut sau faptul că pretinsese că nu 
dorea să facă așa ceva. 


Cum avea jumătate de oră liberă înainte de întâl- 
nirea cu Sir Anthony, Kenneth se duse în camera lui. 
Servitoarele o făcuseră lună, iar lacheul îi adusese baga- 
jele de la hanul unde își petrecuse noaptea anterioară. 
Se gândi că majoritatea servitorilor aveau să se compor- 
te satisfăcător — aveau nevoie însă de o mână de fier. 

li luă câteva minute să își desfacă bagajele. Nu știa 
exact de ce, dar adusese și un portofoliu cu desenele 
lui, pe care îl ascunse în fundul dulapului, ca să nu-l 
găsească servitorii. Apoi se târî prin cameră, simțindu-se 
atât de obosit de parcă ar fi mărșăluit vreo cincizeci de 
kilometri. Consuma energie să amăgești pe cineva. 

Se opri lângă fereastră și privi afară la micuța grădi- 
nă. Dincolo de ea se înșirau casele și acoperișurile din 
Mayfair, cel mai select cartier al orașului ce reprezenta 
inima Marii Britanii. Deşi își făcuse studiile la Harrow, 
la doar câteva zeci de kilometri distanţă, nu petrecuse 
efectiv mai mult de câteva zile în Londra, iar, la vârsta 
la care ar fi putut începe să cunoască plăcerile oferite de 
acest oraș, plecase din țară. 

Se întreba ce avea să-i ofere această vizită la Londra. 
Undeva în apropiere, Hermione, acum văduva Kimball, 
trăia confortabil cu banii de care îl jefuise pe răposatul 
ei soț. Kenneth spera din toată inima că nu avea să o 
întâlnească. Deși trecuseră cincisprezece ani, nu ar fi re- 
ușit să îi vorbească politicos mamei lui vitrege. 

Lord Bowden locuia și el în apropiere și dorea ca in- 
vestigatorul lui să îi aducă rapoarte periodice. Oftând, 
Kenneth se lăsă să se afunde într-un fotoliu pentru a-și 
creiona în minte impresia pe care i-o lăsase casa lui 

Sir Anthony. Se părea că această investigație avea să fie 
o treabă mai urâtă decât se gândise el. Deși Sir Anthony 
putea fi absent și arogant uneori, nu era greu să îl placi. 
Avea să fie dificil să lucreze în fiecare zi cu omul acesta 
în timp ce căuta dovezi pentru a-i distruge viața. 

Își aminti că, dacă Seaton își omorâse soția, merita 
tot ce avea să i se întâmple. Era însă oare Sir Anthony 
capabil de crimă? Posibil. Era un bărbat puternic și im- 
pulsiv, căruia îi plăcea să obțină mereu ce voia. Într-un 
moment de furie, ar fi putut deveni violent. Un simplu 
brânci în timp ce se plimba cu soția pe faleză ar fi avut 
consecințe dezastruoase. Şi pentru asta ar trebui trimis 
la închisoare, deși nu ucisese cu premeditare. 

Dar cum putea fi dovedită o asemenea crimă fără 
martori? Kenneth trebuia să afle exact ce se întâmplase 
în casa lui Seaton în preajma morţii lui Helen - și nu 
doar ce se întâmplase, ci care era starea de spirit a prin- 
cipalilor actori ai dramei. 

Se gândi apoi la reacția Rebeccăi Seaton când îi spuse- 
se că mama ei murise într-un accident prostesc și oribil. 
Reacţia ei păruse să trădeze ceva mai mult decât amără- 
ciune. Lăsase să se înțeleagă că suspiciunile lui Bowden 
ar putea fi întemeiate. Se întrebă ce voise ea să spună 
când menţionase faptul că tatăl ei nu mai fusese „în ape- 
le lui“ de la moartea acesteia. Durere sau... vină? 

Kenneth se înfioră când se gândi la Rebecca Seaton. 
N-ar fi trebuit să facă acea remarcă prostească legată de 
faptul că ar vrea să o sărute. Rebecca plecase cu pasul 
apăsat, asemenea unei pisici furioase. Dar naiba să o 
ia, era ceva la ea care îl atrăgea din cale-afară! Cu si- 
guranţă nu era vorba despre dragoste la prima vedere. 
Nici măcar nu era sigur că o plăcea. Cu toate astea, felul 
ei incisiv de a fi și individualitatea ei îl intrigau, mo- 
tiv pentru care și vorbise atât de nesăbuit. Stătuse prea 
mult departe de societatea civilizată. Trebuia să reînvețe 
bunele maniere. 

Deși după ce petrecuse doar câteva ore în casa fami- 
liei Seaton își dăduse seama că talentul lui artistic era 
strict al unui amator, ridică un creion și începu să schi- 
ţeze în voie ceva pe un carnet de notițe. Intotdeauna 

se relaxase desenând, şi de multe ori asta îl ajuta să își 
limpezească ideile şi sentimentele. 

Schiţă o miniatură a voluptuoasei Lavinia a lui Sir 
Anthony. Ar fi un model bun pentru o Venus decaden- 
tă. Tăie apoi desenul cu două linii rapide. Ce ciudat că, 
deşi adorase întotdeauna frumuseţea, nu se îndrăgostise 
niciodată de o femeie frumoasă. Catherine Melbourne, 
văduva unui militar care însoțise brigada în Spania și în 
Belgia, era una dintre cele mai năucitoare femei de pe 
fața pământului şi pe atât de bună la suflet și iubitoare 
pe cât era de frumoasă. Şi-ar fi dat bucuros viața pentru 
ea și pentru fiica ei, însă nu nutrise niciodată mai mult 
decât prietenie față de ea, chiar și după ce devenise vä- 
duvă. O iubise pe Maria în schimb, o aprigă luptătoare 
de gherilă spaniolă. 

Oandindaae la Maria, își dădu seama că erau simili- 
tudini între ea și Rebecca. Nici una din ele nu era fru- 
moasă în sensul convențional al cuvântului, însă fiecare 
era uluitoare în felul ei ieşit din comun, Fiecare din ele 
arsese în focul unei pasiuni devorante. În cazul Mariei, 
era vorba despre Spania, în timp ce pentru Rebecca 
Seaton, Kenneth bănuia că era arta. Picturi de o aseme- 
nea calitate nu puteau fi realizate doar bazându-te pe 
talent. Probabil se abandona picturii până la obsesie. 

Înverșunarea ei neclintită îl atrăgea. Maria trăise și 
murise pentru Spania, dar, când avea timp și chef, făcea 
dragoste ca o pisică sălbatică. Să împartă patul cu ea fu- 
sese tumultuos și satisfăcător. Kenneth nu reușise să își 
închipuie cum ar fi arătat o viață normală, de zi cu zi, 
alături de ea, deși asta nu îl împiedicase să o ceară de 
soție. Oare ar fi fost ceva diferit dacă ea ar fi acceptat? 
Ar mai fi fost oare astăzi încă în viață? 

Preţ de o clipă, ultima imagine a Mariei îi răsări în 
minte, dar o alungă repede. Nu putea schimba trecutul. 
Trebuia să se gândească la prezent, la Sutterton, la Beth 
şi la viitorul lor. 

Nu avea să fie ușoară misiunea lui. Vizitiul ar putea 
fi de ajutor, şi avea să încerce să dea și de fostul secretar, 
Tom Morley, dar nu era deloc optimist. Din experiența 
în spionaj din Spania, învățase că imaginea de ansamblu 

era formată din numeroase bucățele mai mici pe care le 
adunai cu trudă dintr-un număr mare de surse. Ori aici 
avea puține surse. 

Recunoscu fără prea mare tragere de inimă că 
Rebecca era, probabil, cea mai bună sursă de informa- 
ţii privind moartea mamei ei. Ea ştia, cu siguranță, lu- 
cruri de care servitorii nu aveau habar. Trebuia să se 
împrietenească cu ea, doar pentru ca apoi să o trădeze. 

Înjură încetişor în timp ce se pregătea să coboare în 
biroul lui Sir Anthony. Treaba cu războiul era mai sin- 
ceră şi mai onorabilă decât ce făcea el aici. 

- Trimite tuturor persoanelor din acest teanc scrisori 
politicoase, prin care să le presezi să plătească, spuse 
Sir Anthony făcând semn spre un morman de scrisori. 
Majoritatea sunt aristocrați, negustorii își plătesc mai 
repede facturile. O altă îndatorire a ta este să îmi intreţii 
jurnalul zilnic, continuă el scotocind prin dezordinea 
de pe biroul secretarului și scoțând la iveală un carnețel 
legat în piele. Îmi notez ce vreau să țin minte pe bucă- 
tele de hârtie, spuse el deschizându-l, dând la iveală o 
sumedenie de foi scrise îndesate în copertă. Astea tre- 
buie transcrise. 

Kenneth luă jurnalul şi parcurse repede o foaie. No- 
titele, scrise frumos de Tom Morley, erau „5 februarie, 
10.00-11.00, Ducele de Candover şi familia, lumină 
cam proastă“. În aceeaşi zi, mai erau menţionate încă 
două programări pentru portrete, alături de alte notițe 
privind vizitele unor prieteni și o întrunire a Consiliu- 
lui Academiei Regale. 

Kenneth simţi cum îl cuprinde un val de entuziasm. 
Caietul cu programările din vara în care murise Lady 
Seaton aveau să îi furnizeze informaţii prețioase legate 
de activităţile lui Sir Anthony. 

- Aveţi un program foarte plin, remarcă el, ascunzân- 
du-şi reacţia. 

-Prea plin. Anul trecut am avut trei sute șase ședințe 
de pozat, ceea ce nu mi-a lăsat suficient timp pentru 
tablourile mele cu subiect istoric, spuse Seaton oftând 
dramatic. Este foarte dificil însă să refuzi o doamnă care 

se milogește să îi faci portretul, spunându-i că nimeni 
nu ar putea să o facă mai bine. 

Kenneth fu tentat să remarce că Seaton recunoscuse 
deja că îi plăcea meseria de portretist și că venitul prove- 
nit din această îndeletnicire îi permitea să își întrețină 
casa atât de scumpă, dar se abținu. 

- Mai doriți să-mi explicați ceva, domnule? întrebă el. 

- Nu, ajunge pentru astăzi, spuse Sir Anthony ridi- 
cându-se. O să îți dictez scrisorile mâine-dimineață. 
Ai destule lucruri de făcut deocamdată. 

Puțin spus destule. Avea să îi ia ceva vreme lui 
Kenneth să ajungă la zi cu sarcinile acumulate. Tocmai 
se pregătea să îl întrebe pe Sir Anthony ce dorea să fie 
rezolvat înainte de toate, când se auziră paşi pe hol. 
După o bătaie superficială la ușă, aceasta se deschise, 
lăsând să intre trei personaje îmbrăcate foarte bine. 

-Cum așa, Seaton, nu te afli în fața șevaletului? îl 
întrebă cel mai înalt dintre ei, un bărbat arătos cam de 
vârsta lui Seaton. 

- Îmi inițiez noul secretar, care a apărut la ușa mea 
prin bunăvoința Providenței, spuse Seaton arătând spre 
Kenneth. Căpitanul Wilding a fost trimis de un prie- 
ten anonim care știa că am mare nevoie de un secretar. 
Oare ție ar trebui să îți mulțumesc, Malcolm? 

-Cu siguranță nu ţi-aș spune dacă am preferat să 
rămân anonim, replică Malcolm aruncândur-i o privire 
aspră, curioasă lui Kenneth. 

Sir Anthony dădu din cap amuzat, ca și cum asta i-ar 
fi confirmat bănuiala. 

- Căpitane Wilding, aceştia sunt câțiva dintre priete- 
nii mei dragi, cărora le place să îmi folosească atelierul 
pe post de salon. 

- Însă doar după-amiaza târziu, spuse femeia care ve- 
nea în spatele lui Malcolm. 

Spre surprinderea lui, era voluptuoasa Lavinia, îm- 
brăcată acum după toate capriciile modei. 

- Dacă nu poţi fi un tiran în propria ta casă, atunci 
unde? replică Sir Anthony înainte de a face prezentările. 

Kenneth se ridică și îi salută mormăind pe oas- 
peţi. Malcolm cel elegant se dovedi a fi Lord Frazier, 

un bine-cunoscut nobil și pictor. Cel de-al doilea bărbat, 
scund și îndesat, cu un zâmbet larg, era George Hamp- 
ton, gravor și proprietar al celui mai faimos magazin 
de gravuri din Marea Britanie. Lavinia fu prezentată ca 
Lady Claxton. Kenneth nu vorbi prea mult, dar îi studie 
pe toți îndeaproape. Acești oameni o cunoscuseră, cu 
siguranță, pe Helen Seaton. 

- Sperasem să văd cum te descurci cu noul tablou des- 
pre Waterloo, spuse Malcolm Frazier după câteva minu- 
te de flecăreală. Putem să aruncăm și noi un ochi? 

- Nu prea am avut vreme să mai lucrez la el de la 
ultima voastră vizită, dar poți să îl vezi dacă vrei, spuse 
Sir Anthony ridicând din umeri şi oferindu-i Laviniei 
braţul. 

Înainte ca grupul să iasă din cameră, Rebecca Seaton 
apăru în cadrul ușii cu părul și mai neîngrijit decât îna- 
inte, oprindu-se la vederea oaspeţilor. 

-Ce face cea mai frumoasă artistă din Londra? între- 
bă Lord Frazier cu voce tărăgănată. 

-Nu am nici cea mai vagă idee, răspunse ea. Tu cum 
te simţi? 

- Eşti singura femeie pe care o cunosc care refuză să 
accepte complimente, spuse el râzând, trecând peste 
aluzia ei că ar fi vanitos. 

- Dacă nu le-ai oferi atâtor persoane, poate aș fi dis- 
pusă să păstrez unul pentru mine, replică Rebecca pe 
un ton dulce în timp ce îi saluta pe Lavinia şi pe George 
Hampton. 

După ce oaspeţii se duseră să vadă tabloul lui Sir 
Anthony, Rebecca i se adresă lui Kenneth: 

-Văd că aţi făcut cunoștință cu primii membri ai 
salonului lui Seaton. 

- Sir Anthony mi-a spus că lumea îi folosește casa 
pe post de loc de întâlnire, dar am crezut că glumește, 
spuse Kenneth ridicând din sprâncene. 

-Tata nu primește vizitatori inopinaţi dimineața 
devreme, însă, spre sfârșitul după-amiezii, îi cam place 
să vină lume ca să îi vadă operele și să stea la taclale 
cu clienții lui. Uneori e o adevărată pacoste. Aţi văzut 

cumva o pisică pe aici? întrebă ea în timp ce cerceta din 
priviri biroul. 

-O pisică? 

-Un animal micuț cu patru picioare, mustăți și 
coadă, spuse ea scrutând locul de sub biroul tatălui ei. 
Încăperea aceasta este una dintre ascunzătorile preferate 
ale pisicii mele. 

Kenneth căzu pe gânduri. Deși în mare parte își con- 
centrase atenția asupra lui Sir Anthony, păru să îşi adu- 
că aminte că prinsese cu coada ochiului o mică umbră. 
Se îndreptă spre dulapul unde erau ţinute instrumen- 
tele de scris şi se uită sub el. O pereche de ochi mari, 
galbeni, îl priviră fără teamă. 

- Bănuiesc că aceasta este micuța dumneavoastră 
felină, spuse el. 

- leşi de acolo, Ghostie, zise Rebecca lăsându-se în 
genunchi lângă Kenneth. E aproape ora mesei. 

Pisica se strecură de sub dulap şi se întinse languros. 
Era un motan gri, slab, dar musculos, cu răni cicatri- 
zate la urechi de la bătăile cu alți motani şi cu o coadă 
scurtată nefiresc. Rebecca începu să îl alinte şi îl urcă pe 
umeri. Lui Kenneth i se păru interesant cum asprimea 
ce-o caracteriza se transformă în afecţiune pură. 

- Cum e corect, Ghost sau Ghostie!? întrebă el. 

- De fapt îl cheamă Gray Ghost?, spuse ea mângâind 
pisica pe şira spinării, ceea ce produse un tors puter- 
nic, intermitent. Era un motan rupt de foame care obiș- 
nuia să se milogească după mâncare la ușa bucătăriei. 
Am început să îl hrănesc, însă de-abia după luni bune 
m-a lăsat să pun mâna pe el. Acum însă e o adevărată 
pisică de casă. 

Kenneth găsi că grija ei pentru o creatură sălbatică şi 
flămândă era înduioșătoare, deși neașteptată. Dorind să 
profite de atmosfera asta relaxată pentru a-și îmbunătăți 
relaţia cu ea, îl scărpină pe Gray Ghost între urechi. 


! În limba engleză, în original, Fantomă, respectiv Fantomiţă (n.tr.) 
? În limba engleză, în original, Fantoma Cenușie (n.tr.) 

- Este un individ tare frumușel. Și unde mai pui că 
e și bine educat. A dormit pe perioada întregii invazii 
de mondeni. 

-E obișnuit cu asemenea asalturi. Sunt câţiva oa- 
meni care vin în vizită în mod periodic, însă ăştia trei 
sunt aproape nelipsiți. Tata e prieten cu George şi cu 
Malcolm de pe vremea când erau cu toții studenţi la 
academia de arte frumoase. George e nașul meu. Face 
gravurile operelor tatei. 

- Gravurile sunt minunate și au avut un cuvânt serios 
de spus în faima tatălui dumneavoastră, zise Kenneth, 
mângâind din nou pisica, cu degetele aproape atingând 
obrazul Rebeccăi. Se întrebă dacă pielea delicată era la 
fel de moale pe cât părea, dar îşi retrase mâna înainte de 
a fi tentat să afle. 

- Am întâlnit-o pe Lavinia mai devreme şi am crezut 
că era un model profesionist. Am fost surprins să aflu 
că este Lady Claxton. 

Rebecca se îndreptă spre un scaun şi se așeză, cu pisi- 
ca încă pe umăr. 

-V-a fost greu să o recunoașteţi acum, cu hainele 
pe ea? întrebă ea. 

- Trebuie să admit că am fost nevoit să mă uit mai 
bine ca să îmi dau seama că este vorba despre aceeași 
femeie, răspunse el, ascunzându-şi un zâmbet. 

- Lavinia era o actriță puţin cunoscută și un model 
pentru pictori când s-a căsătorit cu un baronet mai în 
vârstă. Acum, este o văduvă bogată care se distrează de 
minune făcând lucruri care revoltă lumea. Nu este pri- 
mită în saloanele din înalta societate, însă este foarte 
populară printre artişti, spuse Rebecca frecându-şi obra- 
zul de blana moale a pisicii. 

-Cred că e actuala amantă a tatei, adăugă ea cu o 
voce mult prea liniştită. 

Kenneth deveni dintr-odată atent. 

- V-am șocat, căpitane? întrebă Rebecca pe un ton 
detaşat, când îi văzu expresia. 

-Poate am fost plecat din Anglia pentru prea mul- 
tă vreme, spuse el, revenindu-și. Când am plecat, era 

considerat nepotrivit ca o tânără doamnă să vorbească 
despre relații amoroase clandestine. 

- Dar eu nu sunt nici tânără, nici doamnă, spuse ea 
autoironizându-se. Sunt ruinată în mod oficial de ani 
buni. Lumea artiștilor e destul de neconvenţională 
ca să mă accepte, fie doar şi pentru că sunt fiica lui 
Sir Anthony Seaton, însă nu aş putea călca niciodată 
într-un salon respectabil. 

- Faptul că reputaţia v-a fost distrusă v-a făcut mai 
puternică sau mai slabă? întrebă el, știind că răspunsul 
lui avea să aibă un efect esenţial asupra modului în care 
avea să îl accepte ea. 

- Bănuiesc că m-a făcut mai puternică, spuse ea, 
părând surprinsă de întrebare. Nu ştiam cât de mult 
îmi preţuiesc reputaţia până când am pierdut-o, dar, 
din anumite puncte de vedere, toată situația a avut un 
efect liberator. 

-Nu succesele noastre ne formează, ci eșecurile, 
spuse el, încuviințând din cap în timp ce se așeza din 
nou pe scaun. 

- Aveţi un mod interesant de a gândi, replică ea, oprin- 
du-se din mângâiat pisica și studiindu-i expresia feţei. 

- Mi s-a mai spus asta, şi nu ca un compliment. 

- Venind din partea mea, este un compliment, căpi- 
tane, îl asigură ea, cu un zâmbet care îi lumină chipul, 
făcându-l de-a dreptul drăguţ. Ne vedem la cină, adăugă 
ea, ridicându-se şi înfășurând pisica în jurul gâtului ca 
o eșarfă. Este o lege de netrecut în această casă ca toți 
să cinăm împreună. Mama mea ştia că eu şi tata pier 
deam adesea noțiunea timpului atunci când lucrăm, așa 
că insista ca măcar o dată pe zi să ne comportăm ca o 
familie civilizată, continuă, îndreptându-şi privirea spre 
portretul lui Lady Seaton. 

- Semănaţi foarte mult cu ea, observă el. 

-Nu prea. Avem aceeași culoare la păr, dar era 
mult mai înaltă, aproape la fel de înaltă ca tata, spu- 
se Rebecca, întorcându-se spre portret şi îmbrățișând 
pisica. Şi, desigur, mama era frumoasă. 

Kenneth se gândi să spună că și Rebecca era fru- 
moasă, dar se abținu, căci cu siguranță ea ar fi crezut 

că încerca să o flateze. Cu toate acestea, în timp ce pri- 
vea cum apusul îi transforma părul în mătase de foc, 
observă că oricine avea ochi să vadă își putea da seama 
că era frumoasă. 

- Lady Seaton era la fel de fermecătoare cum pare 
în portret? întrebă el, amintindu-și care era, de fapt, 
treaba lui. 

- Când era fericită, întreaga casă strălucea, iar când 
era tristă... ezită ea. O ştiam cu toții. 

- Avea toane? 

- Cine nu are uneori! replică ea cu o expresie îm- 
pietrită pe chip şi începând să se îndrepte spre uşă. 

Se pare că atinsese o coardă sensibilă. Căzu pe 
gânduri preț de o clipă, întrebându-se cum să își repare 
greşeala. 

Își dădu seama fără mare tragere de inimă că trebuia 
să spună câte ceva despre el dacă voia să câştige încrede- 
rea Rebeccăi. 

- Mama mea a murit pe când aveam șaisprezece ani, 
spuse el încet. Nimic nu m-a făcut să sufăr mai mult 

ecât asta. 

- Îţi... îţi lasă un gol în inimă, un gol pe care nimeni 
nu îl poate umple, spuse Rebecca oprindu-se și înghi- 
tind cu greutate. Cum a murit mama dumneavoastră? 
întrebă ea, ascunzându-și privirea chinuită. 

- Încet şi dureros, de o boală răvăşitoare, spuse el, 
săgetat dintr-odată de o amintire a acelui an groaznic. 
Am văzut oameni curajoși în bătălie, adăugă el cu glas 
aspru, începând să facă ordine în hârtiile de pe birou, 
dar nu atât de mult cât a fost ea în fața morții. 

Deşi Kenneth semăna cu tatăl lui din punct de vede- 
re fizic, avea însă temperamentul lui Elizabeth Wilding. 
Unul dintre primele lucruri pe care și le amintea des- 
pre ea erau degetele ei lungi şi grațioase conducându-i 
mâna grăsuță în timp ce încerca să își scrie numele. 
Ea îl învățase să deseneze și să observe cu adevărat lu- 
mea înconjurătoare. 

Deși, în felul lui, soţul ei nerafinat o iubise, acesta nu 
reuşise să accepte faptul că Elizabeth murea în fiecare zi 
câte puţin, aşa că ea căutase sprijin și înțelegere la fiul 

ei. Kenneth devenise fără să vrea bărbat în anul acela. 
Se apropiase de sora lui întrucât suferiseră împreună, și 
legătura aceea nu se pierduse deloc în anii cât fuseseră 
departe unul de celălalt. 

Gray Ghost mieună ușor, trezindu-l pe Kenneth din 
reverie. Acesta își dădu seama că își ținea mâinile nemiș- 
cate pe teancul de hârtii din faţa lui. Își ridică privirea 
fără prea mare tragere de inimă și o văzu pe Rebecca 
privindu-l cu compasiune. 

Intenționase să dea dovadă de empatie, nu de 
slăbiciune. 

- Tatăl dumneavoastră mi-a explicat tot ce trebuie în 
privința jurnalului zilnic, spuse el ridicându-se brusc. 
Există alte exemplare mai vechi aici în birou? M-am 
gândit că m-ar putea ajuta să înțeleg mai bine cum 
merg lucrurile dacă m-aş uita pe munca desfășurată pe 
parcursul ultimilor câţiva ani. 

- Va trebui să îl întrebaţi pe tata despre asta, nu ştiu 
unde le ţine. Ne vedem la cină, căpitane, spuse ea, după 
care se întoarse și ieși din cameră. 

Kenneth o privi în timp ce se îndepărta, ştiind că 
instinctul său inițial fusese corect ~ avea să îi creeze 
probleme. 


Rebecca îl mângâie pe Gray Ghost, sperând să gă- 
sească puțină alinare în asta, în timp ce cobora la 
bucătărie. O deranjase să vorbească despre mama ei, 
iar suferința căpitanului Wilding, atunci când vorbise 
despre moartea mamei lui, îi adusese aminte de a ei. 
Cu toate acestea, sensibilitatea lui îi arătase o latură ne- 
cunoscută a caracterului său și, preț de o clipă, severul 
ofițer se transformase în băieţelul de odinioară. 

Omul era o enigmă fascinantă. Prima ei impresie 
inclusese, printre altele, rigurozitate și inteligență. 

Cu siguranţă acele calități făceau parte din caracte- 
rul lui, însă era, de asemenea, tolerant şi surprinzător 
de filosof. li vorbise în mod voit despre faptul că își 

ierduse reputația pentru a-i vedea reacţia, însă, spre 
auda lui, nu se arătase şocat şi nici nu se lansase în 
speculații obscene. 

După ce îi dădu pisicii să mănânce, se îndreptă din 
nou, hotărâtă, spre atelier. Mai avea la dispoziție o ju- 
mătate de oră înainte de a se îmbrăca pentru a cobori 
la cină, timp suficient pentru a mai desena vreo două 
schițe ale căpitanului. 


capitolul 6 


După cum conveniseră, Kenneth îi făcu o vizită lui 
Lord Bowden pentru a-i da raportul după prima săptă- 
mână petrecută în casa Seaton. Fu condus de îndată în 
biroul lui Bowden. În clipa în care îl văzu pe Kenneth 
intrând, Bowden își lăsă ziarul la o parte și îi făcu semn 
să ia loc. 

- Bună ziua, Lord Kimball. Ce veşti ai pentru mine? 

Kenneth studie chipul bătrânului. Cum îl întâlnise 
între timp pe Sir Anthony, își putea da seama de asemă- 
narea evidentă dintre cei doi bărbaţi. Aveau aceeași silu- 
etă subțire, aceeași statură medie și aceleaşi oase frumos 
sculptate ale feței. Cu toate acestea, însă, vitalitatea lui 
Sir Anthony, momentele în care fermeca pe toată lumea 
și irascibilitatea lui pasageră îl făceau să pară mult mai 
tânăr decât era de fapt față de fratele lui, de care îl des- 
părțeau doar doi ani. 

- Nu am avansat așa de mult cum mi-aș fi dorit, spuse 
el în timp ce lua loc pe scaun. Va fi o investigaţie care 
va lua ceva timp. 

Kenneth explică apoi că nu existau servitori angajaţi 
de multă vreme, povestind cât de mult timp petrecuse 
ocupându-se de treburile lui Sir Anthony care însem- 
nau o grămadă de muncă acumulată. Continuă prin a 
descrie cum avea de gând să procedeze. 

- Sir Anthony ţine nişte jurnale zilnice care ar putea 
da la iveală multe lucruri despre perioada de timp care 
ne privește, spuse el în încheiere. Din păcate, am aflat 
că jurnalul care m-ar fi interesat a fost lăsat la casa de 
la ţară cu toată comoția care a avut loc după moartea 
lui Lady Seaton. Singurul mod în care îl pot recupera 
este să rămân în slujba lui Sir Anthony până la vară, 

când acesta se retrage din nou la țară. Având în vedere 
obstacolele întâlnite, s-ar putea să trebuiască să recurg 
la aşa ceva. 

- Sperasem să obţii niște rezultate până atunci, spuse 
Bowden încruntat. 

- Avansez oarecum, deși nu este foarte evident, în 
sensul că încep să îi cunosc prietenii lui Sir Anthony 
şi nu peste multă vreme, voi reuşi să îi chestionez des- 
pre lucruri care s-au întâmplat în trecut. De asemenea, 
vreau să vorbesc și cu fostul lui secretar, Morley. 

- Ei, asta nu e greu, spuse Bowden căutând un stilou 
în sertarele de la Piro şi scriind pe o foaie de hârtie un 
nume și O adresă. Acum e secretarul unui membru al 
Parlamentului care îmi este prieten. 

- Așadar, dumneavoastră ați aranjat totul, nu? spuse 
Kenneth dând din cap în timp ce lua hârtia. Am bănuit 
că nu e o coincidenţă faptul că postul de secretar a deve- 
nit vacant la momentul potrivit. 

-Am aflat că Morley nutrea ambiţii politice și a fost 
foarte simplu să fac în așa fel încât să i se ofere un post 
care lar fi ajutat în acest sens, spuse Bowden lăsându-se 
pe spate în scaun și flexându-și degetele. Înţeleg că nu ai 
avut timp să găsești vreo dovadă palpabilă. Totuși, care 
sunt aek tale până în acest moment? 

Kenneth făcu o pauză pentru a-și pune ordine în 
gânduri. 

- Moartea lui Lady Seaton pare o rană deschisă, care, 
deși simțită, nu este recunoscută ca atare, spuse el. Sir 
Anthony nu a pomenit nici măcar o singură dată despre 
soția lui, deși uneori priveşte lung portretul ei, pe care îl 
are în birou. Fiica lui abia dacă suportă să vorbească 
despre moartea mamei ei. Aș vrea să le pot citi gânduri- 
le, dar mi-e imposibil, continuă Kenneth, aruncându-i 
o privire întrebătoare. Amanta despre care se zvonea că 
voia să O ia de nevastă este Lady Claxton? Cu siguranță 
au o relaţie intimă, însă pare să fie una întâmplătoare. 

- Lavinia Claxton? pufni Bowden. Bănuiesc că era de 
aşteptat. Îşi face cam mulți „prieteni“. Anthony a ucis-o 
pe Helen din cauza altei femei, însă nu am reușit să aflu 
despre cine era vorba. E destul de discret, în felul lui. 

Kenneth se încruntă în timp ce se gândea la asta. 
Dacă Sir Anthony ar fi iubit o altă femeie într-o aseme- 
nea măsură încât să ucidă de dragul ei, părea destul de 
ciudat că se întreținea cu Lavinia, în loc să beneficieze 
de favorurile fostei amante. Se întrebă din ce motiv se 
încheiase aventura anterioară, asta în cazul în care chiar 
existase o aventură anterioară care să merite atenţie. 
Se simţea ca un vânător de fantome. 

- Cum e nepoata mea? întrebă Bowden pe neașteptate. 

- Nu prea o văd pe domnișoara Seaton, cu excepția 
cinei, spuse Kenneth, nedorind să vorbească prea mult 
despre Rebecca. E destul de tăcută și își petrece tot tim- 
pul în atelier. Ştiaţi că este o pictoriţă talentată? 

- Habar n-aveam, spuse Bowden ridicând din sprân- 
cene. Poate asta explică moralitatea ei îndoielnică. 
Artiștilor li se pare că nu trebuie să se supună legilor lui 
Dumnezeu şi nici celor ale societății. 

- Domnișoara Seaton o fi făcut o greșeală prostească 
în tinerețe, dar nu am auzit nici un zvon despre pur- 
tarea ei îndoielnică de atunci încoace, spuse Kenneth, 
văzându-se nevoit să își înghită mânia. 

- Mai sapă, replică Bowden cu un ton rece. Sunt con- 
vins că zvonurile nu vor întârzia. Sper că data viitoare 
vei avea mai multe lucruri să îmi spui. 

- Faptul că insistaţi să primiți rapoarte săptămânale 
este o geșeală, spuse Kenneth, căruia nu îi plăcea să se 
simtă presat. Veţi fi iritat de faptul că nu am noutăți, iar 
pe mine chiar nu mă ajută faptul că vă tot uitaţi peste 
umărul meu la ce fac. 

Bowden se înnegură. 

- Poate ai dreptate, dar mă văd nevoit să insist cel pu- 
ţin o dată pe lună, spuse el fără tragere de inimă, după 
o lungă pauză. 

-Prea bine, dar atunci n-ar trebui să ne vedem aici, 
la mai puțin de doi kilometri distanță de casa lui Sir 
Anthony. Dacă acesta află că am fost văzut intrând la 
dumneavoastră, voi fi dat afară imediat. Din același mo- 
tiv, vă rog să nu-mi scrieți la reședința Seaton decât în 
cazuri urgente. Folosesc acest oficiu poștal pentru co- 
respondenţa personală, spuse Kenneth înmânându-i lui 

Bowden o bucată de hârtie cu o adresă mâzgălită pe ea. 
O să-mi verific corespondența la două zile. 

- Acum, că sunteți instalat acolo, sper că lucrurile vor 
avansa mai repede, spuse punând hârtia într-unul din- 
tre sertarele de la birou. 

- Tot ce se poate, dar bănuiala mea este că această 
investigație va lua mai mult decât ne dorim amândoi, 
spuse Kenneth ridicându-se. Nu este nevoie să fiu con- 
dus. Vă doresc o zi bună, Lord Bowden, continuă el, 
după care ieși din cameră, oprindu-se în holul umbrit, 
în timp ce majordomul deschise ușa unei femeie scun- 
de, dar grațioase, cu păr argintiu. După cum o salută 
majordomul, își dădu seama că era stăpâna casei. Aşa- 
dar, Bowden se căsătorise, fie și numai pentru a evita să 
îi lase titlul fratelui pe care îl dispreţuia. 

În timp ce Lady Bowden se îndrepta spre scări, îl 
observă pe Kenneth și dădu din cap absentă în semn de 
salut. Kenneth se întrebă ce căsnicie putea avea femeia 
cu Lord Bowden, având în vedere cât de obsedat era 
acesta de fosta lui logodnică. 

Pe drumul de întoarcere la reședința Seaton, se gândi 
că postul lui de secretar se dovedea a fi chiar plăcut. 
Atât Sir Anthony, cât și Rebecca erau atât de preocupaţi 
de operele lor, că nu îi puneau la îndoială activitățile 
atâta vreme cât își făcea treaba. Prietenii lui Sir Anthony 
îl acceptaseră drept secretar cu umor și voie bună şi dis- 
cutau fără ocolişuri în faţa lui. Asta îi permisese să afle 
deja câteva lucruri utile. 

i luase ceva mai mult să se impună în fața servitori- 
lor, dar se obișnuiseră destul de repede, după ce o conce- 
diase pe servitoarea cea leneşă și angajase un majordom 
foarte eicient, pe nume Minton. Nu peste multă vreme, 
toate aveau să meargă ca unse la reşedinţa Seaton. 

În rarele momente de relaxare pe care și le permitea, 
avea o grămadă de opere de artă minunate pe care să 
le admire. Principalul lui regret era însă că o vedea atât 
de rar pe Rebecca. După discuția aceea din prima zi de 
muncă, se gândise că avea să îi câștige ușor încrederea 
şi astfel avea să poată afla mai multe despre moartea 
mamei ei, dar, după cum îi spusese şi Lord Bowden, 

de-abia dacă reușea să o vadă. Aveau de obicei oaspeți 
la cină, ceea ce făcea orice conversație serioasă aproape 
imposibilă. Ea obişnuia să mănânce în tăcere, după care 
se scuza că nu putea rămâne să le țină celorlați compa- 
nie în salon. 

De câteva ori se întrebase dacă îl evita în mod delibe- 
rat, dar nu prea părea să fie cazul. Probabil o interesau 
cu totul alte lucruri. După ce îl acceptase pe Kenneth 
ca făcând parte din personal, nu-i acordase mai multă 
atenţie decât unei biete piese de mobilier. Trebuia să 
găsească o scuză pentru a vorbi cu ea. 

Problema era că dorinţa lui de a o vedea mai des pe 
Rebecca nu izvora doar din necesitatea de a-și duce mi- 
siunea la bun sfârșit. Voia să afle mai multe despre ta- 
lentul ei, despre firea ei repezită și despre senzualitatea 
ei ascunsă. Faptul că Rebecca îl intriga îl făcea să urască 
și mai mult toată această mascaradă. Dacă, în cele din 
urmă, Sir Anthony avea să fie acuzat de crimă, Rebecca 
avea să afle, cu siguranță, că Kenneth se infiltrase în 
casă dintr-un cu totul alt motiv, și nu îi făcea plăcere să 
se gândească la cum ar fi putut reacționa ea. 

Pe drum, trecu pe lângă oficiul poștal de unde își ri- 
dica periodic corespondenţa. Acesta era situat într-o pa- 
petărie, ceea ce îi permitea să meargă des pe acolo fără 
a da explicaţii. Se opri și văzu că îl aştepta o scrisoare de 
la sora lui. Probabil că Beth îi răspunsese la scrisoare 
de îndată ce o primise. Rupse sigiliul și citi foia acoperi- 
tă cu un scris îngrămădit. 


Dragă Kenneth, 

Mă bucur că îţi e atât de bine la muncă. De la 
sosirea prietenului tău, locotenentul Davidson, lucru- 
rile merg surprinzător de bine şi aici. După cum mă 
avertizaseşi, la început a fost destul de timid, dar acum 
se simte mult mai bine şi are un simţ al umorului 
chiar interesant. Şi mie, şi verișoarei Olivia ne place 
foarte mult. 

Cum locotenentul Davidson are un braţ diform, 
asta mă face să mă simt mai în largul meu cu piciorul 
meu sucit, ceea ce nu mi se întâmplă de obicei în faţa 

unor străini. Călărim în fiecare dimineaţă împreună 
pe moşie. Are multe idei despre cum am putea să ne 
îmbunătăţim recoltele fără a investi prea mulți bani. 
Chiriașii şi ţăranii sunt impresionați de judecata lui, şi 
moşia e complet schimbată faţă de vremurile când era 
vechiul vătaf pe aici. 


Beth continua prin a-i descrie sugestiile lui Davidson. 
Era evident că prietenul lui se pricepea mult mai bine 
la agricultură decât el. Dacă avea să salveze Suttertonul, 
spera ca Jack să rămână la ei în continuare, în calitate 
de administrator. 

Împături din nou scrisoarea și o introduse în buzu- 
narul interior al hainei. Tonul vesel folosit de Beth în 
scrisoare îl făcea să se simtă mai puțin vinovat că o pä- 
răsise atât de repede după ce se reîntorsese în Anglia. 
Când plecă însă de la oficiul poștal, dispoziţia îi era din 
nou dintre cele mai proaste. Nici măcar ideea că misiu- 
nea lui avea să le salveze pe Beth și moșia nu îl făcea să 
urască mai puţin ceea ce făcea. 


De îndată ce intră în atelierul tatălui ei, Rebecca 
observă că acesta era pe punctul de a exploda. 

Sir Anthony era cunoscut în societate ca un membru 
fin al aristocrației, cu o ținută și o inteligenţă impecabi- 
le, care din întâmplare era și un pictor talentat. Numai 
cei apropiaţi cunoșteau artistul extrem, de o disciplină 
feroce, care exista dincolo de aceste aparențe. 

In copilărie, Rebecca își reprezentase la un moment 
dat tatăl ca un vulcan fumegând, gata să își reverse lava 
incandescentă. 

Când îi arătase desenul, acesta râsese, recunoscân- 
du-se în el. Când Sir Anthony avea probleme cu un 
proiect la care ținea mult, vulcanul erupea și Rebecca 
încerca mereu să îl evite când avea asemenea crize. 

Își dădu seama de starea lui de spirit după modul în 
care era îmbrăcat. De obicei era atât de elegant de parcă 
ziceai că a ieșit dintr-un club de pe St. James. Acum, 
însă, haina îi era aruncată pe podea, avea mânecile su- 
flecate și părul grizonant încurcat. Toate astea îi dădeau 

fetei de înţeles să o șteargă înainte să fie observată. Era 
prea târziu însă. 

- Pe unde naiba umblă Wilding? lătră el lăsând brusc 
jos paleta și pensula. 

-Cred că a ieșit puţin în dimineața asta, spuse ea re- 
semnată, e în atelier. Deși nu îl văzuse pe căpitan, 
sesizase că lucrurile erau altfel prin casă când acesta era 
prezent, ca și cum ar fi existat o doză suplimentară de 
energie acolo. 

- Ce e în neregulă cu nenorocitul ăsta de tablou? 
întrebă tatăl ei, uitându-se urât la pânza largă proptită 
pe şevalet. 

Deși asistase la evoluţia tabloului din stadiul de 
schiță până la cel de pictură în ulei aproape finisată, 
Rebecca se apropie, docilă, și îl examină din nou. Era 
vorba despre ultimul tablou din seria despre bătălia de 
la Waterloo pe care o picta tatăl ei. Acesta îl înfățișa 
pe ducele de Wellington călare, cu picioarele proptite 
în scări, în timp ce își flutura pălăria spre armată, făcân- 
du-le semn soldaților să atace trupele franceze. Figura 
eroică a ducelui dota tabloul, în timp ce câteva regi- 
mente greu încercate apăreau pe fundal. 

Era o pictură bună, însă înţelegea nemulțumirea tată- 
lui ei. Într-un mod greu de descris, parcă îi ea suflul, 
iar ea nu știa cum se putea repara o asemenea hibă. 

- De fapt, nu e nimic în neregulă, spuse ea ezitând, 
ştiind că tatăl ei aștepta un răspuns. L-ai redat foarte bine 
pe Wellington, iar câmpul de batalie pare veridic. Modul 
în care își ține brațul ridicat este foarte dinamic. 

- Sigur că sunt bune și compoziția, şi asemănarea, doar 
așa se întâmplă cu toate tablourile mele, spuse tatăl ei exa- 
sperat. Cu toate astea, nu e un tablou măreț, nici măcar 
nu e unul bun, continuă el încruntându-se din nou în 
timp ce privea pânza. Poate că mi-ar putea spune Wilding 
ce îi lipsește. Până la urmă, el chiar a fost de față. Dar de 
ce nu este aici? insită el pe un ton certăreţ. 

-Sunt convinsă că se întoarce repede, răspunse ea, 
profitând de ocazie pentru a se scuza și a pleca. O să îi 
spun lacheului să îl trimită la tine pe căpitan de îndată 
ce se întoarce. 

Înainte de a se îndrepta spre ușă însă, aceasta se 
deschise și intră însuși căpitanul Wilding. Deși haina 
albastră și pantalonii galben-închis nu erau deloc țipă- 
tori, ieşea categoric în evidență, ca și cum ar fi purtat 
uniforma stacojie!. Acesta o a și pe Rebecca dând din 
cap și aşeză un pachet pe masă. 

- lată pigmenţii pe care i-ați comandat, Sir Anthony, 
spuse el. Cum mă aflam prin apropierea magazinului 
de vopseluri, i-am ridicat eu însumi. 

În loc să profite de ocazia ivită pentru a pleca, 
Rebecca se dădu un pas înapoi și îl examină pe nou-ve- 
nit, în încercarea de a analiza ce anume îi conferea acea 
alură impunătoare. Aura lui de forță fizică avea o oa- 
recare contribuție la acea impresie, însă doar în mică 
parte. Inteligența era și ea evidentă, precum și o idee de 
integritate inflexibilă, însă nici una dintre aceste calități 
nu definea în întregime esența acestui bărbat. 

- Unde ai fost? mârâi Sir Anthony în loc să fie mulţu- 
mit că acesta sosise. 

- Am vorbit cu negustorii de vinuri, spuse Wilding 
pe un ton blând. Poate vă amintiți că am discutat ieri 
despre faptul că actualul furnizor de vinuri nu este cel 
mai potrivit. Ei bine, cred că am găsit unul mai bun. 

- Și bănuiesc că ai tot gustat din vin, iar acum 
nici nu mai gândești prea limpede, spuse Sir Anthony 
sarcastic. 

- Desigur că am gustat puţin vin, dar cu siguranță nu 
sunt beat, spuse căpitanul, fără să muşte din nadă. Imi 
pare rău dacă absența mea a creat probleme, nu știam că 
aveţi nevoie de mine acasă. 

-Ar fi trebuit să fii aici când voiam să fii aici! spuse 
furios Sir Anthony, apucând un flacon cu vopsea albă 
pe bază de plumb și aruncându-l înspre secretar. 

-Ce Dumnezeu înseamnă asta? replică Wilding 
dându-se la o parte din calea proiectilului, care se lovi 


! Culoarea ţinutei reprezentanţilor armatei britanice, indiferent de 
grad, începând cu 1870. Înainte de această dată, uniforma stacojie 
era rezervată doar ofiţerilor, sergenţilor și tuturor gradelor din anu- 
mite regimente de cavalerie. (n.tr.) 

cu un zgomot înfundat de lambriurile de stejar, împroș- 
cându-le cu un arc de vopsea albă. 

Dezlănţuit complet, Sir Anthony începu să arunce 
tot felul de obiecte prin cameră. Vopseaua albă fu ur- 
mată de niște galben napoletan și de albastru de Prusia. 
Apoi, o mână de pensule speciale, cu mâner lung, se 
pomeniră aruncate în aer, zburând în toate direcţiile, 
doar pentru a se prăbuși apoi cu zgomot pe podea. Mă- 
tură totul de pe masa de lângă el cu braţul înainte de 
a începe să își azvârle nebunește cuțitul pentru pictură. 

Acesta trecu milimetric pe lângă umărul Rebeccăi 
și se izbi de perete. 

Tremurând de frică în sinea ei, ea se pregăti să se 
adăpostească în spatele divanului. În clipa următoare, 
căpitanul Wilding traversă încăperea spre Sir Anthony 
și îl apucă de încheietură cu putere. 

-Nu aveți decât să vă distrugeţi întregul atelier, dar 
nu aruncați cu obiecte într-o doamnă, spuse el cu o voce 
periculos de blândă. 

- Dar asta nu e o doamnă, e fiică-mea! spuse tatăl ei, 
încercând să își elibereze mâna din strânsoare. 

-Cu atât mai mult ar trebui să vă controlați, spuse 
căpitanul, strângând puternic încheietura tatălui ei. 

Preţ de o clipă, siluetele celor doi bărbaţi rămaseră 
nemișcate. Cea mai subțire, a lui Sir Anthony, tremura 
de furie, deși bărbatul era complet neajutorat în fața 
forței neiertătoare a căpitanului. 

Rebecca își imagină în trecere un fulgr care lovește în 
van muntele. 

Tatăl ei își trase mâna din strânsoare și, preț de o cli- 
pă ucigător de lungă, Rebecca crezu că avea să îl lovească 
pe căpitan. 

Apoi, într-una dintre obișnuitele lui schimbări de 
dispoziţie, Sir Anthony îşi lăsă braţul să cadă. 

- Ai dreptate, să te ia naiba! Dar nu te-am lovit nicio- 
dată, nu-i aşa? spuse el aruncându-i o privire Rebeccăi. 

- Doar m-ai stropit cu vopsea, răspunse ea cu o deta- 
șare forțată și își descleștă pumnii. Țintești tare prost. 

Căpitanul îi dădu drumul tatălui ei, însă îşi păstră 
mina serioasă și privirea de oțel. 

- Faceţi des asemenea scene, Sir Anthony? 

- Nu e un obicei, dar nu-i o chestie izolată, spuse aces- 
ta frecându-și încheietura dreaptă în locul unde îl prin- 
sese ca în menghină căpitanul. Am ales această mobilă 
tocmai pentru că se poate curăța cu ușurință și rezistă la 
câteva pete mici. 

- Foarte amuzant, spuse Wilding. Cu toate acestea, 
va trebui să vă cereți scuze în fața fiicei dumneavoastră. 

- Rebecca nu îmi ia toanele în serios, replică Sir 
Anthony, strângând din dinți, căci tocmai fusese pus la 
punct de un angajat de-al lui. 

- Nu? Atunci de ce este atât de palidă, de parcă ar fi 
în convalescență? 

Cu asta, ambii bărbați își îndreptară privirile spre ea, 
și Rebecca încremeni, dându-și seama că oricine o pri- 
vea îndeaproape își putea da seama că suferea. 

Cu percepția lui de artist, tatăl ei își dădu imediat 
seama de starea ei. 

- Te deranjează atât de mult când mă înfurii, Rebecca? 
întrebă el surprins. 

Ea fu pe punctul de a-l minți pentru a-i ușura con- 
ştiinţa, însă nu reuși să facă asta, întrucât căpitanul 
Wilding o fixa cu privirea lui cercetătoare. 

- Ieşirile tale mă supără de fiecare dată, recunoscu ea 
fără mare tragere de inimă. Când eram mică, mă făceau 
să mă gândesc că vine sfârșitul lumii. 

-Imi pare rău, Rebecca, n-am știut, spuse tatăl ei tră- 
gând adânc aer în piept. Mama ta... începu el, dar se 
opri brusc. 

Mamei ei nu-i păsase niciodată de acele ieșiri, pentru 
că era și ea capabil de unele la fel de intense. De fiecare 
dată când părinții ei țipau, fiecare în legea lui sau unul 
la celălalt, Rebecca fugea și se ascundea sub pat. 

- Tata a avut probleme cu această pictură, căpitane 
Wilding, spuse Rebecca repede, pentru a rupe tăcerea 
stânjenitoare. S-a gândit că ați putea avea vreo părere 
utilă. Este ultimul lui tablou din seria despre bătălia de 
la Waterloo. Wellington însuși i-a pozat pentru tablou. 

Wilding își întoarse privirea spre tablou. Cum ea 
îl privea îndeaproape, putu observa cum i se întindea 

pielea de pe pomeți. Deși la început crezuse că era un 
bărbat rece, lipsit de emoţii, începea să înveţe să recu- 
noască la el semne bine ascunse de emoție. 

- Wellington dând semnalul înaintării generale, mur- 
mură căpitanul. E destul de tulburător să revăd scena. 

- L-aţi văzut dând semnalul de atac? întrebă ea. 

- Da, deși eram mult mai departe, desigur, spuse el, 
studiind pânza. Sir Anthony, doriți ca acest tablou să fie 
un portret clasic, idealizat, al unui erou sau o reprezen- 
tare realistă a bătăliei în sine? 

Tatăl ei deschise gura să spună ceva, dar o închise 
repede. 

- Wellington este un om măreț, și vreau ca publicul 
să observe asta, zise el într-un final. Vreau ca acest ta- 
blou să rămână întipărit în mintea privitorilor pentru 
eternitate. Peste două sute de ani, vreau să se mai vor- 
bească încă despre Wellingtonul lui Seaton. 

- Poate că reprezentarea dumneavoastră este prea 
clasică şi reținută, și astfel nu poate crea acea impre- 
sie de putere, spuse căpitanul. Atât ducele, cât şi calul 
arată ca scoși din cutie, de parcă ar fi la paradă, iar la 
Waterloo nu a fost deloc așa. După o zi de luptă crânce- 
nă, soldații și animalele lor erau epuizați și plini de no- 
roi, de transpiraţie și praf de pușcă. Chiar și din poziţia 
în care mă aflam, am putut observa urmele de oboseală 
şi încordarea de pe chipul ducelui. 

- Ce expresie avea! întrebă Sir Anthony. 

Wilding se gândi puţin înainte de a-i da un răspuns. 

-Soarele apunea, şi o rază de lumină îi cădea pe 
chip în timp ce își ridica pălăria. Nu-i pot descrie exact 
expresia, dar îmi amintesc de câţi ani lupta ca să ajungă 
acolo. În Spania înfruntase soarta potrivnică ani de-a 
rândul. Avea provizii insuficiente și o armată mult mai 
puţin numeroasă decât a inamicului, însă, prin voința 
lui de neclintit, și-a asigurat victoria, deși cu preţul vieţii 
multora dintre cei mai buni prieteni. 

- Ce prostie din partea mea să îl înfățișez pe duce așa 
cum era în fața mea, în atelier, mormăi Sir Anthony ca 
pentru sine. Ar fi trebuit să încerc să mi-l imaginez așa 
cum era, de fapt, în acele clipe, continuă el, aruncându-i 

o privire rapidă căpitanului. Ar trebui să mai iau seama 
la ceva? 

Wilding arătă spre fundalul tabloului. 

- Soldații sunt la fel de vizibili ca într-o zi senină de 
mai, dar asta este o greșeală. Câmpul de bătălie era un 
iad plin de fum de praf de pușcă. Uneori era greu să vezi 
până și la câteva sute de metri mai încolo. 

-Pot folosi un lac cenușiu transparent ca să obțin 
acel efect, însă Wellington e cheia. Voința, voința de 
fier, asta trebuie să arăt. 

-Ce alte tablouri fac parte din serie în afară de aces- 
ta și cel care înfățișează cavaleria atacând? o întrebă 
Kenneth pe Rebecca. 

- Tablourile finisate nu se află aici, dar aceste schi- 
te sunt destul de fidele, spuse ea scoțând două desene 
dintr-o mapă. Primul dintre ele înfăţişează regimentele 
aliate înșiruite pe culme cât vezi cu ochii. 

Wilding se apropie și privi schița peste umărul ei. 
Rebecca deveni imediat conștientă de căldura trupului 
lui, aflat la doar câţiva centimetri în spatele ei. Omul 
ăsta trecuse prin iadul din peninsulă și prin bătălia de 
la Waterloo și supraviețuise. Asemenea lui Wellington, 
trebuia să fie un om de fier. 

- Unde ați fost poziționat? întrebă ea. 

-Cam pe aici, indică el, puțin la stânga de centru. 
Mi-am petrecut mare parte din zi luându-mă cu ei la 
harţă în jurul unei gropi de nisip. 

- Din punctul meu de vedere, tabloul este dominat 
de acești bărbați din planul îndepărtat, spuse Rebecca 
indicând figura unui tânăr stegar și pe a unui sergent 
încărunţit care păzeau stindardul regimentului lor. Dea- 
supra lor, steagul Marii Britanii se zbătea în ghearele 
vântului, sfidând armata franceză care stătea tăcută, 
ordonată, de partea cealaltă a văii. 

- Intotdeauna ne emoționează aspectele particulare, 
detaliile, nu privirea de ansamblu, spuse gânditor căpi- 
tanul. Un tânăr aflat în pragul primei lui bătălii care 
se întreabă dacă va avea curajul să se ridice la aşteptă- 
rile acestei zile și un veteran plin de cicatrici, care a în- 
fruntat moartea în repetate rânduri, întrebându-se dacă 

nu cumva de această dată are să-și găsească sfârșitul. Ori- 
cine va privi acest tablou se va întreba dacă acești doi 
bărbaţi vor supravieţui bătăliei care urmează. 

Din tonul lui, Rebecca înţelese că și el fusese fiecare 
dintre acești oameni în diferite momente din cariera 
sa. În tinereţe, își găsise curajul, ca ofițer experimentat 
își testase norocul, iar botezul bătăliei îl transformase 
în ceea ce era acum. Era complet diferit de cei pe care îi 
întâlnise până în acel moment, și asta o fascina. Voia 
să se sprijine de el, să îi absoarbă puterea de luptător și 
determinarea. 

- Cel de-al doilea tablou reprezintă asediul castelului 
Hougoumont, spuse ea cu gura uscată, scoțând la iveală 
cel de-al doilea desen. 

Bătălia pentru cucerirea castelului se transformase 
într-o bătălie plină de răutate între un mic număr de 
trupe aliate și două divizii și jumătate de trupe franceze. 
Tatăl ei alesese momentul în care francezii pătrunseseră 
în curte, iar apărătorii se luptau sălbatic pentru a-i alun- 
ga înainte de a fi prea târziu. 

-Voia să obţină o scenă de lupă sălbatică corp la 
corp, continuă ea. 

- Soldaţi în starea lor primară, un tablou demn de a 
sta lângă cel cu atacul cavaleriei, atât de grandios. 

Rebecca încuviință din cap, impresionată. Nu era 
doar un războinic, ci avea și o percepţie excelentă în 
privinţa tablourilor. 

- Crezi că seria asta de tablouri va spune povestea po- 
trivită despre ce s-a întâmplat la Waterloo? întrebă tatăl 
ei, ridicând privirea de la tabloul cu Wellington. 

Spre ușurarea Rebeccăi, căpitanul se îndepărtă de ea. 

- Spune atât cât se poate povesti în patru tablouri, 
răspunse el. 

- Simt o notă de rezervă în vocea ta, replică Sir 
Anthony cu șiretenie. Am reprezentat începutul şi sfâr- 
șitul, infanteria și cavaleria. Ce alte scene crezi că ar 
trebui incluse? 

- În locul dumneavoastră, spuse Wilding, aş pic- 
ta mai multe tablouri. Următorul ar fi cu Wellington 
dând mâna cu prințul Blücher în momentul când 

britanicii se întâlnesc cu prusacii în apropiere de 
La Belle-Alliance. Campania de la Waterloo este po- 
vestea multor națiuni care se aliază împotriva unui duş- 
man comun. Dacă nu ar fi sosit prusacii spre sfârşitul 
zilei, victoria nu ar fi fost una decisivă. 

-Mda, iată o posibilitate interesantă, reflectă Sir 
Anthony. Care ar fi tabloul final? 

- Arătaţi preţul victoriei, spuse căpitanul fără ocoli- 
şuri. Soldaţi epuizați, soldați răniți care dorm de parcă 
ar fi morți în jurul focului de tabără, iar în întunericul 
din jurul lor, arătaţi cadavrele amestecate şi armele rup- 
te. Arătaţi că în democraţia pe care o impune moartea 
toate victimele unei bătălii sunt egale. 

- Vă exprimați foate plastic, căpitane, spuse Rebecca, 
întrerupând după o vreme tăcerea ce se așternuse. 

-Ca să nu mai vorbim despre faptul că se pricepe şi 
la pictură, adăugă tatăl ei. O să iau în considerație ce 
mi-ai sugerat, chiar o să fac asta. 

Urmă o pauză, iar Rebecca simți un val de dorință 
ridicându-se în ea. Era cea mai puternică emoție pe care 
o resimțise de luni bune. Trebuia să îl aibă pe căpitanul 
Wilding, să îi captureze esenţa astfel încât ceva din el să 
îi aparțină pentru totdeauna. 

Fără să îi pese de buna-cuviinţă, traversă camera şi 
îi atinse obrazul, trasând cu degetele conturul cicatricii 
tari și totodată netede. 

- Mă dau bătută, căpitane, spuse ea cu vocea răgușită. 
Mi-e teamă că trebuie să te pictez cu orice preţ. 

Cuvintele şi atingerea uşoară, senzuală ale Rebeccăi 
îl luară atât de mult prin surprindere pe Kenneth, încât 
de-abia putu să scoată câteva cuvinte. 

- Poftim? îngăimă el. 

-Am tot tânjit să îmi pozaţi ca model de când aţi 
venit aici, spuse ea, dându-se un pas înapoi. Sunteţi cât 
se poate de irezistibil. 

Venind din partea altor femei, aceste cuvinte ar fi 
fost o invitație sugestivă, Rebecca Seaton, însă, arăta 
mai degrabă precum o casnică dornică să facă economii 
care se holbează la un pui, gândindu-se că ar merge de 
minune pentru masa de duminică. 

- Ar trebui să mă simt onorat sau să mă alarmez? 
spuse el sec. 

- O, categoric alarmat, spuse ea, aruncându-i o privi- 
re tatălui ei. Te superi dacă ţi-l fur pe căpitanul Wilding 
pentru o oră sau două pe zi? 

- Înţeleg perfect, spuse Sir Anthony zâmbind. De fapt, 
sunt tentat să îl refac pe sergentul din scena aceea de 
dinaintea bătăliei, ca să îl fac să arate ca Kenneth, con- 
tinuă el, aruncându-i o privire secretarului. Se spune că 
ochii unui soldat trădează luptele pe care le-a văzut. Tot 
ce aş fi vrut să spun despre sergent este exprimat de 
chipul lui Kenneth. Dacă însă el pt asta, îl poți lua 
tu prima. 

- Aşadar, sunteți dispus să îmi pozați, căpitane? între- 
bă Rebecca. 

Kenneth se foi, deloc în largul lui, sub privirile 
cercetătoare ale tatălui şi ale fiicei. Artiştii ăştia nenoro- 
ciți observau mereu prea multe lucruri! Cu toate aces- 
tea, îşi dorise să petreacă mai mult timp cu Rebecca, și 
acum se ivise ocazia perfectă, pe care nu o putea rata. 

- Dorința dumneavoastră este poruncă pentru mine, 
domnişoară Seaton. 

-Atunci să mergem în atelierul meu. 

- Câteva clipe, vă rog, spuse el, arătând în jur la ateli- 
erul în dezordine. Mai întâi trebuie să chem o servitoare 
să curețe aici înainte ca vopselurile să distrugă complet 
mobila şi covorul. 

- Asigură-te că trimiţi pe cineva care face curat în li- 
niște, ordonă Sir Anthony, după care, luând o tăbliță 
și un creion, se aşeză şi începu să deseneze cu mișcări 
sigure şi rapide. 

Kenneth îi deschise uşa Rebeccăi şi, în timp ce aceas- 
ta trecea pe lângă el, observă că părul începuse să iasă 
din cocul improvizat cu niște ace de păr. Buclele rugi- 
nii, mătăsoase nu erau prea disciplinate, și rezultatul 

obținut era o coafură cu păr ciufulit, de parcă tocmai se 
dăduse jos din pat. 

Pentru a suta oară de când ajunsese la reședința 
Seaton, îşi aminti că trebuia să își vadă de treabă. Îi ve- 
rifică pe servitori ca să afle ce se mai întâmplase în lipsa 
lui şi o trimise pe Betsy, cea mai grijulie dintre servitoa- 
re, să facă curat în atelierul lui Sir Anthony. Apoi se 
îndreptă spre sanctuarul Rebeccăi. 

Bătu la ușă și intră când primi acceptul ei, privind 
în jur cu mare interes. Dacă atelierul lui Sir Anthony 
era elegant ca un salon, bârlogul Rebeccăi avea pereți 
vopsiți în alb, tavan în pantă şi confortul unei bucătării 
de fermă. Ferestrele dinspre stradă aveau dimensiunea 
obișnuită, însă, pe peretele din spate, ferestrele mari, 
deschise lăsau să intre o lumină blândă, asemenea unei 
aurore boreale. Era lumina perfectă pentru un artist. 

În plus, peste tot în jur erau tablouri. Unele dintre 
ele, agăţate pe perete, altele, simple pânze fără ramă 
proptite de perete. Bogăția culorii și a imaginii îl uluia. 

Rebecca era făcută ghem într-un scaun încăpător, cu 
un caiet de desen în poală și cu un creion în mână. 
li făcu semn să ia loc pe divanul din faţa ei. 

- Faceţi-vă comod, căpitane. O să fac câteva schiţe. 
Trebuie să mă hotărăsc cum să vă redau mai bine. 

- Dacă tot ne vom călca pe bătături în fiecare zi, ar 
trebui să-mi spuneți Kenneth, zise el în timp ce lua loc. 

-Atunci trebuie să îmi spuneţi și dumneavoastră 
Rebecca, replică ea zâmbind. 

Kenneth observă că ochii ei de culoarea alunei aveau 
câțiva stropi de verde, ceea ce îi conferea privirii o adân- 
cime de felină. 

-Nu am mai pozat pentru nimeni, ce trebuie să fac? 

- Pentru moment, relaxează-te şi încearcă să nu îţi 
mişti capul. 

În timp ce degetele Rebeccăi trecură la treabă, 
Kenneth aruncă o privire la tablourile din imediata 
lui apropiere. Stilul ei menținea ceva din precizia cla- 
sică a tatălui ei, având însă ceva mai mult sentiment. 
Multe dintre tablouri înfățișau femei în chip de perso- 
naje istorice celebre și fantastice. Fără a-și roti capul, 

putea observa cel puțin vreo şase picturi la fel de fru- 
moase ca tabloul cu Boadicea de la parter. 

-Ai expus vreodată la Academia Regală? 

- Niciodată, spuse ea fără a ridica privirea de pe 
caiet. 

-Ar trebui să îți prezinți operele, să le arăţi ce poate 
face o femeie, spuse el, privind la un tablou plin de forță 
cu ludita şi Holofern. 

-Nu simt nevoia să fac asta, spuse ea pe un ton rece. 

Pentru o vreme, se așternu tăcerea. Nu se auzea de- 
cât scârțâitul creionului ei pe foaie. După ce admiră ta- 
blourile din imediata lui apropiere, Kenneth îşi mută 
atenția la Rebecca. Avea încheieturi delicate, aproape 
fragile, şi totuşi degetele ei lungi şi suple trădau putere. 
Se răsucise pe lateral pe scaun, și asta îi ridicase rochia 
de muselină puțin deasupra gleznelor, la fel de subţiri şi 
de frumoase ca încheieturile. 

Deși Rebecca nu era voluptuoasă precum Maria, era 
la fel de senzuală şi de atrăgătoare. 

Ori de câte ori își pleca uşor capul deasupra caietului, 
îi oferea o privelişte seducătoare asupra cefei ei. Pielea 
palidă părea aproape translucidă prin comparaţie cu 
culoarea puternică a părului ei. Se întrebă cum ar reac- 
ţiona dacă ar săruta-o acolo. Probabil i-ar cere să se așeze 
ca să îşi poată termina schițele. 

Părea mai cald în cameră decât era de așteptat să 
se facă de la mica flacără de cărbuni. Nu-l ajuta însă 
să îşi mute privirea de la ea, era aşa de conştient de cum 
arăta corpul ei, încât ai fi zis că o ţinea la el în poală. 
Descoperi un ușor parfum floral amestecat cu mirosul 
uleiului de in şi al fumului de cărbune. Părea apă de 
trandafiri, o aromă subtilă, feminină, foarte potrivită 
pentru doamna care o purta. 

„Oare cum ar arăta purtând doar mireasma de apă de 
trandafiri și un văl strălucitor de păr roşcat?“ se întrebă 
el şi simţi cum începe să îi bată inima mai repede, în 
timp ce broboane de sudoare i se adunau pe frunte. 

La naiba! Nu era obișnuit să stea și să nu facă ni- 
mic, așa că nu era de mirare că imaginația lui începea să 
țeasă fantezii erotice. Și nici faptul că nu mai fusese 

cu o femeie de luni bune nu îl prea ajuta. Femeile ușoa- 
re din Paris i se păruseră asemenea patiseriei franceze: 
extrem de delicioase, dar uşor de uitat. Rebecca Seaton 
avea să reprezinte un cu totul alt fel de ospăț. 

-Sir Anthony într-un acces de furie este o privelişte 
alarmantă, comentă el, ştiind că trebuia să își distragă 
atenţia de la Rebecca înainte de a lua foc. Nu te pot în- 
vinovăți că erai speriată. 

-Dar nu eram speriată, spuse ea ușor surprinsă. 
Tata n-ar face rău nimănui. Pur și simplu, nu îmi plac 
scenele. 

Deşi încrederea pe care o avea în tatăl ei era cât se 
poate de înduioşătoare, ieșirea lui Sir Anthony îl con- 
vinsese pe Kenneth de faptul că pictorul era capabil să 
facă rău. Oare Helen Seaton îl provocase în legătură cu 
amanta lui, devenind astfel victima acelei furii de care 
dăduse dovadă astăzi? Ce fel de femeie fusese Helen? 

Părea momentul potrivit pentru a afla mai multe 
despre ea. 

- Mamei tale îi plăcea să fie înconjurată de artiși 
nebuni? întrebă el. 

- O, da, îi plăcea nespus, zise Rebecca fără a ridica 
privirea, în timp ce rupse o pagină din caiet și o puse 
deoparte, pentru a se apuca din nou să deseneze pe 
foaia următoare. Prietenii o numeau regina lumii artis- 
tice londoneze. Orice artist sărac din oraș ştia că putea 
conta pe ea pentru câteva lire împrumut, ca să nu moa- 
ră de foame. 

-Şi îi mai dădeau vreodată banii înapoi? 

- Uneori, spuse Rebecca zâmbind. Unii pictori o 
plăteau dându-i opere de-ale lor. De obicei, erau unele 
destul de proaste, căci artiştii de primă mână nu prea 
aveau nevoie de împrumuturi. 

- Asta explică peisajele oribile din camera mea. 
Probabil încerca să le ascundă pe undeva. 

- Se prea poate, încuviință Rebecca. Dacă te-au ofen- 
sat cumva, putem găsi ceva mai bun. Slavă Domnului, 
sunt o grămadă de tablouri prin casă. 

- Mi-ai putea împrumuta un tablou de-al tău? întrebă 
el uitându-se peste cele aflate în raza lui vizuală. Poate 

tabloul acela minunat din fața mea. Cred că e Diana, 
zeiţa vânătorii. 

Zeița era înfăţişată stând tăcută în picioare, cu mâna 
sprijinită de un arc aproape la fel de înalt ca ea şi cu o 
expresie gânditoare pe chip. li amintea de Rebecca. 

- Dacă îţi place, spuse ea întorcând o altă foaie a 
caietului de desen. Am o ramă care se va potrivi nu- 
mai bine. 

- Înainte să îţi continui munca, te superi dacă luăm 
o pauză? întrebă el. Nu sunt obișnuit să stau nemișcat 
atâta vreme. | 

- Desigur. Îmi pare rău, spuse ea cu un zâmbet plin 
de regret. Când lucrez, uit cum trece timpul. Vrei niște 
ceai? De obicei, cam pe la ora asta fac un ibric întreg. 

-Mi-ar plăcea foarte mult, spuse Kenneth ridicân- 
du-se şi întinzându-se ca să scape de tensiunea pe care o 
simţea în umeri. 

Rebecca se ridică şi se duse la şemineu, aplecându-se 
grațios pentru a așeza ibricul pe foc. 

- Fii mulţumit că pozezi pentru mine, nu pentru tata, 
spuse ea. El e mult mai sever decât mine, continuă ea, 
analizându-l cu o privire tăioasă. Tata avea dreptate, ai fi 
un sergent grozav în tabloul lui. 

-Cred că mi se potriveşte rolul, am fost sergent 
ani buni. 

- Sergent? Tu? întrebă ea uitându-se lung la el. 

- Am intrat în solda regelui înrolându-mă la vârsta 
de optsprezece ani, explică el. Am fost promovat mai 
târziu, pe merit. 

-Pentru fapte de vitejie ce nu puteau fi trecute cu 
vederea, spuse ea încet. Așa se întâmplă mereu, nu? 

- Da, aşa e, dar este vorba şi despre noroc aici, spuse 
el zâmbind uşor. Trebuie să o faci pe viteazul în apro- 
pierea unui ofițer care să te poată recomanda pentru 
promovarea în funcție. 

-Eşti plin de surprize, căpitane. Luându-mă după 
felul în care te exprimi, crezusem că eşti... 

Rebecca se opri, încurcată. 

-Ai presupus că sunt un gentilom, completă el, să- 
rindu-i în ajutor. 

- Îmi pare rău, spuse ea coborând privirea. Sigur că 
ești un gentilom, și ar trebui cu atât mai mult să fii apre- 
ciat pentru faptul că ai dobândit prin forțe proprii ceea 
ce alţii au doar accidental, prin naştere. 

- De fapt, mă trag dintr-o familie respectabilă, spuse el 
ridicând din umeri. M-am înstrăinat însă de tatăl meu, 
așa că n-am avut banii necesari pentru a obţine un grad 
în armată, motiv pentru care a trebuit să mă înrolez. 

- Din ce cauză v-aţi îndepărtat? 

Cum nu se simţea deloc în largul lui, Kenneth începu 
să măsoare mansarda de-a curmezișul, rămânând însă în 
centru, pentru a nu se lovi cu capul de tavanul în pantă. 
Ar fi trebuit să fie el cel care o chestiona pe Rebecca. 
Cum se ajunsese oare la această răsturnare de situație? 

- La un an de la moartea mamei, tatăl meu s-a căsăto- 
rit cu o fată de șaptesprezece ani. Nu... ne-am înțeles. 

-Ar fi fost dificil să accepți orice mamă vitregă atât 
de curând după moartea mamei tale, spuse Rebecca em- 
patică. Probabil ți s-a părut o lipsă de decenţă să vezi o 
fetişcană de vârsta ta luându-i locul. 

Fusese mai mult decât o lipsă de decență. Preţ de 
o clipă, își aminti furia și repulsia pe care le resimți- 
se atunci. Kenneth își ținu însă sentimentele în frâu, 
amintindu-și că avusese și el partea lui de vină în ceea 
ce se întâmplase. 

- În plus, nu era o persoană foarte plăcută. Cu toate 
astea însă, tatăl meu era îndrăgosit - sau mai degrabă 
în călduri. N-am mai suportat să stau sub același aco- 
periș cu el. Crezi că tatăl tău are de gând să se recăsăto- 
rească? continuă el, schimbând subiectul. Ce părere ai 
despre asta? 

Rebecca păru uimită, ca și cum nu ar fi luat în calcul 
o asemenea posibilitate. 

- Asta depinde de femeia pe care ar lua-o de nevastă, 
spuse ea fără tragere de inimă. Bănuiesc că va trebui să 
aştept și să văd ce se va întâmpla. 

- Lavinia speră oare că va deveni următoarea Lady 
Seaton? 

- Mă îndoiesc, spuse Rebecca în timp ce se apleca 
după un borcan cu ceai dintr-un mic dulap. Dincolo 

de aparenta impertinență, Lavinia e destul de drăguță, 
însă cred că ține prea mult la libertatea pe care i-o oferă 
poziţia ei de văduvă pentru a renunţa la ea. Probabil 
că tata se va recăsători într-o bună zi, îi place să aibă o 
nevastă care să-l răsfeţe. Ibricul începu să scoată aburi, 
așa că ea îl luă de pe foc și turnă puţină apă fierbinte 
în ceainic, pentru a-l încălzi. E un tablou cu Lavinia în 
spatele tău. 

Se întoarse şi o găsi imediat pe Lavinia printre pânze- 
le neînrămate sprijinite de perete. Aceasta stătea lungită 
pe un divan grecesc, îmbrăcată în haine din perioada 
clasică, ce lăsau să se vadă destul de mult corpul, cu o in- 
vitaţie rece în privire. În eterna bătălie dintre sexe, Lady 
Claxton ar fi, fără îndoială, prădătorul, nu prada. 

- Lasă-mă să ghicesc, te rog, spuse el. O întruchipea- 
ză pe Messalina, împărăteasa romană care a învins-o pe 
cea mai faimoasă curtezană a Romei într-un maraton 
de desfrâu care i-a epuizat pe jumătate dintre bărbații 
din oraș. 

Rebecca chicoti în timp ce adăuga frunze de ceai și 
apă în ceainic. 

- De fapt, se presupune că e Aspasia, cea mai fru- 
moasă și mai învățată curtezană din Atena. Am pictat-o 
de mai multe ori pe Lavinia. li place să pozeze. 

Probabil însă că Lavinia nu avea să fie următoarea 
soție a lui Sir Anthony. Dacă asta era adevărat, cine era 
acea amantă care ar fi putut constitui cauza morții lui 
Lady Seaton? Gândindu-se că pusese destule întrebări 
pentru moment, Kenneth se îndreptă spre capătul înde- 
părtat al mansardei. Ferestrele mici dădeau înspre stra- 
dă, iar lumina strălucitoare dinspre sud scotea la iveală 
o masă funcțională cu scaune. 

Acesta era atelierul Rebeccăi, cu role de pânză și rame 
depozitate prin colțuri. Gray Ghost dormea pe o masă, 
între o ramă de tablou și un mojar cu pistil. Pisica des- 
chise puţin ochii simțindu-l pe Kenneth apropiindu-se, 
după care se întoarse liniştită la moțăit. 

În partea stângă se află un alcov cu o piesă masivă 
de mobilier care aducea cu o clădire complicată de 
inspiraţie italiană. Nişte linii fine indicau sertarele 

care fuseseră ascunse meșteșugit printre pilaștri falși. 
Kenneth mângâie curba unei arcade care încadra un 
compartiment cu pensule și cu mici ustensile. 

- Dulapul acela a fost făcut special pentru un artist 
flamand din secolul al XVII-lea, Van Veeren, îi strigă 
Rebecca din celălalt capăt al mansardei, văzând ce îi cap- 
tase atenția. 

- Din păcate, nu cred că am auzit de el. 

- Nici nu aveai de ce, spuse ea asamblând o tavă pen- 
tru ceai și aducând-o în atelier. Era un pictor de portrete 
şi de naturi moarte nu prea talentat. 

- Legume și iepuri morți! replică Kenneth rânjind. 

- Exact. Cu toate acestea, probabil trăia destul de 
bine din asta, spuse ea așezând tava pe masă. 

Gray Ghost se trezi imediat și veni repede să vadă 
despre ce era vorba. 

- Sunt niște prăjituri cu afine destul de bune în tavă, 
dacă reușești să ajungi la ele înaintea lui Ghost, spuse 
ea împingând cu blândeţe motanul de lângă tavă. Aces- 
ta se ghemui la pândă asemenea unui leu de piatră, cu 
privirea lacomă aţintită asupra tăvii de copt în timp ce 
Rebecca turnă ceaiul. Îi înmână lui Kenneth o ceașcă, 
după care se așeză pe unul dintre scaunele de lemn des- 
tul de uzate. 

Deși nu se așteptase ca Rebecca să aibă asemenea 
îndeletniciri casnice, constată că rolul i se potrivea de 
minune. Foarte bine, disponibilitatea lui de a-i poza 
schimbase relațiile dintre ei, făcând-o să se simtă mai în 
largul ei când se afla în preajma lui. Ar fi trebuit să fie 
satisfăcut. Dorise să îi câștige încrederea, pentru a putea 
obține informaţii de la ea. Ce păcat însă că succesul obți- 
nut era temperat cumva de un sentiment de vinovăţie! 

În armată învățase să lase la o parte lucrurile în legătu- 
ră cu care nu putea face nimic, așa că putea la fel de bine 
să se bucure de ceai, mai ales că sarcinile lui obișnuite şi 
vizita la Lord Bowden nu îi lăsaseră destul timp la dispo- 
ziție pentru a mânca nimic de la micul dejun. Adăugă 
un cub de zahăr în ceașcă și se așeză pe celălalt scaun. 

Mâncară în linişte delicioasele prăjituri cu afine, 
după care Kenneth rupse tăcerea în timp ce Rebecca se 
apleca pentru a mai turna ceai. 

- Bănuiesc că îți pregătești singură pânzele aici, nu? 

- Da, pe ale mele și pe majoritatea celor pe care le 
folosește tatăl meu, spuse ea dându-i o bucăţică de prăji- 
tură lui Gray Ghost, care o lipăi elegant dintre degetele 
ei. De asemenea, pregătesc și creioanele noastre colora- 
te și niște amestecuri speciale de pigmenţi, pe care nu le 
găsești la magazinul de vopseluri. 

- Sunt convins că Sir Anthony ar putea găsi pe alt- 
cineva care să se ocupe de asemenea lucruri mărunte, 
spuse el cu o privire nedumerită. 

- Da, dar oare ar fi duse la bun sfârșit? Deşi acum 
pictura este cunoscută sub numele de artă, ea a consti- 
tuit, în primul rând, o meserie. Cu cât înţelegi mai bine 
materialele, cu atât mai eficient le vei putea folosi, spuse 
ea mângâind mojarul din piatră netedă. Este un senti- 
ment minunat să amesteci pigmențţii cu fluidul pentru a 
obține consistenţa și culoarea perfecte. Este primul pas 
în procesul de creație a unei picturi care înglobează cu 
succes viziunea intimă a cuiva. 

Senzualitatea atât de evidentă din portretul mamei 
ei era acum prezentă și pe chipul visător al Rebeccăi. 
Ar fi vrut să îl atingă și pe el în același mod în care atin- 
gea mojarul. O dorea... 

-Când ai început să desenezi? întrebă el ferindu-şi 
privirea, fără a-și mai termina ideea. 

- Conform tradiției familiei, într-o bună zi, am spart 
un ou moale în camera mea şi am desenat o pisică des- 
tul de reușită cu gălbenușul pe perete, spuse ea pe un 
ton enigmatic. 

- Așadar, ai fost o artistă de la început, spuse el 
zâmbind, imaginându-și scena. Bănuiesc că te-a învățat 
Sir Anthony, nu? 

- Nu prea, tata era mereu atât de ocupat... Ori de 
câte ori reușeam să scap de dădacă, mă strecuram în 
atelierul lui și îl urmăream cum lucra. Atâta timp cât 
nu-i stăteam în drum, nu-l deranja. Nu peste multă vre- 
me, aveam propriile mele creioane colorate şi propriul 


82 Mary Jo Putney 


cărbune pentru desen, chicoti ea. Mama s-a asigurat că 
aveam hârtie la dispoziție, ca să nu mai distrug pereţii. 
Uneori, când avea timp, îmi dădea lecții de desen. 

-Mama ta avea talent mai presus de standardul artis- 
tic normal pentru o doamnă de viță nobilă? 

-E o reprezentare a mea la vârsta de patru ani, spuse 
Rebecca indicând o mică acuarelă agățată într-un colț. 

Tabloul o înfățișa pe Rebecca micuță, un copil râzând 
fericit, cu bucle arămii. Părea deschisă şi cu poftă de via- 

ă, complet diferită de femeia precaută de acum. Se între- 
b dacă nu cumva fuga de acasă cu rezultate dezastruoase 
o făcuse să îşi piardă acea deschidere sufletească. 

- E minunată. Având în vedere că te tragi dintr-o fami- 
lie de artişti, nu e de mirare că ai un asemenea talent. 

-Mama avea talent, spuse Rebecca. Acuarelele ei erau 
superbe, dar nu era un artist în adevăratul sens al cuvân- 
tului. Cred că asta s-a întâmplat din pricina căsătoriei. 

- De ce ai nevoie pentru a fi un artist adevărat? între- 
bă el curios. 

- Egoism, spuse Rebecca cu un zâmbet autoironic. 
Trebuie să crezi că opera ta este cel mai important lucru 
din lume. Poate fi cu adevărat zdrobitor să îi pui pe pri- 
mul loc pe ceilalți și nevoile lor. 

El se întrebă dacă nu cumva tocmai își criticase în mod 
indirect tatăl. Era probabil ca un pictor de succes pre- 
cum Sir Anthony să fi avut puţin timp pentru familie. 

-Un artist trebuie să fie întotdeauna egoist? 

- Ei, poate nu tot timpul, dar în marea majoritate a 
timpului, da, spuse ea, îndepărtându-și o buclă rebelă 
de pe obraz. 

O privi, gândindu-se ce artificii cosmetice ar putea 
egala acea nuanţă bogată de arămiu a părului ei. Nimic 
însă nu ar putea recrea tenul ei și albeaţa translucidă a 
tenului ei de roşcată naturală. 

Fu cuprins pe dată de furie, dorindu-și să o fi întâlnit 
în alte circumstanțe, în care ea să nu fie fiica unui sus- 
pect de crimă şi el să fie un nobil bogat, nu un sărăntoc 
de spion, într-un loc în care ar fi putut să exploreze com- 
plexitatea minţii şi a spiritului ei şi unde ar fi putut să o 
sărute și să o convingă să îi răspundă și ea la fel. 

Trase adânc aer în piept, fără grabă. Mânia pe care 
o simţea împotriva sorții nedrepte începu să se poto- 
lească, însă nu și dorința de a o atinge. Se aplecă și îi 
luă mâinile în ale lui, întorcându-i palmele în sus. Erau 
mâini capabile, cu degete lungi și elegante, asemenea 
celor ale unui sfânt renascentist. 

- Câtă putere şi cât talent, murmură el. Ce splendori 
vor crea aceste mâini pe viitor? 

- Adevăratul talent este cel al minţii, nu al degetelor, 
spuse ea cu vocea răgușită, în timp ce mâinile îi tremu- 
rau în ale lui. Mintea trebuie să vizualizeze mai întâi ta- 
bloul, înaintea corpului, pentru ca acesta să-l poată crea. 

- Indiferent care este sursa lui, ai un mare talent, 
spuse el trasându-i liniile din palmă cu vârful degetului. 
Mă întreb dacă se poate cu adevărat să citești viitorul în 
palmă. Oare talentul tău îţi va aduce celebritate? Sau 
poate bogăţie? Fericire? 

- Creativitatea nu îţi garantează nici unul dintre aces- 
te lucruri, spuse ea trăgându-și mâinile şi făcându-le 
pumn. Mai mult chiar, se cam amestecă în calea ferici- 
rii. Opera în sine este singura ta răsplată adevărată, este 
un scut împotriva singurătăţii şi o pasiune mai sigură 
decât dragostea omenească. 

El ridică uşor capul și îi întâlni privirea. Tensiunea 
care se Pee între ei atinsese cote extrem de înalte. 
Simţi că erau amândoi vulnerabili, extrem de vulnera- 
bili, pe punctul de a face ceva fără cale de întoarcere. 

Temându-se că ochii ei de culoarea alunei aveau 
să pătrundă până în adâncurile inimii lui trădătoare, 
Kenneth se ridică brusc. 

- Trebuie să mă întorc la îndatoririle mele obişnuite, 
spuse el. Vrei să îţi pozez și mâine? 

- Nu... nu mâine, spuse ea înghițind în sec. Mai bine 
poimâine. 

El încuviință din cap şi plecă, întrebându-se cum 
naiba avea să supraviețuiască unor asemenea sesiuni de 
pozat atât de intime. Se prea poate ca Rebecca să consti- 
tuie cea mai bună sursă de informații despre mama ei, 
însă era foarte posibil ca el să nu își poată ţine mâinile 
acasă destul cât să afle ce dorea. 

Rebecca reuşi să rămână impasibilă până când auzi 
ușa închizându-se după căpitan, apoi închise ochii şi își 
duse palma dreaptă la obraz. Acolo unde o atinsese el, 
pielea o furnica de parcă ar fi mângâiat ceva de blană pe 
timp de iarnă. 

Să îl ia naiba! Cu ce drept venea el aici să îi distru- 
gă scutul care o protejase atâta vreme? Avusese control 
asupra vieţii ei, recunoscătoare pentru faptul că era libe- 
ră să picteze ceea ce dorea, fără prea multe întreruperi. 

n plus, nu avusese nevoie de nimic altceva. 

Respirând cu greutate, se ridică şi începu să măsoare 
în lung şi în lat mansarda, cu pași mari. lubise dintot- 
deauna tavanul în pantă, pentru că îi permitea să mear- 
gă drept acolo unde majoritatea oamenilor trebuiau să 
se aplece. Căpitanul reușise să stea drept doar în centrul 
încăperii, în timp ce puterea și vitalitatea pe care le ema- 
na umpluseră camera până Î refuz. ÎL vedea peste tot 
unde se întorcea. 

Luase o decizie înțeleaptă atunci când permise- 
se doar câtorva oameni să pătrundă în sanctuarul ei. 
Ar fi fost şi mai înţelept dacă nu Lar fi lăsat pe Kenneth 
să intre aici. 

Să nu-l lase? Bine, dar aproape că-l târâse cu forța aici! 

Îşi trecu mâna prin păr, dând fără să vrea dral 
acelor, astfel încât părul greu se desprinse din coc, că- 
zându-i pe umeri până la mijloc. Nerăbdătoare, își făcu 
un coc şi începu să măsoare camera. 

Trecutul militar al lui Kenneth o intriga, precum şi 
contrastul dintre exteriorul lui aspru şi mintea lui ascu- 
ţită, iscoditoare. Era un subiect de tablou excelent, însă 
cel mai mult o atrăgea modul în care putea discuta cu 
el. Nimeni nu fusese vreodată atât de interesat de ceea 
ce avea ea de spus, iar timpul petrecut în compania lui 
avusese asupra ei același efect pe care-l are ploaia de pri- 
măvară asupra florilor. Nu îşi dăduse seama până acum 
cât de mult se izolase. 

Poate nu era singură în adevăratul sens al cuvântului, 
dar se simţea singură. Împărţea casa și pasiunea pentru 
pictură cu tatăl ei şi se înțelegea destul de bine cu el, 

însă acesta era un om celebru, cu propria lui viață, des- 
tul de plină de altfel, din care ea nu făcea parte decât în 
mică măsură. 

Absorbită de arta ei, nu avusese niciodată prieteni 
apropiaţi, iar după fuga ei prostească cu Frederick, 
care echivalase cu exilul ei din casele respectabile, și 
mai mulți dintre cunoscuţi o abandonaseră. Membrii 
cercului intim al tatălui ei o tratau cu nonşalanţă și cu 
bunătate, însă doar Lavinia și așa-zisul ei unchi George 
ţineau cu adevărat la ea. Pentru ceilalți nu era decât fiica 
excentrică a lui Sir Anthony. 

La fel se întâmplase şi cu toți foştii secretari ai tată- 
lui ei. Aceștia se purtaseră politicos și respectuos cu ea, 
dar ea bănuia că o priveau ca pe un fel de ciudățenie a 
naturii, o femeie-pictor dizgraţioasă pe care erau nevoiţi 
să o tolereze din pricina dujbei lor. Așa că nu era de 
mirare că reacționa astfel la atenţia entuziastă pe care i-o 
arăta Kenneth. 

Deși erau cât se poate de diferiți, exista o empatie ne- 
așteptată între ei. Poate erau pur și simplu doi oameni 
singuri. Cu siguranță, Kenneth nu putea fi atras de ea, 
nu era genul de femeie care să dea naștere unei pasiuni 
mistuitoare. Frederick nu fusese îndrăgostit de ea, ci de 
ideea de a fi îndrăgostit. 

O străfulgeră un gând. Probabil că tensiunea pe 
care o simțea la Kenneth izvora din faptul că acesta era 
conştient că orice fel de relație cu fiica stăpânului său 
implica nenumărate riscuri. Nu ar fi trebuit să insiste 
ca el să pozeze pentru ea. Deși ea nu avusese de gând 
să îl forțeze să facă asta, probabil el simţise că nu avea 
de ales. Poate ar fi fost mai bine pentru amândoi dacă 
el ar fi simțit că era liber să refuze. Cu toate acestea, nu 
putea regreta că ajunsese să îi pozeze. 

Tot plimbându-se, își dădu seama că ajunsese la acel 
capăt a mansardei unde se termina atelierul ei. Își luă 
caietul de schițe pentru a-și studia desenele. Unele din- 
tre ele erau destul de bune, deși nu atingeau ceea ce își 
dorea ea să exprime. 

Răsfoi încet schițele, întrebându-se care ar fi fost 
cea mai bună metodă de a-i surprinde esența, amestecul 

de ferocitate războinică şi finețe de observator. Poate c-ar 
trebui să îl picteze pe căpitan în uniformă. Își amintea 
vag că membrii brigadei de pușcași purtau o uniformă 
verde-închis, ceea ce ar fi fost mult mai interesant decât 
obișnuita uniformă stacojie, iar culoarea nu ar domina 
tabloul; Ar putea să îl înfățișeze după bătălie, epuizat 
până la sânge, însă neînvins. 

Scutură din cap nemulțumită. Deşi eficient, un ase- 
menea tablou și-ar găsi locul în seria de tablouri despre 
Waterloo a tatălui ei, însă nu ar avea deloc aerul mistic 
pe care și-l dorea ea. 

Asta o făcu să și-l imagineze pe Kenneth într-o togă 
albă mistică, iar imaginea o făcu să zâmbească. Femei- 
le arătau, de obicei, splendid în veșminte în stil clasic. 
Rochiile din perioada Revoluției Franceze fuseseră crea- 
te după modele din Antichitate. Cu toate acestea, stilul 
nu li se potrivea prea bine bărbaţilor din vremea ei. 

Se gândi la alte compoziţii posibile fără a o găsi însă 
pe cea potrivită. Apoi, întorcând prea multe pagini 
din caiet, dădu peste una dintre schiţele ei feminine. 
Străfulgerată dintr-odată de o durere intensă, rupse de- 
senul și îl aruncă în foc înjurând printre dinţi. Kenneth 
Wilding putea reprezenta o problemă, dar măcar în ca- 
zul lui durerea era amestecată cu plăcere. 


capitolul 8 


Kenneth se trezi gâfâind dintr-un somn neliniștit. 
Avusese din nou coşmaruri. 
__ Dintotdeauna avusese o memorie vizuală excelentă. 
Își putea aminti exact culorile unui apus sau putea de- 
sena chipul cuiva chiar dacă văzuse acea persoană doar 
preţ de câteva clipe. Cum mai devreme îi privise mâna 
Rebeccăi, acum ar fi putut să o deseneze dacă ar fi vrut. 
Se gândise că fusese binecuvântat cu acest talent, asta 
până intrase în armată. Era mult mai plăcut să își amin- 
tească apusurile decât bătăliile. 

Ultima imagine din vis în care apărea Maria îi răsă- 
ri în minte. Simţind cum îi chiorăiau maţele, se ridică 

în capul oaselor şi aprinse lumânarea de pe noptieră, 
forțându-se să se gândească la alte lucruri. li veniră în 
minte modul în care Rebecca își mijea ochii atunci când 
analiza un obiect şi cum o urmă de gropiţă i se forma pe 
obrazul stâng, precum şi părul ei încăpățânat. 

lar ea se afla la doar trei metri depărtare, de cealaltă 
parte a peretelui. 

Cum pulsul i se acceleră, își dădu seama că, atunci 
când se gândea la ea, se supunea unor riscuri. 

Totuși, excitarea era cu mult mai plăcută decât ima- 
ginile ce-i aminteau de moarte și de pustiire. 

Dându-și seama că nu avea să mai poată adormi, 
Kenneth se ridică și îşi îmbrăcă încet halatul uzat. Avea 
să deseneze puțin. Învăţase de la o vârstă fragedă că, 
în cazul lui, desenul era o evadare mult mai potrivită 
decât băutura sau sexul. Îl liniştea să creeze peisaje se- 
nine, pustii. După asediul incredibil de sângeros de la 
Badajoz! crease un set de acuarele reprezentând flori din 
Spania, în timp ce bătălia de la Waterloo fusese scânteia 
care îl făcuse să aștearnă pe hârtie niște schiţe pastel 
destul de reuşite cu copii jucându-se. 

Se duse să îşi caute caietul şi accesoriile pentru desen, 
pe care le ascunsese în partea din spate a şifonierului. 

În timp ce bâjbâia prin dosul hainelor agăţate pe 
umerașe, dădu de un obiect neted, din metal, care 
rămăsese îndesat într-o crăpătură. 

Smuci bine de el și scoase la iveală un suport frumușel 
de cărți de vizită din argint. În interiorul acestuia, prima 
carte de vizită purta inscripția „Thomas ]. Morley“. 

Minunat! Îşi dorise să poată găsi un pretext pentru a-i 
face o vizită lui Tom Morley şi a-l trage puţin de limbă, 
iar acum tocmai se ivise ocazia. 

Luând asta drept un semn bun, scoase materialele 
pentru desen şi se instală într-un scaun. După câteva 
clipe de gândire, găsi și un subiect bun. Cu câteva zile 
în urmă, Beth îi trimisese o scrisoare de la prietenii lui 


! Oraş din Spania care, în perioada Războiului Civil, a fost scena 
unui adevărat masacru comis de viitorul ministru al apărării al lui 
Franco, Juan Yagüe (n.tr.) 

Michael și Catherine, în care îl anunțau că aveau un bă- 
iețel și îl invitau la petrecerea de botez, pe o insulă de pe 
lângă Cornwall, timp de o săptămână. Ce păcat că nu 
avea vreme să meargă - și nici banii necesari, de altfel. 
Nu-și putea permite nici măcar să cumpere un cadou de 
botez mai de Doamne-ajută. Trebuia să se mulțumească, 
în schimb, cu un tablou. 

Se puse pe treabă, imortalizând în creion o fami- 
lie care stătea în picioare lângă un baptiseriu. Michael 
era în centru, încântat, dar și puţin agitat, ținându-și 
fiul în braţe. La stânga se afla Catherine, cu capul ple- 
cat spre soțul ei, în timp ce îi aranja cu blândeţe copi- 
lului cutele veșmântului de botez. La dreapta, fiica lui 
Catherine, Amy, zâmbea serafic spre fratele ei. Amy 
trebuia să aibă vreo treisprezece ani acum. Kenneth nu 
o mai văzuse de dinaintea bătăliei de la Warterloo, așa 
că era nevoit să ghicească ce mult crescuse. Era aproa- 
pe o domnişoară și probabil semăna și mai mult cu 
frumoasa ei mamă. 

Desenul finalizat fu realizat în peniță și cerneală indi- 
ană!. Uneori părea că degetele îi sunt ghidate de o pre- 
zenţă divină, iar acesta era unul dintre acele momente. 
Tușul nu iartă, însă acum fiecare linie era trasată exact 
unde trebuia. Avu deosebită grijă la redarea expresiilor, 
dorind să facă să transpară dragostea care dăduse naș- 
tere acestei noi vieţi. Cum nu știa locul unde avea să 
fie ținută ceremonia, trasă câteva linii curbe, vagi, pe 
fundal, pentru a sugera arcadele unei biserici. 

Era mulțumit de tablou și se gândi că avea să fie și pe 
placul lui Michael și al lui Catherine. Cu toate acestea, 
când dădu la o parte desenul, îl învălui un sentiment de 
tristeţe. Visase de ani buni la întoarcerea la Sutterton 
și la o eventuală căsătorie. Nu-și închipuise vreodată 
că avea să fie prea sărac pentru ași întreține soția și fa- 
milia. Chiar dacă Lord Bowden avea să șteargă ipote- 
cile, îl așteptau ani buni de chin. Avea să trebuiască să 
investească toți banii în Sutterton, iar sumele de care 


' Un tip de cerneală neagră folosită îndeosebi la desen (n.tr.) 

se putea dispensa trebuiau puse deoparte pentru zestrea 
lui Beth. 

Își impuse să nu uite că situația lui actuală era mult 
mai bună decât înainte să intre Bowden în viaţa lui. 
Poate aveau să treacă zece ani de zile până să își permită 
să se însoare, dar, cu puțin noroc și cu multă muncă, 
avea să sosească și acel moment. 

Aruncă o privire desenului şi preţ de o clipă văzu chi- 
pul lui şi al Rebeccăi în locul imaginii lui Michael şi a 
lui Catherine. 

Prostii! Poate că Rebecca îl intriga, dar era cea mai 
puțin potrivită candidată la postul de nevastă pe care o 
întâlnise vreodată. Dacă avea să se așeze vreodată la casa 
lui, avea să o facă alături de o femeie caldă și iubitoare 
precum Catherine, nu lângă o fată bătrână arțăgoasă, 
care prefera pictura, în defavoarea oamenilor. 

Deprimat, lăsă la o parte caietul de desen. Afară, soa- 
rele se ridica pe nesimţite deasupra liniei orizontului. 
Poate avea să i se schimbe starea dacă scotea puţin la 
plimbare calul lui Sir Anthony. 


Kenneth îl studie preț de câteva clipe pe tânărul care 
muncea conştiincios într-un mic birou. Era subțire, îm- 
brăcat cu gust, cu chipul sclipind de inteligență, dar în 
același timp afişând un aer de autoimportanţă destul de 
greu de ratat. Arăta întocmai ca un secretar personal. 

Un ciocănit la ușă îl făcu să ridice privirea. 

- Intraţi, domnule, spuse el politicos. Sunt Thomas 
Morley, secretarul lui Sir Wilford. Domnia Sa nu este 
disponibil, însă oare vă pot fi eu de ajutor? 

- De fapt, venisem să vă caut pe dumneavoastră, spu- 
se Kenneth intrând în încăpere. Sunt Kenneth Wilding, 
noul secretar al lui Sir Anthony Seaton. 

O grimasă de surprindere îi dădu de înţeles că 
Morley era unul dintre cei care nu credeau că Kenneth 
era potrivit pentru o asemenea slujbă. 

Acesta îşi ascunse însă reacția și se ridică de îndată, 
întinzându-i mâna. 

-Îmi face plăcere să vă cunosc. Auzisem că Sir 
Anthony a găsit, în sfârșit, pe cineva. Sunteţi căpitanul 
Wilding, nu-i așa? 

Kenneth încuviință şi, după ce dădu mâna cu 
Morley, scoase suportul de cărți de vizită. 

- Eu folosesc vechea dumitale cameră și ieri am gă- 
sit asta înțepenită într-un colț al șifonierului. Cum Sir 
Anthony mi-a dat adresa dumitale actuală și fiindcă 
aveam oricum drum prin Westminster, m-am gândit că 
aş putea să o aduc eu însumi. 

- Minunat! exclamă Morley şi faţa i se lumină la ve- 
derea suportului. Este un cadou din partea nașei mele, 
pe care mi l-a dat când am absolvit facultatea la Oxford. 
Cu toată zăpăceala asta cu mutatul și cu noua slujbă, 
îmi era teamă că o pierdusem fără urmă, continuă el 
strecurând-o în buzunar. Tocmai mă pregăteam să iau 
prânzul la o tavernă din josul străzii. Vrei să veniţi 
cu mine, căpitane? Aș vrea să vă fac cinste cu prânzul, 
în semn de recunoștință, şi astfel veți putea să îmi dați 
şi ceva veşti de la reşedinţa Seaton. 

Cum Kenneth alesese această oră de vizită tocmai în 
ideea că l-ar putea scoate pe Morley la masă, acceptă fără 
ezitare. Nu peste multă vreme, se așezară la masă într-o 
tavernă din apropiere. Faptul că lucraseră amândoi pen- 
tru Sir Anthony creă o legătură imediată între ei, ceea 
ce-l făcu pe Morley să-și dea drumul la gură. 

După ce îşi descrise munca în domeniul politic timp 
de vreo jumătate de oră, Morley se întrerupse, izbuc- 
nind într-un hohot de râs. 

-Mă scuzaţi că am bătut câmpii atât de mult, dar îmi 
place grozav noua mea slujbă. Ce părere aveţi despre 
reşedinţa Seaton? 

- E... altceva, spuse Kenneth dând pe gât o gură de 
bere slabă. 

-Ce descriere plină de tact! replică Morley zâmbind. 
Poţi întâlni unii dintre cei mai importanţi oameni din 
ţară în casa lui Sir Anthony, dar nu îmi pare rău că am 
plecat de acolo. Artiştii ăştia sunt puţin cam prea ha- 
otici, nu găsiţi? Încercarea de a munci eficient în casa 

aceea e un fel de luptă cu morile de vânt, și sunt convins 
că aţi aflat deja asta. 

- Faptul că am condus o companie în luptă m-a pre- 
gătit destul de bine pentru așa ceva, spuse Kenneth 
zâmbind uşor. Lucrurile au cam luat-o razna după ce ați 
plecat, dar încep să le dau de cap. Sir Anthony n-a mai 
aruncat cu nimic în nimeni de zile bune. 

- Îmi plăcea bătrânul, dar nu îmi e deloc dor de cri- 
zele lui, spuse Morley scuturat în mod voit de un fior. 
Nu am putut înţelege niciodată de ce făcea asta, de vreme 
ce e cel mai norocos om pe care îl cunosc. L-aţi urmărit 
vreodată în timp ce lucrează? Stă la câţiva paşi distanţă 
de șevalet cu o pensulă cu coadă lungă în mână şi parcă 
nici nu s-ar uita unde aruncă vopseaua. Câteva zile de 
așa ceva şi pac! un nou portret pentru care cineva plăteș- 
te sute de guinee, suspină Morley. Nu pare prea corect 
modul în care faima şi norocul s-au lipit de el, în timp ce 
noi trebuie să muncim ca să ne câștigăm existența. 

- Poate că Sir Anthony face să pară că e uşor să pic- 
tezi, spuse Kenneth sec, dar a fost nevoie de ani buni de 
disciplină şi de trudă ca să ajungă să ştie unde să „arun- 
ce vopseaua“. Când a auzit că aveam de gând să vă fac 
o vizită, domnișoara Seaton s-a gândit să vă transmită 
gândurile ei de bine, continuă el, minţind cu netruși- 
nare, în încercarea de a vedea ce credea celălalt bărbat 
despre Rebecca. 

- Drăguţ din partea ei, spuse Morley turnându-și 
niște bere slabă în pahar. Mă mir că a observat că am 
plecat. Cam ciudată fata, nu vi se pare? Nu am înţe- 
les niciodată cum își petrecea timpul. Probabil spăla pe 
jos în camera ei. A comis un - și aici Morley făcu o pau- 
ză în căutarea unei expresii potrivite - act cât se poate 
de indiscret acum câţiva ani, motiv pentru care nu este 
primită de lumea bună. Bănuiesc că asta a cam actrit-o. 

Kenneth de-abia reuși să reziste impulsului de a-și 
goli halba în capul celuilalt. 

- Domnișoara Seaton mi s-a părut deosebit de intere- 
santă și de inteligentă, spuse el. 

- Probabil cu dumneavoastră vorbește mai mult decât 
vorbea cu mine, spuse Morley. M-am gândit să îi captez 

atenția, continuă el pe un ton confidențial, aplecân- 
du-se peste masă. Până la urmă, într-o bună zi are să moş- 
tenească o avere considerabilă, și, la vârsta şi reputaţia 
ei, nu prea își permite să facă nazuri în a-şi alege un soț. 
Însă am decis să nu fac nimic în această direcţie. Nu ar fi 
o soție potrivită pentru un bărbat cu ambițiile mele. 

Probabil pentru Morley soţia perfectă ar fi o păpușşică 
ptostuţă care să ştie doar să îi toarne ceaiul, fără să pună 
prea multe întrebări. 

-Cât timp aţi fost în slujba lui Sir Anthony? întrebă 
Kenneth, gândindu-se că ar fi momentul să pună între- 
bări mai serioase, înainte să își piardă cumpătul. 

- Trei ani. M-am angajat acolo la o lună după ce am 
terminat facultatea. 

- Trei ani, repetă Kenneth, de parcă nu ar fi ştiut 
asta deja. Atunci probabil ați cunoscut-o bine pe Lady 
Seaton. Cum era? 

- Era o doamnă încântătoare, spuse Morley după o 
lungă tăcere, iar expresia amabilă i se schimbă într-un 
rictus imobil. Moartea ei a fost o mare tragedie. 

- Cum a murit? Nimeni nu vrea să vorbească despre 
ea, și mi-a fost jenă să întreb, spuse Kenneth, bănuind 
că tânărul fusese cel puţin parţial îndrăgostit de soția 
stăpânului său. 

-A căzut de pe o stâncă în timp ce se plimba prin îm- 
prejurimile casei lor de la țară, spuse Morley uitându-se 
pierdut în halba lui de bere. Nu voi uita niciodată ziua 
aceea. Biroul meu dădea spre aleea de la intrare. Lu- 
cram la corespondenţa lui Sir Anthony, când gravorul 
acela, George Hampton, a sosit în galop. 

Chipul îi fu traversat de un spasm. 

- Dar ce făcea Hampton pe-acolo? întrebă Kenneth. 

- Era în vacanţă. Vedeţi, casa se află în Țara Lacu- 
rilor, o zonă foarte populară printre artiști. Hampton 
era înnebunit, continuă el în şoaptă, așa că am ieșit să 
văd despre ce era vorba. Spunea că văzuse pe cineva 
căzând de pe Skelwith Crag, așa că venise la Ravens- 
beck să ceară ajutor. L-am întrebat cu ce era îmbrăcată 
persoana respectivă, continuă Morley, înghițind cu gre- 
utate și făcând să i se miște mărul lui Adam. De îndată 

ce Hampton a menţionat culoarea verde, am ştiut. Lady 
Seaton purta o rochie de un verde minunat în dimi- 
neaţa aceea. Era atât de frumoasă... spuse el, și vocea 
i se frânse. 

Kenneth îi lăsă puţin timp să îşi revină, după care 
vorbi: 

- Aşa că v-aţi dus după Sir Anthony și după servitori, 
ați luat o funie și ați mers la fața locului. 

- Cam așa ceva, cu excepția lui Sir Anthony. Acesta 
era plecat, la fel şi domnișoara Seaton, așa că era de 
datoria mea să rezolv lucrurile. 

- Sir Anthony era împreună cu fiica sa? 

- Nu, plecaseră separat. Miss Seaton era la plimbare 
şi ne-a ajuns din urmă în timp ce... în timp ce aduceam 
corpul mamei ei. 

- Ce groaznic! murmură Kenneth. Atât pentru ea, cât 
şi pentru dumneata. O femeie care plânge a îngreunat și 
mai mult lucrurile, bănuiesc. 

- Domnișoara Seaton n-a plâns, spuse Morley clăti- 
nând din cap. Era albă la față ca hârtia, dar n-a scos o 
vorbă și nu a vărsat o lacrimă, ceea ce mi s-a părut cât se 
poate de ciudat. 

- Probabil era în stare de şoc, spuse Kenneth turnân- 
du-i lui Morley bere în halbă. Când a aflat Sir Anthony 
despre tragedie? 

- Când a venit acasă, ca să se schimbe pentru cină, 
spuse Morley cu fața schimonosită. Cred că se dusese la 
cealaltă. E un fapt cunoscut că îi cam fug ochii. 

- Dumneavoastră i-ați dat vestea? 

Morley încuviință. 

-A fost ceva foarte ciudat. A mârâit „Să o ia naiba!“, 
după care m-a împins din calea lui şi s-a dus în dormi- 
torul doamnei Seaton, unde o depusesem, ca și cum nu 
i-ar fi venit să creadă că era moartă. Am mers şi eu după 
el. Ea... ea arăta de parcă ar fi dormit. El mi-a spus să ies 
naibii afară. Şi-a petrecut toată noaptea acolo. A doua zi 
dimineaţă, a ieşit cât se poate de calm şi a început să dea 
ordine privind înmormântarea, spuse Morley strângând 
cu putere mânerul halbei. Nenorocitul ăla egoist n-a dat 
nici cel mai mic semn că i-ar păsa că soția lui murise. 

Kenneth fusese martor la atâta suferință, încât ştia că 
aceasta putea lua multe forme. Faptul că Sir Anthony 
îşi petrecuse întreaga noapte lângă soția lui moartă nu 
părea o dovadă de insensibilitate. 

-Cum de a căzut doamna Seaton? A fost o furtună 
sau s-a năruit marginea falezei? 

-Nici una, nici alta, spuse Morley neliniștit. De pe 
Skelwith Crag, priveliştea era magnifică. Era unul din- 
tre locurile ei preferate. Este greu de înțeles ce s-a întâm- 
plat de a căzut. 

- Cu siguranță nu au existat suspiciuni că ar fi fost o 
mână criminală la mijloc, spuse Kenneth, mimând un 
ton şocat. 

-Sigur că nu, spuse Morley puţin cam prea repede. 
Ancheta nu a fost decât o simplă formalitate. 

- Dar, dacă toată lumea este atât de sigură că moar- 
tea lui Lady Seaton a fost un accident, de ce sunt cu 
toții aşa reținuți când vine vorba despre asta? întrebă 
Kenneth încercând să pară sincer nedumerit. Ce e cu 
misterul ăsta? 

-Nu e nici un mister, spuse celălalt pe un ton ascuțit. 
Este vorba doar despre regret, regret că i-a fost curmată 
viața atât de curând, continuă el, după care se ridică. 
Trebuie să mă întorc la muncă acum. Mi-a făcut plăcere 
să vă cunosc, căpitane. Sir Anthony se află pe mâini 
bune cu un secretar atât de conştiincios, spuse el, după 
care ieşi repede din tavernă. 

Kenneth își termină tacticos berea, gândindu-se la 
lucrurile pe care le aflase. Rezerva lui Morley susținea 
ipoteza că moartea lui Helen Seaton putea să nu fi fost 
un simplu accident. Dacă George Hampton și amanta 
misterioasă se aflau pe acolo în acel moment, poate că și 
alți membri ai cercului lor social erau prezenți în zonă. 
Îşi puse în gând să afle mai multe despre asta. 

Dar oare ce voise să spună Sir Anthony când excla- 
mase „S-o ia naiba!“? Oare să fi fost asta expresia furiei 
unui bărbat care se simțea abandonat de femeia iubită 
sau poate că vorbea despre o altă femeie? Oare era posi- 
bil ca amanta misterioasă s-o fi ucis pe soția iubitului ei, 
în speranţa că Sir Anthony avea să se căsătorească apoi 

cu ea? Dacă așa se întâmplase, iar Sir Anthony începuse 
să suspecteze asta, se explica de ce pusese capăt relației, 
precum şi de ce se simţea vinovat, fiindcă știa cine co- 
misese crima, dar nu se simțea în stare să aducă probele 
necesare pentru a-și condamna la moarte amanta. 

Amintindu-și că acestea nu erau altceva decât simple 
speculaţii, Kenneth își termină berea şi ieşi din tavernă. 

Folosindu-se de interesul reciproc pentru cai, Kenneth 
se împrietenise cu rândașul familiei Seaton, Phelps, care 
era angajat la ei de ceva vreme. 

Într-una din zilele următoare, avea să înceapă să îl 
chestioneze serios pe individ. 

În ceea ce o privea pe Rebecca, spera ca în atmosfera 
intimă a atelierului să o poată convinge să îi povestească 
versiunea ei despre moartea mamei sale. 

Rebecca îşi aşeză caietul de schițe pe birou și se lăsă 
pe spate, întinzându-și mâinile deasupra capului. Deși 
ştia prea bine ce înseamnă să ai o obsesie, uneori asta 
devenea o adevărată pacoste. 1 se întâmpla destul de des 
să piardă zile sau chiar săptămâni bune până se decidea 
cum să picteze un subiect. Imaginile îi umpleau min- 
tea pe timpul zilei, iar noaptea îi bântuiau somnul până 
când găsea soluţia potrivită. Deşi adeseori se simţea ca 
un câine care tot roade un os, plăcerea resimţită atunci 
când găsea ideea compensa acest proces obositor prin 
care ajungea la ea. 

De la moartea mamei ei nu o mai pasionase nici 
o idee atât de mult - până când dăduse cu ochii de 
Kenneth Wilding. Ei bine, acum era o femeie care avea 
o obsesie, și emoţiile atât de intense pe care le resimțea 
o făceau să ia cu greutate o decizie ptivind cea mai bună 
metodă de a-i face portretul. Voia să fie ceva special, 
care să îi capteze calitățile unice ale trupului și ale su- 
fletului. Astfel, într-o mică, dar cât se poate de sigură 
măsură, avea să îi aparțină pentru totdeauna. 

Nu o ajuta deloc faptul că el dormea în camera ve- 
cină. Aruncă o privire la peretele comun din cealaltă 
parte a camerei. Nu prea îi băgase în seamă pe ceilalți 
secretari, însă la Kenneth se gândea cam des. Oare era 
mai puțin sever atunci când dormea? Cum își petrecea 
timpul liber? Bănuia că citea şi scria scrisori. Era atât 
de liniştit, că i se părea de-a dreptul ciudat. 

Își frecă gâtul înțepenit, oftând iritată. Avea zeci de 
schițe în care îl înfățișa pe căpitan în diferite poziţii, îm- 
brăcat în fel şi chip, d. nici una nu părea cea potrivită. 
Mâine avea să îi pozeze din nou, şi, dacă până atunci nu 
îi venea nici o idee. avea să fie nevoită să anuleze şedin- 
ţa, ca să nu îi irosească timpul. 

Gray Ghost, care dormea la piciorul patului, deschise 
ochii şi îi aruncă o privire plină de dispreţ felin. 

- Sigur, ţie îţi e ușor să critici, spuse ea pe un ton 
acuzatot, dar observ că nu ai nici o sugestie utilă pen- 
tru mine. 

Ttatând-o cu disprețul pe care îl merita, motanul scoa- 
se un oftat, obosit, şi închise din nou ochii, ațipind. 

-Crezi că ar trebui să mă bag în pat? întrebă ea. 
Mă îndoiesc că aș putea să adorm. 

Din experienţă, ştia că avea să stea trează ore întregi, 
cu imagini ale lui Kenneth Wilding dănţuindu-i prin 
cap. Poate ar ajuta-o un pahar cu vin pe care şi-l putea 
procura din sufragerie. 

După ce aprinse o lumânare, deschise uşa și ieşi pe 
hol, aproape izbindu-se de obiectul obsesiei ei, care toc- 
mai ieșea din propria lui cameră. Se opri la timp, înain- 
te de a da literalmente cu nasul în clavicula lui Kenneth, 
cât pe ce să se dezechilibreze. 

- Scuze, spuse el şi-o prinse de cot pentru a o împie- 
dica să cadă. Mă duceam la bucătărie să mănânc ceva. 
Nu m-am gândit chiar deloc că ar mai putea fi cineva 
treaz la ora asta. 

Kenneth își scosese haina şi cravata şi îşi desfăcuse 
nasturii de sus ai cămășii. Rebecca îşi dădu brusc sea- 
ma de puterea mâinii de pe braţul ei și ridică privirea 
de la pieptul lui solid la față. Lumina lumânării arun- 
ca umbre artistice asupra trăsăturilor lui. Ceva din 

modul în care cădea lumina, din felul în care era îmbră- 
cat... linia albă descrisă de cicatrice, ochii lui fermecă- 
tori... Ah, la naiba, fusese atât de aproape... 

-S-a întâmplat ceva? întrebă el încruntându-se. 

Dintr-odată, ideile ei fragmentate se transformară 
într-un tot unitar. 

- Corsarul! izbucni ea. Vino încoace, continuă, înhă- 
țându-l de încheietură şi târându-l spre camera ei. 

Întotdeauna îi amintise de un pirat, iar corsarul lui 
Byron era chiar prototipul piratului, viteaz, îndrăzneţ 
şi romantic la modul sălbatic. Ce prostie din partea ei să 
nu își dea seama de asta imediat! 

După ce lăsă lumânarea jos, își puse mâinile pe ume- 
rii lui Kenneth, în încercarea de a-l face să se aşeze pe di- 
van, studiind apoi cu atenţie trăsăturile lui colțuroase. 

- Puțin cam prea civilizat, bombăni ea ca pentru sine, 
în timp ce își trecea mâinile prin părul lui, ciufulind 
buclele întunecate, atât de moi, ca de mătase. 

După ce îi aduse o şuviță de păr peste frunte, cu un 
gest neprotocolar, puse mâna pe cămașa lui și desfăcu 
încă doi nasturi. Materialul alb se dădu la o parte, lă- 
sând să se întrevadă pieptul gol, acoperit cu păr negru 
şi creţ. 

- Perfect, spuse ea satisfăcută. 

- Perfect pentru ce? întrebă el. 

Rebecca putea discerne o notă de amuzament în 
adâncurile fumurii ale ochilor lui. Amuzament și încă 
ceva. Dintr-odată, își dădu seama cât de groaznic de ne- 
potrivit era să târască după ea un bărbat în camera ei și 
să se repeadă la hainele lui. Cu atât mai bine că nu avea 
ce reputaţie să îşi mai compromită. 

- M-am tot jucat cu schițele, în încercarea de a găsi 
cel mai bun mod de a-ţi face portretul, şi tocmai mi-a 
venit ideea salvatoare, îi explică ea. Acum trei ani, Lord 
Byron a scris un poem, „Corsarul“. A avut un succes 
extraordinar, este despre un pirat oriental extrem de ro- 
mantic şi de-a dreptul impetuos. Este metoda perfectă 
de a te picta. 

-Cred că glumeşti. Nu sunt nici impetuos, nici ro- 
mantic și, în mod evident, nu sunt deloc oriental, spuse 

el zâmbind. Dacă aş fi un pirat adevărat, aş face asta, 
spuse el luând-o pe după gât și trăgând-o în jos, ca să 
o sărute. 

Deşi părea să o tachineze, sărutul era cât se poate de 
serios. Rebecca simți un fior când buzele lui începură 
să se miște peste ale ei. Valul de energie creatoare care 
o străbătea se transformă în dorință devoratoare. Mâi- 
nile ei rămăseseră pe pieptul lui și vârfurile degetelor 
începură să o furnice pe măsură ce i se accelera pulsul. 
Voia să se urce în braţele lui şi să smulgă cămașa de pe 
el. Își dorea să exploreze fiecare centimetru al trupului 
lui puternic, masculin. Voia să... să... 

Kenneth îi dădu apoi drumul şi își trase capul înapoi, 
punând capăt sărutului. Rebecca vedea în privirea lui că 
era la fel de uluit ca ea. 

După o lungă pauză, el vorbi, făcând o încercare de 
a se calma: 

- Dar eu nu sunt corsar, ci doar un secretar. 

-Odată ce ai fost căpitan, rămâi un căpitan pentru 
totdeauna, spuse ea la fel de nerăbdătoare să pretindă că 
nu se întâmplase nimic. Rebecca lăsă să îi cadă mâinile 
de pe pieptul lui şi se îndepărtă cu pași nesiguri. Radiezi 
cât se poate de mult romantism și impetuozitate. Când 
voi termina portretul, te vei uita la el şi te vei vedea pen- 
tru prima oară pe tine însuți. 

-Nu cred că vreau să mă văd atât de clar pe mine 
însumi. 

-Nu eşti nevoit să vezi rezultatul final dacă nu doreşti 
asta, spuse ea mijindu-și ochii în timp ce se retrăgea în 
siguranța judecății profesionale. Vreau să mă joc puţin, 
așa că întinde-te, relaxează-te, întinde-ţi braţul pe spatele 
divanului. 

Văzând că Kenneth se conformează, Rebecca încu- 
viinţă din cap satisfăcută. Poziţia aceea languroasă, dar 
care totodată emana putere era exact ce îi trebuia. Ce alt- 
ceva ar fi bine să mai folosească? Cum nu voia să aglo- 
mereze tabloul cu o ținută complicată, trebuia să creeze 
acel aer misterios, oriental, într-o manieră mai subtilă. 

Făcu o pauză, apoi scoase un sunet, victorioasă, și 
puse mâna pe un mic covor care stătea întins pe podea, 
lângă capătul opus al patului. 

- Este decorul perfect. O să îl aştern pe divan, în spa- 
tele tău. 

Kenneth se întoarse pentru a studia covorul în timp 
ce ea îl întindea pe spatele divanului. 

- Este superb, spuse el, trecându-și drăgăstos mâna pe 
deasupra suprafeţei lustruite, cu un model deosebit de 
frumos. Bănuiesc că e persan, căci nu am văzut nicioda- 
tă un covor cu nuanţe de roșu de burgundia atât de vii. 
Cât despre textură... Parcă ar fi blana lui Gray Ghost. 

- Este din mătase. Este un dar din partea ambasado- 
rului Persiei. 

- Cu siguranţă există o poveste întreagă în spatele 
acestui dar, spuse Kenneth ridicând din sprâncene. 

- Hmm, nimic prea extravagant, spuse ea ridicând 
din umeri. Mirza Hassan Khan s-a hotărât să îşi facă 
portretul în stil european pe perioada cât stă la Londra, 
aşa că a venit la tata. l-a plăcut atât de mult rezultatul, 
încât a dorit să le facă portretul și celor două soții pe 
care le adusese cu el să îi țină companie, dar, cum nici 
un alt bărbat nu avea voie să le vadă chipul fără văl, tata 
a sugerat să mă ocup eu de portrete. Covorul a fost ca- 
doul lui Mirza Hassan Khan, pe care mi la oferit atunci 
când am refuzat să iau bani pentru portret. 

- Trebuie să fi fost foarte mulțumit de opera ta. Co- 
votul ăsta valorează o avere, spuse Kenneth mângâind 
țesătura luxuriantă, iar eu am ocazia să-l ating cât timp 
mă pictezi. Mă simt privilegiat. 

Covorul îi furniza exact acel gen de senzualitate vie 
pe care și-o dorea. Rebecca simţi cum inima îi bate mai 
tare, în acord cu entuziasmul pe care îl simţea când ve- 
dea că piesele începeau să se așeze la locul lor. 

Ei bine, acum trebuia să găsească poziţia perfectă. 
De obicei, ea era cea care le dadea indicaţii subiecţilor ei, 
dar bănuia că pentru Kenneth o sugestie era de-ajuns. 

- Adoptă o poziţie confortabilă, în care să poți ră- 
mâne pentru perioade mai lungi de timp, îi ordonă 
ea. Vreau să arăţi relaxat, dar totodată vigilent. Vreau 

să te înfățișez mai degrabă ca un leu trândav decât ca un 
soldat drept ca bradul. 

Kenneth se lăsă pe spate și îşi trase piciorul sub el, 
astfel încât ajunse să se sprijine de marginea divanului, 
apoi îşi întinse cu nonşalanţă braţul peste genunchiul 
ridicat. Efectul obţinut împletea senzația de tihnă pe 
care ţi-o dădea încrederea în forțele proprii cu cea de 
ameninţare latentă, lăsând impresia că era gata să sară 
în picioare, pregătit pentru orice, în fiecare clipă. 

- Excelent, spuse ea. Acum priveşte-mă de parcă aș fi 
un soldat insolent şi leneș din compania ta. 

Expresia lui deveni aspră, şi cicatricea păru mai vizi- 
bilă. Fiecare fibră a lui îl înfățișa pe căpitanul piraţilor 
gata de jaf sau de dragoste în egală măsură. 

Rebecca își mușcă buzele în timp ce studia compoziţia 
pe de-a-ntregul. Avea să folosească iluminarea dramatică 
pentru a-i scoate în evidență trăsăturile, lăsând restul 
scenei în umbră, pentru a adăuga o aură de mister. Până 
aici era bine, însă lipsea ceva. Avea să fie ușor să îl facă 

e Kenneth să pară feroce. Cum putea însă reda latura 
ui receptivă, contemplativă? 

Începu să se plimbe încolo şi încoace în jurul lui, 
în încercarea de a găsi unghiul perfect. Prinse cu coa- 
da ochiului o mișcare rapidă. Era reflexia lui Kenneth 
în oglinda de pe măsuţa ei de toaletă. Își plimbă rapid 
privirea între el și oglindă, în timp ce în minte prindea 
contur o idee. 

Evrika! Simţi cum devine din ce în ce mai exaltată. 
Avea să facă un portret dublu. Avea să pună accentul pe 
el privind provocator din tablou, dar în partea dreaptă 
avea să deseneze o reflexie a profilului lui, care avea să 
transmită inteligenţa lui hăituită, de om obosit de lup- 
tă. Reflexia nu putea fi la fel de strălucitoare ca aceea 
dintr-o oglindă reală, căci ar fi mult prea puternică şi ar 
distrage atenţia privitorului. Avea să folosească un pere- 
te de marmură neagră lustruită, astfel încât privitorii ta- 
bolului să fie nevoiţi să îl analizeze îndeaproape pentru 
a observa latura ascunsă a căpitanului. 

În timp ce întindea mâna după caietul de desen, 
Gray Ghost se trezi şi sări de pe pat pe divan, aterizând 

cu un zgomot puternic și întinzându-se apoi de-a lungul 
coapsei căpitanului. Kenneth începu să mângâie absent 
pisica pe cap. 

- Te deranjează Ghost când desenezi? întrebă el. 

Rebecca râse, îmbătată de modul în care se potriveau 
toate. Și când te gândești că tocmai îi spusese pisicii că 
nu îi dăduse niciodată vreo idee bună. 

- Dimpotrivă, Gray Ghost e cireașa de pe tort. O să 
îl fac ceva mai mare și o să îl transform într-o pisică săl- 
batică asiatică de vânătoare. Este exact genul de animal 
pe care te-ai aştepta să îl vezi alături de un căpitan de 
pirați, spuse ea făcând cărbunele să zboare pe pagina 
de desen. 

Avea să se potrivească. Avea să se potrivească numai 
bine. 

În tăcerea care se aşternu, se auzeau doar zgomotul 
făcut de cărbune pe hârtie și sunetele îndepărtate ale 
oraşului adormit. Terminase personajele principale și 
lucra acum la fundal, când Kenneth vorbi: 

- O să îmi permiţi şi să mănânc la un moment dat? 
întrebă el visător. 

Rebecca tresări, se uită la ceas şi văzu că era deja ora 
unu şi ceva noaptea. 

- Îmi pare rău, nu ştiu când a trecut timpul. Cred că 
m-am lăsat dusă de val, spuse ea. 

- Puțin spus. Putea să intre un dragon pe horn şi n-ai 
fi observat. 

Kenneth se ridică şi începu să îşi rotească umerii pen- 
tru a se dezmorți. 

Rebecca urmări cum i se întindea cămașa peste muş- 
chii bine conturați şi îşi notă în minte cum avea să redea 
forța emanată de aceștia în tabloul ei. După aceea, se 
ridică repede, lăsând la o parte caietul de desen. 

- O să fii un corsar splendid, căpitane! 

- Dacă spui tu, replică el, ridicând caietul şi exami- 
nându-i opera, încruntat. Arăt chiar așa feroce? 

- Câteodată. Nu degeaba a devenit personalul nos- 
tru atât de disciplinat, spuse ea căscând, simțind cum 

ocuprinde dintr-odată oboseala. Suntîngrozițicăai putea 
să îi vinzi ca sclavi pe Coasta Berberă!. 

-Văd că ai încercat tot felul de compoziţii, sublinie 
el răsfoind paginile anterioare ale caietului și oprin- 
du-se la una dintre ele, în care era înfățișat drept un 
soldat obosit într-o uniformă sărăcăcioasă, care privea 
în gol într-un peisaj spaniol cam sălbatic. Sigur nu ești 
clarvăzătoare? 

- E doar imaginația mea de artist, spuse ea privind 
desenul, gânditoare. Chiar strălucește altfel soarele 
în Spania? 

- Lumina soarelui este foarte puternică, extrem de 
diferită față de cea din Anglia. Aici ne aflăm foarte în 
nord, iar aerul umed face ca lumina să pară mai blândă, 
aproape încețoșată, spuse el, după care începu să răsfo- 
iască din nou paginile caietului. 

Mulțumită de modul în care evoluase studiul, 
Rebecca luă o altă bucată de cărbune de desen și o așeză 
în suport. Apoi tăcerea îi atrase atenţia. Ridică privirea 
și observă că bărbatul se holba la un desen. 

Simţindu-i privirea aţintită asupra lui, Kenneth ridică 
iute caietul, arătându-i un desen care înfățișa o femeie 
căzând prin aer, cu capul înainte, cu o expresie îngrozită 
pe chip. 

-Ce este asta? întrebă el. 

Bucata fină de cărbune se frânse între degetele Rebec- 
căi, în timp ce entuziasmul ei se transformă în tristeţe. 
Uitase că acel desen se afla în caietul cu pricina. 

- Este... este un studiu pentru un tablou cu Didona 
aruncându-se din turnurile Cartaginei după ce o pără- 
sește Eneas, improviză ea înghițind în sec. 

- Imbrăcată într-o rochie din zilele noastre? replică el 
cu scepticism. Total atipic pentru tine. Celelalte studii 
clasice ale tale reprezintă femei eroine, nu unele care 
pier din cauza iubirii neîmpărtășite. În plus, credeam că 
Didona s-a înjunghiat cu o sabie. 


! High Barbary în original, termen folosit de europeni între secolele 
al XVI-lea şi al XIX-lea pentru teritoriul acoperit în prezent de țările 
Mashrebului (Maroc, Alger, Tunisia și Libia) (n.tr.) 

Rebecca se holbă la el fără să scoată o vorbă, incapa- 
bilă să mai inventeze o nouă minciună. 

-Femeia arată mai degrabă ca aceea din portretul 
mamei tale, spuse el încet. Lady Seaton... s-a prăbușit? 

Rebecca se lăsă să cadă înapoi pe scaun, cu inima bă- 
tându-i nebunește, de parcă cineva ar fi prins-o furând. 

- Da, așa s-a întâmplat, și de atunci sunt obsedată de 
imagini în care cade, spuse ea cu suflarea întretăiată. 
Cred că am făcut vreo cincizeci de asemenea studii. 
Mă tot întreb ce a simțit și ce a gândit în acele ultime 
clipe. Trebuie să fi fost groaznic să moară singură, cu- 
prinsă de groază. 

Urmă o perioadă lungă de tăcere, după care Kenneth 
vorbi: 

-Mie mi-a fost mereu teamă, spuse el încetișor, mai 
ales înainte de bătălii. 

- Teama îţi poate salva viața, întrucât îți măreşte forța 
şi atenţia. Cu toate acestea, în mod ciudat, în două ca- 
zuri, când ştiam fără vreo urmă de îndoială că aveam să 
mor, nu am simţit nici un fel de teamă, ci doar un fel de 
pace sufletească bizară. În ambele cazuri am supraviețu- 
it ca prin minune. După al doilea incident am devenit 
curios, așa că am vorbit cu câţiva prieteni și am aflat că 
și ei simţiseră același lucru. Poate că acea stare de pace 
sufletească este darul ultim pe care îl face natura atunci 
când un deznodământ este inevitabil, adăugă Kenneth 
plin de compasiune și lăsă la o parte caietul de schițe. 
Se prea poate ca mama ta să nu se fi simţit îngrozită 
în acele clipe dinaintea sfârșitului, ci să fi experimentat 
doar câteva momente trecătoare de acceptare a sorții. 

Rebecca își plecă ușor capul, încercând să își țină în 
frâu sentimentele. 

- Eşti sigur că nu inventezi asta acum, ca să mă faci să 
mă simt mai bine? întrebă ea. 

-E adevărul adevărat, așa cum l-a lăsat Dumnezeu, 
spuse el, așezându-se din nou pe divan și luându-i mâi- 
nile iale lui, încălzindu-le într-o oarecare măsură. 
Dacă îmi spui ce s-a întâmplat, poate vei reuși să mai 
scapi de demonii ăștia, continuă el. 

Poate avea dreptate. Deși încercase să nu se mai gân- 
dească la ziua aceea, se forță acum să își reamintească. 

-Eram la Ravensbeck, casa noastră din Țara Lacuri- 
lor, spuse ea, sperând că va putea fi coerentă. Era o 
zi însorită minunată, atât de senină, că puteai vedea la 
kilometri buni în depărtare. Făcusem o plimbare pe 
dealuri și mă întorceam acasă, când am observat mai 
mulți oameni strânşi pe una dintre stâncile unde mer- 
gea mereu mama, ca să se bucure de priveliștea de acolo. 
Deşi eram încă departe, mi-am dat seama că era ceva 
în neregulă. Am început să alerg şi, când am ajuns la 
stâncă... îi aduceau corpul înapoi. 

-Cât de groaznic trebuie să fi fost pentru tine, spuse 
el, strângându-i mâinile în semn de îmbărbătare. Proba- 
bil cel mai rău lucru la un accident mortal este faptul că 
totul se întâmplă atât de repede, familia și prietenii nu 
au timp să se pregătească pentru asta. 

Cuvintele lui nu prea se potriveau în situația dată, 
însă Rebecca se mulțumi să spună doar atât: 

-Chiar şi acum, uneori uit că nu mai este printre 
noi, spuse ea, după care vocea i se frânse. 

Degetele lui mari îi mângâiau mâinile, făcând-o să sim- 
tă nişte furnicături plăcute în degete și-n încheieturi. 

-Mă întreb cum s-a întâmplat accidentul, spuse el 
gânditor. Era supărată mama ta în legătură cu ceva? Poa- 
te că grijile sau nemulțumirea i-au distras atenţia și au 
determinat-o să facă un pas greșit. 

- Nu, spuse Rebecca cu asprime, trăgându-şi mâinile 
din ale lui, nu a fost deloc așa. Unul dintre bărbaţii care 
au coborât în prăpastie a povestit că erau flori împrăș 
tiate peste tot în jurul ei. Mamei îi plăceau mult florile 
de câmp și mergea des să culeagă câteva. Stânca devine 
din ce în ce mai abruptă, până într-un punct, de unde 
nu se mai poate avansa. Cred... cred că pur și simplu s-a 
dus prea aproape de margine în timp ce culegea flori, 
şi-a pierdut echilibrul şi a căzut. 

-Ce ironie! murmură el cu privirea ațintită asupra ei. 

- Când sunt supărată, spuse Rebecca privind la de- 
senul cu femeia care se prăbuşea, desenez ceva legat 
de lucrurile care mă deranjează, spuse ea cu răsuflarea 

întretăiată, așa cum ai înțepa o rană infectată pentru 
a lăsa să se scurgă puroiul. Funcţiona de fiecare dată, 
indiferent dacă era vorba despre un animal drag care a 
murit sau despre o dezamăgire în dragoste. În cazul ăsta 
însă, desenatul nu m-a ajutat. 

- Aşadar, desenezi lucrurile care te deranjează? între- 
bă el plin de curiozitate. Mă gândesc că ar fi avut mai 
mult sens să te îndepărtezi de cauza suferinței tale dese- 
nând alte subiecte. 

-Am făcut şi asta, spuse ea afişând un zâmbet lipsit 
de orice urmă de amuzament. 

Desenul şi pictura fuseseră toată viaţa ei, și încă una 
extrem de plină şi de rodnică. De această dată însă, arta 
nu fusese de ajuns. 

- Dacă rana nu se vindecă înțepând-o, atunci poate ar 
trebui cauterizată, spuse Kenneth luându-i caietul de de- 
sen din mână și rupând pagina cu desenul care o înfățișa 
pe mama ei, după care o trecu prin flacăra lumânării. 

- Din câte am auzit despre Lady Seaton, nu cred că 
ar fi vrut să rămâi paralizată de durere. Desprinde-te, 
Rebecca. Uită! 

Rebecca simţi cum o înțeapă inima în timp ce pri- 
vea flacăra lumânării mistuind desenul. Fumul se ridi- 
că în spirală până când se risipi cu totul în întuneric. 
Rebecca aprecia dorința lui de a o ajuta, însă Kenneth 
nu înţelegea. Nu pe deplin. Fiind puternic, el nu avea 
habar ce înseamnă să fii atât de plin de amărăciune, 
încât să ai sufletul aproape paralizat. Nu avea de unde 
să ştie că, dacă ar începe vreodată să plângă, nu s-ar mai 
putea opri, că ar plânge până și-ar da ultima suflare. 

Kenneth aruncă rămăşiţele foii de hârtie în foc îna- 
inte să îşi părlească degetele, apoi priviră amândoi în 
tăcere până când hârtia și imaginea schițată pe ea se 
transformară în cenușă, şi flăcăruia galbenă se stinse. 

-Cred că a fost nevoie de multă energie pentru a de- 
sena cu atâta furie, spuse el apoi. Ar trebui să mănânci 
ceva. Hai cu mine la bucătărie, continuă el zâmbind. 

Văzându-i zâmbetul, Rebecca simți cum se înveseleş- 
te. Poate nu avea cum să o înțeleagă pe de-a-ntregul, dar 
ştia ce înseamnă suferinţa și era o companie plăcută. 

-Ai dreptate, spuse ea, zâmbind la rândul ei. Nu mai 
pot de foame, și nici măcar nu mi-am dat seama de asta 
până acum. 

În timp ce lua lumânarea și se îndrepta spre ușă, se 
gândi la sărutul scurt, copleşitor, pe care îl împărtășise- 
ră. Deşi fusese o greșeală, o făcuse să se simtă mai pli- 
nă de viață decât fusese de la moartea mamei ei. Poate 
Chiar putea exista o viață normală și după ce aveai de 
înfruntat o mare suferință. 

Cine s-ar fi gândit că un pirat avea să-i arate drumul 
cel bun? 


Kenneth făcu tot ce îi stătea în puteri pentru a o amu- 
za pe Rebecca în timpul micului lor festin de la miezul 
nopții, şi, când se retraseră în dormitoarele lor, ea era 
deja puţin mai binedispusă. 

Din păcate, el nu era într-o dispoziţie la fel de bună. 
Versiunea ei privind moartea mamei sale îi dădea de 
înţeles că evita să-i spună ceva important. Respinsese 
prea repede posibilitatea ca moartea mamei ei să nu fi 
fost un accident. Poate că suferința ei era amestecată cu 
o teamă mult prea greu de suportat, un sentiment care 
îl avea în centru pe tatăl ei. 

Mai erau și alte motive pentru care se simțea atât de 
neliniștit. Unul dintre ele era șocul resimţit în urma 
acelui sărut. Fără îndoială, eul lui masculin primitiv aş- 
teptase să găsească o scuză cât de cât decentă pentru a 
confirma atracţia pe care o simţise de la început față de 
ea. O scurtă îmbrăţișare, și tot ceea ce bănuise în ceea 
ce privea senzualitatea latentă a Rebeccăi se adeverise. 
Inflăcărarea care o caracteriza ca artist se putea transfor- 
ma în pasiune nestăvilită. 

În alte împrejurări, nu s-ar fi oprit din sărut, însă 
circumstanțele nu erau deloc unele obişnuite. 

Dorinţa fizică era însoțită şi de o frământare men- 
tală. Fusese fascinat de faptul că Rebecca desena des- 
pre ceea ce o supăra. Era un obicei atât de diferit de al 
lui! Desenase în mod compulsiv întreaga lui viaţă, chiar 
şi când fusese nevoit să facă asta pe ascuns, pentru a 
nu afla tatăl lui. Continuase să facă asta chiar și când 

devenise cât se poate de evident că nu avea să fie ni- 
ciodată artist. În clipele lui de tristețe, desenul fusese 
o eliberare, o ocazie de a-și crea o platoșă sigură care să 
îl apere de tot ce era greu de îndurat. 

Îşi scoase caietul de desen și se uită lung la el, de 
parcă foile de hârtie ar fi fost o bombă cu ceas. Oare ce 
s-ar întâmpla dacă ar desena una dintre imaginile care îi 
umpleau mintea? Pe de o parte, se temea că, făcând asta, 
avea să deschidă cutia Pandorei, eliberând o durere pe 
care nu ar mai putea-o ţine sub control. 

Cu toate astea, cuvintele ei îl bântuiau. „Ca și cum 
ai înţepa o rană infectată pentru a lăsa să se scurgă pu- 
roiul.“ Poate că fuga nu era cel mai bun remediu pen- 
tru durere. Dacă ar avea curajul să își înfrunte demonii, 
poate că aceştia și-ar mai pierde din puterea de a-l răni. 

Pentru a-i desena bine însă, avea să fie nevoit să în- 
frunte durerea, să dărâme pereţii mentali care îi permi- 
seseră să își continue viața. 

Pregătindu-se sufletește, întinse mâna după un toc şi 
după nişte cerneală indiană. Avea să înceapă cu o imagi- 
ne care îi ocupase neîncetat mintea în timpul primei lui 
bătălii. Dacă desenul avea să reducă intensitatea durerii 
pe care o resimțea amintindu-și de acea scenă, avea să 
mai facă o încercare cu alte scene mai dificile. 

Îşi deschise mintea în faţa stării de șoc pe care o re- 
simţise când văzuse acea primă imagine și în faţa durerii 
care însoțea scena aceea în coșmarurile lui. 

Apoi înmuie tocul în călimară și se rugă ca metoda 
folosită de Rebecca să funcționeze și în cazul lui. 

A doua zi după-amiază, Kenneth lucra în birou, când 
Lavinia Claxton intră veselă în cameră, o făptură cu păr 
de aur, purtând mătase albastră și o pălărie uluitoare, 
împodobită cu pene. 

- Bună ziua, căpitane, spuse ea cu voce mieroasă, 
profundă. M-am hotărât să te caut în bârlogul dumitale 
misterios, 

Kenneth ridică privirea, simțind cum i se accelerează 
pulsul. Deși Lavinia era un oaspete frecvent la reşedinţa 
Seaton, aceasta era prima oară când avea ocazia să îi 
pună câteva întrebări. 

-Nu este nimic misterios în a-ţi face meseria, Lady 
Claxton, spuse el cu nonşalanţă. 

- Atunci probabil că misterul vine de la dumneata, 
căpitane, replică ea zâmbind, cu încrederea în sine a 
unei femei care cunoaște puterea exercitată de frumuse- 
tea ei. Eşti asemenea unui tigru printre miei. Ar trebui 
să conduci armate sau să explorezi colțuri îndepărtate 
ale lumii, nu să stai la birou scriind scrisori. 

-Chiar și tigrii trebuie să îşi câștige pâinea, spuse el 
zâmbind ușor. Unii vânează, alții scriu după dictare. 

- Cât de lumesc, spuse ea traversând camera, legă- 
nându-și provocator silueta voluptuoasă. Prefer să mă 
gândesc la dumneata ca la un războinic eroic care s-a 
convertit de la violența bătăliei la budoarele artei. 

- Budoare!? Se îndepărtă de birou. Aveţi o imaginație 
bogată, doamna mea. Majoritatea oamenilor ar crede că 
acesta este un simplu birou. 

-Spune-mi Lavinia, toată lumea îmi spune așa, zise 
ea, așezându-se pe marginea biroului, astfel încât jupoane- 
le ei atingeau genunchiul lui. Și poţi să mă chemi oricând, 
continuă ea, apropiindu-se și mângâindu-i obrazul. 

Deși îi aruncase zâmbete ispititoare încă de când se 
întâlniseră, fu uimit de cât de directe erau avansurile 
ei. Poate că ea și Sir Anthony se certaseră. Impotriva 
voinței lui, simți cum corpul lui reacționează. Dar nu, 
nu se cuvenea să se culce cu cineva care avea legătură 
cu investigația. 

- O asemenea familiaritate nu ar fi potrivită, doamna 
mea, spuse el prinzându-i mâna și sărutându-i-o înainte 
de a i-o lăsa înapoi în poală. Sir Anthony m-ar considera 
impertinent, și pe bună dreptate. 

-Nu cred că lar deranja. Toată lumea ştie ce mare 
târfă e Lavinia, spuse ea autoironizându-se, după care se 
strecură de la birou și începu să se plimbe prin cameră, 
oprindu-se sub portretul lui Lady Seaton. Total diferită 
de Helen. Anthony a pictat la un moment dat un tablou 

cu noi două intitulat Sfânta şi păcătoasa. Evident că eu 
eram păcătoasa. 

-Şi Lady Seaton chiar era o sfântă? 

-Ca mulți dintre noi, putea fi egoistă sau generoa- 
să, înțeleaptă sau nechibzuită, spuse Lavinia, privind 
tabloul. Uneori era foarte dificilă, dar era cea mai bună 
prietenă a mea, și îmi este foarte dor de ea, așa cum le 
e și lui Anthony și lui George. 

- George? 

- George Hampton. Helen era amanta lui, nu ştiai? 

- Vorbeșşti serios sau doar încerci să mă şochezi? între- 
bă Kenneth mascându-și surpriza. 

- Mă îndoiesc că ești ușor de şocat, căpitane, spuse ea 
sec. Helen era discretă, dar a avut și ea destui iubiți de-a 
lungul anilor. Cu toate acestea, doar George a contat. 

- Sir Anthony ştia că soția lui avea o relaţie cu unul 
dintre cei mai buni prieteni ai lui? întrebă el uluit de 
posibilităţile care izvorau de aici. 

- O, da! Căsătoria lor era grozav de imorală, deşi cât 
se poate de civilizată. Anthony era de acord cu relația ei 
cu George, pentru că ştia că acesta nu avea să o rănească 
niciodată pe Helen, iar pe ea nu o deranjau micile lui 
flirturi. Ştia că ea era singura care conta cu adevărat. 

- Auzisem că era implicat într-o relație ceva mai 
serioasă în momentul morţii lui Lady Seaton. 

-Nu crede tot ce auzi, căpitane, spuse Lavinia dezno- 
dând panglicile pălăriei şi dându-şi-o jos, după care își 
scutură ușor buclele blonde. Îl cunosc pe Anthony de 
multă vreme. Cred că aș fi bănuit dacă s-ar fi îndrăgostit 
de cineva, spuse Lavinia cu voce ușor nesigură. 

Sub acea pojghiță de sofisticărie a Laviniei, se as- 
cundea mai multă vulnerabilitate decât i-ar fi plăcut ei 
să recunoască. Kenneth se întrebă dacă nu cumva era 
îndrăgostită de Sir Anthony. 

- Credeţi că există vreo posibilitate ca Sir Anthony să 
se recăsătorească? 

- Chiar nu ştiu asta, spuse ea ezitând. Moartea lui 
Helen încă îl bântuie ca un nor întunecat. 

- A existat vreo suspiciune legată de moartea ei? 

- Fără îndoială a fost vorba despre un accident, spuse 
Lavinia împletindu-și o pană de la pălărie în jurul de- 
getului. Cu toate acestea, începu... Dar apoi vocea i se 
pierdu în eter. 

-Am auzit că s-au găsit semne de luptă în locul de 
unde a căzut Lady Seaton, spuse el încet. 

- Eh, doar plante rupte şi călcate în picioare, spuse 
ea aruncândur-i o privire tăioasă. Probabil Helen a alu- 
necat şi a încercat să se agaţe de ceva, pentru a nu cădea 
de pe stâncă. 

Deși era o explicație logică, Lavinia părea destul de 
neliniştită. 

- Ori de câte ori aduc vorba despre moartea lui Lady 
Seaton, cei care au cunsocut-o devin evazivi, spuse el 
gânditor. Ce e cu atâta mister? A împins-o Sir Anthony 
sau George Hampton de pe stâncă? 

- Prostii! îi răspunse Lavinia. Nu este nici un mister. 
Numai că moartea nu e deloc la fel de amuzantă ca do- 
rința fizică. 

- Atunci, mai bine discutăm despre dorința fizică, 
spuse el pe un ton echilibrat, dându-și seama că nu avea 
să mai scoată nimic de la ea. Ceea ce-aţi spus sprijină vi- 
ziunea obișnuită pe care o are lumea despre artişti, cum 
că ar fi dezmăţați și greu de ținut în frâu. 

- Eh, nu sunt mai dezmăţaţi decât lumea mondenă, 
doar mai sinceri, spuse ea zâmbind provocator. Ei bine, 
ca să fiu sinceră, căpitane, te găsesc foarte atrăgător. 

Kenneth simți dintr-odată dorința de a gusta dulcile 
plăceri ale unui trup de femeie, însă, în ciuda asigură- 
rilor Laviniei, se îndoia că Sir Anthony ar fi bucuros să 
afle că își împărțea amanta cu secretarul lui. 

- Sentimentul e reciproc, dar nu cred că ar fi înțelept 
din partea mea să dau curs invitaţiei. 

- Sper doar că, după ce vei petrece mai mult timp 
printre artiști, îți vei schimba această părere, spuse ea 
traversând camera și, petrecându-și mâna înmănușată 
pe după gâtul lui, se aplecă să îl sărute. Ochii îi erau de 
un verde-deschis, rece. Deşi săruta foarte bine, Kenneth 
nu simți nici pe jumătate senzațiile pe care le experi- 
mentase când o sărutase pe Rebecca. 

Cu colțul ochiului, prinse o mișcare, și, câteva clipe 
mai târziu, auzi o voce feminină adresându-li-se pe un 
ton rece ca gheaţa. 

-Oricât de mult mi-ar displăcea să întrerup acest mo- 
ment de tandreţe, am niște afaceri de discutat. 

Kenneth ridică privirea și dădu cu ochii de Rebecca. 
Aceasta rămăsese în pragul ușii și scotea fum pe nări. 
Cu părul ei roșcat nearanjat, care îi înconjura capul ca 
o aură de sfânt, părea un pisoiaș roșcovan fioros. 

În timp ce el blestemă în minte, Lavinia se îndreptă 
de la mijloc fără prea mare grabă. 

- Bună, draga mea, spuse ea, și privirea i se mută de 
la Rebecca înapoi la Kenneth. Sper că îți merge bine cu 
munca. Am primit o grămadă de complimente pentru 
cel mai recent tablou cu mine pe care L-ai pictat. Dacă 
mi-ai permite să dezvălui numele artistului, ai avea atât 
de multe comenzi, că nu ai putea să le faci față, spuse ea 
zâmbind şi ieșind plutind din cameră. 

Rebecca o lasa pe Lavinia să treacă, după care intră în 
birou și trânti ușa după ea. 

-Tatăl meu se așteaptă ca secretarul lui să fie versatil, 
căpitane, dar dumneata îi depășești așteptările. 

- Dacă ai auzit conversaţia pe final, ştii că i-am respins 
politicos avansurile, spuse Kenneth pe un ton blând. 

- Nu se poate spune același lucru și despre sărut. 

-Nu aș putea să fiu violent cu doamna. 

-Nu ar fi fost deloc deplasat să o pălmuieşti puțin, 
spuse Rebecca pe un ton obraznic. Lavinia merită o 
săpuneală. 

- Bazându-mă pe ceea ce spunea Lady Claxton, săru- 
turile ilicite nu ar trebui să şocheze prea mult în această 
casă, zise el, privind-o îndeaproape. În cursul discuţiei, 
a menţionat relația mamei tale cu George Hampton. 

Rebecca se crispă, însă Kenneth nu observă nici o 
urmă de surpriză pe chipul ei. Ştiuse despre relaţie. 

- Credeam că te ridici peste nivelul unor astfel de 
bârfe, căpitane, izbucni ea. 

-Dar eu nu bârfesc, pur și simplu ascult, spuse el 
ezitând. Te-a supărat ideea că părinţii tăi erau atât de... 
nonconformiști? 

- Vrei să spui promiscui, replică ea și aruncă o privire 
portretului mamei ei înainte de a se refugia la fereastră. 
Cum m-ar fi putut supăra? Așchia nu a sărit prea depar- 
te. Mi-am distrus reputaţia la optsprezece ani. Imoralita- 
tea se moștenește. 

- Nu cred asta, spuse el blând. Chiar ai fugit de acasă 
din cauza exemplului pe care ţi l-au dat părinţii tăi sau 
pentru că erai în căutarea dragostei? 

- Chiar înainte de prima mea ieșire în societate, am 
întâlnit un tânăr viconte care venise la tata să își facă 
portretul, spuse ea după o lungă pauză. Am confundat 
avansurile lui cu ceva serios și am consimțit să fac o 
plimbare călare cu el în parc. Când am descălecat și am 
început să ne plimbăm pe jos, a vrut să mă bruscheze, 
şi, când am încercat să opun rezistență, mi-a spus că, de 
vreme ce crescusem printre artiști, nu aveam nici un 
drept să o fac pe cuviincioasa. 

- Sunt convins că i-ai dat replica. 

- L-am împins în fântână și am plecat, dezgustată atât 
de el, cât și de tatăl meu, care mă adusese în situaţia de 
a fi insultată în acest fel. Poate nu am fost foarte rezona- 
bilă, însă eram tânără și cât se poate de rănită, spuse ea, 
şi o venă de la gât începu să i se zbată. 

- Apoi am fost prezentată în societate și l-am întâlnit 
pe Frederick, care suspina și scria poezii și îmi spunea 
că mă iubește, ceea ce era ca un balsam pentru inima 
mea rănită. Părinţii mei nu îl plăceau, și probabil nu ar 
fi ieşit nimic din asta dacă nu aș fi aflat despre relația 
dintre mama și unchiul George. Deși știam despre esca- 
padele tatei, am fost şocată când am aflat că nici mama 
nu era departe de el, așa că, trei zile mai târziu, am fugit 
de acasă. Mi-am dat repede seama că părinţii mei avuse- 
seră dreptate și că ar fi fost o greșeală să mă căsătoresc 
cu Frederick, continuă ea cu un zâmbet strâmb. Din 
fericire, am aflat asta înainte de fi legată de el pentru 
tot restul vieţii. 

Kenneth cugetă în sinea lui că părinţii fetei ar fi tre- 
buit să îi ofere fiicei lor mai puţină libertate și mai mul- 
te sfaturi bune. 

- Bănuiesc că avantajul în a avea niște părinți liberali 
a fost faptul că s-au arătat dispuși să te primească înapoi, 
în ciuda scandalului 

- Singurele predici pe care mi le-au ținut au fost lega- 
te de judecata mea, nu de moralitate, spuse ea încuviin- 
ţând din cap. Tata mi-a zis că se bucură că am avut atâta 
minte cât să nu mă mărit cu un asemenea nătărău, iar 
mama, că era convinsă că nu aveam să mai fac o aseme- 
nea greșeală. Asta a fost tot. 

- Şi a avut dreptate, nu ai mai repetat greșeala. 

- Nici nu am de gând să fac asta pe viitor, spuse ea 
pe un ton care dădea de înțeles că pentru ea subiectul 
era închis. Am venit să te întreb ce s-a întâmplat cu 
valul de pânză pe care l-am comandat, am cam rămas 
fără material. 

- L-am scris ieri furnizorului și am primit un bilet de 
la el cu poşta de astăzi. Şi-a cerut scuze pentru întârziere 
şi a spus că vor livra pânza poimâine. Mai voiai să mă 
întrebi ceva? 

- A, nu, asta era, spuse ea întorcându-se și pregătin- 
du-se să iasă. 

- Mai este cazul să vin în această după-amiază pentru 
şedinţa de pozat sau eşti prea supărată pe mine pen- 
tru asta? 

-Nici vorbă, spuse ea aruncându-i o privire ironică. 
Cam toți eroii lui Byron erau asaltați de femei desfrâ- 
nate precum Lavinia, ceea ce te face corsarul perfect, 
chicoti ea și ieși, închizând ușa. 

Lui Kenneth îi pieri zâmbetul de îndată ce începu să 
cântărească lucrurile pe care le aflase. 

Acea Helen Seaton pe care o descrisese Lavinia ar 
fi putut fi ucisă de mai multe persoane. Detașarea su- 
perficială cu care Sir Anthony acceptase aventurile ei 
ar fi putut la fel de bine ascunde o furie care dospea în 
tăcere. Poate că amanta lui misterioasă tânjea ca picto- 
rul să fie doar al ei sau poate Helen hotărâse să îl scoată 
pe George Hampton din viața ei, iar acesta o ucisese 
într-un acces de gelozie furibundă. Sau poate existaseră 
şi alți amanți necunoscuţi. 

Pasiunea şi averea erau cele mai evidente motive pen- 
tru o crimă, asta în cazul în care chiar fusese o crimă. 
Kenneth oftă nemulțumit. Cu cât petrecea mai multă 
vreme la reședința Seaton, cu atât i se părea mai dificil 
să afle adevărul despre Helen Seaton și cu atât mai mult 
ura faptul că trebuia să joace acest joc dublu. Devenise 
confidentul Rebeccăi, deşi el se afla aici sub un pretext 
fals, şi asta era un fel de trădare. Dacă ea avea să afle 
vreodată ce făcea el... Dar nu era, cu siguranță, un gând 
pe care să dorească să îl ducă la capăt. 


Rebecca se dojeni în sinea ei în timp ce se retrăgea 
din nou în atelier, unde se simțea în siguranță. Când o 
găsise pe Lavinia sărutându-l pe Kenneth, ar fi trebuit 
să plece în liniște și să revină mai târziu. În loc de asta 
însă, simţise cum o străfulgerase o gelozie crescândă și, 
mai rău, lăsase să se vadă asta, deși nu avea nici un drept 
să fie geloasă pe el. Sărutul acela impulsiv pe care îl îm- 
părtășiseră nu însemnase nimic, deși îi stârnise niște 
senzaţii ce se împrăştiaseră în tot corpul. Kenneth era 
angajatul tatălui său, nu pețitorul ei. 

Cu toate acestea, deși se împăcase mereu de minu- 
ne cu Lavinia, acum îi venea să îi scoată ochii. Rebecca 
roși când își aminti privirea curioasă a Laviniei. Oare 
ghicise că secretarul tatălui ei o interesa mai mult decât 
era normal? 

Rebecca făcu repede un portret al Laviniei, de două 
ori mai grasă și cu riduri serioase, în speranța că se va 
simţi mai bine, însă exerciţiul acela copilăresc nu reuși 
deloc să o înveselească. şi reaminti că Kenneth nu încu- 
rajase avansurile Laviniei și se pregăti pentru sedința de 
pozat din acea după-amiază. li luă doar câteva minute să 
aranjeze divanul, covorul persan și oglinda pe care avea 
să o folosească pentru portretul celuilalt Kenneth. 

Kenneth trebuia să vină după masa de prânz. 
Rebecca se uită neliniștită prin atelier. Deşi avea o 
grămadă de lucruri de făcut, nu avea chef de nimic. 

Privirea îi căzu asupra tabloului cu Diana, zeița vâ- 
nătorii. Promisese să îl înrămeze și să înlocuiască cu el 
picturile oribile din camera lui Kenneth. Gândindu-se 

că ar putea fi o metodă subtilă de a cere scuze pentru 
proasta ei dispoziție, înrămă tabloul așa cum trebuia, 
apoi alese încă două tablouri, un peisaj de talie mare 
din Țara Lacurilor şi un studiu cu Gray Ghost pândind 
o pasăre cu o privire de panteră în ochișorii lui de culoa- 
rea chihlimbarului. 

Luă cu ea cele două tablouri mai mici, cobori la par- 
ter și bătu la uşa lui Kenneth. Cum nu primi nici un 
răspuns, intră. Strâmbă din nas văzând tablourile agăța- 
te în camera lui - adevărate insulte pentru orice iubitor 
de artă. Să fi fost în locul lui Kenneth, le-ar fi aruncat 
pe fereastră. 

Tocmai agăța tabloul cu Diana, când dădu cu picio- 
rul peste un portofoliu proptit de șifonier. Acesta se 
deschise, și din el alunecară pe covor mai multe dese- 
ne. Rebecca se aplecă să închidă mapa, întrebându-se ce 
făcea căpitanul cu un portofoliu de artist, însă se opri 
siderată. Deasupra era o scenă de bătălie. Soldaţii se 
avântau în față cu baionetele întinse, prin fumul care 
plutea în jur, iar caii se ridicau pe fundal. Atenţia îi fu 
atrasă însă de personajul din centrul paginii. Definită 
în întregime prin liniile negre ale Fuia lia zări silu- 
eta unui bărbat în agonie. Fără a face risipă de detalii, 
conturul sugera lovitura mortală dată de un glonț care 
sfâşia fragila carne umană. 

Şocul morţii, un moment de tăcere eternă proiectat 
printre ororile iadului. Era o imagine de o forță profun- 
dă, viscerală. 

Rebecca se așeză cu picioarele încrucișate pe podea 
şi începu să răsfoiască portofoliul. Acesta conţinea 
portrete în cărbune și creioane colorate, reprezentări 
de clădiri, de o precizie topografică, și câteva peisaje în 
tempera minunate. 

Deși nici una dintre acestea nu egala tragismul pri- 
mei imagini, erau toate executate cu măiestrie. 

Ultima schiță înfățişa doi tineri care se agățau cu dis- 
perare unul de celălalt. Legenda adăugată sugera că era 
vorba despre Romeo și Julieta. Deși erau îmbrăcaţi în 
haine medievale, emoția vie care transpărea din imagi- 
ne o făcu să presupună că erau niște amanți din viaţa 

reală, poate aflați în pragul unei despărțiri din cauza 
războiului. 

Tocmai analiza această imagine, când ușa se deschise 
şi apăru Kenneth. Când o văzu, se opri, înlemnind, și 
expresia de pe chipul lui se întunecă, apoi trânti ușa 
şi intră în cameră. 

- Ce Dumnezeu faci aici? izbucni el furios, uitând pe 
dată de respectul tacit pe care-l afișa de obicei. 

Rezistând impulsului de a se ghemui de teamă, 
Rebecca duse o mână la portofoliul din poala ei. 

- Tu ai desenat imaginile astea? 

-Nu ai nici un drept să îți bagi nasul în lucrurile 
mele, spuse el smulgându-i portofoliul. 

- Dar nu îmi băg nasul pe nicăieri, protestă ea. 
Am răsturnat fără să vreau portofoliul în timp ce agățam 
noile tablouri. Asta e opera ta? repetă ea, întrebându-se 
de ce oare se supărase Kenneth atât de tare. 

Acesta se opri, de parcă ar fi cântârit dacă spunea 
sau nu adevărul, apoi încuviință din cap fără tragere 
de inimă. 

Fiindcă nu se simţea în largul ei pe podea, Rebecca 
se ridică, însă, din nefericire, prin statura lui, Kenneth 
încă o domina. 

Simţea o oarecare empatie pentru bieţii francezi care 
dăduseră nas în nas cu el pe câmpul de bătălie, căci ima- 
ginea lui inspira pur și simplu teamă. 

- De ce ai ascuns faptul că ești artist? întrebă ea când 
curiozitatea reuși să biruie precauţia. 

- Nu sunt artist, sări el repede. 

- Ba fireşte că ești, replică ea. Nimeni nu învaţă să de- 
seneze atât de bine decât după ani întregi de exercițiu. 
De ce îţi ţii opera așa în secret și de ce reacționezi ca un 
taur înfuriat? 

- Îmi cer scuze, spuse el trăgând adânc aer în piept. 
Nu fac chiar un secret din faptul că desenez, dar sunt 
un simplu diletant. Ar fi o îngâmfare din partea mea 
să pomenesc despre desenele mele în prezenţa ta sau a 
tatălui tău. 

- Prostii, spuse ea pufnind. Eşti foarte talentat. Nu este 
de mirare că ai reușit să îl impresionezi pe tata cu modul 

în care înţelegi picturile, continuă ea, zâmbind ușor. 
Am fost înconjurată de artiști toată viața mea, însă tu eşti 
singurul pe care lam întâlnit care să își ascundă opera. 

- Nu sunt artist! spuse el furios, cu o notă de vulnera- 
bilate în glas. 

Uimită de vehemenţa lui, Rebecca își puse mâinile 
pe umerii lui și îl făcu să se așeze pe pat. 

- Care e problema, Kenneth? Te porţi foarte ciudat, 
spuse ea cu mâinile apăsându-i uşor umerii, în timp ce 
îl privea în ochi aproape de la același nivel. 

Simţi cum i se crispează mușchii sub mâinile ei, și 
Kenneth își feri privirea. 

- Tatăl meu ura interesul meu pentru artă și a încer- 
cat să mă facă să renunţ bătându-mă, spuse el după o 
lungă pauză. Nu considera că desenul și pictura merită 
să se numere printre preocupările unicului său fiu. 

- Şi, cu toate astea, nu te-ai dat bătut. 

- N-am putut, spuse el simplu. Era ca o flacără care 
ardea în interiorul meu. În desenele mele, puteam 
spune lucruri pe care nu le puteam formula în cuvinte. 
Astfel, am învăţat să ascund sau să distrug orice făceam 
în acest domeniu, să pretind că nu era important pen- 
tru mine. 

- Ce îngrozitor! izbucni Rebecca. 

Nu era de mirare că fusese atât de tulburat de desco- 
perirea ei. 

- Aş fi înnebunit dacă părinţii mei ar fi încercat să 
mă oprească să desenez, mărturisi ea, stăpânindu-și im- 
pulsul de a-l săruta pentru a-i alunga umbrele din privi- 
re şi mulțumindu-se să îi atingă obrazul cu dosul mâinii, 
după care se îndepărtă de el. 

- În loc de asta, ai avut norocul de a trăi în casa 
unuia dintre cei mai buni pictori din Anglia, spuse 
el cu un zâmbet strâmb. In tinereţea mea, visam în 
secret să studiez la Academia Regală, pentru a deveni 
artist profesionist. Acum este prea târziu. Am devenit 
soldat, ceea ce echivalează tocmai cu opusul artei. Vă- 
zându-mă înconjurat de atâtea picturi minunate, îmi 
vine să îmi ard slabele mele eforturi, spuse el aruncând 
o privire portofoliului. 


118 Mary Jo Putney 


- Eşti artist, Kenneth, spuse ea cu emfază. Deja ştii 
să desenezi mai bine decât jumătate dintre artiştii pro- 
fesioniști din Londra, iar, dacă te concentrezi pe asta, ai 
putea rÀ un artist remarcabil. 

- Mă pricep la desen și pictez în tempera binişor, ad- 
mise el, dar astea sunt lucruri cu care se pot lăuda toate 
tinerele domnişoare și câțiva tineri domni. Am treizeci 
şi trei de ani. Au trecut de mult vremurile când aș fi 
putut învăţa să devin un artist adevărat. 

- Cum definești un artist? întrebă ea curioasă. 

- Cineva care face mai mult decât să redea o asemă- 
nare, care dă la iveală ceva nou legat de un subiect, care 
scoate la lumină ce este ascuns la acesta, spuse el încet. 
Tabloul acesta cu Gray Ghost e tare drăguţ și amuzant 
- şi e pictat cu mare dragoste. Cu toate acestea, scoate 
la iveală și partea lui sălbatică, acea cruzime care sălăș- 
luieşte în inima oricărei feline grăsuțe căreia îi place 
să stea tolănită lângă căminul călduț. La fel şi în cazul 
tabloului cu Diana, zeița vânătorii: e înfățișată puter- 
nică şi mândră de abilităţile ei, dar totodată se obser- 
vă și acea singurătate ce rezultă din faptul că e diferită. 
Se vede că tânjeşte să fie ca alte femei. Îmi aminteşte 
puțin de tine. 

Ah, să-l ia naiba! Nu o deranja capacitatea lui de ana- 
liză când era vorba despre tablouri cu pisici, însă, când 
venea vorba despre ea, nu prea îi convenea asta. 

-L-am pictat pe Ghost pur și simplu așa cum l-am 
văzut eu, spuse ea, trecând cu vederea comentariul pri- 
vind tabloul cu Diana. 

- L-ai văzut astfel pentru că ai viziune artistică, spuse 
el, mergând să studieze mai îndeaproape tabloul. Viziu- 
nea ta unică, individuală asupra lumii se regăsește în tot 
ceea ce faci. Cred că aș putea recunoaște orice a ieșit din 
mâinile tale. 

Gândul că el ar putea să o recunoască fără greșeală 
prin opera ei era la fel de intim ca un sărut. Preferând să 
discute despre el, și nu despre ea, Rebecca scoase câteva 
imagini din portofoliu. 

- Dar şi tu ai această capacitate, spuse ea, indicând 
un portret pastel al unei frumoase spanioloaice cu părul 

negru. Această femeie nu este doar frumoasă, ci și hotă- 
râtă. Feroce de devotată. Chiar periculoasă. 

Chipul lui Kenneth se crispă, confirmându-i parcă 
descrierea. 

Rebecca ridică apoi imaginea unui soldat rănit de 
un glonţ. 

- Dacă un artist este definit de viziunea lui unică, 
atunci și tu ești unul. Acest tablou este strălucit și plin 
de originalitate. 

- Asta este o încercare eșuată, spuse el ridicând din 
umeri. Am desenat asta azi-noapte, mânat de ceea ce 
ai spus tu legat de faptul că desenezi lucrurile care te 
deranjează. Întrucât pentru mine desenul a fost mereu 
o cale de eliberare, m-am hotărât să văd dacă pot scăpa 
astfel de vreunul dintre demonii mei mai cuminţi. 

- Și a funcționat? întrebă ea, privind desenul. 

Dacă ăsta era un demon cuminte, i-ar fi plăcut la ne- 
bunie să vadă unul rău de tot. 

-Să ştii că da. Imaginea aceea mi-a pârjolit mintea 
neîncetat în timpul primei bătălii la care am luat parte. 
Faptul că am pus-o pe hârtie a făcut ca amintirea ei să 
pară... nu neapărat mai puţin clară, spuse el încruntân- 
du-se, ci cumva mai îndepărtată... mai sigură. 

- De asemenea, mi-a oferit mie șansa de a vedea și 
de a înţelege ceva ce nu voi vedea niciodată în realitate. 
Dacă asta nu te face artist, atunci ce? replică ea, închi- 
zând portofoliul. 

- Capacitatea de a picta în ulei, spuse el cu un zâm- 
bet timid. Nici un alt mediu de lucru nu poate concura 
cu intensitatea și bogăţia culorilor din picturile în ulei. 
Cărbunele și acuarelele sunt folosite de orice amărât 
de mâzgălitor. 

- Atunci învață să pictezi în ulei, izbucni ea pe un ton 
caustic. Nu e mare lucru. Din multe puncte de vedere, 
este mai greu să pictezi cu acuarele, şi totuși te pricepi 
de minune la asta. 

Cicatricea de pe față se făcu și mai albă. 

- Nu crezi că ești în stare să faci asta, spuse ea, văzând 
că el nu scoate o vorbă. 

-Îmi... îmi doresc prea mult asta pentru a crede că 
ar fi cu putință. 

Cuvintele lui spuneau multe despre viața pe care o 
dusese. 

-O să te învăţ, spuse ea scurt, știind că lui Kenneth 
nu i-ar fi plăcut să ştie că îi stârnea milă. De îndată ce 
depășești convingerea asta nefondată cum că nu eşti în 
stare să pictezi în ulei, te vei descurca minunat. Ai o 
grămadă de idei prostești legate de ce înseamnă să fii 
artist, spuse ea cu voce hotărâtă, văzând că el se pregă- 
tea să protesteze. Adevărul este că un artist nu este nici 
mai mult, nici mai puţin decât cineva care creează artă. 
Ai talent, așa că preţuieşte-l. Să fii în atelierul meu la ora 
două, îi aruncă ea peste umăr, după ce se întoarse și se 
îndreptă spre ușă. 

Pașii ei încetiniră după ce închise ușa și se îndreptă 
spre scări. Se simțea stoarsă de puteri, și nu doar din ca- 
uza empatiei pe care o resimțea pentru ceea ce îndurase 
Kenneth. Gândurile lui despre ce însemna să fii artist 
o provocaseră să se gândească la propria ei viață. Fusese 
atât de norocoasă, atât de norocoasă! Poate că, din mul- 
te puncte de vedere, Sir Anthony fusese un părinte cam 
absent, dar îi respectase și îi încurajase mereu talentul. 

Cum o fi să ai forța şi îndemânarea letală a unui răz- 
boinic şi suflet de artist? 

Sărmanul pirat damnat! 

Cu hotărârea întipărită pe chip, deschise ușa atelieru- 
lui ei. Când avea să termine cu Kenneth Wilding, acesta 
avea să ştie că era artist. Dacă nu, aveau să se străduiască 
împreună până aveau să-și dea obștescul sfârșit. 

După ce plecă Rebecca, Kenneth se prăbuși pe un 
scaun, tremurând de parcă ar fi fost scuturat de friguri. 
Se simţea ca și cum l-ar fi lovit cineva în cap cu un cio- 
can, deschizându-l. 

Rebecca spusese că avea talent, că era deja artist. lar 
Rebecca Seaton nu era genul de femeie care să facă risi- 
pă de complimente. 

Își regăsi suflarea și se întrebă dacă ceea ce spusese ea 
era adevărat. Oare nu era prea târziu? 

Fără să își dea seama, pusese întotdeauna pictura 
în ulei pe un piedestal, ca o artă de care erau capabili 
mai degrabă zeii decât niște bieți muritori. Acum, că 
Rebecca îl făcuse să conştientizeze acest lucru, vedea cât 
era de absurdă ideea. Bineînţeles că majoritatea artişti- 
lor începeau să picteze în ulei la o vârstă mult mai fra- 
gedă. Rebecca începuse încă din pruncie, însă el chiar 
desena foarte bine și avea un simț aparte pentru compo- 
ziţie şi culoare. 

Poate... poate ar putea învăţa să fie un pictor adevă- 
rat - nu unul de talia lui Sir Anthony sau a Rebeccăi, 
dar îndeajuns de bun pentru a fi uneori satisfăcut de 
propriile eforturi. 

Perspectiva îl umplea de un sentiment amestecat de 
teamă și extaz, o senzație apropiată cumva de reacția 
unui tânăr la niște gânduri cam neortodoxe, își dădu 
el seama. 

Abia când se ridică își aminti de ce venise el la reședin- 
ţa Seaton: ca să cerceteze o moarte misterioasă. Acum, 
fiica suspectului se oferise să-l ajute să-şi împlinească do- 
rința lui cea mai arzătoare. Însă a accepta acest cadou 
atâta vreme cât misiunea lui putea distruge persoana pe 
care tânăra o iubea ar fi fost un gest josnic. Cu toate 
astea, Dumnezeu să-l ajute, căci nu putea să refuze. 

Pentru prima oară de când acceptase propunerea lui 
Lord Bowden, se gândi să își abandoneze misiunea. Ín- 
furiat, Bowden ar revendica imediat moșia, dar, dacă 
ar avea șansa de a duce viața după care tânjea, poate că 
ar reuși să suporte pierderea moşiei. Ar putea continua 
să lucreze pentru Sir Anthony ca secretar, dedicându-și 
timpul liber studiului și picturii. Intr-o bună zi, poate ar 
ajunge să se întrețină din meseria de artist. Erau mulți 
care doreau să își facă portretul, dar nu îşi puteau per- 
mite să apeleze la Sir Anthony Seaton. Oricine dusese o 
viață de soldat obișnuit se putea descurca cu bani puțini 

şi cu un minim de confort, și nu ar trebui să ia prea 
multe comenzi ca să poată supravieţui. 

Dar ce avea să se întâmple cu Beth? Ea era răspunde- 
rea lui, și el nu avea nici un drept să își cumpere ferici- 
rea sacrificându-i ei viitorul. Oricât de firesc i s-ar părea 
lui să trăiască într-un pod, mâncând te miri ce, sora lui 
merita ceva mai bun. 

Strânse din dinți gândindu-se la firea blândă a lui 
Beth. Era imposibil să dea înapoi acum, la fel cum nu 
putea să nu accepte oferta Rebeccăi. Avea o singură 
opțiune, să meargă înainte cu planul și să se roage să nu 
găsească nimic care l-ar putea implica pe Sir Anthony în 
cazul morţii soției sale. 

Din păcate, nu prea credea în rugăciuni. 


Înainte de se îndrepta spre atelierul Rebeccăi, 
Kenneth se opri pe la birou pentru a rezolva câteva 
treburi. Spre surprinderea lui, Sir Anthony era deja aco- 
lo şi se uita lung la superbul portret al soției sale, în 
timp ce se servea cu un pahar de coniac. 

În timp ce Kenneth ezita în prag, Sir Anthony îi arun- 
că o privire și începu să vorbească pe un ton meditativ: 

-Acum douăzeci și opt de ani, am întâlnit-o pe 
Helen. Uneori îmi este atât de greu să cred că nu se mai 
află printre noi. 

Kenneth intră în birou. După felul în care bolboro- 
sea cuvintele, își dădu seama că Sir Anthony nu era la 
primul pahar. 

- Lady Seaton era o frumuseţe. Și fiica dumneavoas- 
tră îi seamănă. 

- Aparent, dar temperamentul Rebeccăi e mai apro- 
piat de al meu. În multe privinţe, seamănă mai mult cu 
fratele meu mai mare, continuă el, cu un zâmbet ironic. 
Lui Marcus nu i-ar plăcea deloc să afle asta. 

-Nu ştiam că aveţi un frate, minți Kenneth, curios să 
afle şi versiunea lui privind cearta dintre fraţi. 

- Marcus e baron, și încă unul foarte scorțos. Nu prea 
mă are la inimă, nu m-a avut niciodată, de altfel, 
spuse Sir Anthony luând o înghițitură mare de coniac. 
Atât el, cât și tata erau convinși că pentru mine cea mai 

scurtă cale de a ajunge în iad era să mă fac pictor. În ra- 
rele ocazii când am mai dat unul peste celălalt, pur și 
simplu s-a făcut că nu mă cunoaște. 

Așadar, Kenneth nu era singurul artist în devenire 
care avusese de îndurat opoziţia familiei. Sir Anthony 
trecuse mai bine peste asta. 

- De ce nu vă are la inimă fratele dumneavoastră? 

- Pentru Marcus, a fi pictor nu e cu nimic mai pre- 
sus decât a fi negustor, pufni Sir Anthony. Probabil a 
fost consternat acum cinci ani când am fost înnobilat, 
şi astfel cariera mea de proastă reputaţie a devenit ofi- 
cial respectabilă. 

- Majoritatea ar considera că un artist de talia dum- 
neavoastră ar face onoare familiei sale. 

- Au fost... au fost şi alte motive pentru care ne-am 
îndepărtat, spuse Sir Anthony, îndreptându-și privirea 
spre chipul soției sale. Helen era logodnica lui Marcus. 

n clipa în care ne-am cunoscut, parcă am fost luaţi de 
val. Ea a încercat să se împotrivească sentimentelor și să 
facă întocmai ce se cuvenea. Eu, însă, nici măcar nu am 
încercat. Ştiam că eram meniţi să fim împreună, așa că 
în două săptămâni am fugit împreună. Nu dura decât o 
zi să ajungi la Gretna Green, călărind spre nord. Ne-am 
căsătorit înainte să ne poată opri cineva. 

- Bănuiesc că fratele dumneavoastră nu a fost prea 
încântat de asta. 

- Din acea clipă, Marcus nu a mai vorbit cu mine. 
Mi-a trimis doar un bilet când a murit tatăl meu, în 
care îmi spunea că nu sunt bine-venit la înmormântare, 
continuă Sir Anthony cu un zâmbet fals. Nu îl pot învi- 
novăţi, dacă aș fi fost în locul lui, aş fi fost gata de crimă 
dacă ar fi luat-o cineva pe Helen de lângă mine. 

- O iubea? întrebă Kenneth, gândindu-se dacă acel 
comentariu al lui Sir Anthony putea fi luat literalmente. 

- Pierderea ei se poate să îi fi rănit mândria, dar nu 
inima. Pentru el, Helen era o tânără drăguță și docilă, 
care ar fi fost o nevastă comodă. Nu a cunoscut-o nicio- 
dată cu adevărat și slavă Domnului a şi înlocuit-o destul 
de repede. S-a căsătorit în anul acela și a și făcut imediat 

câțiva băieți, ca să se asigure că nu aveam să moște- 
nesc titlul. 

- Lady Seaton nu era drăguță și docilă? 

- Era o mică furie când se supăra, dar asta nu a fost 
o problemă, pentru că și eu sunt temperamental, spuse 
Sir Anthony. Era o femeie de foc și umbre. S-ar fi stins 
încet alături de Marcus, care este întruchiparea onoarei 
şi a tradiţiei. Este un om de valoare, dar cât se poate 
de plictisitor. 

- Nu pare să semene deloc cu dumneavoastră, remar- 
că Kenneth. Probabil nu v-aţi supărat că v-a exclus din 
viața lui. 

- Nu era așa rău, spuse bărbatul mai în vârstă, stu- 
diind paharul de coniac. Chiar îl admiram când eram 
mic. Era un gentilom adevărat, până în vârful degetelor. 
Eu eram cel ciudat. Tata i-a mulțumit lui Dumnezeu că 
m-am născut după el și n-am moștenit titlul. 

Kenneth simţi cum începe să îl înțeleagă din ce în ce 
mai bine pe Sir Anthony. Şi el fusese un ciudat, și asta 
îl făcuse să își piardă tatăl, dar cel puțin el și Beth se 
înțelegeau bine. 

- În mod evident, pe Lady Seaton n-a deranjat-o fap- 
tul că erați diferit de majoritatea membrilor aristocrației. 

- Chiar deloc, spuse Sir Anthony îndreptându-și din 
nou privirea spre portret. Nu știu cum aș fi supraviețuit 
după moartea lui Helen dacă n- ar fi fost Rebecca. A fost 
atât de puternică! Ca o stâncă - stabilă, rezistentă. 

Cu siguranță, un bărbat care își iubise atât de mult 
soţia nu ar fi putut să o ucidă, și, dacă exista vreo po- 
sibilitate de a dovedi asta, Kenneth putea să își înde- 
plinească obligația față de Lord Bowden fără a pierde 
aprecierea Rebeccăi. 

-Nu trebuia să pozezi pentru Rebecca acum? întrebă 
Sir Anthony încruntându-se. 

- Ba da, domnule, spuse Kenneth uitându-se la ceas. 
Am coborât ca să rezolv câteva treburi, dar mai pot aş- 
tepta, continuă el, îndreptându-se apoi spre ușă. 

Prinsese mânerul ușii, când îl auzi pe Sir Anthony 
şoptind ceva: 

- Acum ea nu mai e, și să mă ierte Dumnezeu, pentru 
că a fost vina mea, spuse el. 

Kenneth înlemni preț de o clipă, apoi se dezmetici 
şi ieși din cameră, simțind că i se face rău de la stomac. 
Dacă ceea ce spusese Sir Anthony era adevărat, Dumne- 
zeu să îi ajute pe toți! 


Până să ajungă în atelier, după ce descoperise por- 
tofoliul lui Kenneth, oboseala pe care o simțea înainte 
dispăruse, și ea deborda de entuziasm. Imaginea cu sol- 
datul muribund demonstra o mână remarcabil de sigu- 
ră, mai ales pentru un autodidact. Nu e de mirare că se 
simţise atrasă de el de la început, căci sub acel înveliș 
plin de mușchi, de soldăţoi, Kenneth era un artist, la 
fel ca ea. Iar interesele comune puteau forma baza unei 
prietenii profunde. 

Se îndreptă spre masa ei de lucru și începu să ames- 
tece nuanțele pe care avea să le folosescă la picturile din 
acea după-amiază. Făcuse asta atât de des, încât mintea 
ei era liberă să se întrebe dacă chiar își dorea ca ea și 
Kenneth să fie prieteni. 

Preţ de o clipă, îi trecu prin cap ideea căsătoriei, dar 
o respinse imediat. Căsătoria nu era potrivită pentru ea. 
Chiar dacă Kenneth ar fi fost interesat de ea și dispus să 
treacă cu vederea reputaţia ei pătată, nu avea de gând 
să renunţe niciodată la libertatea ei. Egoismul era esen- 
ţial pentru un artist și s-ar fi dovedit fatal la o soție. 

Presupunea că ar fi putut deveni iubiți. Lumea artis- 
tică londoneză era tolerantă. Dacă ea şi Kenneth ar fi 
discreți, ar putea face ceea ce doresc. Absorbit de trebu- 
rile lui, tatăl ei nu ar avea obiecții, probabil nici nu ar 
observa, de altfel. 

Deşi fusese educată cu vederi liberale, din propriile 
ei observaţii, știa că aventurile erau o treabă complicată. 
Fără îndoială că Lavinia i-ar putea explica cum să evite 
să rămână însărcinată, dar existau și alte riscuri. Chiar 
şi o relație clandestină ar fi presupus o despărțire dure- 
roasă, pentru că asta avea să se întâmple. Kenneth părea 
a O găsi atrăgătoare, dar ea avea să îi fie mult mai utilă 

ca profesoară decât ca amantă cam nepricepută, şi asta 
o ştiau amândoi. 

Rebecca termină de amestecat culorile și oftă. O re- 
laţie de prietenie era, în mod evident, cea mai bună 
alegere. Trebuia pur şi simplu să-și reprime gândurile 
erotice. 

Ca prietenă, îi putea face un cadou lui Kenneth, 
acela de a-l ajuta să se dezvolte ca pictor. 

Rebecca se ridică zâmbind. Mai avea timp să facă 
toate pregătirile necesare pentru asta. 


Kenneth sosi costumat în cizme, pantaloni şi o că- 
mașă deschisă la gât, după cum îi ceruse ea, și Rebecca 
își ținu respirația când îl văzu intrând în cameră. Expre- 
sia lui avea acel aer întunecat care îl transforma într-un 
pirat cât se poate de convingător, un bărbat care trăia 
după propriile reguli. Dumnezeule mare, cât de mult își 
dorea să capteze asta pe pânză! 

- Nu pu să arăţi de parcă urmează să fii linșat, 
spuse ea încercând să îl facă să se simtă în largul lui. 

nainte de a începe, am ceva pentru tine, adăugă încet, 
scuturându-și mâinile de praf. 

- Un papagal pe care să îl port pe umăr? întrebă el pe 
un ton sec. 

-Ar fi o idee, dar Gray Ghost compensează papaga- 
lul. Vino cu mine, îi ceru ea, conducându-l spre holul 
care ducea în cealaltă parte a podului. 

Trecură pe lângă ușile camerelor câtorva servitori îna- 
inte ca ea să se oprească și să deschidă în sfârșit o ușă. 
După aceea, Rebecca se dădu înapoi, și Kenneth putu 
intra în ceea ce părea o cameră de servitori goală. 

Privi la mobila simplă și la singura fereastră a încăpe- 
rii, observând apoi șevaletul din centrul camerei. Lângă 
acesta se afla o masă uzată din lemn de pin, şi pe ea - 
o varietate de pensule de diferite mărimi și o cutie cu 
recipiente durdulii de vopsea. Kenneth ridică privirea 
întrebător spre Rebecca. 

- Dacă ai de gând să te apuci serios de pictat, ai ne- 
voie de un atelier, îi explică ea. Aici eşti liniștit și ai și 
lumină bună. Poţi folosi orice materiale ai nevoie din 

camera mea de lucru, spuse ea înmânându-i cheia grea 
de fier. Este a ta cât timp vei dori. 

- Nu merit asta, spuse el crispat, închizând mâna con- 
vulsiv peste cheie și atingându-i palma cu vârfurile dege- 
telor calde. De ce ești atât de bună cu mine, Rebecca? 

Simţind că nu era o întrebare retorică, ea se gândi 
preț de câteva clipe înainte de a-i răspunde: 

- Bănuiesc că e un fel de a mulțumi pentru faptul că 
drumul meu de artist a fost atât de lin sau poate este 
ceea ce aș fi sperat să găsesc dacă ar fi trebuit să trec peste 
obstacolele pe care le-ai avut tu în cariera ta de pictor. 

-Nu merit asta, repetă el cu o expresie aproape sufe- 
rindă. Dacă ai şti... 

În acel moment, lucrurile puteau s-o ia foarte ușor pe 
o pantă sentimentală destul de periculoasă, și Rebecca 
se strădui să ignore vena care pulsa la baza gâtului lui. 
Era surprins și recunoscător că ea îi lua în serios visele. 

Oare ce s-ar fi întâmplat dacă ar fi înaintat și şi-ar 
fi ridicat chipul spre al lui? 

-Când vei termina de pozat pentru mine, îţi vei fi 
câştigat nişte lecţii de pictură, spuse ea, făcându-și mâna 
pumn și îndepărtându-se. Vino, continuă ea repede, 
trebuie să începem. 


Cu emoția pulsându-i în gât, Kenneth o urmă pe 
Rebecca înapoi în atelier. Petrecură câteva minute repe- 
tând poziția din noaptea precedentă, şi, în timp ce 
ea începu să contureze desenul pe pânză, el se gândi 
la faptul că în doar câteva ore făcuse rost de profesor 
şi de atelier, de cineva cu care putea împărtăși cele mai 
ascunse dorinţe ale lui. Totul avea să fie perfect, asta 
dacă nu cumva Sir Anthony tocmai dăduse la iveală fap- 
tul că se simțea responsabil pentru moartea soției lui. 
Oare ar mai fi spus ceva pictorul dacă i-ar fi forțat mâna? 
Probabil că nu, căci nu intenționase să fie auzit. 

Cu o sinceritate sinistră, Kenneth recunoscu că nici 
nu își dorea să afle mai multe. Se prea poate ca o ceartă 
între două persoane cu temperamente vulcanice să fi 
condus la o violență neașteptată. 

Aventurile celor doi dădeau o grămadă de motive va- 
lide. Poate că George Hampton o convinsese pe Helen 
să îşi părăsească soțul și să trăiască liber cu iubitul ei, 
iar Sir Anthony chiar avusese „intenţii criminale“ după 
ce aflase vestea. Sau poate Helen începuse să fie geloa- 
să pe amanta misterioasă, așa cum nu mai fusese în 
cazul aventurilor pasagere ale soțului ei. Ori poate 
amanta se hotărâse să scape de rivala ei, Sir Anthony 
aflase și pusese capăt relaţiei, fără a fi însă în stare să își 
dea iubita pe mâna legii, dar învinovățindu-se pentru 
moartea lui Helen. 

De ce nu puteau oamenii ăștia să se culce doar cu 
partenerii lor? 

Rebecca ridică privirea de la desen, trezindu-l din 
visare. 

- Expresia periculoasă e bună, însă încearcă să te re- 
laxezi. Dacă nu faci asta, peste vreo jumătate de oră o să 
simți că te înțeapă mii și mii de ace. 

Kenneth făcu tot posibilul să o asculte. Un subiect 
mult mai plăcut la care să se gândească era cum i-ar sta 
Rebeccăi cu părul ridicat sau lăsat liber pe umeri. Sau 
se putea gândi la cât de generoasă fusese găsindur-i rapid 
un spațiu numai al lui în care să lucreze, însă acest su- 
biect îl făcea să resimtă deopotrivă vinovăție şi plăcere. 


Divanul se lăsă puţin sub greutatea lui Gray Ghost, 
care apăruse de prin vreun culcuş ascuns deal lui. 
În timp ce motanul se întindea de-a lungul coapsei 
lui Kenneth într-o poziție perfectă. 

- Ghost pare născut pentru a poza unui artist, remar- 
că el. 

- Da, cu siguranţă se pricepe să rămână în poziţia 
asta, spuse Rebecca ridicând din sprâncene în timp ce 
îmbrăca o salopetă pătata de vopsea. 

-Nu am învăţat niciodată pe cineva să picteze și nu 
prea ştiu de unde să încep, zise ea. După cum am mai 
spus, arta e un meșteşug, e ca și cum ai face ceasuri sau 
ai potcovi cai. Un pictor care e și mare meșteșugar nu 
este neapărat și un mare artist... însă talentul fără mește- 
şug nu se transforma niciodată în ceva măreț. 

-Cu explicația asta deja m-ai învăţat ceva, spuse 
Kenneth. Poţi porni de la presupunerea că nu ştiu ni- 
mic despre pictura în ulei, ceea ce nici nu e prea departe 
de adevăr. 

-Prea bine, replică ea, după care se gândi preț de 
câteva clipe. Minunatele picturi ale vechilor maeștri 
au fost făcute cu o grijă minuțioasă, iar rezultatul final 
a fost obținut prin straturi succesive de vopsea. Culorile 
din straturile inferioare strălucesc uneori prin cele supe- 
rioare, transparente. Se puteau obține efecte nemaipo- 
menite, dar metoda era foarte înceată. Acum se practică 
pictura directă, folosindu-se culorile care se doresc de la 
bun început. Este mult mai rapid, şi ceea ce se pierde în 
adâncime se câştigă în spontaneitate. 

- De aceea poate fi atât de prolific tatăl tău? 

- Da, este unul dintre motive, admise ea. El este și 
foarte organizat. Înainte să înceapă să lucreze, amestecă 
nuanțele, semitonurile şi iluminatorii de care ar putea 
avea nevoie. Asta înseamnă că trebuie să se oprească din 
lucru pentru a amesteca culorile doar în cazuri foarte 
rare. L-am văzu pictând niște portrete neoficiale extraor- 
dinare după doar o singură ședință de pozat. 

- Bănuiesc că și tu foloseşti aceeași metodă. 

Rebecca încuviință din cap și veni lângă el pentru a-i 
arăta paleta cu culori. 

- Fiecare artist își dezvoltă propriul sistem de a-și or- 
ganiza culorile pe paletă. De obicei, albul se pune cel 
mai aproape de degetul mare, pentru că este folosit 
cel mai mult. Lăsând asta la o parte, modul în care îţi 
organizezi restul culorilor este alegerea personală a fiecă- 
ruia. Eu folosesc în general un număr mare de pigmenţi 
puri pe care îi așez pe margine, apoi dispun un alt rând 
de culori pe paletă, care variază în funcție de ceea ce pic- 
tez. Aceste culori le amestec pentru tonuri ale pielii şi 
interioare întunecate. Dacă aș picta un peisaj, aș folosi 
o cu totul altă paletă de culori. 

Kenneth examină paleta, memorând modul în care 
erau dispuse culorile. Era totul atât de logic, atât de 
frumos. 

Rebecca se întoarse la șevalet. 

- Mai târziu, îți voi explica în detaliu cum trebuie pre- 
gătită pânza, dar pentru moment îți pot spune doar că, 
de obicei, se începe prin a folosi un grund, o culoare 
omogenă care acoperă întreaga suprafață a pânzei. Acest 
grund va influența rezultatul final chiar dacă este com- 
plet acoperit. Se folosește frecvent maroînchis, pentru 
că face culoarea mai bogată, însă eu folosesc culori mai 
deschise, pentru că acestea dau strălucire, spuse ea în- 
depărtând nerăbdătoare o șuviță roșcată care îi căzuse 
peste ochi. 

Gestul făcu însă ca întreaga masă de păr să i se re- 
verse pe umeri, și apoi până la mijloc într-o cascadă 
luxuriantă de bucle castanii, roșii-cafenii şi blonde-roş- 
cate. Kenneth simți cum i se opreşte răsuflarea. Masa 
aceea topită de păr era mai provocatoare decât trupul 
multor femei. 

- Ar fi o crimă să îţi tai părul, spuse el pe un ton care 
încerca să pară detașat. Totuși, văzând cum îţi tot cade 
în ochi, probabil că eşti tentată să faci asta uneori. 

- Tata nu mă lasă să mă tund. De fiecare dată când 
are de făcut un subiect care implică mult păr, îi place să 
mă folosească pe mine ca model, spuse ea, după care, 
din obișnuință, îşi răsuci buclele într-un nod cu un 
gest nepăsător, înfigând coada unei pensule în el, pen- 
tru a-l fixa. 

- Grundul era deja aplicat, spuse ea apoi, ridicând 
paleta de culori în mâna stângă, și am creionat un stu- 
diu preliminar care fixează conturul general al picturii. 
A sosit momentul să începem să pictăm, continuă ea, 
după care înmuie pensula în puțină vopsea și trasă linii 
pe pânză, descriind în continuare ce făcea. 

Kenneth asculta cu mare atenţie cum cunoștințele 
Rebeccăi şi ale tatălui ei se scurgeau spre el asemenea 
unui râu de aur. Incercă să memoreze fiecare cuvânt, 

tiind că nu ar fi putut primi lecții mai bune nici măcar 
fa Şcoala Academiei Regale. 

Cuvintele Rebeccăi începură să se rărească din ce în 
ce mai mult, până când, într-un sfârşit, se opri cu totul 
fin vorbit, concentrându-se exclusiv asupra pânzei din 

aţa ei. 

Pe Kenneth nu îl deranja, căci primise deja destule 
informaţii la care să poată reflecta. 

Un avantaj al poziției în care era așezat era acela că 
o putea privi pe Rebecca. Cu intensitatea ei și cu forța 
delicată, dar plină de hotărâre, era un subiect nemaipo- 
menit pentru un studiu al unui artist surprins în timpul 
procesului de creație. Poate că într-o bună zi avea să fie 
capabil să picteze un asemenea portret. 

Și, mai bine, ar fi putut să o picteze dezbrăcată, acope- 
rită doar de mantia strălucitoare a părului ei minunat. 
Gândul acesta îi distrăgea puternic atenția. Se pomeni 
imaginându-şi cum arăta trupul ei subțire sub vălul pro- 
tector inform, întrebându-se ce formă aveau sânii ei. 

Kenneth simţi cum îl cuprinde un val de căldură. 
La naiba! Avea să ia foc, nu alta, dacă nu se gândea la 
Sutterton. Trebuia să îi scrie lui Jack Davidson şi să afle 
ce plănuia acesta să planteze. Ba ar trebui să își ocupe 
şi locul din Parlament, deși nu putea face asta până nu 
își ducea la bun sfârşit sarcina. Oare pensula aia avea să 
țină prins părul Rebeccăi până la sfârşitul şedinţei 
de pozat? 

Și, uite așa, mintea continuă să îi sară de la o idee la 
alta. Dacă la început îi fusese uşor să rămână în poziția 
aceea, apoi devenise ușor inconfortabil, acum era de-a 
dreptul chinuitor. 

- A sosit vremea pentru o pauză, spuse el când simţi 
că nu mai putea sta nemișcat. 

Se ridică şi începu să își dezmorțească mușchii, cu 
mâinile întinse până la acoperișul în pantă. Trecuse cel 
puţin o oră, poate chiar două. 

-Tu nu oboseşti niciodată când lucrezi? întrebă el. 

- Ba da, dar nu îmi dau seama de asta decât mult 
mai târziu, spuse Rebecca ridicând privirea şi clipind de 
parcă ar fi ieșit din transă. 

- Gray Ghost se pricepe mai bine la pozat decât mine. 
Aş putea jura că nu şi-a clintit nici mustățile, spuse 
Kenneth îndreptându-se spre cămin şi punând ibricul 
deasupra focului, după care se plimbă până la șevalet, 
frecându-şi gâtul înțepenit. 

- Pot să văd și eu ce ai pictat? 

-Aş prefera să nu te uiţi decât atunci când pictura 
devine mai închegată, spuse ea întorcând şevaletul cu 
fața la perete. A sosit momentul pentru prima ta lecţie 
de pictură, continuă Rebecca. 

În timp ce își beau ceaiul, ea discută despre cum esti- 
mezi corect dimensiunile, grunduri, vopseluri, verniuri 
şi metode de estompare, după care își lăsă jos ceașca de 
ceai şi se ridică. 

- Destulă vorba pentru după-amiaza asta, spuse ea 
arătând spre o cutie de lângă perete. Dacă nu am grijă, 
o să te plictisesc cu teoria. Alege-ți câteva obiecte şi cre- 
ează o natură moartă pe măsuța aceea. 

Kenneth scotoci ascultător prin cutie şi, ajutat de 
sugestiile Rebeccăi, așeză pe masă un pocal grațios, un 
mulaj din ipsos care înfățișa un bust antic grecesc şi alte 
câteva lucruri, apoi le aranjă pe o bucată de catifea. 

Când fu mulțumit de rezultat, ea aşeză un alt șeva- 
let lângă masă, spunându-i că pregătise diverse pânze 
cu grunduri de diferite culori pe care Kenneth putea 
experimenta. 

Apoi ridică o pensulă şi i-o oferi ceremonios, cu 
coada înainte. 

-A sosit momentul să începi să aplici vopsea pe pân- 
ză, spuse ea cu un zâmbet încurajator. 

Când se înrolase în armată, îi fusese înmânată o 
armă cam în același mod. Aceasta îl dusese pe un drum 
lung şi dureros. Se întrebă unde avea să ajungă de aceas- 
tă dată şi luă pensula cu inima bătându-i nebunește 
în piept. 


capitolul 12 


Poteca pustie se aşternea în fața lor, printre şirurile 
de copaci, dispărând apoi printre ceţurile dimineţii. 

- Haide! spuse Kenneth dând pinteni calului, și 
amândoi țâșniră înainte. 

Timp de câteva minute, își eliberă mintea de orice 
gând, bucurându-se doar de plăcerea de a călări un ase- 
menea bidiviu și de vântul rece care îi biciuia fața. Însă, 

când își struni calul, întorcându-se fără mare tragere de 
inimă spre reşedinţa Seaton, se trezi brusc la realitate. 

De obicei se simțea înviorat după ce ieșea la plimba- 
re cu calul lui Sir Anthony, dar astăzi nu era deloc așa. 
Amintirea lecţiei de pictură din ziua precedentă era 
încă vie în mintea lui. Nu mersese prea grozav. Textura, 
greutatea și fluiditatea vopselurilor în ulei erau complet 
diferite de acuarele și se dovediseră atât de necooperan- 
te, încât îl scoseseră din sărite. 

Deși își subapreciase dintotdeauna capacitățile artis- 
tice, acum își dădea seama cât de mult se obișnuise să 
primească laude din partea prietenilor lui din armată. 
Lui Catherine Melbourne și lui Anne Mowbry le plăcu- 
seră la nebunie crochiurile cu familia lor pe care le fă- 
cuse el. Deși știa că aceștia îi supraevaluau opera, fusese 
mulțumit de complimentele lor. 

Când era vorba despre Rebecca însă, nu putea uita ce 
amator era în comparație cu ea. Se simţea ca un ţărănoi 
neîndemânatic, și nu era vina ei, căci comentariile ei 
calme nu fuseseră deloc dispreţuitoare. 

Cu toate acestea, tot îi venise să răstoarne șevaletul și 
înțelesese atunci de ce Sir Anthony arunca cu lucruri în 
stânga și în dreapta în momentele lui de furie. 

Lucrurile nu se îmbunătăţiseră deloc în cursul serii, 
când urcase în noul lui atelier și aranjase scena pentru 
o natură moartă, ca să poată picta în liniște. Se gândi- 
se că a doua încercare avea să meargă mai bine, dar se 
înșelase amarnic. Nu putea picta nici măcar un simplu 
castron așa cum trebuie. Rezultatul plat, cu consistență 
de noroi, îl făcuse să se rușineze de visele lui arogante, și 
încheiase ședința răzuind furios vopseaua de pe pânză, 
întrucât nu suporta să dea ochii cu propriul eșec. 

Se forță să își reamintească însă că era vorba doar des- 
pre o primă lecţie. Cu siguranţă avea să se descurce mai 
bine, însă tot nu putea să nu se gândească la faptul că 
modestul lui talent la desen nu era deloc potrivit pentru 
a crea artă adevărată. 

Întors la reședința Seaton, descălecă și duse armăsarul 
în grajd. Tocmai țesăla calul, când Phelps, rândașul și vi- 
zitiul familiei, ieși din micul lui apartament de deasupra 

grajdului cu o pipă între dinți. După ce dădu din cap 
în semn de salut, acesta se propti în cadrul ușii, privind 
în curte. 

Era cel mai vechi servitor al familiei Seaton şi, deşi 
stilul lui taciturn nu îl prea recomanda ca o bună 
sursă de informații, lui Kenneth îi plăcea să îi țină 
de urât. După ce termină de ţesălat calul, se duse şi el 
lângă rândaș. 

- Cam frig în dimineaţa asta, spuse el. E greu de cre- 
zut că vine primăvara în curând. 

-Nu vine destul de curând, replică Phelps trăgând 
din pipă și dând apoi fumul afară. M-aș bucura să plec 
de la Londra şi să mă duc în Țara Lacurilor. 

- Când merge acolo Sir Anthony, în mod obișnuit? 

- Cam la două săptămâni după ce începe Expoziţia 
Academiei Regale, spuse Phelps scoțând un rotocol 
de fum. 

Cum expoziţia începea în prima zi de luni din mai, 
călătoria spre nord avea să aibă loc pe la mijlocul lunii 
mai, deci cam peste două luni. Kenneth se întrebă dacă 
avea să mai facă parte dintre angajați până atunci. 

- Domnişoarei Seaton îi place să meargă la ţară? 

- O, da, îi face bine. Când suntem la Londra, domni- 
şoara Rebecca nici nu prea scoate nasul din casă. 

Kenneth își dădu seama că Phelps avea dreptate şi îşi 
puse în gând să o convingă pe Rebecca să iasă puţin să 
ia aer. 

- Din câte ştiu, mulți dintre prietenii lui Sir Anthony 
merg şi ei în Țara Lacurilor, spuse Kenneth, dându-și 
seama că rândașul avea cât de cât chef de vorbă. 

- Da, așa e. Lady Claxton, Lord Frazier şi o grămadă 
de alți prieteni de-ai lui au case pe lângă Ravensbeck, 
spuse Phelps strâmbându-se. De parcă nu i-am vedea 
destul la faţă la Londra! 

-Şi George Hampton își petrece vara acolo, nu-i așa? 

- Cum trebuie să aibă grijă de magazinul lui cu gra- 
vuri, domnul Hampton nu își ia decât câteva săptămâni 
de concediu pe an, de obicei în august, explică Phelps. 

Kenneth se întrebă dacă era important faptul că 
Helen murise în perioada în care se afla și George 

Hampton prin apropiere. Fiind iubitul ei, trebuia să îl 
ia în calcul ca suspect. 

- Am auzit că Hampton a fost cel care a descoperit-o 
pe Lady Seaton după accident. 

Rândaşul îşi încleștă dinții pe muştiucul pipei şi păs- 
tră tăcerea o vreme. 

- Da, ai auzit bine, spuse el apoi. A fost o zi urâtă, 
foarte urâtă. 

- Probabil aţi fost foarte șocați de moartea ei. 

- Poate nu așa mult, spuse Phelps misterios. 

- Te așteptai la o asemenea tragedie? întrebă Kenneth 
mirat, în timp ce studia expresia celuilalt bărbat. 

- A, nu, dar n-am fost prea mirat. 

-Am auzit că domnul Hampton şi Lady Seaton 
erau... foarte apropiaţi, spuse Kenneth, simțind că rân- 
dașul nu avea să îi mai dea detalii despre asta. 

- Prea apropiați, răspunse Phelps scuipând pe jos. 
Sir Anthony ar fi trebuit să pună biciul pe spinarea lui, 
dar el nu, nu, era cel mai bun prieten al lui. Și încă mai 
este. Doi nerușinaţi, asta erau. 

-Nu sunt obișnuit cu asemenea rânduieli, fu de 
acord Kenneth. Dar Lord Frazier? Pare genul de bărbat 
căruia îi cam plac femeile. 

- A, da, îi face foarte mare plăcere să îi fure femei- 
le lui Sir Anthony, spuse rândașul zâmbind ușor. Nu că 
lui Sir Anthony i-ar păsa vreun pic de asta, are el alte 
lucruri mai importante la care să-i stea mintea. 

Așadar, era posibil să existe rivalitate între cei doi băr- 
baţi, ceea ce putea fi adevărat și în cazul lui Hampton. 
Celebritatea lui Sir Anthony o depăşea pe a celor doi 
vechi prieteni ai lui. Kenneth dădu să mai pună câteva 
întrebări, dar se răzgândi. Dacă învățase ceva cât timp 
lucrase ca spion, tocmai asta era, că trebuia să se opreas- 
că înainte ca subiecții lui să intre la bănuieli. 

Lăsă conversaţia să alunece pe o altă pantă, a discuții- 
lor despre cai, apoi se scuză și intră în casă. Asta era cam 
tot ceea ce putuse scoate de la Phelps legat de tragedia 
familiei Seaton, şi comentariul lui cum că moartea lui 
Lady Seaton nu fusese chiar o surpriză era cât se poate 
de interesant. Poate că Helen fusese genul de femeie 

care nu părea că avea să moară de bătrânețe. Kenneth 
întâlnise asemenea oameni, care purtau semnul sfârși- 
tului în ei într-un anumit fel. În armată, aceștia deve- 
neau adesea eroi și martiri. Poate își trăiau viața mult 
prea intens, consumându-și bucățica de mortalitate în 
mai puţini ani decât majoritatea oamenilor. 

Maria fusese un astfel de om, și, într-o oarecare mă- 
sură, el ştiuse întotdeauna că clipele lor împreună erau 
măsurate. Poate că asta făcuse relația lor atât de dureros 
de intensă. 

Kenneth se spălă și se schimbă, apoi cobori la micul 
dejun. 

Deși nu îi stătea deloc în caracter, Rebecca era deja în 
sala de mic dejun, căscând în timp ce își servea pâinea 
prăjită și cafeaua. Avea ochii împăienjeniți, şi minuna- 
tul ei păr era legat la spate cu o panglică verde. Arăta 
adorabil, așa că Kenneth simţi cum i se schimbă dispo- 
ziția sumbră. 

- Bună dimineața, te-ai trezit mai devreme decât de 
obicei. 

-Nu a fost alegerea mea, spuse ea cu o privire chinui- 
tă. Nu suport oameni veseli de când se crapă de ziuă. 

- Ei bine, s-a crăpat de ziuă acum ceva vreme, replică 
el şi zâmbi răutăcios. A fost tare frumos să mă plimb 
prin parc, cu soarele ăsta strălucind prin ceață. 

- la pictează-l, spuse ea întinzând o linguriţă de mar- 
meladă pe pâinea prăjită. O să semene suficient de bine 
cu zorii zilei, din punctul meu de vedere. 

-Ce comentariu crud, spuse el luând o farfurie și 
servindu-se cu ouă, şuncă şi stridii prăjite. Nici o pictură 
nu ar putea să redea fidel frumusețea imaginii. 

- Ba da, în timp, replică ea, devenind brusc atentă. 

- Nu am fost niciodată prea răbdător, mărturisi el, 
turnându-şi niște cafea și luând apoi loc. 

-Nici nu aș fi putut bănui asta, spuse ea sec. 

-Când eşti nervoasă, arăţi ca un pisoi roșcat furios, 
spuse el chicotind. 

- Părul meu nu este roșu, are o nuanță cât se poate 
de cuminte de castaniu-roșcat, spuse ea, stăpânindu-şi 
un zâmbet. 

- E aproape cuminte. Din întâmplare, tatăl tău m-a 
rugat să mă văd cu avocatul lui în această după-amiază, 
așa că nu voi putea să îţi pozez decât după ora trei, spuse 
el atacând mâncarea cu poftă. Chiar a fost minunat în 
parc, adăugă el, strângându-și farfuria. Tu nu ieși destul 
la aer. Nu vrei să te însoțesc la expoziția de sculpturi a 
lui Lord Elgin? 

- Nu! spuse ea tăios. N-am nici un chef să mărșăluiesc 
prin Londra ca o școlăriță. 

- O să te ofileşti dacă nu ieși la aer proaspăt și la 
soare. 

- Nici una din astea nu există în Londra în luna mar- 
tie, remarcă ea. 

- Știu că te dedici complet muncii tale, dar cred că 
ar trebui să petreci mai mult timp afară, spuse el renun- 
ţând să o mai tachineze. Ttăieşti în inima unuia dintre 
cele mai captivante orașe din lume, şi tu stai aici închisă 
ca o pustnică. 

- Vara ies destul de des, spuse ea, coborându-și privi- 
rea. Londra e mult prea murdară și zgomotoasă. 

- E oare ăsta adevăratul motiv sau faptul că te simți 
exclusă din punct de vedere social? întrebă el, lăsându-se 
condus de intuiție. 

Rebecca începu să își fărâmițeze pâinea prăjită. 

- Nu e așa rău să merg în locuri unde nu mă cunoaşte 
nimeni, spuse ea după o lungă pauză, însă locurile mon- 
dene, cum ar fi parcul în timpul orelor de promenadă 
sau muzeul unde sunt expuse sculpturile Elgin, asta e 
cu totul altceva. Bănuiesc că este doar o slăbiciune de-a 
mea, dar nu m-aș simți în largul meu acolo. 

- Au trecut aproape zece ani de când ai fugit de acasă. 
Cu siguranţă, toată lumea a uitat de scandalul acela, 
spuse el încruntându-se. 

-li subestimezi pe cei care țin condica socială, re- 
plică ea zâmbind cu tristețe. Acum şase luni, o fostă 
colegă de școală s-a făcut că nu mă vede când ne-am 


! Colecţie de sculpturi clasice greceşti, în mare parte opere ale lui 
Fidias şi ale elevilor săi, care au făcut iniţial parte din Partenon și 
alte clădiri din Acropolele din Atena (n.tr.) 

întâlnit la British Museum. Nu prea m-a încântat 
această experiență. 

-Maş fi gândit că poziţa deţinută de tatăl tău îţi fur- 
nizează puțină protecție, în cazul în care ai dori să ieși 
în societate. 

- El e un artist faimos, înnobilat de rege, iar eu sunt o 
fată bătrână cu reputaţia pătată, ceea ce este cu totul alt- 
ceva. Locul meu nu este în societatea normală, ci doar 
la marginea societății artistice, spuse ea, aruncându-i o 
privire piezișă. Cu siguranţă, atunci când ţi-ai pierdut 
gradul, ţi-ai dat puțin seama ce înseamă să fii ostracizat 
de societate. Sau poate ai fost acceptat datorită originii 
tale respectabile? 

- Din pură încăpățânare, nici măcar nu am încercat 
să îi conving pe ceilalți ofițeri că eram egalul lor, spuse 
el zâmbind strâmb. Asta m-a educat. Unii m-au dispre- 
ţuit pentru presupusa mea vulgaritate, dar majoritatea 
m-au acceptat odată ce am dovedit că sunt un om com- 
petent. Apoi au fost unii care m-au acceptat așa cum 
eram și mi-au devenit prieteni, continuă el, gândindu-se 
la Michael Kenyon. 

- Eşti mai curajos decât mine, spuse ea oftând. Eu pre- 
fer să evit societatea decât să o provoc. 

Probabil era mai ușor să nu iei în seamă barierele 
sociale din armată, unde proba ultimă pe care o aveai 
de trecut era războiul, decât în lumea artificială din 
Londra, unde statutul social însemna totul. Chiar și 
așa, fusese și el desconsiderat de multe ori și știa cât de 
prost te puteai simţi în asemenea situații. 

Dacă şi-ar revendica poziţia socială la care avea drep- 
tul prin origine și prin rang, ar putea să le ajute şi 
pe Rebecca, și pe Beth. Odată ce Rebecca începea să 
iasă în oraş și să își facă prieteni, nu avea să se mai 
gândească atât de mult la trecut şi putea să își facă viața 
mai frumoasă. 

De fapt, dacă Michael și Catherine ar veni la Lon- 
dra pentru sezonul monden, cu siguranţă ar fi dispuşi 
să o primească pe Rebecca. Catherine s-ar înțelege bine 
cu ea. 

Kenneth respinse însă acest gând de îndată ce îi în- 
colţi în minte. Nu se putea face nimic în această privin- 
ţă atâta vreme cât el era secretarul lui Sir Anthony. Să le 
ia naiba de minciuni! 

Cu toate astea, exista un alt mod, și încă unul mai 
bun, prin care s-ar putea reabilita Rebecca. 

-Ţi-ai putea crea propriul loc în societate dacă ţi-ai 
expune lucrările. În calitatea ei de artist respectat, 
Angelica Kauffmann era primită peste tot, deși a fost, la 
rândul ei, ținta unor zvonuri scandaloase. 

-Nu vreau să-mi expun picturile, spuse Rebecca 
crispându-se. 

- Dar măcar gândeşte-te să le înscrii la expoziţia din 
acest an, încercă el să o convingă. Ai zeci de opere care 
s-ar potrivi de minune. 

-Cred că nu auzi bine, căpitane, spuse ea mototolin- 
duşi șervetul și ridicându-se, în timp ce arunca fulge- 
re cu privirea. Am spus că nu mă interesează, continuă, 
după care se întoarse și ieși din cameră. 

Kenneth se încruntă, uitându-se după ea. Ce păcat 
că îi era teamă să iasă din zona de confort a micului ei 
univers. Trebuia să facă iute ceva în acest sens. În timp 
ce se ridică și se îndreptă spre birou, pentru şedinţa de 
dimineaţă cu Sir Anthony, se întrebă de ce se simțea 
obligat să o ajute pe Rebecca, mai ales că știa că era mai 
mult decât dorința de a face ceva pentru ea în schimbul 
ajutorului ei. 

Îşi dădu seama cu oarecare neliniște că încerca 
probabil să compenseze posibila durere pe care avea să 
i-o provoace. 


Rebecca merse apăsat până în apartamentul ei, trân- 
tind uşa după ea. Ar fi trebuit să îşi aducă o tavă cu 
micul dejun la ea în cameră, aşa cum făcea de obicei. Își 
începuse ziua cât se poate de prost, suportând un bărbat 
nesuferit și arogant, mai ales că avea și dreptate! „Să îl ia 
naiba!“ se gândi ea în timp ce luă o pernă de pe divan 
şi o aruncă în celălalt capăt al camerei. Înainte să apară 
el, era mulțumită cu viața ei. Avea munca ei și... și cam 
nimic altceva. 

Nu avusese niciodată o experiență prea bogată și tot 
ce știa despre lume izvora din propriile observaţii ale 
oamenilor care veneau să îl viziteze pe tatăl ei. Fusese 
mereu o ființă timidă și, după ce îşi distrusese reputația, 
se izolase complet, concentrându-se pe pictură și bizuin- 
du-se doar pe compania părinților ei. 

Apoi Helen Seaton murise, și ceva esențial se rupsese 
în interiorul fiicei ei. 

Rebecca se duse la birou și scoase la iveală inelul care 
îi aparținuse mamei ei. După ce îl studie, gânditoare, 
îl așeză la loc cu o expresie încruntată. Era şi ea la fel 
de incompletă și de imperfectă ca inelul acela, și cea 
mai bună dovadă era propria ei operă. Nu mai pictase 
un tablou cu adevărat măreț de la moartea mamei sale. 
Toate tablourile pe care le remarcase Kenneth fuseseră 
pictate înainte. 

Desigur, fusese ocupată cu diverse tablouri în ultime- 
le luni, toate corecte din punct de vedere tehnic. 

Majoritatea le-ar considera niște picturi minunate, 
dar slăbiciunea ei capitală era reflectată în tablourile 
ei, motiv pentru care și refuza să le înscrie la Academia 
Regală. Ar fi fost o farsă să înscrie picturi mai vechi, 
pe care nu le-ar mai putea replica din punct de vede- 
re calitativ. 

Rebecca se prăbuși pe canapea, simțind covorul persan 
moale mângâindu-i spatele. Aproape că simțea căldura 
corsarului ei impregnată încă în covor. 

Portretul lui Kenneth era primul proiect de care 
fusese cu adevărat entuziasmată de când murise mama 
ei. Poate va reuşi să capete curaj pictându-l. 

Un gând dureros îi trecu prin minte şi o opri în loc. 
Ar putea să picteze și un alt subiect, unul pentru care ar 
trebui să dea dovadă de extraordinar de mult curaj. 

Înainte de a-şi pierde curajul, luă un caiet de desen și 
începu să schițeze o femeie care cădea în gol. 


Întâlnirea lui Kenneth cu avocatul lui Sir Anthony 
privea doar chestiuni financiare de rutină, așa că profi- 
tă de ocazie pentru a face câteva cercetări indirecte pri- 
vind moartea lui Helen. Nu află însă nimic interesant 

şi nu fu deloc surprins de asta, pentru că se pare că nu 
era nimic de aflat. 

Deşi, când ieși din biroul avocatului, văzu că înce- 
puse o ploaie rece și decise să se întoarcă pe jos la re- 
ședința Seaton. Pe drum, se opri pe la poştă, unde îl 
aștepta o scrisoare de la Jack Davidson. Jack îi descria 
planurile lui privind lucrările de primăvară la moșie, 
dându-i niște costuri estimative. Kenneth se opri puțin 
ca să facă calculele necesare. Cu banii care îi rămăseseră 
de pe urma vânzării gradului lui și cu ceea ce pusese 
deoparte din salariu, ar trebui să se descurce, însă nu îi 
mai rămânea mare lucru. Nu știa ce avea să facă dacă se 
ivea vreo urgenţă. e 

Aruncă din nou o privire scrisorii. În ultimul para- 
graf, Jack trecea de la afaceri la planul personal. 


Kenneth, spunea el, nu îți pot mulțumi îndeajuns 
că mai adus la Sutterton. In decursul anilor perec 
în peninsulă şi mai apoi în spital, după bătălia de 
la Waterloo, uitasem cât de plăcut este să trăieşti în 
comuniune cu pâmântul, aşa cum uitasem cât de fer- 
mecătoare poate fi o adevărată englezoaică. Sora ta a 
fost cât se poate de amabilă şi de bună cu mine. 


Aici, Jack tăiase o propoziţie, continuând prin a 
spune: 


Este prea devreme pentru a vorbi despre permisiu- 
nea de a o curta pe domnişoara Wilding, dar aduc 
vorba despre asta acum, ca să poţi să te gândeşti la un 
văspuns pe care să mi-l dai atunci când va sosi momen- 
tul în care îţi voi putea cere în mod onorabil asta. 

Cu respect, 

J. Davidson 


Kenneth zâmbi în timp ce introducea scrisoarea în 
interiorul hainei. Ghicise deja din scrisorile lui Beth că 
şi ea îl plăcea pe Jack. Se potriveau de minune. 

Expresia îi deveni însă ceva mai sumbră când își 
continuă drumul. li ceruse prietenului lui să vină 

la Sutterton știind că avea să fie potrivit pentru Beth, 
însă era riscant să o faci pe peţitorul şi nu se așteptase 
cu adevărat ca lucrurile să meargă. Acum, însă, senti- 
mentele lui erau amestecate în această privinţă, și nu 
din pricina relaţiei în sine, căci, deși în termeni mon- 
deni nu era o asociere strălucită, nici că putea cere un 
soț mai bun pentru sora lui. Însă cuplul trebuia să aibă 
suficienţi bani pentru a trăi confortabil, iar Beth și Jack 
depindeau de el. Dacă pierdeau Sutterton, Jack avea să 
fie nevoit să găsească de muncă în altă parte, și aveau 
să treacă ani buni până să adune destui bani pentru 
a-şi întreține soția. Asta însemna că Kenneth nu își 
putea permite să renunţe la investigația cerută de Lord 
Bowden. Propriile lui dorințe puteau fi satisfăcute doar 
în măsura în care nu stăteau în calea misiunii lui. 

Date fiind vremea mohorâtă și gândurile lui negre, 
Kenneth se bucură când ajunse la reședința Seaton. 
Îşi agăță pelerina udă și pălăria în cuier și se îndrep- 
tă spre atelierul lui Sir Anthony, pentru a-i da de ştire 
că revenise. 


Când intră în cameră, se pomeni pătrunzând într-o 
oază de căldură și de râsete. Kenneth se opri în prag, fas- 
cinat. Ştia din carneţelul cu programări că Sir Anthony 
trebuia să înceapă un portret de grup complicat, care 
urma să înfățișeze doi conți cu soțiile lor. Ceea ce nu 
ştia era că doamnele erau niște gemene frumoase. 
Sir Anthony le așezase pe cele două femei jos, puţin în- 
depărtate una de cealaltă, ca o imagine în oglindă. 

Cei doi soţi, unul blond, celălalt brunet, le încadrau 
pe lateral. 

Kenneth fu intrigat de modul în care aranjarea lor 
în cadru definea relaţiile dintre ei. Gemenele, la fel și 
totuși diferite, apropiate una de cealaltă și încă mai 
apropiate de soţii lor, iar bărbaţii, prieteni şi cumnaţi. 

-Când scrii intrările zilnice, asigură-te că ai notat 
faptul că aceste două doamne, contesa de Strathmore 
şi contesa de Markland, sunt cât se poate de identice, 
spuse Sir Anthony pe un ton straniu, ridicând privirea, 

în timp ce Kenneth încerca să analizeze de ce funcţiona 
atât de bine modul în care erau grupați. 

-Este o provocare foarte interesantă pentru un pic- 
tor, domnule. 

- Cu atât mai mult cu cât voi face două portrete, 
unul pentru fiecare familie, spuse Sir Anthony studiin- 
duşi clienţii. Cu toate acestea, vom schimba modul de 
grupare pentru al doilea tablou. 

- Asemănarea perfectă poate fi exagerată, spuse una 
dintre contese, chicotind. 

- Orice merită făcut merită făcut exagerat, spuse so- 
ţul brunet, zâmbindu-i soției lui, şi asta e cu atât mai 
adevărat când e vorba despre femei frumoase. 

Replica provocă un val de râsete din partea priete- 
nilor care veniseră să îi însoțească pe actorii principali 
ai tabloului. Grupul de tineri tocmai transformase o zi 
cenușie într-o adevărată petrecere. 

După ce se asigură că servitorii oferiseră gustări oas- 
peţilor, Kenneth se retrase şi se îndreptă spre camera 
lui, pentru a se schimba în hainele de corsar necesare 
pentru sesiunea lui de pozat pentru Rebecca. Înainte de 
a urca scările, se opri în fața unui tablou pe care nu îl 
observase până atunci. 

Reprezenta moartea lui Socrate, un subiect clasic 
popular. Pictura de mari dimensiuni îl înfățișa pe no- 
bilul filosof ridicând pocalul cu cucută, în timp ce în 
jurul lui discipolii îndurerați plângeau. Era un tablou 
mediocru. Dacă desenul care stătea la baza picturii era 
bun din punct de vedere tehnic, personajele erau pe- 
pene și convenţionale, în timp ce culorile și compoziția 
nu aveau nimic remarcabil. Mai rău însă era faptul că 
pictura era lipsită de spirit. 

Își aminti însă că execuţia era mai bună decât orice 
ar fi putut realiza el. 

- Vă place tabloul cu Socrate, căpitane? auzi o voce 
tărăgănată tocmai când se pregătea să urce scările. 

Kenneth se întoarse și văzu chipul vesel al lui Lord 
Frazier, prietenul lui Sir Anthony, care tocmai sosise. 

- Da, domnul meu, este un subiect plin de forță, spu- 
se Kenneth plin de tact, observând aerul interesat al lui 
Frazier. Este opera dumneavoastră? 

- L-am pictat acum cinci ani, spuse Frazier, părând 
mulțumit, în timp ce își scotea pălăria, scuturând-o de 
picurii de ploaie. După ce a fost expusă la academie, 
am primit mai multe oferte cât se poate de generoase 
pentru el, dar le-am refuzat, desigur. Sunt gentilom, nu 
negustor, şi, de vreme ce Anthony l'a admirat, i l-am 
dat lui. 

Dacă Sir Anthony îşi exprimase admiraţia față de acel 
tablou, o făcuse din pură politețe față de un prieten, 
pentru că pictura nu avea nimic deosebit. 

- Bineînţeles că știam de reputația dumneavoastră 
înainte de a veni aici, dar acesta este primul exemplu 
al operei dumneavoastră pe care am avut privilegiul să 
îl văd. Pictaţi multe tablouri cu subiect istoric? întrebă 
Kenneth, păstrând gândul anterior pentru el. 

- Desigur, sunt singurele subiecte cu adevărat valo- 
roase pentru un pictor serios. Cunoașteţi scrierile lui 
Sir Joshua Reynolds privind pictura în stil manierist? 
Discută foarte frumos despre cum arta trebuie să se afle 
pe un plan superior, purificată de grosolanul element 
uman, spuse Frazier țuguindu-și buzele. Ce păcat că 
Anthony trebuie să facă portrete ca să aibă din ce trăi! 
Este foarte bun la picturile cu subiect istoric, asta când 
are timp de așa ceva. 

Vălul perfid cu care își îmbrăcase remarca îi confir- 
mă lui Kenneth ceea ce voise să spună Phelps, rândașul. 
Deși Lord Frazier și Sir Anthony erau prieteni de multă 
vreme, Frazier nutrea și ceva resentimente față de succe- 
sul repurtat de celălalt. 

- Poate nu sunt la fel de grandioase ca tablourile cu 
caracter istoric, însă portretele lui sunt foarte bune lu- 
ate ca atare, spuse Kenneth. Cel al lui Lady Seaton din 
birou este cu adevărat splendid. 

- Îmi amintesc de ziua în care a început tabloul ace- 
la, spuse Frazier cu o privire pierdută. Mai mulți dintre 
noi eram la picnic pe pajiștea de la Ravensbeck. După 
o sticlă de șampanie, Anthony a spus că Helen era atât 

de frumoasă, încât trebuia neapărat să o imortalizeze. 
S-a dus imediat să caute vopseluri și pânză, pretinzând 
că trebuia să lucreze afară, ca să capteze corect lumina, 
așa cum trebuia. Desigur că am râs cu toții de el, numai 
un nesăbuit ar alege să lucreze în aer liber, preferând 
asta condiţiilor controlate pe care ţi le oferă un atelier. 
Cu toate acestea, portretul a ieșit chiar bine. Numai 
câteva zile mai târziu, Helen era moartă, spuse el, scu- 
turând cu regret din cap. Nu pot să nu mă gândesc la 
comentariul lui Anthony cum că voia să o imortalizeze 
fără să simt o durere năprasnică. 

- Vă aflaţi în Țara Lacurilor când a avut loc acciden- 
tul lui Lady Seaton? 

- Da. De fapt, ea și Anthony trebuiau să ia cina cu 
mine în seara aceea. Munca lui Anthony a avut de sufe- 
rit de la moartea lui Helen, spuse Frazier cu o expresie 
tulburată. Imi fac griji că s-ar putea să nu își mai revină 
niciodată complet în urma acestei pierderi. 

-Chiar așa? întrebă Kenneth cu inocenţă. Cred că 
tablourile lui despre bătălia de la Waterloo sunt la fel 
de bune ca oricare dintre operele sale. 

- Cu siguranță sunt competente, spuse Frazier cu un 
aer de superioritate, însă, dacă aţi fi artist, ați vedea de- 
ficienţele subtile ale acestora, lipsa de forță. 

- Dacă suferinţa i-a afectat într-o asemenea măsură 
munca lui Sir Anthony, spuse Kenneth încercând să 
pară impresionat de cunoștințele celuilalt, tragedia este 
cu atât mai mare. 

- Reacţia lui pare ceva mai mult decât suferință, repli- 
că Frazier, ca pentru el. Pare aproape... vinovăție. 

-Ce vreţi să spuneți? întrebă Kenneth dintr-odată 
alert. 

- Nimic, spuse celălalt, pălind subit. Nu ar fi trebuit 
să spun nimic, continuă el plecându-și capul și netezind 
o cută inexistentă de pe mânecă. Anthony este liber? 
Am trecut pe la el să văd dacă nu vrea să mergem împre- 
ună la galeria lui Turner. 

-E ocupat cu o ședință de pozat pentru un portret, 
dar sunt convins că nu l-ar deranja dacă intraţi în atelier 
să îl salutaţi. 

-A, nu e nevoie, spuse Frazier punându-și din nou 
pălăria umedă pe cap. Spune-i doar că am trecut pe la el 
şi că ne vedem în seara aceasta la club. 

Kenneth se încruntă, uitându-se după Frazier în timp 
ce acesta se îndepărta, întrebându-se ce naiba voise să 
spună. Deși îl invidia probabil pentru succesul lui, se 
retrăsese foarte repede când venise în discuție posibilita- 
tea ca Sir Anthony să se simte vinovat de ceva. 

Prietenii pictorului îi erau admirabil de loiali. Însă, 
făcând asta, poate nu îi erau la fel de loiali lui Helen 
Seaton. 

Din întâmplare, Rebecca se uita pe fereastră, şi îl văzu 
pe Kenneth întorcându-se acasă. Evident că nu îl urmă 
rise, dar se bucura să știe că avea să fie gata în curând 
pentru şedinţa de pozat. Efortul depus pentru a începe 
tabloul cu femeia care se prăbușea o făcuse să tânjească 
după puţină companie. 

Cum Kenneth nu își făcu însă apariţia, se decise să se 
ducă la parter și să vadă de ce întârzia. Ajunsese în ca- 
pul scărilor, când îl văzu punând punct unei conversații 
cu Lord Frazier. Se retrase, preferând să nu fie văzută. 
Desigur că Frazier era mereu politicos cu ea, dar ştiuse 
dintotdeauna că nu era interesat de ea, şi sentimentul 
era reciproc. Dintre vechii prieteni ai tatălui ei, George 
Hampton fusese mereu cea mai bună companie. 

Chipul lui Kenneth căpătase o expresie ciudată în 
timp ce îl privea pe Lord Frazier plecând. Nu era chiar 
calculată, poate mai degrabă analitică. Poate că Frazier 
scosese vreo frază pompoasă despre artă, şi Kenneth în- 
cerca să decidă dacă avea dreptate sau nu. Rebecca zâm- 
bi. Kenneth avea mai mult simţ artistic în degetul lui 
mic decât avea Lord Frazier în rafinata lui persoană. 

Tocmai se pregătea să coboare scările, când ușa de 
la intrare se deschise din nou, lăsând înăuntru un val 
de aer rece şi umed. Probabil erau prietenii celor care 

îi pozau tatălui ei în acel moment. Se opri pentru a-i lăsa 
pe nou-veniţi să intre în atelier. 

- Kenneth! se auzi o voce de contralto exclamând 
încântată, și o femeie apăru în fața ochilor Rebeccăi, 
mişcându-se cu graţie. Purta o pelerină rubinie care stră- 
lucea de stropi de ploaie. Ce surpriză minunată! spuse 
ea aruncându-se în braţele lui Kenneth și sărutându-l. 

În timp ce făcea asta, gluga pelerinei îi căzu pe 
umeri. 

Rebecca strânse cu putere balustrada. Femeia era cea 
mai frumoasă ființă pe care o văzuse vreodată, o brunetă 
uluitoare cu un chip incredibil de expresiv. 

lar Kenneth nu o dădea deloc la o parte, ci dimpotri- 
vă. După ce aruncă o privire rapidă, pe furiș, prin hol, 
o îmbrățișă pe brunetă, şoptindu-i ceva la ureche. Fru- 
museţea ei şi forța lui Kenneth ar fi modelele perfecte 
pentru Venus și soțul ei Vulcan. Rebecca ar fi vrut să 
picteze un asemenea tablou dacă nu şi-ar fi dorit mai 
mult să o înjunghie pe femeie cu pensula. 

-Trebuia să ne spui că ești la Londra, Kenneth, zise 
bruneta râzând și dându-se un pas înapoi. Sau poate ar 
trebui să îți spun Lord Kimball acum? 

Rebecca simţi cum i se taie răsuflarea şi se agăță de 
balustradă ca să nu se prăbușească. „Lord Kimball?“ 

-Să nu îndrăzneşti, Catherine, spuse Kenneth uşor. 
Ne cunoaştem de prea multă vreme pentru astfel de 
formalități. 

Un domn distins apăru din spatele doamnei și îi luă 
mâna lui Kenneth într-a lui. 

- Dumnezeule, de când nu ne-am mai văzut? întrebă 
el cu un zâmbet larg. De aproape doi ani. 

- Nu-mi mai aminti, Michael, spuse Kenneth bătân- 
du-l pe spate pe celălalt bărbat cu mâna rămasă liberă. 
Când ne-am văzut ultima oară, erai pe jumătate mort, 
așa că nu prea ţi-ai dat seama de nimic. 

- După cum vezi, sunt ca nou, mult mai bine, de fapt, 
replică nou-venitul, trecându-și brațul pe după mijlo- 
cul femeii. 

- Tocmai ne-am întors de la botez, spuse Catherine. 
Îmi pare rău că nu ai putut veni - a fost aproape la fel 

de cald ca vara în Cornwall. Desenul pe care ni l-ai tri- 
mis însă a fost minunat. Arăta de parcă chiar te-ai fi 
aflat lângă noi acolo, în biserică. 

Rebecca ascultă încremenită cum la parter cei trei își 
continuau discuția. În mod evident, bărbatul și femeia 
erau căsătoriți şi entuziasmul manifestat de Catherine 
era al unei prietene, şi nu al unei iubite. Cu toate astea, 
care era faza cu „Lord Kimball“? 

Rebecca simți un ghem în stomac când își dădu sea- 
ma ce însemna asta. Se uită pe furiș peste balustradă, 
bucuroasă că vizitatorii erau mult prea ocupați pentru 
a ridica privirea. 

-Ce vă aduce la reședința Seaton? îi întrebă Kenneth. 

-Nişte prieteni își fac portretul și ne-au invitat să 
le ținem de urât, spuse bărbatul, Michael. Pare o în- 
tâmplare fericită, pentru că ne gândeam și noi să îi co- 
mandăm un portret de-al lui Catherine, continuă el, 
aruncându-i soției lui o privire plină de afecțiune. Îmi 
place cum lucrează Sir Anthony, și asta e o ocazie bună 
de a-l întâlni. 

-Nu facem nici un portret dacă nu e toată familia 
în el, spuse Catherine pe un ton ferm. Și tu ai venit tot 
pentru un portret? 

- Eu lucrez pentru Anthony, răspunse Kenneth fără 
vreo inflexiune în voce. Sunt secretarul lui. 

Deşi în mod evident surprinşi, prietenii lui își reve- 
niră repede. 

- Trebuie să te simţi în Paradis înconjurat de atâtea 
opere de artă minunate, zise Catherine cu candoare. 

- Poţi să iei cina cu noi mâine? Avem atâtea de discu- 
tat, adăugă soțul ei. 

- Nu sunt sigur, spuse Kenneth bâţâindu-se de pe un 
picior pe altul. O să vă dau de ştire. Unde staţi? 

-La reşedinţa Ashburton, spuse Michael, luându-i 
din nou mâna lui Kenneth într-a lui. Dacă nu poţi veni 
mâine, spune-ne când poți. Amy va fi grozav de furioasă 
dacă nu ne vizitezi cât de curând. 

Plictisită, Rebecca se făcu mică lângă balustradă în 
timp ce la parter lumea își lua bun-rămas. Dincolo de 
starea de șoc, simțea o durere profundă din cauza a ceea 

ce tocmai aflase. Credea că avea o relaţie specială cu 
Kenneth, mai presus de cuvinte, însă, de fapt, nici 
măcar nu știa cum îl cheamă sau alte lucruri esenţiale. 
Se înșelase din nou în privinţa unui bărbat. 

Auzi mult prea târziu pașii care urcau pe scări și 
îngheţă, ca un şoricel care încearcă să se ascundă de 
un șoim. 

Câteva clipe mai târziu, se ivi capul lui Kenneth, cu 
ochii aproape la același nivel cu ai ei. Acesta se opri, 
încremenind, cu o expresie rigidă întipărită pe chip. 

- Bănuiesc că ai auzit conversaţia cu prietenii mei, 
spuse el, după o tăcere tensionată de câteva clipe. 

-Lord Kimball? replică ea pe un ton rece ca gheața, 
simțind cum începe să se înfurie. 

Kenneth tresări auzind inflexiunea vocii ei. 

- Haide să mergem în atelier, e mai bine să discutăm 
acolo, nu pe scări, și cred că avem amândoi nevoie de o 
ceașcă cu ceai. 

Kenneth urcă ultimele trepte rămase și o luă de mână, 
pentru a o ajuta să se ridice. De îndată ce se ridică, 
ea își trase mâna, îi întoarse spatele și o luă înainte fără 
o vorbă. 

Când ajunseră în atelier, Kenneth se duse imediat 
la cămin. Ibricul sfârâia deja în suportul lui. Știind că 
Kenneth era probabil înghețat după drumurile pe care 
le avusese de făcut, Rebecca aranjase o tavă cu ceai și 

răjituri pe care să le servească împreună. Ce conforta- 
bil şi romantic! Şi cât de nesăbuită fusese! 

În timp ce el turna apa fierbinte în ceainic, ea simţi 
cum devenea tot mai furioasă. Cu ce drept se instalase 
el așa confortabil în sanctuarul ei? La naiba, la naiba 
cu toate! 

După ce lăsă ceaiul la infuzat, Kenneth se îndreptă 
de la mijloc și îi oferi un zâmbet timid, ca și cum ar 
fi sperat să o tachineze și astfel să o facă să își schimbe 
dispoziția. 

- ar arăţi de parcă ai fi un pisoi roșcat revoltat. 

-Şi poţi să mă condamni? sări ea. Eşti plin de surpri- 
ze. Mai întâi aflu că ești artist, acum că ești aristocrat. 
Ce Dumnezeu cauţi în casa asta, Lord Kimball? 

~ Lucrez ca secretar, spuse el împăciuitor. Văzând re- 

acţia ta când ai aflat de titlul meu, mă poţi condamna 
că nu ţi-am spus despre asta? 
___ Rebecca simţea că îi venea să arunce cu ceva în el. 
În loc să facă asta, începu să îl dojenească aspru, fo- 
losindu-se de ceea ce o durea pe ea cel mai mult în 
acea clipă. 

- Anul trecut, tata i-a făcut portretul lui Lady Kimball. 
Tabloul a ieșit foarte bine, după cum probabil știi asta. 
Soţia dumitale este o femeie frumoasă, Lord Kimball. 

Kenneth se holbă la ea o vreme, după care scoase o 
înjurătură. 

- Dumnezeule, nici nu e de mirare că ești supărată. 
Femeia despre care vorbeşti nu este nici doamnă și nici 
soţia mea, Rebecca, este mama mea vitregă. 

Fu rândul Rebeccăi să se holbeze la el. Apoi ea se 
prăbuși pe divan, amintindu-și că Kenneth îi pome- 
nise despre căsătoria tatălui lui cu o fată de vârsta lui 
Kenneth. Privind înapoi, îşi aminti vag că uneori Lady 
Kimball era însoţită la doke pentru portret de un 
bărbat mai în vârstă cu o statură impunătoare și cu 
umeri largi. De-abia dacă îl observase, pentru că atenţia 
ei era concentrată asupra frumuseţii ursuze a doamnei. 

- Înţeleg, spuse ea pe un ton măsurat, dar asta nu 
prea explică de ce lucrezi aici ca secretar și nici de ce ţi-ai 
ascuns rangul. 

Kenneth își cobori privirea și începu să îi toarne ceai 
în ceașcă. 

- Nu e nici un mister la mijloc. Când tatăl meu a mu- 
rit, acum câteva luni, am moștenit doar datorii. Aveam 
nevoie de o slujbă, și cineva m-a recomandat tatălui tău, 
spuse el, și, după ce adăugă zahăr și lapte în ceai, așa 
cum îi plăcea ei, îi înmână ceașca. Mi-a fost teamă că, 
dacă m-aș prezenta aici în calitate de lord, asta mi-ar fi 
afectat șansele de a primi slujba. În plus, prefer să mi se 
spună „căpitane“. Este titlul pe care l-am câștigat prin 
forțe proprii, în timp ce titlul de viconte l-am dobândit 
doar accidental, născându-mă cu el. 

-Stai așa de prost din punct de vedere financiar, 
încât ești nevoit să recurgi la o asemenea slujbă umilă? 

întrebă ea, deloc convinsă. Îmi amintesc că Lady Kim- 
ball purta nişte bijuterii minunate în tablou. Cu sigu- 
ranță unele dintre ele fac parte din colecția familiei. 

- Fără îndoială, spuse el turnându-şi la rândul lui ceai 
în ceașcă și așezându-se în celălalt capăt al divanului, în 
timp ce gura i se strâmba într-un rictus amar, însă bijute- 
riile nu erau menţionate în testament, şi Hermione pre- 
tinde că tata i-a dat ei întreaga colecție. Sunt convins că 
minte, căci tatăl meu avea un simț puternic al tradiţiei şi 
oricum se preocupase ca Hermione să trăiască mai mult 
decât confortabil. Cum era atât de cinstit pe cât era de 
vrăjit de ea, nu i-a trecut prin cap că scumpa lui nevastă 
va încerca să fure și bijuteriile familiei. 

- Există vreo cale legală de a acţiona? 

-Avocatul meu spune că, în condițiile în care do- 
rințele tatălui meu nu sunt menţionate în scris, ar fi 
practic imposibil să recuperăm bijuteriile, spuse el scu- 
turând din cap. Nu am banii necesari pentru a începe 
o acţiune în justiţie, mai ales în condiţiile în care sunt 

anse foarte mici de succes. Ce păcat! Pe lângă bijuterii- 
la care ar fi trebuit să îi aparțină viitoarei vicontese, mai 
erau şi câteva pe care mama mea dorea să i le lase surorii 
mele mai mici. 

Așadar, avea o soră. Alt lucru important pe care nu 
îl ştiuse despre el. 

- Poate că bijuteriile nu mai pot fi recuperate, dar cu 
siguranță tatăl tău ţi-a lăsat vreo proprietate. 

- Într-adevăr, am moştenit reședința familiei, moșia 
Sutterton din Bedfordshire, încuviință el. Când mama 
mai era încă în viață, aceasta era bine administrată și 
prosperă. După ce a murit ea însă, tatăl meu şi-a pier- 
dut orice interes în moşie şi, când Hermione i-a cerut 
să trăiască la Londra, el a contractat o serie de ipoteci 
pentru a cumpăra o casă în oraş și pentru a plăti alte 
extravaganţe de-ale ei. Când a murit, toate lucrurile de 
valoare fuseseră deja mutate în casa de la Londra, care 
i-a rămas lui Hermione. 

Privirea lui îndurerată alungă şi ultimele rămășițe ale 
mâniei ei. 

- Nu se poate face nimic pentru a salva moșia? între- 
bă Rebecca. 

-S-ar putea... s-ar putea face ceva, spuse el lăsând 
la o parte ceașca cu ceai şi ridicându-se dintr-odată, 
căci nu mai putea sta locului. Cercetez acum o posibili- 
tate, însă nu voi cunoaște rezultatul acesteia decât ceva 
mai încolo. 

Rebecca observă cât de crispat era şi își dădu seama 
că nu îi spunea tot adevărul. 

- Îmi ascunzi ceva important. 

Rebecca văzu cum începe să îi tresalte un muşchi al 
feţei înainte ca Kenneth să își ferească privirea. 

- Recunosc că am o latură predispusă la a ţine secre- 
te. Mi-am dezvoltat-o de îndată ce am crescut îndeajuns 
pentru a-mi da seama că lucrul care îmi era cel mai 
drag pe lume, desenul, era ceva de neacceptat pentru 
moștenitorul unui viconte. În plus, mi-e teamă că faptul 
că am lucrat ca spion în Spania m-a făcut să devin şi 
mai evaziv. 

- Nu încerca să mă faci să empatizez cu tine, spu- 
se ea mijânduși ochii. Ascunzi ceva, o chestie care te 
deranjează. 

- Ar trebui să ştiu că nu poți minți un artist, spuse el 
mergând la fereastră și privind lung la ploaia cenușie, 
parcă îmbătrânit dintr-odată. Ai dreptate, sunt implicat 
în ceva despre care nu pot vorbi. Îmi pare rău. Te rog 
să mă crezi că nu mi-aş dori nimic mai mult decât să fiu 
sincer cu tine, Rebecca. 

- Faptul că spui că nu îți place să comiţi un păcat 
nu te absolvă de vină în cazul în care mergi înainte și îl 
comiți. 

- Nici nu cred asta, replică el, trecându-și mâna prin 
părul umed și ciufulindu-l. Uneori trebuie să faci lucruri 
care nu îţi stau în caracter, chiar dacă ştii că acestea vor 
provoca durere şi regrete. 

Rebecca se ridică de pe divan şi se apropie de el la 
fereastră, acolo unde îi putea observa profilul şi expre- 
sia feţei. 

- Ai venit aici ca să ne faci rău mie sau tatălui meu? 
întrebă ea. 

-Ca soldat, am făcut mult prea mult rău unor oa- 
meni cumsecade doar pentru că ţările noastre erau în 
război, spuse el cu răsuflarea întretăiată. Jur că nu voi 
mai răni niciodată pe cineva nevinovat. 

Fără îndoială, se comporta din nou prosteşte, dar 
Rebecca îl crezu. Poate că secretul lui nu avea de a face 
în mod direct cu familia Seaton. Dacă principalul motiv 
pentru care se afla la Londra era salvarea familiei sale de 
la dezastru, ar putea să simtă că nu își îndeplinea îndato- 
ririle față de cel care îl angajase cu toată inima. Ín cazul 
cuiva atât de scrupulos precum Kenneth, o asemenea 
situaţie ar putea da naștere unui sentiment de vinovăţie. 
Ori poate se lupta cu propria conştiinţă dacă să intre 
sau nu pe ascuns în casa lui Hermione, pentru a fura 
bijuteriile, ceea ce, din punctul de vedere al Rebeccăi, ar 
fi fost o idee minunată. 

-Ai de ascuns vreo soţie sau vreo logodnică, şi nu 
este vorba despre Hermione? întrebă ea, trecându-i deo- 
dată prin minte un gând mult mai grav. 

- Nu, nu e vorba despre așa ceva, spuse el imediat. 

Rebecca fu şocată de cât de ușurată se simţi auzind 
asta, ceea ce demonstra cât de mult își dorise ca el să 
fie liber. 

- Cu siguranţă, a existat la un moment dat o femeie 
care a contat pentru tine, spuse ea, sperând că Kenneth 
era mult prea absorbit de propriile gânduri pentru a-i 
observa reacţia. 

- A fost... a fost o asemenea femeie în Spania, spuse 
el înghițind cu greutate, ceea ce îi făcu mărul lui Adam 
să se miște sub pielea bronzată. Maria se alăturase unei 
trupe de gherilă pentru a lupta împotriva francezilor. 
Am întâlnit-o în momentul în care, datorită muncii 
mele de spion, am intrat în contact cu gherilele spa- 
niole. Teoretic, mi-a refuzat cererea în căsătorie pentru 
că nu eram catolic, dar, în realitate, ţara ei a contat în- 
totdeauna mai mult. 

Rebecca se gândi la frumusețea aprigă al cărei portret 
îl văzuse în portofoliul lui Kenneth. Aceea trebuie să 
fi fost Maria. Și nu fusese doar îndrăgostit de ea, fuse- 
seră iubiți. 

- Ei, Spania a fost eliberată acum, poate a sosit mo- 
mentul să o ceri din nou de soție pe Maria, spuse ea cu 
voce plată. 

- A fost capturată și ucisă de francezi, răspuse el, și 
cicatricea de pe față i se făcu și mai albă. 

Rebecca înţelese că el ar fi preferat să nu scoată la 
iveală acest episod dureros din trecut, dar poate simți- 
se nevoia să compenseze cu asta alte secrete de-ale lui. 
Omul era ca o enigmă chinezească, făcut din straturi de 
mister, și, totuși, în mod ciudat, se înțelegeau. 

- Îmi pare rău, spuse ea încetişor, lăsându-și o mână 
pe braţul lui și ridicândur-i faţa spre a ei, după care îi 
mângâie buzele cu ale ei. 

El se întoarse spre ea și, dintr-odată, ceea ce fusese 
iniţial un sentiment de simpatie se transformă în dorin- 
tă dezlănţuită. 

Kenneth prelungi sărutul, în timp ce degetele lui 
lungi îi masau Rebeccăi zona sensibilă de la ceafă. Acele 
de păr îi alunecară și părul i se revărsă pe spate. Ea se 
lipi de el, mulându-se pe trupul lui ferm, simțind cum 
pulsau în el forța și dorinţa. 

El o înconjură cu brațele, şi, preţ de câteva clipe 
nebune, pasiunea domni peste ei. Rebecca își plimbă 
nerăbdătoare mâinile pe spatele lui, peste muşchii im- 
presionanțţi și peste osatura lui minunată. Michelangelo 
ar fi ucis ca să poată sculpta un trup ca acesta. 

-Naar fi trebuit să faci asta, spuse el răgușit, punând 
capăt sărutului şi îndepărtându-și capul de al ei. 

- Nu, nu ar fi trebuit, admise ea, ridicându-se pe vâr- 
ful picioarelor și mușcându-i ușor buza inferioară. 

Kenneth puse din nou stăpânire pe gura ei cu un 
geamăt, şi îşi împletiră limbile într-un sărut fierbinte, 
adânc. Apoi el îi atinse sfârcul unui sân cu mâna, prin 
rochie. Rebecca icni în timp ce senzaţia îi trimise un val 
de căldură prin corp. Ar trebui să își facă griji în legătu- 
ră cu unde avea să se ajungă, dar, în clipa de față, puţin 
îi păsa de ce se cuvenea și ce era înţelept. 

El o luă în braţe şi traversă astfel camera, iar ea se agă- 
tă de el, lingându-i gâtul și linia maxilarului, înnebunită 
de gustul şi textura lui. 

Apoi el o lăsă jos pe divan și se dădu înapoi, gâfâind. 

- Roşcăţico, ești un adevărat pericol. 

Preţ de o clipă, ea stătu nemișcată, uluită de șocul 
produs de despărţire, apoi rânji la el, simțindu-se atât 
de minunat, de plină de viaţă. 

- Un pericol, îmi place cum sună asta. Ar cam fi vre- 
mea să încep să mă bucur de faptul că nu maiamo 
reputaţie de distrus. 

- Poate faptul că mă înnebunești pe mine e ceva plă- 
cut pentru tine, dar eu nu vreau să îmi adaug pe lista de 
păcate şi seducerea fiicei celui pe care îl slujesc, spuse el 
zâmbind cu mâhnire. 

Rebecca își lăsă picioarele pe podea şi se ridică, miş- 
cându-se cu încetinitorul, voit provocator. Deşi nu era o 
frumuseţe, putea vedea în ochii lui cât de mult o dorea, 
şi gândul ăsta o îmbăta. 

- Bine, dar nu tu mă seduceai pe mine, ci invers. 
Și acum, că am stabilit asta, ce-ar fi să continuăm? 

- Nu! spuse el, trecându-și din nou mâna prin părul 
negru și îndepărtându-se. Dacă ai ști... 

- Așadar, ne-am întors din nou la secrete, spuse ea, 
simțind cum momentul de relaxare se încheie. Mi-e 
greu să îmi imaginez ce răutăți poate pune la cale un 
om atât de încăpățânat de onorabil. 

-Atunci mai bine să nu ne imaginăm, spuse el, din- 
tr-odată vehement. Cu voia lui Dumnezeu, nu se va 
întâmpla niciodată lucrul de care îmi este mie teamă. 

Rebecca îi observă mișcările pline de forță în timp 
ce se plimba încolo şi-ncoace prin cameră. Era aseme- 
nea unei pisici sălbatice, un războinic cu suflet de artist. 
Doamne, Dumnezeule, cât își dorea să poată captura 
acele calităţi pe pânză! După cât se pare, nu prea reușea 
să îl captureze fizic. 

-Dacă ţi-ai luat această slujbă oferită de tatăl meu 
temporar, cât timp aștepți un verdict privind moşia ta, 
nu o să rămâi prea mult pe aici, spuse ea cu regret. Mai 
bine m-aș grăbi cu tabloul meu, continuă ea, îndrep- 
tându-se spre şevalet şi înnodându-și, fără să îşi dea sea- 
ma, părul pentru a-și elibera faţa. Pasiunea întreruptă 

îi pârjolea venele, ascuțindu-i viziunea şi făcând-o nerăb- 
dătoare să înceapă. Când ești gata, Lord Kimball. 

- Numele meu este Kenneth, spuse el îndreptându-se 
spre divan, dându-și jos haina şi cravata și desfăcându-și 
câțiva nasturi de la cămașă. 

Dar era totodată și viconte. Dintr-odată, Rebeccăi îi 
veni o idee care ar fi putut reprezenta soluţia perfectă 
pentru problemele lui financiare. 

- Dacă vrei să păstrezi moșia Sutterton, însoară-te cu 
o moștenitoare, spuse ea, întrebându-se cum avea el să 
reacționeze. Ai un titlu și... începu ea, urmărindu-l 
cu sinceră apreciere, arăţi bine. Sigur există o grămadă 
de negustori bogaţi care ar fi dispuşi să ţi le dea pe mână 
pe fiicele lor, cu zestre cu tot, numai să facă rost de un 
viconte pe post de ginere. 

-Nu știu dacă mă crezi sau nu, dar nu m-am gândit 
niciodată la asta, spuse el holbându-se la ea, de-a dreptul 
oripilat, şi asta poate pentru că este o idee extrem de 
revoltătoare. 

- Asemenea căsătorii se fac de când lumea şi 
pământul. 

- Hmm, și se mai spune că bărbaţii au sânge-rece, mor- 
măi el. Intoarce-te mai bine la pictatul tău, Roşcăţico. 

Rebeccăi începuse să îi placă apelativul, care părea 
să aibă ceva jucăuș şi intim. Privirea i se îndreptă spre 
pânza de pe şevalet. Până acum, tabloul consta doar din 
câteva contururi grosiere pe care le schițase cu ocazia 
primei ședințe. Proporţiile de masă şi spaţiu erau co- 
recte, și astăzi avea să accentueze zonele de umbră și de 
lumină şi poate să înceapă să rafineze puţin detaliile. Îşi 
şterse pensula pe paletă și aplică o zonă de umbră de-a 
lungul feţei. Tocmai adăuga o altă zonă de umbră, când 
îşi dădu seama de corolarul logic la sugestia pe care o 
făcuse pe jumătate în glumă. 

Ea însăși era o astfel de moștenitoare. Nu numai că 
era singurul urmaș al tatălui ei, dar avea şi o avere consi- 
derabilă de la mama ei, în posesia căreia intrase deja. 

În mod evident, Kenneth ura ideea de a se căsători 
cu o străină doar de dragul averii. Dar poate era dispus 
să se căsătorească cu ea? lar, dacă el ar fi interesat, care 

ar fi şi ea interesată! Ideea o făcea să se simtă atât entu- 
ziasmată, cât și puţin alarmată. Chiar nu voia să renun- 
ţe la libertatea ei, dar ura gândul că Kenneth ajunsese 
sărac din cauza unui tată nesăbuit și a unei mame vitre- 
ge lacome. 

- S-a întâmplat ceva? întrebă Kenneth. 

Rebecca își dădu seama că își coborâse paleta şi se 
holba la el. Bucuroasă că nu îi putea citi gândurile, 
se aplecă din nou deasupra pânzei. 

- Evaluam lumina, spuse ea țâfnoasă. 

Trebuia să se gândească serios la Kenneth, la căsăto- 
rie și la ce dorea pentru ea însăși. Insă nu acum. 

Acum trebuia să picteze. 


Poziţia nemișcată îl ajută pe Kenneth să își revină cât 
de cât. Era chinuitor cât de bine îl putea citi Rebecca. 
Din fericire, aceasta păruse să accepte afirmaţia lui meş- 
teșugit formulată cum că nu avea să rănească niciodată 
oameni nevinovați. Spera cu disperare că Sir Anthony 
chiar era nevinovat. 

Senzualitatea ei trufașă era la fel de enervantă ca 
receptivitatea ei ascuțită. Rebecca era o combinaţie 
captivantă de timiditate şi îndrăzneală, aşa că Kenneth 
merita o medalie că se oprise când se oprise. 

Se gândi la sugestia ei de a se căsători cu o moște- 
nitoare. Era greu de explicat repulsia lui față de ceea 
ce devenise o practică des întâlnită. În mod evident, ar 
prefera să devină spion decât vânător de zestre. 

Pe măsură ce minutele treceau, liniştea de la început 
se transformă în plictiseală. Se amuză privind cum părul 
mătăsos al Rebeccăi începea să se desfacă din nodul în 
care îl prinsese. În cele din urmă, nodul se destrămă cu 
totul, și pletele ei strălucitoare îi învăluiră spatele într-o 
manta lungă până la mijloc, de care şi o prințesă ar fi 
fost mândră. 

Peste câteva clipe, sări în picioare gemând. 

- Gata, Roşcăţico, e aproape ora mesei, nu ai deloc 
milă de mine. 

Rebecca clipi, smulsă de cuvintele lui din transa ei 
creatoare. 

-Să ştii că ai voie să îţi iei pauze, spuse ea lăsând jos 
paleta și întinzându-se ca o pisică. Domnul pe care l-ai 
întâlnit jos era un prieten din armată? Părea militar. 

- Michael este ofițerul care m-a recomandat pentru 
avansarea în grad. Chiar nu i-a păsat de mediul din care 
proveneam, așa că el a fost singurul căruia i-am zis ade- 
vărul, spuse Kenneth chicotind. Fiind un vechi absol- 
vent de Eton, Michael m-a disprețuit puțin pentru că 
absolvisem Harrow, dar a fost dispus să treacă până și 
asta cu vederea. 

-A părut la fel de înţelegător când a aflat că lucrezi 
aici ca simplu secretar, spuse Rebecca, înnodându-şi din 
nou părul. Cine este acea Amy despre care vorbea? 

Deşi pusese întrebarea pe un ton nepăsător, Kenneth 
se amuză când detectă o urmă de gelozie în vocea ei. 

- Este fiica lui Catherine, în vârstă de treisprezece ani. 
Obișnuiam să îi dau lecţii de desen, spuse el traversând 
camera şi servindu-se cu o prăjitură cu migdale de pe 
tava de ceai. Cum titlul meu a devenit cunoscut acum, 
am putea la fel de bine să profităm de asta, continuă el, 
întorcându-și privirea spre Rebecca. 

- Şi cum să facem asta? întrebă ea precaută. 

-Il putem folosi pentru ați restabili reputaţia. 
Michael Kenyon este un erou de război, fratele unui 
duce, şi se bucură de o poziție socială impecabilă. Sunt 
convins că atât el, cât și Catherine vor fi bucuroși să te 
primească în casa lor şi să te facă cunoscută printre prie- 
tenii lor. Vei fi din nou respectabilă cât ai zice pește. 

-Şi de ce ar fi dispuși să primească în casa lor o stră- 
ină cu o reputaţie îndoielnică? întrebă ea mușcându-şi 
buzele, deloc încântată de această posibilitate. 

- În primul rând, ar face-o pentru că le-aș cere eu 
asta, spuse el terminând prăjitura. Şi apoi, după ce te 
vor întâlni, te vor accepta pentru felul tău de a fi. Cred 
că îi vei plăcea pe amândoi. 

Rebecca îşi cobori privirea și începu să şteargă exce- 
sul de vopsea de pe pensulă cu o cârpă. 

- Cum ar putea vreo femeie să placă pe cineva atât de 
frumos precum Catherine Kenyon? replică ea. 

-Ar putea să o placă pentru că este cea mai caldă 
şi mai generoasă femeie pe care o vei întâlni vreodată, 
spuse el blând. Când eram în armată, îi spuneau Sfân- 
ta Ecaterina, pentru că era soră de caritate pe câmpul 
de bătălie. 

-E un model de perfecțiune, comentă Rebecca, 
aruncându-și încruntată pensula într-un borcan cu tere- 
bentină. M-ar dispreţui de cum m-ar vedea. 

-Te-ar ajuta dacă ţi-aș spune că a purtat fără rușine 
pantaloni ori de câte ori i-a venit la îndemână și că a 
adoptat cel mai ciudat căţel cu picioare scurte, dându-i 
numele de Ludovic cel Leneș? 

- Mda, pare o femeie foarte interesantă, fu de acord 
Rebecca, cu un zâmbet cam forțat. Insă nu știu dacă 
vreau să fiu reabilitată. Viaţa socială este, de obicei, atât 
de plicticoasă! 

- Asta așa este, admise el luând încă o prăjitură cu 
migdale, dar la fel de plictisitor este să fii un paria. Gân- 
dește-te la plăcerea pe care o vei simți când te vei întâlni 
cu una dintre groaznicele tale colege de școală în timp 
ce te afli în casa lui Lord Kenyon și a soției sale în cali- 
tate de oaspete de onoare. 

- Încerci să faci apel la latura mea mai primitivă. 

- Tu ești experta când vine vorba despre făcut apel la 
latura primitivă, replică el cu un umor sec. 

Rebecca roși şi privi spre cârpa de curățat pensulele. 

-O să mă gândesc la ce mi-ai sugerat, spuse ea. 

El spera că Rebecca avea să fie de acord. Avea nevoie 
de prieteni, şi, dacă ar ajuta-o să facă rost de ei, şi-ar mai 
ușura și el puţin conștiința. 

Dar nu de-ajuns. Nu de ajuns. 

Rebecca își începu ziua următoare cu o tavă de 
mic dejun în camera ei, nedorind să mai dea ochii cu 
Kenneth la masă. Dimineaţa, voinţa ei era destul de sla- 
bă, şi ar fi putut fi tentată să muște puţin din el. 

Mai târziu, după ce fu sigură că tatăl ei își terminase 
treburile de dimineață cu secretarul lui, cobori în ateli- 
erul lui. Învăţase destul de repede că, dacă voia să vor- 
bească cu tatăl ei, trebuia să îl prindă înainte de a se 
apuca de treabă. 

Când intră, el tocmai studia tabloul cu Wellington. 

-Ce părere ai? întrebă el ridicând privirea când o 
auzi intrând. 

-Aproape că pot simţi fumul și pot auzi zgomotul 
armelor, spuse ea examinând pânza cu un ochi critic. 
Ducele arată ca un om care a fost călit în flăcările iadu- 
lui şi-a ajuns un lider de neînvins. p 

-E meritul sfaturilor lui Kenneth. Înainte, pictu- 
ra era bună, însă acum este măreață, spuse Anthony 
privind tabloul cu mândrie. Seria mea de tablouri des- 
pre bătălia de la Waterloo va fi senzația expoziției de 
anul acesta. 

-Fără îndoială, spuse Rebecca zâmbind. Uneori, 
tatăl ei putea fi atât de copilăros cu aroganța lui nedisi- 
mulată! Apropo de asta, se pare că Kenneth e viconte. 

- Ah, da? zise el, fără a înregistra în primă fază vorbe- 
le Rebeccăi. Apoi se încruntă. Wilding. Este vicontele 
Kimball? 

Rebecca încuviință din cap. 

- L-ai făcut portretul mamei lui vitrege. 

- Îmi amintesc, spuse Sir Anthony sec. O osatură mi- 
nunată, dar şi o preocupare uluitoare pentru ea însăși. 

-Kenneth a sugerat că și-ar putea folosi relaţiile 
pentru a mă reabilita din punct de vedere social, spuse 
Rebecca, decizând că sosise momentul să îi spună pen- 
tru ce venise de fapt să îl vadă. Ce părere ai? 

- Chiar este necesar? replică tatăl ei, părând puțin 
nedumerit. 

- Îţi aminteşti că mi-am distrus reputația? Nu am mai 
fost primită în nici un salon respectabil de la optspre- 
zece ani. 

- Vrei să spui că nu ai mai ieșit în societate pentru că 
nu ai mai putut face asta? spuse tatăl ei după ce deschise 
în primă fază gura şi-o închise la loc, în timp ce sângele 
începuse să îi urce în obraji. 


Râul de foc 161 


- Exact, ai uitat de purtarea mea scandaloasă? întrebă 
Rebecca, privindu-l uimită. 

- Nu, nu am uitat, dar nu m-am gândit deloc la con- 
secințe. Am lăsat acest gen de lucruri pe seama mamei 
tale, și bănuiesc că am presupus că, după ce scandalul 
s-a stins încetul cu încetul, ai rămas acasă pentru că așa 
ai vrut tu. Ştiu că nu sunt un tată prea grozav, spuse el 
strâmbându-se, dar nu prea îmi face plăcere să mi se 
reamintească asta. 

- Eşti exact tatăl de care am nevoie, replică ea, impre- 
sionată. Cine altcineva m-ar fi învățat cum să fiu artist, 
dându-mi libertatea de a face ce îmi place? 

- Eşti un artist înnăscut, nu te-am învăţat eu asta, sus- 
pină el. Tu și Helen mi-ați permis mereu să fiu egoist. 
Există o linie foarte fină de demarcaţie între a acorda 
cuiva libertate și a-l neglija, iar eu am încălcat mult prea 
des această linie. Ar fi trebuit să fiu mai atent şi să im- 
pun mai multe reguli. 

-Cu siguranţă nu o să te apuci să faci asta acum, 
spuse ea panicată. Sunt prea în vârstă pentru a învăţa să 
mă supun regulilor. 

- Nu e nevoie, spuse el cu un surâs trist. Ai crescut 
destul de bine, şi nu datorită mie. 

- Nu îţi face griji, tată, spuse Rebecca pe un ton vioi. 
Dacă viața socială ar fi fost importantă pentru mine, 
aș fi găsit o modalitate de a avea parte de ea. lau asta 
în considerație acum doar pentru că Kenneth dorește 
să mă prezinte în societate. Ca să fiu sinceră, aş pre- 
fera să nu fac asta. 

-Fă cum îţi sugerează Kenneth, îi ordonă tatăl ei. 
Prin naştere, ai dreptul de a pătrunde în cele mai înalte 
cercuri, şi o asemenea oportunitate nu ar trebui irosită. 
O să îl întreb pe Kenneth dacă te pot ajuta și eu, deși 
îmi închipui că are deja lucrurile puse la punct. Este cel 
mai bun secretar pe care l-am avut vreodată. 

Rebecca nu era prea sigură că îi plăcuse răspunsul 
tatălui ei. Sperase în sinea ei că acesta avea să îi spună 
că nu ar trebui să își piardă vremea socializând. Dar oare 
ezitarea ei izvora din timiditate sau din teamă? 

Evident, era vorba despre teamă, căci acea latură întu- 
necată a percepţiei unui artist echivala cu o sensibilitate 
dureroasă. Cel puţin asta se întâmpla în cazul ei. li era 
mult mai ușor să fie o singuratică decât să se aventureze 
în lumea crudă. Făcând asta, însă, risca să se veștejească 
atât din punct de vedere personal, cât și creativ. Ar fi 
fost o prostii din partea ei să dea cu piciorul acestei 
şanse de a-și lărgi orizonturile. 

Luând această decizie, Rebecca păși țanţoșă spre 
un alt tablou început și dădu la o parte pânza care îl 
acoperea. 

- Aşadar, acesta este portretul gemenelor. Arată des- 
tul de bine. 

- E o provocare să redau personalitățile lor diferi- 
te când au chipurile atât de asemănătoare, spuse tatăl 
ei venind lângă ea. Lady Strathmore este la dreapta şi 
Lady Markland, la stânga. Ce temperamente au? o în- 
trebă pe Rebecca. 

Aceasta studie portretul. 

- Lady Markland este mai sociabilă, văd nişte lumini- 
[e poznașe în ochii ei, în timp ce Lady Strathmore e mai 

iniștită, mai contemplativă, puţin timidă. 

- Bun, bun, înseamnă că am surprins exact ce trebu- 
ia, murmută tatăl ei. 

- Trebuie să-l mai retușezi pe domnul cu părul negru, 
îi arătă ea. Are piciorul stâng puţin într-o parte. 

- Hmm, da, așa este, o să repar asta la următoarea 
ședință de pozat, spuse el acoperind din nou tabloul. 
Cum merge cu portretul lui Kenneth? 

-Destul de bine, răspunse ea. Dădu să spună mai 
multe, dar se mulțumi să adauge: Kenneth are un chip 
cât se poate de interesant. 

Tatăl ei avea, la rându-i, percepţia unui artist, și 
Rebecca nu dorea să riște cumva ca el să observe lucruri 
pe care ea nu era dispusă să le recunoască nici față de 
ea însăși. 


__ Rebecca cobori din trăsură cât se poate de agitată. 
Începu apoi să urce treptele de marmură de la intra- 
rea reședinței Ashburton, bucurându-se că acestea erau 

lunecoase de la ploaie, și astfel se putea agăța de braţul 
lui Kenneth. 

-O să regret asta, bombăni ea în timp ce el bătea la 
ușă cu ciocănelul cu cap de leu. 

- Nu, nu vei regerta, o linişti el. Este doar o cină in- 
formală cu doi oameni foarte drăguți. 

Se prea poate, însă Rebeccăi tot îi bătea inima atât 
de tare, încât părea aproape terorizată. Se gândi la toa- 
te rânjetele și pufnetele și sprâncenele ridicate de care 
avusese parte în viața ei și fu tentată să o ia la sănătoasă. 
Să o ajute Dumnezeu, căci, în momentul în care doam- 
nele vor trebui să se retragă, avea să rămână singură cu 
Catherine, perfecțiunea întruchipată. 

Prea târziu însă. Un majordom cu un aer nesuferit 
de superioritate le deschise uşa. După ce își lăsară pe- 
lerinele, oaspeţii fură conduși într-un salon elegant. 
Rebecca îşi îndreptă privirea spre femeia şi bărbatul care 
se ridicară și se apropiară de ei pentru a-i saluta. Deşi nu 
se atingeau, aveau un fel de a fi împreună pe care îl pu- 
teai simţi. Formau un cuplu uimitor. Văzută de aproa- 
pe, Catherine Kenyon era și mai frumoasă decât atunci 
când o zăreai de la depărtare. 

Kenneth o împinse ușurel înainte, aşezându-și mâna 
pe mijlocul ei. 

- Michael, Catherine, ea este domnișoara Seaton, 
prietena mea. 

- Mă bucur foarte mult să te cunosc, spuse Catherine 
zâmbind și luându-i mâna Rebeccăi ca și cum chiar ar fi 
crezut ceea ce spunea. 

- Plăcerea este de partea mea, Lady Michael, murmu- 
ră Rebecca. 

- Te rog, spune-mi Catherine. 

-lar eu sunt Rebecca, replică ea, neputând rezista 
candorii lui Catherine. 

Lord Michael o salută la rândul lui și făcu o reveren- 
tă. Rebecca observă că avea ochii de un verde profund, 
însă mai interesant i se păru ceea ce văzu în ei. Tatăl 
ei spusese că poţi vedea în ochii unui soldat prin câte 
bătălii a trecut, și avusese dreptate, căci aceeași forță 

neînvinsă pe care o remarcase la Kenneth era împăr- 
tășită și de prietenul lui. 

-Ai fi un model excelent pentru Alexandru cel Mare, 
spuse ea gândind cu voce tare și roşind apoi, când își 

ădu seama cât de nepotrivit era comentariul. 

- Kenneth mi-a spus că ești un artist desăvârșit, și 
nu exagera deloc, spuse Lord Michael cu un zâmbet 
ştrengăresc. 

- Dacă Kenneth a vrut să spună că nu știu să dau 
bună ziua ca un om normal, atunci mi-e teamă că a avut 
dreptate, replică ea cu un zâmbet trist. 

- Cred că normalitatea e cât se poate de depășită, co- 
mentă Catherine în timp ce își conducea oaspeții spre 
cămin. Nu ești de aceeași părere? 

Rebecca zâmbi și începu să se relaxeze. La cină, deja 
se simţea în largul ei. Familia Kenyon era foarte drăgu- 
ță, exact așa cum îi promisese Kenneth, și plăcerea pe 
care o simțeau fiindcă îl aveau pe Kenneth ca oaspete 
se revărsa fără ezitare și asupra ei. Prin urmare, atunci 
când ea și gazda îi lăsară pe domni să își bea vinul de 
Bordeaux în liniște, nu-i mai era teamă să rămână sin- 
gură cu Catherine. 

-Ştiu că nu este deloc politicos, dar trebuie să mă 
duc sus să îmi hrănesc băiatul, spuse Catherine după 
ce ieșiră din sufragerie, după care își strânse și mai mult 
şalul indian, atingându-și fără să își dea seama unul din- 
tre sâni. 

- Dacă nu te deranjează, mi-ar plăcea să vin și eu să îl 
văd pe cel mic, se pomeni Rebecca spunând, spre marea 
ei surpriză. 

- Nu poţi insulta o mamă când vrei să-i întâlneşti co- 
piii, replică gazda zâmbind radiant. Îmi pare rău doar că 
fiica mea a rămas la niște prieteni în seara aceasta. 

Urcară apoi în camera copiilor, unde o dădacă între 
două vârste legăna bebelușul în apropierea căminului. 

- Aţi picat la țanc, stăpână, spuse ea placidă. Micuţul 
nostru dan începe să facă mofturi. După ce îi dădu co- 
pilul lui Catherine, cobori să își toarne o ceaşcă de ceai. 

Micuţul începu să o miroasă pe mama lui, părând 
înfometat. Rebecca îl studie fascinată, încercând să își 

amintească dacă se mai apropiase vreodată atât de mult 
de un bebeluș. Nu se întâmplase. Ce mânuţe minuscule 
şi ce păr ca de borangic! 

- E frumos. Cum îl cheamă? 

- Nicholas, după unul dintre cei mai vechi prieteni 
ai lui Michael. Seamănă mult cu tatăl lui, nu crezi? spu- 
se Catherine cu afecţiune în timp ce se instala într-un 
balansoar. 

Sub protecția șalului ei moale, Catherine își desfă- 
cu nasturii de la partea din față a rochiei, apoi își duse 
bebeluşul la sân. Acesta se agăță înfometat de sfârcul 
mamei lui şi începu să sugă cu lăcomie, în timp ce mâi- 
nile lui micuțe se făcură pumn. 

-Te rog, ia loc, îi spuse Catherine de îndată ce copi- 
lul se linişti la sânul mamei. O să dureze ceva. 

Rebecca o ascultă, deplasându-se încet, așa cum 
părea a fi normal în camera copiilor. 

- Din nefericire, nu mă pricep la copii, însă nu se în- 
tâmplă destul de rar, în cazul unei femei de rangul tău, 
să își alăpteze singură bebelușul? 

-Oi fi eu Lady Michael acum, dar, când am născut-o 
pe fiica mea, nu eram decât o soţie de soldat care căuta 
cel mai bun mod de a avea grijă de copilul ei. După ce 
am alăptat-o pe Amy, am hotărât că aș fi o netoată să las 
asemenea bucurie pe seama unei doici, spuse Catherine 
râzând încet. 

Imaginea mamei cu copilul în brațe o făcu pe Re 
becca să simtă o tandreţe infinită. Kenneth spusese că 
dorea ca ea să îşi lărgească orizonturile, și iată că într-o 
singură seară reușise deja să facă asta. Pentru prima 
oară, își dădea seama ce pierdea renunțând la căsnicie şi 
la șansa de a avea copii. 

Femeile continuară să discute sporadic până când 
Nicholas se sătură, după care Catherine își încheie la 
loc rochia cu degete îndemânatice, luând apoi copilul 
de umăr şi bătându-l ușor pe spate. 

-Voi doi v-aţi potrivi de minune într-un tablou de 
genul Madona cu pruncul la piept, remarcă Rebecca. 

- Bănuiesc faptul că vezi lumea ca o serie de poten- 
ţiale tablouri face parte din felul de a fi al unui artist, 

spuse Catherine gânditoare. Îți invidiez talentul, eu nu 
am nici o calitate specială, în afara capacității de a-i în- 
griji pe cei bolnavi și pe răniți. 

Catherine se înșela, căci ea poseda cel mai de preţ 
talent dintre toate: curajul de a oferi şi de a primi dra- 
goste, iar acesta era mai prețios până și decât frumuse- 
țea ei. 

- Vrei să îl ţii în brațe pe Nicholas? întrebă Catherine 
ridicându-se din balansoar. 

- Eu? spuse Rebecca panicată. Dacă îl scap? 

-N-o să îl scapi, o linişti Catherine, așezând copilul 
în braţele tremurătoare ale Rebeccăi. 

Acesta deschise ochii și clipi somnoros la ea. Chiar 
semăna cu tatăl lui, deși aducea puţin și cu Catherine. 
Pielea lui avea cele mai delicate nuanțe posibile ale 
acuarelelor. 

Cum ar fi să își țină propriul copil în brațe? Să caute 
semne de asemănare cu membri ai familiei sau carac- 
teristici care i-ar aparține doar lui? Cum ar fi să ţină în 
braţe copilul ei și al lui Kenneth? 

Acest gând atinse o coardă insuportabil de vulnerabi- 
lä din interiorul ei. Dacă ea și Kenneth ar avea un copil, 
probabil nu ar fi la fel de frumos ca acesta, însă pentru 
ea nu ar conta, nu ar conta deloc. 

-O să frângă multe inimi când va fi mare, spuse ea, 
înapoindu-i copilul mamei lui, cu multă grijă. 

- Ah, deja face asta, spuse Catherine în timp ce își 
culca copilul într-un leagăn ce purta blazonul aurit al 
familiei Ashburton. 

Înainte de a se ridica, depuse un sărut ușor pe obra- 
zul bebelușului. 

- Toată lumea din familie îl adoră, mai ales fiica mea, 
spuse ea. 

-Nicholas are vreun văr de vârsta lui? întreba Re- 
becca, uitându-se în jur prin camera copiilor. 

- Din păcate, nu. Fratele lui Michael, Stephen, a fost 
căsătorit ani buni de zile, însă nu a avut niciodată copii, 
spuse Catherine încruntându-se. Stephen se află la țară 
acum, este în doliu, soţia lui a murit anul trecut. Sper că 
se va recăsători și că va avea mai mult noroc de această 

dată. Nicholas va moșteni titlul de duce într-o bună zi, 
dar aș prefera să nu se întâmple asta. Faptul că e duce 
nu i-a adus prea multă fericire lui Stephen. 

Doica se întoarse și își reluă veghea la căpătâiul copi- 
lului. În timp ce ieșea din cameră, Rebecca aruncă o ul- 
timă privire la bebeluşul adormit și se gândi la Kenneth. 
Ce se întâmpla cu ea? 


După ce doamnele se retraseră, Michael Kenyon 
îi făcu semn spre cele două carafe pe care le adusese 
majordomul. 

- Ce să fie, minunatul vin de Bordeaux al fratelui 
meu sau niște scotch tare? 

- Puțin scotch, desigur, de dragul vremurilor de mult 
apuse, spuse Kenneth cu un surâs machiavelic. 

După ce gazda turnă în pahare, se așezară și începură 
să discute. 

-Tânăra ta doamnă e încântătoare, spuse Michael. 
Mă duce cu gândul la o sabie timidă, dacă există așa 
ceva. 

- Nu e rea descrierea, dar nu e tânăra mea doamnă. 

Michael ridică sceptic din sprânceană, dar nu comentă. 

-Ce pictează? 

- Pictează în ulei, de obicei portrete de femei. Pe de o 
parte, sunt minunate luate separat, iar pe de alta, au 
o calitate mitică amplă, care o caracterizează. l-am su- 
gerat să trimită câteva tablouri la expoziţia de la Acade- 
mia Regală, însă nu vrea să audă de așa ceva. 

- Probabil îi este greu, știind că, îndoielnic, va fi 
judecată ca fiind fiica tatălui ei, observă Michael. Mi-ai 
spus că are nevoie să fie reabilitată din punct de vedere 
social. Ce s-a întâmplat? 

- A fugit de acasă cu iubitul ei, când avea optspreze- 
ce ani. Din fericire, a avut destulă minte să se întoarcă 
înainte de a fi prea târziu, dar bineînţeles că a izbucnit 
un întreg scandal. Părinţii ei ar fi trebuit să aștepte doi 
sau trei ani și să o ia apoi cu ei puţin câte puţin când 
își vizitau prietenii, spuse Kenneth încruntându-se. 
S-ar fi putut mișca apoi din cercurile artistice într-un 
cerc social mai variat. În loc de asta, însă, i-au permis 

să se îngroape în atelierul ei din pod și să se izoleze com- 
plet. Deși ştiu că nici tu şi nici Catherine nu vă dați în 
vânt după viața socială, sper că aveţi prieteni dispuși să 
o primească la petrecerile lor. Are nevoie să cunoască 
mai multă lume. 

Michael se gândi puţin. 

- Prietenul meu Rafe, îl știi, e ducele de Candover, 
organizează un bal săptămâna viitoare. O să îl rog să îţi 
trimită şi ţie, şi Rebeccăi invitații. 

-Ce uşor este când cunoşti oamenii potriviţi, spu- 
se Kenneth scuturând din cap, impresionat. Odată ce 
va fi văzută la balul lui Candover, i se vor deschide 
aproape toate ușile. Mă îndoiesc că va fi o fiinţă prea 
mondenă, dar cel puţin asta va rămâne la latitudinea 
ei. Din nefericire, va trebui să o însoțesc, continuă el, 
strâmbândusse. 

-O să îţi facă bine un bal, spuse Michael fără milă. 
Spune-mi mai multe acum despre munca ta. Nu cred că 
ai devenit secretarul lui Sir Anthony Seaton doar pen- 
tru a avea ocazia de a întâlni artiști. 

Kenneth ezită câteva clipe înainte de a renunţa la 
orice precauţie. 

- Ai dreptate. Am fost trimis acolo pentru a cerceta 
o moarte misterioasă, dar probabil e sarcina cea mai di- 
ficilă pe care am primit-o vreodată, spuse el, după care 
îi explică pe scurt oferta primită de la Lord Bowden şi 
complicațiile care se iviseră în timp ce încerca să afle 
cum murise Helen Seaton. Simțea o mare ușurare că 
putea da glas unora dintre frustrările lui în fața unui 
prieten de încredere. 

-Pot înţelege dorința lui Bowden de a afla adevă- 
rul, spuse Michael după ce ascultă toată tărășenia în 
tăcere, dar cred că situaţia este groaznic de neplăcută. 
În mod evident, îţi place Rebecca și se pare că îţi place și 
Sir Anthony. 

Kenneth se gândi la toate urzelile de nepătruns pe 
care le descoperise la reședința Seaton. 

-Puțin spus neplăcută, replică el. M-am gândit să 
ies din toată afacerea, dar chiar nu pot face asta. l-am 

dat lui Bowden cuvântul meu, și, în plus, trebuie făcută 
dreptate. 

-Ar fi bine dacă ai putea găsi probe care să îl discul 
pe pe Sir Anthony, dar e mult mai probabil că nu vei 
găsi nici o probă concludentă. Cred că asta te înnebu- 
neşte - şi pe Lord Bowden. 

-Cel puţin voi avea de câștigat din punct de vedere 
financiar. Şi în alte moduri, desigur, dar Kenneth nu pu- 
tea scăpa de acel gând superstițios cum că avea să plăteas- 
că cu vârf şi îndesat pentru ceea ce avea să primească. 

- Că tot veni vorba despre a face dreptate, aș vrea să 
îmi spui mai multe despre mama ta vitregă cea haină. 
Înţeleg că, atâta vreme cât nu există documente oficiale 
care să acorde cuiva bijuteriile familiei, singura ei probă 
este faptul că susține că îi aparțin. zh 

- Este adevărat, dar, în acest caz, ceea ce susține ea e 
concludent, spuse Kenneth cu un zâmbet fals. Pe legea 
mea, dacă aș avea bijuteriile, nici că le-aș da drumul. 

- Interesant, spuse Michael cu o privire speculativă. 

- Mai degrabă deprimant decât interesant, replică 
Kenneth turnându-şi încă puţin scotch. E rândul tău, 
spune-mi cât de fericit eşti în calitate de soț și tată. 

Michael nici nu avea nevoie de altă încurajare. Singu- 
ra problemă era că făcea ideea de căsnicie să pară prea 
atractivă. Kenneth își aminti că Rebecca, cu limba ei 
ascuţită și cu elanul ei creator, ar fi o cu totul altfel de 
soție decât Catherine cea senină și iubitoare, asta presu- 
punând că Rebecca s-ar gândi să devină vreodată soția 
cuiva. Ce păcat că el găsea creativitatea ei feroce atât 
de incitantă! 


Când Rebecca şi Catherine se întoarseră în salon, 
observară că bărbaţii încă nu veniseră. 

- Kenneth și Michael o să discute o grămadă la un 
pahar de vin în seara aceasta. Au multe de recuperat, 
spuse Catherine pe un ton filosofic. 

Rebeccăi nu îi păsa. Nu își putea aminti de când nu 
se mai simțise atât de bine în compania unei femei. 

Se așezară amândouă lângă foc, şi, câteva clipe mai 
târziu, un câine de vânătoare atât de scund, încât părea 

a avea piciorușele pe jumătate tăiate, țâșni din întuneric 
și se culcă lângă Rebecca, cu botul pe piciorul ei. 

-Ími cer scuze, câinele nostru te place, spuse 
Catherine dând ochii peste cap. Așa intră el. Dacă te 
deranjează, o să îl iau de aici. 

- Oh, nu, nici prin cap nu mi-ar trece să îl deranjez, 
spuse Rebecca aplecându-se și smotocindu-i urechile 
lungi. Presupun că el este Ludovic cel Leneș? 

Catherine izbucni în râs. 

-Văd că-i cunoşti deja reputaţia, spuse ea. Fiicei mele 
îi place la nebunie crochiul cu Ludovic făcut de Kenneth 
într-o iarnă când am fost încartiruiți la Toulouse. 

- Am fost impresionată când mi-a spus Kenneth că ai 
însoţit trupele în marșul lor prin Portugalia și prin Spa- 
nia, spuse tolănindu-se confortabil în scaunul ei. Nu-mi 
pot imagina cât de greu trebuie să fi fost să ai grijă de 
casă și să crești un copil în asemenea condiţii. 

- S-a dovedit adesea dificil. Cu toate acestea, fiicei 
mele, Amy, i-a fost cum nu se poate mai bine în condiţii 
de care până și un catâr s-ar fi plâns. Catherine conti- 
nuă prin a povesti în felul ei amuzat întâmplări care, 
deşi păreau cât se poate de comice în prezent, trebuie să 
fi fost de-a dreptul groaznice la vremea lor. 

Rebecca observă că gazda nu pomenea aproape nicio- 
dată despre primul ei soț. Părea că acesta nu prea fusese 
prin preajmă când avusese nevoie de el. Bănuia că Lord 
Michael nu era acest gen de om - și nici Kenneth. 

- Cum l-ai întâlnit pe Kenneth? întrebă ea, cu gândul 
la acesta. 

- Călătoream cu trenul de bagaje, când am fost ata- 
cați de un escadron de cavalerie francez. Eu și Amy am 
fost despărțite de grupul principal și am fost înconjurate 
de mai mulți soldaţi francezi. Mă întrebam înnebunită 
dacă avea vreun rost să scot pistolul din cobur, când au 
apărut Kenneth și câțiva dintre soldaţii lui și i-au alun- 
gat pe francezi. Nu a acordat mare importanţă inciden- 
tului, considerându-l parte integrantă din sarcinile lui 
din ziua aceea, dar, după cum îţi poți închipui, eu nu 
am uitat niciodată asta. Și nu a fost singura dată când 

ne-a sărit în ajutor, spuse ea cu privirea ațintită asupra 
flăcărilor din cămin. 

Încă o dată, Rebecca își formă o imagine în minte: 
frumoasa neîmblânzită salvată de nobilul războinic. Cât 
se poate de dramatic și mult mai romantic decât pictori- 
ța-șoricel care îi aruncă remarci acide eroului pensionat. 

- Ai avut o viaţă plină de aventuri, spuse Rebecca, 
înăbuşindu-și un suspin. Nu știu dacă să te invidiez sau 
să cad în genunchi și să îi mulțumesc celui de sus că nu 
am avut parte de asemenea peripeții. 

-Fără îndoială, trebuie să îi mulțumești, spuse 
Catherine jucându-se cu marginea șalului. Ai văzut vre- 
unul dintre desenele lui Kenneth? 

- Da, deşi în mare parte din întâmplare. Nu mi-a spus 
din proprie inițiativă că desenează. 

- Desenele lui îmi par foarte bune, dar mă pricep 
mult prea puţin la artă, spuse Catherine cu o notă între- 
bătoare în glas, aruncându-i Rebeccăi o privire piezișă. 

- Este extrem de talentat şi foarte original, răspunse 
Rebecca. Am început să îi dau eei de pictură. Deși se 
apucă târziu de asta, are potenţial pentru a deveni un 
artist cu adevărat talentat. 

- Mă bucur atât de mult! spuse Catherine, și un zâm- 
bet îi lumină chipul. Întotdeauna s-a purtat de parcă 
faptul că desenează ar fi ceva banal, dar eu am bănuit 
că făcea asta fiindcă pentru el arta este prea importantă 
pentru a vorbi cu lejeritate despre ea. 

Catherine era la fel de receptivă pe cât era de frumoa- 
să. Dacă Kenneth nu era îndrăgostit de ea înseamnă că 
avea mult mai puţină judecată decât crezuse ea. 

Amintindu-și că era profesoara lui, nu iubita lui, o 
întrebă pe gazda ei cum era la Bruxelles înainte de zilele 
violente care culminaseră cu bătălia de la Waterloo. 

Războiul era un subiect mult mai sigur decât iubirea. 


capitolul 15 


Rebecca dormi până mai târziu decât de obicei în 
dimineața următoare. După ce se hotări să coboare 

la parter pentru a lua micul dejun, află dezamăgită că 
Kenneth ieșise deja. Cu toate acestea, avea să îl vadă mai 
târziu. Gândul ăsta o făcu să zâmbească. 

Tocmai își amesteca ceaiul, când Lavinia intră în ca- 
meră, arătând incredibil de strălucitoare pentru o oră 
atât de matinală. Asta însemna că își petrecuse noaptea 
cu Sir Anthony. Nu se întâmpla pentru prima oară, deși 
nimeni nu pomenea despre asta. 

- Bună dimineața, Lavinia, spuse ea turnând încă o 
ceașcă cu ceai. Două linguriţe de zahăr? 

- Da, mulțumesc, spuse Lavinia luând ceașca și 
sorbind puternic din ea. Arăţi minunat în dimineața 
aceasta, draga mea. Să înțeleg că merge bine munca? ` 

- Da, dar nu de asta sunt atât de binedispusă. Kenneth 
a hotărât că ar trebui să ies mai mult, așa că m-a luat cu 
el la cină la niște prieteni de-ai lui de pe vremea când 
era în armată. Deși aproape că a trebuit să mă târască 
până acolo, spuse ea cu un zâmbet autoironic, trebuie să 
recunosc că am petrecut o seară foarte plăcută. 

- Am știut eu că băiatul ăla are capul pe umeri de 
când am dat cu ochii de el, spuse Lavinia, servindu-se 
cu un ou fiert moale și cu niște pâine prăjită din bufet, 
după care își reluă locul. Stai prea mult timp singură. 

-Mă mir că ai observat, spuse Rebecca, aruncându-i 
o privire întrebătoare. 

- Cum să nu, doar ești fiica a doi dintre cei mai dragi 
prieteni ai mei. Mi-am cam făcut griji în privinţa ta, mai 
ales după mortea lui Helen. Ai trăit aproape ca o pustni- 
că, continuă Lavinia, spărgând coaja oului. Oricum, nu 
aveam eu dreptul să îţi spun asta, mi-ai fi sărit imediat 
în cap dacă aș fi încercat să îţi atrag atenția. 

- Se prea poate, recunoscu Rebecca. Nu prea reacțio- 
nez bine când mi se dau ordine. 

Unul dintre lachei intră și lăsă o scrisoare cu un si- 
giliu impozant pe farfuria Rebeccăi. Curioasă, aceasta 
rupse sigiliul cu cuțitul și deschise misiva, rămânând cu 
gura căscată. 

- S-a întâmplat ceva? întrebă Lavinia ridicând privi- 
rea de la ou. 

- Nu, nu chiar, spuse Rebecca, înghițind cu greutate. 
Este o invitaţie la un bal pe care îl organizează ducele și 
ducesa de Candover. 

- Viaţa ta socială avansează cu pași repezi, remarcă 
Lavinia încruntându-se. 

- Cei la care am luat cina ieri-seară sunt prieteni apro- 
piaţi ai familiei Candover. Probabil i-au scris ducelui 
despre asta la prima oră. 

Rebecca își mușcă buzele în timp ce recitea scrisoa- 
rea. O cină intimă era ceva, dar un bal la una dintre cele 
mai grandioase reședințe din Londra? 

-Nu intra în panică, o sfătui Lavinia interpretându-i 
corect expresia. Nici că ai fi putut alege un moment mai 
prielnic pentru a fi prezentată în societate. Te vei distra 
de minune la Candover. Invită atâția oameni, încât to- 
tul se transformă într-o îngrămădeală hidoasă și nu mai 
rămâne loc să dansezi. 

- N-am mi dansat deloc de nouă ani, n-o să îmi amin- 
tesc cum se face, spuse Rebecca. Apoi fu străfulgerată 
de un gând salvator. Sunt în doliu după mama mea, va 
trebui să refuz invitaţiile la dans. 

- Prostii, spuse Lavinia repede. Au trecut mai mult de 
șase luni, adică tocmai perioada potrivită pentru a-ţi jeli 
părintele. În plus, chiar dacă te duci la bal, nu e obliga- 
toriu să și dansezi. Eu, una, am de gând să îmi petrec cel 
puţin jumătate din timp discutând. 

- Te duci și tu? 

- Nu refuz niciodată invitaţiile lui Rafe, spuse Lavinia 
și zâmbi amintindu-și de ceva. Îl cunosc de ani buni. 
L-au plăcut întotdeauna femeile ușor machiavelice, dar 
îmi era teamă că voi fi ștearsă de pe lista de invitaţi după 
ce se căsătoreşte. Trebuia să îmi dau seama că nu se va 
căsători cu o puritană. O să îți placă soția lui, Margot. 

Pentru prima oară, Rebecca își dădu seama că situația 
ei și cea a Laviniei erau destul de similare. 

- E groaznic de nepoliticos din partea mea să întreb 
așa ceva, dar cum ai reușit să te faci acceptată peste tot 
unde erai considerată odinioară foarte... Şi aici făcu o 
pauză, căutând cuvântul potrivit... Foarte frivolă? 

Lavinia izbucni în râs. 

-Vrei să spui cum am ajuns de la târfa vulgară din 
lumea teatrului la statutul de doamnă respectabilă? 

Rebecca încuviință din cap, rușinată. 

-Ca să ştii, nu sunt primită oriunde. Dacă aş încerca 
să intru la Almack's!, m-ar arunca pe scări afară. Dar nu 
mă deranjează asta, te plictisești de moarte acolo, spuse 
ea luând o linguriţă de ou. Am reușit să îmi depășesc 
trecutul reprobabil datorită faptului că sunt frumoasă și 
amuzantă - și pentru că m-am măritat cu cine trebuie. 

- Eu nu sunt nici frumoasă și nici amuzantă şi nici 
nu am de gând să mă mărit cu nimeni, replică Rebecca 
posomorâtă. În mod evident, nu am nici o șansă să îmi 
reabilitez reputaţia. 

- Ei, dar eşti fiica lui Sir Anthony Seaton și posezi 
un talent rar. Asta ar trebui să fie de ajuns, mai ales 
dacă îţi înscrii câteva dintre opere la expoziția acade- 
miei. Artiştilor remarcabili le sunt iertate lipsurile de 
bună-cuviință. 

- Ai vorbit cu Kenneth pe ascuns? Parcă l-ai cita pe el, 
spuse Rebecca suspicioasă. 

- Nu, nu am vorbit despre tine, spuse Lavinia râzând. 
Pur şi simplu, minţile strălucite gândesc la fel. Dacă îţi 
expui operele, o să devii faimoasă peste noapte. Prinţul 
regent te va invita la Carlton House. Poţi spune ce vrei 
despre Prinny, dar omul se pricepe la artă. 

- Nu mă puteţi convinge să îmi expun lucrările. Dim- 
potrivă. Nici nu am ceva potrivit de îmbrăcat. Habar 
n-am ce se mai poartă, spuse ea găsind, victorioasă, încă 
o obiecţie. Va trebui să refuz, continuă ea, lăsând la o 
parte invitaţia, profund uşurată. 

- Ba nu vei fica asta. Trei zile sunt cam puţine, dar 
nu e imposibil... De fapt... spuse Lavinia ezitând, am o 
idee. Ori o să îţi placă la nebunie, ori o să o urăști de 
moarte - sunt şanse egale de fiecare parte. Ai putea să 
modifici una dintre rochiile mamei tale, continuă ea, 


1 Almack's Assembly Rooms, club social din Londra care a funcţio- 
nat între anii 1765 şi 1871, cunoscut drept locul predilect pentru 
întâlnire al membrilor aristocrației engleze de ambe sexe din acea 
perioadă (n.tr.) 

încurajată de privirea Rebeccăi. Helen avea un gust de- 
săvârșit, și, de vreme ce ai aceeași culoare ca ea la păr, 
rochiile ei ţi se vor potrivi de minune... Vocea i se stinse. 
Desigur, s-ar putea să nu îţi placă să porți ceva ce i-a 
aparținut ei. 

Prima reacție a Rebeccăi fu să respingă ideea cu înver- 
șunare. În timp ce ezita, Lavinia vorbi din nou: 

- Nu ar fi deloc rău dacă gândul la Helen ar deveni 
parte integrantă din viața ta, nu o durere permanentă, 
rană deschisă pe care nu o poți atinge, spuse ea încet. 

Rebecca își mușcă buzele, surprinsă că Lavinia o înțe- 
legea atât de bine. Făcu o încercare precaută de a lua în 
considerație sugestia Laviniei și își dădu seama că ideea 
de a purta ceva ce îi aparținuse mamei ei era destul de 
încurajatoare. Era ca și cum ar fi beneficiat de sprijinul 
ei tacit. 

- Îmi... îmi place ideea. Mergem să ne uităm? Hainele 
ei sunt în niște cufere în pod. Nu am nici cea mai vagă 
idee cum să mă îmbrac la modă, o să am nevoie de aju- 
tor, spuse ea ridicându-se. 

- Gândește-te la înfățișarea ta așa cum faci când te 
gândești la un portret, o îndemnă Lavinia cu șiretenie 
în timp ce își termina ceaiul, după care se ridică la rân- 
dul ei. Nu te uita în oglindă cu gândul la domnișoara 
Seaton cea timidă şi demodată. Gândește-te ce ai face 
dacă ai picta persoana aceea și ai vrea să o faci să arate 
frumoasă și elegantă. 

- Lavinia, ești un dar de la Dumnezeu, spuse Rebecca 
privind-o acum cu alți ochi. 

- Helen avea o rochie de mătase de culoarea chihlim- 
barului care o să îţi vină până la pământ. Hai să vedem 
dacă o putem găsi. 

În timp ce urcau scările, Rebecca își dădu seama că 
relaţia ei cu Lavinia tocmai depășise un hop. Trecuseră 
de la a fi prietenoase la a fi prietene. 


Ca de obicei, Kenneth se opri pe la poștă în vreme 
ce se întorcea la reședința Seaton, după ce terminase 
de rezolvat treburile lui Sir Anthony. Singura scrisoare 

pe care o primise era de la Lord Bowden. Se încruntă 
în timp ce o citi. 

Bowden devenea nerăbdător și voia cu orice preț un 
raport. Decât să stabilească o întâlnire cu el, Kenneth se 
hotări să îi scrie. Ascunse scrisoarea și își reluă plimba- 
rea, compunând în gând un răspuns care să sune mai 
consistent decât era de fapt. 

li făcea mult mai multă plăcere să se gândească la 
Rebecca. La sfârșitul serii trecute râdea și făcea uz cât 
se poate de mult de felul ei de a fi glumeţ și obraznic. 
La următoarea ieșire, avea să fi mult mai sigură pe ea. 

Nici lui nu i-ar strica puțină încredere în sine, căci 
balul acela avea să fie și prima lui ieșire în societatea 
londoneză. 

Se înrolase în armată înainte de a avea ocazia să vină 
la Londra asemenea altor tineri gentilomi. 

Dacă nu ar fi fost... 

Kenneth alungă însă acel gând. Deși mama lui vitre- 
gă fusese șarpele din Paradis, propria lui slăbiciune fă- 
cuse ca situația să devină din dificilă imposibilă. Primise 
exact ce meritase. 

Se făcuse aproape ora pânzului când ajunse la reșe- 
dința Seaton. Pe o măsuţă din hol îl aştepta o invitație 
la balul dat de Candover. Michael și prietenii lui erau 
cât se poate de eficienţi. 

Urcă la birou şi îl găsi pe Sir Anthony discutând cu 
George Hampton. 

- A, Kenneth, ai sosit la fix ca să îl ajuţi pe George să 
găsească o imagine în seif, spuse Sir Anthony. 

- Seif, domnule? 

- Este vorba despre o cămară de la parter care a fost 
transformată în depozit pentru tablouri. O să îţi arate 
George unde este. M-aș duce chiar eu, dar am un cli- 
ent aici pentru o ședință, continuă el, dându-i cheia lui 
Kenneth, după care ieși. 

-Am nevoie de originalul unuia dintre tablourile 
lui Anthony pentru a face o gravură după el, îi explică 
Hampton luând o lampă cu ulei aprinsă. 

- Este vorba despre unul dintre tablourile din seria 
despre Waterloo? întrebă Kenneth în timp ce coborau 

scările, gândindu-se că trebuia să profite de acest mo- 
ment pentru a vorbi cu Hampton în privat. 

- Da, cel cu asediul castelului Hougoumont. Pri- 
mele două sunt terminate, și, de îndată ce Anthony îl 
finalizează, o să fac o gravură şi după cel cu Welling- 
ton. Seria de tablouri va avea un succes răsunător, și 
vrem să avem gravurile gata de vânzare odată cu deschi- 
derea expoziţiei. 

- Pare o afacere bună. 

- Cum sunt fiul unui negustor din Kent, am spiritul 
comerțului în sânge, spuse Hampton pe un ton sec, pe 
care Kenneth nu îl rată. Și exact așa ar trebui să fie k 
crurile. Dacă lumea ar fi condusă de gentilomi, am trăi 
încă în peșteri. 

- Nu am vrut să vă insult, dimpotrivă. 

- Scuze, spuse Hampton. Am fost cam prea sensibil 
în legătură cu acest aia încă de când am plecat de 
acasă pentru a învăța la Școala Academiei Regale. Mi s-a 
spus în mod frecvent că nu sunt un gentilom și nici nu 
voi fi vreodată. 

-Cu siguranţă sunt puţini studenţi la academie care 
au origini nobile. Tatăl domnului Tuner nu era, cumva, 
bărbier? 

- Da, spuse Hampton pe același ton sec, dar nu 
cred că a făcut greșeala de a se împrieteni cu colegii lui 
aristocrați. 

Oare Hampton îl detesta pe Sir Anthony pentru că 
avea origini nobile? Kenneth se îndoia că acesta din 
urmă ar insulta în mod voit pe cineva de rang inferior, 
deși avea acea aroganță naturală care putea fi destul de 
enervantă. 

-Nu aţi fi fost acceptat la academie dacă nu aţi fi fost 
talentat și motivat, spuse Kenneth, în speranța că avea 
să afle mai multe. 

Chipul lat al lui Hampton se relaxă, căpătând o 
expresie nostalgică. 

-Ziua în cate am fost admis a fost cea mai fericită 
din viața mea. Îmi plăcuse dintotdeauna să desenez, și 
până și tatăl meu a recunoscut că mă pricepeam la asta. 
M-am dus la Londra cu visuri mărețe. Aveam să devin 


- 

cel mai bun pictor din Anglia, mai bun decât Reynolds 
şi Gainsborough laolaltă. Ce fantezii prostești de tine- 
rețe! spuse el oftând. 

Cuvintele lui erau cât se poate de familiare, căci şi 
visurile de tinereţe ale lui Kenneth fuseseră similare. 

Nici măcar acum nu putea să nu spere în secret că 
avea să se dovedească un talent înnăscut pentru pictura 
în ulei, că avea să poată crea opere care să rămână în 
istorie. În loc de asta, însă, nu putea picta nici măcar o 
natură moartă demnă de a-i purta numele. 

Ajunseră la parter și trecură de bucătărie și de ho- 
lul servitorilor, îndreptându-se spre partea din spate a 
casei. Kenneth observase ușa aceea, dar presupusese că 
ducea la o cămară oarecare. 

-Poate nu v-aţi atins ţelurile pe care le-aţi urmărit 
la început, dar aţi devenit cel mai cunoscut gravor din 
Anglia. Cu siguranță că asta vă mulţumeşte, spuse 
Kenneth în timp ce introducea cheia în broască. 

- Da, așa este, consimţi Hampton şi intră în seif. Îmi 
asigură şi un stil de viață confortabil. Însa a fost o lovitu- 
ră pentru mine când am început cursurile la academie 
şi m-am regăsit pentru prima oară în viață printre alții 
mai talentați decât mine. Chiar și la vârsta de şaispreze- 
ce ani, talentul lui Anthony era atât de copleșitor, încât 
putea să frângă aripile muritorilor de rând. Văzându-i 
operele, mi-am dat seama că nu voi putea fi niciodată la 
fel de bun ca el. 

- Şi, cu toate acestea, ați devenit prieteni. 

- Poate nu suntem la fel de talentaţi, dar iubim 
amândoi arta, spuse Hampton pe un ton contemplativ. 
Asta este valabil și pentru Malcolm Frazier. Sub supe- 
rioritatea lui de aristocrat se ascunde o pasiune devo- 
ratoare pentru artă. Timp de treizeci de ani, această 
legătură a păstrat prietenia noastră, în ciuda diferențe- 
lor dintre noi. 

Pasiunea aceea împărtășită le făcuse prietenia să rezis- 
te în ciuda aventurii lui Hampton cu Helen Seaton. 

Kenneth n-ar fi fost la fel de tolerant dacă ar fi fost 
vorba despre soția lui. Se întrebă dacă nu cumva gravorul 

îl înșelase pe prietenul lui mai de succes cu o satisfacție 
bine ascunsă. Gelozia putea îmbrăca multe forme. 

Se uită în jur prin seif. Era o încăpere răcoroasă și 
uscată, cu ferestre înalte și înguste, plină cu rafturi speci- 
ale pentru tablouri. Scoase cel mai apropiat tablou de la 
locul lui. Acesta înfățișa într-o manieră încântătoare și 
tulburătoare o nimfă seducătoare care atrăgea un tânăr 
vanitos la pierzanie într-un lac din pădure. 

- Cu siguranţă este un tablou de-al Rebeccăi, nu de-al 
lui Sir Anthony. 

-Ţi-a arătat lucrările ei? întrebă Hampton cu o pri- 
vire oarecum mirată. Ăsta chiar e un privilegiu rar. 
Da, este unul dintre tablourile ei. A fost pictat la scurt 
timp după fuga ei. Tânărul care este târât în apă seamă- 
nă grozav cu nenorocitul care a sedus-o, spuse el cu un 
licăr de amuzament în privire. 

Kenneth puse la loc tabloul, bucuros că Rebecca găsi- 
se o modalitate de a fi chit cu individul. 

- Tabloul cu asediul castelului Hougoumont are ace- 
leași dimensiuni ca restul din serie? 

- Da, şi, prin urmare, ar trebui să fie în acest raft, 
spuse Hampton, tragând afară o pictură de mari di- 
mensiuni și oprindu-se apoi cu răsuflarea în gât și cu o 
expresie de durere pe chip. 

Kenneth îi înţelese reacția când văzu tabloul. Era un 
crochiu rapid în ulei cu Helen Seaton, dar o altă Helen, 
nu cea zâmbitoare din portretul din birou. Aici era îm- 
brăcată în veșminte clasice grecești și se plângea cerului 
cu tristeţe, cu părul ei roșcat curgându-i pe umeri aseme- 
nea unor râuri de sânge închegat. 

- Dumnezeule! exclamă el. Ce-ar trebui să reprezinte 
asta, o femeie troiană după distrugerea cetăţii? 

- Posibil. Sau poate era... doar Helen, spuse Hamp- 
ton cu privirea golită de orice expresie, după care împin- 
se la loc tabloul pe raft și întinse mâna după altul. 

-Am auzit că dumneavoastră ați descoperi corpul 
după accident, spuse Kenneth, întrebându-se ce Dum- 
nezeu voise Hampton să spună. 

- Călăream pe dealuri în ziua aceea, urmând una 
dintre potecile mele obișnuite, fără să îmi ocup mintea 

cu ceva, răspunse Hampton încuviințând din cap cu 
un aer sumbru. Apoi am observat cu colțul ochiului o 
mişcare ciudată, care nu se potrivea deloc cu peisajul. 
M-am întors să cercetez mai îndeaproape și am observat 
o siluetă verde căzând de pe Skelwith Crag. 

-Chiar ați văzut-o căzând? întrebă Kenneth uimit. 
Aţi mai observat ceva ciudat la fața locului? continuă el, 
după ce gravorul îi confirmă cu o mișcare a capului. 

-Ce vreţi să spuneţi? întrebă Hampton. 

- Mai era cineva cu ea sus pe stâncă? 

- Sigur că nu, spuse el nedumerit. Deși vederea mea la 
distanță este atât de precară, încât ar fi putut fi un echi- 
paj întreg cu ea pe stâncă și tot n-aș fi observat. Am vă- 
zut doar acea fragilă siluetă umană căzând în gol. Apoi 
am mers în galop până la Ravensbeck, cea mai apropi- 
ată casă din zonă. Sperasem cu disperare că Helen avea 
să fie acolo și avea să îmi râdă în nas de temerile mele, 
dar... dar nu am fost deloc surprins că nu era. 

Ce păcat că Hampton nu vedea mai bine! 

- De ce nu aţi fost surprins? 

- Dar ce este cu atâtea întrebări? replică Hampton cu 
o privire ostilă. 

-Toată lumea se comportă atât de ciudat în legătu- 
ră cu moartea ei. Am fost îngrijorat, pentru că știu că 
Rebecca se mai resimte încă din cauza asta. 

Aerul de ostilitate pieri, însă Hampton nu mai era 
dispus să retrăiască momentul. 

- Toată lumea a fost tulburată de moartea lui Helen, 
căpitane. Să scoatem tabloul acela din capăt, cred că 
este cel pe care îl căutăm. 

Kenneth îl ascultă fără o vorbă. I se oferise o altă pie- 
să a mozaicului, care era la fel de nefolositoare ca toate 
celelalte. 


Kenneth îl ajută pe Hampton să împacheteze tabloul 
într-o ladă specială, pentru a o transporta până la atelie- 
rul acestuia, apoi se duse sus. 

Le etajul al doilea, le întâlni pe Rebecca și Lavinia, cu 
braţele pline de țesături colorate. 

- Voi două păreți foarte mulțumite de voi înșivă, ob- 
servă el. Ce ați pus la cale? 

-Mi-am găsit ceva de îmbrăcat pentru bal, îi explică 
Rebecca. Lavinia mi-a sugerat să modific una dintre ro- 
chiile mamei mele, spuse ea mângâind un val de mătase 
de culoarea chihlimbarului care se revărsa din grămada 
de materiale. Cred că o voi alege pe aceasta. 

Kenneth ridică trena rochiei și o săltă până ajunse la 
același nivel cu chipul ei. 

- Perfect, culoarea aceasta îţi face ochii să capete ace- 
eaşi nuanță de chihlimbar ca rochia. 

Își plecă genele când Kenneth îi atinse fără să vrea 
obrazul cu mătasea rochiei și își feri privirea, în timp ce 
inima îi bătea dintr-odată mai tare. 

- Bănuiesc că ai primit și tu o invitaţie la bal? 

Kenneth dădu aprobator din cap. 

- Din fericire, am nişte haine de seară de pe când 
eram încartiruit la Paris, dar te previn că nu am nici o 
şansă să îţi fur gloria, spuse el. 

- Păi nu-i nimic de furat, spuse ea sec. Cu toate aces- 
tea, Lavinia mă tot asigură că nu o să mă fac de rușine. 

- Așadar, o să fii prea ocupată pentru ședința de pic- 
tat din această după-amiază? 

- O să fiu prea ocupată? întrebă Rebecca, aruncân- 
du-i o privire Laviniei. 

- Din păcate, cred că da, spuse aceasta zâmbind, ca 
o mătușă plină de afecțiune. Trebuie să mergem pe la 
mine ca să facă servitoarea mea modificările necesare. 
Apoi va trebui să alegem accesoriile. Terminăm totul 
astăzi, și de mâine te vei putea întoarce la munca ta. 
În timp ce le studia pe cele două femei, Kenneth își 
dădu seama cât de bine se simţea Lavinia. Li plăcea să fie 
de ajutor. Ce păcat că nu avusese niciodată copii! 

- Dar se pare că aveţi mai multe rochii acolo, remar- 
că el. 

- Lavinia vrea să fiu pregătită în caz că mă port atât 
de frumos, încât sunt invitată apoi și în altă parte, răs- 
punse Rebecca, înainte să înceapă să coboare scările ală- 
turi de Lavinia. 

Privind silueta graţioasă a Rebeccăi, Kenneth se gân- 
di la un mic cadou pe care i l-ar putea face în cinstea 
primului ei bal. Spre deosebire de pictura în ulei, era 
ceva la care se ştia că se pricepe. 

Împărţit între frustrările N pă de cercetările lui și lec- 
ţiile de pictură, pentru el era bine-venit un proiect care 
să poată fi dus la bun sfârșit. 


capitolul 16 


Emma, servitoarea Laviniei, făcu ultimele ajustări la 
părul Rebeccăi înainte de a scoate bucata de material 
care proteja rochia de culoarea chihlimbarului, după 
care Lavinia începu să îi studieze opera alături de ea. 

- Da, este chiar bine, anunţă Lavinia. Te poți uita în 
oglindă acum. 

Rebecca o ascultă și se opri uimită în fața oglinzii, tră- 
gând adânc aer în piept și făcând să sclipească mărgelele 
de cristal de pe corsajul rochiei. 

Emma modificase rochia atât de bine, încât îi venea 
perfect, iar împletiturile și buclele din coafură îi confe- 
reau acel aer sofisticat de care avea atâta nevoie. 

-Cred că aţi reușit să faceţi, vorba proverbului, sită 
de mătase din coadă de câine, spuse ea. 

- Prostii, draga mea, spuse Lavinia pe un ton sever, în 
timp ce Emma chicoti. În ciuda eforturilor tale de a-ţi 
ascunde frumuseţea, ai fost întotdeauna prezentabilă. 
Acum mai ai nevoie doar de niște bijuterii. 

Rebecca deschise cutia lăcuită care îi aparținuse ma- 
mei ei. Înghiţi în sec şi alese câteva bijuterii din aur: 
un colier și o brățară formate din zale meșteșugit între- 
tesute, o pereche de cercei delicați, lungi, și un pieptene 
cu filigran. 

- Pe acestea le vreau, spuse ea. 

-Nu sunt puţin cam prea simple? întrebă Lavinia 
încruntându-se. 

- Nu, spuse Rebecca înfigând pieptenele în ruloul 

eu de păr de la ceafă și ibn isi apoi și celelalte 
Bijuterii. Întoarse capul pentru a vedea rezultatul. Aurul 

completa în mod dramatic strălucirea chihlimbarului 
și a părului ei roșu. 

- Minunat, spuse Emma suspinând plină de satis- 
facţie. 

-Este o plăcere să lucrezi cu un artist, încuviință 
Lavinia. Arăți superb, draga mea. Acum a sosit momen- 
tul ca Emma să mă facă și pe mine prezentabilă. Din 
păcate, la vârsta mea, teamă mi-e că e o sarcină mult 
mai dificilă. 

- Nu mai spune asemenea prostii legate de vârsta ta, 
replică Rebecca râzând. Arăţi cel puţin cu zece ani mai 
tânără decât ești de fapt și ai o prezență pe care ar invi- 
dia-o și o regină. 

- Nu cred că vreo regină s-ar da în vânt să arate ca 
mine, poate doar o curtezană cu adevărat de succes, 
spuse Lavinia pe un ton obraznic. Au revoir. Ne vedem 
la bal. 

După ce Lavinia plecă, Rebecca își examină ținuta 
cu detașare, de parcă și-ar fi analizat unul dintre tablo- 
uri, fără a găsi vreun defect. Arăta cât se putea de bine. 
După ce îşi culese pelerina de catifea de culoarea cioco- 
latei, ieși din cameră și se duse să bată la ușa tatălui ei. 

- Tată, o să cobor acum! spuse ea. 

Când Sir Anthony deschise ușa, Rebecca îl văzu cum 
păleşte și începe să respire întretăiat. 

- Arăţi de parcă nu ai fi de pe lumea asta, la fel ca 
Helen. 

- Sunt mai scundă și nu sunt frumoasă, spuse 
Rebecca și începu să se învârtă, pentru ca el să observe 
efectul de ansamblu. 

-Mai scundă, cu siguranță, spuse el cuprinzând-o cu 
privirea lui pătrunzătoare. Culoarea asta te prinde mult 
mai bine decât muselina aceea albă pe care erai obligată 
să o porţi la balul tău de debut. Imi pare rău că nu voi fi 
de față să îţi admir triumful, spuse Sir Anthony. 

- Ai primit şi tu o invitaţie la bal, nu? Cu siguranţă, 
ai putea să te răzgândeşti şi să vii. 

- Mi-am pierdut gustul pentru evenimente atât de 
grandioase, spuse el clătinând din cap. O să fii pe mâini 
bune alături de Kenneth. 

- Ar face bine să fiu. A fost ideea lui, până la urmă, 
spuse ea posomorâtă, după care se întoarse și cobori 
în salon, de unde aveau să fie luați de Michael și de 
Catherine Kenyon în spaţioasa lor trăsură purtând bla- 
zonul familiei Ashburton. 

Kenneth se afla deja în salon și se întoarse când intră 
ea. Rebecca fu surprinsă de cât de bine i se potriveau 
hainele de seară. De vreme ce era prea bine clădit pen- 
tru a purta haine după ultima modă, alesese în mod 
înțelept să se îmbrace cât de simplu putea. 

Pantalonii crem, vesta simplă din piele de bivol şi 
haina de un albastru-închis îl făceau să arate distins, as- 
cunzând forța lui fizică și aerul autoritar înnăscut. Una 
peste alta, era o privelişte impresionantă. De data aceas- 
ta, însă, nu mai voia să îl picteze, ci să îl sărute. 

- Arăţi minunat, Rebecca, spuse el, avansând spre ea 
şi luându-i mâna într-a lui. Vei fi la fel de impunătoare 
ca orice doamnă de acolo. 

Admiraţia din ochii lui o făcu să simtă furnicături pe 
şira spinării. Se gândi serios să îl sărute, dar Dumnezeu 
știa unde putea duce asta. 

- Mă voi mulțumi să mă integrez fără să atrag atenţia, 
spuse ea strângându-i ușor mâna şi apoi dându-i dru- 
mul. Acestea fiind spuse, aș prefera să rămân acasă și 
să pictez. 

- O să ai parte de o seară splendidă, memorabilă, 
spuse el râzând. Îţi promit asta, continuă, traversând ca- 
mera și ridicând ceva de pe masă, după care se întoarse 
ezitând spre ea. 

-Am un mic cadou pentru tine, o amintire a primu- 
lui tău bal, spuse el, dându-i un evantai. 

Rebecca deschise bețişoarele de fildeș şi izbucni în 
râs. Ţesătura de mătase era pictată de mână cu un mo- 
del minunat de frunze și flori, iar sub o inflorescență 
stătea ascuns un pisoi roșcat jucăuș. 

- Tu ai pictat asta, nu-i așa? Nimeni nu ar putea crea 
așa ceva, şi mai ales cu culori atât de potrivite, spuse ea 
alăturând evantaiul rochiei. 

-Nu a fost greu, din moment ce îți văzusem rochia, 
replică el pe un ton nepăsător, deşi Rebecca putea ob- 
serva cât era de mulțumit de reacția ei. 

De această dată chiar îl sărută, ridicându-se pe vârfuri 
pentru a-i atinge în trecere buzele, doar pentru a se re- 
trage apoi la fel de repede. Lăsă la o parte evantaiul pe 
care şi-l cumpărase cu două zile în urmă şi îl studie mai 
îndeaproape pe cel de la Kenneth. 

Deși evantaiele pictate pe comandă nu erau ceva 
neobișnuit, acesta era excepțional. 

- Tehnica ta de a picta cu acuarele este cu adevărat 
remarcabilă. Te pricepi să amesteci straturile pentru a 
profita la maximum de transparenţa mediului, spuse ea. 

- Pictatul evantaiului a fost o pauză binevenită de la 
problemele pe care mi le pune pictura în ulei, replică el. 

- Dacă te hotărăşti să renunţi la pictura în ulei, ai 
să te descurci minunat ca pictor de acuarele. Ştii că se 
acceptă și tablouri în acuarelă la expoziția Academiei 
Regale, nu? 

-Nu ştiam asta, spuse el surprins. Nu am fost nicio- 
dată la o expoziţie de-a Academiei Regale. 

- Ar trebui să trimiţi câteva dintre acuarelele tale, zise 
ea închizând evantaiul și trecându-și suportul lui peste 
încheietură. 

- Dar nu pot trimite lucrări la Academia Regală! ex- 
clamă el consternat. 

- Ba sigur că poţi, replică ea. 

Kenneth era încă uluit peste măsură când auziră zgo- 
mot de copite și de roți pe stradă. În mod vizibil ușurat, 
se duse la fereastră și trase una dintre draperii. 

- Au venit, e momentul să mergem, spuse el luându-i 
pelerina și ținându-i-o ca să se poată îmbrăca. 

Rebecca se strecură în pelerină, devenind și mai con- 
ştientă de moliciunea catifelei bogate și de trupul cald 
şi robust al lui Kenneth din spatele ei. Tânjea să se spri- 
jine de el. El avea să o ia în braţe și poate să o sărute 
pe gât... 

- Trebuie să fie foarte convenabil să fii fratele unui 
duce, spuse ea cu răsuflarea puţin întretăiată. Michael 

și Catherine se pot bucura de tot ce oferă reședința 
Ashburton fără a avea ceva de plătit. 

-E mai mult decât convenabil, în acest caz, e chiar 
un mic miracol, spuse Kenneth îmbrăcându-și la rândul 
lui pelerina și deschizând apoi ușa salonului, ca ea să 
poată ieși. 

- În anii ce-au trecut de când l-am cunoscut eu, 
Michael a fost la fel de înstrăinat de familia lui cum am 
fost și eu, din multe puncte de vedere chiar mai mult 
decât mine, pentru că eu măcar vorbeam cu sora mea. 
Este meritul fratelui lui, Stephen, că au reluat relaţiile 
dintre ei. Acesta a făcut tot posibilul să repare lucrurile 
când a devenit duce, anul trecut. 

Rebecca găsi povestea interesantă. Oare era vreo șan- 
să ca tatăl ei și fratele lui să se împace? Probabil că nu. 
Lord Bowden ar trebui să facă prima încercare, și în 
mod evident nu era genul de om iertător. 

Rebecca ieși oftând. Erau mult prea multe certuri 
pe lume. 

Un bal era un eveniment deosebit din punct de 
vedere vizual. Strălucirea cupeurilor lăcuite, torțele care 
se ridicau înflăcărate în întunericul nopţii și lucirea 
somptuoasă a ţesăturilor bogate! Din nefericire, dorinţa 
Rebeccăi de a o lua la sănătoasa o făcea să nu poată 
aprecia aceste lucruri la adevărata lor valoare. Se simțea 
depășită de sunetele și de imaginile care o înconjurau. 
În mod realist, îşi dădea seama că aveau să fie foarte 
puţini oameni care să-i observe prezența, dar mâna 
ei se blocă pe braţul lui Kenneth în timp ce avansau 
prin coada de invitaţi. Ura din tot sufletul mulțimile 
de oameni. 

Chiar în faţa lor, Michael și Catherine salutau fami- 
lia Candover. Le recunoscu pe gazde din portretul re- 
cent al tatălui ei: ducele, înalt și brunet, cu o înfățișare 
impunătoare, și frumoasa lui ducesă blondă care reușea 
să fie pe cât de splendidă, pe atât de plină de viaţă. 

-Aş vrea să îţi prezint doi buni prieteni de-ai mei, 
spuse Michael în timp ce Catherine o îmbrățișa pe du- 
cesă. Lord Kimball, un camarad de arme, ofițer din re- 
gimentul 95, şi domnișoara Seaton. 

Rebecca își dori să se facă nevăzută, însă privirile care 
se întoarseră spre ea nu erau decât prietenoase, fără 
vreo urmă de condamnare, așa cum se așteptase după 
ce își ruinase reputația. 

- Bine aţi venit, spuse ducele strângându-i călduros 
mâna lui Kenneth. Michael mi-a vorbit adesea despre 
dumneavoastră, continuă el, după care îi făcu o reve- 
rență Rebeccăi, cu o luminiţă jucăușă în privire. Este o 
plăcere să întâlnesc cea mai frumoasă creație a lui Sir 
Anthony Seaton. 

-Mă bucur atât de mult să vă întâlnesc în sfârșit, 
domnişoară Seaton, spuse ducesa în timp ce Rebecca 
roşi. Nu vă pot învinui că aţi evitat atelierul tatălui 
dumneavoastră în timp ce ne făcea portretul, continuă 
ea. Fiul meu s-a aflat tot timpul într-o stare cât se poate 
de periculoasă. 

- E greu pentru un copil așa mic că stea nemișcat atâ- 
ta vreme, dar cred că portretul copilului dumneavoastră 
a ieșit foarte bine. Este un băieţel frumos, spuse Rebecca 
timid, amintindu-și că lui Catherine îi plăcuse să audă 
complimente despre bebelușul ei. 

- Mulţumesc, spuse ducesa radiind de fericire, și eu 
cred asta, seamănă foarte mult cu tatălui lui, nu-i așa? 

Rebecca se întrebă dacă toate mamele mândre de 
copiii lor dădeau același răspuns sau doar cele care își 
adorau soţii. Aceeași legătură subtilă care părea să existe 
între Michael şi Catherine se observa și la duce și du- 
cesă. Dacă nu erau atenți, oamenii ăștia aveau să dea 
naștere unor zvonuri pozitive despre căsnicie. 

- Cum te descurci? murmură Kenneth în timp ce 
grupul lor intra în sala de bal. 

- Mă simt copleșită, spuse ea cu o grimasă. 

-Nu mă surprinde, replică el mângâindu-i mâna 
acolo unde îi întâlnea braţul. Pentru cineva atât de con- 
ştient de culori, de forme și de mișcare, o scenă ca aceas- 
ta ascunde mult mai multe lucruri. E ca şi cum te-ai 
îneca într-un torent de stimuli vizuali. 

- Dumnezeule, bâigui ea, surprinsă, crezi că de asta 
mi-a displăcut dintotdeauna aglomeraţia? 

- Parţial, cel puțin. Dacă adaugi la asta timiditatea ta 
înnăscută și trecutul tău imoral, spuse el tachinând-o, 
atunci nu e nici o surpriză că ai evitat evenimentele 
de socializare. 

-Dar dacă un bal mi se pare copleșitor pentru că 
sunt artist, probabil că şi asupra ta are același efect. 

- Dacă e posibil, evit asemenea evenimente, recunos- 
cu el, dar sunt obișnuit. Este ceva minor în comparaţie 
cu un câmp de bătălie. 

- Înţeleg, spuse ea zâmbind. 

Orchestra începu să interpreteze un vals. 

- Îmi acordaţi acest dans, domnişoară Seaton? între- 
bă el formal. 

- Cu plăcere, Lord Kimball, spuse ea bucuroasă că 
găsise o scuză pentru a se regăsi în cercul protector al 
braţelor lui Kenneth. 

Chiar și prin mănuși era cât se poate de conştientă 
de atingerea lui și de modul seducător în care mâna lui 
se odihnea pe talia ei. În timp ce se învârteau în ritmul 
muzicii, suspină de plăcere. 

- Suspinul ăsta înseamnă că te-am călcat deja pe 

picior? întrebă el precaut. 
___=Nu, deloc, spuse ea zâmbindu-i cu multă afecțiune. 
Înseamnă că, dacă nu te îndepărtezi mai mult de câțiva 
metri de mine pentru tot restul serii, aș putea chiar să 
mă simt bine la acest bal. 

El îi răspunse cu un zâmbet. Calmul lui i se trans- 
mise și ei, risipindu-i temerile și creând un văl cald 
de dorință. 

O lecţie cu fostul ei profesor de dans într-o după-amia- 
ză O ajutase să își recapete încrederea în ea. Corpul ei nu 
numai că își amintea pașii, ci chiar se bucura de ritm și 
de mișcări. Își dădu seama și de faptul că, pentru cineva 
care nu se omora după baluri, Kenneth era un dansator 
foarte bun. Da, această ocazie avea să fie una încununa- 
tă de succes, 

Colţul sălii de bal în care se aflau ei deveni un loc de 
întâlnire. Familia Kenyon aduse prieteni să îi cunoască. 
Făcu cunoștință cu cale două contese identice și cu so- 
ţii lor arătoși, cu o femeie micuță cu înfățișare exotică, 

americancă, căsătorită cu un blond fermecător, care îl 
întâlnise pe Kenneth pe continent, cu un conte cu te- 
nul măsliniu cu soţia lui cea senină și cu alți oaspeţi care 
îl ştiau pe tatăl ei și îi respectau opera. 

Dansă cu bărbaţii și râse cu femeile, conştientă că era 
înconjurată cu căldură și protecţie. Toate acestea erau re- 
zultatul rugăminţii adresate de Kenneth către Michael. 
Nici nu ştiuse ce dar minunat îi oferea. 

După ce dansă un reel! cu Michael, deschise evantaiul 
și începu să își facă vânt, discutând cu partenerul ei în 
timp ce îl aştepta pe Kenneth să se întoarcă de la dans 
cu Catherine. Apoi Lord Strathmore, unul dintre prie- 
tenii lui Michael, se apropie, aducând cu el un tânăr. 

-Mi s-a cerut să fac prezentările, anunţă el. 

Rebecca zâmbi încurajator, întrebându-se dacă făcuse 
vreo cucerire, deși, desigur, nu își dorea așa ceva, cu atât 
mai puţin pe cineva care părea mai tânăr decât ea. Părea 
totuși un tânăr plăcut. 

- Domnișoară Rebecca Seaton, faceţi cunoștință cu 
onorabilul Henry Seaton, continuă Strathmore. 

- Doamne, Dumnezeule! exclamă ea. Suntem rude? 

- Sunt vărul dumneavoastră Hal, spuse tânărul cu 
un zâmbet molipsitor. Moştenitorul lui Lord Bowden. 
Chiar dacă taţii noștri nu îşi vorbesc de atâta vreme, nu 
văd de ce noi doi am fi duşmani. 

-Nici eu, spuse ea cu un zâmbet năucitor, uimită de 
plăcerea pe care o resimțea fiindcă își descoperea noi 
rude. Silueta lui compactă și trăsăturile erau foarte simi- 
lare cu ale tatălui ei. Chiar în această seară mă gândeam 
cât de tragice sunt certurile în familie. 

-Mai ales una care a început cum a început în cazul 
familiei Seaton, spuse el cu o luminiţă în privire. Pot 
înțelege că tatăl meu s-a supărat când fratele lui mai mic 
i-a furat logodnica de sub nas, dar, din întâmplare, sunt 
foarte atașat de mama pe care mi-a ales-o și se pare că şi 
bătrânul e destul de atașat de ea. 

Rebecca ştia că Lord Bowden se căsătorise și avea doi 
fii, iar căsătoria părea să fi fost una fericită. Ce păcat 

că asta nu reușise să aline orgoliul rănit al unchiului ei 
şi trădarea pe care o resimțea. 

- Bănuiesc că unchiul nu vrea să mă vadă vreodată, 
spuse ea cu regret, dar poate într-o bună zi o voi putea 
întâlni pe Lady Bowden. 

-Zis și făcut. Chiar ea m-a trimis la dumneavoas- 
tră. Vă pot duce să o cunoaşteţi! întrebă el oferindu-i 
braţul. 

Rebecca îl rugă pe Michael să îi spună lui Kenneth 
unde plecase, după care luă braţul oferit de vărul ei și îl 
însoți în partea opusă a sălii. Lady Bowden stătea cu un 
grup de femei mai în vârstă, dar se ridică și avansă când 
îl văzu pe fiul ei apropiindu-se cu Rebecca. Era și mai 
scundă decât Rebecca și deloc frumoasă, dar avea un 
păr argintiu minunat și o osatură rafinată. 

- Mamă, fă cunoștință cu verișoara Rebecca, spuse 
Hal. 

- Ce plăcere, draga mea, zise ea aruncândur-i o privire 
fiului ei. Acum, Hal, du-te să ne aduci niște limonadă 
sau altceva răcoritor. 

Acesta chicoti și îi făcu pe plac. 

Lady Bowden se întoarse spre Rebecca, în timp ce 
ochii ei de un albastru-deschis o studiau cu viu interes. 

-Am știut că eşti fiica lui Helen de când ai intrat 
în sală. 

- Aţi cunoscut-o pe mama mea? 

- O, da. Proprietatea tatălui meu se învecina cu mo- 
şia Bowden. Am crescut împreună cu Marcus și cu 
Anthony. Taţii noștri se gândeau cumva să realizeze o 
căsătorie care să înrudească familiile, dar apoi Marcus 
a întâlnit-o pe Helen și s-a îndrăgostit nebunește de ea. 
Nu îl poţi învinovăţi, era o ființă încântătoare, toți ti- 
nerii erau îndrăgostiți de ea, spuse Lady Bowden cu un 
zâmbet ușor trist. Dar, desigur, tu știi cum era. Condo- 
leanțele mele pentru pierderea suferită. 

- Mulţumesc, îi ducem cu toții dorul, spuse Rebecca 
încet. Sunteţi foarte bună că vorbiți cu mine în ciuda 
separării dintre familiile noastre. 

-Nu am nimic cu tine, copila mea, spuse Lady 
Bowden. li datorez totul lui Helen. Dacă nu ar fi fugit 
cu Anthony, nu m-aş fi căsătorit niciodată cu Marcus. 

Rebecca înțelese dintr-odată întreaga poveste: cum 
Lady Bowden crescuse cu Marcus și ajunsese să îl iu- 
bească, gândindu-se că avea să fie soția lui, îndurând 
în tăcere durerea resimţită când îl pierduse în favoa- 
rea unei alte femei și apoi angoasa ei când Anthony și 
Helen fugiseră împreună. Într-un final, Marcus se în- 
torsese la fata din vecini, dar, în inima ei, Lady Bowden 
purta dureroasa povară dată de conștientizarea faptului 
că nu fusese prima lui alegere. 

- Lord Bowden se află aici în această seară? întrebă 
Rebecca, ascunzând faptul că înţelesese cum stăteau 
lucrurile. 

- Nu. Dacă s-ar fi aflat aici, nu te-aș fi putut întâlni, 
spuse Lady Bowden, și umbra unui zâmbet îi flutură pe 
chip. Nu aș face ceva ce mi-ar interzice soțul meu, însă 
nimic din ceea ce nu ştie nu îi poate face rău. 

Rebecca râse. 

- Mi-aș dori să ne cunoaștem mai bine, Lady Bowden, 
dar bănuiesc că nu este posibil. 

-Te rog să îmi spui mătușa Margaret, zise ea ţuguin- 
duşi buzele. Sigur că nu ne putem vizita, dar poate că 
uneori aș putea să îți trimit un bilet în care îţi transmit 
când ies să mă plimb prin parc la ore la care e puţin 
probabil să fim văzute. 

-Mi-ar plăcea, spuse ea luând mâna celeilalte fe- 
mei într-ai ei preţ de o clipă. Pe data viitoare, mătușă 
Margaret. 

Zâmbind, Rebecca își croi drum pe marginea sălii 
de bal. După ce cadrilul se încheie, avea să vină rândul 
dansului de dinainte de cină, la care urma să îl aibă 
partener pe Kenneth. De-abia aștepta să îi povestească 
despre mătușa și despre vărul ei. 

Apoi, în timp ce pășea prin sală, simți cum i se 
scurge toată bucuria de pe chip când dădu nas în nas 
cu cele două surori care o chinuiseră cel mai mult de-a 
lungul unui an groaznic pe care îl petrecuse la o şcoală 
pentru tinere doamne. În urmă cu zece ani, Charlotte 

i Beatrice erau două puritane arogante și nu se schim- 
Dasena deloc. 

- Dumnezeule mare, Beatrice, aveai dreptate, chiar 
Rebecca Seaton este, spuse Charlotte plină de dispreț în 
timp ce Rebecca se holba la ele cu un ghem dureros 
în stomac. Cine ar fi crezut că are atâta tupeu să își scoa- 
tă faţa în societate, ca o femeie decentă? 

- În mod evident, dragul de duce și ducesa nu cunosc 
trecutul ei, spuse Beatrice cu nările în vânt, de parcă i-ar 
fi mirosit a pește stricat. Este de datoria noastră să îi 
informăm, continuă ea, după care îi întoarseră spatele 
ostentativ, făcându-se că nu o bagă în seamă. 

Rebecca rămase acolo tremurând, știind că ar trebui 
să plece pur și simplu, fiind însă incapabilă să se miște. 
Răutatea lor avea un efect și mai puternic, mai ales că 
nu se mai aștepta la așa ceva. 

- Ah, iată-vă, domnişoară Seaton, vreau să vă prezint 
cuiva, auzi ea apoi o voce profundă. Era însuși ducele de 
Candover, care trecu pe lângă Charlotte și Beatrice 
de parcă acestea ar fi fost invizibile, luând apoi mâna 
Rebeccăi și așezându-i-o pe cotul lui. Eu şi Margot sun- 
tem atât de încântați că aţi acceptat, în sfârșit, invitația 
la unul dintre balurile noastre. Sper că vă distrați. 

Rebecca dădu din cap, fără a scoate o vorbă. Foste- 
le ei colege de școală îl priveau pe duce cu ochii mari, 
şocate până peste poate. Candover întoarse capul cu o 
răceală studiată și le privi, și expresia lui le făcu pe cele 
două să pălească. Apoi o duse pe Rebecca de acolo în 
timp ce ea se sprijinea de braţul lui, recunoscătoare pen- 
tru ajutor. " 

- Ce le-aţi făcut, Înălţimea Voastră, le-aţi transformat 
în stană de piatră? „treba ea pe un ton inegal, când cele 
două nu îi mai putură auzi. 

-Soția mea o numește „privirea Meduzei“, chicoti el. 
Este un talent destul de modest, dar foarte util. 

- Vă sunt recunoscătoare că m-aţi salvat, însă de ce aţi 
face asta pentru o femeie pe care de-abia aţi cunoscut-o? 

- În general, nu sunt de acord cu lipsa de toleranţă, 
poate pentru că și eu am păcătuit astfel, spuse el privind-o 
cu ochii lui cenușii, gânditori. lar în particular, pentru 

că Kimball vrea să fiți acceptată social. Și, având în ve- 
dere că i-a salvat viața prietenului meu Michael, voi face 
tot posibilul să îi fac pe plac. 

-N-am știut asta, spuse ea. De aceea ați depus atâtea 
eforturi pentru a ne primi pe mine şi pe Kenneth? 

- La început, da, spuse ducele, cu un zâmbet specific 
masculin, apreciativ, dar să ştii că nu e deloc dificil. Sper 
că întâlnirea asta nu ţi-a distrus seara, spuse Candover 
când ajunseră în colțul unde se strânseseră prietenii ei. 

- M-a făcut doar să apreciez cât de norocoasă sunt, 
spuse ea zâmbind. Mulţumesc, Înălțimea Voastră. 

Kenneth se afla într-un grup de bărbaţi, dar se des- 
prinse numaidecât și veni lângă Rebecca. 

- Pari tensionată. S-a întâmplat ceva? întrebă el, luând-o 
de braț şi conducând-o la plimbare prin sala de bal. 

Rebecca îi descrise pe scurt întâlnirea cu rudele ei și 
incidentul neplăcut cu vechile ei colege de şcoală. 

- Este bine că era Candover prin preajmă, spuse 
Kenneth când ea își încheie povestea. Cum el ti-a ținut 
partea așa ostentativ, ar trebui să nu mai ai probleme. 

- Ducele mi-a spus că i-ai salvat viaţa lui Michael, zise 
ea făcându-și vânt cu evantaiul. 

- Poate am făcut-o, răspunse el, întunecându-se la 
faţă. Insă Michael m-a ajutat să îmi păstrez sănătatea 
mentală, ceea ce a fost destul de dificil. 

Rebecca își puse în minte să îl întrebe mai târziu ce 
voise să spună cu asta. 

-Ar fi trebuit să mă gândesc mai devreme la asta, 
continuă Kenneth. E vreo șansă să îl întâlneşti aici pe 
poetul tău cel demn de dispreț? 

- Nici vorbă! După aproape un an de la nefericita 
noastră aventură, a fugit în Italia cu o femeie căsătorită, 
unde și-a dat duhul, cât se poate de poetic, din cauza 
unei febre, spuse ea sec. 

- Demonstrând astfel că există dreptate poetică pe 
lumea asta. 

Rebecca zâmbi. Nu vărsase nici o lacrimă pentru 
Frederick, al cărui egoism îi depășise cu mult talentul. 

- Cât de mult trebuie să stăm aici? întrebă ea, înce- 
pând să se simtă obosită. 

-Michael a dat ordine să fie trasă la scară trăsura 
imediat după cină. Catherine trebuie să se întoarcă la 
bebeluș, și îmi închipui că până atunci te vei fi săturat 
de atâta socializare. 

-Eşti un geniu. Este perfect după cină, spuse ea 
ridicându-se pe vârfuri în timp ce cerceta sala de bal. 
Ai văzut-o pe Lavinia? Trebuie să fi ajuns, dar încă nu 
am dat de ea. 

- Am văzut-o de la distanţă, uluia niște miniștri. Pro- 
blema ta e că ar trebui să fii cu câțiva centimetri mai 
înaltă, spuse Kenneth, tachinând-o din priviri, după 
care începu să analizeze mulțimea în timp ce avansau 
încet prin sală. 

În timp ce îl ţinea de braț, Rebecca făcu un crochiu 
pastel al împrejurimilor, bucuroasă să îi lase lui sarcina 
de a cerceta cu adevărat. 

Apoi se treziră prinși într-o vâltoare și se pomeniră 
față în față cu o femeie a cărei frumuseţe blondă și ale 
cărei bijuterii bogate îi erau familiare. Aceasta se opri în 
faţa lor cu un surâs malițios. 

- Vai, dragă Kenneth, ce minunat să te văd din nou 
după atâția ani. 

Kenneth își întoarse capul pentru a se uita lung la ea 
și se albi la faţă. 

-Nu aș putea spune că e o plăcere neașteptată, repli- 
că el cu voce slabă, așa că mă voi mulțumi să spun doar 
că e o întâlnire neașteptată. 

- Ai devenit mai spiritual, dragul meu, ţi se potrivește 
de minune, spuse ea mijindu-și ochii și ducându-și mâna 
la minunatul colier cu diamante pe care îl purta. Cam 
la fel de bine cum mi se potrivește mie acest colier. 

Rebecca își dădu seama că femeia aceea era Hermione, 


Lady Kimball. 

După prima reacție de șoc, Rebecca o analiză pe ma- 
ma vitregă a lui Kenneth cu detașarea unui medic. Deși 

mulți ar fi putut pretinde că era frumoasă, trăsăturile ei 
erau viciate de o anumită asprime, destul de evidentă. 

-Nu mă aşteptam să te văd aici în această seară, 
spuse Kenneth cu răceală, strângând şi mai mult braţul 
Rebeccăi. Dacă nu mă lasă memoria, încă se mai obiș- 
nuieşte să ţii un an de doliu după soțul tău. 

Sunt îmbrăcată în negru, dragule, și port diamante, 
nu pietre colorate, spuse Hermione arătând spre rochia 
ei extrem de decoltată și spre numărul impresionant de 
pietre preţioase cu care își impodobise corpul volup- 
tuos. Şi, desigur, nu dansez. Cu toate acestea, nu cred 
că tatăl tău și-ar fi dorit să petrec un an întreg izolată. 
A fost cel mai generos şi mai indulgent soț. 

- Se prea poate, dar era și un om care iubea tradiția, 
spuse Kenneth examinându-i disprețuitor rochia. 

-Tu eşti fata lui Anthony, nu-i așa? i se adresă Lady 
Kimball Rebeccăi, ignorând remarca lui Kenneth. 
Te-am văzut uneori alergând grăbită de colo-colo prin 
reşedinţa Seaton. Arăţi foarte drăguţ în vechile haine 
ale mamei tale. 

- Destul, Hermione, izbucni Kenneth. Păstrează-ţi in- 
suletele pentru mine, nu pentru privitorii nevinovaţi. 

- Dacă ai impresia că micuța domnișoară Seaton este 
nevinovată înseamnă că nu prea asculți bârfele, dar nu 
asta contează. Ce păcat de cicatricea aceea, spuse ea exa- 
minându-i faţa cu o privire critică. Oricum nu erai prea 
arătos nici înainte, dar cel puţin ai supravieţuit. M-am 
bucurat, să știi, când am auzit, așa, de dragul vremurilor 
de altădată. 

Preţ de o clipă, Rebecca se temu că Kenneth i-ar 
putea suci gâtul lui Hermione, însă acesta reuși să se 
controleze. 

-La revedere, Hermione, o repezi el. Nu mai avem 
nimic să ne spunem. 

Înainte de a reuși să se îndepărteze alături de Rebecca, 
Hermione îşi ridică mâna și îi mângâie obrazul cu un 
gest de o intimitate provocatoare. 

- Vai, dragă Kenneth, încă te mai roade conștiința aia 
plictisitoare a ta. Sperasem că ţi-a trecut, spuse ea arun- 
cându-i o privire piezișă Rebeccăi, pentru a se asigura 

că aceasta o auzea. Dacă s-ar fi întâmplat așa, am fi pu- 
tut să o luăm de la capăt de unde ne-am oprit cu atâţia 
ani în urmă. 

Nici că se putea o sugestie mai directă. Rebecca se hol 
bă la Kenneth şocată, dar nu citi nici o negare în ochii 
lui, ci doar groaza cuiva care primise o lovitură mortală. 

Știind că trebuia să îl ia de acolo, Rebecca îl trase 
puternic de braț, aruncându-i o ultimă privire mamei 
ei vitrege. 

- Aveţi grijă, Lady Kimball, spuse ea pe un ton gla- 
cial, începe să vi se citească pe chip ce suflet urât aveţi. 

În timp ce Hermione rămase mută de uimire, 
Rebecca se întoarse și îşi conduse partenerul prin mul: 
time, ajungând la capătul sălii de bal, unde nişte uși 
duble dădeau spre un coridor. leșiră împreună prin 
ele, și Kenneth o urmă lipsit de expresie, fără a opune 
rezistență. 

Câteva firide luminate se înșirau pe coridor, fiecare 
mobilată confortabil cu scaune și cu lămpi, astfel încât 
oaspeții să poată sta acolo de vorbă cât de cât liniștiți. 
Majoritatea erau ocupate, însă, din fericire, pe ultima 
dintre ele o găsiră liberă. Rebecca îl conduse într-acolo 
și îl forță să se așeze pe un scaun. 

Ea rămase în picioare, cu mâinile pe umerii lui, în 
timp ce îi studia chipul. Pielea lui bronzată era tensio- 
nată, iar cicatricea se albise de tot. 

- Aţi fost iubiți, spuse ea încet. 

Kenneth închise ochii și trase aer în piept. 

- Dragostea... nu are nimic de-a face cu ce s-a întâm- 
plat. Tatăl meu s-a căsătorit cu Hermione când eram în 
ultimul an la Harrow. Când m-am întors la Sutterton, 
am făcut tot posibilul să mă port civilizat, deși bănuiam 
că, sub fațada ei de tânără soție cuviincioasă, se ascunde 
o inimă de piatră. Totuși, în ciuda faptului că nu o plă- 
ceam, eram... eram atras de ea. Avea o aură sexuală pe 
care nici un bărbat nu ar fi putut să o ignore. 

Rebecca încuviință din cap. Observase și ea asta la 
Hermione și își putea închipui cât de mult ar fi putut să 
tulbure un tânăr viguros și impresionabil. 

- Pe timpul verii, lucrurile au decurs cât de cât bine, 
continuă el, trăgând din nou aer în piept. Deși probabil 
Hermione observase că nu mă dădeam în vânt după ea, 
nu aveam nici un conflict deschis. Tatăl meu începuse 
deja să nu se mai ocupe de moșie, dar eu încă reușeam 
să ţin lucrurile sub control. Apoi am aflat că avea de 
gând să ipotecheze Sutterton pentru a cumpăra o casă 
la Londra. Mi-am făcut o frămadă de griji, dar am decis 
ca, în loc să mă cert cu el, să îi spun că nu intenţio- 
nam să mă duc la Cambridge și că aveam să rămân în 
Bedfordshire, ca să fiu vechilul lui. M-am gândit că avea 
să se bucure, căci își petrecuse ani de zile învățându-mă 
cum să conduc moșia, dar el a ghicit că îi făcusem acea 
ofertă pentru că nu eram de acord cu planurile lui. Im- 
pertinența mea l-a înfuriat grozav, și ne-am certat groaz- 
nic, cea mai urâtă ceartă pe care am avut-o vreodată cu 
el. După ce a ieşit din casă trântind ușa, am decis că, 
pentru prima oară în viaţa mea, aveam să mă îmbăt rău 
de tot. Am luat o sticlă de coniac și m-am dus în camera 
mea. Tocmai când am terminat-o, a apărut Hermione, 
plângând și spunând cât de supărată era că fusese cauza 
certei dintre mine şi tatăl meu, adăugă Kenneth, apoi 
vocea i se frânse. 

Când consideră că stăteau deja de prea mult timp în 
tăcere, Rebecca vorbi: 

-A căzut în braţele tale, plângând, apoi natura și-a 
urmat cursul, spuse ea pe un ton neafectat. 

-Nu e nimic natural în a te culca cu soţia tatălui tău, 
replică Kenneth cu o grimasă. Am făcut asta împins de 
un sentiment necurat de mânie și dorință şi din cauza 
băuturii, dar şi din dorinţa de a dovedi că Hermione 
era cu adevărat infamă, așa cum bănuisem. Însă, făcând 
asta, am devenit la fel ca ea. După aceea nu mai aveam 
cum să rămân la Sutterton, continuă el, deschizând 
ochii întunecaţi de durere. Mi-am luat rămas-bun de la 
sora mea, Beth, am luat puţinii bani pe care îi aveam și 
am plecat. Două zile mai târziu, mă înrolasem deja, în 
parte pentru a mă putea întreține, dar mai mult ca un 
fel de pedeapsă pentru ceea ce făcusem. Dumnezeu mi-e 
martor că nu mi-am dorit niciodată să fiu soldat. 

-Nu ar fi trebuit să fii atât de sever cu tine, spuse 
Rebecca, sporind presiunea asupra umerilor lui. Știi 
că Hermione a făcut asta dinadins. Știa că aveai să fii 
paralizat de sentimentul de vinovăţie. Nenorocita spera 
probabil că aveai să te spânzuri sau să îţi tragi un glonț 
în cap, dar a fost bine și că ai plecat, căci astfel nu a mai 
rămas nimeni acolo care să se opună dorințelor ei. 

- Dumnezeule, spuse Kenneth uimit. Crezi că a avut 
atâta sânge-rece? i 

-Sunt convinsă de asta. Își respira disprețuitoare 
triumful prin toți porii. 

-Şi are și de ce, spuse el pe un ton amar. Din cauza 
slăbiciunii mele, a rămas liberă să devasteze Sutterton și, 
făcând asta, să distrugă viitorul a zeci de oameni, răpin- 
du- surorii mele viaţa la care avea dreptul. Dacă mi-aş fi 

inut mânia şi poftele sub control, aș fi putut rămâne. 
Îmi puteam influența tatăl și aș fi putut evita excesele. 

-Nu fi aşa sigur de asta, spuse Rebecca. Cred că 
Hermione ar fi fost gata de orice ca să te îndepărteze. 

Dacă i-ai fi rezistat atunci, ar fi găsit alte moduri prin 
care să scape de tine. Poate ar fi aranjat o mică scenă 
în care tatăl tău să vă găsească împreună, ea cu hainele 
rupte și țipând că ai siluit-o. 

- Dumnezeule! exclamă Kenneth cutremurându-se. 
Nu mă gândisem la asta, dar sună destul de de plauzibil. 

- Din cauza femeii aceleia, ai petrecut o grămadă de 
ani în iad, luptând și omorând în stânga și în dreapta, 
când ăsta ar fi trebuit să fie ultimul lucru pe care să îl 
faci, spuse Rebecca strecurându-și braţele pe după gâtul 
lui și apropiindu-și obrazul de al lui. O, dragul meu! 

- Rebecca, o, Doamne, Rebecca, spuse el, tragând-o 
în poală şi strivind-o cu îmbrăţișarea lui, în timp ce răsu- 
flarea îi devenea mai precipitată. Îmi pare rău că mă rup 
în bucăţi acum. În cea mai mare parte a timpului, am 
reușit să îngrop trecutul într-un colț întunecat al minţii 
mele, dar, când am văzut-o acum, așa, pe neașteptate... 
mi-am amintit de toată întâmplarea asta sordidă. 

- Ştia că ești un om de onoare şi a folosit asta împo- 
triva ta, spuse Rebecca îngropându-și faţa în gâtul lui, 
simţindu-i pulsul accelerat. 

Era o nebunie să stea aşa în poala lui acolo, unde îi 
putea vedea oricine se plimba pe coridor şi privea 
în direcţia lor, și totuși nu se putea hotărî să se miște 
de acolo. 

Kenneth o ţinu în braţe preț de câteva clipe, apoi 
îşi întoarse capul și puse stăpânire pe gura ei într-un 
sărut alimentat mai mult de necesitatea lui de a-și uita 
amintirile chinuitoare decât de pasiune, se gândi ea. 
Cu toate acestea, se transformă într-un sărut pasional, 
şi ea îi răspunse în aceeași măsură, nerăbdătoare să îi 
simtă gustul, acea combinaţie de abandonare și plăcere 
pe care o cunoscuse și înainte alături de el. 

Regăsi toate acestea şi mai mult de atât. Era o căldură 
senzuală, foc pur. Mâna lui alunecă pe coapsa ei, moto- 
tolind mătasea în timp ce o trăgea şi mai mult înspre el. 
Rebecca îi simţi mușchii încordându-se, delicat și erotic 
în același timp, în vreme ce ea se răsucea ca să se apropie 
şi mai mult de el. Când ajunseră piept la piept, ea își 
strecură mâinile pe sub haina lui, blestemând țesătura 
aceea care stătea între ei. 

- Ruşinos! Cât se poate de ruşinos! se auzi o voce șoca- 
tă de femeie în spatele ei. 

Rebecca înlemni, și Kenneth bombăni o înjurătură 
printre dinți, după care ea se răsuci în braţele lui, po- 
menindu-se în faţa unui grup de oameni care se holbau 
la firida lor. Işi dădu seama că muzica se oprise și că in- 
vitaţii se îndreptau pe acel coridor spre camera unde se 
servea cina şi simţi cum i se face rău. Exclamaţia venise 
din partea unei văduve în vârstă care stătea cu mâna 
la gură, dezgustată. Lângă ea se aflau ducele și ducesa 
de Candover, Michael și Catherine Kenyon și alte 
câteva zeci de invitaţi, care se opriseră cu toţii în loc, 
sideraţi de priveliștea scandaloasă a Rebeccăi stând în 
poala lui Kenneth. 

Rebecca începu să tremure. După doar trei ore de re- 
spectabilitate, se făcuse din nou de rușine, şi de această 
dată era pentru totdeauna. Mai rău era însă faptul că 
oameni precum Catherine şi Michael, care îi oferiseră 
ajutorul în ciuda trecutului ei, aveau să se simtă trădaţi. 
Voia ca podeaua să se deschidă și s-o înghită. 

Apoi, însă, Lavinia îşi făcu loc prin mulțime, ajun- 
gând în fruntea grupului. 

- Ei bine, porumbeilor, acum chiar nu veţi mai putea 
ţine logodna secret, spuse ea pe un ton amuzat, indul- 
gentă. Sir Anthony va fi bucuros să trimită, în sfârșit, 
anunțul pentru logodnă. 

Kenneth o luă pe Rebecca în brațe și se ridică, 
așezând-o ușurel lângă el și cuprinzând-o cu braţul pe 
după talie. 

-Vă rog să ne scuzați, spuse el pe un ton dezarmant. 
De când Rebecca a fost de acord să devină soția mea, 
m-am comportat ca un neghiob. Încă nu-mi vine să 
cred cât sunt de norocos, continuă el, privind-o vrăjit. 
Ține-mi isonul, Roşcățico, ca să ieşim vii din asta, mur- 
mură el printre dinți. 

Scoasă din muţenia ei, Rebecca își înclină capul, 
oferindu-i un zâmbet ușor nesigur. 

- Eu sunt cea norocoasă, spuse ea. 

Catherine făcu un pas în față, urmată de Michael. 

- Ce minunat! exclamă Catherine în timp ce Michael 
îi strângea mâna lui Kenneth. Fiţi pe pace, am bănuit 
eu că sunteţi logodiţi de cum v-am văzut. Eşti singura fe- 
meie pe care o cunosc care este suficient de bună pentru 
Kenneth, spuse ea sărutând-o pe Rebecca pe obraz. 

Câteva clipe mai târziu, ducele și ducesa le urau toa- 
te cele bune, urmați îndeaproape de alții, până şi de 
văduva care se arătase atât de revoltată. Deşi era puțin 
isterică, Rebecca își dădu seama că lovitura de maestru 
a Laviniei îi transformase din niște păcătoși revoltători 
într-un cuplu delicios de logodnici romantici. Reputația 
ei era intactă. Însă cu ce preț! 


Deși ora următoare se scurse înnebunitor de încet, 
Kenneth reuși să pară în continuare un bărbat proaspăt 
logodit și mândru peste măsură. Rebecca îi stătu aproa- 
pe, zâmbind cu timiditate și acceptând felicitările invita- 
ţilor. Lui Kenneth, însă, nu îi plăcea expresia din ochii 
ei. Era cazul să aibă o discuţie înainte ca ea să cedeze. 

Din fericire, aranjaseră deja să plece imediat după 
cină, însă, cum în trăsură se aflau și Michael și Catherine, 

nu putură discuta în privat. Bănuia că vechii lui prieteni 
ghiciseră că nu era vorba despre nici o logodnă, însă, 
dând dovadă de tact, nu puneau nici o întrebare. 

Kenneth răsuflă uşurat când ajunseră la reşedinţa 
Seaton. Rebecca se tinu de braţul lui în timp ce urcară 
scările și el dechise ușa de la intrare, le făcu chiar cu 
mâna celor doi însoțitori, însă, în clipa în care pătrunse- 
ră în holul de la intrare slab luminat, își trase mâna. Faţa 
ei era albă, conturată de părul ei roșcat, strălucitor. 

- Am scăpat destul de ușor, spuse el, încercând să o 
mai liniștească. Tot ce trebuie să facem este să pretin- 
dem că suntem logodiți preț de câteva luni şi apoi să 
dăm de ştire că am decis că nu ne potrivim. 

- Adică, pe lângă reputația mea de târfă, să fiu cunos- 
cută şi ca una care a fost lăsată cu buza umflată, spuse 
ea scoțându-şi nervoasă pelerina şi aruncându-o pe un 
scaun. Minunat! 

- Sfârşitul logodnei nu va cauza decât o ușoară vâlvă 
comparativ cu scandalul care ar fi rezultat dacă Lavinia 
nu ar fi găsit soluția asta la timp, spuse el oftând, în 
timp ce își scotea pălăria şi o așeza pe masa din hol. Imi 
pare rău, Rebecca, jur că nu vei fi obligată să te căsăto- 
rești cu mine din cauza unui incident prostesc. 

- Dar a fost vorba despre un incident, căpitane? între- 
bă ea cu voce tremurândă, în timp ce îşi scotea mânușşile 
din piele de căprioară. Ai acces la hârtiile tatălui meu. 
Ai aflat că la moartea mamei mele am devenit o moş- 
tenitoare bogată? Îmi închipui că ar acoperi necesarul 
pentru a-ți salva preţioasa moșie și ți-ar mai lăsa şi ceva 
în plus, ca să îţi deschizi propria colecţie de artă. 

- Dumnezeule, chiar îţi închipui că am înscenat asta 
ca să te fac să te căsătoreşti cu mine? întrebă el, nevenin- 
du-i să-și creadă urechilor. 

- Nu, bănuiesc că nu, spuse ea cu o privire golită de 
orice expresie. Cu toate astea, m-am întrebat de ce erai 
atât de vehement când spuneai că nu vrei să te însori 
pentru bani. Păreai să protestezi prea mult în legătură 
cu ceea ce este, până la urmă, o alegere logică pentru un 
bărbat aflat în situaţia ta. 

Kenneth se îndepărtă, simțindu-se stors de puteri, de 
parcă şi-ar fi petrecut toată seara încercând să străpungă 
un baraj de artilerie. Avea să fie nevoit să scoată la iveală 
adevărul, pentru a-și explica aversiunea față de căsătoria 
din interes. 

- Am fost crescut presupunând că urma să am parte 
în mod firesc de avere, de rang şi de privilegii, spuse el 
cu durere în glas. Neșansa și deciziile nepotrivite, însă, 
m-au făcut să nu mai cred în aceste lucruri. În timp ce 
alți tineri domni se duceau la curse și umblau după dan- 
satoare de la operă, am aflat că nimeni nu îţi oferă șanse 
în această lume - în afara șansei de a te lupta pentru 
supravieţuire. În armată, am fost biciuit, ținut în zdren- 
ţe şi aproape am murit de foame, spuse el cu o grimasă. 
Am fost forțat să îmi înfrunt toate defectele și slăbiciu- 
nile și să învăţ o lecție dură, cum că oamenii născuţi de 
târfe, care au crescut prin șanțuri, sunt mai puternici, 
mai curajoși și mai de onoare decât mine, continuă el, 
fără a o privi pe Rebecca, în timp ce își scoase pelerina 
şi o împături meticulos. Acum, eu am moştenit acest 
titlu despre care am presupus că era al meu de drept, 
dar există această posibilitate foarte reală de-a mă vedea 
nevoit să îmi trăiesc restul vieţii de pe o zi pe alta, mereu 
pe marginea prăpastiei. În mare parte, este vina mea, 
dar, chiar dacă pentru a supravieţui a trebuit să renunţ 
la mândrie și la speranță și la cea mai mare parte a ti- 
nereţii mele, refuz să îmi pierd credința că, dacă mă voi 
căsători vreodată, o să am dreptul de a alege o femeie la 
care chiar ţin. 

Kenneth simţi că se sufocă în tăcerea care se așternu, 
însă apoi auzi vocea slabă a Rebeccăi: 

- Eşti foarte elocvent. Imi pare rău pentru ce am spus. 
Faptul că am fost prinși este și vina mea, poate chiar mai 
mult a mea, pentru că nu am avut nici o scuză să îmi 
pierd capul, dar... Se întrerupse ea pentru a-şi trage ră- 
suflarea. Totul mergea atât de bine, și apoi, într-o clipă, 
s-a și sfârșit. Ar fi... ar fi trebuit să stau la mine în pod, 
să nu permit nimănui să mă scoată de acolo, spuse ea 
întorcându-se și urcând scările, cu spatele țeapăn. 

Kenneth se prăbuși într-un scaun aurit deloc confor- 
tabil şi își îngropă fața în mâini. Rebecca avea dreptate, 
ar fi trebuit să stea amândoi acasă. Dorise să îi facă viața 
mai bună, dar, în loc de asta, înrăutățise lucrurile. 

De câte ori avea să mai facă asta înainte de a-și da 
seama că bunele intenţii pot avea rezultate groaznice? 

În plus, nici nu o putea învinui pentru bănuielile ei. 
Ea ştia deja că nu era pe deplin cinstit, doar îi spuse- 
se chiar el asta. Or, de aici până la a-l crede un vână- 
tor de zestre nu mai era mult, mai ales că fusese atât 
de nesăbuit să o sărute într-un loc mai mult sau mai 
puțin public. 

Evident că fusese puţin nebun în momentul acela. 
Să o ia naiba pe Hermione! Deși ştiuse că, în cele din 
urmă, avea să o întâlnească, nu fusese pregătit să se în- 
tâmple asta fix la prima lui ieșire în societatea londo- 
neză. Trebuia să își imagineze că ea nu avea să respecte 
perioada doliului. 

Deși o displăcuse dintotdeauna enorm pe mama lui 
vitregă, subestimase cât de depravată putea fi. Cea mai 
bună probă a faptului că îl sedusese în mod deliberat 
era obrăznicia cu care îi dăduse de știre Rebeccăi despre 
incident. Doamne, Dumnezeule, oare îi spusese tatălui 
lui? Numai gândul că ar fi putut să o facă îi provoca o 
stare de rău. 

Rebecca, slavă Domnului, se descurcase destul de 
bine când aflase. În loc să fugă dezgustată, îi oferise în- 
țelegere și alinare. Dumnezeu fie lăudat pentru mintea 
ei lucidă şi neconvenţională! 

Acum, însă, din cauza neglijenței lui, erau logodiţi în 
mod oficial. Partea cea mai proastă era că, în alte condi- 
ţii, chiar ar fi cerut-o de E Nu mai avusese niciodată 
o asemenea relație cerebrală şi nici nu mai simţise vreo- 
dată o dorință mai intensă. S-ar putea îndrăgosti foarte 
ușor de ea. În loc de asta, însă, era o chestiune de onoa- 
re să pună capăt logodnei cât mai curând. Nu se putea 
căsători. Chiar dacă ar reuși să dezlege misterul legat de 
moartea lui Helen Seaton fără ca Rebecca să afle de jo- 
cul lui dublu, dacă ar cere-o de-adevăratelea în căsătorie, 
i-ar trezi din nou suspiciunea că o voia pentru banii ei. 

Scoţând un geamăt, se ridică și urcă la etaj. Avea de 
gând să se schimbe de hainele de seară și să se ducă 
în micul lui atelier, ca să picteze o acuarelă furioasă cu 
o scenă de luptă. Poate că asta avea să îi mai potolească 
neliniștea. 


De îndată ce intră în camera ei, fragilul control al 
Rebeccăi pieri. După ce încuie ușa - îi era oare teamă 
că Kenneth avea să o urmeze? Ar deranja-o dacă ar 
face-o? -, Rebecca se aruncă în pat. Ce nesăbuită fusese! 
Dacă nu și-ar fi vărsat asupra lui nemulțumirea, acuzân- 
du-l prostește, acesta nu ar fi fost nevoit să îi spună sus și 
tare că ea nu era o femeie la care să țină cu adevărat. 

A, desigur, o plăcea ca prietenă și o găsea oarecum 
atrăgătoare, dar acelea erau nişte sentimente superfici- 
ale. El o iubise pe frumoasa luptătoare de gherilă, con- 
damnată la moarte. Ea nu era Pica de soţie nici măcar 
pentru a-i salva moșia și sora de la ruină. 

Nu că ar fi vrut să se mărite cu el sau cu altul. ÎI plă- 
cea însă și trebuia să admită că îl dorea și își dorea să 
o vrea și el. Să ardă de dorinţa pe care doar ea să i-o 
poată stinge. 

„Care ar fi relaţia ideală cu el?“ se întrebă Rebecca 
rostogolindu-se pe spate. lubiţi, asta ar fi perfect. Ar trăi 
în case diferite, și, când ar avea chef, l-ar putea invita pe 
Kenneth pe la ea. Ar face dragoste pasional, nebunește, 
fără consecințe dureroase. 

Ce păcat că viața nu era atât de simplă! 


capitolul 18 


Primul gând al Rebeccăi în clipa în care se trezi fu că 
trebuia să-i spună tatălui ei ce se întâmplase. Probabil 
avea să fie pe jumătate enervat şi pe jumătate amuzat. 
Se ridică, se spălă și îmbrăcă o rochie gri de dimineață 
exagerat de sobră, apoi cobori la parter, rugându-se să 
nu dea peste Kenneth. Habar n-avea ce să-i spună. 

Din fericire, Sir Anthony era singur în salonașul 
unde luau micul dejun. 


Râul de foc 205 


-Bună dimineaţa, spuse el ridicând privirea din 
ziarul pe care îl citea. Te-ai trezit cam devreme pentru 
cineva care aseară a fost la bal. Te-ai simţit bine? 

- Da și nu, spuse ea în timp ce își turnă o ceașcă de 
cafea fierbinte şi se aşeză. La început, a fost chiar plăcut, 
dar apoi a avut loc un... incident. 

- Te-a călcat cineva pe rochie, spuse el râzând. 

- Eu şi Kenneth... Ei bine, ne-au prins sărutându-ne, 
spuse ea cu sinceritate în timp ce cuprindea ceașca fier- 
binte cu mâinile reci. 

Înainte să continue însă, zâmbetul lui Sir Anthony 
dispăru. 

- Naiba să-l ia! Bine, dar ideea era să îți restabilească 
reputația, nu să o îngroape şi mai mult. 

- A fost un... accident. 

- Da, te-ai împiedicat şi ai aterizat în braţele lui 
Kenneth? replică el, uitându-se urât la ea. 

-Sigur că nu, răspunse ea cu o privire iritată. I se 
întâmplase ceva care îl supărase, eu am empatizat cu el. 
Fusese mai mult de atât, dar Rebecca bănuia că nici mă- 
car un tată liberal ca al ei nu și-ar dori să audă detaliile 
sordide. Ne aflam într-o nișă, și câteva zeci de oameni 
au trecut pe acolo în drum spre cină. O muiere bătrână 
ne-a văzut și a luat foc. Din întâmplare, Lavinia făcea 
parte din grup și ne-a salvat pretinzând că sunt logodită 
cu Kenneth. Cum e cunoscută drept o prietenă a famili- 
ei, nu i-a pus nimeni la îndoială cuvintele. 

- Slavă Domnului că s-a nimerit pe acolo şi că a dat 
dovadă de puțină judecată! spuse Sir Anthony pe un 
ton sumbru. În mod evident, tu şi Kenneth nu prea ați 
avut capul pe umeri. M-aş fi aşteptat la mai mult din 
partea voastră. 

Iritarea lui era vizibil dublată de amuzament. 

- A fost un accident nefericit, dar inofensiv, spuse ea 
apărându-se. Toată lumea a acceptat ideea că suntem 
logodiți. O să îi punem capăt peste câteva luni, dar, în- 
tre timp, va trebui să trimitem anunţul oficial la ziare, 
ca să păstrăm aparențele. 

-Cum adică aparențele? întrebă Sir Anthony împă- 
turind ziarul şi pocnind cu el masa în timp ce îl așeza 

lângă farfurie. Eram dispus să trec cu vederea faptul că 
ai fugit cu poetul ăla imbecil, dar asta e prea de tot. Pur 
şi simplu, va trebui să te măriţi cu Kenneth. 

-Nu fi absurd! spuse ea aproape înecându-se cu ca- 
feaua fierbinte. Căsătoria din cauza unei mici indiscre- 
ţii este exact genul de convenţie socială prostească pe 
care ai condamnat-o toată viața. Sigur că nu vom ajunge 
la asta. 

- Am fost mult prea indulgent cu tine. A sosit mo- 
mentul să corectăm acest neajuns, spuse Sir Anthony 
aruncându-i o privire furioasă. Eşti femeie în toată firea, 
şi ar trebui să fii măritată şi respectabilă. Kenneth va fi 
un soț cât se poate de potrivit. Cel puțin recunoaște un 
tablou bun când îl vede, ceea ce nu aș putea spune și 
despre poetul tău. 

-Şi ce te face să crezi că te poți apuca să îmi faci ordi- 
ne în viață acum, când am deja douăzeci și șapte de ani? 
izbucni ea scuipând cuvintele, furioasă, neputând crede 
ce îi auzeau urechile. 

-Mai bine mai târziu decât niciodată, spuse el mijin- 
duşi ochii. Sunt tatăl tău și e de datoria mea să te ghidez 
în viață. Vei face cum spun, și îţi spun că trebuie să te 
căsătoreşti cu Kenneth. 

Rebecca fu cuprinsă de furie. Se ridică și se aplecă 
deasupra mesei, proptindu-și mâinile făcute pumn pe 
lemnul de mahon lustruit. 

- Cum îndrăznești? Tu care ai comis adulter cu orice 
femeie frumoasă care ţi-a fost pe plac?! Tu care ai accep- 
tat nepăsător faptul că unul dintre cei mai buni prieteni 
ai tăi era amantul soției tale?! Crezi că ai dreptul să mă 
ghidezi pe mine? Eşti un... un... un ipocrit! 

- Dar asta nu are nimic de a face cu situaţia de față, 
bolborosi tatăl ei, copleșit. 

- Nu are nimic de-a face cu situația de față zici? repetă 
ea mototolindu-și șervetul şi aruncându-l în capătul ce- 
lălalt al camerei. Având în vedere ce model de căsnicie 
am văzut la tine, aş prefera să ard în flăcările iadului 
decât să mă mărit! Dacă nu îţi place ce auzi, foarte bine, 
o să plec. O să îmi iau tălpășița și o să mă mut la casa 
mea! Ştii prea bine că îmi permit asta! 

- Lam spus lui Helen că ar fi o greșeală să moșteneşti 
averea ei direct, dar și ea a fost al fel de încăpățânată 
ca tine. Ei bine, dacă te muţi la casa ta, m-am spălat 
pe mâini, nu mai ești fiica mea, spuse el cu o expresie 
feroce pe chip, și se ridică brusc. N-ai decât să trăieşti 
singură, ca O paria. 

-Foarte bine! ţipă ea, prea furioasă ca să îi pese. 
De-abia aştept să nu mai fiu nevoită să dau toată ziua 
peste prietenii tăi puturoși. N-ai decât să îţi întinzi sin- 
gur pânzele pe șevalet și să îți amesteci pastelurile și cu- 
lorile tale speciale. Şi, dacă crezi că o să îţi spun formula 
pentru nuanţa pe care o folosesc pentru pielea feţei, te 
înșeli amarnic! K 

- Băiețoaică arogantă ce ești! Imi amestecam culorile 
când mama ta era încă în fașă, spuse el măturând masa 
cu braţul și făcând să cadă toată vesela. Foarte bine, 
pleacă sănătoasă! 

Rebecca tocmai se pregătea să îi dea o replică furioa- 
să, când auzi o voce profundă: 

- Destul! Opriţi-vă amândoi înainte să spuneți ceva 
ce veţi regreta mai târziu! 

Rebecca și tatăl ei se întoarseră și îl văzură pe Kenneth 
intrând în salonul pentru mic dejun pe uşa din capătul 
acestuia. Rebecca roși, întrebându-se cât de mult auzise 
Kenneth din discuție și îngheţând la gândul că fusese 
foarte aproape de o rupere totală a relaţiilor cu tatăl ei. 
Dacă îl pierdea, urma să rămână complet singură. 

- Vezi-ţi de treaba ta, asta e o problemă de familie, 
sări tatăl ei, mai puțin gânditor decât ea. 

-Asta este și ideea, spuse Kenneth încruntându-se 
elocvent. În teorie, sunt aproape un membru al familiei 
dumneavoastră. 

- În acest caz, fă-o pe fiica mea să fie rezonabilă, spuse 
Sir Anthony fluturând o mână spre Rebecca, exasperat. 
E încăpățânată ca un catâr, dar sper că vei fi de acord cu 
mine că, după ce a fost prinsă într-o situație compromi- 
țătoare, trebuie să se mărite, și încă repede. 

-Nu neapărat, spuse Kenneth calm. Urmările unei 
logodne eșuate ar fi minore pe lângă acelea ale unei căs- 
nicii nepotrivite. 

-La naiba! urlă Sir Anthony, înfuriindu-se din nou. 
Credeam că ești un gentilom, chiar dacă ai fost promo- 
vat dintr-o poziție inferioară. Nu ar fi trebuit să te anga- 
jez niciodată! 

-Uiți că este viconte, spuse Rebecca, sărindu-i lui 
Kenneth în ajutor, începând să se simtă puțin ameţită, 
şi că a studiat la Harrow, ca să nu mai punem la soco- 
teală că tu singur ai zis că e cel mai bun secretar pe care 
L-ai avut. 

- Cu atât mai mult ar trebui să facă numaidecât ce 
se cuvine! spuse tatăl ei uitându-se urât la Kenneth. 
Să nu crezi că te poţi sustrage. Mi-ai compromis fiica, 
și să fiu al naibii dacă nu o vei lua de nevastă! Ori asta, 
ori te biciui cu mâna mea! 

Rebecca își stăpâni un chicot în timp ce încerca să și-l 
închipuie pe tatăl ei cel silfid biciuindu-l pe un bărbat 
cu vreo douăzeci și ceva de kilograme mai greu și care 
luptase ani de zile în războaie brutale. Situaţia se trans- 
formase dintr-o scenă furioasă într-o farsă. 

- Decizia de a se căsători sau nu trebuie să îi aparțină 
Rebeccăi, spuse Kenneth, în continuare calm. Dacă do- 
rește să ducă logodna la capăt, evident că îi voi face pe 
plac, dar nu o voi forța să meargă cu mine la altar și nici 
dumneavoastră nu aveţi nici dreptul și nici puterea de 
a face asta. Nu sunt eu cine știe ce premiu, așa că nu o 
pot învinui că preferă să se ducă în iad decât să mă ia pe 
mine de bărbat, continuă el pe un ton subit sec. 

Rebecca se cutremură, părându-i rău că el auzise 
asta. 

-Ba este o alianță perfect acceptabilă, răspunse 
Sir Anthony. Cu cât mă gândesc mai mult la asta, cu 
atât îmi place mai tare. Casa are destule camere unde 
ați putea sta și în calitate de cuplu, ceea ce este foarte 
convenabil. 

- Pentru numele lui Dumnezeu, tată, nu am de gând 
să mă mărit doar ca să îți poți păstra tu secretarul favo- 
rit! exclamă Rebecca. 

-Asta nu poate fi decis acum, când sunteţi atât de 
supăraţi, spuse Kenneth împăciuitor, înainte ca tatăl ei 
să poată răspunde. 

- Poate ai dreptate, spuse Sir Anthony îndreptân- 
duse țanţoș spre uşă, dar, indiferent că rezolvăm asta 
acum sau mai târziu, există doar un singur rezultat 
acceptabil. Kenneth, pregăteşte anunţul de logodnă, ca 
să îl trimitem la tipărit în ziar, spuse el şi apoi plecă, 
trântind ușa. 

Rebecca se prăbuși tremurând pe un scaun, acoperin- 
duşi fața cu mâinile. Auzi pașii moi ai lui Kenneth apro- 
piindu-se şi simți căldura radiind din corpul acestuia în 
timp ce îngenunchea lângă ea. 

- Eşti în regulă? o întrebă el. 

- Nu îţi face griji, sunt mai degrabă pe punctul de a 
izbucni în râs decât în lacrimi, răspuse ea ridicând capul 
şi oferindu-i un zâmbet ușor nesigur. Ce moment și-a 
ales și tata să o facă pe părintele sever! Toată situația 
asta e absurdă. 

Kenneth se ridică și aduse ibricul cu cafea, umplân- 
dwi din nou ceașca înainte de a-și turna și el una. 

- Sir Anthony nu a reacționat prea bine la vestea asta, 
recunoscu el. Oare sunt pe punctul de a fi concediat? 

- Nu cred, crizele lui durează puţin. 

- Dar ale tale? întrebă el servindu-se din vasele aco- 
perite, după care se așeză. Chiar te-ai fi mutat de aici și 
ţi-ai fi luat casa ta? 

-Mă îndoiesc că vom ajunge la așa ceva. 

- Sper să ai dreptate, căci mi-ar displăcea profund să 
fiu cauza unei rupturi între tine și tatăl tău. 

În timp ce lua o înghițitură de cafea, își dădu seama 
că nu se simţea deloc ciudat în preajma lui Kenneth. 
Sentimentul anterior de stânjeneală părea să se fi topit 
în urma certei cu tatăl ei. 

- Dacă se întâmplă așa ceva, va fi din cauza mea, nu a 
ta. Chiar ai vorbit serios când ai spus că decizia de a mă 
căsători sau nu îmi aparține în întregime? întrebă ea, 
privindu-l gânditoare. 

- Desigur, spuse el în timp ce își tăia șunca în pătrate 
egale. Domnii nu pot pune capăt unei logodne, este o 
regulă de bază în societate. 

-O să te pun să te ţii de promisiunea cu logodna ca 
pedeapsă că m-ai convins să merg la bal, pufni ea. 

-Am primit pedepse mai rele, replică el cu un zâm- 
bet prefăcut. 

Lumina tainică din privirea lui o făcu să simtă o ava- 
lanșă de căldură invadându-i corpul. Doamne, dacă nu 
era atentă, ar putea chiar să îl determine să ducă la bun 
sfârșit ce începuse. Era un gând grozav de ispititor, dar 
nu voia să îl piardă ca prieten, şi nimic nu putea strica o 
prietenie mai mult decât o căsătorie silită. 

- În afară de publicarea anunţului de logodnă, tre- 
buie să mai facem altceva pentru a păstra aparențele 
falsei noastre logodne? întrebă ea încet. 

- Ar fi de preferat să acceptăm câteva invitații pe la 
petreceri, dar cam asta ar fi tot, spuse el înfigând furcu- 
liça într-o bucată de şuncă. În câteva săptămâni, viața își 
va relua cursul normal. 

Poate el credea asta, dar ea nu. Evenimentele din sea- 
ra anterioară le schimbase relația. Rebecca simțea ceva 
ciudat, o combinaţie de intimitate și precauție, pe care 
o identifica și la el. Numai timpul putea decide cât de 
importantă fusese schimbarea aceasta. 


O oră mai târziu, Kenneth ridică prevăzător privirea 
când Sir Anthony intră în birou pentru ședința lor de 
afaceri din fiecare dimineață. Acesta era însă cât se poa- 
te de calm și nu aduse deloc vorba despre scena de la 
micul dejun. După ce se ocupă de corespondența obiș- 
nuită și de treburile casei, Kenneth îi prezentă fără o 
vorbă textul anunţului de logodnă pe care îl redactase. 

Sir Anthony citi paragraful scurt și formal și îi îna- 
poie hârtia. 

- Bine, dar te rog să-ţi foloseşti și titlul, nu numai gra- 
dul din armată. Vreau ca lumea să ştie că fetița mea s-a 
măritat cât se poate de bine, continuă pe un ton ironic. 

- Îmi pare foarte rău pentru ce s-a întâmplat, dom- 
nule, spuse Kenneth lăsând jos anunţul și simțindu-se 
jenat. 

- Îţi pare rău că mi-ai sărutat fiica sau că ai fost prins 
în flagrant? întrebă Sir Anthony pe un ton rece. 

În mod evident, Sir Anthony căuta un vinovat. 

- Nu prea regret că am sărutat-o pe Rebecca, întrucât 
este cât se poate de atrăgătoare, răspunse Kenneth, ho- 
tărându-se să îi spună adevărul. Dar a fost ceva greșit, şi 
faptul că am băgat-o într-o asemenea situație neplăcută 
este demn de dispreţ. 

-Ce intenții ai în ceea ce o privește? Hai, căpitane, cu 
siguranță am tot dreptul să ştiu asta, continuă bătrânul 
nervos când văzu că Kenneth ezită să răspundă. 

-Nu neg asta, domnule, spuse Kenneth cu grijă, gân- 
dindu-se că ar fi preferat să fie acuzat de către curtea 
marțială. Inainte de noaptea trecută, nu aveam nici o 
intenţie în ceea ce o privește. Nu am nici un drept să mă 
căsătoresc atâta vreme cât moșia pe care am moștenit-o 
se află în pragul falimentului. 

- Rebecca are deja o avere decentă şi la moartea mea 
va deveni o moștenitoare bogată. 

- Încercați să mă convingeți să mă căsătoresc cu ea de 
dragul banilor? întrebă Kenneth, simțind cum începea 
să se înfurie. Dacă faceţi asta, să ştiţi că este o insultă 
atât la adresa Rebeccăi, cât și la adresa mea. Nu are ne- 
voie de o avere ca să fie dorită de un bărbat, iar eu nu 
pot fi cumpărat. 

- Nu sări ca ars, căpitane, spuse Sir Anthony. Nu am 
vrut să te insult. Incercam doar să scot în evidenţă fap- 
tul că, dacă dorești să te însori cu ea, e o prostie să îţi 
lași mândria să îţi stea în cale. Averea ei te-ar putea ajuta 
să îți salvezi moșia. 

-Se pare că doriți să promovați această uniune. 
De ce? întrebă Kenneth brusc. După cum am spus la 
micul dejun, nu sunt cine ştie ce premiu. Pentru nu- 
mele lui Dumnezeu, sunt secretar. Există o grămadă de 
bărbaţi mai bogați, mai educați și mai arătoși. 

- Se prea poate, dar ești singurul bărbat de care s-a 
arătat interesată Rebecca de când cu poetul ăla nenoro- 
cit, spuse Sir Anthony sec, şi asta e ceva. 

-Dar nu știți nimic despre mine. Pur și simplu, am 
apărut la ușa dumneavoastră într-o bună zi și v-am cerut 
de lucru. Nu aveţi nici o dovadă a caracterului meu. 

-Nu am nevoie de un teanc de recomandări ca să te 
cunosc. Caracterul unui bărbat îi stă scris pe față, spuse 

Sir Anthony luând o pană de gâscă și răsucind-o între 
degetele sale lungi. N-o să fiu mereu lângă ea, şi fiica 
mea a avut o viață destul de protejată, chiar nefiresc de 
protejată. Are nevoie de un soț care să fie bun cu ea, 
de un soț cinstit şi capabil, care să ştie să aprecieze arta 
şi să îi respecte talentul, iar asemenea bărbaţi sunt greu 
de găsit. Tu ai fi foarte potrivit, asta dacă ţii la ea așa 
cum ţine un soț. 

Nimic nu poate fi mai umilitor decât să fii apreciat 
de un bărbat pe care ai fost angajat să îl distrugi. 

- Rebecca nu ar fi de acord că are nevoie de un soț, fu 
tot ce găsi Kenneth de spus. Cred că va face ce vrea ea. 

-Nu ești un începător când vine vorba despre femei, 
spuse Sir Anthony aruncândur-i o privire pătrunzătoare. 
Dacă ai vrea, ai putea fi foarte... convingător. 

- Convingător spuneţi, repetă Kenneth neîncrezător. 
Vreţi să sugerați că ar trebui să încerc să vă seduc fiica 
pentru a o determina să devină soția mea? 

- E un mod destul de brutal de a vedea lucrurile, dar, 
în esenţă, ceea ce spui este corect, admise bărbatul mai 
în vârstă, cu calm. Mi-ar părea rău să văd că doi oameni 
care se potrivesc atât de bine nu sunt împreună din 
pricina încăpățânării ei și a mândriei lui. 

-Toate discuţiile dintre potenţialii gineri şi taţii 
fetelor sunt la fel de chinuitoare? întrebă Kenneth in- 
spirând adânc. 

- Nu am de unde să ştiu, atâta vreme cât eu, unul, am 
fugit cu soția mea, chicoti celălalt bărbat. Când m-am 
întors cu Helen de la Gretna Green, tatăl ei m-a infor- 
mat că avea să îi transfere averea într-un fond adminis- 
trat sub tutelă pentru copiii ei, ca să nu îmi pot pune 
ghearele hrăpărețe pe ea. Cred că a fost cam dezamăgit 
că nici nu mi-a păsat, continuă el. Un bun soldat este o 
combinație de onoare și pragmatism, spuse pe un ton 
serios. Fără onoare, un bărbat nu este nimic, dar adesea 
este mai bine să fii pragmatic. Rebecca nu e o virgină de 
şaptesprezece ani, și nu e nevoie să te porţi cu ea de par- 
că ar fi așa, continuă el, după care se ridică şi se îndreptă 
spre ușă, oprindu-se cu mâna pe clanță. Sunt sincer cu 
tine pentru că eu cred că ţii la fiica mea, dar, pe legea 

mea, dacă o răneşti, o să te biciuiesc, deşi eşti de două 
ori mai solid decât mine și ai jumătate din vârsta mea, 
spuse el. 

-Am înţeles, dar vă sugerez să nu îi vorbiţi astfel 
Rebeccăi, spuse Kenneth sec. Probabil răspunsul ei ar fi 
să se mute din casa dumneavoastră și să ne spună amân- 
durora să ne vedem de treabă. 

- O înţelegi foarte bine, remarcă Sir Anthony zâm- 
bind uşor, după care ieși din cameră. 

Kenneth expiră zgomotos și își frecă tâmplele. Nu-l 
durea de fapt capul, dar simţea că ar cam fi trebuit. 
Artiştii sunt cu-adevărat nebuni. Era singura explicaţie. 

Cu toate astea, în sufletul lui știa că, dacă nu s-ar 
afla la reședința Seaton din cu totul alte motive, ar fi 
cât se poate de tentat de sugestia lui Sir Anthony de a o 
seduce pe Rebecca. 

În cursul dimineții, Rebecca fu cât se poate de ner- 
voasă când primi câteva scrisori prin care era felicitată 
pentru logodnă. Logodna asta nenorocită începea să se 
transforme în ceva viu și palpabil. 

Apoi apăru Lavinia, care se autoinvită în atelierul 
Rebeccăi. 

Rebecca ridică privirea de la desenul ei cu femeia în 
cădere, încruntându-se. 

-Sper că eşti mulțumită. Dacă nu ai fi intervenit, 
mi-aş fi distrus cât se poate de sigur reputaţia, fără să 
trebuiască să mai suport toate prostiile astea legate de 
refacerea reputației. 

Lavinia izbucni în râs, așezându-se iute pe divan, gest 
care făcu să i se înfoaie jupoanele. 

- Bagă-ţi la loc în teacă ghearele, draga mea. La mo- 
mentul respectiv păreai destul de bucuroasă că te-am 
salvat. Credeam că o să leșini când ai fost descoperită, 
spuse ea, mângâind cu un gest apreciativ mătăsosul co- 
vor persan așezat pe divan. Ar fi trebuit să îţi alegi totuși 

un loc ceva mai intim unde să te apuci să muști din 
Kenneth. 

Înroșindu-se la față, Rebecca își acoperi tabloul și îl 
ridică pe Gray Ghost de pe scaun, ca să se poată așeza. 

-Nu prea am avut de ales, spuse ea, în timp ce așeză 
pisica în poală și începu să o alinte. Pur și simplu, s-a 
întâmplat. În plus, nu mușcam deloc din el. 

- A, nu! replică Lavinia sceptică. Nu era deloc un să- 
rut politicos, ci un sărut cât se poate de carnal, și eu știu 
despre ce vorbesc. 

„— Lavinia! excalmă Rebecca plecându-și capul și con- 
cetrându-se să mângâie pisica. Mă faci să mă jenez. 

- Sigur că poți să pui capăt logodnei mai târziu, dar 
te rog să te gândești bine înainte de a acţiona, spuse 
Lavinia miloasă, pe un ton blând. Ai putea da peste ceva 
și mai rău decât să-l ai pe Kenneth ca soț. Nu numai că 
e nespus de atrăgător, dar e și viconte - şi chiar îi placi. 
Faci cinste genului tău - puţine femei ar fi reușit să obți- 
nă atâtea lucruri într-o singură seară, spuse ea izbucnind 
într-un râs puternic. În plus, dacă te căsătorești cu el, 
Hermione o să devină o vicontesă văduvă, ceea ce o va 
scoate din minți. 

-O ştii pe Lady Kimball? întrebă Rebecca ridicând 
privirea. 

- Da, e o adevărată scorpie. Am observat că, după 
ce l-a încolţit pe Kenneth, voi doi aţi ieșit repede din 
sala de bal. Probabil s-a comportat groaznic din nou, așa 
cum face de obicei. 

-S-a comportat ceva mai mult decât groaznic. A fost 
de-a dreptul crudă. Cum a fost căsnicia ei? L-a făcut 
nefericit pe Lord Kimball? continuă ea, gândindu-se că 
Kenneth va dori să știe asta. 

-Nu cred, spuse Lavinia după ce se gândi puțin. 
Hermione ştie prea bine că nu trebuie să supere găina 
cu ouăle de aur, ceea ce înseamnă că și-a făcut soțul fe- 
ricit şi a fost discretă în legătură cu aventurile ei extra- 
conjugale. Cum a ranana tatăl tău când a aflat de 
logodnă? continuă ea plecându-și capul într-o parte. 

-Nu prea bine, recunoscu Rebecca. A început să pipe 
că ar trebui ca Kenneth să mă ia de nevastă. 

- Ei, în acest caz, nu mai am ce spune, replică Lavinia 
ridicându-se grațios. Spune-i cuiva să facă ceva pentru bi- 
nele lui, și cu siguranță n-o va face, continuă ea zâmbind 
și fluturându-şi degetele, după care ieși din cameră. 

Rebecca se întoarse la tablou, dar nu reuși să se con- 
centreze. În loc de asta, se pomeni ronțăind capătul 
pensulei, întrebându-se cât de mult o plăcea Kenneth. 


Pe la mijlocul după-amiezii, când Kenneth veni la 
ședința de pozat, Rebecca își ținea în frâu gândurile 
nărăvaşe. 

O ajuta și faptul că el nu aduse vorba despre dilema lor 
comună, ci îl luă pur și simplu pe Gray Ghost în braţe și 
își reluă poziția obișnuită pe divan, cu pisica alături. 

-Cum iese tabloul? întrebă el. 

- Destul de bine. Am terminat cu contururile, cu- 
lorile și zonele de umbră, așa că acum pot începe să 
adaug detaliile. În cel mult două săptămâni o să fii liber. 
Rebecca se gândi că avea să îi fie dor de şedinţele de po- 
zat, dar le rămâneau lecţiile de pictură. Adoptă expresia 
ta de pirat periculos, spuse ea, ridicând paleta. 

-N-o să mă obișnuiesc niciodată cu asta, replică el 
închizând ochii și redeschizându-i apoi, privind-o cu in- 
tensitate din adâncurile lor întunecate. 

Efectul obţinut nu era atât de periculos pe cât era de 
facinant și profund masculin. Era o expresie care ar fi 
făcut-o pe Lavinia să leșine pe loc. 

Rebecca trase adânc aer în piept și începu să adauge 
detaliile chipului corsarului ei. Avea să înfățișeze expre- 
sia de regret care îi bântuia chipul în profilul întune- 
cat reflectat, dar asta era subiectul unei alte ședințe de 
pozat. Astăzi avea să se concentreze asupra bărbatului 
blazat care putea să ucidă sau să iubească cu aceeași ușu- 
rință. Acum, că Kenneth îi era prieten, îi era mai dificil 
să vadă latura lui amenințătoare. 

Aplică o umbră îngustă de-a lungul obrazului lui și 
desenă apoi linia palidă a cicatricii cu o mişcare delica- 
tă. Semnul stătea drept mărturie a vieții pline de peri- 
cole. Mai dificil era să capteze limpezimea strălucitoare 
a ochilor lui cenușii, dezgustați de viață, care văzuseră 

mult prea multe și nu se mai încredeau în nimic. Îi scoa- 
se în evidenţă cu alb pentru a sublinia licărul nesigur 
din ei și apoi îi înconjură cu o margine subțire, neagră, 
pentru a-i face pătrunzători, așa cum erau și în realitate. 

Ridică pensula pentru a aplica o ultimă linie, apoi 
se opri. Daca eşti artist, știi şi când să te opreşti, așa că 
Rebecca lăsă pensula să cadă în borcanul cu terebentină 
şi alese o alta cu care să adauge liniile fine din colțul 
ochilor, care confereau un aer matur şi erau o dovadă a 
vieţii trăite în aer liber. 

li defini pomeţii frumos sculptați adăugând niște um- 
bre și ajunse la gură. Aici însă se găsi repede în impas. 
În timp ce o schița, se trezi amintindu-și în detaliu ce 
simţise când buzele lui le atinseseră pe ale ei. Simţi cum 
O traversează un val de căldură, și pensula îi alunecă. 
Rebecca scoase un sunet ce-i trăda exasperarea. 

-S-a întâmplat ceva? întrebă Kenneth. 

- Nu... Am greșit doar ceva, spuse ea evitându-i privirea 
şi ștergându-și alias umede, după care răzui vopseaua. 
Încercă din nou să picteze gura aceea care îi sărutase ure- 
chea și îi depusese mușcături ușoare pe gât... 

Făcu din nou o greșeală și își dădu seama dezgustată 
că îi tremura mâna. 

Hotărându-se să revină asupra feţei într-o zi în care 
amintirea săruturilor lui avea să fie mai estompată, își 
mută atenţia asupra brațului întins de-a lungul divanu- 
lui. Olanda albă se întindea la umăr, sugerând trupul 
puternic ascuns sub țesătură. Aici era nevoie doar să 
mai accentueze puțin umbrele. Rebecca făcu asta, apoi 
examină felul în care cămașa se aranja în jurul abdome- 
nului lui. 

Se lipise fără rușine de el, cu sânii plini de dorinţă, 
turtindu-se de mușchii pieptului lui ... 

Rebecca își cobori privirea și înghiţi. I se uscase gura. 
Era extrem de erotic să se afle singură aici cu un bărbat 
și să se concentreze în exclusivitate asupra corpului lui. 
Probabil şi el simţise acea energie întunecată care pulasa 
în aer, dar Rebecca nu îndrăznea să ridice privirea pen- 
tru a afla asta. Ştia că ochii aveau să o dea de gol. 

Privirea ei se îndreptă spre picioarele lui, studiind 
felul cum i se întindeau pantalonii strâmți pe coapse, 
dar își feri imediat ochii. li era imposibil chiar și doar 
să se gândească la faptul că trebuia să îi picteze și partea 
de jos a corpului. Avea să adauge detalii mâinii care se 
odihnea pe spatele lui Gray Ghost. 

Își reluă muncă, îndemnândus-se să judece ca un pic 
tor, și nu ca o femeie, privind când la subiect, când la 
pânza din faţa ei. Mâinile erau aproape la fel de dificil 
de pictat și de esenţiale precum chipurile. Oasele puter- 
nice care îi defineau încheietura ieșiră bine, așa că trecu 
la mână efectiv. 

Degetul lui mijlociu mângâia capul pisicii, cu un gest 
blând și senzual, trezind în ea amintirea puternică a fe- 
lului în care mâna aceea puternică o mângâiase, căldura 
şi senzația dată de palma lui înconjurându-i sânul... 

La naiba, era absurd, dar chiar nu putea trage o linie 
de demarcaţie între modul în care era conștientă de el 
ca bărbat și percepţia ei de artist profesionist. 

- Alte probleme? întrebă Kenneth. 

Probabil lupta ei interioară era evidentă pe chipul ei. 

- Te rog, mută mâna stângă câțiva centimetri mai jos 
pe divan, spuse Rebecca gândindu-se repede ce să spună 
și sperând că nu roșise. Apoi își umezi buzele uscate și 
începu să lucreze la mâna care se odihnea pe divan. Era 
mâna care o prinsese de coapsă, trăgând-o mai aproape 
şi trimițând stropi de foc lichid în locuri secrete... 

- Destul pentru astăzi, spuse ea țâfnoasă, trântind 
paleta pe masă cu o înjurătură. Hai să luăm o pauză de 
ceai, apoi să începem lecţia. 

- Perfect, m-am săturat să stau jos, spuse Kenneth 
cu iuțeală, ridicându-se și întinzându-se. 

Vrăjită, Rebecca îl privea dezmorțindu-și trupul su- 
plu și puternic, ca de leu. Era logodită în mod oficial 
cu acest bărbat. În ziarele de a doua zi, aveau să spună 
lumii că intenționau să împartă același pat pentru tot 
restul vieții. 

Își desprinse privirea de la el și luă o cârpă cu care să-și 
şteargă pensula. Era un lucru bun că portretul era aproa- 
pe terminat, se gândi ea exasperată. Altfel, ar fi trebuit 

să facă rost de un material în plus pentru atelierul ei: un 
vas cu apă rece ca gheața, ca să se răcorească artistul. 


Kenneth era bucuros că nu mai trebuia să pozeze și 
chiar mai bucuros că, până fierse apa şi se infuză ceaiul, 
Rebecca rămase în celălalt capăt al atelierului. Li fusese 
greu să stea nemișcat neavând altă preocupare decât să 
o admire pe Rebecca. Astăzi mai ales îi fusese aproape 
imposibil. Mintea lui oscila între amintirile legate de 
cât de atrăgătoare arătase îmbrăcată în mătasea aceea 
de culoarea chihlimbarului și gândurile mai periculoase 
legate de cum ar fi arătat fără rochia aceea. 

După ce luară ceaiul, Kenneth se pregăti fără tragere 
de inimă pentru încă o lecţie de pictură. Ajunsese să le 
urască din cauza faptului că nu progresa deloc. Nu era 
mai bun acum decât fusese la prima lui lecţie, poate 
doar mai rău. 

Problema nu era metoda de predare a Rebeccăi, căci 
ea făcea remarci liniștite și logice. În plus, nu îi râsese 
niciodată în nas disprețuitor, indiferent cât de groaznic 
pictase. Problema era în interiorul lui. 

Punctul focal al naturii lui moarte era un mulaj în- 
făţişând capul unei statui greceşti, care îl reprezenta pe 
Zeus, cu chipul marcat de înțelepciune şi de maturitate. 
Il alesese pentru că îi plăceau expresia şi textura uzată, 
dar acum ajunsese să-l urască. 

Amestecă cu trudă culorile de care urma să aibă nevo- 
ie, apoi se apucă de treabă, cu o expresie încordată. 

În timp ce el se chinuia cu pânza, Rebecca stătea li- 
niștită la masa ei de lucru, măcinând pigmenţii nece- 
sari pentru pasteluri. După ce amestecă soluţia care le 
închega cu un cuțit de pictură, se ridică şi veni să vadă 
ce făcea el. 

- Umbrele de pe castron trebuie să fie mai accentu- 
ate, pentru a sugera suprafaţa lui care reflectă lumina, 
spuse ea după ce studie puțin pictura. În plus, culorile 
iluminatoare ar trebui să fie calde, pentru a da de înțe- 
les că este făcut din alamă. 

Rebecca avea dreptate. El înțelegea asta, pentru 
că redase obiecte similare în pasteluri şi acuarele. Dar 
de ce nu putea face același lucru și când picta în ulei? 

- E nevoie de timp, Kenneth, spuse Rebecca, văzân- 
duri expresia crispată. Nu fi atât de server cu tine însuţi. 


Empatia pe care i-o arătă ea fu ultima picătură, și 
Kenneth trasă o linie cu pensula de-a lungul pânzei, 
mânjind culorile grele de ulei. 

-Nu e destul timp pe lumea asta să învăţ așa ceva, 
spuse el cu amărăciune. 

-Dar lucrarea ta nu este atât de rea, spuse ea încrun- 
tându-se. 

-Nu e însă nici prea bună. Nu va fi niciodată bună, 
spuse el trântind paleta și pensula și îndepărtându-se, 
măsurând camera cu pași mari, până ajunse în celălalt 
capăt. Simţea că emoţiile care se învolburau în el erau 
explozive, prea violente pentru a putea fi păstrate în in- 
teriorul unui corp omenesc. Doar prezenţa Rebeccăi îl 
oprea să zdrobească tot ce găsea în cale. Nu pot să fac 
asta, Rebecca. Culorile nu se așază acolo unde vreau 
eu. E ca și cum ai încerca să aduni o ceată de porci. 
Chiar și când știu ce ar trebui să fac, nu îmi iese, spu- 
se el întorcându-se și făcând semn spre tabloul distrus. 
Nimic altceva decât pânză și vopseluri irosite. E plat, 
mort. Dumnezeule, nu ar fi trebuit să încerc niciodată 
să învăţ așa ceva. 

- Lecţia nu s-a terminat, Kenneth, spuse ea scurt, în 
timp ce el se îndrepta spre ușă. 

-Ba da, și nici nu va mai exista alta, replică el, oprin- 
du-se cu mâna pe clanţă, în încercarea de a se calma. Îmi 
pare rău, Rebecca. A fost drăguţ din partea ta că te-ai 
oferit să mă înveţi, dar îţi pierzi vremea. 

-Vino aici, căpitane, îi ceru ea cu fermitate. Ţi-am 
făcut pe plac și am mers la balul ăla nenorocit, așa că 
îmi vei face și tu pe plac și nu te vei da bătut, cel puţin 
nu până când găsești un alt mod de a lucra care să ţi 
se potrivească. 

Era un argument pe care nu putea să nu îl ia în sea- 
mă. Se uită lung la ușă, inspirând și expirând încet. 

Când simți că reușise să își aducă emoțiile la un nivel 
acceptabil, se întoarse la șevalet, însă, în loc să privească 
tabloul lui amărât, o privi pe Rebecca. Expresia ei hotă- 
râtă şi părul ciufulit erau o priveliște mult mai plăcută. 

-Tu te-ai confruntat cu astfel de dificultăți când în- 
vățai să pictezi? 

- Da, și uneori încă mai am parte de așa ceva. 

- Vorbeşti serios? întrebă el surprins. Mă gândeam că 
tu nu ai asemenea probleme. 

-Cred că nu există vreun artist care să nu aibă astfel 
de probleme, spuse ea strâmbându-se. De ce crezi că se 
transformă tata uneori într-un sălbatic care aruncă lu- 
cruri încolo și-ncoace prin atelier? 

-Sunt mai tolerant cu asemenea ieșiri decât eram 
când am venit aici, recunoscu el cu un zâmbet strâmb. 

Rebecca se cocoță pe un taburet și începu să bată 
darabana cu degetele pe masă în timp ce gândea cu 
voce tare. 

-Culorile de ulei sunt un mediu, reprezintă pur și 
simplu un material care transmite idei sub forma unor 
imagini vizuale. În practică, asta înseamnă că ele îţi ex- 
primă sentimentele. Pentru că îți dorești atât de mult 
să stăpânești tehnica picturii în ulei, te străduiești prea 
mult. Eşti țeapăn ca o statuie de marmură, și asta trans- 
pare pe pânză. Deși desenul de bază este așa cum trebu- 
ie, pictura în ansamblul ei este rigidă, lipsită de viață. 
Te mutilezi și pe tine şi îţi mutilezi și lucrarea. 

Kenneth nu mai văzuse lucrurile din acest unghi. 

- Asta e, cu siguranță, adevărat, încuviință el. Dum- 
nezeu mi-e martor că nu știu cum să nu mai fac asta. 

- Elanul creator este ca... ca un râu de foc, spuse ea 
căutând expresia potrivită. Când atinge cel mai înalt ni- 
vel, umple spiritul de forță şi de emoție. Sunt momente 
transcendente când un artist face totul așa cum trebuie, 
când fiecare culoare şi fiecare linie de penel sunt per- 
fecte, când imaginea de pe pânză se apropie până la po- 
trivirea completă cu acea imagine care există în mintea 
artistului. Cu siguranță ai simţit o emoție similară la un 
moment dat în timp ce desenai. 

- Uneori, recunoscu el, încercând să-și amintească. 
Asta simți tu când pictezi? 

- Da, deşi nu e la fel de fiecare dată. Cred că toate 
meseriile creative împărtășesc aceste sentimente, indi- 
ferent că este vorba despre scris, muzică, învățământ 
sau chiar creșterea unui copil. Atunci când nu există un 
flux creativ, asta se vede în pictură, și culorile de ulei ți 
se opun în fiecare clipă, spuse ea cu însuflețire. Culorile 
sunt mocirloase, formele greșite, nu există nici un pic 
de armonie. 

- Mda, partea asta din urmă o recunosc și eu, spuse 
Kenneth cu o grimasă. 

- Tu ai talent, replică ea privindu-l îndeaproape. Ș$me- 
cheria e să găsești o cale de a elibera acest talent. Parţial, 
e şi vina plictiselii. Am greșit când am încercat să te 
învăţ să pictezi ca pe un începător, când tu ești un artist 
desăvârșit din alte puncte de vedere. Pur și simplu nu 
te interesează atât de mult să pictezi o natură moartă. 
Trebuie să îţi alegi un subiect care contează pentru tine, 
ceva care să te entuziasmeze atât de mult, încât să uiţi 
de problemele pe care le ai cu mediul și să te lași purtat 
de râul de foc. 

- Nu o să îi duc dorul bustului ăluia nenorocit al 
lui Zeus, recunoscu Kenneth, dar nu îmi pot imagina 
cum aș putea să mă las purtat de valul creator atâta vre- 
me cât mă chinuiesc la fiecare linie pe care o trasez cu 
pensula de parcă m-aș lupta cu o companie de grena- 
dieri francezi. 

- E adevărat, așa că vom face astfel încât uleiurile să 
se comporte ca un mediu pe care îl stăpânești deja foar- 
te bine, spuse ea cu un surâs ștrengar. Rebecca se întoar- 
se și stoarse o bucată de albastru de azurit pe o paletă 
goală, adăugând încet ulei de terebentină și apoi din ce 
în ce mai mult, până când amestecul căpătă consistenţa 
unui sirop. Când fu mulțumită de consistenţa obținu- 
tă, luă o foaie groasă de hârtie și se folosi de o pensulă 
pentru a așterne pe ea un strat de albastru. Dacă sunt 
subțiate, culorile de ulei pot fi folosite aproape ca acua- 
relele. Vei putea lucra mult mai repede și vei avea mai 

multă libertate decât îţi oferă culorile de ulei mai groa- 
se. Încearcă și vezi. 

Kenneth luă neîncrezător pensula și o înmuie în azu- 
ritul diluat. Deşi vopseaua era mai grea decât acuarela, 
aluneca pe pânză cu o ușurință senzuală. Fără să își dea 
seama prea bine ce făcea, înmuie din nou pensula și 
trasă câteva umbre albastre asemenea celor pe care le-ar 
fi folosit pentru cerul dintr-un peisaj în acuarelă. 

Apoi lăsă la o parte pensula și îşi întinse degetele 
întrebător. 

- Interesant, spuse el. Mi-a mers mâna singură, de 
parcă aș fi lucrat cu acuarele. 

Preţ de o clipă, nici nu se gândise că, de fapt, folosea 
vopseluri pe bază de ulei, și îndemânarea lui atent șlefu- 
ită intrase în acțiune. Intrigat, mărunți niște siena arsă 
pe paletă și o diluă, după care creă cu câteva linii de pe- 
nel o siluetă a Rebeccăi cu părul dansându-i pe umeri. 

- Vezi avantajele? întrebă ea râzând. 

-E prea ușor, spuse el încruntându-se. Trebuie să 
existe un motiv pentru care nu toți pictorii în ulei lu- 
crează astfel. 

- Culorile nu au aceeași profunzime și nu sunt la fel 
de vibrante, îi explică ea. De asemenea, se și estompează 
mai repede decât culorile de ulei în strat mai gros. 

-Nu contează, spuse el, adăugând niște alb de zinc 
peste siena arsă, diluând-o din nou. Încerc să învăţ, nu 
să creez opere de artă care să dureze o eternitate, adău- 
gă, folosind vârful pensulei pentru a schița o siluetă feli- 
nă dormind, după care îi adăugă niște umbre, folosind 
o vopsea mai închisă. 

-Un alt avantaj este faptul că, astfel, culorile de ulei 
diluate se usucă mai repede și poți lucra peste ele mai 
curând, spuse ea dând din cap aprobator. Îţi sugerez 
să aplici fundalul și contururile generale folosind pig- 
menţi diluați. Apoi poți adăuga detaliile cu pigmenți 
mai denși. Poţi crea tablouri în ulei minunate lucrând 
astfel. Tehnica se pretează mai ales pentru portrete neo- 
ficiale și pentru peisaje. 

Kenneth se simţi cuprins de entuziasm. Chiar putea 
să facă asta și, chiar dacă nu era tehnica clasică, era un 
pas în direcția bună. 

- Roșcăţico, ești minunată, spuse el și, fără să se gân- 
dească prea mult, îi dădu un sărut rapid, plin de recu- 
noştință. 

De îndată însă ce buzele lui le atinseră pe ale ei, acea 
tensiune care plutise între ei toată după-amiaza dădu în 
clocot. Nu mai putea pune capăt sărutului cu nici un 
preţ. Rebecca își desfăcu buzele, și limbile li se atinseră, 
alunecând împreună. 

Parfumul ei era ameţitor, o combinaţie de apă de 
trandafiri, culori de ulei și parfum de femeie, unică, așa 
cum era și Rebecca. 

Kenneth era înfometat, tânjea după căldura primi- 
toare a puterii și a misterului feminin, și Rebecca răs- 
pundea acestei nevoi, hrănindu-l cu buzele ei, în timp 
ce vârfurile degetelor se împleteau pe spatele lui ca niște 
gheare de felină. 

El își înfășură o mână în jurul taliei ei și o trase aproa- 
pe de el, în timp ce cu cealaltă mână îi cercetă corsajul 
până când îi găsi sânul și începu să își miște mâna cir- 
cular. Rebecca gemu și se arcui, agățându-se de el, suplă 
și seducătoare. 

Gurile lor se mișcau încet, gustând pe rând toate 
aromele fine. Mâinile lui o modelau asemenea unui 
sculptor care savurează lutul, învățând rotunjimile ro- 
ditoare ale coapselor ei și îngustimea taliei, delicatețea 
cefei şi forța braţelor ei grațioase, curbura pântecului 
ei. Rebecca scoase un țipăt ușor când mâna lui alunecă 
şi mai jos, mângâind tandreţea feminină ascunsă sub 
straturile de țesătură. Apoi, cu un fior, cuvintele lui 
Sir Anthony îi răsăriră în minte. „Sunt convins că ai 
putea fi foarte... convingător.“ 

La naiba, era cât se poate de aproape de seducţie, așa 
cum îi sugerase Sir Anthony! Faptul că nu o făcea cu 
premeditare nu însemna că nu aveau să existe consecin- 
te la fel de drastice. 

Kenneth își înălță capul și se îndreptă de la mijloc, 
transformând îmbrățișarea dintr-una pasională într-una 

protectoare. Preţ de o clipă, simţi trupul Rebeccăi pro- 
testând, apoi ea se linişti, odihnindu-și capul sub bărbia 
lui. Era atât de mică, aproape fragilă. Merita un bărbat 
puternic și cinstit, așa cum îl considera Sir Anthony pe 
el, nu realitatea înșelătoare, plină de defecte. 

-Dacă nu suntem atenţi, am putea să ajungem cu 
adevărat la altar, spuse el nesigur. 

- Doamne ferește, să nu împlinim așteptările tuturor, 
replică ea pe un ton acid și se îndepărtă de el, cu o ex- 
presie vulnerabilă pe chip. 

I se desfăcuse din nou părul, și Kenneth nu se putu 
abține să nu își treacă degetele prin cosiţele ei groase. 

Îl făceau să se gândească la mătase roșiatică și la foc 
stins. 

- Dacă te mai sărut vreodată, Rebecca, te rog să îmi 
dai un picior. Când vine vorba despre tine, nu am nici 
un pic de voinţă, recunoscu el. 

Rebecca zâmbi slab, satisfăcută. Îi mai trebuiau doar 
câteva pene în gură și ar fi arătat asemenea lui Gray 
Ghost după o vânătoare încununată de succes. 

- Nici a mea nu e cine ştie ce, spuse ea. Adu-ţi aminte 
că mi-am petrecut ultimii zece ani în calitate de femeie 
cu reputaţia pătată, continuă ea și ridică mâna pentru 
a-i trage capul în jos. 

El o prinse însă în grabă și îi sărută palma, imobili- 
zândur-i astfel mâna cu blândeţe. 

-Tocmai ţi-am reabilitat-o. Încearcă să îţi amintești 
că acum eşti respectabilă. 

Rebecca izbucni în râs, ceea ce îi făcu masa grea de 
păr să îi cadă pe spate asemenea unui val de mătase. 
Senzualitatea pe care o simţise el în ea atunci când se 
întâlniseră pentru prima oară nu mai era latentă, ci tul- 
burător de vizibilă. După cum spusese tatăl ei, nu mai 
era virgina de șaptesprezece ani. 

-Ți se pare că arăt respectabilă, căpitane? întrebă ea 
pe un ton batjocoritor. 

Privirea lui o cercetă din cap până în picioare. De fie- 
care dată când se sărutau, afla ceva mai mult despre 
trupul ascuns sub rochiile ei de muselină. Mâna lui 

dreaptă, cea cu care îi mângâiase sânul, se încleștă fără 
să vrea. 

- Arăţi precum Lilith, femeia-demon trimisă să fure 
sufletele bărbaţilor, primejdioasă şi irezistibilă, spuse el 
cu un zâmbet melancolic. Sunt convins că era roșcată. 

-Atunci mai bine pleci până nu îţi fur sufletul, îl 
avertiză Rebecca înclinându-și capul într-un gest voit 
provocator. 

Kenneth îi sărută din nou mâna, după care îi dădu 
drumul. 

-Mai bine ai lua ăsta, o să mai ai nevoie, spuse ea 
arătându-i borcanul cu ulei de terebentină. 

Kenneth îl luă mulțumindu-i cu un semn din cap, 
dar, în timp ce ieșea pe ușă, se opri în prag, aruncânduri 
o ultimă privire. Ea stătea sprijinită languros de masa 
de lucru, cu mâinile pe marginea acesteia, în timp ce 
îl studia cu o privire arzătoare, de artist și totodată de 
femeie. Kenneth se gândi neliniștit că era posibil să îi fi 
furat deja sufletul. Apoi se întoarse şi plecă, coborând 
încet pe scări. Un lucru era sigur. Își găsise subiectul 
pentru următorul tablou, un subiect care îl incita și care 
l-ar putea face să plutească în voia râului de foc. 


Mult după plecarea lui Kenneth, Rebecca rămase 
încă sprijinită de masa de lucru. Voise ca el să o doreas- 
că, şi asta se întâmplase. Nu avea încredere în dragoste 
sau în căsătorie şi nu își putea închipui un viitor în care 
ea și Kenneth ar fi împreună. Cu siguranță el nu avea 
să rămână secretar pentru tot restul vieţii. Dacă reușea 
să își salveze moșia, în viața lui de gentilom cu pământ 
urma să nu mai existe loc pentru cineva ca ea. 

Pentru o scurtă perioadă de timp însă, înainte ca 
Kenneth să părăsească reședința Seaton, ea ar putea să 
guste din fructul oprit al pasiunii. Îl dorea, şi perspecti- 
va de a concepe un copil nu o speria. Într-adevăr, avea 
să îi placă să aibă pe cineva care să o iubească și pe care 
să iubească. Şi, chiar dacă asta nu avea să se întâmple, 
cel Papa rămânea cu amintirile, care să-i țină noaptea 

e cald. 

Kenneth își petrecu seara și mare parte a nopții în 
micul lui atelier, făcând experimente cu culorile de ulei 
diluate şi cheltuind o mică avere pe lumânări. Când se 
retrase pentru a dormi câteva ore, reușise deja să încea- 
pă imaginea care îi răsărise în minte în timp ce vorbea... 
şi o săruta... pe Rebecca. 

Desenul de bază era gata şi așternuse deja și stratul 
de culoare pentru fundal şi figură. Adevărata provocare, 
însă, de-abia începea, și nu își permitea să spere prea 
mult. Cu toate acestea, începea să simtă un optimism 
precaut în ceea ce privea capacitatea lui de a deveni un 
adevărat pictor. 

În dimineața aceea îi fu greu să se concentreze la 
munca lui de secretar, căci mintea îi colcăia de idei și 
de imagini, dar, în cele din urmă, reuși să își termine 
treburile. Muncea în birou când intră ţanțoș prietenul 
lui Sir Anthony, Lord Frazier. 

- Bună ziua, rosti Frazier tărăgănat. Am văzut în ziar 
că ar trebui să te felicit. Așadar ești viconte, continuă 
el, ridicându-şi monoclul și examinându-l pe Kenneth 
cu o atenţie exagerată. Te rog să mă ierți dacă am ieșit 
vreodată pe ușă înaintea ta, nu am știut că ai un titlu 
mai important decât al meu. 

Deşi remarca părea făcută în glumă, exista şi o oare- 
care notă caustică acolo. 

Kenneth își înăbuși un oftat. Știuse că, dacă își men- 
ţiona titlul, avea să dea naștere la astfel de replici. Pentru 
prima oară, Frazier i se adresase ca unui egal mai degra- 
bă decât ca unui servitor, însă ar fi preferat să rămână 
un nimeni în ochii acestuia. 

- Titlul nu îmi aparține de multă vreme, spuse el îm- 
păciuitor şi, asemenea unei perechi noi de cizme, este 
nevoie de timp până mă obișnuiesc. 

- Așadar, micuța Rebecca are să devină Lady Kim- 
ball, spuse Frazier lovindu-și ritmic palma cu monoclul. 
Ai prezentat-o viitoarei ei mame vitrege? 

-Ne-am întâlnit din întâmplare cu Hermione la ba- 
lul de la Candover, spuse Kenneth crispându-se. O cu- 
noaşteți pe mama mea vitregă? 

- O, da, spuse Frazier cu un zâmbet de cunoscător, 
care dădea de înţeles că o cunoştea chiar foarte bine. 
Are un umor delicios de răutăcios. Desigur ştii asta. 

- Absolut, spuse Kenneth sec. De fiecare dată când 
mă gândesc la Hermione, îmi amintesc de umorul ei 
răutăcios. 

-Nu te înţelegi cu mama ta vitregă? întrebă Frazier 
sprijinindu-se de cadrul uşii. 

- După atâţia ani petrecuţi în armată, nu o cunosc 

rea bine, spuse Kenneth ridicând din umeri. Arăta 
Pinela bal. 

- li prieşte văduvia. Ai făcut bine că ai câștigat-o pe 
Rebecca, continuă Frazier mijindu-și ochii. Este un 
adevărat premiu pentru un bărbat pe care nu prea îl ur- 
mărește norocul. Ce baftă că ai venit aici să lucrezi pen- 
tru Anthony. Sau n-a fost, oare, un lucru întâmplător? 
Nu ai spus niciodată cine te-a trimis aici. 

- Data viitoare când mai aud pe cineva sugerând că 
m-aș însura cu Rebecca pentru bani, îl voi rupe în două, 
spuse Kenneth pe un ton rece. 

Frazier clipi, ca şi cum ar fi fost surprins să afle că 
pisicuţa pe care o împunsese era, de fapt, un tigru. 

- Scuze, nu a fost intenţia mea să insult pe nimeni. 
Rebecca este atât de tăcută, încât nu o cunosc atât 
de bine, deși ne ştim de când era doar un bebeluș. Spu- 
ne-mi cum este ea. 

- Timidă, dar hotărâtă, inteligentă şi talentată, repli- 
că Kenneth neștiind ce răspuns se aștepta din partea lui. 
Este un asistent de atelier și un critic de artă excelent, 
continuă. Gândindu-se că era posibil ca Frazier să nu 
ştie că Rebecca picta, nu spuse mai multe pe tema asta. 
Cred că abilitățile şi comentariile ei sunt foarte aprecia- 
te de Sir Anthony. 

-Nu aveam nici cea mai vagă idee că este atât de 
implicată în munca lui, spuse Frazier sincer uimit. 

- După cum aţi spus, e tăcută, spuse Kenneth zâm- 
bind fără să vrea. Şi frumoasă ca un spiriduș din pădure. 

- lată cum vorbeşte un bărbat îndrăgostit, comentă 
Frazier gânditor. Se pare că măritișul ei va fi o mare 
pierdere pentru Anthony, continuă el, aruncând o pri- 
vire la ceasul de pe policioara căminului. Ar cam trebui 
să plec. Te rog să îi transmiți Rebeccăi felicitările mele 
pentru logodnă, spuse el, luându-și tălpășița. 

Kenneth se întoarse la treabă, ridicând din umeri. 
O rugase pe Rebecca să îl scuze pentru că nu putea poza 
în după-amiaza aceea. 

Avea să se ducă la el în atelier să picteze după ce 
termina cu contabilitatea pentru Sir Anthony. Prin 
comparaţie cu asta, pictorii aristocrați răutăcioşi nu 
însemnau nimic. 


De îndată ce îl văzu pe Kenneth la micul dejun, 
Rebecca își dădu seama că noua metodă pe care o adop- 
tase la pictură funcţiona de minune, pentru că acesta 
vibra de entuziasm. | legare: dispoziţia, îl scuză bu- 
curoasă de ședința de pozat din acea după-amiază. 

Absența lui nu îi perturbă munca, și Rebecca își 
petrecu ziua lucrând la fundalul umbrit al tabloului cu 
corsarul, adăugând draperii bogate cu motive subtile 
orientale, pentru a amplifica atmosfera exotică. De ase- 
menea, îl făcu și pe Ghost mai mare decât în realitate 
şi îl transformă într-o pisică de vânătoare asiatică, cu 
smocuri de blană la urechi. Rezultatul o făcu să chico- 
tească. Se întrebă ce avea să spună Kenneth despre pic- 
tură când avea să i-o arate, în cele din urmă. Avea să se 
simtă rușinat când avea să vadă în ce îl transformase. 
Tabloul însă era bun - cea mai bună lucrare a ei de 
până acum. 

Rebecca luă cina singură. Tatăl ei era la o reuniune 
a Academiei Regale, iar Kenneth nu își făcu deloc apa- 
riția. Se gândi să urce până în pod și să îi amintească 
faptul că regulile casei cereau ca toată lumea să coboare 
la cină, dar decise să nu facă asta. Dacă se bucura de 
plăcerea îmbătătoare a unei picturi reușite, nu voia să 
îl deranjeze. 

După ce mâncă, se întoarse în atelir și lucră la tablo- 
ul cu femeia căzând. Deși subiectul o epuiza din punct 

de vedere emoțional, se simţi încutajată să-l termine. 
Poate că, odată ce va fi terminat, ceva dificil şi întunecat 
avea să dispară din sufletul ei. 

Atelierul lui Kenneth avea un perete comun cu al ei, 
şi o dată sau de două ori auzi niște sunete slabe, însă 
niciodată zgomotul ușii deschizându-se. Probabil omul 
era obsedat. Neștiind dacă era îngrijorată sau doar 
grozav de curioasă, decise în cele din urmă să îi ducă 
niște mâncare. Deși mintea lui pierduse probabil noți- 
unea timpului, stomacul lui avea să aprecieze, cu sigu- 
ranță, mâncarea. 

Rebecca se duse la bucătărie și îngrămădi pe un pla- 
tou niște carne feliată și brânză, jumătate de pâine, o 
sticlă cu vin și două pahare, după care urcă din nou 
lungul șir de scări până în pod. 

Ținând tava în echilibru cu o mână, bătu la ușa ate- 
lierului, dar nu îi răspunse nimeni. Începând să își facă 
cu adevărat griji, răsuci încet mânerul. 

Nu ar fi trebuit să își facă griji. La lumina unei duzini 
întregi de lumânări, Kenneth lucra la șevalet complet 
absorbit. Cum el și șevaletul se aflau în unghi drept față 
de ușă, nu observă că intrase Rebecca. 

Era încruntat, și părul îi cădea pe frunte în timp ce 
manevra o pensulă îngustă care părea absurd de mică în 
mâna lui masivă. 

Rebecca zâmbi când observă pata de vopsea de pe 
obrazul lui. Părea a fi ocru. Își descălțase cizmele, proba- 
bil pentru a nu face zgomot și a nu deranja servitorii 
care dormeau în celălalt capăt al podului. Își scosese şi 
haina și cravata, și, prin cămașa desfăcută, se vedea o 
porţiune incitantă de piept. 

Rebecca îl studie cu o plăcere nedisimulată. Corpul 
lui musculos și grația atletică îl făceau extrem de potri- 
vit ca pirat sau războinic, dar adevăratul Kenneth era 
mult mai complex și mai interesant decât un erou de-al 
lui Byron. 

-M-am gândit că ai vrea ceva de mâncare, spuse ea 
cu voce tare. 

Kenneth se întoarse spre ea cu rapiditatea unui sol- 
dat și zâmbi apoi trist. 

-Scuze, m-ai luat prin surprindere. Am ratat 
cina, nu-i aşa? replică el aruncând o privire la bezna 
de afară. 

-Puțin spus. E în jur de unsprezece noaptea, zise ea 
așezând jos tava. Să înțeleg că tabloul merge bine. 

- Aveai dreptate, îmi trebuia un nou mod de a lu- 
cra cu culorile în ulei și un subiect care să mă intere- 
seze, spuse el lăsând jos paleta și pensula și începând 
să măsoare camera, deodată prea mică pentru energia 
lui debordantă. La început, am lucrat încet, dar, odată 
ce mi-am intrat în formă, a fost exact cum ai spus tu — 
parcă am fost luat de un râu de foc. Nu am mai simţit 
niciodată ceva asemănător, nici măcar în cele mai bune 
momente ale mele ca desenator. Îmi plac la nebunie 
bogăţia culorilor în ulei și efectele pe care le poţi obține 
cu ele. Îmi plac grozav textura pânzei sub penel şi modul 
în care se aşază vopseaua. 

- Pictez de atâta vreme, încât eu iau asemenea lucruri 
drept ceva normal, spuse ea adăugând mai mult cărbu- 
ne pe focul care începuse să se micșoreze. Auzindu-te pe 
tine, îmi amintesc de cât de senzual este pictatul. 

- Este tot ce am visat vreodată. Nu îmi pot da seama 
pentru nimic în lume de ce ieri mi se părea imposibil, 
spuse el râzând cu vioiciune. 

Kenneth se comporta asemenea unui soldat victo- 
rios după o bătălie grea, şi entuziasmul lui o făcu să râdă 
alături de el. 

Curioasă să vadă lucrarea, traversă camera, avansând 
spre șevalet. 

- Dumnezeule, Rebecca, dar nu te poți uita, spuse el 
întorcându-se când văzu ce avea ea de gând. 

- Avantajul profesorului, replică ea obraznică, după 
care, în momentul în care ajunse în fața tabloului, se 
opri siderată. 

Era un portret nud al ei. 

Se holbă paralizată la tablou. Kenneth folosise teh- 
nica culorilor de ulei diluate pentru a crea în mare ide- 
ea unei zone împădurite, pictată în nuanțe de verde. 
În plan apropiat se afla silueta completă a unei femei. 
Una din mâinile ei se odihnea pe trunchiul unui copac, 

în timp ce în cealaltă ținea un măr pe care îl oferea 
ispititoare. 

Trupul subțire, gol al femeii fusese redat cu multă 
dragoste, în detaliu. Pielea ei de un portocaliu cald, ca 
de piersică, parcă te invita să o atingi, în timp ce cosițele 
roșcate strălucitoare îi cădeau până la pământ aseme- 
nea unei flăcări întunecate. Câteva șuvițe de păr făceau 
concesii provocatoare la modestie într-un mod care îi 
amintea Rebeccăi de Venus a lui Botticelli când ino- 
centa zeiță nou-născută ieșea din mare. Însă, în viziunea 
lui Kenneth, nu exista nici un pic de inocenţă. Doam- 
na dezgolită radia dorință carnală. Avea buzele pline și 
senzuale, în timp ce ochii ei de culoarea alunei, cu stră- 
luciri de aur, promiteau plăceri misterioase și pericu- 
loase oricărui bărbat care îndrăznea să accepte fructul 
oprit din mâna ei. Ei bine, modelul fusese, fără îndoia- 
lā, ea însăși. 

Rebecca reuși să își smulgă privirea de la tablou și se 
uită la Kenneth. Chipul lui era extrem de vulnerabil, ca 
şi cum s-ar fi așteptat ca ea să țipe, să leșine sau să sară la 
el. Dincolo de teama aceea, văzu și un pictor nou-născut 
care avea o nevoie disperată de recunoaștere. 

- Este... este foarte bun, spuse ea după ce înghiţi în 
sec. Ai combinat minunat diferitele texturi ale vopselu- 
rilor. Bănuiesc că este Eva. 

- Lilith, spuse el cu vocea redusă aproape la un 
orăcăit. Prima femeie pe care a făcut-o Dumnezeu, în- 
aintea Evei. 

- A, desigur. Mi-ai spus că Lilith era roșcată. Nu mă 
gândesc la ea ca la un demon, ci ca la prima femeie 
independentă, creată ca egal al bărbatului, nu ca servi- 
tor al lui. Sigur că lui Adam nu i-a plăcut asta. Merge 
foarte bine ca personaj idealizat, mitic, dar nu s-ar po- 
trivi pentru un portret. Lilith a ta este mult mai frumoa- 
să decât mine. 

- Nu, spuse el cu ardoare. Exact așa arăţi. Frumoasă, 
senzuală, nemaipomenită. 

Rebecca observă în ochii lui aceeași pasiune mis- 
tuitoare cu care crease tabloul. Ea ştia cu certitudine 


232 Mary Jo Putney 


că Kenneth o dorea nu doar întâmplător, ci cu toată 
ființa lui. 

Dorința lui aprinse propria ei dorință arzătoare, pe 
care încercase să o înăbușe. La naiba cu buna-cuviință! 
În ochii lui era frumoasă, și sosise vremea să dea frâu 
liber râului de dorință carnală care avea să îi poarte pe 
amândoi spre nebunie și spre o fericire mistuitoare. 

Rebecca își aruncă șalul pe singurul scaun de lemn 
din cameră. Rochia ei era închisă în față cu un şirag de 
nasturi sferici din fildeș, dispuși la mijlocul corsajului. 
Uimită de propria ei îndrăzneală, îl desfăcu pe primul, 
trecând micul glob de fildeș prin cheotoarea lui. 

-Cred că îţi doreşti să vezi cât de fidelă este pictura 
ta, spuse ea. 

- Imaginaţia mea își face treaba, Rebecca, replică el 
crispat. Nu e nevoie să îmi pozezi. 

- Nu? murmură ea, desfăcând încă un nasture. Cred 
că ai greșit nişte proporții, continuă ea, eliberând încă 
un nasture. 

Privirea lui Kenneth fu iremediabil atrasă de dege- 
tele ei. 

Când și ultimul nasture fu descheiat, Rebecca își des- 
făcu rochia și o împinse cu o lentoare provocatoare în 
jos pe braţe, înainte de a o lăsa să cadă pe podea, cu 
un foșnet de lână. li displăcuseră dintotdeauna hainele 
complicate, așa că purta pe dedesubt doar ciorapi și o 
cămășuță transparentă din batist, care lăsa să întrevadă 
ce se ascundea sub ea. 

După ce se eliberă de rochia boțită, își azvârli pantofii 
din picioare și își desfăcu acele care îi țineau părul. 

- Un artist bun lucrează după natură ori de câte ori 
poate, Kenneth, spuse ea. 

- Dacă nu te îmbraci la loc, mersul la altar și biciuiala 
tatălui tău nu vor mai putea fi evitate, replică el pălind, 
ceea ce îi scoase şi mai mult în evidență cicatricea. 

Rebecca râse și își trecu degetele prin păr astfel încât 
buclele începură să i se adune în jurul capului și să îi 
curgă ademenitor până la brâu. 

-A zis cineva ceva despre biciuit și despre căsătorie? 
Cu siguranță, pentru Lilith și pentru Corsar, dorința 
este tot ce contează. 

- Dar astea sunt doar fantezii, spuse el pe un ton as- 
pru, în timp ce broboanele de sudoare se strângeau pe 
frunte. E greșit, Rebecca, din niște puncte de vedere 
pe care nu ai cum să le cunoşti. 

-Ai dreptate, nu înțeleg, spuse ea cocoțându-se pe 
scaun și desfăcându-și jartiera, gest ce o făcu să își ridice 
cămășuța desupra genunchilor. Crezuse întotdeauna că 
avea picioare frumoase, și, dacă se lua după modul în 
care se holba Kenneth la ea, chiar așa era. Nu trebuie 
să mă protejezi, dragul meu corsar, ştiu ce fac, spuse 
ea rulându-și ciorapii și făcându-i ghem, după care îi 
aruncă spre Kenneth, țintind spre ridicătura masculină 
din pantalonii lui. În cazul de faţă, spune-mi un motiv 
valid pentru care ar trebui să ne abținem de la ceva ce, 
în mod evident, ne dorim amândoi. 

Kenneth prinse ciorapii cu un gest reflex, încleș- 
tându-și cu atâta forţă mâna pe țesătura delicată, încât 
tendoanele îi ieșiră în evidență. Rebecca observă în 
privirea lui lupta care se dădea între gentilom și pirat. 
Da, o dorea, dar nenorocitul lui de simţ al onoarei câș- 
tiga bătălia. 

Incapabilă să suporte acest gând, ea se ridică și își 
aruncă mâinile în aer, implorându-l. 

-Te rog, Kenneth, te doresc atât de mult, spuse ea 
cu sinceritate, mângâindu-i chipul, în timp ce el își pier- 
du calmul, asemenea unei bucăți de marmură lovite de 
un ciocan. 

El își așeză mâinile peste ale ei, făcându-le să se 
oprească pe obrajii lui. Rebecca era cât se poate de con- 
ştientă de forța degetelor lui și de asprimea masculină a 
favoriţilor lui sub palmele ei. 

- Dumnezeu să mă ajute, Lilith! Ai învins, spuse el 
cu vocea îngroșată, după care îi împreună mâinile și le 
plasă pe pieptul lui. Rebecca îi simţi inima bătând în 
timp ce își cobora gura spre a ei. Îşi dădu seama, ușura- 
tă, că acum nu mai era cale de întoarcere. Erau prinși 

de curenții neiertători ai râului și aveau să fie purtați de 
furia lui până se spărgeau în bucăți. 

Acesta era sărutul lui de pirat: poruncitor, devorator. 
Rebecca se sprijini de el, lăsându-și braţele să alunece 
în jurul taliei lui, în timp ce mâinile lui îi trecură peste 
șezut. Când el o trase cu putere spre el, ea simţi cum 
ia foc în îmbrăţișarea lui, şi trupurile li se întâlniră cu 
voluptate. O dorinţă puternică, lichidă începu să curgă 
în interiorul ei. 

Când el puse capăt sărutului, Rebecca își ținu răsufla- 
rea, protestând, până când atingerea buzelor lui pe ure- 
chea ei îi transformă protestul într-un suspin frenetic. 

- Lilith, Lilith cu părul şi cu sufletul de foc, murmură 
el, după care îi sărută maxilarul, apoi pielea sensibilă de 
pe gât, simţindu-i pulsul accelerat. 

Rebecca își vâri orbește mâinile în cămașa lui, înfo- 
metată după textura trupului lui. Avea gâtul și umerii 
puternici, musculoși. Ea scoase un chicot de nerăbdă- 
toare când observă că nu putea desface mai mult căma- 
şa, apoi, trecându-și mâinile peste coastele lui, îi scoase 
cămașa din pantaloni. 

De-abia îi atinsese mușchii încordați ai trunchiului, 
când îi simți gura atingându-i sânul. Mișcându-se prin 
materialul subțire al cămășuței, îi tachina sfârcul ro- 
tindu-se în jurul lui, înainte de a începe să îl apuce cu 
dinţii. Rebecca se crispă, paralizată de plăcerea care îi 
învăluia corpul. 

leşi însă din nemișcare când febra aceea o împinse să 
caute un mod de a se elibera, aşa că Rebecca apucă iute 
cămașa de unde era desfăcută și trase de ea cu ambele 
mâini. Olanda se rupse cu zgomot până la tiv, şi ea îi 
smulse îmbrăcămintea ruptă peste brațe și încheieturi. 

-Am vrut să fac asta din prima clipă în care te-am 
văzut, piratule! spuse ea satisfăcută. 

Pieptul lui dezgolit era magnific. Kenneth fu străbă- 
tut de un fior în timp ce ea îi atingea mușchii, simțind 
cum se conturau oasele pe sub carne, părul negru mă 
tăsos și modul în care trunchiul i se subția spre talie 
şi spre șolduri. Ar fi putut fi un model superb pentru 

un sculptor grec în căutarea unui atletic olimpic pe care 
să îl imortalizeze - sau pentru un zeu. 

Rebecca își lipi buzele de golul de deasupra claviculei 
și simți furnicăturile sării pe limbă, în timp ce avansa 
spre micul disc catifelat al sfârcului lui. Il sărută așa cum 
+ plai și el pe al ei, tachinându-l cu limba și trăgând 
puţin de el cu dinţii 

Kenneth își îngropă mâinile în coama mătăsoasă a 
părului ei, în timp ce degetele i se deschideau și închi- 
deau fără să poată face ceva. 

- Dumnezeule, Rebecca, mă înnebunești, spuse el cu 
răsuflarea întretăiată. 

Ea râse încântată şi se îndreptă de la mijloc, culcu- 
șindu-și faţa în unghiul descris de gâtul și umărul lui. 
Kenneth avea un parfum primejdios de masculin, cu 
urme de mosc. 

Dintr-odată, icni surprinsă, simțind cum Kenneth îi 
trage cămășuța peste umeri. Își ridică mâinile, în timp 
ce materialul îi flutura peste coate și încheieturi. leși 
din faldurile tivite cu dantelă cât se poate de conștientă 
de goliciunea ei și preț de o clipă vru să se acopere, să 
își ascundă imperfecțiunile umane, dar ochii lui cenușii 
străluceau spre ea asemenea stelelor de iarnă. 

- Eşti chiar mai frumoasă decât îmi închipuiam, spuse 
el cu voce răgușită în timp ce îi cuprindea sânii și mâini- 
le lui mari începeau să maseze carnea suplă, iar degetele 
să îi mângâie sfârcurile până ce acestea se întăriră. Con- 
tinuă să îi maseze pielea, mergând mai jos, analizând 
fiecare curbă și adâncitură cu gesturi de o senzualitate 
aparte. Pulsul i se accelerase nebunește, traversându-i 
fiecare fibră a corpului. Sirnea că se topește, gata să se 
scurgă în orice formă i-ar fi plăcut lui mai mult. 

O luă în brațe, dar apoi ezită când ei i se opri respi- 
rația de uimire. 

- Eşti așa ușoară, spuse el ușor neliniștit. Delicată. 

- Însă deloc fragilă, replică ea și, înainte ca el să fie 
prins în ghearele conștiinței, Rebecca îl trase în jos 
pentru încă un sărut, trecându-și precipitată mâinile pe 
fiecare bucăţică a corpului lui la care putea ajunge. Era 
perfect conștientă de contactul dintre corpul ei dezgolit 

şi pieptul lui și de felul în care brațele lui puternice se 
încordau sub spatele ei gol și sub picioarele ei, pe măsu- 
ră ce sărutul se adâncea. Simţi din ce în ce mai puterni- 
că dorința aceea fierbinte ce-i curgea prin vene. 

Cei câţiva pași până la patul îngust din colț fură 
parcurși în zigzag, și totul se încheie când el o depuse pe 
pătura care acoperea salteaua deformată de paie. Impre- 
sia dată de lâna aspră pe spate și pe coapse adăugă încă 
o senzație în universul ei profund senzorial. 

- Vreau să te văd cu totul, spuse ea crispată. Te rog. 

Chinuindu-se puţin în graba cu care făcea asta, 
Kenneth își descheie pantalonii și îi dădu la o parte, 
după care își scoase și lenjeria, rămânând gol în faţa 
ochilor ei. Rebecca se holbă la copsele lui musculoase 
și la cât de viguros era, asemuindu-l din nou cu un zeu 
grec. și alungă un gând tulburător care o făcea să se 
întrebe dacă aveau să se potrivească și îi examină abdo- 
menul minunat. 

Kenneth se așeză pe marginea patului și se aplecă 
asupra ei. Unghiurile ascuţite ale feței lui erau îndulcite 
de lumina lumânării, iar cicatricea devenise aproape in- 
vizibilă. Ea își ridică mâinile, trecându-le peste umerii și 
braţele lui, vrăjită de modul în care îi umplea privirea. 
Își înghiți lacrimile. 

- Te-ai răzgândit, spuse el când îi observă chipul. 

Rebecca datina din cap. 

- Eşti atât de frumos, atât de frumos, spuse ea încet, 
cu ochii strălucindu-i. 

Kenneth se considerase în multe moduri, dar nicio- 
dată nu se gândise că ar fi frumos. Í se părea aproape o 
crimă că dorea să își împlânte trupul enorm, masculin, 
în silueta delicată și suplă a Rebeccăi. 

- Am crezut că ai un simț estetic desăvârșit, murmură 
el. Tu ești cea frumoasă. 

Rebecca îi oferi zâmbetul cuceritor al lui Lilith. 
Deși era mândru de tabloul lui, nu avea să poată egala 
vreodată realitatea atât de ispititoare. 

- Eşti făcută pentru dragoste, îi șopti el. Eşti o adevă- 
rată viziune pentru ochi, mâini și gură, continuă, luân- 
du-i o șuviță lucitoare de păr și mângâindu-și obrazul 

cu ea. Părul tău extravagant, cu mii de nuanţe de roșu, 
bronz și aur, spuse el, așezându-i șuvițele strălucitoare pe 
umăr, bucurându-se de contrastul dintre ele și pielea ei. 
Un ten palid, perfect, de roșcată, cu urme fine de vene, 
continuă el, în timp ce își trecea palmele pe brațele ei. 
Sâni perfecţi. Nici prea mici, nici prea mari, încununați 
cu aureole întunecate, spuse, aplecându-se și sorbindu-i 
sfârcul stâng. Acesta se întări imediat la atingerea lui. 
Rebecca închise ochii, cu răsuflarea întretăiată, și sânii 
începură să îi tresalte ritmic. 

După ce îi răsfăță îndeajuns, îi descrise cercul buricu- 
lui cu limba, și mâna îi alunecă între genunchii ei, pen- 
tru a-i mângâia pielea de satin din interiorul coapselor. 
Ea vibră ca răspuns și începu să își miște șoldurile pe 
pătură, cu mâinile făcute pumn. 

Cârlionţii dintre picioare aveau o nuanţă de roșcat 
ceva mai închisă decât părul ei minunat. Kenneth își 
odihni palma pe mica ridicătură, minunândusse că ini- 
ma ei bătea atât de repede din cauza lui. Apoi se întinse 
alături de ea, ținând-o lângă el cu o mână, în timp ce 
cu cealaltă îi mângâia firele umede care i se agățau de 
degete, pătrunzând în apele luxuriante ale straturilor 
de dedesubt. 

Rebecca suspină, începând să se răsucească în timp 
ce el pătrundea din ce în ce mai intim în adâncurile ei. 
Înainte să o aducă la extazul final, Rebecca începu să îl 
pipăie orbește, avansând în jos pe trupul lui, până găsi 
axul fierbinte și tare pe care îl căuta. Apoi își înfășură 
mâna în jurul lui și începu să îi mângâie capul sensibil 
cu degetul mare. 

Kenneth se arcui convulsiv, simțind acea mișcare deli- 
cios de dulce, devastatoare „Dumnezeule, nu, nu încă“. 

Înnebunit de necesitatea eliberării, se desprinse din 
strânsoarea ei și se poziționă deasupra ei. Braţele îi tre- 
murară în timp ce își echilibra greutatea. Simţind că și 
ea era pregătită, după cum i-o dovediră degetele lui care 
o sondau pentru intrare, se împinse în acea căldură bi- 
necuvântată care avea să îi fie leac. 

Pentru o clipă, simți o rezistență puternică, și Rebecca 
se încordă. Se dojeni că uitase cât de strâmtă era. 

Se opri ca ea să se poată obişnui cu el, tremurând de 
efort. O sărută, folosindu-și gura și limba pentru a o 
linişti și a-i dispersa tensiunea. Rebecca se relaxă și îl 
sărută cu lăcomie, ca și cum ar fi încercat să îi soar- 
bă esenţa vitală. Kenneth începu să se miște, la înce- 
put doar puţin, împingând apoi din ce în ce mai tare şi 
mai repede. 

Rebecca își răsuci capul pe pătură, respirând cu greu- 
tate, în timp ce palmele descriau cercuri pe spatele lui. 

- Kenneth, Kenneth, te rog..., spuse ea gâfâind. 

Apropiindu-se de apogeu, Kenneth introduse o mână 
în spaţiul dintre ei și îi atinse mica protuberanţă femini- 
nă. Rebecca scoase un țipăt de animal rănit și își înfipse 
mâinile ca niște gheare în șezutul lui, frecându-și înne- 
bunită pelvisul de al lui. 

Ajunseră amândoi la punctul culminant în același 
timp. Kenneth scoase un geamăt și începu să se împingă 
din ce în ce mai puternic, simțind cum îl cotropeşte o 
plăcere fără margini, un râu de foc mai intens decât orice 
cunoscuse până atunci. Pe măsură ce flăcările începeau să 
se stingă, îşi dădu seama cu mirare și totodată cu dispera- 
re că își pârjolise fără speranţă propriul suflet. 

Deși patul era îngust, fu destul loc pentru amândoi 
odată ce Kenneth se aşeză pe o parte, trăgând-o lângă el. 
Rebecca simţea cum îi tremurau mâinile şi picioarele, 
de parcă fusese ruptă și pusă la loc într-o fiinţă diferită. 
Își ascunse fața în umărul lui scăldat de sudoare, ştiind 
că nu avea să se sature niciodată să îl simtă aproape. 
De plăcerea care îi străpunsese platoșa câștigată cu greu, 
înainte de a-i învălui inima cu căldură. 

Afară ploua. Era ceva minunat de intim să stea așa la 
căldură, protejată, în braţele lui Kenneth, la doar câţiva 
metri depărtare de stropii de ploaie. Aţipi puţin, trezin- 
du-se când el se ridică într-un cot şi îi sărută tâmpla. 

Rebecca deschise ochii și îi studie fața, gândindu-se 
că profilul lui aspru era mai fermecător decât trăsăturile 
perfecte ale lui Apollo. 

- Ar trebui să îmi ard tabloul, spuse el văzând că ea se 
trezise, îndepărtându-i părul de pe sprâncenele umede. 
Nici un tablou în ulei, nici o pânză nu te poate repre- 
zenta atât de fidel pe cât meriți. 

-Să nu îndrăznești! E un tablou bun, spuse ea cu un 
surâs leneș. Numai să nu îl arăţi cuiva, mai ales nu tată- 
lui meu. Probabil nu ar fi trebuit să spună asta, pentru 
că imediat ochii lui fură acoperiți de umbre. Pe tava pe 
care am adus-o se află o sticlă de vin și două pahare, 
continuă ea, în încercarea de a restabili atmosfera plină 
de tandreţe. 

-O idee excelentă, replică el, ridicându-se, după care 
se opri, privind în jos. 

Ea îi urmă privirea și observă că erau amândoi pătaţi 
de sânge. 

- Dumnezeule, erai virgină! exclamă el ridicând in- 
stantaneu capul și uitându-se la ea îngrozit. De asta a 
fost atât de dificil la început. 

- Da, am fost, spuse ea, ferindu-și privirea. 

- Bine, dar fuga cu poetul și toate zvonurile că ţi-ai 
fi distrus reputația? întrebă el cu voce pierită, plină de 
o emoție de-abia stăpânită, prinzându-i bărbia în mână 
şi întorcând-o cu fața spre el. 

-Te poți compromite din punct de vedere social fără 
a exista urmări pe plan fizic. Frederick era dispus să 
aștepte până aveam să ne căsătorim în mod legal, dar, 
când am ajuns la Leeds, știam deja că făcusem o mare 
greșeală fugind cu el de acasă. Nu era îndrăgostit de 
mine, ci de ideea pe care și-o formase despre el ca iubit 
strălucit. A, desigur, să nu uităm nici de averea pe care 
urma să o moştenesc. Cel mai dificil a fost când mi-am 
dat seama că era plictisitor, spuse ea, scuturată de un ho- 
hot de râs. Am înţeles că nu îmi puteam petrece restul 
vieţii cu el, așa că am luat o diligență de poștă și m-am 
întors la Londra. Lipseam însă de mai multe nopți, așa 
că reputaţia mea era distrusă. 

-Părinții tăi au ştiut că nu te culcaseși cu el? întrebă 
Kenneth tragând adânc aer în piept. 

-Nu avea atât de mare importanţă, având în vedere 
că oricum îmi distrusesem reputaţia. 

- La naiba, mii de draci! exclamă el, așezându-și frun- 
tea pe umărul ei în timp ce respirația lui întretăiată îi 
încălzea Rebeccăi sânul. 

- Ai spus că ştii ce faci, dar n-a fost așa. Nu aveai cum. 

Preţ de câteva clipe, între ei se așternu tăcerea, apoi 
Kenneth ridică ușor capul, cu o expresie atât de sumbră, 
de parcă tocmai ar fi fost condamnat să ajungă în fața 
plutonului de execuție. Dacă nu ar fi o greșeală majoră 
să ne căăstorim, aș spune că logodna noastră tocmai a 
devenit cât se poate de reală. 

Simțindu-se dezavantajată de poziţia în care stătea, 
lungită pe spate, Rebecca se ridică în capul oaselor. 

- Cum am fost crescută printre artiști decadenți, îmi 
este e să iau virginitatea în serios. Chiar n-ar trebui 
să aibă atâta importanţă, spuse ea. 

- Crede-mă, Rebecca, contează, spuse el ridicându-și 
sprâncenele într-un mod expresiv, în timp ce se dădea 
jos din pat, luând prosopul de pe etajera de la lavoar. 

După ce se curăță repede, o înfășură în pătură, își 
trase nepăsător pantalonii și își îmbrăcă iute cămașa, 
după care turnă vin în pahare pentru amândoi. Se așeză 
apoi lângă ea și se sprijini de perete, cu o expresie pro- 
fund îngrijorată. 

- Merit să fiu împușcat. Ştiam că nu trebuia să mă 
culc cu tine, dar totuși am făcut-o, spuse el. 

- De vreme ce aproape am sărit pe tine, ai fi trebuit 
să opui ceva forţă ca să mă oprești, iar așa ceva nu ar fi 
fost prea frumos din partea unui domn ca tine, replică 
ea cu un zâmbet nesigur. 

- La vârsta mea, ar trebui să mă pot controla chiar și 
când sunt încolţit de o femeie seducătoare, spuse el cu 
privirea pironită în pahar. 

Seducătoare? Li să pete cum suna asta. 

- Mă bucur că nu te-ai putut controla și sunt grozav 
de mulțumită de rezultate. Mă plac foarte mult în rolul 
lui Lilith. 

- Recunosc că nu eşti o fetiță naivă care de-abia a ieşit 
de pe băncile şcolii, dar eram atât de înnebunit de d 
rință, că nu am luat nici o măsură ca să nu rămâi însăr- 
cinată, spuse el zâmbind slab, dar scuturând în același 
timp din cap. Dacă ai avea un copil..., continuă el, însă 
vocea i se frânse. 

__—E puţin probabil după o singură încercare, nu-i așa? 
În plus, nu mi-ar displăcea deloc să am un copil, spuse 
ea strângând și mai mult pătura în jurul ei. Dacă tatăl 
meu nu ar suporta scandalul, aş putea să mă mut în 
orice orăşel de provincie. Poate chiar aş putea pretinde 
că sunt văduvă. Până la urmă, sunt independentă din 
punct de vedere financiar. 

- Chiar crezi că aș permite așa ceva? întrebă el în- 
cleștându-și degetele în jurul paharului cu atâta putere, 
încât Rebecca crezu că acesta avea să se spargă. Ar fi și 
copilul meu. Una este când, din cauza împrejurărilor, 
o femeie se vede nevoită să își crească singură copilul, 
şi altceva să faci un copil din propriile motive egoiste şi 
să îl lipsești de tată în mod voit. Dacă ești însărcinată, 
te-ai ales cu mine ca soț. lar dacă se întâmplă așa ceva, 
Dumnezeu să ne ajute pe amândoi, spuse el trăgând pu- 
ternic aer în piept. 

Rebecca își mușcă buzele și începu să își pieptene 
părul cu degetele, pentru a-l descâlci. Chiar fusese groaz- 
nic de egoistă, gândindu-se la propriile dorințe, nu la 
bunăstarea copilului. Fusese şi nesăbuit de nepăsătoa- 
re față de sentimentele lui Kenneth. Luându-se după 
sensibilitatea şi onoarea care îl caracterizau, dincolo de 
exteriorul lui de pirat, ar fi trebuit să îşi dea seama că nu 
ar fi tratat cu superficialitate relaţia lor intimă. 

Oare sperase, fără să îşi dea seama, că va reuși să îl 
forțeze să o ia de soție? Nu credea asta, căci încă avea 
dubii serioase în privința căsătoriei. Dar îl dorise cu pa- 
siune și asta o făcuse să fie neatentă. Uitase că pentru 
Kenneth consecințele ar fi fost mai serioase decât pen- 
tru ea. Acum, simţul datoriei s-ar putea să îl forțeze să 
o ia de soţie o femeie pe care nu o dorea. Nici că s-ar 
fi putut purta mai rău cu un dușman decât se purtase 
cu cel mai bun bărbat pe care îl cunoscuse vreodată. 


j. 

Nici faptul că se complăcea în sentimentul ei de vină 
nu era de ajutor. 

- Probabil nu sunt însărcinată şi nu avem de ce să ne 
facem griji, spuse ea cu calm măsurat, dându-și părul 
pe spate. 

Rebecca simţi cum i se formează un ghem în stomac. 

- Dar, în caz că s-a întâmplat asta, de ce ţi se pare atât 
de îngrozitor să fii căsătorit cu mine? continuă ea, știind 
că nu ar trebui să întrebe asta. Știu că nu mă iubeşti 
așa cum ai iubi o soție, dar se pare că ţii puţin la mine. 
Există altcineva? Dacă nu e cazul, cred că am reuși să 
ne înțelegem destul de bine. Promit să nu fiu o pacoste 
pentru tine. 

-Nu e vorba că nu ţin la tine, Rebecca, sau că există 
altcineva, spuse Kenneth înjurând printre dinţi și înfă- 
șurându-și brațul în jurul umerilor ei, după care o trase 
aproape. Apoi continuă încet: Problema cu căsătoria e 
că... Dar se întrerupse. Am o obligaţie pe care trebuie 
să o duc la bun sfârşit, spuse el după o lungă pauză, și, 
după ce voi face asta, sunt șanse mari să nu îți mai do- 
reşti să ai de a face cu mine. Desigur, cu excepţia cazului 
în care ai vrea să îmi vezi capul pe o farfurie, continuă 
el cu tristeţe. 

Rebeccăi îi trecu prin fața ochilor, fugitiv, o imagine 
grotescă cu capul lui tăiat pe o tavă de argint. Nu era 
întotdeauna un lucru bun să ai o imaginaţie de artist. 

- Nu înţeleg, spuse ea. 

-Sper din toată inima să n-o faci, replică el lipindu-și 
obrazul de capul ei. Nu e ceva ce pot discuta cu tine. 

Rebecca îi auzi inima bătându-i ritmic sub urechea 
ei. Se întrebă ce obligație misterioasă avea de îndeplinit. 
Probabil avea legătură cu problemele lui financiare atât 
de serioase. 

-Orice se va întâmpla, nu e vina ta, eu am provocat 
totul, spuse ea cu voce blândă. Și poate e o răutate din 
partea mea, dar nu îmi pare deloc rău că am făcut-o. 

- Nici mie, Roșcăţico, nici mie, spuse el cu un suspin 
îndurerat. 

Rebecca își dădu seama că era ușor să păcătuieşti cu 
un bărbat care trăia în aceeași casă cu tine, mai ales când 
era vorba despre casa unor artiști nebuni care se culcau 
la ore ciudate. Nimeni nu observase nimic. 

Desigur, ea şi Kenneth ştiau, aşa că în dimineaţa ur- 
mătoare simţi tensiunea plutind între ei. Rebecca nu 
ştia dacă să îi ceară scuze sau să rupă din nou hainele 
de pe el. 

Era greu de spus ce gândea Kenneth, dar, în mod evi- 
dent, nu era deloc relaxat în prezenţa ei. Știind că ar fi 
fost o tortură să împartă intimitatea unei ședințe de po- 
zat, îi spuse cu seninătate că în următoarele câteva zile 
avea să fie ocupată cu fundalul și cu hainele corsarului, 
așa că nu avea nevoie să îi pozeze. Kenneth încuviinţă, 
vizibil ușurat. 

Apoi, hotărând că era mai bine să afle nişte lucruri 
mai devreme decât mai târziu, o invită pe Lavinia la 
ea în atelier pentru o discuţie ca între femei, concen- 
trându-se în principal asupra modurilor în care se putea 
împiedica sarcina. 

Considerând că această curiozitate era cât se poate de 
normală venind din partea unei femei aflate în pragul 
căsătoriei, Lavinia îi descrise în termeni prozaici diverse 
metode. li promise chiar să îi trimită bureţei care trebu- 
iau înmuiaţi bine în oțet și introduși unde trebuia. 

- Desigur, am cea mai mare consideraţie pentru viito- 
rul tău soț, draga mea, dar, când se excită, bărbaţii uită 
uneori să iasă la timp, așa că e mult mai bine ca femeia 
să se descurce singură. 

Rebecca nu îi spuse că încă nu se hotărâseră cu că- 
sătoria - asta rămăsese între ea și Kenneth. Cu toate 
acestea, faptul că știa acum cum putea evita să rămână 
însărcinată o făcea să se simtă minunat de liberă. Proba- 
bil că, dacă avea să se mai culce o dată cu ea, Kenneth 
nu puea simți mai multe remușcări decât o făcuse deja, 
așa că, dacă se ivea ocazia, poate că ar putea încerca să-l 
seducă din nou. 

Sä- ia naiba, dar chiar avusese dreptate! Rebecca în- 
ţelesese diferența dintre a fi virgină şi a fi o femeie care 
gustase din mărul Evei. Înainte tânjise după Kenneth 

fără a şti exact ce voia, dar acum carnea ei își amintea 
textura, greutatea și parfumul lui cu o precizie amețitoa- 
re. Acum înţelegea cum era posibil ca pasiunea să ame- 
țească atât mintea, cât și trupul, astfel încât să nu mai 
existe nimic pentru tine decât iubitul tău. Cum dorinţa 
putea umple acel gol din interiorul ei și cum atingerea 
unui bărbat îi putea face sângele să fiarbă în vene. 

Da, acum ştia ce voia și își dorea asta cu o intensita- 
tea care o scotea din minţi. Și mai enervantă era conști- 
entizarea faptului că nu își dorea satisfacție sexuală la 
modul general. Pe Kenneth îl dorea. Doar pe el. 


La trei zile de la publicarea anunţului de logodnă, 
Rebecca își dădu seama că nu putea avansa cu tabloul 
corsarului fără model. În dimineața următoare, avea să 
îi ceară lui Kenneth să îi pozeze din nou, sperând că va 
reuși să își țină mâinile acasă. Era și așa destul de greu 
să lucreze la portretul lui. Realitatea caldă, profund fizi- 
că, ar putea să o tenteze într-o asemenea măsură, încât 
să își piardă stăpânirea de sine. 

Rebecca se uita lung la pânza cu portretul corsaru- 
lui, în timp ce îi treceau niște gânduri cam murdare 
prin minte, când cineva ciocăni la ușa atelierului. Era 
Minton, majordomul, cu o carte de vizită pe tavă. 

-De ce mi-ai adus asta? întrebă ea încruntânduse. 
Ştii că nu sunt acasă pentru vizitatorii ocazionali. 

-M-am gândit că poate aţi vrea să faceți o excepție în 
acest caz, spuse el tușind cu subinţeles. 

Rebecca luă cartea de vizită şi ridică din sprâncene. 
„Onorabila Elizabeth Wilding.“ 

- Este vorba despre o tânără doamnă, Minton? 

- Da, domnişoară, şi este însoțită de un domn cam 
milităros. 

Probabil era sora lui Kenneth, care îi făcea o vizită de 
curtoazie viitoarei mirese a fratelui ei. Rebecca nu știuse 
că fata se afla la Londra, și Kenneth ieșise pentru a se 
ocupa de niște afaceri, naiba să-l ia! Așa că trebuia să ducă 
singură povara de a pretinde că e o logodnică fericită. 

- Transmite-i domnișoarei Wilding că o să cobor în 
câteva minute, zise Rebecca, după care trecu repede prin 

camera ei pentru a-și disciplina puţin părul și a adăuga 
un superb șal indian ţinutei ei cam simple. După aceea 
îi spuse lui Minton să îl trimită pe Kenneth la ea de 
îndată ce se întorcea. Păși apoi precaută în salon. 

Oaspeţii ei stăteau în picioare lângă perete, admirând 
unul dintre tablourile lui Sir Anthony. Amândoi se în- 
toarseră când o auziră intrând. Tânărul era blond și 
atrăgător, iar ochii lui trădau faptul că trăise experiențe 
care îl îmbătrâniseră. 

Ținuta lui dreaptă şi braţul stâng diform îi confirma- 
ră presupunerea că fusese în armată. 

Fata de lângă el era frumoasă și suplă, cu un chip 
dulce și cu aceiași ochi cenușii impresionanţi ca ai lui 
Kenneth. 

- Domnișoara Seaton? întrebă ea ezitând, deplasân- 
du-se spre gazda ei cu ajutorul unui baston. Sunt Beth 
Wilding, sora lui Kenneth. 

Recunoscând în Beth o ființă la fel de timidă ca ea, 
Rebecca își întâmpină oaspetele în mijlocul camerei. 

- Sunt încântată să vă cunosc, domnişoară Wilding, 
spuse ea, luându-i mâna și zâmbindu-i. Din câte mi-a 
spus Kenneth, vă credeam în Bedfordshire. 

- Te rog, spune-mi Beth, având în vedere că vom 
deveni surori. Când am văzut anunţul de logodnă 
în ziar, m-am decis să vin la Londra, pentru a-ţi ura 
bun venit în familie. În plus, voiam... voiam să vorbim 
cu Kenneth și despre o altă problemă, continuă ea, 
aruncându-i o privire piezişă însoţitorului ei. lată-l pe 
prietenul meu, locotenentul Jack Davidson. A fost în 
regimentul lui Kenneth. 

- Îmi face plăcere, domnişoară Seaton, spuse David- 
son cu o reverență. Vă rog să primiţi felicitările mele cu 
ocazia logodnei. 

Rebeccăi îi plăcea cum arăta, deşi era atât de crispat, 
încât probabil că ar fi sunat ca un clopoțel dacă Lar fi 
atins. Din modul în care el şi Beth se uitau unul la celă- 
lalt, reieșea clar că erau ceva mai mult decât prieteni. 

- Insist să îmi spuneţi amândoi Rebecca. 

Preferând să nu ignore rana lui Davidson, Rebecca 
aruncă o privire spre braţul lui beteag. 

- Waterloo? întrebă ea. 

-Kenneth - Lord Kimball - mi-a salvat viaţa în ziua 
aceea, spuse el. Dacă nu mi-ar fi pus un garou pe braț, 
aș fi murit din cauza hemoragiei, continuă el, devenind 
şi mai crispat amintindu-și. 

Dorind să își facă oaspeţii să se simtă în largul lor, 
Rebecca îi invită să ia loc şi sună după niște gustări. 

-Am întâlnit-o pe mama ta vitregă acum câteva zile, 
îi spuse ea lui Beth după ce își ocupară locurile. 

-Şi ai supravieţuit? replică Beth cu promptitudine, 
acoperindu-și apoi gura cu mâna. O, Doamne, n-ar fi 
trebuit să spun asta. Aveam intenția de a mă comporta 
impecabil. 

-Hermione este cu adevărat îngrozitoare, nu-i aşa? 
zise ea cu un surâs răutăcios, dându-și seama că avea 
să se înțeleagă de minune cu Beth. Cred că ești foarte 
puternică dacă i-ai rezistat. 

-Din fericire, nu prea mă băga în seamă. Am trăit li- 
niștită la Sutterton cu o guvernanată minunată și m-am 
descurcat foarte bine. 

O tavă cu prăjituri și ceai fu adusă în salon, și 
Rebecca observă cu câtă îndemânare aranjă Beth ceașca 
de ceai şi farfurioara cu prăjituri astfel încât Davidson 
să se descurce uşor cu o singură mână. Se completau 
unul pe celălalt ca mecanismele unui ceas, nu ca ea 
şi Kenneth, care îşi dădeau târcoale precauţi ca două 
pisici ciudate. 

-Ştii unde îl putem găsi pe Kenneth? întrebă Beth 
după ce discutară chestiuni generale preț de câteva clipe. 

- Trebuie să se întoarcă în orice clipă, are niște afaceri 
de rezolvat. 

- Locuiește aici? întrebă Beth surprinsă. 

- Da, este secretarul tatălui meu, spuse Rebecca, pri- 
vind-o curioasă. Nu ştiai asta? 

-Nu ne-a spus niciodată unde locuieşte. l-am trimis 
scrisorile la un oficiu poştal. 

Lucrurile deveneau din ce în ce mai ciudate. Rebecca 
se întrebă dacă nu cumva toată purtarea asta secretoasă 
avea legătură cu „obligaţia“ misterioasă a lui Kenneth. 

-Probabil i-a fost teamă că i-ați scrie în calitatea 
lui de Lord Kimball. Este cel mai neprotocolar aristo- 
crat pe care îl știu. Nici eu, nici tatăl meu nu am știut 
de titlul lui până când prietenii lui, Lord Michael 
Kenyon și soţia lui, l-au întâlnit aici și au dat la iveală 
groaznicul adevăr. 

-Ştiţi dacă Kenyon se mai află la Londra? întrebă 
Jack, după ce izbucni în râs alături de Beth. Mi-ar plă- 
cea să îi fac o vizită. A fost în regimentul meu, spuse 
el, simțindu-se ceva mai în largul lui. Noi, amărâţii de 
locotenenţi, îi admiram foarte mult atât pe el, cât și pe 
Lord Kimball. 

- Și asupra mea au același efect, spuse Rebecca. 

În timp ce conversaţia continua cu ușurință, Rebecca 
era atentă la orice sunet care ar fi indicat că Kenneth se 
întorsese. 

Corsarul ei avea ceva explicații de dat. 


capitolul 22 


Ca de obicei, pe drumul de întoarcere la reședința 
Seaton, Kenneth se opri la poștă să își ridice scrisori- 
le. Îl aștepta un mesaj pe un ton mușcător de la Lord 
Bowden, în care acesta îi spunea că era pe picior de 
plecare la moşia lui de la țară, dar se aștepta ca la în- 
toarcere să se întâlnească numaidecât pentru a afla cum 
progresa investigația. 

Kenneth se încruntă în timp ce punea scrisoarea deo- 
parte. Continuase să cerceteze în mod discret orice per- 
soană i-ar mai putea furniza informaţii privind moartea 
lui Lady Seaton. Strânsese un dosar serios cu notițe, dar 
încă nu găsise nimic care să clarifice ceea ce se întâm- 
plase. Poate avea să găsească informaţiile dorite în Țara 
Lacurilor. Dacă nu, ei bine, când nu îi mai rămânea nici 
o pistă de urmărit, investigația avea să ia sfârșit. Bowden 
avea să se înfurie, dar Kenneth își dădu seama, cu un 
sentiment de vinovăţie, că el avea să se simtă ușurat. 

Merse prin burnița de după-amiază, recapitulând 
în mine pentru a mia oară tot ce aflase. Putea spune 

cu toată sinceritatea că făcea tot ce îi stătea în puteri. 
Faptul că nu găsise nimic însemna aproape sigur că nu 
era nimic de găsit. 

În acest caz, avea să scape în curând de obligaţia față 
de Lord Bowden, ceea ce însemna că nu era necesar 
ca Rebecca să afle că venise în casa Seaton pentru a-i 
spiona tatăl. Nu ştia dacă Lord Bowden avea să își țină 
în acest caz partea de învoială. Poate avea să simtă că 
plătise prea mult fără a obţine nimic în schimb. 

Kenneth avea să fie în dificultate dacă Bowden refu- 
za să îi predea ipotecile asupra moșiei Sutterton. Deși 
semnaseră un contract, nu își imagina că avea să îl poată 
da în judecată, dând de ştire tuturor, inclusiv Rebeccăi 

i lui Anthony, despre existenţa acelei învoieli. Deși 
Kaeh depunea toate eforturile, era cât se poate de 
adevărat că sarcina impusă îi displăcea profund. Cum- 
va, asta ar face să-i fie mai greu să își ceară plata. 

Dacă Bowden nu va dori să şteargă pe loc ipoteci- 
le, poate va fi de acord cu un compromis: să îl lase pe 
Kenneth să plătească datoriile eşalonat. Oricum avea să 
fie rezolvată problema, el își dorea ca totul să se termine, 
astfel încât, după încheierea investigației, să aibă timp să 
se gândească la un posibil viitor alături de Rebecca. 

Acum mintea îi stătea mai mult la împreunatea 
lui cu Rebecca și-şi dorea cu disperare să poată repeta 
experienţa. 

Tocmai intrase în casă și scutura picăturile de ploaie 
de pe pelerină, când apăru majordomul. 

- Domnișoara Seaton v-a rugat să veniți la ea în 
salon, spuse acesta. 

Gândindu-se că era posibil să fi venit familia Kenyon, 
Kenneth se duse să li se alăture. Văzându-i în loc pe sora 
lui şi pe Jack Davidson, rămase ca paralizat. 

-la uite cine a venit să ne felicite cu ocazia logodnei, 
dragul meu, spuse Rebecca cu umorul ei răutăcios în 
privire. = 

- Bună, Kenneth. Îţi pare rău că ne vezi? întrebă Beth 
cu o privire neliniștită, ridicându-se şi apropiindu-se de el. 

- Nu. Mai avem încă o mulțime de ani de recuperat, 
spuse el îmbrățișând-o. Cu toate astea, mă surprinde 

că ai bătut atâta drum, până la Londra. Cum Dumne- 
zeu m-ai găsit? 

- Verişoara Olivia a văzut anunţul de logodnă și 
a spus că ar trebui să o vizitez pe logodnica ta, spuse 
Beth desprinzându-se din îmbrăţișarea lui. Ea a rămas la 
Sutterton din cauza unei răceli, însă eu și Jack am aflat 
cu destulă ușurință unde locuiește Sir Anthony Seaton 
de îndată ce am ajuns la Londra. Ce noroc că te-am 
găsit aici! continuă ea pe un ton sec. 

Beth avea toate motivele din lume să pună la îndoială 
motivul pentru care îi ascunsese lucrurile, și Kenneth fu 
recunoscător că nu o făcea. 

- Arăţi mult mai bine decât când ne-am văzut ultima 
oară, Jack, zise el făcând un pas înainte, cu braţul pe 
talia surorii lui, după care luă mâna prietenului său. 

- Bedfordshire și Beth au făcut minuni, domnule. 

În timp ce îşi strângeau mâinile, Kenneth observă 
că celălalt bărbat părea nervos ca un șoarece pe o plită 
încinsă. În plus, era ciudat de formal. Poate la moșie 
apăruseră probleme atât de serioase, încât acesta crezuse 
de cuviinţă să vină să i le spună prin viu grai. 

-Jack dorește să îți vorbească în privat, spuse Rebecca, 
confirmându-i bănuielile. Saonul mic ar trebui să fie li- 
ber acum, continuă ea. 

Începând să se îngrijoreze cu adevărat, Kenneth îl 
conduse pe Jack în salonul cel mic. 

- Sunt probleme la Sutterton? îl întrebă el direct de 
îndată ce închise uşa după ei. 

- Ah, nu, spuse Jack, începând să măsoare camera în 
lung şi-n lat. Cel puţin nu sunt probleme legate de mo- 
şie. Din punctul ăsta de vedere, totul merge bine. 

-Atunci de ce ești așa nervos? 

Jack începu să își maseze brațul beteag, de parcă ar fi 
încercat să aline o durere imaginară. 

- Am... am venit să îţi cer permisiunea de a mă căsă- 
tori cu Beth, spuse el. 

- Voi fi fericit să îţi dau binecuvântarea mea când va 
sosi momentul, spuse Kenneth surprins, dar, când mi-ai 
scris despre intenţiile tale, ai spus că e prea devreme, 

şi eu am fost de acord. Nu vă cunoaşteţi de prea multă 
vreme, iar viitorul moşiei este încă nesigur. 

- Îmi e teamă că nu mai putem aștepta, spuse Jack 
înghițind în sec. Sau poate ar fi mai corect să spun că 
nu am aşteptat. 

Între cei doi se lăsă o tăcere de rău augur. 

- Vrei să spui că Beth e însărcinată? tună Kenneth cu 
O voce amenințătoare. 

- Așa credem, spuse bărbatul mai tânăr, cu o privi- 
re amărâtă, dar hotărâtă, susținânduii însă privirea lui 
Kenneth. Îmi pare rău, domnule. Trebuie să mă pro- 
vocaţi la duel, aveţi tot dreptul să o faceți. S-a... s-a în- 
tâmplat o singură dată, și nu am plănuit așa ceva, dar 
asta nu mă scuză cu nimic. Mi-aţi salvat viața, iar eu vă 
răsplătesc seducânduă sora, spuse el cu o grimasă. Tot 
ce pot spune este că o iubesc pe Beth din tot sufletul 
şi jur că o voi iubi mereu și voi avea grijă de ea, chiar 
dacă Sutterton va fi vândută și va trebui să îmi găsesc de 
lucru în altă parte. 

Prima aie de mânie de frate a lui Kenneth fu ur- 
mată repede de o recunoaștere a ironiei sorții. Nu putea 
să o facă pe virtuosul atâta vreme cât el și Rebecca ar 
putea fi nevoiţi să meargă în grabă la altar. Dumnezeu 
îi era martor că înțelegea cum anii petrecuţi în iureșul 
războiului pot face un bărbat să tânjească după căldura 
vindecătoare a braţelor unei femei - atât de mult, încât 
dorința să îi întunece judecata. 

- Deşi nu este chiar cum mi-aş fi dorit, bănuiesc că nu 
e nici o problemă, spuse el trăgând adânc aer în piept. 
Presupun că v-aţi sedus unul pe celălalt. Beth poate fi 
destul de hotărâtă. 

Jack zâmbi trist, iar Kenneth înțelese că avea drepta- 
te. Cu siguranţă Beth și Rebecca semănau din anumite 
puncte de vedere, deși Kenneth se îndoia că sora lui era 
la fel de minunat de nerușinată. După ce îi trecu prin 
fața ochilor o amintire a lui Lilith scuturându-și provo- 
cator părul de foc pe umeri, Kenneth vorbi din nou: 

- Ne întoarcem în salon să le dăm vestea doamnelor? 

- Reacţionaţi foarte bine, domnule, mai bine decât 
merit, spuse Jack, părând extrem de ușurat. 

-Am văzut amândoi multe lucruri groaznice pe lu- 
mea asta, în comparaţie cu care impetuozitatea dragostei 
este o problemă infimă. Dar, pentru numele lui Dum- 
nezeu, nu-mi mai spune domnule! continuă Kenneth, 
aruncându-i o privire severă bărbatului mai tânăr. 

- În situaţia de faţă, ar fi cu atât mai insultător să mă 
adresez dumneavoastră pe numele de botez, spuse Jack 
cu un zâmbet timid. 

-De vreme ce vom deveni cumnați, ai face bine să 
îmi spui Kenneth. Ce ai fi făcut dacă nu ţi-aș fi dat per- 
misiunea să o iei de soție? îl întrebă el în timp ce se 
îndreptau spre ușă. 

- M-aş fi căsătorit oricum cu ea. Beth e majoră. Nici 
unul dintre noi nu voia însă să își înceapă viața în co- 
mun îndepărtându-se de dumneavoastră, spuse Jack, 
ţinând ușa deschisă pentru Kenneth. i 

lată un punct de vedere bun şi practic. În timp ce se 
îndreptau din nou spre salon, Kenneth își dădu seama 
că se simțea atât de încântat de căsătoria surorii lui, că 
nici nu mai conta că momentul nu era chiar cel mai 
potrivit. Atât Beth, cât şi Jack erau liniștiți şi păreau a 
fi tare îndrăgostiți. Spera doar că avea să îi poată ofe- 
ri cât de curând surorii lui zestrea la care avea dreptul. 
Nu voia să vadă tânărul cuplu forțat să trăiască de pe o 
zi pe alta, mai ales că aşteptau și un copil. 

Intrară amândoi în salon. 

-Jack mi-a cerut mâna ta, și am de gând să mă asi- 
gur că vă căsătoriţi înainte să afle ce drăcușor ești. Cum 
suntem cu toţii la Londra, ce-ar fi să vă căsătoriți în baza 
unei permisiuni speciale în următoarele câteva zile? 

- O, Kenneth! Eşti cel mai bun frate! exclamă Beth 
strălucind de bucurie, aruncându-se ușurată în brațe- 
le lui. 

- Nu sunt, și tu știi asta. Jack o să aibă grijă de tine mai 
bine decât am avut eu, spuse el îmbrăţișând-o în timp ce 
mintea i se pusese deja la treabă, gäsind idei despre cum 
ar putea să îi facă nunta de neuitat, în ciuda grabei și a 
lipsei de bani. Sosise vremea să ceară câteva favoruri. 

-Michael şi Catherine Kenyon stau la reședința 
Ashburton House, spuse el dându-i drumul lui Beth. 

Michael a tot subliniat cât de mare și de pustiu e acel 
loc. Cred că se vor bucura să vă aibă oaspeţi pentru câ- 
teva zile. 

- Dacă ar fi de acord, ar fi mult mai comod decât să 
stăm la un han, spuse Jack cu un zâmbet mulțumit. 

-Ştiu că de-abia m-ai cunoscut, Beth, spuse Rebecca 
ezitând, dar, dacă nu ai nici o prietenă la Londra cu care 
să stai, aș fi onorată să fiu eu aceea. 

Beth îi acceptă oferta pe loc. Cum începură deja 
să planifice nunta, Kenneth le trimise o scrisoare lui 
Michael și lui Catherine pentru a vedea dacă puteau 
să găzduiască două persoane. Michael îi răspunse într-o 
oră, spunând că orice ofițer din regimentul 95 și orice 
soră a lui Kenneth aveau să fie bine-veniți sub acoperi- 
şul lui. Răspunsul fu livrat alături de o trăsură frumoasă 
aflată la ordinele oaspeţilor. 

Undeva în mijlocul acestui haos, tensiunea dintre el 
şi Rebecca se evaporă. 

O altfel de tensiune se instală atunci când Kenneth 
se gândi ce fel de mireasă ar fi ea. Privindu-i pe Beth 
şi pe Jack urcând în trăsură, se întrebă dacă nu cumva 
căsătoriile erau contagioase. 


În ziua următoare, George Hampton veni în viziă cu 
o gravură de probă a celui de-al treilea tablou al lui Sir 
Anthony din seria despre Waterloo. 

Cei doi bărbați se certară zgomotos până căzură 
de comun acord în privința zonelor care trebuiau îm- 
bunătăţite. Sir Anthony se întoarse în atelierul lui, și 
Hampton se pregăti să plece, când Kenneth îl abordă. 

- Mi-ar plăcea să vă vorbesc la un moment dat, dom- 
nule. Când ar fi convenabil pentru dumneavoastră? 

- Am câteva clipe libere chiar acum. Apropo, felici- 
tări, spuse Hampton bătându-l pe umăr pe bărbatul mai 
tânăr. Cred că tu și Rebecca vă veţi potrivi de minune. 
M-am amuzat când am aflat că i-am dat ordine unui 
viconte, spuse el chicotind, dar cred că aș fi făcut asta 
chiar dacă aș fi ştiut. 

- Am... am ceva să vă arăt, spuse Kenneth, simțin- 
du-se mai nervos decât atunci când aştepta atacul cava- 
leriei franceze. 

Il conduse la birou şi scoase la iveală un portofoliu 
cu o duzină de desene pe care le selectase dintre lucră- 
rile lui realizate când fusese încartiruit pe continent. 
Hampton își ridică sprâncenele stufoase în semn de ui- 
mire văzând imaginea cu soldatul rănit de moarte care 
o afectase atât de mult pe Rebecca. 

Gravorul o studie fără o vorbă o lungă perioadă de 
timp, răsfoind apoi celelalte crochiuri. Când termină, 
ridică privirea cu o expresie extrem de aspră. 

- De unde ai astea? întrebă el. 

- Eu le-am desenat, spuse Kenneth trăgând adânc aer 
în piept, ştiind că făcea un pas important. 

- Serios? Habar n-aveam că eşti artist. 

- Desenez de când mă ştiu, răspuse el simplu. 

- L-ai arătat lui Anthony lucrările tale? 

- Nu a fost nici un motiv pentru care să le vadă. 
Cu toate acestea, Rebecca crede că desenele sunt bune. 

-Cam are dreptate. O să vă potriviţi chiar mai bine 
decât am crezut, spuse Hampton închizând portofoliul 
şi aşezând una dintre mâini pe coperta din piele. Îmi dai 
voie să fac gravuri după ele? Deşi războiul s-a încheiat, 
există încă un interes crescut pentru subiecte militare. 

- Spersem că veţi vrea să faceţi asta, spuse Kenneth 
ezitând, încercând să găsească vorbele potrivite pentru 
a sublinia faptul că îl interesau atât banii, cât şi onoa- 
rea de a-și vedea opera publicată. Deşi m-am ocupat de 
contabilitatea lui Sir Anthony, nu am nici cea mai vagă 
idee ce aranjamente financiare ar trebui făcute pentru 
desenele unui necunoscut. 

- Hmm, bună întrebare, spuse Hampton, încruntân- 
du-se gânditor, în timp ce scoase o ţigară și o aprinse. 
Bănuiesc că aș putea să profit de ignoranța ta și să îţi 
ofer zece lire pentru toate. Ar fi însă un mod cam urât 
de a mă purta cu viitorul soț al finei mele. 

- De fapt, am auzit că sunteţi foarte generos cu artiş- 
tii ale căror lucrări le folosiţi, spuse Kenneth respingând 
sentimentul de vinovăţie legat de falsa logodnă. 


254 Mary Jo Putney 


-E vorba doar despre a face afaceri bune. Asta îmi 
garantează că am posibilitatea de a alege dintre opere de 
primă mână, spuse Hampton strâmbându-se de parcă 
ar fi fost acuzat de furt. Ai un stil deosebit. În ce mod 
am putea profita de pe urma lui? continuă el bătând 
darabana pe birou. Poate am putea face o serie intitu- 
lată „Viziunea unui soldat asupra recentului război“. 
Am putea scoate majoritatea gravurilor individual, 
apoi o carte cu cele adăugate mai nou. În acest mod, 
lumea va fi nevoită să cumpere cartea pentru a avea și 
celelalte gravuri. 

O serie. O carte! 

- Veţi avea nevoie de mai multe. Cum ar trebui să 
fie? întrebă Kenneth încercând cu greu să-şi ţină în frâu 
entuziasmul. 

- Cu siguranță mai multe scene de luptă. Cam câte 
lupte au fost duse, atâtea tablouri, răspunse gravorul 
scoțând un nor gros de fum. În plus, oameni, orașe și 
peisaje, ca subiecte militare. Poţi să faci asta? 

- Am participat la aproape toate bătăliile importante 
şi am o memorie bună a detaliilor. Prea bună, se gândi- 
se Kenneth adesea, dar se pare că acum această capaci- 
tate a lui avea să se dovedească valoroasă. li plăcea ideea 
unei serii. Primele lui încercări de a-și elibera cele mai 
negre amintiri pe hârtie îl făcuseră să își dorească să facă 
mai mult de atât. Poate că, după ce avea să povestească 
propriul război, avea să se elibereze de el. 

- Ce zici de două sute de lire avans contra unui pro- 
centaj din vânzări? întrebă Hampton pufăind şi mai 
mult fum în timp ce medita. Dacă am dreptate, şi de 
obicei cam am, în următorii câțiva ani ai putea scoate 
un venit frumușel din proiectul ăsta. 

Era mai mult decât sperase Kenneth. Ajungea pentru 
un dar de nuntă decent pentru Beth şi Jack. 

- De acord. Și mulțumesc, spuse el întinzându-i mâna 
lui Hampton. 

-O să colaborăm bine, Kimball, zise acesta, strângân- 
du-i mâna, după care se ridică şi ascunse portofoliul sub 
braţ. Fă-mi o listă cu scenele pe care ai de gând să le 
realizezi. O să întocmesc un contract şi o să îţi trimit 

o poliţă de două sute de lire. Nu prea arăţi a artist, dar 
nici eu, spuse el examinând silueta solidă a lui Kenneth, 
cu un zâmbet insinuândur-i-se în privire. Asta este trea- 
ba cu aparențele, continuă el, după care își puse pălăria 
și ieși. 

Uimit şi plin de entuziasm, Kenneth ieşi din birou, 
fără a se gândi încotro se îndrepta, până când se pomeni 
bătând la uşa atelierului Rebeccăi. Bineînţeles că acolo 
se dusese. Cine altcineva ar fi putut înţelege ce însemna 
oferta lui Hampton pentru el? 

Rebecca îi dădu permisiunea de a intra. 

- Arăți asemenea unei pisici care s-a ospătat cu un 
canar, spuse ea ridicând privirea de la șevalet. 

-Tocmai am trecut de la statutul de amator la cel 
de profesionist, spuse el râzând. George Hampton îmi 
dă două sute de lire pentru a grava o serie formată din 
crochiurile mele. Va fi o cronică de război, și poate mai 
târziu va scoate şi o carte din ea. 

- E minunat şi e exact ceea ce meriţi! spuse ea lăsând 
paleta jos şi îndreptându-se spre el, cu ochii de culoa- 
rea alunei sclipindu-i ca nişte monede de aur proaspăt 
turnate. 

Rebecca era irezistibilă în starea ei de încântare plină 
de generozitate. Kenneth o luă în braţe și o învârti cu 
entuziasm. 

-Eşti nebun, căpitane, spuse ea izbucnind în râs, 
deși de-abia evitase să nu se dea cu capul de tavanul 
în pantă. 

- Da, dar unul fericit, replică el. 

Rebecca era ca o flacără în brațele lui, plină de via- 
tă. Când încetă să o mai învârtă, își dădu seama că nu 
putea să îi dea drumul. O lăsă încet pe spate, pe podea, 
în timp ce trupul ei aluneca alături de al lui, moale, 
feminin și erotic. 

Părea să fi trecut o eternitate de când făcuseră dra- 
goste. Se aplecă și o sărută. Braţele ei se strânseră în 
jurul lui, şi buzele i se defăcură, dulci ca primele căp- 
șune de primăvară. 

Kenneth era pe punctul de a o duce pe divan, când 
simți cum îi revine puţină judecată și puse capăt sărutu- 
lui fără mare tragere de inimă. 

- Tot uit că nu ar trebui să facem asta, spuse el. 

- Da, şi eu, replică ea pe un ton inegal, desprinzân- 
dusse din îmbrăţișarea lui. 

Buzele ei erau cărnoase și roșii ca după un sărut. 

Încercând să își regăsească stăpânirea de sine, se uită 
în jur prin apartamentul cunoscut. Era atât de reprezen- 
tativ pentru Rebecca. Li fusese dor de el. 

- Hampton e de acord cu logodna noastră. Mă înfior 
de fiecare dată când mă felicită cineva. Par cu toţii atât 
de fericiți de această perspectivă. 

- Probabil pentru că presupuseseră că sunt o fată bă- 
trână lipsită de speranţă, spuse ea pe un ton ușor au- 
toironic. Te admiră mult pentru curajul de a mă lua 
de nevastă. 

- Rebecca, murmură el. Când ea se uită la el, con- 
tinuă: Dacă ascunzi un giuvaier în pod, lumea nu 
are cum să îl aprecieze. Cred că mă invidiază pentru 
că sunt acel bărbat norocos care a descoperit o comoa- 
ră ascunsă. 

O umbră a ceva ce aducea a suferință se vădi în 
ochii ei. 

- Ce lucru romantic. Este o prostie, desigur, dar tot 
e drăguţ, spuse ea îndreptându-se spre şevalet. Este, 
cu siguranţă, ziua ta norocoasă: am aflat că nu sunt 
însărcinată. 

Sentimentul de uşurare fu estompat puţin de o sur- 
prinzătoare umbră de regret. O mică parte din el, cea 
plină de sentimente, unde rațiunea nu ajungea, ar fi 
considerat bine-venită situaţia în care singura soluţie ră- 
masă ar fi fost căsătoria. 

Însă nu voia o căsnicie cu riscul ca Rebecca să îl dis- 
prețuiască dacă el avea să afle ceva care să îi facă rău 
tatălui ei. 

- Şedinţa din această după-amiază e la aceeași oră? 
întrebă el redevenind calm. 

-La aceeași oră, spuse ea fără al privi, apoi ridică 
pensula şi îi încercă vârful cu palma. 


Râul de foc 257 


Kenneth plecă întrebându-se dacă într-o bună zi avea 
să poată vorbi liber cu ea. Mai mult, se întrebă ce i-ar 
spune el dacă s-ar întâmpla aşa ceva - și cum ar reac- 
ționa ea. 


capitolul 23 


Pe când așteptau în salonul reședinței Ashburton 
House trăsura ce avea să transporte alaiul miresei la 
biserică, Rebecca se învârtea în jurul lui Beth pentru 
o ultimă verificare rapidă. Sora lui Kenneth arăta fer- 
mecătoare în veșminte de mătase de culoarea untului. 
Acestea fuseseră cadou din partea Laviniei, care adora 
nunțile. În timp ce gravita în jurul lui Beth, Rebecca se 
opri pentru a face o mică ajustare la trena rochiei. 

- Simt că eşti mult mai agitată decât mine, sublinie 
Beth zâmbind. 

- Probabil. Nu am mai participat la nici o nuntă până 
acum, spuse Rebecca bucurându-se de combinaţia de 
entuziasm și isterie ce plana în jurul întregului eveni- 
ment. Faptul că se ascunsese de lume o făcuse să piardă 
multe ocazii când s-ar fi putut distra. 

Şi totuși, era nerăbdătoare să se vadă plecată. 

Kenneth şi Catherine se duseseră să discute cu bu- 
cătarul despre masa de după cununie, ce era asigurată la 
reședința Ashburton House de către familia Kenyon. 

Atât Michael, cât şi Catherine fuseseră extraordinari. 
N-o fi strâns Kenneth prea multe în materie de bu- 
nuri lumești, dar cu siguranță dobândise niște prieteni 
de nepreţuit. 

- Curând, vei ajunge şi tu aici, deşi nu într-un timp 
atât de scurt, remarcă Beth. Tu şi Kenneth ați stabi- 
lit data? 

- Încă nu. Nu avem nici o grabă, spuse Rebecca arun- 
cândur-i o privire distantă. 

- Spre deosebire de mine şi de Jack, spuse Beth, și 
mâna îi alunecă protectoare peste abdomen. Cu toate 
că este destul de ciudat, nu-mi pare rău. 

Rebecca rămase cu privirea ațintită, întrebându-se 
dacă interpretase greșit gestul. 

- Vrei să spui că... că... 

- Ca sunt însărcinată? completă Beth veselă. M-am 
gândit că ţi-a spus Kenneth, doar ești logodnica lui. 
Cred că şi-a jucat discret rolul de frate mai mare, cu toa- 
te că nu vorbim despre o chestiune ce poate fi păstrată 
prea mult timp ascunsă. Atunci când se va naște copilul, 
oricine va putea număra și își va pune întrebări, chiar 
dacă termenul nu e chiar bătut în cuie. 

Nu-i de mirare că Kenneth fusese de acord cu o căsă- 
torie în regim de urgență. Rebecca nu era surprinsă că 
nu-i spusese toate acestea. Cu toate că se mai întâlniseră 
la o şedinţă de pozat, avuseseră amândoi un comporta- 
ment rezervat. Era nevoie doar de o scânteie pentru ca 
pasiunea lor să explodeze. Chiar şi conversațiile priete- 
neşti păreau periculoase. 

Când se deschise ușa, Kenneth intră împreună cu 
Catherine, ducând un pachet voluminos. 

- Beth, acesta a fost livrat în urmă cu câteva minute, 
şi ne este adresat amândurora, spuse el, așezând pache- 
tul pe masă lângă ea. Presupun că este un dar de nuntă, 
deşi nu-mi dau seama de ce ar fi şi numele meu pe el. 
Beth desfăcu pachetul. Înăuntru găsi o casetă poleită 
meşteşugit cu aur. Deblocă şi ridică încet capacul, după 
care rămase cu gura căscată de uimire. Înăuntru se aflau 
o mulțime de bijuterii strălucitoare, împreună cu un 
bilet sigilat așezat deasupra. 

- Doamne, Dumnezeule! exclamă Kenneth. Bijuterii- 
le Wilding. Nu îmi vine să cred, spuse el, după care luă 
răvaşul și îl desfăcu. În vreme ce Rebecca şi Catherine 
se întindeau deasupra mesei, el citi: „Pentru Beth și 
Kenneth: Am luat decizia ca bijuteriile familiei Wilding 
să vă revină. Cele mai bune urări cu ocazia căsătoriei, 
Beth. Hermione Kimball“. 

Cu ochii larg deschişi, Beth culese o pereche de cer- 
cei din safir, luându-i cu delicateţe în palmă. 

- N-aş fi crezut că voi mai vedea vreodată toate aces- 
tea. Ce gest generos din partea lui Hermione! 

- Nu prea aş crede, spuse Kenneth sec. N-a avut în 
toată viaţa ei un astfel de impuls altruist. 

- Cu toate acestea, sub ochii noștri se află dovada. 
Beth se încruntă în timp ce puse perechea de cercei în 
compartimentul căptușit cu catifea. Și nici măcar nu am 
invitat-o la nuntă, spuse ea aruncându-i o privire gazdei. 
Este prea târziu pentru a mai putea ajunge la ceremo- 
nie, însă o pot invita la masa de după aceea? 

- Sigur că da, răspunse Catherine. Găseşti hârtie şi 
cerneală pe măsuţa de scris din colț. li poţi scrie un bi- 
let, iar eu voi trimite numaidecât un valet pentru a-l 
transmite. 

În timp ce Catherine şi Beth se duseră la birou, 
Kenneth împături răvașul şi îl ascunse în interiorul hai- 
nei sale. 

- Mie tot nu-mi vine să cred. 

-Nici mie, spuse Rebecca încetişor. Această femeie 
este o viperă, şi, cu toate că şerpii îşi schimbă pielea, 
nu îşi schimbă felul de a fi. Trebuie să fi avut vreun 
motiv ascuns. 

Kenneth se încruntă. 

- Mi-aş dori să ştiu acest motiv, dar totuşi nu-mi pot 
imagina o modalitate prin care ar putea profita de pe 
urma restituirii acestor bunuri. 

Rebecca atinse strălucitoarele diamante ale magnifi- 
cului colier pe care Hermione îl avusese la balul de la 
Candover. Intr-o bună zi, acesta avea să fie purtat de 
soția lui Kenneth. 

- Bijuteriile familiei sunt toate aici? 

-Cred că da. Văd câteva pe care nu le recunosc, spu- 
se el cercetând conţinutul cutiei. 

-Poate a inclus unele dintre bijuteriile sale personale 
într-un moment de remușcare pentru modul în care ţi-a 
jefuit familia, sugeră Rebecca. 

Când Kenneth pufni dezaprobator, ea chicoti. 

-Sau poate s-a îmbătat zdravăn ieri-noapte şi a ac- 
ţionat astfel când nu judeca bine. Indiferent care ar fi 
motivul, calul de dar nu se caută la dinţi. Acum, că biju- 
teriile se află în mâinile tale, ele îţi aparțin. 

În ochii, lui se putea discerne o expresie de uimire 
profundă. Înainte ca Rebecca să-l întrebe la ce anume se 
gândea, Beth se ridică de la masa de scris, iar Catherine 
sună după un servitor. Atunci când aceasta sosi, luă scri- 
soarea lui Beth şi anunţă: 

- Trăsura pentru alaiul miresei e pregătită, doamnă. 

Catherine se întoarse către ceilalți. 

- Aşadar, mergem? Voi ruga majordomul să așeze, 
până mai târziu, caseta într-un loc sigur. 

- Imediat, spuse Kenneth culegând din casetă un co- 
lier foarte frumos format dintr-o multitudine de şiraguri 
de perle. Beth, te poţi mărita purtând perlele mamei. 
Ți-au fost destinate dintotdeauna. 

- Ce binecuvântare a zilei de azi! exclamă Beth în- 
cetișor, în timp ce fratele ei îi prindea perlele în jurul 
gâtului. Acum regret toate lucrurile urâte pe care le-am 
spus despre Hermione. Are totuşi o inimă dincolo de 
carcasa strălucitoare. 

Rebecca nu era chiar așa sigură. De acord, mama vi- 
tregă a lui Kenneth avea o carcasă strălucitoare, î însă una 
formată din solzi de reptilă. În spatele casetei cu bijute- 
rii se ascundea o poveste interesantă, şi spera ca într-o 
bună zi să afle mai multe. 


În câteva minute, echipajul tras de cai transporta 
alaiul miresei la mica biserică unde avea loc nunta. 
Kenneth le ajută pe cele trei doamne să coboare din tră- 
sură. Apoi, la braţ cu sora sa, pătrunse în biserică. Fură 
întâmpinați de o cascadă voioasă de muzică de orgă, ce 
rezona în străvechii pereţi de piatră. Catherine o îmbră- 
ţișă pe Beth, apoi intră în sanctuar, luând loc alături de 
un grup restrâns de alte persoane. În timp ce așteptau 
să înceapă ceremonia, Kenneth o urmărea pe sora sa, 
simțind o oarecare tristețe. Avea s-o piardă dinainte de 
a avea șansa de a deveni cu adevărat apropiaţi. Exista, 
de asemenea, o diferență considerabilă de vârstă, prea 
mulți ani în decursul cărora el fusese absent. Este po- 
sibil ca faţa să îi fi trădat starea sa sufletească, întrucât 
Rebecca îi vorbi pe un ton energic: 

- Curaj, Kenneth. Nu îţi pierzi sora, ci câştigi un 
intendent, spuse ea, după care privi cu atenţie către 
perechea de uși pentru a verifica desfășurarea evenimen- 
telor. E momentul tău, Beth. Jack arată extraordinar de 
chipeș. În plus, e aproape gata să-și dea duhul. Michael 
îşi face datoria de cavaler de onoare, fiind pregătit să-l 
prindă pe Jack în cazul în care leșină. Ah, Jack e tot nu- 
mai un zâmbet știind că acum te afli și tu aici. Până la 
urmă, cred că va supraviețui. 

Rebecca așteptă ca muzica religioasă să înceapă, după 
care, așezându-și buchetul în față, păși agale, cu elegan- 
tă, către altar. Purta din nou rochia de mătase de culoa- 
rea chihlimbarului și părea aproape la fel de radioasă 
ca Beth. 

Sora lui își sprijini bastonul de perete și îl apucă apoi 
de braţ. 

- Nu mă voi duce la altar ajutată de un baston, spuse 
ea hotărâtă când el ridică din sprâncene. Și, de altfel, 
nu voi avea nevoie de el. Acum mă pot sprijini pe tine, 
iar mai târziu pe Jack, spuse ea zâmbinduri, cu chipul 
luminat de dragoste și de determinare. 

- Arăți minunat, Beth, spuse Kenneth, zâmbindu-i 
la rândul lui. Mi-aș fi dorit ca mama să fie aici pentru 
a te putea vedea, continuă el, resimţind apoi o durere 
pătrunzătoare și un regret profund. 

Beth arătă cu ajutorul buchetului către tavanul boltit 
şi către vitraliile viu luminate. 

- Eu cred că ne poate vedea, Kenneth, spuse ea, după 
care îl apucă cu fermitate de braţ, pășind împreună spre 
altar - și spre viitorul lui Beth. 


După ceremonie, cuplul proaspăt căsătorit și invitaţii 
lor se întoarseră la reședința Ashburton pentru ospă- 
tul de nuntă, toate doamnele, cu excepția lui Rebecca, 
ştergându-și lacrimile de bucurie. Urmă un moment do- 
minat de confuzia ce plutea în amplul hol de la intrare. 
Procesul de înlăturare a mantiilor și a pălăriilor fu în- 
greunat de faptul că Ludovic cel Leneș, câinele familiei 
Kenyon, hotări să tragă un pui de somn pe trena rochiei 

lui Beth. În cele din urmă, întreaga adunare se mută în 
sufragerie. 

Kenneth rămase puţin în urmă cu Michael. 

- Vă mulțumesc ţie și lui Catherine pentru că aţi 
transformat această zi într-una specială. 

-Cui nu-i plac nunțile? replică el. Intotdeauna am 
avut o părere bună despre Jack Davidson, iar sora ta este 
o drăguță. Cred că ţi s-a luat o piatră de pe suflet acum 
că e căsătorită și în siguranță. 

- Presupun că toate acestea reprezintă un fel de antre- 
nament pentru când se va căsători Amy. 

-Nu vorbi despre asta, spuse Michael și oftă. Tare 
mi-e teamă că aș putea să-i frâng gâtul oricărui tânăr 
blestemat ce s-ar încumeta să o invite la o plimbare 
în parc. 

Kenneth zâmbi, gândindu-se că prietenul său își luase 
foarte în serios rolul de tată vitreg. Străbăteau împreună 
coridorul care ducea către sufragerie, când auziră deo- 
dată ciocănelul de la ușa de la intrare sunând cu furie. 
Michael merse să deschidă. 

- E posibil să fie un oaspete întârziat? Nu-mi dau sea- 
ma cine lipsește. 

Când deschise ușa, Hermione intră glonţ în hol. 
Ignorându-l pe Michael de parcă ar fi fost un servitor, 
îşi lansă atacul direct asupra lui Kenneth. 

- Cum îndrăznești? urlă ea. Întâi intri cu forța la mine 
în casă pentru a-mi fura bijuteriile. Apoi dai dovadă de 
o nerușinare fără limite punând-o pe Beth să-mi scrie și 
să-mi mulțumească pentru așa-zisa „restituire“ a bijuteri- 
ilor. Tu... bestie ce ești! Canalie vrednică de dispreț! 

Aceasta era mama vitregă pe care o știa el. Întrucât 
se aruncase asupra lui pentru a-i sfâşia fața cu unghiile, 
Kenneth îi prinse încheietura mâinii într-o strânsoare 
de oțel. 

- E cam târziu ca să te răzgândești, Hermione, spuse 
el cu fermitate. Am dovada alu că tu ai înapoiat 
bijuteriile de bunăvoie, astfel încât acuzaţiile tale înver- 
şunate nu-ți vor aduce nimic bun. 

- Mincinosule! Eu nu am făcut așa ceva, spuse ea 
eliberându-și încheietura mâinii, printr-o smucitură 

violentă. Te voi pune sub urmărirea magistraților pen- 
tru furt! 

- Poftim? Kenneth scoase din interiorul hainei bile- 
tul pe care îl primise împreună cu caseta. Acesta îmi 
pare scrisul tău. 

Hermione despături biletul cu mâinile tremurânde. 

- Este un fals! spuse ea cu gura căscată. Eu nu am 
scris niciodată asta. 

-Poate că ai făcut-o totuși într-un moment de rătă- 
cire, după care ai uitat. 

Voind să păstreze răvașul pentru a-l folosi ca dovadă, 
Kenneth îl smulse din degetele ei neputincioase. 

În timp ce Hermione se pregătea pentru o nouă iz- 
bucnire, un glas melodios i se adresă cu delicateţe: 

- Lady Kimball, cât de minunat poate fi că aţi ajuns 
la masă. Beth va fi tare bucuroasă, spuse Catherine in- 
trând în vestibul, cu fiecare părticică din ea emanând 
bunăvoința unei gazde pline de amabilitate. Eu sunt 
Lady Michael Kenyon. Nu am făcut niciodată cunoș- 
tință, dar cu siguranță vă recunosc drept una dintre 
cele mai frumoase doamne ale societății londoneze. 
Zâmbetul ei iradia lumina și căldura a o mie de lumâ- 
nări. Am fost profund mișcată azi-dimineață când biju- 
teriile au fost livrate. Vă face onoare faptul că aţi pus 
revendicările tradiției și sentimentele înaintea interesu- 
lui personal. 

Hermione se holbă, mută de uimire, în fața unui 
asemenea farmec generos. 

- Imediat ce bijuteriile au sosit, i-am scris cumna- 
tului meu, Ashburton, despre gestul dumneavoastră 
altruist, continuă Catherine. Cu siguranță trebuie să-l 
cunoaşteţi. 

În ochii de un albastru pal ai lui Hermione apăru o 
strălucire precaută. 

-Nu am avut niciodată privilegiul de a-l întâlni pe 
duce. 

- Atunci am să vă invit să luați masa cu noi când se va 
reîntoarce la Londra. Bineînţeles, va fi doar o reuniune 
privată, întrucât el poartă doliu după moartea soției, 


264 Mary Jo Putney 


însă mi-ar plăcea să îl întâlniți. Este atât de important ca 
el să ia o decizie corectă atunci când se va recăsători. 

Se așternu o liniște îndelungată, profundă prin 
semnificaţia ei, în timpul în care cele două doamne se 
priviră reciproc. Apoi buzele lui Hermione se curbară 
într-un zâmbet prădalnic. 

- Dat fiind că și eu mi-am pierdut de curând soțul, 
sunt sigură că eu și ducele vom avea destule în comun. 

- Alăturaţi-vă nouă la masă, spuse Catherine cu un 
zâmbet radiant. Beth va fi nerăbdătoare să vă mulțu- 
mească pentru că i-ați dat posibilitatea de a purta perle- 
le mamei sale în ziua nunții. 

- Nu pot rămâne, dar aș vrea totuși să-i transmit lui 
Beth cele mai calde urări, spuse Hermione cu un râset 
melodios. Poate fi atât de ridicol faptul că am o fiică 
vitregă cu un an sau doi mai tânără decât mine! Ve- 
deţi, eram doar un biet copil atunci când m-am măritat 
cu Kimball. 

- Corectează-mă dacă greșesc, însă mi se pare că toc- 
mai am văzut-o pe minunata ta soție îmblânzind o scor- 
pie cu promisiunea de a încuraja o căsătorie cu cel mai 
eligibil bărbat de pe piață, spuse Kenneth pe un ton 
respectuos, plin de evlavie, după ce cele două femei pă- 
răsiră holul. 

Michael chicoti. 

- Catherine este o femeie periculoasă, nu-i așa? Zilnic 
îi aduc mulțumiri pentru că îmi este alături. 

-Ar putea să-i dea lui Wellington lecţii de strategie 
militară. Cu toate astea, credeam că îl simpatizezi pe fra- 
tele tău. Ar fi destul de cumplit să-l arunci în ghearele 
lui Hermione. 

-Stephen are prea mult bun-simț pentru a putea fi 
atras de o harpie ca ea, răspunse Michael pe un ton li- 
niştitor. Când își va da seama, cu timpul, că nu are nici 
o șansă să devină următoarea ducesă, va fi mult prea 
târziu ca să mai pretindă că bijuteriile au fost furate. 

Fiindcă i se părea suspect felul în care Catherine inter 
venise cu atâta dibăcie, Kenneth întrebă cu prudență. 

-Nu ai jefuit casa lui Hermione, nu-i așa? 

Michael își arcui sprâncenele într-o expresie de dis- 
preț aristocratic. 

-Sigur că nu am făcut asta. Ce aș putea să ştiu eu 
despre intrarea prin efracție? 

-Presupun că nu prea multe. Totuși, nu era unul 
dintre prietenii tăi un fel de spion guvernamental? 
Un om ca acesta ar putea avea niște abilități extrem 
de interesante. 

-Se poate să-i fi pomenit lui Lucien despre compor- 
tamentul dizgrațios al mamei tale vitrege, spuse Michael 
cu o lucire de amuzament în privire. El are un simţ acut 
al dreptății. Poate a făcut, indignat, o aluzie la întreaga 
situație față de unii dintre cunoscuții săi cu o reputație 
nu tocmai onorabilă. 

- Unii dintre ei posibil falsificatori şi hoți. 

- Fara îndoială, spuse Michael binevoitor. 

-Nu cred că vreau să aflu mai multe detalii, spuse 
Kenneth cu un rânjet. Te rog să oferi celor care s-au ocu- 
pat de asta cele mai profunde mulțumiri ale mele. 

- Pentru ce există prietenii? replică Michael așezân- 
du-și braţul pe după umerii lui Kenneth. Acum hai să 
mergem! Trebuie ca noi să ciocnim în cinstea proaspă- 
tului cuplu. 


Ca toate petrecerile de nuntă reușite, cea a lui Beth și 
a lui Jack se lungi până după-amiază. In cele din urmă, 
celebrarea se încheiase printr-o mulțime de urări de 
bun-rămas, o forfotă de mulțumiri și de îmbrățișări. 

În timp ce Lavinia își punea mănușile, li se adresă 
Rebeccăi și lui Kenneth. 

- Merg în direcția voastră. Vă pot lua cu trăsura mea? 

Kenneth clătină din cap. 

- Du-o acasă pe Rebecca. Eu vreau să mă plimb și să 
mă bucur de această vreme frumoasă. 

-Pot veni şi eu? întrebă Rebecca. După atâta șampa- 
nie, vreau să-mi limpezesc mintea. 

- Voi fi fericit să îmi ţii companie, spuse el oferindu-i 
braţul cu un zâmbet. 

Ea acceptă, gândindu-se că el arăta foarte bine în ziua 
aceea, ca un pirat cizelat pentru nuntă. 

De îndată ce pășiră în strada de dincolo de reședința 
Ashburton, ea oftă, simțindu-se parcă ușurată. 

-A fost o zi surprinzător de fermecătoare, însă pu- 
ţină pace sufletească este întotdeauna binevenită după 
o asemenea agitaţie. Timp de şase luni de zile nu mai 
vreau să particip la alte evenimente publice. 

- Atunci, poate că acesta nu este tocmai un moment 
bun să-ți reamintesc faptul că săptămâna viitoare trebu- 
ie să mergem la o altă petrecere. 

-Aşa este, la familia Strathmore. Uitasem, spuse ea 
cu o grimasă. Cred că până atunci îmi voi reveni sufici- 
ent cât să înfrunt din nou mulțimea. 

Pe când se plimbau pe străzile din Mayfair, ea îl exa- 
mină pe Kenneth, privindu-l cu coada ochiului. Chiar 
dacă lucra la portretul său de săptămâni bune, nu se 
sătura să-l privească. Intr-un moment ca acesta, tot ce-și 
dorea era să-l poată păstra. 

- Ce anume s-a întâmplat cu Hermione? întrebă ea, 
respingând acel gând periculos. De când a venit și-am 
văzut-o rânjind ca un câine turbat, mi-am dorit tare 
mult să aflu. 

Cu un surâs în privire, Kenneth îi descrise modul în 
care mama sa vitregă făcuse o criză de furie şi cum fuse- 
se domesticită cu mare abilitate de către Catherine. 

După ce termină de povestit, Rebecca izbucni în râs. 

- Minunată întâmplare! Cum Hermione e o ființă 
venală, o fi crezând că și Catherine e la fel. 

- Catherine lipsită de scrupule? spuse el, părând 
intrigat. M-am gândit în acele momente că îmi scapă 
totuși ceva. Oare ce să fie? 

- Atunci când Catherine a afirmat că vrea ca Ashbur- 
ton să aleagă o soție bună, se referea la faptul că vrea ca 
el să se însoare cu o femeie care să nu poată da naștere 
unui posibil moștenitor, îi explică Rebecca. In felul aces- 
ta, propriul ei fiu, prin prisma filiaţiei, ar putea moșteni 
rangul de duce. 

- Aha, spuse Kenneth, începând să priceapă. Dat 
fiind că Hermione a fost căsătorită ani de zile fără a 
zămisli vreo odraslă, există posibilitatea ca ea să nu poa- 
tă procrea, Totodată este îndeajuns de frumoasă pentru 

a atrage un duce, ceea ce o califică pentru așa-zisele sco- 
puri ale lui Catherine. 

- Exact. Ironia este că mie Catherine mi-a spus că nu 
e dornică să-l vadă pe tânărul Nicholas drept moştenitor, 
zise Rebecca râzând iarăși. Firește, Hermione nu poate 
concepe că cineva poate refuza puterea și bogăția. 

- Carevasăzică, așa stau lucrurile. Catherine pare 
mult mai vicleană decât aș fi crezut eu. 

-Nimic nu mă poate convinge că mama ta vitregă s-a 
lepădat de bunăvoie de aceste bijuterii, spuse Rebecca 
aruncându-i o privire piezișă. Oare a ameninţat-o cineva 
cu moartea, în numele tău? 

-Cred că Michael l-a rugat pe un amic, amestecat 
în tot felul de chestiuni infame, să pună la punct fur- 
tul bijuteriilor din casă și să falsifice biletul, spuse 
Kenneth rânjind. Fără ca eu să vreau ca acest lucru să 
se întâmple. 

- Dreptatea dincolo de lege. Pot accepta asta, spuse ea 
ridicând buchetul pe care îl purta și inspirând inireasma 
florilor culese din serele de la Ashburton. Crezi că, prin 
vânzarea bijuteriilor, ai putea să plătești datoriile? 

- Probabil nu aș strânge suficient cât să pot achita 
totul. Însă, cu ajutorul lui Dumnezeu, voi putea obţine 
destul pentru a reeșalona ipotecile. 

-Asta înseamnă că vei scăpa de faliment. E minunat! 

-E mult prea devreme pentru a mă bucura, spuse 
el prudent. Aş spune chiar că șansele de izbândă sunt 
slabe, continuă el, oprindu-se pentru a permite unei 
trăsuri să treacă prin faţa lor. În schimb, există un sin- 
gur lucru pe care, fără îndoială, îl pot face. Pe vremea 
bunicului meu, un conac din apropiere, numit Ramsey 
Grange, a fost alipit moșiei. Conacul, care este destul de 
frumos, a fost închiriat, iar pământul este luat în arendă 
împreună cu ce a mai rămas din Sutterton. De vreme ce 
Ramsey Grange este ipotecat separat de cealaltă propri- 
etate, îmi pot achita datoriile și le pot ceda drepturile de 
proprietate lui Beth şi lui Jack. 

-Asta înseamnă că vor avea un acoperiș deasupra 
capului chiar dacă la un moment dat moșia Sutterton 

va fi pierdută, spuse ea încetișor. Eşti o persoană extrem 
de generoasă. 

El ridică din umeri. 

- Este pur şi simplu zestrea la care Beth are drepturi 
depline. 

Poate nu toți fraţii ar face așa ceva, mai ales dacă s-ar 
afla într-o criză financiară. Ce bărbat cumsecade putea 
fi piratul ei, constată ea, după care mirosi din nou flori- 
le, cugetând la tot felul de gânduri romantice. Probabil 
era din cauza șampaniei. 

-Nu este acesta buchetul pe care l-a purtat Beth? în- 
trebă el. 

Rebecca făcu o grimasă. 

- Mi-a spus că, din moment ce oricum urmează să mă 
căsătoresc, preferă să-mi ofere buchetul direct decât să-l 
arunce la întâmplare. 

-O falsă logodnă aduce cu sine tot felul de consecin- 
te, spuse el cu un zâmbet melancolic, înțelegător. 

- Nu este falsă, ci destul de oficială. Ne-am propus să 
rupem logodna puțin înainte de a ajunge la altar. 

- Însă nu deocamdată. Ajungând la o răscruce de 
drumuri, Kenneth se opri, căutând ceva în buzunar. 
Scoate-țţi mănușa de la mâna stângă, spuse el. 

Ascultătoare, Rebecca își scoase mănușa din piele 
albă de căprioară. Ridicându-i mâna, Kenneth îi strecu- 
ră pe cel de-al treilea deget un inel deosebit de frumos. 
Lumina soarelui se reflectă în briliantul extrem de fin, 
strălucind în mii de culori. 

Rebecca își aţinti privirea asupra mâinii ei. Cunoștea 
faptul că, în conformitate cu tradiția, o grijă conside- 
rabilă se acorda dimensiunii perfecte a inelului, astfel 
încât putea fi considerat un semn de bun augur în fa- 
voarea unei uniuni armonioase. 

Acesta se potrivea perfect. Ea își stăpâni emoțiile, 
simțind că îi venea să plângă, deși știa exact de ce. 

- Este... este foarte frumos. 

-Inelul a aparținut, de-a lungul mai multor generaţii, 
familiei Wilding, spuse el cu severitate. L-am găsit în 
caseta lui Hermione și m-am gândit că ar fi util pentru 
a menţine iluzia logodnei. 

Mâna Rebeccăi se strânse protector în jurul inelului. 

- Voi avea o deosebită grijă de inel până când va veni 
vremea să îl dau înapoi. 

Apropiindu-și chipul de al lui, constată că și el simţea 
aceleași lucruri ca ea. Inelul ăsta avea ceva mult prea 
intim, mult prea încărcat de promisiuni. 

Rebecca își puse la loc mănușa, întinzând pielea sub- 
tire de căprioară peste diamant. După aceea îl luă din 
nou de braț pe Kenneth și continuară să meargă. 

- Până la Ziua Predării mai sunt aproape trei săptă- 
mâni, spuse ea preferând să discute despre afaceri decât 
despre probleme personale. 

- Ce înseamnă asta? 

- Vorbesc despre ultima zi în care se mai pot trimi- 
te lucrări la expoziția de la Academia Regală, spuse ea 
îngândurată, descântând cu degetele buchetul de flori. 
Până la miezul nopţii pe data de zece aprilie. Timpul 
care ţi-a mai rămas ar trebui să-ți fie de ajuns pentru a 
pregăti un tablou. Totuși, sper să nu fie acela cu portre- 
tul lui Lilith. 

- Poftim? replică el încremenind. Eu să expun la 
academie? Este absurd. 

-Ba chiar deloc, ripostă ea. Poate îţi vine greu să ac- 
cepţi, însă, căpitane, acum ești un artist profesionist. 
Unul dintre cei mai buni gravori din Marea Britanie îţi 
va publica desenele. Următorul pas e să-ţi vezi lucrarea 
atârnată pe perete la expoziția Academiei Regale. Este 
cea mai bună cale de a atrage atenţia potenţialilor cum- 
părători asupra muncii tale. 

Privind-o de parcă Lar fi luat la bătaie cu o stinghie de 
lemn, Kenneth vorbi slab: 

- Chiar dacă pot picta destul de bine, ceea ce vreau 
eu să fac ar putea fi considerat mult prea radical. 

- Așa cum spune tatăl meu, un artist trebuie să facă 
ceea ce are de făcut, răspunse ea, fără a se da bătută. 
Sute de pictori își fac publice lucrările în fiecare an, şi 
cei mai mulți dintre ei de-abia dacă ating nivelul me- 
diocrităţii. Datorită talentului tău, ai putea avea șansa 
extraordinară de a fi selectat. Dacă tablourile tale sunt 

prea radicale, atunci... asta e. Continui să pictezi şi în- 
cerci din nou anul următor. 

Kenneth o privi vreme îndelungată, cu chipul încor- 
dat, apoi își schimbă expresia. 

- Voi participa doar dacă o vei face și tu. 

- Eu!? spuse ea cu un glas care aducea a scheunat. 
Vorbești prostii. Nu am nici un motiv pentru care să îmi 
expun lucrările. 

- Nu-i așa că se schimbă treaba când se inversează ro- 
lurile? Deși nu ești presată financiar să-ți vinzi lucrările, 
eu cred că ar fi important pentru tine să le expui, spuse 
el cu un surâs malițios. Tu chiar ai un dar. Respectă-l 
așa cum se cuvine. 

Rebecca simţi cum propriile cuvinte se întorc împo- 
triva ei. 

-Eu îmi respect munca, răspunse într-o manieră 
defensivă. Întotdeauna încerc să deprind noi tehnici și 
să mă străduiesc să-mi îmbunătățesc abilitățile. 

- Asta nu poate fi de ajuns, spuse el luând-o de umeri, 
cu o expresie arzătoare pe chip. Îți aduci aminte de pa- 
rabola biblică a omului care a preferat să își îngroape 
talentul decât să-l folosească? Asta faci tu. Eşti o artistă 
grozav de talentată - și ai obligația morală de a împăr- 
tăși acest dar cu alții. Oferă-le celorlalți oportunitatea 
de a fi pătrunși și înălțați sau poate chiar înfuriați de 
munca ta. 

Rebecca încercă să-și întoarcă privirea, însă ochii lui 
Kenneth, de-un cenușiu pătrunzător, o prinseseră în 
capcană. 

-De ce anume îţi este frică? întrebă el încetișor. 
Cu siguranță nu este vorba despre eșec. Tablourile tale 
sunt superbe, și tu știi acest lucru. 

Lucrările ei reprezentau rezultatul vindecător al slă- 
biciunii spirituale care își făcuse simțită prezența după 
moartea mamei sale. Atunci de ce gândul de a-și expune 
tablourile îi făcea inima să-i bată ca unui iepure îngro- 
zit? Care anume era adevăratul motiv? 

Încercând cu greu să pronunţe cuvintele venite din 
lăuntrul ei, recunoscu: 

- Mie... îmi este frică să-mi expun, în faţa unor stră- 
ini, latura intimă. 

- Înţeleg, însă treci peste asta, rosti el fără menajamen- 
te. Fiecare artist se supune expunerii. Fiecare scriitor. 
Fiecare muzician. Cel puţin cei care au ceva bun de 
transmis. Tu crezi că e plăcut să mă gândesc la faptul că 
toate coșmarurile mele intime vor putea fi disponibile 
oricui își permite să se lipsească de câţiva șilingi? Totuși, 
dacă eu nu-mi exprim prin desenele mele această latură 
intimă, ele nu vor spune nimic nimănui. Același lucru 
este valabil și pentru tine. Dacă tu vei continua să-ți în- 
gropi talentul, e posibil ca în cele din urmă să se stingă 
sau să moară. O, tu vei fi întotdeauna capabilă să pictezi 
imagini frumoase, însă îţi vei pierde talentul de a atinge 
latura sensibilă a privitorului. 

Undeva în adâncul ei recunoscu, intuitiv, că vorbele 
lui ascundeau un adevăr. 

- Căpitane, ai ştiut cum să înfigi sulița în cel mai 
vulnerabil loc, spuse ea răsuflând întretăiat. Prea bine. 
O să trimit tablouri la expoziție dacă o faci şi tu. 

-De acord! spuse el, aplecându-se și atingânduii 
buzele într-un sărut ușor. Asta-i pentru reușita noastră 
comună. 

La atingerea lui, Rebecca începu să tremure. Ce anu- 
me în legătură cu Kenneth îi tulbura atât de tare min- 
tea? Înainte ca el să vină la reședința Seaton, ea luase 
decizia de a nu-și expune vreodată lucrările. Acum, 
în timp ce îi apucă din nou brațul și traversară cele 
din urmă străzi spre casă, simți cum în interiorul ei 
începea să crească o emoție debordantă legată de aceas- 
1ă perspectivă. 

Kenneth avea dreptate. Sosise vremea ca ea să riște. 


Atunci când Kenneth intră după cină în atelierul 
său, petrecu câteva minute examinând portretul lui 
Lilith. Era gata, exceptând lacul de final. Tare păcat că 
nu avea să fie arătat nimănui niciodată. Tabloul avea 
să ocupe mereu un loc aparte în inima lui - și nu doar 
pentru că îl eliberase de blocajul mental legat de lucrul 
«u culorile în ulei. 

Pentru o clipă, privirea lui rătăcitoare fixă patul. Mult 
mai important, vedea imaginea Rebeccăi în toată pute- 
rea ei seducătoare. 

Acoperind portretul lui Lilith, sprijini tabloul de pe- 
rete. Apoi aşeză o altă pânză pe șevalet. O acoperise deja 
cu un grund roșu, pregătind astfel imaginea pe care avea 
s-o picteze acum. Nu era un proiect care să necesite lun- 
gi schițe și experimente de compoziţie, deoarece imagi- 
nea i se fixase în minte cu mulți ani în urmă. 

Pentru a putea reda subiectul într-o manieră cât mai 
realistă, avea să fie nevoit să trezească la viață mare parte 
din vechea agonie. Tehnica avea să fie îndrăzneață, un 
urlet pasionat, fulgerător către ceruri, pe când grundul 
roşu avea să-l ajute să sugereze o notă subtilă de furie. 

Rezultatul avea să fie destul de diferit în comparație 
cu subiectele istorice reci și detaliate, atât de îndrăgite la 
academie. Toată lumea, cu posibila excepție a Rebeccăi, 
avea să îl urască. 

Totuși, era un tablou ce trebuia a fi pictat. 

Kenneth invocă în mod deliberat imaginea în min- 
tea lui, împreună cu groaza care o însoțea, cu suferin- 
ţa care se diminuase, însă care nu dispăruse niciodată 
complet. 

Apoi, cu lacrimile strălucindu-i în ochi, puse cărbu- 
nele pe pânză și începu să deseneze. 

Folosind o pensulă extrem de subțire, Rebecca în- 
tunecă o umbră firavă în colțul ochiului corsarului. 
Examină efectul şi, tocmai când se pregătea să aplice 
o linie nouă pe pânză, se dădu înapoi un pas, zâmbind 
cu tristețe. Era mult mai ușor să începi un tablou decât 
să-l termini. Întotdeauna exista o dorință încordată de a 
face mai multe, de a insista până când perfecțiunea avea 
să fie dobândită. Era greu de acceptat faptul că perfecţi- 
unea era imposibil de atins și că încercarea de a o atinge 
ar putea distruge tot ceea ce realizase. 

Rebecca se simțea cumva pustiită la gândul că lucra- 
rea care o absorbise era la un pas de a fi terminată. Dar 
măcar, în acest caz, faptul că termina un tablou însemna 
că nu avea să o mai ia razna gândindu-se neîncetat la 
Kenneth și la trupul lui magnific. În schimb, avea să se 
gândească la el doar... of, poate doar zece sau douăspre- 
zece ore pe zi. 

Uşa se deschise cu un sunet strident și Lavinia se 
năpusti înăuntru. 

-Trebuie să înveți să baţi la ușă, spuse Rebecca 
oftând. 

-Dar am bătut. De trei ori chiar. Nu m-ai auzit. 

- Oh. Îmi pare rău. Rebecca aruncă o privire afară. 
Era după-amiaza târziu. Se părea că ratase prânzul. Vrei 
o ceașcă de ceai? 

~ Îşi mulțumesc, însă nu am timp. Am venit să las ro- 
chia pe care slujnica mea a modificat-o pentru tine pen- 
tru balul Strathmore. l-am dat-o fetișcanei ăleia, Betsy. 
Se pare că are stofă de viitoare cameristă. Cu siguranță 
este mult mai interesată de modă decât tine. 

- Îşi cer din nou scuze. Lucrurile sunt întotdeauna 
oarecum haotice, mai ales în apropierea Zilei Predării. 

- Am observat. Datorită celor patru tablouri majore, 
cu tematică istorică, pe care trebuie să le facă să arate 
desăvârşit, Anthony de-abia dacă se mai comportă civili- 
zat. Dar de ce eşti așa ocupată? Nu-mi spune că ai decis, 
în cele din urmă, să-i trimiți vreo lucrare la expoziție! 
exclamă Lavinia. 

Rebecca încuviință cu sfială din cap. 

- Aleluia! Era și timpul. Ce anume vei trimite? 

-Probabil pe acesta pe care l-am terminat și încă 
unul, spuse ea arătând spre șevalet. Ai vrea să-mi vezi 
corsarul? 

-Mi-ar face mare plăcere, spuse Lavinia apropiin- 
du-se de șevalet, după care scoase un fluierat ușurel în 
semn de apreciere. Pe toţi zeii! Ce părere are Kenneth? 

- Încă nu l-a văzut. Bineînţeles că nu-l voi trimite dacă 
el va avea vreo obiecţie. 

- Dacă se va întâmpla una ca asta, ignoră-l și trimite-l 
oricum. Toate femeile care apreciază arta și bărbaţii îţi 
vor mulțumi. 

Rebecca se încruntă. 

-Ce vrei să spui cu asta? 

-Ai captat exact esența masculinității, răspunse 
Lavinia afișând un zâmbet viclean. Corsarul tău este 
amantul din fanteziile oricărei femei. Tainic. Periculos. 
Irezistibil. Şi totuși, când îl privește-n ochi, ştie că ea 
este motivul pentru care el respiră, spuse ea începând să 
își facă vânt cu săculețul de mână. Pe scurt, draga mea, 
este pură pasiune. 

Rebecca tresări. 

-Spune-mi că glumești. 

- Exagerez un pic, dar nu glumesc, spuse femeia mai 
în vârstă, țuguindu-și buzele în timp ce examina ta- 
bloul. Ar trebui să îl iei de bărbat dacă chiar îl vezi în 
felul acesta. 

- Lavinia, este un tablou. Un tablou în ulei. Un por- 
tret romanţat al unui fost ofițer de armată. Nu este o 
declaraţie de iubire veșnică. 

- Hmm. Asta este ceea ce gândești. Nu mi-am petre- 
cut jumătate din viață în jurul artiştilor fără a învăța 
câte ceva. Majoritatea dintre voi nu vă puteți da seama 
de propriile emoții fără să ţineţi un creion în mână, 
spuse Lavinia începând să-și facă vânt din ce în ce mai 
repede. Dacă tu nu-l vrei, mi-l poți da mie? Te rog? 

- Kenneth nu este o eşarfă pe care s-o pot împrumu- 
ta sau pe care s-o pot da, spuse Rebecca râzând. Și, cu 
riscul de a fi lipsită de tact, i-ai făcut câteva avansuri pe 
care el nu ți le-a acceptat. 

- Nici nu mă așteptam ca el să-mi răspundă, însă era 
atât de serios, încât nu am rezistat să nu-l șicanez, spuse 
Lavinia cu un zâmbet răutăcios. Ține minte ce-ţi spun: 
dacă el ar fi acceptat, nu aș fi ezitat, ci aş fi mers până 
la capăt. 

- Eşti irecuperabilă, replică Rebecca, clătinând din cap. 

- Probabil, admise Lavinia, cercetând iarăși pân- 
za. Lăsând gluma la o parte, este o pictură uimitoare. 

Cea mai bună pe care ai făcut-o până acum. Ce altceva 
vei mai prezenta? 

Rebecca ezită, nedorind să aducă în discuție tabloul 
femeii în cădere. 

- Încă nu sunt sigură, spuse ea. 

-Tot e bine că vei trimite ceva. Academia ar avea de 
câștigat dacă ar expune mai multe lucrări ale artiștilor 
de sex feminin. Într-o bună zi vor trebui să ofere iarăși 
femeilor statutul de membru. Când vor face asta, va tre- 
bui să fii pregătită. Când vei merge la bal, nu te mai 
lăsa prinsă în situații compromiţătoare, adăugă Lavinia, 
îndepărtându-se de șevalet. În noaptea asta nu voi mai 
putea fi acolo pentru a te salva. 

-Fiind deja cu reputaţia știrbită și logodită, nu-mi 
pot imagina ce altceva aș mai putea face pentru a-mi pre- 
judicia reputaţia. 

- Găsirea unei noi modalități de a te arunca singură 
în dizgrație va fi doar o joacă de copil pentru o femeie 
cu talentele tale creatoare. Încearcă să te stăpânești, puf- 
ni Lavinia. 

- Nu pot promite, spuse Rebecca râzând. 

După ce femeia plecă, Rebecca examină din nou ta- 
bloul. Pură pasiune? Își dădu seama că exista un adevăr 
în asta, chiar dacă era unul neliniștitor. După cum îi 
spusese lui Kenneth, vopseaua era un mediu, și ea trans- 
misese cât se poate de fidel dorința ascunsă pe care i-o 
stârnea maddi ei. Din fericire, puțini oameni aveau să 
vadă asta cu aceeași claritate ca Lavinia. 

Rebecca se gândi la noaptea în care ea și Kenneth 
făcuseră dragoste, profund răscolită de o căldură fluidă. 
O imagine vie a trupului lui, strâns lipit de al ei, o făcu 
să se îndepărteze de tablou, strângându-și buzele. Voia 
cu o intensitate feroce să celebreze, alături de bărbatul 
care o inspirase, terminarea tabloului. Nu îi ajunsese să 
guste o singură dată din acea undă de pasiune. 

Cu toate acestea, nu îndrăznea să cedeze dorinței, 
chiar dacă amândoi ar fi încântați peste măsură. Ar fi 
mult prea ușor să devină dependentă de plăcerea de-a 
se culca cu el. Judecata îi fusese deja deformată. Dacă 

ar deveni iubiți, Rebecca ar ajunge la mila propriilor 
ei emoții. 

Ilar Ta şi-ar pierde controlul emoțional, ar fi distru- 
să. Mai bine să rămână doar prieteni. 

Dar, în calitate de prietenă, ar putea merge la el la 
atelier pentru a vedea cum progresa cu tabloul. În defi- 
nitiv, Ziua de Predare era chiar a doua zi. Ar face bine 
să fie amândoi gata. 


- Eu sunt! Pot intra? se auzi vocea Rebeccăi, însoțită 
de un ciocănit la uşa atelierului. 

-Sigur că da, spuse Kenneth așezând la o parte pale- 
ta de culori şi, în timp ce ea pătrundea în încăpere, își 
frecă mușchii încordați ai gâtului. 

Rebecca era de-a dreptul încântătoare. Purta o rochie 
bleumarin și o panglică de culoare roșu-aprins ce-i lega 
la spate valurile groase de păr. Culoarea roșie ar fi fost 
de așteptat să nu se potrivească atât de bine cu părul ei 
roșcat, însă ea alesese coloritul perfect. 

Kenneth îi privi șuviţele care se ondulau în jurul 
feţei, scoțândur-i în evidență gâtul subțire, după care se 
forță să privească în altă parte. 

- Eşti o priveliște încântătoare pentru niște ochi 
obosiţi, spuse el. 

Ea cercetă încăperea. 

- E destul de interesant cum personalitățile noastre se 
imprimă în aspectul atelierelor. Cel al tatălui meu este 
dichisit. Al meu este confortabil. Al tău surprinde un 
fel de acuratețe militărească, ceea ce este un dar foarte 
rar la un artist, deși se poate dovedi o chestie folositoa- 
re, mai ales când atelierul este atât de mic. În orice caz, 
tu arăţi de parcă nu ai mai dormit de săptămâni întregi. 
Cum merge treaba? întrebă ea cu o privire amuzată. 

Kenneth se gândi la efortul chinuitor depus, încă de 
la nunta lui Beth, pentru a picta. Cât de angoasant fuse- 
se să-și reviziteze propriile coșmaruri! 

- Voi putea dormi după Ziua Predării, răspunse el, 
gândindu-se că, la momentul potrivit, lucrările lui vor 
vorbi de la sine. Sunt pe deplin recunoscător că Sir 
Anthony a fost atât de ocupat cu propriile lucrări încât 

nu prea a mai avut nevoie de mine. Altminteri, nu mi-aș 
fi putut termina la timp tablourile. 

Ea îşi aruncă privirea asupra șevaletului fără a încerca 
să analizeze lucrarea neterminată. De când cu portretul 
lui Lilith, începuse să îl privească mai degrabă ca pe un 
coleg de breaslă, nu ca pe un învățăcel, iar asta, mai 
mult decât orice, îi dăduse încredere în el. 

-Ai de gând să prezinţi mai mult de o pictură? între- 
bă ea. 

- Două, amândouă cu aceeași tematică. Primul ta- 
blou este, în mod cert, inacceptabil pentru academie, 
şi nu-mi dau seama dacă cel de-al doilea va face vreo di- 
ferenţă, spuse el oftând. Totuși, împreună ele transmit 
ceea ce eu am avut de spus. 

- Din când în când, cei de la academie ne surprind 
prin recunoașterea valorii unei lucrări noi şi provoca- 
toare. Poate că asta se va întâmpla și în cazul tău. După 
cină, putem să-l rugăm pe tata să ne examineze lucrările, 
spuse ea ezitând. El încă nu ştie că amândoi avem inten- 
ţia de a trimite lucrări la expoziție. 

- Nu ne mai putem eschiva prea mult timp, spuse el 
aruncându-i o privire ironică și întrebătoare. Asta în- 
seamnă că voi putea, în cele din urmă, să văd corsarul? 

-Chiar acum, dacă dorești, spuse ea, și privirea 
îi alunecă din nou către şevalet. Dar eu îţi pot vedea 
lucrările? 

Kenneth clătină din cap. 

- Aş prefera să aştepţi și să vi le arăt în același timp 
şi ţie, și tatălui tău. Mi-e teamă că ai putea fi mult prea 
îngăduitoare. 

- Îmi supraestimezi generozitatea, spuse Rebecca 
râzând în timp ce traversă atelierul pentru a ajunge la 
fereastră. Nu am spus nimic nesincer despre munca ta. 

El o urmări pe furiș, în timp ce-și acoperea tablo- 
ul. Materialul rochiei o făcea să se miște într-o manie- 
ră fluidă, de parcă n-ar fi purtat nimic pe dedesubt. 
Ca majoritatea rochiilor sale, se închidea cu nasturi în 
față. Avantajos pentru ea - și o tentaţie majoră. Avea 
niște sâni micuți atât de ațâţători... 

Kenneth simți cum i se încordează corpul și își ple- 
că ochii asupra pensulelor. Era un lucru bun faptul că 
fusese atât de ocupat în ultimul timp, altfel numai Dum- 
nezeu știe ce s-ar fi putut întâmpla. 

-O să te rog să mă conduci. Crezi că-mi va plăcea 
tabloul? 

- Nu am de unde să știu. Tocmai l-a văzut Lavinia, 
spuse ea peste umăr în timp ce se îndrepta spre ieșire. 
Reacţia ei a fost oarecum alarmantă, dar, în orice caz, 
i-a plăcut. 

După ce intrară amândoi în atelierul Rebeccăi, ea îi 
indică tăcută șevaletul aflat în dreptul ferestrei dinspre 
nord. Fusese întors cu spatele la ușă, astfel încât lumina 
cădea direct peste tablou. 

Dornic să vadă ce anume făcuse din el, se învârti de 
jur împrejur, cercetându-l cu atenţie. Întrucât se instală 
tăcerea, Rebecca spuse cu glas şoptit: 

- Nu-ţi place. 

Kenneth încercă să ia şi el aerul detașat cu care se 
privise ea portretizată sub înfățișarea dezgolită a unei 
feminități demonice. 

- Dimpotrivă. Este un tablou superb, spuse el. Doar 
că mi se pare un pic... cutremurător să mă văd reprodus 
atât de S 

Fu nevoit să tragă o linie de demarcație între propria 
lui judecată și faptul că se trezea privit de propriii ochi, 
de acolo din tablou. 

Începu să analizeze imaginea cu de-amănuntul. 

Draperiile orientale și covorul persan de pe divan 
erau bogat ornamentate, dar totuși tăcute, creând o am- 
bianță exotică fără a pune în umbră obiectul principal. 
Cercetă pictura cu profundă admirație. Rebecca se pri- 
cepea de minune să lase impresia de textură bogată cu 
doar câteva linii fluide. 

Gray Ghost se transformase, într-o manieră extraor- 
dinară, într-o pisică de vânătoare arogantă. Deși moțată 
şi vărgată, și de două ori mai mare decât în realitate, 
expresia felinei trufașe îl trezise pe motan la viață. 

Simţind că acum putea avea o atitudine mult mai 
obiectivă, Kenneth își îndreptă atenția asupra piratului 

care domina tabloul. Figura puternică, arogantă se în- 
tindea parcă sfidătoare pe divan, ca un tigru care își ur- 
mărește prada, provocând privirile celor curioși cu ochii 
săi accentuaţi de liniile îngroșate cu cărbune. 

-Ai reușit să captezi esența cuiva care a avut o via- 
ță plină de violență, spuse el încetișor, privind corsarul 
mai degrabă ca pe un străin decât ca pe ceva asemănător 
lui însuși. Este îndârjit. Chiar brutal. Un om lipsit de 
iluzii, care a trebuit să ucidă pentru a nu fi ucis. Este 
o combinație fascinantă. lar asta face ca tabloul să fie 
perfect. Kenneth indică profilul misterios reflectat pe 
zidul ce se profila în spatele piratului, cu suprafața la 
fel de netedă și de întunecată ca un obsidian șlefuit. 
Această imagine surprinde cât l-a costat pe piratul tău o 
asemenea violență. A pierdut foarte multe dintre lucru- 
rile pentru care viața merită trăită. Acum, cunoscând 
prețul pe care l-a plătit pentru a supraviețui, este bântuit 
de îndoiala dacă nu ar fi fost mai bine să fi murit. 

- Să fie acesta modul în care te vezi pe tine, Kenneth? 
întrebă ea cu delicateţe. 

El se gândea la consecințele războaielor, dar și la 
Maria. 

- Au existat momente în care am trăit asta. Cu toate 
acestea, nu mă pot identifica pe de-a-ntregul. Mai de- 
grabă aș zice că tu ai dezvăluit o faţetă îngropată a firii 
mele și ai extras esenţialul, realizând ceva universal și 
captivant. Ai de gând să-l predai mâine? 

-Nu te superi? 

- Nu prea mă încântă ideea de a-mi expune sufletul 
zdrențăros în faţa adunării mondene a Londrei, dar cred 
că voi supravieţui. Pe cei care au discernământ tabloul îi 
va tulbura profund. Care a fost reacţia Laviniei? întrebă 
el întorcându-și privirea dinspre tablou către Rebecca. 

- Doar o cunoşti pe Lavinia, replică ea și râse. A spus 
că imaginea surprinde pasiunea pură și că, dacă asta 
este ceea ce simt, ar trebui să mă căsătoresc numaidecât 
cu tine. Cu siguranță o absurditate de neînțeles. 

Kenneth își opri un oftat. Păcat că Rebecca era atât 
de rigidă când venea vorba despre căsătorie. In schimb, 


280 Mary Jo Putney 


lui, cu cât se gândea mai mult la asta, cu atât mai mult 
îi surâdea ideea. 


-Sir Anthony, vreau să vă cer o favoare, spuse Kenneth 
cu puţin înainte să se încheie cina din seara aceea. 

Tatăl ei îl privi pe Kenneth cu uimire. Rebecca bănu- 
ja că era prima oară când secretarul lui îl ruga ceva. 

- Nu ştiu dacă Rebecca v-a spus vreodată, însă eu... eu 
însumi sunt un așa-zis artist, continuă Kenneth. 

Rebecca era fermecată de faptul că încrederea lui 
crescuse într-o asemenea măsură încât acum putea afir- 
ma una ca asta. Totuși, Sir Anthony afișa acea expresie 
circumspectă a unui om care fusese abordat de prea 
multe ori de către artiști amatori, cu tot felul de noțiuni 
exagerate privind abilitățile lor. 

- Tată, este foarte talentat, spuse ea pentru a-l încu- 
raja. La sugestia mea, a început să folosească unul dintre 
dormitoarele goale de la mansardă ca atelier de lucru. 

Sir Anthony ridică din sprâncene. 

-Se pare că s-au întâmplat multe lucruri fără știrea 
mea. Nu-i de mirare că ești atât de perspicace când vine 
vorba despre pictură, Kenneth. Ce fel de favoare do- 
rești? 

-Mă gândesc să trimit două tablouri la expoziţia 
Academiei Regale, spuse Kenneth jucându-se nervos cu 
furculița. Cred că este puțin probabil ca ele să fie accep- 
tate, însă... Aţi fi dispus să le vedeți, pentru a-mi spune 
dacă mă voi face de râs, în cazul în care îndrăznesc să 
le trimit? 

Sir Anthony își aranjă șervetul pe masă și se ridică. 

- Dacă vrei tu, sigur. Insă, te avertizez, sunt un critic 
neîndurător. 

-Chiar şi față de propria lui fiică, spuse Rebecca, 
ândindu-se la cum se simţise ea cu ocazia primelor ei 
ecții. Tatăl ei nu acceptase niciodată de la ea decât ex- 

celență. Dacă tot mergeţi la mansardă, tată, te poţi uita 
şi la cele două tablouri pe care intenţionez să le prezint? 
întrebă ea, ridicându-se la rândul ei de la masă. 

- Așadar, în cele din urmă, te-ai hotărât să expui 
şi tu ceva! Era şi timpul, spuse Sir Anthony aruncândur-i 

o privire lui Kenneth. Presupun că aici ai intervenit tu. 
În mod evident, logodna vă priește. 

Ea ar fi trebuit să repete faptul că nu avea nici o in- 
tenție de a se mărita, însă păstră acest gând pentru o 
altă zi. 

-Ne-am încurajat reciproc să facem o încercare. 

- Foarte bine. Acum, hai să vedem despre ce e vorba, 
ca să mă pot întoarce la lucru, spuse tatăl ei ridicându-se 
de la masă și îndreptându-se spre scări. 

Kenneth se înclină politicos, făcându-i semn Rebeccăi 
să meargă înaintea lui. Avea o expresie greu de citit, dar 
puteai ghici cât de încordat era după mușchii crispați 
ai feţei. Nu era de mirare, având în vedere că pictura 
însemna foarte mult pentru el, și, în plus, urma să fie 
evaluat de unul dintre cei mai buni și cei mai severi 
artiști din Marea Britanie. Oricâtă încredere acumulase 
până acum, și-o putea pierde pe toată dacă avea să fie 
criticat prea aspru de tatăl ei. 

Ei bine, și ea era tulburată. Nu apelase niciodată la 
tatăl său pentru o astfel de analiză profesională. 

Mai rău, picturile ei erau profund personale. 

Ajunseră mai întâi în atelierul Rebeccăi. Ea indi- 
că portretul lui Kenneth aflat în dreptul ferestrei, pe 
şevalet. 

-Iată Corsarul. 

Sir Anthony îl studie cu atenţie. 

- Excelent. Tabloul este tot atât de eroic pe cât este de 
uman. Kenneth, nu vei arăta niciodată mai bine de-atât. 
Va fi cu siguranță expus. De asemenea, va avea și mare 
succes la' public. Văzând amuzamentul din privirea tată- 
lui ei, Rebecca își dădu seama că și el devenise conștient 
de acea senzualitate pe care o detectase Lavinia când 
văzuse tabloul. 

Din fericire, el nu comentă acest aspect. 

-Ce altceva vei mai prezenta? întrebă el privind în 
jurul lui. 

Simţindu-se în mod vizibil mult mai agitată, ea îl con- 
duse spre imaginea femeii aflate în cădere, ce se afla pe 
un alt șevalet. 

-Cred că o voi denumi Transfigurare, spuse ea. 

Amândoi bărbații se uitară lung la tablou, iar pe 
obrazul tatălui ei începu să zvâcnească un muşchi. 

Cei mai mulți dintre privitori ar fi văzut această pic- 
tură ca pe o reprezentare romantică a unei culturi exoti- 
ce. Întregul peisaj se află înăuntrul unui crater dintr-un 
vulcan de pe o insulă din Pacific. În josul pânzei era 
înfăţişat iadul clocotitor format de lava topită și de vä- 
lătuci de fum. 

Înșiraţi pe buza de sus a craterului, un grup de locu- 
itori ai insulei, în veșminte sclipitoare, priveau o tânără 
femeie ce se oferea ca jertfă zeilor păgâni ai vulcanului. 
Ea se afla în cădere liberă, cu braţele întinse și cu părul 
negru desfăcut, în timp ce sarongul strălucitor îi flutu- 
ra în jurul trupului subțire. Pe fața fetei se deslușea o 
expresie de extaz, o capitulare absolută ce surprindea 
totuși puterea invincibilă de a transcende dorințele şi 
răutăţile omenești. 

Imaginea fusese inspirată de remarca lui Kenneth în 
legătură cu inexistenţa fricii atunci când moartea pare 
inevitabilă. 

Rebecca dorise să înfăţișeze spiritul nemuritor în con- 
fruntarea cu moartea, seninătatea din inima tragediei. 

În urma unei misterioase alchimii mentale, ea trans- 
figurase durerea pierderii mamei sale în idolatria acestei 
prințese păgâne. Dar, deși tabloul fusese o reușită în 
termeni artistici, nu o făcuse să dobândească acea pace 
sufletească la care râvnea. 

Sir Anthony își controlă cu greutate emoțiile. 

- Pe deplin înţeles nu va putea fi, însă toată lumea îl 
va admira. Ţi-ai depășit limitele. Kenneth, este rândul 
tău acum. 

Pe când tatăl ei se întoarse, îndreptându-se spre ușă, 
ea observă cum își stăpânea lacrimile. Ar fi trebuit să-și 
dea seama că el avea să înțeleagă despre ce era vorba. 

- Este ceva sublim, spuse Kenneth încet, oprindu-se 
puţin, după care îl urmă pe Sir Anthony. 

Ea se apropie de tabloul corsarului. Eroic, și totuşi 
uman. Nu părea o descriere nepotrivită pentru Kenneth, 
Merse apoi după cei doi bărbaţi până la micul atelierul 
de la mansardă. Ajunse în momentul în care Kenneth 

termină de aprins cele două candelabre cu lumânări. 
O privire rapidă de jur împrejur îi confirmă faptul că 
portretul lui Lilith nu se afla la vedere. Se întreba care 
ar fi reacţia tatălui ei dacă l-ar vedea. Probabil s-ar forma 
un vulcan în Mayfair. 

Kenneth ridică un tablou și îl așeză pe pat, sprijinin- 
du-l de perete. Pentru o clipă, ea își reaminti faptul că 
pe acest pat îi oferise virginitatea ei. Apoi, privind către 
pânză, toate gândurile ei personale dispărură. 

Kenneth pictase scena unei execuţii. Era un peisaj de 
noapte, majoritatea suprafeței tabloului fiind acoperită 
cu umbre, în timp ce o strălucire nefirească lumina șase 
partizani ai unei gherile spaniole care erau măcelăriți de 
către un pluton ie execuție francez. Rebecca bănuia că 
tabloul fusese realizat destul de repede, întrucât tehni- 
ca folosită era destul de neconvenţională, similară cu a 
acuarelei și cețoasă ca un coșmar. Cu toate acestea, avea 
o forță profundă, viscerală. 

Ameninţătorii soldați francezi erau obscuri în uni- 
formele lor albastre, pie lor fiind umbrite de chipiuri. 
Totuși, grupul de gherilă spaniol era alcătuit din indivizi 
recognoscibili, fiecare atât de distinct reprezentat, încât 
puteau fi recunoscuţi cu ușurință. Mai mulţi bărbați ză- 
ceau morţi pe pământ, printre care și un preot ce ținea 
un crucifix în brațe. 

Punctul focal d tabloului era un tânăr cu brațele des- 
făcute, în timp ce gloanțele francezilor îi sfârtecau tru- 
pul. Cămașa lui albă era mânjită deja de pete de sânge. 
Oricine privea tabloul se simțea plin de furie față de 
cruzimea războiului. 

-Acum îţi înțeleg rezervele legate de acceptarea lu- 
crării tale, spuse Sir Anthony. De obicei, la academie nu 
prea au succes lucrările ostentative din punct de vedere 
emoțional. Cum se cheamă lucrarea ta? 

- Navarre, a cincea zi din noiembrie, 1811, răspunse 
Kenneth cu o expresie dezolantă. 

- Arată-mi-o și pe cealaltă, îi ceru Sir Anthony scurt. 

Rebecca își privi tatăl cu surprindere. Deși stilul lui 
era unul clasic, cu siguranță observase calitatea muncii 
lui Kenneth. 

- Scenele se leagă între ele, spuse Kenneth luând ta- 
bloul de pe șevaletul lui și așezându-l pe pat, lângă scena 
execuției. l-am spus Pietà spaniolă. 

Acesta era mult mai tulburător decât primul tablou. 

Pietă în italiană înseamnă „milă“, iar termenul este 
folosit pentru a înfățișa una dintre imaginile clasice ale 
artei creștine, Fecioara Maria ţinând în poală trupul 
mort al fiului ei. Rebecca observă faptul că Kenneth 
alesese să reproducă poziția din faimoasa sculptură a lui 
Michelangelo de la Bazilica Sfântul Petre. 

Pe de altă parte, versiunea sa nu surprindea sobrieta- 
tea clasică a modelului. Lucrând cu o atenţie deosebită 
și mult mai în detaliu decât la scena măcelului, acesta 
înfățișa o femeie spaniolă de vârstă mijlocie care îmbră- 
ţișa trupul tânărului aflat în centrul tabloului anterior. 
Avea capul lăsat pe spate, în timp ceși înălța spre cer 
plânsetele ei de mamă care își văzuse copilul ucis. 

Imaginea era una nemuritoare și obsedantă, care o pă- 
trunse pe Rebecca până în adâncul ființei, eliberându-i 
propria durere. Cu privirea ațintită, literalmente parali- 
zată, aproape în stare de șoc, era îngrozită de faptul că, 
dacă începea să plângă, nu avea să se mai poată opri. 

Își smulse privirea de la tablou și se uită la tatăl ei. 
Acesta studia tabloul lipsit de orice expresie. 

Şiar fi dorit să-l poată lovi, făcându-l vinovat pen- 
tru această tăcere. Nu putea simți el oare neliniștea lui 
Kenneth? 

În cele din urmă, Sir Anthony rupse această liniște 
încordată: 

-Mai ai multe de învățat până să devii un mare pic- 
tor, Kenneth, dar tu deja ești un mare artist, spuse el, 
după care se întoarse pe călcâie, părăsind atelierul. 

Kenneth îl privi în timp ce pleca, uluit, ezitând par- 
că, neștiind cum să interpreteze comentariul lui Sir 
Anthony. 

- Felicitări, căpitane, spuse Rebecca după ce se asi- 
gură că își putea controla vocea. Ai primit o răsplată 
extraordinară. 

El expiră și își frecă obosit ceafa. 

- Ce crezi despre tablouri, Rebecca? 


-Sunt nemaipomenite, răspunse ea cu sinceritate. 
Vor inspira atât iubire, cât şi ură. Pietă este atât de vie 
în intensitatea ei, încât de abia pot rezista să mă uit. 
Însă, luate împreună, sunt niște tablouri care merită vă- 
zute. Sper că cei de la academie vor avea înțelepciunea 
să le accepte, 

- Chiar dacă nu o vor face, am de gând să-l rog pe 
Hampton să le graveze pentru seria luptelor peninsu- 
lare. Într-un fel sau altul, vor ajunge să fie văzute. 

Rebecca scrută încă o dată tablourile, iar privirea ei 
atentă trecu peste Pietă, pentru a zăbovi asupra scenei 
execuţiei. 

- Tu ai luat parte la toate acestea. 

Nu era o întrebare. 

- Sunt două dintre imaginile fundamentale din ga- 
leria mea personală de coşmaruri, spuse el, și cicatricea 
îi păli. Ca ofițer al unui detașament de recunoaștere, 
mi-am petrecut majoritatea timpului călărind, de la un 
capăt la altul, prin întreaga Spanie, întotdeauna purtân- 
du-mi uniforma, astfel încât, în cazul în care aș fi fost 
luat prizonier, nu m-ar fi împușcat considerându-mă 
spion. Şi a funcționat, continuă el, arătând spre scena 
execuţiei. Munca mea consta parţial în a lua legătura cu 
trupele de gherilă pentru a culege informaţii. Cel mai 
mult am lucrat cu acest grup, până când am fost încon- 
juraţi de francezi și am fost capturat alături de ei. Fiind 
ofițer britanic, am fost pus la loc de cinste. Francezii 
mi-au dat să beau vin, spunându-mi că erau invidioși pe 
faptul că aș putea fi trimis la Paris, asta în cazul în care 
n-ar putea aranja nici un schimb. Se opri aici, iar ochii 
lui întunecaţi se făcură aproape negri. 

-Şi te-au silit să-ți vezi prietenii măcelăriți, spuse 
ea încet. _ 

-Nu am fost forțat să mă uit. Însă, dacă nu aş fi fă- 
cuto, ar fi fost... de înrerupse căutându-și cuvintele. 
Dezonorabil, mișelesc. Trebuia să fiu martor la curajul 
şi la sacrificiul lor. 

-Şi încă de pe atunci ţi-au bântuit visele, spuse ea. 
Kenneth, acesta este un monument comemorativ cât se 
poate de nobil. 

- Ei ar fi ales fără ezitare viața, afirmă el întristat. 

Privirea ei nesigură se îndreptă iarăși spre Pietă. 
Se mai întremase puţin şi putea să examineze tabloul 
cu o oarecare detașare. Chiar și așa, durerea pe care o 
înfățișa tabloul avea un efect tulburător asupra ei, posi- 
bil din cauza faptului că era femeie. Se întreba cum ar 
putea să poarte cineva în pântecul său un copil, să-i dea 
naștere în ciuda durerilor, să-l crească cu dragoste, iar 
apoi să-l vadă murind sub propriii ochi. Până şi acest 
exercițiu de imaginaţie era aproape copleșitor. 

- Tânărul acesta îţi era prieten apropiat? îl întrebă ea 
cu inima strânsă. 

- Eduardo era fratele mai mic al Mariei, răspunse 
el cu vocea stinsă. Avea doar șaptesprezece ani când a 
murit. 

Rebecca cercetă chipul băiatului, observând o ase- 
mănare cu schița picturii în pastel pe care i-o făcuse 
Kenneth iubitei lui. 

- Mi-ai spus că Maria a fost omorâtă de către francezi. 
Tot împuşcată? 

- Nu, spuse el, închizând ochii în timp ce o durere 
convulsivă îi străbătea chipul. Cândva voi picta acea sce- 
nă. Atunci poate nu voi mai avea coşmaruri, adăugă el 
deschizând ochii. Tu ești cea care m-a învățat faptul că 
suferința poate fi transfigurată prin intermediul artei. 
E un alt lucru pe care ţi-l datorez și pentru care nu voi 
putea să îți mulțumesc niciodată îndeajuns. 

Rebecca se întoarse cu spatele. O emoție mult prea 
mare pusese stăpânire pe această încăpere. Chipul lui 
afișa o pasiune mult prea primejdioasă. 

- Nu-mi datorezi nimic, Kenneth. La rândul meu, am 
beneficiat de pe urma prieteniei noastre. 

- Ştiu că toate tablourile trebuie livrate până mâine 
la miezul nopții, la Academia Regală, spuse Kenneth 
dorind, probabil, la rându-i, să se sustragă intensității 
sentimentelor care îl străbăteau. Dar ce se întâmplă 
după aceea? 

- Comisia este formată din diferiți membri ai acade- 
miei. Ei decid ce anume se acceptă. De obicei sunt ac- 
ceptate în jur de o mie de lucrări. Toate operele sunt 


Râul de foc 287 


supuse jurizării, cu excepția celor care aparțin mem- 
brilor academiei, precum tata, unchiul George și Lord 
Frazier. Tablourile lor vor avea întotdeauna întâietate în 
cadrul expoziţiei. 

-Şi ei sunt membri ai academiei? Nu ştiam acest 
lucru. 

- Unchiul George este unul dintre cei doi gravori cu 
statut de membru. Frazier este doar membru corespon- 
dent. Bănuiesc că s-a simţit ofensat - căci, în repetate 
rânduri, posturile vacante au fost disponibile doar pen- 
tru membrii cu drepturi depline -, dar este mult prea 
mândru pentru a vorbi despre asta. 

- Păcat că talentul și disciplina lui Frazier nu sunt 
pe măsura trufiei sale, spuse Kenneth sec. Cum vom 
putea afla dacă lucrările noastre au fost acceptate? Se va 
întocmi o listă? 

- Nu va fi atât de oficial, răspunse ea zâmbind mân- 
zește. După etapa de selecționare, artiștii vor trebui să 
meargă la academie și să-l întrebe pe uşier de soarta 
muncii lor. Va exista o coadă mare de oameni, iar uși- 
erul adoră să urle „Nu“ când lucrările lor nu au fost 
acceptate. E foarte jenant. 

-Mă aştept ca asta să se întâmple și cu mine, spuse 
Kenneth cu o grimasă. 

- Un refuz nu înseamnă că munca ta este fără valoa- 
re, replică ea aruncându-i o privire fermă. 

-După ce am obținut aprobarea ta și a lui Sir 
Anthony, voi putea supravieţui lipsei de apreciere a 
academiei, spuse el zâmbind. 

Ea observă, din nou, căldura alarmantă din privirea 
lui. li reamintea cu claritate de momentul în care făcu- 
seră dragoste. Rebecca simți cum începe să plutească în 
derivă de-a lungul încăperii minuscule. 

-Afli unde ţi-au expus lucrările în Ziua Vernisajului, 
când artiștii pot realiza modificări de ultim moment. 
Domnul Turner este cunoscut pentru faptul că, practic, 
a pictat din nou un tablou întreg, făcându-l și mai mag- 
nific, spuse ea zâmbind. 

- Cum au de gând să expună o mie de tablouri? 

- Foarte aproape unul de altul. Ramele mai că se 
ating. De asemenea, faimoasa cameră a expoziției este 
imensă. O lucrare agățată aproape de plafon este practic 
insesizabilă. Ei spun că ar fi „împresurată de ceruri“. 
Prespun că mai bine așa decât să nu fie acceptată, însă 
în mod cert nu avantajează cariera unui artist. 

- Pare destul de evident faptul că acceptarea este pri- 
mul obstacol din ceea ce pare o cursă cu multe alte im- 
pedimente, spuse Kenneth cu o expresie melancolică. 
E destul de straniu să pot vorbi despre pictură și despre 
expoziţie atât de degajat. Am fost crescut pentru a deve- 
ni moșier, iat soarta m-a transformat în soldat. În urmă 
cu trei luni de zile nu mi-aş fi imaginat că voi trăi o viață 
de artist. 

Ea îi privi trăsăturile colțuroase și trupul puternic, 
gândindu-se la corsar. N-o fi fost el bărbatul din fantezi- 
ile tuturor femeilor, dar pentru ea clar era. Știind că ar 
trebui să plece, Rebecca apucă mânerul ușii. 

- Poate există ceva a cărui valoare nu ai putut-o re- 
cunoaște, dar care te-a apropiat de artă într-o manieră 
de neînțeles, Kenneth. Înăuntrul tău a existat darul de 
a învăța fără a beneficia de o educaţie formală în acest 
sens, iar războiul ţi-a asigurat realitatea obiectivă a unei 
arte desăvârșite. Rezultatul s-a cristalizat într-o viziune 
inconfundabilă, spuse ea, după care se răsuci și plecă re- 
pede, înainte de a ceda cu totul tentaţiei de-a se arunca 
în brațele lui. 

În momentul în care intră împreună cu Rebecca în 
Somerset House, Kenneth începu să fluiere încetișor. 

-Nu ai exagerat în legătură cu numărul de oameni 
care-și așteaptă rândul pentru a putea afla dacă lucrările 
lor au fost expuse. 

Rebecca se strecură aproape de el. 

- Imaginează-ți cât de neplăcut ar fi fost dacă am fi 
ajuns dis-de-dimineață. 

- Chiar și acum este destul de rău. Trebuie să fie în 
jur de cincizeci sau șaizeci de bărbați strânși aici, spuse 
el zâmbindu-i. Şi cam trei femei. 

Artiştii soseau în mod constant, unii dintre ei în- 
ghesuindu-se neliniștiți. Știind cât de mult îi displăceau 
Rebeccăi mulțimile, el îi privea cu o figură aspră de ofi- 
ţer pe cei care se îmbrânceau prea tare. Atât lui, cât și 
Rebeccăi li se asigură astfel mai mult spaţiu. 

Ușierul care cercetă registrul tablourilor, răcni un 
„Nu“ către omul aflat la începutul cozii. 

- Săracul de el, murmură Kenneth, în timp ce artistul 
se întoarse și ieși de acolo cu chipul palid. 

Rebecca își controlă emoțiile apucându-l de braţ. 

- Vorbesc foarte serios când spun că încep să regret 
că am făcut asta. 

El îi atinse mâna care se odihnea pe antebraţul său. 
Rebecca părea să aibă degetele înghețate. 

- Ți-aș spune adevărul, că vei fi acceptată, dar asta 
nu te-ar face să te simți mai bine, nu-i așa? replică el. 

- Probabil și tu simţi același lucru, spuse ea cu un 
zâmbet crispat. 

- Mai rău, răspunse el cu tristețe. Șansele mele sunt 
mult mai mici. 

- Eu posed o tehnică mai bună, însă tu ai mai multă 
substanţă. 

- Lucrările tale au la fel de multă substanță, doar că 
nu sunt la fel de melodramatice. 

Privindu-se reciproc, izbucniseră, în același timp, 
în râs. 

-Nu-i așa că suntem într-o stare deplorabilă? spuse 
Rebecca. 

Niciodată nu se simțise atât de apropiat de ea. Grijile 
comune păreau să creeze între ei o legătură tot atât de 
puternică precum pasiunea. El își păstra sincera speran- 
ţă că lucrările ei aveau să fie acceptate. Se resemnase cu 
gândul că tablourile lui aveau să fie respinse, dar nu se 
putea înșela în ceea ce o privea pe ea. În definitiv, era 
fiica lui Sir Anthony, nu o necunoscută. 

-Trebuie să schimbăm subiectul, altfel vom ajunge 
foarte stresaţi, spuse el, încercând să se gândească la un 
subiect de conversaţie ușor. 

- Hai să vorbim despre Gray Ghost, propuse el. Pen- 
tru o felină care, după calculele tale, are vreo zece sau 
doisprezece ani, arată foarte bine. 

- Așa și trebuie, spuse ea cu un surâs luminos. Din 
toți acești ani, a fost treaz doar vreo doi ani de zile. 

E] chicoti. Reușiră să menţină o conversaţie ușoară, 
în timp ce șirul înainta. Cu toate acestea, Kenneth bănu- 
ia că nici unul dintre ei nu avea să-și amintească vreun 
cuvânt din cele pe care le rostiseră. Observă, totuși, fap- 
tul că la trei din patru artiști li se respingeau lucrările. 
Credea că și Rebecca era conștientă de acest fapt. 

Mai târziu, după o așteptare ce părea să nu se mai ter- 
mine, doar un singur bărbat îi mai despărțea de portar. 

- Frederick Marshall, spuse pictorul răgușit. 

Portarul căută frenetic prin toate hârtiile mototolite, 
mișcându-și ușor buzele în timp ce încerca să descifreze 
numele artiştilor. 

- Marshall. Nu! exclamă el privind pe deasupra 
ochelarilor. 

Marshal! își lovi cu pumnul cealaltă palmă. 

- Academie blestemată! Ce știu nerozii ăștia bătrâni 
despre arta adevărată? izbucni el, cu privirea înflăcărată, 
după care plecă furios în treaba lui. 

Venise rândul Rebeccăi. Kenneth își puse încurajator 
braţele pe umerii ei. 

- R.A. Seaton, spuse ea tremurat. 

Portarul îi aruncă o privire dezaprobatoare, după 
care se aplecă din nou asupra hârtiei, mișcându-și ușor 
degetul în josul paginii. 

- Seaton. Corsarul. Da! Transfigurare. Da! 

Rebecca păru să se lumineze ca o lumânare sub mâini- 
le lui Kenneth. Se răsuci către el, cu ochii strălucindu-i. 

- Este uimitor - și binemeritat, se mulțumi el să spu- 
nă cu afecțiune, deși în realitate ar fi vrut să o sărute. 

-Este rândul tău, spuse ea. În privirea ei se putea 
observa cât de mult își dorea ca el să fie acceptat. 

Făcu un pas în faţă. 

- Kimball. 

Ușierul părea a se mișca din ce în ce mai încet cu 
fiecare artist, bâjbâind printre pagini. 

- Kimball. Nu! 

Inima lui Kenneth îngheță. Deși își spusese că avea să 
fie respins, realitatea părea mult mai dură. Simţi cum 
îl săgetează o durere profundă. Rebecca îi apucă mâna şi 
i-o strânse cu putere. 

- Ba nu, ăla era Kimbrough, mormăi apoi portarul. 
Să vedem, tu ești Kimball? spuse el cercetându-l pe Ken- 
neth, care dădu aprobator din cap. 

Portarul privi iarăși lista. 

- Navarre, a cincea zi din noiembrie, 1811. Da! Pietà spa- 
niolă. Da! 

Simţind cum îl curpinde un val de pură bucurie, 
Kenneth o ridică pe Rebecca în braţe și o învârti. Ea îl 
îmbrăţișă, râzând cu încântare. 

Bărbatul din spatele lor, nerăbdător, își strigă nume- 
le. Venindu-și în fire, Kenneth îi dădu drumul Rebeccăi 
cu grijă. Privirile lor se întâlniră, păstrând aceeași inten- 
sitate periculoasă. 

Fl știa ce se putea întâmpla atunci când se apropia de 
ea, mai ales când amândoi se aflau într-o stare profund 
emoțională. Asta le crease necazuri înainte. Dacă n-ar 
fi fost înconjurați de oameni, el nu s-ar mai fi gândit 
la consecințe. 

Rebecca își petrecu mâna pe după braţul lui și porni- 
ră amândoi mai departe. 

- Am reușit, Roșcăţico, am reușit! exclamă el. 

Rebecca mai avea puţin și dansa pe treptele de la 
ieșire. 

- Chiar dacă tablourile noastre vor fi situate mult 
prea aproape de tavan, vom putea spune întotdeauna că 
am expus la Academia Regală, replică ea. 

Kenneth zâmbi văzând cât de expansivă era Rebecca. 
Cel puţin astăzi, împărtășiseră acel spirit al camaraderi- 
ei simţit de toți soldaţii care au luptat împreună umăr la 
umăr şi au câștigat bătălia. 

În Ziua Vernisajului fu un mare haos. Încăperea nu 
era plină doar de artiști pregătiți să realizeze ultimele 
modificări la lucrările lor, ci şi de nătăfleţi care făcuseră 
uz de influenţa lor pentru a se infiltra înăuntru și a se 
holba prin sală. 

Din instinct, Rebecca se trase puţin mai aproape de 
Kenneth. Într-o astfel de mulțime, el era o prezență 
mângâietoare. El privea, cu ochi mari, în jur, la încăpe- 
rea imensă. 

- M-ai avertizat în legătură cu faptul că fiecare pe- 
rete va fi acoperit cu tablouri agățate dinspre podea 
spre plafon, însă realitatea mă șochează. Ceea ce văd 
este copleșitor. Ș 

- Şi pentru mine. Întreaga mea viață am participat la 
expoziţii, însă niciodată nu a trebuit să-mi caut lucrările 
în mijlocul unei astfel de confuzii. 

- Poate ar trebui să facem asta într-o mod sistematic. 
Hai să începem din acel unghi şi să înconjurăm de-aco- 
lo întreaga cameră, până ne găsim tablourile. 

- Rugându-ne să fi fost expuse undeva la nivel op- 
tim, adăugă ea. Nivelul optim este reprezentat de acea 
margine ce înconjoară întreaga încăpere, îi explică ea, 
observânduri privirea ironică. Are aproape doi metri 
şi jumătate, astfel încât tablourile agățate la acest nivel 
sunt cel mai ușor de remarcat. Acest nivel al pereţilor 
este, de obicei, rezervat lucrărilor ce aparţin membrilor 
academiei, împreună cu acelea ale profanilor care sunt 
considerate de foarte bună calitate. 

Apucându-l de braț, începură să dea ocol camerei, în 
timp ce diferiți artiști se agitau prin jur manevrând scări 
şi tot felul de materiale de pictură. 

Deși Kenneth își luase cu el o trusă plină de vopseluri 
şi de pensule, hotărâseră împreună să nu aducă modi- 
ficări lucrărilor lor decât dacă observau anumite detalii 
care băteau la ochi și necesitau modificări urgente. 

- Priveşte! Rebecca rămase locului, oprindu-l și pe 
Kenneth. Tablourile tatei despre Waterloo. Nu-i așa că 
sunt nemaipomenite? 

Cele patru tablouri aliniate unul lângă celălalt, la 
nivelul optim, dominau peretele. Un grup de oameni 
stupefiați se adunase pentru a putea admira lucrările. 

- Sir Anthony și-a atins obiectivul, spuse Kenneth în- 
cetişor. De-a lungul mai multor generaţii, oamenii vor 
privi aceste tablouri şi vor înţelege ce înseamnă să te afli 
la Waterloo. 

Ea îi indică tabloul ce înfățișa linia de bătaie. 

-Aici apari tu, împreună cu regimentul tău, un pic 
mai la stânga de centrul imaginii. 

- De fapt, mă aflu aici, spuse el, aratând spre lup- 
tătorul din prim-plan ce păzea drapelul regimentului. 
Sir Anthony a repictat chipul sergentului pentru a-l face 
să-mi semene, cum, de altfel, a şi spus că va face. 

- După această expoziţie vei fi celebru în toată Lon- 
dra, spuse ea afișând un zâmbet naiv. 

El oftă. 

- Identitatea mea este slab vădită în tabloul tatălui 
tău. În ceea ce priveşte corsarul, îmi pare rău, însă tre- 
buie să-ți spun că-mi păstrez speranța că a fost agăţat 
aproape de tavan. 

- Departe de privirea mea, zise ea cu voioșie. Păcat că 
nu există nici o femeie în comisie. Ar fi asigurat tablou- 
lui un loc mai bun. 

Râzând și tachinându-se, au continuat să dea ocol ca- 
merei. Erau atât de multe de văzut şi de discutat. Mult 
prea multe. 

Rebecca știa din propria experienţă că era necesar să 
mai treacă o dată pe acolo, astfel încât să poată aprecia 
pe de-a-ntregul lucrările expuse. 

Cercetaseră doar doi pereţi și evitaseră la limită să 
fie loviți de o paletă de culori scăpată de un tânăr ner- 
vos cățărat pe o scară, când Kenneth vorbi pe un ton 
liniștitor. 

- Priveşte într-acolo, spuse el. 

Tablourile lor atârnau unul lângă altul, și chiar puţin 
deasupra nivelului optim. 

Tabloul-pereche al lui Kenneth era situat la dreapta, 
iar cel al Rebeccăi, la stânga. 

- Slavă cerului, zise ea cu fervoare. Cariera ta este asi- 
gurată, Kenneth. Cu cât vei vrea să vinzi tablourile? 

-Efectiv nu m-am gândit decât să-mi văd lucrările 
expuse, spuse el, părând surprins. 

- Ei bine, ar fi timpul să te gândești. La urma urmei, 
scopul expoziției este de a atrage cumpărători. 

- Tu ţi-ai stabilit prețurile? replică el. 

Privi către corsar și către femeia aflată în cădere. 

-Cele două tablouri nu sunt de vânzare. Totuși, nu 
m-ar deranja să obțin niște cereri de realizare a unor 
portrete. 

Un cuplu elegant se oprise pentru a privi tablourile. 

- Priveşte acele tablouri spaniole. Ce putere pot avea! 
Par atât de reale! exclamă bărbatul. 

Frumoasa femeie de la brațul său se înfioră. 

- Eu cred că sunt oribile. Arta înseamnă graţie, nu 
dezgust. Pe de altă parte, acestea sunt frumoase, spuse ea 
indicând tablourile Rebeccăi. Priveşte exaltarea de pe 
chipul acelei fete care se sacrifică în favoarea semenilor 
ei. O imagine extrem de tulburătoare afectiv. Privirea ei 
se opri apoi asupra corsarului. Portretul piratului pare-a 
fi mai degrabă scandalos, însă este, cu siguranță, remar- 
cabil, continuă ea atingându-și buzele cu vârful limbii. 
Mă întreb cine o fi modelul. 

Rebecca își înăbuși cu mâna râsetele, în timp ce îl 
trase pe Kenneth deoparte. 

- Acesta este un eșantion echitabil a ceea ce vom auzi 
spunându-se despre lucrările noastre. lar tu, lordul meu 
corsar, te vei trezi în ziua de după deschiderea expoziției 
şi vei descoperi că ești celebru. 

- Va trebui să părăsesc numaidecât Londra, spuse el 
tresărind. Tu prea te bucuri de întreaga situație, îi spuse 
el cu asprime când Rebecca izbucni din nou în râs. Ar fi 
trebuit să predau portretul lui Lilith. Astfel, bărbații ar 
fi fugit după tine în aceeași măsură-n care, spui tu, mă 
vor urmări femeile. 

- Prostii, replică ea atingându-și genele cu sfială. Ni- 
meni nu s-ar putea gândi că o astfel de diavoliță senzuală 
a fost inspirată de o creatură atât de modestă ca mine. 

- Îţi subestimezi mult prea mult puterea de atrac- 
ţie, Roșcăţico, spuse Kenneth, și privirea i se îndreptă 
într-un punct din spatele ei. 

- Bună ziua, Frazier, spuse el ridicând vocea pentru a 
acoperi zgomotul din jurul lor. 

- Bună ziua, Kimball, Rebecca, răspunse cu blândeţe 
Lord Frazier. Anthony mi-a zis că lucrările voastre au 
fost acceptate. 

-Acestea patru, spuse Rebecca arătândur-i tablourile. 
Am avut şansa de a fi expuși într-o zonă bună. 

- Fără nici o îndoială, Anthony şi-a folosit autorita- 
tea. Frazier îşi îndreptă atenţia asupra Transfigurării, iar 
chipul său deveni lipsit de expresie. 

După un lung moment de tăcere, își îndreptă privi- 
rea spre celelalte tablouri, sfârșind cu Pietă. 

- Interesant, însă mi-e teamă că sunt un pic cam mo- 
derne pentru gusturile mele. Tare păcat că nu ai fost 
instruit cum se cuvine, Kimball. Dacă ai intenţia de a 
continua să pictezi, ar trebui să te foloseşti de subiecte 
istorice. Cineva nu poate pretinde să fie un artist serios 
fără a cunoaşte arta clasică - și metoda manieristă de- 
scrisă cu atâta îndemânare de către Reynolds. 

Rebecca nu părea surprinsă de faptul că el nu-i 
comentase tablourile. Frazier făcea parte din categoria 
celor care credeau că artiștii de sex feminin nu se pu- 
teau compara cu cei de sex masculin. 

- Aţi predat vreo lucrare anul acesta? întrebă Kenneth 
pe un ton politicos. 

- Da, însă nu am găsit-o încă, spuse Frazier cercetând 
pereţii încărcaţi peste măsură. Am ales să-l pictez pe 
Leonidas la Termopile. Consider că victoria grecilor din 
lupta cu persanii înfățișează unul dintre cele mai impor- 
tante momente ale civilizaţiei occidentale. 

- De acord, este un subiect nobil. Am văzut, în partea 
aceea, un tablou care cred că-l ilustrează pe Leonidas. To- 
tuși, mă îndoiesc că este cel în cauză, ca urmare a nivelu- 
lui la care a fost expus, spuse Kenneth aratând înspre un 
tablou aflat pe peretele opus, cam la jumătatea distanţei 
dintre nivelul optim şi tavan. Deși nu era imposibil de 
remarcat, părea cam departe de o poziţie distinsă. 

Ochii lui Frazier fixară tabloul, în timp ce chipul său 
căpătă o expresie rigidă. 

-Acela este tabloul meu, remarcă el cu fermitate. 

Tonul vocii sale o alarmă pe Rebecca. Bărbatul era la 
un pas de apoplexie. 

- În mod evident, situarea lui în acel loc este o greșea- 
lä, spuse ea. Îmi amintesc de faptul că, în urmă cu câțiva 
ani, au făcut o greșeală similară cu unul dintre tablouri- 
le tatei, continuă ea, lovindu-l discret cu piciorul peste 
gleznă pe Kenneth. 

- Astfel de prejudicii aduse muncii unui membru 
al academiei sunt rușinoase, afirmă el, înțelegând și 
începând să gesticuleze spre tablou. O compoziţie ex- 
traordinar de complexă. Cred că v-a luat ceva timp să 
o pictaţi. 

- Am muncit la el mai bine de doi ani de zile, spuse 
Frazier cu o expresie îmblânzită. Este una dintre cele 
mai bune lucrări ale mele. 

-Ar trebui să mergi și să vezi dacă se poate remedia 
poziţia tabloului, zise Rebecca pe un ton compătimitor. 

- Da. Imediat voi avea grijă de asta. Neghiobii! excla- 
mă Frazier şi plecă fără a-și lua rămas-bun. 

- Să fie oare o eroare? întrebă Kenneth în șoaptă. 

Rebecca ridică din umeri. 

- Ca membru corespondent al academiei, ar fi tre- 
buit ca tabloul lui să fie expus în mod automat la ni- 
velul optim. Cu toate acestea, nu este foarte agreat 
de colegii lui de breaslă. Poate cineva din co misie a vrut 
să se răzbune pe el. 

- Ori asta, ori comisia a luat această hotărâre ca 
urmare a valorii lucrării. 

- Eşti nepoliticos, spuse Rebecca suprimându-și un 
surâs. Tehnic nici nu e așa rea. 

- Însă ușor de uitat, spuse Kenneth contemplând 
zecile de siluete dezbrăcate ceşi răsuceau săbiile și își 
purtau scuturile. Și extrem de absurd. Toţi soldaţii 
pe care îi cunosc eu preferă să poarte uniforme atunci 
când luptă. 

- Taci, spuse Rebecca râzând. Aparține clasicismului, 
nu realismului modern. 

- Chiar şi în urmă cu două mii de ani, soldaţii tot 
şi-ar fi protejat părţile vulnerabile ale corpului, replică 
el cu fermitate. 

Zâmbind, ea îl apucă de braț, astfel încât să-și poată 
continua turul expoziției. Doar după ce se îndepărtară, 
ea observă că Lord Frazier fusese acostat de către o altă 
persoană, la numai câțiva metri de ei. Tot ceea ce putea 
vedea era spatele său țeapăn, dar era posibil ca el să fi 
auzit criticile lui Kenneth. ` 

Ea spera totuși să nu se fi întâmplat așa. În definitiv, 
mediocritatea nu-l face pe artist mai puţin sensibil. 

Sosise ziua destinată balului de la Strathmore, iar 
Kenneth și Rebecca serveau o gustare în salon înainte 
de masa de seară, ce era anunţată mult mai târziu. 

- Aştept cu nerăbdare petrecerea de astă-seară, spuse 
el în timp ce lua încă o felie dintr-o prăjitură aromată. 
Acum, că expoziţia a fost deschisă și amândoi am obți- 
nut un succes oficial, ne putem bucura de o seară plină 
de frivolitate. 

Rebecca zâmbi cu indulgență și împărţi în ceștile lor 
ceaiul care mai rămăsese. 

-Trebuie să recunosc că abia aştept, zise ea. 

El o urmări cu tandrețe pe măsură ce ea își savura 
ceaiul, imaginându-și că arăta la fel de delicios ca pră- 
jiturile. Fiindcă în ultima vreme nu mai pictase până 
la epuizare, dorința de a face dragoste cu ea începea să 
capete proporţii. Ar face bine să înceapă lucrul la seria 
de picturi pentru gravuri. În felul acesta, ar putea să-și 
consume o parte din această energie păcătoasă. 

Şirul gândurilor îi fu întrerupt în momentul în care 
Sir Anthony intră în salon, strălucind tot în ţinuta lui 
de seară. 

Rebecca își ridică privirea. 

- Buna, tată. Credeam că te-ai dus la dineu deja, spu- 
se ea. 

- Dintr-o clipă în alta, George şi Malcolm trebuie să 
vină după mine, dar până atunci vreau să îţi transmit 
ultimele noutăți, replică el. Rebecca, astăzi, în cadrul 
expoziției, două persoane au întrebat dacă ai realizat 
vreodată portrete. Mă aştept să primeşti vești de la ele. 
De asemenea, au existat câteva oferte extraordinare 
pentru Corsar, toate venite din partea unor doamne. 
Presupun că nu este de vânzare? 

- Așa este. Totuși... cât de extraordinare? 

- Cinci sute de guinee. 

Rebecca își vărsă ceaiul. 

- Asta reprezintă o avere! exclamă ea. 

- Este oferta cea mai generoasă dintre cele confirma- 
te cu fermitate, continuă el. O ducesă în vârstă a afirmat 
că ar fi dispusă să plătească o mie de guinee pentru el, 
dar înclin să cred că glumea. 

- Eşti faimos, căpitane, spuse Rebecca rânjind către 
Kenneth. 

El privi cu melancolie în ceașca lui. 

- Poate îmi voi lăsa barba să crească, astfel încât să nu 
mă mai recunoască nimeni, spuse el. 

-Un interes considerabil a fost manifestat și față de 
tablourile tale, Kenneth. Te sfătuiesc să nu accepți mai 
puţin de trei sute de guinee pentru fiecare-n parte. Cred 
că vei putea să obţii mai mult decât atât. 

- Credeţi că valorează chiar atât de mult? întrebă 
Kenneth uimit. 

- Un tablou valorează atât de mult cât e cineva dispus 
să plătească. Nu te subestima! Cred că, în curând, va 
trebui să îmi găsesc un nou secretar, spuse Sir Anthony 
pe un ton plin de regret, în timp ce deschidea ușa ca 
să plece. 

- Așa este. Însă nu prea curând, răspunse Kenneth, 
cu gândul la sarcina lui încă neîndeplinită. 

Exact atunci sosiseră și Hampton şi Frazier. Din 
moment ce ușa salonului era deschisă, intraseră să îi 
salute. 

- Voi doi, tinerilor, ați dat dovadă de genialitate prin 
lucrările expuse, spuse Hampton. Rebecca, tablourile 
tale sunt superbe. Ín ceea ce mă priveşte, sunt extrem 

de încântat de faptul că am încheiat un contract cu tine, 
pentru a realiza seria lucrărilor peninsulare, continuă el 
aruncândur-i o privire lui Kenneth. Există vreo șansă ca, 
atunci când vor fi realizate primele gravuri, să pot îm- 
prumuta Corsarul pentru a-l agăța în vitrina magazinului 
meu? Ar face minuni pentru vânzări. 

În timp ce Kenneth scoase un oftat, iar Sir Anthony 
mustăci, Rebecca răspunse cu fermitate: 

-Nu cred că se va putea una ca asta, unchiule 
George, spuse ea. 

- Păcat, spuse Hampton clipind. Și astfel se ratează o 
bună ocazie pentru marketing. 

Lord Frazier urmărea această interacțiune cu o vagă 
expresie de aversiune. Omul avea nevoie de puțin simţ 
al umorului, constată Kenneth. 

-E timpul să mergem. În seara asta cinăm împreu- 
nă cu familia Benjamin West. Sir Anthony făcu o pau- 
ză, timp în care expresia lui captă atenţia tuturor, apoi 
continuă: West dorește să-mi vorbească despre faptul că 
ar vrea să îi succed în funcția de președinte al Acade- 
miei Regale. 

Se așternu o linişte profundă, pe parcursul căreia 
Kenneth observă că Hampton părea luat prin surprin- 
dere, în timp ce Frazier arăta de-a dreptul şocat. 

-E minunat! exclamă apoi Rebecca, după care sări 
să-și îmbrățișeze tatăl. Cu sprijinul actualului preșe- 
dinte, punerea ta în funcţie va fi garantată, la momen- 
tul potrivit, 

- Nădăjduiesc totuși că asta se va întâmpla peste 
câțiva ani de zile. Imi place de West și nu mă grăbesc să-l 
văd oale şi ulcele, zise Sir Anthony. Dar, când va fi ne- 
voie de un nou președinte, voi fi onorat să îndeplinesc 
această funcție. 

- S-ar putea ca Tom Lawrence să aibă ceva de spus în 
legătură cu asta, comentă Frazier pe un ton tărăgănat. 
Totuși, dacă West va face o alegere echitabilă, șansele 
tale sunt nemaipomenite. 

-Anthony este, de departe, cea mai bună opţiune, 
spuse Hampton cu căldură în timp ce îi strânse mâna 
prietenului său. Cine știe? Poate că într-o zi Kimball 

va conduce, la rândul său, academia, spuse el privind-o 
pe Rebecca. Se vorbeşte deja despre punerea lui în func- 
ţia de membru corespondent, atunci când se va găsi un 
nou post vacant. Vei avea, astfel, onoarea de a fi şi fiică, 
şi soție de președinte. 

Acest gând era măgulitor, însă Kenneth observă în 
ochii lui Frazier o furie veritabilă. 

-O astfel de discuţie este extrem de nechibzuită după 
ce-au fost expuse doar două tablouri, spuse el pe un ton 
dezaprobator. De altfel, educația mea artistică este defi- 
citară pe mai multe planuri. 

-Mă bucură faptul că ești conștient de asta, replică 
Frazier cu sarcasm. Ar fi păcat să devii infatuat, când, de 
fapt, nu eşti altceva decât un novice. 

-E timpul să plecăm, spuse Hampton aruncându-i 
bărbatului o privire contrariată. Noapte bună, Rebecca, 
Kimball. 

După ce uşa se închise în urma celor trei bărbați, 
Rebecca vorbi: 

- Bietul Frazier! Cu siguranţă îl ofensează faptul că 
steaua lui este eclipsară de strălucirea altora, spuse 
ea sărind către Kenneth, care își reluase locul pe sca- 
un, şi aruncându-și brațele cu entuziasm în jurul lui, 
fiind cât pe ce să-i verse ceașca pe care tocmai o ridicase. 
Însă de abia îmi vine să cred faptul că noi, restul, avem 
parte de-un asemenea succes extraordinar. 

li era uşor să aleagă între un ceai rece și căldura unui 
braț de femeie, așa că așeză deoparte ceașca și o trase pe 
Rebecca în poala lui. 

-Toate aceste lucruri ție ți le datorez, Rebecca. Dacă 
tu nu mai fi încurajat să pictez, nici că aș fi încercat 
vreodată. 

El îi oferi o sărutare ce se dorea amicală, dar care 
deveni, într-o clipită, profundă și plină de semnificații. 
Braţele ei alunecară în jurul lui, și ea își deschise gura şi 
o apropie de a lui. Avea o aromă încântătoare și condi- 
mentată, de la prăjitură, un amestec amețitor, impetuos 
ce îl excită pe dată. 

Își retrase capul, încercând să pretindă că nu era afec- 
tat de această îmbrăţișare erotică. 

-Cu siguranță acest salon nu este locul potrivit. 
Şi, de altfel, nici un alt loc. 

Pe moment, el observă la ea propria lui nesiguranță. 
Apoi expresia ei se schimbă, în timp ce exuberanța se 
transfigura într-o pasiune nechibzuită. 

-Ai dreptate. Atelierul meu ar fi un loc mult mai 
potrivit. Îşi ridică mâna și îi mângâie obrazul, cu o pro- 
misiune senzuală. Conform spuselor Laviniei, Corsarul îl 
înfățișează pe iubitul din visele oricărei femei, fiind tai- 
nic, periculos şi irezistibil, simbolizând pasiunea pură. 

Aerul devenise greu de respirat. El o săltă din braţele 
lui, apoi se ridică. 

- Lavinia are o imaginaţie bogată. 

-Din contră, este foarte perspicace. 

În loc să se îndepărteze, Rebecca se apropie de el atât 
de mult, încât aproape îl atinse cu sânii. În vreme ce el 
o privea fix, hipnotizat, ea continuă: 

- Lavinia spunea că tabloul surprinde modul în care 
te văd eu, şi pe bună dreptate. 

Ar fi trebuit să se îndepărteze, însă nu făcu asta. 

- Cum anume mă vezi tu pe mine? 

-'Tainic, spuse ea. Îşi strecură mâna rece pe după 
gâtul lui şi-i mângâie ceafa, apoi îşi trecu degetele prin 
părul lui și-și lipi sânii de pieptul său, cu o apăsare cal- 
dă, insistentă. 

Pulsul i-o luă razna din pricina dorinţei, a tensiunii 
resimţite. 

= Periculos. 

În vârful picioarelor, ea îi atinse ușor cu buzele lobul 
urechii. 

O senzaţie puternică îi cutremură întregul corp, 
vibrând în membrele lui şi pătrunzându-i în vintre. 

- Irezistibil, șopti ea în apropierea gâtului său. 

Buzele îi trecuseră pe deasupra obrazului, iar gura ei 
se înclină către a lui. 

E] expiră brutal și o atrase în îmbrățişarea lui, însetat 
de licoarea gurii ei. Era asemenea vinului de ghimbir, 
ce calmează și agită în același timp. Era Lilith, diavolița 
dorinţei aprinse. Mâinile lui trecură uşor peste coloa- 
na ei mlădioasă și se opriră pe moliciunea sculpturală 

a şoldurilor ei. O strânse cât mai aproape de el, simțin- 
du-i fiecare formă a feminităţii ei pline de frumuseţe. 
Fusese destul de copleșitor atunci când doar își imagi- 
nase ceea ce s-ar putea afla sub rochia ei. Acum ştia, iar 
această cunoaştere îi provoca un chin fiziologic. El voia 
ca ea să-și dezvăluie membrele frumos proporționate, 
sub privirea lui flămândă. Simţea nevoia unei eliberări 
sălbatice combinate cu tandreţe, să se cufunde înăun- 
trul trupului ei primitor. Să vadă dezlănțuirea aprinsă 
din ochii ei și dulcea satisfacție ce avea s-o surprindă 
mai târziu. 

„Nu.“ 

- Demonica Lilith, într-adevăr. Trimisă să-mi fure 
inima şi reușind admirabil. Chinuit de regrete, o înde- 
părtă de el. Un moment de nesăbuință poate fi iertat. 
Două ar fi prea mult. 

- Ce este așa de nechibzuit în a face dragoste? întrebă 
ea dând drumul panglicii care îi strângea părul, astfel în- 
cât acesta îi căzu pe umeri, arătând ca un voal castaniu 
poleit cu auriu. Și hai să renunțăm la aceste aiureli cum 
că eşti doar un secretar umil. Eşti viconte și un tânăr 
artist aflat în plină ascensiune. 

El încercă să se gândească la ce fel de obstacole 
ar mai putea pune între ei, în afară de adevărul dupli- 
cităţii sale. 

- După ce am evitat o dată căsătoria forțată de o even- 
tuală sarcină nedorită, am fi nechibzuiți să ne forțăm 
norocul şi a doua oară. Nu pot jura că mă voi retrage 
când ar trebui s-o fac. li mângâie obrazul delicat cu po- 
dul palmei. Mă ameţeşti, spuse el. 

Rebecca îi prinse mâna și îi apăsă palma pe sânul ei. 
El deveni rigid, incapabil să se retragă. 

- Dacă asta-i tot ce te oprește, nu ai de ce să te îngri- 
jorezi. Lavinia mi-a explicat cum pot preveni anumite 
consecinţe nedorite. Chipul Rebeccăi devenise tranda- 
firiu, însă nu renunţă să-l privească. Am sus tot ce îmi 
trebuie pentru... pentru a mă proteja. 

Stăpânirea lui fragilă se nărui asemenea unui castel 
din cărți de joc. De ce trebuiau ei să nege ceea ce amân- 
doi îşi doreau atât de mult? Responsabilitatea lui față 

de Beth fusese îndeplinită, obligația faţă de Bowden era 
aproape de-a fi încheiată, și, pe deasupra, nu găsise nici 
o dovadă cum că Sir Anthony își omorâse soția. În doar 
câteva săptămâni, poate chiar zile, avea să-și redobân- 
dească pe deplin controlul asupra propriei vieți. Resti- 
tuirea bijuteriilor ar trebui sal cal ez de la faliment, 
indiferent ce ar decide Bowden să facă cu bunurile ipo- 
tecate. Cu toate că aveau să rămână anumite restanţe, 
cel puțin putea, în sfârșit, să fie Kimball de Sutterton în 
adevăratul sens al cuvântului. 

Când toate astea se vor întâmpla, și el va putea să 
fie sincer cu ea... Ei bine, era dornic să-și reconsidere 
sentimentele în legătură cu eventualii moştenitori dacă 
Rebecca ar scăpa de aversiunea față de căsătorie. 

În ceea ce priveşte acest moment, amândoi se înflă- 
căraseră - și exista doar o singură modalitate de a stinge 
flăcările. 

De data aceasta, el nu se va supune freneziei pripite a 
primei lor acuplări. Ea știa cum să se dăruiască, dar avea 
nevoie ca el să o învețe cum să primească. li cuprinse 
fața cu palmele. 

- Dacă acest corsar este un amant de vis, tu eşti ibov- 
nica ideală. Pasională. Deschisă. Atrăgătoare mai presus 
de cuvinte, spuse el oferindu-i un sărut lung, vlăguitor. 
Făcu o pauză pentru a putea respira. Lilith, pregătește-te, 
căci eşti irezistibilă, îi șopti el. 

-Prea bine, spuse ea cu glas răgușit. Ne vedem în 
atelier. 

Părăsiră salonul la o distanță cuviincioasă unul de 
altul. Chiar și așa, oricine i-ar fi văzut şi-ar fi dat seama 
de ce avea să urmeze. Acest lucru se putea înțelege din 
privirea ei incandescentă şi din părul desfăcut, dar cu 
siguranță și din expresia de pe chipul lui. 

Din fericire, nu-i văzuse nimeni. El se duse direct 
spre atelier. Acolo, luă pledul de pe divan și îl întinse pe 
covorul din dreptul șemineului. În plus, făcu focul, căci 
astfel ar fi fost prea frig pentru ca ea să poată sta dezgoli- 
tă, iar el voia să-i vadă fiecare centimetru al corpului. 

În clipa când el termină de îndepărtat cizmele, 
vestonul și cravata, ea intră în atelier. O întâmpină 

în mijlocul camerei, năpustindu-se asupra ei cu un să- 
rut prelung. 

Rebecca îi scoase cămașa, așezându-și ambele mâini 
pe pieptul lui dezgolit. Palmele ei erau reci în compara- 
ţie cu trupul lui febril. 

- Mi-am dorit cu ardoare asta, răsuflă ea. 

-Şi eu. Doamne, Dumnezeule, și eu. 

Îi desfăcu micii nasturi ai corsajului cu o stângăcie 
dată de nerăbdare. 

Partea de sus a îmbrăcăminții ei dispăru, dezvelindu-i 
forma catifelată a sânilor. Micuța vrăjitoare îşi înlătura- 
se lenjeria intimă, astfel că nu mai exista nici un obsta- 
col pe sub rochie. Îndrăzneala ei era șocant de erotică. 
El îngenunche pentru a-i atinge cu gura unul dintre 
sfârcurile întunecate. Ea scânci și îşi înfășură braţele în 
jurul capului lui. Mireasma ei se asemăna cu a trandafi- 
rilor ajunși la maturitate, cu a bobocilor aflați în plină 
floare sub lumina dogoritoare a soarelui. 

În timp ce îi sorbea sfârcurile cu o ardoare vibran- 
tă, îi ridică tivul rochiei şi îi mângâie piciorul dezgolit. 
Ea expiră zgomotos când mâna lui se îndreptă dinspre 
gamba ei subțire spre pielea fină din spatele genun- 
chiului. O mângâie și mai sus, alunecând peste carnea 
satinată a coapselor ei. Nu voia decât să o ațâțe, să-i dea 
de înțeles ce va urma. Apoi, cu vârfurile degetelor îi 
atinse ușor căldura umedă dintre picioare, pierzându-și 
minţile. Își strecură degetele posesiv înspre buclele mă- 
tăsoase, căutând să-i cerceteze cele mai sensibile zone ale 
labirintului ascuns de falduri. 

Rebecca gâfâi. 

- Oh, da, da, îngăimă ea, legănându-se. 

E] se ridică și îi scoase rochia în timp ce ea îl privea 
ameţită, cu ochii umbriți de pasiune. 

- Lasă-mă să te privesc, îi ceru ea cu voce răgușită, în 
timp ce el se ridica. 

Se conformă, scoțându-şi brusc îmbrăcămintea, atât 
de brutal, încât cei doi nasturi pocniră și se rostogoliră 
pe podea. 

Privirea ei înflăcărată îl făcu să se simtă asemenea ire- 
zistibilului amant din tabloul ei. 

- Corpul tău înfăţişează un nud magnific, îi spuse ea 
ușor amuzată. Oscilez între a-l picta și a-l săruta. 

- Tabloul mai poate să aștepte, spuse el năpustindu-se 
asupra ei și ridicând-o în braţe pentru simpla plăcere de 
a o simţi atât de aproape. Părul ei căzu peste braţul lui, 
răsfirându-se până aproape de genunchi, asemenea unei 
cascade ispititoare. El își ghemui faţa în culcușul dintre 
gâtul și umărul ei. Avem altceva mai bun de făcut. 

Ea profită de avantajul apropierii lui pentru a-i ciu- 
.guli urechea. El gemu, simțindu-se ca și cum toate ter- 
minaţiile nervoase ale trupului său erau înfierbântate. 
Se așeză într-un genunchi şi o întinse pe aşternutul moa- 
le din dreptul şemineului. Ea era asemenea unui ivorin 
înflăcărat, un fel de festin destinat întregii sale simtiri. 
Se întinse lângă ea, presărând-o cu sărutări fierbinți de-a 
lungul gâtului şi îi mângâie încă o dată intimitatea. 

Ea i se dezvăluise, arcuinduși spatele, în timp ce tru- 
pul ei subțire tremura neputincios. 

- Acum, Kenneth. 

Mâna ei iscoditoare descoperi rigiditatea lui vi- 
brantă și o cuprinse, strângându-i carnea sensibilă cu 
buricele degetelor. Şoldurile lui începură să tremure 
incontrolabil. 

Fără a se gândi, el se răsuci între picioarele ei și se 
afundă în trupul ei fierbinte și catifelat. Se simțea pier- 
dut, pierdut în ritmul sălbatic al posesiunii și al predării 
absolute. Ea îl întâmpină, unificându-se cu el, tremu- 
rând și răsunând la fel de frenetic. Se lăsară purtaţi pe 
râul pasiunii, până când atinseră apogeul acuplării din- 
tre ei care-i făcu să simtă că au un singur spirit și un 
singur trup. 

Reveniră treptat la realitate, pe măsură ce tremurul 
spasmodic se domolea. Se prăbușiră împreună ca urma- 
re a epuziantei amorţiri a membrelor. În vreme ce își 
trăgea sufletul, se întoarse pe o parte şi o trase lângă el. 

Părea prea mică, prea fragilă pentru înverșunarea pa- 
sională de care dădea dovadă. Și totuși, trupul lui încă 
tremura în urma energiei consumate în timpul împere- 
cherii lor. 

Singurele sunete ce puteau fi deslușite erau ticăitul 
ceasului, sforăitul cărbunilor încinși și hârșâitul respira- 
ției lor precipitate. Își strecură degetele în voalul casta- 
niu și umed al părului ei. Lilith. Roșcăţica. Rebecca. Era 
o colecție de paradoxuri, blândă şi totodată fioroasă, as- 
pră şi totodată tandră. 

El se rugă la Dumnezeu ca, la momentul potrivit, 
ea să îl accepte, căci se îndoia că el va avea puterea să se 
desprindă d ea. 


Rebecca ațipi, culcușită în braţele lui Kenneth. O sa- 
tisfacție mai mare era imposibil de imaginat. Însă tim- 
pul trecea. 

- Chiar trebuie să mergem la bal? murmură ea când 
începu să simtă lipsa greutăţii lui. 

- Mă tem că da. Kenneth o mângâie alene de la umăr 
până pe șold. Cred că Strathmore este bărbatul care a 
aranjat ca bijuteriile Wilding să fie returnate. Mi-ar plă- 
cea să-i mulțumesc, chiar dacă indirect. 

- Este un motiv foarte bun pentru a merge, spuse ea 
răsucindu-se pe spate pentru a-l putea vedea pe corsarul 
ei. Tot ce remarcase Lavinia la tabloul ei se afla aici și 
chiar mai mult decât atât. Pentru un soldat, nu ai prea 
multe cicatrici. 

- Din fericire, nu m-am ales niciodată cu leziuni 
semnificative. Dacă aș fi avut așa ceva, nu m-aș fi aflat 
astăzi aici. Rănile serioase de pe câmpul de luptă au 
aproape întotdeauna drept consecinţă ori amputarea, 
ori moartea. Exceptând cazul lui Michael, care este in- 
destructibil, adăugă el zâmbind. 

Ea se ridică și își strecură mâna de-a lungul spa- 
telui lui. 

- Pot simți aici câteva urme vagi. Cândva ai spus că 
ai fost biciuit? 

El aprobă. 

- La începutul carierei militare. Soldații de rând pot 
fi flagelați din diferite motive. În cazul meu, a fost vor- 
ba despre nesupunere. Am fost condamnat la o sută de 
lovituri de bici. 

- Te făceai vinovat? 

- Absolut, spuse el privind către foc. Deşi eram 
doar un simplu soldat, încă aveam aroganţa originii 
mele. l-am dat de înțeles ofițerului că îl consideram 
un idiot. Nici nu ştia, nici nu-l interesa faptul că eu 
eram onorabilul Kenneth Wilding, moştenitorul 
vicontelui Kimball. Am fost legat de o pereche de pari 
încrucișați, după care am fost altoit zdravăn, pe spate, 
cu un gârbaci. Expresia lui devenise profund contem- 
plativă. Va trebui să desenez această scenă pentru 
seria lui George Hampton. Vezi tu, cel care biciuiește 
este un toboșar. Ei au braţe puternice. Ceilalţi tobo- 
şari bat pasul pe loc, cu o bătaie pentru fiecare lovitură 
asupra cărnii. 

Ea tresări la imaginea extrem de vie pe care o evo- 
că el. 

- Ai fi putut să fi omorât. 

- Nicidecum. Doctorul regimentului stă prin preaj- 
mă pentru a opri schingiuirea în cazul în care soldatul 
pare în stare critică, replică el pe un ton sec. După ce 
amărâtul se întremează destul, sunt administrate cele- 
lalte lovituri. 

- Dar este o barbarie! 

- Se prea poate, însă este eficace. O privi, zâmbind 
neputincios. Am învățat că originea mea a încetat să 
conteze în clipa când m-am sustras poziţiei mele din 
cadrul societăţii. A fost primul pas pentru a deveni un 
soldat adevărat. 

Ea îi atinse liniile aspre ale chipului, reflectând asu- 
pra faptului că această experienţă îl deosebea de oricare 
alt bărbat pe care îl cunoscuse vreodată. Experimenta- 
se și traiul privilegiat, dar și represiunea dură. Simţise 
brutalitatea și pericolul, dar în acelaşi timp apreciase și 
frumuseţea. E posibil ca astfel de contraste să-l fi format 
ca artist. De asemenea, îl făceau un iubit fără pereche - 
şi nu avea nevoie de o experiență considerabilă pentru 
a şti asta. 

-Când ai devenit ofițer, ai ordonat flagelarea? 

-Atunci când a fost necesară. Dacă cineva are de-a 
face cu nişte bărbați duri, uneori măsurile luate sunt 

dure. Se ridică sprinten. E timpul să revenim cu picioa- 
rele pe pământ, Roșcățico. 

Mult mai interesată de aspectul corpului lui decât de 
cuvintele sale, apucă o tăbliță și niște cretă de pe masa 
apropiată şi începu să deseneze. 

- Dacă tu crezi că asta e ceva tragic, stai să vezi când 
te voi portretiza sub înfăţişarea lui Hercule! Proporţii- 
le tale și musculatura clar definită arată superb. 
Îl voi întreba pe unchiul George dacă vrea să-i reali- 
zez o serie de gravuri ce înfățișează nuduri masculine 
savuroase, clasice. 

Văzându-i schiţa, el porni, amenințător, cu pași re- 
pezi spre ea. 

- Fă tu asta, și Lilith va deveni, în cadrul expoziţiei 
din anul viitor, lucrarea cea mai apreciată. 

- Un gentilom nu ar expune așa ceva, spuse ea cu 
trufie. 

- Cine a spus ceva despre vreun gentilom? Ai vrut un 
pirat, iar asta e ceea ce vei primi. Un corsar periculos 
care trăiește pentru a ataca fecioarele nevinovate. 

Ea chicoti. 

- Atunci o să fiu în siguranţă. 

- Nimeni nu este în siguranţă când vine vorba despre 
un corsar, spuse el și se aruncă asupra ei. 

Ea scoase un țipăt scurt și încercă, fără reușită, să sca- 
pe din strânsoarea lui. El aruncă deoparte materialele 
pentru desen și se trânti cu ea de-a lungul covorului, 
sărutând-o cu fiecare chicotit al ei. 

` =De altfel, nimeni nu se află în siguranţă când vine 
vorba despre Lilith, replică ea respirând cu greutate în 
timp ce încerca să riposteze, ciupindu-l de umăr și atin- 
gându-l în modurile despre care știa că îl înnebuneau. 

Ea își făcuse bine temele. El gemu, și-i fixă înche- 
ieturile mâinilor pe pătură. Apoi îi desfăcu picioarele 
cu ajutorul genunchilor, şi o pătrunse cu o zvâcnire. 

Se oglindeau fiecare în ochii celuilalt, râzând împre- 
ună. Rebecca simți cum i se strânge inima. Era înnebu- 
nită să-l vadă atât de fericit. Nu își imaginase că joaca 
poate merge mână-n mână cu dorinţa. 

În vreme ce el se mișca înăuntrul ei, cu o încetineală 
provocatoare, ea își dori în tăcere să rămână împreunați 
pentru totodeauna, în siguranță, departe de rigorile 
dure ale lumii. 

- Cu toate acestea, chiar când se apropia de extaz, avu 
premoniţia descurajatoare că dorinţa ei nu avea să se 
împlinească. 


capitolul 27 


În ciuda partidei de amor, Kenneth și Rebecca ajun- 
seseră la bal la o oră rezonabilă. El se amuză de expresia 
ei serioasă în timp ce-și salutau gazdele. Cine n-o cunoş- 
tea putea crede că era o făptură blândă și neputincioasă. 
Însă el știa adevărul. 

Pe când se îndreptau către sala de dans, ea își ridică 
ochii, și privirile li se întâlniră. El trăia minunatul sen- 
timent EART dintre ei, de parcă fiecare se află în 
pielea celuilalt. 

- La ce te gândești? îl întrebă ea cu un zâmbet larg, 
provocator. 

Profitând de zarva din jurul lor pentru a putea 
răspunde fără a fi auzit, îi vorbi încetișor: 

-Mă gândesc la faptul că te-ai transformat dintr-o 
diavoliță dezgolită într-o doamnă elegantă, cu o extraor- 
dinară rapiditate. Mă gândesc că mi-ar plăcea să pătrund 
cu tine într-o cameră goală și să mă năpustesc asupra ta. 
Şi că aș fi nebun de fericire să petrec o întreagă noapte 
doar cu tine. 

Obrajii ei se aprinseseră într-un mod fermecător. 

- Şi vei acționa în conformitate cu ceea ce gândeşti? 

- Ah, va trebui să-mi acorzi mai multe dansuri decât 
s-ar cuveni. Tocmai începuse un vals, așa că Kenneth 
o conduse pe ringul de dans. Se gândea că, din mo- 
ment ce nu se putea năpusti asupra ei, valsul era cea 
mai bună opțiune. 

Când muzica se opri, traversară sala de dans, sa- 
lutând politicos lumea. Rebecca se simțea mult mai 
în lasa ei decât la primul bal, iar invitațiile la dans 

se dovediră mult mai numeroase. Data trecută, Michael 
își rugase prietenii să aibă grijă de ea pentru a nu se 
simți marginalizată. Acum, bărbaţii veneau la ea din 
proprie iniţiativă. 

De vreme ce Rebecca se afla printre cunoscuți, 
Kenneth părăsi sala pentru a avea o discuţie particulară 
cu gazda sa, Lord Strathmore. 

După un schimb de politețuri, el aduse în discuţie 
miraculoasa schimbare a atitudinii mamei sale vitrege 
în legătură cu bijuteriile familiei Wilding, exprimân- 
du-și profunda recunoștință față de acest dead manta 

Strathmore rânji malițios, confirmându-i astfel lui 
Kenneth rolul lui în tot ce se întâmplase. 

Sperând ca într-o bună zi să se ivească oportunitatea 
de a-i întoarce favorul lui Strathmore, Kenneth se plim- 
bă în jurul camerei, vorbi cu diferiți prieteni şi chiar 
dansă. Calculă cum să facă să o intercepteze pe Rebecca 
la timp pentru dansul de după cină, pe care el însuși și-l 
rezervase. O privi de mai multe ori dansând, zveltă şi 
fermecătoare. Nu îi putea invidia pe bărbaţii care aveau 
şansa de a dansa cu ea. La urma urmei, el era norocosul 
care-și petrecuse jumătate din zi în braţele ei. 

Michael Kenyon îl strigă, iar Kenneth se îndreptă 
spre el pentru a-l saluta. 

- Am fost astăzi împreună cu Catherine la Somerset 
House, îi spuse Michael după un schimb de complimen- 
te. Ai progresat foarte mult de la schiţele în cărbune ale 
lui Ludovic cel Leneş. 

- Un câine care nu se mișcă niciodată poate fi un 
subiect ușor de reprezentat, spuse el cu un rânjet. 

- Sper că tablourile tale nu au fost încă promise cui- 
va, continuă Michael. Accepţi o mie de guinee pentru 
amândouă? 

Kenneth rămase cu gura căscată. 

- Este absurd! Sau poate vrei să faci vreun un act 
de caritate? 

- Ştiam că vei spune una ca asta, zise calm prietenul 
lui. Din contră, strănepoții mei îmi vor mulțumi pen- 
tru înțelepciunea de a cumpăra două dintre magnificele 

tablouri Wilding. Preţul pe care sunt dispus să-l plătesc 
va fi considerat o nimica toată. 

Kenneth zâmbi nesigur. 

- Eşti sigur că ţi le doreşti atât de mult pe ele? 

-Eu şi Catherine am fost, de asemenea, în Spania, 
spuse Michael încetișor. Aceste picturi au o încărcătură 
specială pentru amândoi. 

- În cazul acesta, sunt ale voastre, spuse Kenneth 
strângându-i mâna. Și apoi, din când în când voi putea 
veni să le văd. 

- Am speranţa că așa se va întâmpla. Trebuie să-i 
spun lui Catherine. Era îngrijorată că tablourile ar pu- 
tea fi vândute altcuiva. 

Făcând un semn de rămas-bun, Michael plecă în 
căutarea soției sale. 

Puțin amețit de afacerea tocmai încheiată, Kenneth 
se întoarse pentru a se uita după Rebecca. În schimb, 
aproape că se ciocni de Lord Bowden. 

Cu toate că Bowden nu era un bărbat corpolent, 
expresia de pe chipul lui prevestea o furtună cumplită. 

- Mă gândeam eu că te voi găsi aici, Kimball, zise el 
pocnind din degete. Ai refuzat să te întâlneşti cu mine 
sau să-mi răspunzi la scrisori, dar cu siguranță vei vorbi 
acum cu mine, 

Kenneth tresări. Uitase că avea să vină şi ziua aia în 
care Bowden avea să se întoarcă la Londra. Ba chiar, 
în ultimele două săptămâni, gândise prea puţin, excep- 
ţie făcând pictura și Rebecca. 

- Îmi pare rău. Chiar nu am încercat să vă evit. 
În ultimele zile am fost mult prea ocupat pentru a mer- 
ge să-mi verific corespondenţa. Sunt de acord cu faptul 
că a venit vremea ca noi doi să discutăm. Când ar fi un 
moment bun pentru dumneavoastră? 

- Vom vorbi acum, spuse Bowden scrâșnind din dinți. 
Dacă este necesar, chiar în mijlocul acestei săli de bal. 

Bărbatul se afla în punctul de a exploda, iar Kenneth 
nu-l putea condamna pentru asta. Din fericire, Rebecca 
dansa, astfel că nu îl putea observa pe Kenneth părăsind 


sala de bal. 

- Cred că amândoi am prefera puţină intimitate. 
Haideţi să căutăm o încăpere goală. 

Bowden încuviință din cap sumbru, și astfel pătrun- 
seră împreună prin mulțimea gălăgioasă. 

Mintea lui Kenneth funcționa la capacitate maxi- 
mă, însă fără nici un rezultat. Nu avea nimic de spus 
pentru a mulțumi un bărbat care voia să-l distrugă pe 
Sir Anthony. 


Cadrilul se încheie, iar Rebecca, cu răsuflarea între- 
tăiată, îi mulțumi partenerului ei de dans. După aceea 
privi dej jur împrejur după Kenneth, care trebuia să îi fie 
partener la următorul dans. Spre surprinderea ei, îl văzu 
părăsind sala de bal împreună cu un bărbat pe care nu 
îl recunoștea. Îi urmări cu mare atenţie, răcorindu-se cu 
ajutorul evantaiului pe care era pictată o pisică roșiatică. 
li era mult mai drag decât verigheta cu diamant, de vre- 
me ce inelul avea să-l returneze la un moment dat. Însă 
evantaiul era al ei. 

Rebecca ieși din sala de bal la timp pentru a-i ve- 
dea pe cei doi bărbaţi dispărând pe o ușă din josul 
coridorului. 

Îi urmă, curioasă. Uşa se deschise fără zgomot, lă- 
sând-o să pătrundă într-o bibliotecă lungă și îngustă. 
Camera era împărțită în două de o arcadă. Deși capătul 
camerei dinspre ea se afla în umbră, lumina unei lămpi 
şi pâlpâiala unui foc pătrundeau până la ea, alături 
un murmur de voci masculine. 

Rebecca ezită. Poate Kenneth discuta despre vreo afa- 
cere, poate își vindea tablourile. Chiar nu ar trebui să 
îl întrerupă. De vreme ce nu putea fi văzută de cei doi 
bărbaţi, se putea retrage în liniște și îl putea aștepta în 
sala de bal. 

Se întoarse și, tocmai când puse mâna pe mânerul 
ușii, auzi un bărbat necunoscut ridicând vocea. 

- Să te ia naiba, Kimball! Te-am angajat ca să găsești 
dovezi privind fărădelegile lui Anthony, nu să te căsăto- 
reşti cu fiica lui! Te-a cumpărat folosindu-se de fiică-sa 
şi de averea ei? 

Rebecca îngheţă. Cu siguranţă nu auzise bine. Se în- 
depărtă de ușă cu urechile ciulite. 

- Logodna a fost mai degrabă un accident, nu are ni- 
mic de-a face cu Sir Anthony, se auzi vocea adâncă a lui 
Kenneth. 

Rebecca știa că logodna lor era falsă, dar totuşi erau 
iubiți, şi o rănea să audă că el vorbea pe un ton atât de 
indiferent despre relaţia lor. Se strecură în apropierea 
arcadei şi se așeză în așa fel încât să nu fie văzută, dar să 
nu îi scape o vorbă din ceea ce se discuta. 

- Atunci faci un joc dublu de capul tău, spuse celălalt 
bărbat pufnind cu dispreţ. Când m-am întors la Londra 
şi am aflat de la soția mea că nepoata pe care nu o cu- 
nosc se logodise, am făcut cercetări. O minte bănuitoa- 
re ar putea crede că ai conspirat cu târfa aia de Lavinia 
Claxton pentru a fi prins într-o situație compromițătoa- 
re cu fata. Până la urmă, ea e moștenitoarea averii lui 
Helen. Ar fi trebuit să bănuiesc că o moștenitoare mai 
trecută s-ar dovedi irezistibilă pentru un bărbat cu situ- 
aţia ta financiară. 

-Lord Bowden, le insultați atât pe Lady Claxton, 
cât şi pe domnişoara Seaton, spuse Kenneth pe un ton 
mușşcător. Să nu mai faceți așa ceva! Aveţi tendința de 
a vedea comploturi unde nu este cazul. Repet, relația 
mea cu domnișoara Seaton nu are nimic de-a face cu 
investigația. 

Bowden? Doamne, Dumnezeule, însoțitorul lui Ken- 
neth era fratele tatălui ei. Avea aceeaşi siluetă şi un fel de 
a se mișca similar. Dar oare de ce dorea acesta ca fratele 
lui să fie cercetat, după atâţia ani de când se certaseră? 

Omul trebuie să fie nebun... 

Însă Kenneth era unealta lui. Șocată până peste poa- 
te, Rebecca își odihni fruntea pe peretele rece, acoperit 
cu brocart. 

- Ai avut la fel de mult noroc cu investigația pe cât ai 
avut cu curtatul? îl întrebă unchiul ei pe un ton rece. 

- Nu am avut succes în sensul în care ați fi dorit dum- 
neavoastră. Vă voi trimite un raport, dar am vorbit cu 
toți cei care ar putea ști ce s-a întâmplat și pur și simplu 
nu există dovezi că ar fi existat o mână criminală. Poate 

voi reuși să aflu ceva în Țara Lacurilor, dar nu vă pot 
promite nimic. 

- Trebuie să existe dovezi, Kimball, mârâi Bowden. 
Găseşte-le! 

Rebecca auzi apoi zgomot uşor de paşi care se depla- 
sau prin cameră. Nu erau ai lui Kenneth. Apoi o uşă se 
deschise şi se închise la loc, trântindu-se. 

Rebecca închise ochii, întrebându-se ce cerceta 
Kenneth. Era absurd să se gândească la faptul că tatăl 
ei ar putea fi un răufăcător. Era un pictor renumit, care 
dispunea de o avere considerabilă, nu vreun hoţ sau un 
reprezentant corupt al guvernului. Nici nu era de mirare 
că Kenneth nu găsise nici o dovadă a fărădelegilor lui. 

Asta, însă, nu micșora amploarea trădării lui Kenneth. 
Intrase în casa lor pretinzând a fi ceva ce nu era. Ex- 
plicația lui cum că fusese trimis de un prieten anonim 
o amuzase la momentul respectiv, dar acum nu mai era 
cazul deloc. 

Profitase fără milă de încrederea tatălui ei pentru a 
avea acces la casă și la toate documentele personale ale 
lui Sir Anthony. 

Îşi aminti cu lux de amănunte de clipa când îl văzuse 
prima oară pe Kenneth. li crease o impresie de inteli- 
genţă feroce, aproape brutală. Un pirat în Mayfair. Nici 
nu era de mirare că nu arăta a secretar - în realitate, era 
un spion. De câte ori îi pusese întrebări aparent nevino- 
vate și de câte ori îi răspunsese ea? Rebecca simţi că i se 
face rău de la stomac când își dădu seama că se folosise 
de ea în încercările lui de a aduna dovezi împotriva ta- 
tălui ei. 

Preţ de câteva clipe, se sprijini tremurând de perete, 
apoi furia îi dădu putere. 

Păși în spațiul de sub arcadă. Kenneth stătea lângă 
şemineu, cu privirea aţintită asupra flăcărilor. Corsarul 
ei puternic şi irezistibil. Îl crezuse un erou. Cât de nesă- 
buită putuse fi! 

- Eşti demn de dispreţ, şuieră ea. 

- Ai auzit conversaţia? întrebă el, ridicându-și repede 
capul și holbându-se la ea. 

- Da, am auzit-o, spuse ea cu o grimasă. Dacă aș fi 
bărbat, te-aș ucide, dar bănuiesc că va trebui să mă mul- 
țumesc să îți ard portretul și să îi spun tatălui meu că 
secretarul lui preferat l-a trădat - și pe mine, de altfel. 

- Rebecca... începu el, ridicând mâna și făcând un 
pas spte ea. 

Ea se gândi că, dacă avea să o atingă, avea să se trans- 
forme într-o femeie fără minte, adoratoate care să accep- 
te orice explicație mincinoasă. 

-Nu te apropia de mine, te rog! exclamă ea furioasă. 
Nu vreau să te mai văd niciodată, adăugă, după care 
se întoarse și ieşi în fugă din cameră, înainte ca el să se 
poată apropia de ea. 

Kenneth o strigă din nou, dar Rebecca nu îl băgă în 
seamă, ci fugi în josul coridorului. Trebuia să iasă din 
casa aceea! 

Nedorind să atragă atenţia asupra ei, își domoli pașii 
până ajunse să meargă din nou în ritm de promena- 
dă și arboră o mască impasibilă înainte de a intra în 
sala de bal. Îi fu greu să avanseze, pentru că majoritatea 
oaspeţilor se mișcau în direcția opusă, spre sala în care 
se servea cina. Din fericire, era destul de subţire pentru 
a se putea strecura prin mulțime. Mai multe persoane o 
strigară, dar ea nu le băgă în seamă. Se afla acolo doar 
pentru că Kenneth voia ca ea să devină respectabilă. 
Poate pentru a-i crește valoarea în calitate de soție? Să îi 
ia naiba pe toți! Nu mai era deloc dornică să facă parte 
din lumea lui. 

n timp ce se apropia de vestibul, își aminti că trăsura 
lor avea să se întoarcă să îi ia de-abia la miezul nopții. 
Nu avea nici bani pentru a închiria o lectică sau o birjă. 
Va trebui să meargă pe jos. Reședința Seaton nu putea 
fi mai departe de câțiva kilometri, și ar trebui să nu aibă 
probleme mergând pe jos prin Mayfair. 

Se gândi să se ducă să își ia șalul, dar se răzgândi când 
se uită peste umăr și văzu că Kenneth își croia drum 
prin mulțime, cu o expresie sumbră pe față. Simţi cum 
îi crește pulsul şi intră în panică. Se îndreptă în viteză 
spre ușa de la intrare și, în timp ce lacheul îi ținu ușa 

eschisă, i-l arătă pe Kenneth, care venea spte ea. 

-Acest așa-zis domn mă tot deranjează, spuse ea pe 
un ton poruncitor. Nu îl lăsa să mă urmărească până 
la trăsură. 

- Da, domnişoară, replică lacheul cu o plecăciune. 

Deși servitorul era destul de solid, se îndoia că avea 
să îl poată reţine prea mult pe Kenneth. Cu toate aces- 
tea, întârzierea ar trebui să fie de-ajuns. 

Rebecca își ridică fustele și o luă la goană în jos pe 
scări. La dreapta, un șir de trăsuri îi așteptau pe oaspeţii 
de la balul Strathmore, în timp ce vizitiii jucau table sau 
discutau. Ea se întoarse la stânga şi se îndreptă spre col- 
pul străzii, fugind constant, fără să îi pese de ce ar putea 
crede cei care o vedeau. 

Dădu din nou colțul, apoi trecu de o clădire mică, 
din nou un colț, apoi o clădire mare. Fugi până când 
începu să simtă o durere într-o parte și fu nevoită să se 
oprească. Făcu o pauză şi se agăță de un grilaj ruginit de 
fier, în timp ce își presa partea dureroasă cu mâna și îşi 
trăgea sufletul. 

Aerul umed al nopții era dureros de rece pe gâtul 
şi pe braţele ei dezgolite. 

Ar fi trebuit să ştie că nu era bine să îl confrunte pe 
Kenneth. Bineînţeles că avea să încerce să îşi folosească 
limba aia înșelătoare pentru a o convinge că negrul era, 
de fapt, alb. Ar fi trebuit să se întoarcă liniştită în sala 
de bal și să o roage pe una dintre noile ei cunoștințe să 
îi împrumute trăsura pentru a se duce acasă. Dar la cine 
ar fi putut apela? Erau prietenii lui Kenneth, nu ai ei. 

Preţ de o clipă, se gândi la Catherine şi la Michael 
şi la toți cei pe care îi întâlnise prin intermediul lui 
Kenneth și i se strânse inima la gândul că avea să îi piar- 
dă şi pe ei alături de el. Respinse însă cu furie gândul. 
Nu avea nevoie de prietenii lui Kenneth, și experiența 
ei în materie de baluri fusese o catastrofă. li era mai 
bine singură. 

Dar cum avea să își folosească de acum înainte ateli- 
erul fără a se gândi la el? La Kenneth tolănit pe divan, 
în poziția pasivă și senzuală a corsarului... La Kenneth 
făcând ceai şi la conversaţia lor de după aceea. Cu doar 
câteva ore în urmă, făcuseră dragoste pasional în fața 

căminului, şi el pretinsese că ea era cea mai dorită fe- 
meie din lume. 

Cuvântul-cheie era pretinsese. Ea fusese disponibilă, 
Doamne, Dumnezeule, şi încă cum, așa că el se culca- 
se cu ea. În mod evident, era un vânător de zestre, așa 
cum spusese Bowden. Ce mod mai bun de a o con- 
vinge de integritatea lui decât să susţină cu vehemență 
că găsea până și ideea de a fi vânător de zestre demnă 
de dispreț? 

În încercarea disperată de a scăpa de aceste gânduri, 
începu din nou să meargă. Unde Dumnezeu se afla? 
Noaptea, totul arăta diferit, şi ea nu fusese prea atentă la 
drumul până la reședința Strathmore. Cartierul era mai 
rău famat decât se așteptase. Își aminti vag că Hanover 
Square se afla la marginea zonei rezidențiale. Probabil o 
luase în direcția greşită. 

La următoarea intersecție se uită la plăcuța cu nume- 
le străzii, dar nu recunoscu denumirea. Începând să se 
impacienteze, se opri şi încercă să decidă în ce direcție 
să meargă. Nu îi plăcea cum arăta strada din fața ei - cu 
siguranţă cartierul era rău famat. 

Se decise când văzu mai mulți bărbaţi îndrep- 
tându-se în direcţia ei. Vorbeau tare și păreau beţi. 
Rebecca se întoarse pe unde venise, conștientă că ro- 
chia ei de seară era decoltată și că bijuteriile pe care 
le purta, care îi aparținuseră mamei ei, erau scumpe. 
Îşi acoperi pandantivul de opal cu mâna, cu un gest 
protector. Unul dintre bărbaţii din spatele ei strigă du- 
pă ea, cu voce nedeslușită. 

- Ei, drăguță! Suntem trei aici, nu trebuie să te în- 
torci la Covent Garden ca să găsești clienți. 

Rebecca grăbi pasul, cu inima bătându-i nebunește. 
Oare nu era nimeni respectabil pe străzi în seara asta? 
Se apropie şi mai mult de zidul clădirii din stânga ei, 
sperând ca bărbaţii să o depășească. 

Pașii din urma ei se apropiară, și, dintr-odată, o mână 
grea o prinse de braţ și o întoarse cu fața. 

Bărbatul era înalt și neîngrijit şi duhnea a gin. 

- Eşti tare drăguță, spuse el aruncând o privire pofti- 
cioasă în decolteul ei. O să îți dăm fiecare o guinee. Este 
o afacere bună, nu crezi? 

-Greşeşti, spuse ea pe un ton rece și educat. Nu sunt 
genul de femeie pe care îl căutați. 

Pe moment, bărbatul care o ţinea rămase fără vorbe, 
apoi unul dintre tovarășii lui izbucni într-un râs groso- 
lan și zise: 

-Lauzi la ea, ce o mai face pe domnița! Dar, cum 
îmi zice șefu', dacă pășeşte ca o târfă și e îmbracată ca o 
târfă, atunci clar e târfă. 

Încurajat de comentariu, cel care o ţinea o trase spre 
el pentru un sărut, în timp ce mâna i se închise peste 
sânul ei. Înecându-se de la aburii de gin pe care îi emana 
bărbatul, Rebecca îl împinse violent, dar nu reuși să se 
elibereze. Intrând în panică, ridică mâinile și îl zgârie pe 
față, gata să îi scoată ochiul. 

- Târfă nenorocită! Te învăţ eu minte! urlă el, trăgân- 
du-şi capul înapoi și lipind-o de perete, în timp ce cu 
cealaltă mână îi rupea rochia. Rebecca încercă să ţipe, 
dar el se aplecă înainte, înăbușindu-i țipătul cu haina. 
Rebecca fu cuprinsă de o teamă grozavă, așa cum nu 
mai simţise niciodată. Ea, fiica lui Sir Anthony Seaton, 
ar putea fi violată de bestiile astea de parcă ar fi ceva nor- 
mal, și nu putea să facă nimic pentru a împiedica asta. 

Apoi, dintr-odată, gura aceea devoratoare și mâinile 
acelea transformate în gheare se dădură la o parte, în 
timp ce atacatorul ei zbura prin aer. Când acesta căzu 
la pământ, ea se prăbuși lângă perete, încercând să își 
regăsească răsuflarea. În faţa ei văzu ridicându-se silueta 
puternică, greu de confundat, a lui Kenneth. 

- Nu te băga, îi ordonă el, apoi se întoarse pentru a-i 
confrunta pe cei doi bărbaţi care se năpusteau asupra 
lui pentru ași răzbuna prietenul. 

Cu un gest care părea amuzant de ușor, Kenneth îl 
doborî pe unul dintre ei, dându-i un pumn în falcă, 
apoi pe al doilea, cu o lovitură în stomac. Netulburat, 
primul bărbat se ridică iute cu un strigăt furios și se 
năpusti din nou asupra lui. Kenneth îl pocni în plină 

față pe beţiv, spărgându-i nasul. Bărbatul se prăbuşi din 
nou, cu sângele şiroindu-i pe cămașă. 

- Haide, ar trebui să plecăm înainte ca unul dintre 
ei să scoată vreun cuțit sau vreun pistol, spuse Kenneth 
întorcându-se spre ea. 

- Îţi mulțumesc că m-ai salvat, răspunse Rebecca pri- 
vindu-l lung şi tremurând violent. Dar să știi că tot te 
disprețuiesc. 

- Am înţeles asta, spuse el dându-și jos haina și pu- 
nându-i-o pe umeri. Apoi o luă de braț şi o trase repede 
de acolo. Suntem în apropiere de Oxford Street, ar tre- 
bui să putem găsi o birjă. 

- Trebuie să fie foarte liniștitor gândul că eşti mai rău 
decât orice altceva pândește din întunericul nopții, spu- 
se ea cu dinții clănțănindur-i. 

- Așa este, spuse el netulburat. Bănuiesc că ai învăţat 
că nu e nici o fericire să fii victimă. 

Faptul că el avea dreptate o înfurie şi mai mult. l-ar 
fi dat înapoi haina, dar avea nevoie de căldura pe care 
i-o oferea aceasta. O strânse mai bine în jurul umerilor, 
urând intimitatea de a fi învăluită în căldura și parfumul 
trupului lui, deși trebuia să admită că asta o liniștea. 

nțelesese cu disperare cât de mult îi permisese aces- 
tui bărbat, dușmanul tatălui ei, să pătrundă dincolo de 
scutul ei defensiv. Avea să plătească un preț mare pentru 
slăbiciunea ei. 


Rebecca nu spuse o vorbă în timp ce Kenneth găsi o 
birjă şi dădu ordine să fie duși acasă. Chipul ei părea 
sculptat în gheață. Kenneth stătu cât de departe se pu- 
tea în vehiculul micuț. 

Slavă Domnului că o găsise înainte de a fi rănită. 
Şi totuși, dacă nu ar fi fost el, nu ar fi fost niciodată 
în pericol. 

Kenneth privi deprimat pe fereastră la străzile pustii. 
Știuse că lucrurile mergeau mult prea bine. Cum putuse 
fi atât de nesăbuit încât să creadă că putea ieși fără nici 
o problemă din această încurcătură? Nu obținuse nimic 
în viață cu ușurință, şi, acum, în câteva minute, trecuse 
de la fericire şi speranță la un dezastru complet. 

Încercă să-şi amintească ce discutase cu Bowden. 
Era de-ajuns să îl condamne pentru totdeauna în ochii 
Rebeccăi. 

Când ajunseră la reședința Seaton, plăti birja și o 
urmă pe Rebecca pe scările de la intrare. Ea lovi cu pu- 
tere ciocănelul de ușă. 

-Strânge-ţi lucrurile şi pleacă. Dacă nu dispari 
în cincisprezece minute, voi pune servitorii să te dea 
afară, izbucni ea în timp ce așteptau să le deschidă 
un servitor. 

- Nici unul dintre servitori nu mă poate da afară, 
spuse el pe un ton blând. În plus, servitorii primesc de 
săptămâni bune ordine de la mine. Nu îi pune în situa- 
ţia de a decide pe cine să asculte. 

Preţ de o clipă, Rebecca se gândi că i-ar plăcea să-l 
lovească. 

- Am fost angajat de tatăl tău, așa că el trebuie să mă 
concedieze, spuse el pe un ton împăciuitor. Am de gând 
să mă duc să îi mărturisesc totul, și, dacă îmi va cere să 
plec, o voi face fără scandal. Mai întâi însă, trebuie 
să vorbesc cu tine. 

nainte ca ea să poată răspunde, majordomul le des- 
chise ușa. Rebecca se repezi înăuntru ca şi cum ar fi fost 
normal să poarte o rochie ruptă și o haină bărbătească. 

- Tata e acasă, Minton? întrebă ea. 

- Deocamdată nu, domnişoară Rebecca, spuse aces- 
ta, făcând ochii mari când văzu cum arăta, fără a pune 
însă întrebări. 

Rebecca se întoarse şi urcă scările cu spatele drept ca 
lumânarea, şi Kenneth o urmă. 

- Bănuiesc că atelierul tău este cel mai bun loc unde 
putem discuta, spuse el de îndată ce Minton nu-i mai 
putea auzi. 

- Nu! exclamă ea și, dându-și haina jos, o aruncă 
spre el. 

În timp ce el o prinse cu un gest reflex, Rebecca 
îşi rupse mănușa stângă și își scoase furioasă inelul 
Wilding cu diamant, după care îl aruncă spre el și pe 
acesta. Kenneth îl prinse printr-un noroc, după ce aces- 
ta ricoșă din pieptul lui. 

- Poate fi atelierul meu, al tău sau un dormitor, dar 
trebuie să vorbim neapărat, spuse el ținându-și în frâu 
durerea. 

Recunoscându-i încăpățânarea, Rebecca se întoarse 
şi urcă scările care duceau în pod, luând și o lumânare 
pe drum. Când ajunseră în atelierul ei, Kenneth făcu 
focul în timp ce ea aprindea lămpile. 

Când termină, Kenneth se ridică și văzu că ea găsise 
un şal uzat pe care și-l înfășurase în jurul umerilor. Ară- 
ta ca un copilaş tare primejdios. 

-Crezi că există ceva ce poate diminua trădarea ta? 
întrebă ea cu o voce joasă, furioasă. 

- Probabil nu, dar tot trebuie să încerc. Vreau să mă 
crezi când îţi spun că nu mi-a plăcut să vin aici sub aco- 
perire, continuă el, rugându-se ca ea să îl creadă, însă nu 
prea am avut de ales. Ori acceptam să încep cercetările, 
ori eram ruinat. Am urât această trădare mai mult și 
mai mult cu fiecare zi care trecea. 

-Şi tocmai de asta m-ai sedus, pentru că nu îţi place 
minciuna, nu? replică ea cu amărăciune. 

- Eu te-am sedus? sări el, susținându.-i privirea. Gân- 
dește-te puţin la ce s-a întâmplat și vezi dacă poți spune 
asta cu sinceritate. 

- Prea bine, spuse ea înroșindu-se ca racul, umilită, 
eu te-am sedus, dar nici un bărbat onorabil nu s-ar fi 
culcat cu mine având în vedere că se afla aici pentru a-i 
distruge viaţa tatălui meu. 

- Asta mi-am tot zis și eu, spuse el încet. Adevărul e, 
Rebecca, că nu m-am putut abţine. 

- Ce răspuns convenabil, replică ea cu o grimasă. 
Eşti un actor destul de bun cât să trăieşti neîncetat 
o minciună săptămâni întregi, dar nu ai atâta stăpânire 
de sine pentru a rezista în fața avansurilor unei fete bă- 
trâne patetice. 

- Bowden a făcut remarca aceea prostească despre 
moștenitoarea mai trecută. Crede-mă, nu ești patetică. 
Cred că ești cea mai formidabilă femeie pe care am în- 
tâlnit-o și cea mai atrăgătoare, spuse el mustăcind. 

Rebecca păru din nou dornică să îl lovească. 

-Nu încerca să ieși din asta flatându-mă! Mintea ta a 
funcţionat cât se poate de bine, independent de trup, și 
ea a decis că eram bogată și disponibilă. 

Kenneth fu cuprins de un val de mânie egală cu fu- 
ria ei. Dintr-un pas, ajunse lângă ea, o prinse de umeri 
şi o sărută cu pasiune, strivindu-i gura sub a lui. Preţ 
de o clipă, ea rezistă violent, dar, apoi, pasiunea, frate de 
sânge cu mânia, izbucni între ei, și Rebecca își desfăcu 
buzele cu un geamăt. În timp ce corpul ei se lăsa în voia 
lui, Kenneth fu cuprins de o dorință aproape copleși- 
toare de a continua, de a o seduce cu adevărat, de a lăsa 
pasiunea să construiască o punte între ei. După ce ar 
fi făcut dragoste, Rebecca ar fi fost mult mai dispusă, 
poate, să-i asculte argumentele. 

Apoi însă își dădu seama de cât de nebunească era 
această idee. Trupul Rebeccăi ardea, într-adevăr, de do- 
rință, dar a se culca cu ea atâta vreme cât ea îl disprețuia 
ar fi echivalat cu o siluire emoțională, și ea lar fi urât 
pentru totdeauna. 

- Încă mai crezi că mintea are întotdeauna control 
asupra corpului? întreabă el răgușit, dându-i drumul și 
îndepărtându-se. 

- Am înţeles ce voiai să spui, căpitane, zise ea cu ochii 
mari și cu privirea fixă, în timp ce își ducea mâna la 
gură, după care luă loc pe un scaun lângă foc și își înfă- 
şură şalul strâns. Ce Dumnezeu se presupune că cerce- 
tezi? Tatăl meu nu este un răufăcător - nu îl interesează 
banii într-o asemenea măsură încât să îi fure. 

Aşadar, Rebecca nu auzise întreaga discuţie. 

- Bowden crede că tatăl tău ţi-a ucis mama, spuse el 
brusc, pe un ton brutal. 

-E o nebunie! izbucni ea uimită până peste poate. 
Ori Bowden e nebun, ori tu minți. Probabil amândouă 
sunt valabile. 

- Bowden e obsedat, dar nu cred că e nebun, spuse 
Kenneth, explicându-i fără tragere de inimă propune- 
rea financiară pe care i-o făcuse Bowden și judecata din 
spatele ei. 

- Nu ai găsit nimic pentru că nu este nimic de găsit, 
spuse ea după ce el își încheie povestea. Este de necon- 
ceput ca tatăl meu să facă rău cuiva. 

-Ai uitat de crizele lui, de tendința lui de a arun- 
ca lucruri când e furios? întrebă Kenneth ridicând din 
sprâncene. 

- Asta nu înseamnă nimic, spuse ea mușcându-și bu- 
zele. Nu ar face rău nici unei femei, cu atât mai puțin 
mamei mele. 

-Poți garanta asta? întrebă el prăbușindu-se pe di- 
vanul familiar și dorindu-și nespus să nu fi fost nevo- 
it să discute astfel de lucruri cu ea. Sunt de acord că 
este puțin probabil ca Sir Anthony să fie un criminal 
cu sânge-rece, dar i-ar fi putut cauza moartea mamei 
tale fără să vrea. Toată lumea spune că amândoi aveau 
niște temperamente vulcanice. O ceartă, un pas greșit 
sau un brânci la mânie, în timp ce încerca să se îndepăr- 
teze de el, ar explica multe. 

- Nu! ţipă ea chinuită de durere. Nu s-ar fi întâm- 
plat așa ceva. E drept că se certau, dar niciodată violent. 
De ce nu poţi accepta faptul că moartea mamei mele a 
fost un accident? 

-Asta este, într-adevăr, cea mai plauzibilă explicaţie, 
fu el de acord. Cu toate acestea, nimeni nu poate găsi 
un motiv pentru care a căzut ziua în amiaza mare de 
pe o stâncă cu care era obișnuită. În plus, mi se pare 
ciudat de suspect faptul că toți apropiații ei sunt cam 
evazivi în ceea ce priveşte moartea ei. Tu, Lavinia, 
Frazier, Hampton, Tom Morley, cu toţii vă crispaţi când 
vine vorba despre asta într-un mod care dă de bănuit că 
e vorba despre ceva mai mult decât suferință. Mă face 
să bănuiesc că ascundeți ceva. Vă e teamă tuturor că 
Sir Anthony ar putea fi implicat? 

- Nu! 

- Dacă nu este vorba despre asta, care e problema? 
întrebă el. 

Rebecca se ridică și începu să măsoare camera în lung 
și-n lat, agitată. Apoi, de parcă ar fi luat o decizie, se 
întoarse cu faţa spre el. 

-Prea bine, dacă vrei să știi, teama tainică se refe- 
ră nu la o mână criminală, ci la o posibilă sinucidere, 
spuse ea pe un ton sălbatic. Dacă nu a căzut accidental, 
atunci mama mea trebuie să se fi sinucis. Dacă s-ar fi 
aflat asta, ar fi fost condamnată atât de biserică, cât și 
de oameni și i-ar fi fost refuzat dreptul de a fi îngropată 
ca toți ceilalți, în pământ sfinţit. Ne poţi învinovăţi că 
nu am vrut să vorbim despre moartea ei? întrebă ea în 
şoaptă și închise ochii. 

- Sinucidere! exclamă Kenneth holbându-se la ea șo- 
cat. Am auzit că Helen avea probleme emoţionale, dar 
niciodată că ar fi avut tendinţe autodistructive. 

Rebecca începu din nou să măsoare camera în lung 
şi-n lat, simțind o satisfacție amară în faptul că reușise 
să îl ia prin surprindere. 

- De obicei, mama era atât de vioaie, încât majorita- 
tea oamenilor nu ar fi crezut asta. Doar cei apropiați îi 
cunoșteau groaznicele crize de melancolie. larna era cel 
mai rău. Uneori, în lunile cele mai întunecate, stătea în 
pat zile în șir, plângând. Eu și tata nu știam niciodată 
ce să facem. Ne temeam amândoi că, dacă melancolia se 
adâncea, ea avea să se sinucidă în loc să reziste suferin- 
ţei. Nimic nu părea să aibă leac pentru asta, cu excepția 
timpului. Pe măsură ce zilele începeau să devină mai 
lungi, și dispoziția ei se îmbunătăţea. Vara era mult 
mai ușor pentru toți. 

- Și totuși a murit în plină vară, spuse Kenneth în- 
cruntându-se. A încercat vreodată să se sinucidă? 

- Aăăă... nu sunt sigură. S-a întâmplat ceva la un 
moment dat care ne-a făcut pe mine şi pe tata să ne pu- 
nem întrebări, spuse ea cu răsuflarea întretăiată. Şi, la 
un moment dat, la Ravensbeck, când ne aflam toţi trei 
pe o potecă de pe buza prăpastiei, a căpătat o expresie 
stranie și a privit peste vale, spunând că ar fi foarte ușor 
să pășești pur şi simplu în gol de pe o stâncă. 

- Poate interpretezi prea mult o remarcă banală. Și eu 
am avut gânduri similare în timp ce mă aflam pe mar- 
ginea unor stânci sau a unor clădiri înalte, și nu sunt 
sinucigaș, spuse el gânditor. 

- Aș putea fi de acord că a fost o remarcă banală, 
numai că a murit exact așa, spuse Rebecca pe un ton 
înțepător. 

- Nu înseamnă neapărat că s-a sinucis. Era prost dis- 
pusă înainte de moartea ei? 

- Părea destul de fericită, dar își schimba dispoziția 
foarte repede. Dacă a apucat-o o criză bruscă de melan- 
colie, poate a decis, cu un gest impulsiv, să... să pună 
capăt la tot, spuse Rebecca, ducându-se aproape de foc, 
căci simțea dintr-odată că îi era frig. 

-Se prea poate, consimți el, dar acestea sunt simple 
presupuneri. Din câte spui, nu există nici o dovadă că 
avea tendințe autodistructive în momentul în care a 
căzut de pe stâncă. 

Rebecca ezită. Era foarte dureros pentru ea să discute 
despre moartea mamei ei, dar încerca să îl convingă pe 
Kenneth că se înșela în privința tatălui ei. Dacă reușea 
să facă asta, el avea să plece și să îi lase în pace. 

- Există o dovadă. Nu am spus nimănui despre asta, 
nici măcar tatei, zise ea, apoi se duse la birou şi scoase 
inelul aurit din sertarul unde îl ţinea. Eşti familiarizat 
cu inelele gimmal? Sunt formate din două sau mai mul- 
te cercuri făcute să se potrivească unul peste altul și să 
formeze un întreg. Cred că în Evul Mediu, în momentul 
în care un bărbat și o femeie se logodeau, uneori unul 
ţinea un inel și celălalt pe al doilea, urmând să combine 
inelele când se căsătoreau, formând din ele verigheta cu 
ocazia ceremoniei respective. Acesta este o antichitate 
pe care tata l-a găsit pe undeva și l-a cumpărat pe post 
de curiozitate, spuse ea, dându-i lui Kenneth inelul. I l-a 
dat mamei când au fugit împreună. Mai târziu, i-a dat 
o verighetă normală, dar ea a continuat să poarte acest 
inel de dragul amintirii. Mă fascina când eram copil. 

Kenneth examină inelul care înfățișa două mâini 
care se strângeau, una mai mare și alta mai mică şi mai 

feminină. Rebecca se întrebă dacă avea să observe ce era 
în neregulă. 

- Cele două cercuri nu se potrivesc prea bine, par 
prea largi, spuse el ridicând privirea. 

Avea un simț bun al observație, dar probabil acesta 
era un talent de bază în cazul unui spion. 

-Acest inel are trei cercuri. Când mâinile care se 
strâng sunt date la o parte, dau la iveală o inimă. Ea este 
cea care a separat și a reunit cercurile. Când i-au adus 
corpul de la baza stâncii, strângea inelul în mână, nu îl 
purta. A... a trebuit să îi deschidă pumnul pentru a i-l 
scoate. Am păstrat inelul, dar nu mi-am dat seama decât 
mai târziu că cercul cu inima lipsea. 

-lar tu ai interpretat asta ca un mesaj de la mama ta, 
cum că în inima ei își pierduse dorința de viață, spuse el 
privind la cele două mâini de aur goale. 

- Exact, spuse ea impresionată fără să vrea de cât de 
receptiv era. Purta mereu inelul, așa că cercul cu inima 
nu se putea pierde din întâmplare. Trebuie să fi fost scos 
în mod deliberat. 

Kenneth se jucă cu cercurile de aur, cu o expresie 
pierdută pe chip. 

- Munca de spion presupune să legi între ele piese 
desperecheate și să cauţi lucruri care se repetă. Ceea 
ce spui tu nu se mulează pe scenariul unei sinucideri, 
spuse el. 

- Poate că nu, spuse ea cu o grimasă. Dar mi-a venit 
greu să cred că moartea ei a fost un accident. 

- Bănuiesc că nu s-a găsit nici un bilet de adio, ceea ce 
ar avea sens în cazul în care nu ar fi vrut să îi facă să su- 
fere pe cei dragi. Însă, în acest caz, pare ciudat că a lăsat 
o probă în urmă. Ai găsit vreodată cerul cu inima? 

- Nu, deși l-am căutat, spuse Rebecca încercând să 
nu se gândească la cât de aproape fusese să izbucnească 
în lacrimi în timp ce căuta prin caseta de bijuterii și în 
măsuța de toaletă a mamei ei. Am vrut ca inelul să fie 
intact în caz că tata m-ar întreba vreodată de el. Dacă ar 
fi văzut că inima dispăruse, s-ar fi gândit la același lucru 
ca mine, iar el nu avea nevoie de și mai multă suferință. 
Cu toate acestea, nu m-a întrebat niciodată de el. 

Kenneth potrivi cele două mâini de aur. 

- Să presupunem că nu s-a sinucis și că nu a murit 
accidental. Asta ar însemna că altcineva a fost implicat 
în moartea ei. 

-Nu tatăl meu! exclamă Rebecca, mijindu-şi ochii. 

- Înclin să fiu de acord cu tine, spuse el, încleștân- 
du-și mâna pe inel. Cineva care lasă în urmă un aseme- 
nea mesaj indirect, batjocoritor trebuie să fie diabolic. 
Mil pot închipui pe Sir Anthony făcând rău cuiva la 
mânie, dar nu mi-l pot închipui dezasamblând inelul și 
aruncându-și soția de pe o stâncă. 

-Te bazezi pe logică pentru a explica o situație ilo- 
gică, spuse ea tresărind, dorindu-și ca el să nu fi folosit 
cuvinte atât de explicite. Nu există dovezi în favoarea 
unei crime, cum nu există nici unele care să demonstre- 
ze fie accidentul, fie sinuciderea. 

- Există indicii. De exemplu, există semnele de luptă 
de pe stâncă, ce tind să elimine posibilitatea unei si- 
nucideri. În plus, inima lipsă nu se potrivește deloc cu 
varianta accidentului. 

-Poate că inima s-a uzat și s-a rupt, spuse Rebecca, 
mușcându-și buzele. 

-Te gândești că inelul din mijloc este ultimul care se 
uzează, replică el ridicând cercurile rămase ale inelului. 
În plus, nici acestea nu par uzate. 

Kenneth avea dreptate în privința inelului, dar 
Rebecca nu era pe deplin convinsă. 

- Cine ar vrea să o ucidă pe mama mea? Toată lumea 
o plăcea. 

- Poate nu toată lumea. În ultimele săptămâni, m-am 
gândit la toate posibilitățile. Poate că mama ta s-a hotă- 
rât să pună capăt relaţiei cu Hampton, şi acesta a deve- 
nit violent. 

- Nu unchiul George, protestă ea. Cred că mama îl 
iubea tocmai datorită dispoziţiei lui pline de bunătate. 
Este ultima persoană care ar putea comite o crimă din 
dragoste obsesivă. 

-Se pare că Lady Seaton a dat naștere unor senti- 
mente puternice, remarcă Kenneth. La aproape treizeci 
de ani după logodna lor eșuată, Bowden încă mai ține 

la ea într-atât cât să cheltuiască o avere pentru a afla 
cum a murit. Ultimul secretar al tatălui tău, Morley, era 
îndrăgostit de ea, deși îi putea fi mamă. După ce am 
văzut portretul din birou, îmi pot da seama de ce. Cine 
ştie ce alți bărbaţi au devenit obsedaţi de ea? 

- Uneori m-am întrebat dacă nu cumva ea a fost mo- 
tivul pentru care Lord Frazier nu s-a căsătorit niciodată, 
spuse Rebecca frecându-și tâmplele. Domnul Turner şi 
Sir Thomas Lawrence sunt alţi pictori care au pretins pe 
jumătate în serios că nu se vor căsători niciodată de vre- 
me ce „răpitoarea Helen“ nu era disponibilă. Aș putea 
numi cel puţin o duzină de alți bărbaţi care o admirau 
cu pasiune, dar nu mi-l pot închipui pe nici unul capa- 
bil de crimă. 

-Un ofițer de armată servește deseori drept judecă- 
tor de facto pentru lucrurile care au loc printre soldații 
lui. Am învăţat că majoritatea crimelor sunt generate 
de pasiune sau de dorința unui câștig. În cazul mamei 
tale, cred că e vorba despre pasiune, de vreme ce singu- 
ra persoană care a avut de câştigat din punct de vedere 
financiar de pe urma morții ei eşti tu. 

- Doar nu te gândești că aș fi putut să o rănesc! îl 
întrerupse Rebecca revoltată. 

- Sigur că nu, spuse el sec. Vezi de ce prefer pasiunea 
în locul câştigului ca motiv? Deși există o posibilitate 
care le combină pe amândouă, în cazul în care amanta 
tatălui tău de atunci ar fi dorit să o elimine pe Helen 
pentru a-și netezi calea spre a deveni a doua lui soţie. 
Ştii cu cine se culca pe atunci? 

- Nu am vrut niciodată să ştiu asemenea lucruri, spu- 
se ea scuturând din cap. Cu toate acestea, cred că de 
obicei ibovnicele lui erau femei pe care le pictase. 
De asemenea, am bănuit dintotdeauna că ele umblau 
după el de obicei, și nu invers. 

- Se îndrăgostea de frumusețea lor, iar ele erau îm- 
bătate de faptul că el le vedea ca fiind frumoase, spuse 
Kenneth pe un ton meditativ. Legătura dintre artist și 
subiectul lui este una interesantă, nu-i așa? 

În alte condiții, Rebeccăi i-ar fi plăcut să discute im- 
plicațiile filosofice ale comentariului lui. 

- Nu ştiu ce să spun despre implicațiile filosofice, dar 
o metodă bună de a-i identifica posibilele metrese ar fi 
să te uiţi la caietul cu programări pentru portrete din 
primăvara aceea și să vezi pe cine a avut drept clienți, 
spuse ea. 

-Acel caiet a rămas la Ravensbeck în toată confuzia 
de după moartea mamei tale şi întoarcerea timpurie 
la Londra. Crezi că Lavinia o şti cu cine se culca el pe 
atunci? întrebă el, cântărind lucrurile 

- Întreab-o dacă vrei, eu n-aş face asta, spuse Rebecca 
ezitând. În ciuda reputației groaznice a Laviniei, nu 
cred că s-a culcat vreodată cu tata cât timp a fost mama 
în viață, adăugă ea. Mi-a spus o dată că nu credea în 
aventurile cu soții prietenelor ei. 

- Lavinia este o femeie interesantă. 

- Nici ea nu este o ucigașă, spuse Rebecca cu însufle- 
tire, văzându-i expresia. Ideea că cineva mi-a ucis mama 
este bizară. De ce nu o putem lăsa în pace cu toții? 

- Sunt convins că și-a găsit liniștea, spuse el blând, 
dar, dacă cineva a ucis-o, se află încă liber. Cum ți se 
pare asta? 

- Bineînţeles că vreau să se facă dreptate, spuse ea 
trăgând puternic aer în piept, pentru a se calma. Asta 
dacă a fost ucisă, ceea ce nu prea cred. 

- Dorinţa de a face dreptate a fost în parte motivul 
pentru care am acceptat propunerea lui Bowden, spuse 
Kenneth fără entuziasm. Da, am vrut și să mă salvez de 
la faliment, dar e la fel de adevărat că găsirea unui crimi- 
nal părea o misiune vrednică de toată atenția. 

- Se pare că nu prea ai avut succes, spuse ea, nedo- 
rind ca vorbele lui să îi tempereze mânia. 

-Este adevărat, dar în seara asta m-am convins că a 
fost vorba despre o crimă, spuse el ridicându-se pentru 
a mai adăuga cărbuni pe foc. Mă interesează ce ai spus 
mai devreme, cum că a fost un incident care v-a făcut pe 
tine şi pe tatăl tău să vă întrebaţi dacă nu cumva Lady 
Seaton avea înclinații spre suicid. Ce s-a întâmplat? 

-Spre finalul iernii dinaintea morţii ei, a căzut 
într-un fel de comă, spuse Rebecca oftând. Medicul a 
spus că luase o doză mare de laudanum. Când s-a trezit 

în cele din urmă din comă, nu își amintea exact ce se 
întâmplase, dar credea că amestecase greșit o rețetă cu 
pastile de dormit. A fost foarte convingătoare când ne-a 
spus că fusese un accident, dar... eu și tata am avut du- 
biile noastre. 

Asta în ciuda faptului că nu discutaseră niciodată 
despre incident. De când se ştia Rebecca, existase o 
conspirație tacită între ei de a nu aduce vorba despre 
problemele lui Helen. 

- Interesant, spuse Kenneth mijindu-și ochii. Ase- 
menea căzăturii care i-a fost fatală, și supradoza de 
medicament ar putea fi un accident, o încercare de si- 
nucidere - sau un asasinat eșuat. 

- Dar dacă cineva a încercat să o ucidă folosind lau- 
danum înseamnă că persoana respectivă se afla în casa 
noastră, spuse ea holbându-se la el siderată. 

- Trec mulți oameni pe aici, răspunse el. Dacă cineva 
ştia unde sunt ţinute medicamentele, nu ar fi fost prea 
greu să le înlocuiască repede. În plus, înțeleg că o mare 
parte dintre prietenii tatălui tău se duc în Țara Lacu- 
rilor în fiecare an. Un ucigaș care a dat greș iarna ar fi 
putut încerca din nou vara. 

- Poate... poate ai dreptate, spuse ea fără tragere de 
inimă, după care se duse la fereastră și privi strada în- 
tunecată. Ideea unei crime i se părea distantă, neclară 
comparativ cu teribila realitate a absenței mamei ei. 
Mama era seva care ținea familia unită. Fără Helen, Re- 
becca și tatăl ei nu mai erau o familie, ci doi indivizi 
izolaţi, împărțind același acoperiș, separați de durere. 

Un gând urât i se strecură în minte. Era oare posibil 
ca, într-un moment de mânie, tatăl ei să fi... „Nu!“ își 
spuse ea, respingând cu violență gândul. Tatăl ei n-ar 
fi reușit să îşi ascundă sentimentul de vinovăție față 
de ea. 

Ceea ce percepea ea la el era un regret profund, cre 
dința faptului că își dezamăgise soția pentru că nu o 
putuse împiedica să se sinucidă. Recunoștea acel senti- 
ment de vinovăție, pentru că îl avea și ea. 

În tăcerea de afară, Rebecca auzi zgomotul făcut de o 
trăsură care se oprea în fața casei. Se întorsese tatăl ei. 

-Să mă duc și să îi mărturisesc totul lui Sir Anthony? 
întrebă Kenneth. 

Rebecca se îndepărtă de fereastră, privindu-l pe 
Kenneth cu un aer grav. Tatăl ei avea să fie foarte afectat 
să afle că un bărbat pe care îl plăcea îi trădase încrede- 
rea și avea să fie cu atât mai furios la auzul sugestiei că 
și-ar fi omorât soția. Ura gândul că plăcerea resimţită la 
perspectiva de a deveni următorul președinte al Acade- 
miei Regale ar putea să fie înnegurată atât de curând. 

- Dacă consideri că asta l-ar supăra în mod inutil, i-aș 
putea spune pur și simplu că situația mea financiară s-a 
schimbat și că este nevoie de mine la moșie, spuse Ken- 
neth, de parcă i-ar fi putut citi gândurile. 

În câteva clipe avea să iasă cu totul din viaţa ei. Era 
exact ce își dorea, nu? 

-Ar putea fi cea mai bună soluţie, spuse ea cu buzele 
uscate. 

-lar în ce privește posibilitatea ca mama ta să fi fost 
ucisă? 

- Poate voi apela la un poliţist care să cerceteze lu- 
crurile, spuse ea frecându-și tâmplele și simțind că o ia 
durerea de cap. 

-A făcut-o și Bowden, dar nu a aflat nimic. De aceea 
mi-a cerut mie ajutorul - pentru că, în calitate de secre- 
tar, aș fi avut acces mai ușor în casă decât un străin. 

- Ai ceva în minte. Despre ce e vorba? întrebă ea 
încruntându-se. 

- Dacă există probe asupra a aceea ce s-a întâmplat cu 
adevărat, acestea se află în Ţara Lacurilor, acolo unde a 
murit, spuse Kenneth pe un ton sobru. Poate că există 
un indiciu în caietul de programări al tatălui tău sau 
poate vreun localnic a observat ceva. De vreme ce s-a 
presupus că era vorba despre un accident, nu s-au făcut 
cercetări la momentul respectiv. 

-Cu alte cuvinte, vrei să continui să lucrezi aici ca și 
cum nu s-ar fi întâmplat nimic și să vii cu noi în Țara 
Lacurilor, spuse ea direct. 

- Va fi imposibil să pretind că nu s-a întâmplat nimic, 
dar restul este adevărat, răspunse Kenneth cu o grimasă. 
Aş vrea să duc la bun sfârșit această investigație. 

- De dragul dreptăţii și al ipotecilor tale, spuse ea 
cu ironie. 

- Exact, admise el ezitând. Şi poate pentru a vă ajuta 
pe tine şi pe tatăl tău să aflați ce s-a întâmplat. Îți dato- 
rez asta. De cum am venit aici, mi-am dat seama că este 
ceva în neregulă. Moartea mamei tale i-a rănit pe toți cei 
care îi erau apropiaţi. Indiferent ce formă va îmbrăca, 
adevărul va fi o eliberare. 

La naiba, cuvintele lui sunau atât de rezonabile, de 
amabile! Rebecca se sprijini de perete şi închise ochii. 
O parte din ea nu voia ca el să plece, dar o altă parte, 
una mai mare, era îngrozită la gândul de a trăi sub ace- 
lași acoperiș cu umbra trădării lui plutind între ei. Ar fi 
mai bine dacă el ar pleca. 

Cu toate acestea, dacă cineva putea rezolva misterul 
morții mamei ei, acela era Kenneth. În seara aceasta 
dăduse dovadă de o logică deductivă pe care ea nu o 
cunoştea. Cu siguranţă îi datora amintirii lui Helen să 
îl lase să își ducă la bun sfârșit cercetările. 

- Am ascuns adevăratul motiv pentru care am venit 
în această casă, dar acesta a fost singura mea minciună, 
spuse el în timp ce ea cântărea posibilitățile. Tot ceea 
ce ţi-am spus despre trecutul meu și tot ce s-a întâmplat 
între noi a fost adevărat. Totul. 

Rebecca rămase cu gura căscată, simțind cum o să- 
getează o durere ascuțită. Își dorea atât de mult să îl 
creadă, dar sentimentele ei fuseseră brutal afectate. 
Își pironi privirea asupra covorului din fața șemineu- 
lui. Cu câteva ore în urmă, cunoscuse adevărata fericire. 
Cu toate acestea, păruse la fel de sincer și de plauzibil și 
când discutase cu Bowden. 

-Ai prea multe secrete, căpitane, spuse ea crispată. 
Ai ascuns și poziţia ta socială, abilitățile tale artistice 
și însuși motivul pentru care ai venit în această casă. 
Nu mai pot avea încredere în tine. 

- Dacă îmi permiți să rămân, o să stau cât mai de- 
parte de tine, spuse el, și cicatricea de pe față îi păli şi 
mai mult. 

- Asigură-te că faci asta, îl avertiză ea. 

li oferea permisiunea, dar era semnalul unui armis- 
tițiu armat. Kenneth încuviință din cap și ieși în liniște 
din atelier. 

După ce el plecă, Rebecca se duse la divan și se înco- 
lăci pe covorul persan de mătase, înfășurându-și șalul în 
jurul corpului, ca un înveliș protector. Se întâmplaseră 
prea multe în seara asta nenorocită. Pasiune şi trădare, 
atac, posibilitatea unei crime. Era mult prea epuizată 
pentru a se duce în dormitorul ei. Unde se sfârșea min- 
ciuna și începea adevărul? 

Talentul lui Kenneth era real. Experienţa lui militară 
și sora lui erau și ele reale. Prietenii lui erau reali și îi 
erau loiali, iar calitatea prietenilor lui îl punea într-o 
lumină favorabilă. 

Asta nu însemna însă că nu era un vânător de zes- 
tre. Nu însemna că simţise și altceva în afară de dorință 
când se culcase cu ea și nu însemna că putea avea încre- 
dere în el. 

Cu ochii larg deschiși, Rebecca urmări cărbunii mu- 
ribunzi transformându-se încet în cenușă. 


Epuizat, Kenneth își dezbrăcă hainele și se culcă de 
îndată ce ajunse în camera lui. Reușise să reziste cu suc- 
ces primului val de furie al Rebeccăi, dar prăpastia care 
se căscase între ei era încă groaznic de adâncă și era po- 
sibil să nu reușească niciodată să construiască o punte 
peste ea. 

Rebecca era plină de contradicții. Educaţia ei necon- 
vențională îi împrumutase un aer de sofisticare înșelă- 
tor. Se purtase de parcă virginitatea nu reprezenta decât 
o mică pacoste și insistase asupra faptului că nu o inte- 
resa căsătoria. 

Cu toate acestea, el suspecta că în sinea ei era o 
romantică ce tânjea să se încreadă în dragoste și-n loiali- 
tate. Altfel nu ar fi dezaprobat atât de mult infidelitățile 
părinţilor ei și nici nu ar fi așteptat până la vârsta de 
douăzeci și șapte de ani pentru a-și încredința trupul 
și măcar o mică parte din inima ei unui bărbat. Ince- 
puse să se deschidă puţin câte puțin față de el, și el spe- 
rase ca, până când își va clarifica problemele financiare, 

ea să fie dispusă să îi devină soție. Cu toate acestea, în 
această seară se retrăsese din nou în cochilia ei, poate 
pentru totdeauna. 

În mod ironic, catastrofa aceasta avusese ca rezultat 
o chestiune cu adevărat importantă care putea să fie ra- 
portat către Lord Bowden. 

Cercul cu inimă care lipsea din inel era un lucru 
mărunt, dar făcuse ca vagile suspiciuni pe care le 
avea să se transforme într-o credință de neînlăturat că 
Helen Seaton fusese ucisă. Nu putea dovedi încă asta, 
dar acum, că era convins că fusese vorba despre o 
mână criminală, șansele de a-l găsi pe criminal crescu- 
seră vertiginos. 

În timp ce cădea într-un somn agitat, Kenneth se gân- 
di la ironia situației. Dacă misiunea lui secretă nu Lar fi 
adus la reședința Seaton, nu ar fi întâlnit-o niciodată pe 
Rebecca. Pe de altă parte, aceste secrete s-ar putea să îi fi 
răpit orice şansă de a-și construi un viitor alături de ea. 


capitolul 29 


La două zile de la balul de la Strathmore, Rebecca 
primi un bilet de la Lady Bowden din care află că mă- 
tușă ei avea să se plimbe pe lângă lacul Serpentine în 
Hyde Park mai târziu în acea dimineaţă. Ea privi biletul 
cu îndoială. Se gândise la Lady Bowden de multe ori de 
când o întâlnise. Dacă ar fi primit discreta invitație 
de a se cunoaște mai bine cu o zi mai devreme, i-ar fi 
dat curs bucuroasă, însă, auzind de dorința lui Lord 
Bowden de a demonstra că Sir Anthony era un crimi- 
nal, nu mai era așa sigură de asta. Ar fi fost dificil să îi 
ascundă asta soției lui Bowden. Pe de altă parte însă, 
putea fi o ocazie minunată pentru a afla mai multe des- 
pre fratele tatălui ei. 

Pragmatismul învinse, și, două ore mai târziu, Rebecca 
se ducea în parc, însoțită de camerista ei, Betsy. Dată 
fiind ora nu prea populară, erau relativ puțini oameni 
în parc, așa că găsi în câteva minute silueta subțire și 
elegantă a mătușii ei. 

- Bună ziua, Lady Bowden, spuse Rebecca în timp ce 
se apropiau una de cealaltă. Imi pare bine să vă revăd. 

Lady Bowden îi aruncă o privire cameristei ei, și 
aceasta rămase în urmă, cu Betsy. 

-Mă bucur că ai venit atât de repede, spuse Lady 
Bowden zâmbind. Plecăm mâine la țară și, deși se află 
doar la câțiva kilometri de casa de vacanţă a tatălui tău, 
nu cred că ne vom putea întâlni acolo. 

- Cineva ne-ar vedea cu siguranță, consimți Rebecca. 
Mă bucur că am o scuză pentru a ieși într-o zi atât de fru- 
moasă, spuse ea privind în jur. Am fost atât de ocupată, 
că nici nu am observat cum s-a schimbat vremea. 

Cele două femei începură să discute tot felul de nimi- 
curi în timp ce se îndreptau spre capătul mai îngust al 
lacului plin de păsări acvatice, care făceau un tărăboi de 
neimaginat. Când ajunseră acolo, Lady Bowden scoase 
două bucăţi de pâine din săculețul ei de mână încăpător 
și, după ce îi dădu Rebeccăi una dintre ele, rupse un 
colț și îl aruncă în apă. Rațele și gâştele se năpustiră spre 
el din toate direcţiile, măcănind pline de speranţă. 

Rebecca zâmbi și aruncă şi ea în apă o bucată de 
pâine. 

-Oare de ce este atât de liniștitor să hrănești păsările 
de apă? 

- Acestea sunt mult mai directe decât oamenii, îi răs- 
punse mătușa ei. Că tot vei vorba, felicitări pentru lo- 
godnă. Bănuiesc că Lord Kimball este bărbatul splendid 
care te însoțea atunci când ne-am întâlnit? 

Balul de la Candover părea să fi avut loc cu atâta 
timp în urmă! 

- Vrei să spui domnul cu care am fost prinsă în fla- 
grant. Ca să fiu sinceră, mătușă Margaret, logodna a fost 
doar o scuză pentru a evita scandalul. Avem de gând să 
o rupem în liniște după o perioadă potrivită de timp. 

- După cum vorbești, pari că te-ai gândi să o trans- 
formi într-o logodnă adevărată, spuse mătușa ei, pri- 
vind-o plină de curiozitate. Până la urmă, dacă ai fost 
prinsă în flagrant cu domnul acesta înseamnă că ţii la el 
într-o oarecare măsură. 


336 Mary Jo Putney 


- Lucrurile s-au schimbat. Poate n-ar trebui să-ți spun 
asta, pentru că nu vreau să te fac să suferi, dar într-un 
fel ne priveşte pe amândouă, spuse Rebecca aruncând 
o bucată de pâine cât de departe putu. O lebădă mută 
cobori cu grație în apă şi îi fură bucățica unei gâște. 
Am aflat de curând că soţul tău l-a angajat pe Lord 
Kimball pentru a intra în serviciul tatălui meu ca secre- 
tar și a căuta probe că tatăl meu mi-a omorât mama. 

- O, Doamne, înțeleg de ce nu voiai să vorbeşti des- 
pre asta! spuse Lady Bowden cu ochii mari de uimire. 
Bănuiesc că îţi faci griji pentru tatăl tău și ești furioasă 
pe tânărul tău. 

-Nu este tânărul meu, cu atât mai puțin acum. 

- Bărbaţii sunt niște creaturi imperfecte, nu-i așa? 
Dar sunt singurul sex diferit de al nostru care există, 
şi trebuie să ne descurcăm cu ei așa cum putem, spuse 
mătușa ei oftând. Ce ciudat că, după aproape treizeci 
de ani, soțul meu încă nu și-o poate scoate pe Helen 
din minte. 

- Îmi pare rău, mătușă Margaret, spuse Rebecca cu 
blândeţe. Ştiu că probabil aceste lucruri te rănesc. 

-Doar puţin. Să ştii că mă iubește, deși eu înţeleg 
asta puțin mai bine decât înţelege el. Am avut o căsni- 
cie bună, spuse ea aruncând câteva bucăţi de pâine, cu 
o expresie ușor tristă pe chip. Cei doi fii ai noştri sunt 
o mare bucurie pentru noi. Cu toate acestea, cred că, 
pentru că în tinerețea lui a iubit-o pe Helen, ea repre- 
zintă visurile lui pierdute de atunci. Nu vrea să renunțe 
la ele. 

- Pot să empatizez cu asta, dar nu și dacă regretele lui 
îl fac să îl acuze în mod nejustificat pe tatăl meu, spuse 
Rebecca aruncând o bucată de pâine pe deasupra unei 
gâște canadiene grase, pentru a ajunge la o mică rață săl- 
batică. Te rog să mă ierți că te întreb asta, dar... este vreo 
şansă ca ura pe care o simte soțul tău să îl determine să 
falsifice dovezi pentru a-şi susține convingerea că tatăl 
meu este cel vinovat? 

- Nu poate fi vorba despre așa ceva. Marcus poa- 
te avea idei fixe, dar este cât se poate de cinstit. Cum 

ai aflat de uneltirile soțului meu? întrebă mătușa ei, 
aruncându-i o privire piezișă. 

-L-am auzit din întâmplare în timp ce vorbea cu 
Kenneth la balul de la Strathmore. 

-Poate ar fi trebuit să particip şi eu, nu să refuz, 
spuse Lady Bowden cu o grimasă. L-ai confruntat pe 
Lord Kimball? 

- Da. Dacă aș fi avut o armă la mine, l-aș fi atacat. 

- Te-a sfidat? 

- Nu chiar, a spus că îi pare rău pentru acest joc 
dublu. Gura i se încleștă într-o expresie aspră. Asta nu 
schimbă însă faptul că m-a minţit. 

-Odată ce a fost prins în situația asta, nu a mai 
putut să iasă din ea și să îți dezvăluie adevărul, spuse 
Lady Bowden, rezonabilă. Şi-a prins urechile în dilema 
aceasta. 

- O dilemă pe care a creat-o chiar el, comentă Rebecca 
cu amărăciune. 

O mișcare bruscă prin aerul de deasupra lacului fu ur- 
mată de un țipăt scurt și îndurerat al unei păsări în timp 
ce un porumbel se stinse într-un iureș de pene și oase 
rupte. Un șoim se repezise spre el și își înșfăcase prada 
neajutorată, după care o luase cu el. Rebecca își ținu ră- 
suflarea, impresionată de atacul iute ca fulgerul. 

Lady Bowden urmări cu privirea penele care pluteau 
spre apă. 

-Eşti furioasă, şi ai tot dreptul să fii aşa, spuse ea 
aruncând ultimele bucăți de pâine în apă, după care 
își scutură mănușile de firimituri. Dacă ţii însă la acest 
tânăr, draga mea, îți sugerez să nu dai la o parte posibi- 
litatea de a-l ierta. 

- Dar mai poţi oare să ai încredere în cineva care te-a 
înșelat? întrebă Rebecca cu durere în glas. 

- Dragostea poate vindeca încrederea înșelată. Dra- 
gostea poate vindeca multe lucruri. Dacă nu ar fi ade- 
vărat, rasa umană ar fi dispărut de mult. Mergem să 
ne luăm o înghețată? propuse Lady Bowden luându-și 
nepoata de braţ. Ştiu că înghețata este foarte bună când 
ai o dispoziție proastă. 

În timp ce Rebecca își însoțea ascultătoare mătușa, se 
întrebă dacă urma să aibă parte vreodată de o asemenea 
pace sufletească. Poate că nu, dar îi plăcea să se afle în 
apropierea unei asemenea persoane. 


Pentru Kenneth, cele două zile de după ce Rebecca 
descoperise că o trădase se scurseră dureros de încet. 

După cum îi promisese, făcu tot posibilul pentru a 
nu-i sta în cale. Rebecca de-abia se uita la el, și propria 
lui suferință era sporită de durerea puternică pe care o 
simţea la ea, deși nu putea face nimic pentru a o disper- 
sa. Prin urmare, avea grijă să fie mereu ocupat. Desenele 
pentru seria de gravuri aveau de profitat de pe urma 
acestei situații. 

Singurul lucru pozitiv fusese reacția lui Lord Bowden 
când îi dăduse vestea că lipsea cercul cu inima din ine- 
lul de logodnă. Acesta înțelesese imediat ce însemna 
asta. Deși era în continuare convins că Sir Anthony era 
criminalul, cel puțin era satisfăcut că lucrurile avansa- 
seră puțin. 

Kenneth își petrecu cea de-a doua seară desenând în 
atelierul lui, de unde nu o mai auzea pe Rebecca pregă- 
tindu-se de culcare când se retrăgea în camera ei. Poate 
ar trebui să doarmă pe patul îngust din atelier. Cu o 
noapte înainte, nu putuse închide un ochi știind că ea 
se afla la doar câțiva metri depărtare de el. 

Când se duse în camera lui, trecuse deja de miezul 
nopţii. Restul casei era cufundat în tăcere. Kenneth își 
lăsă jos caietul de schițe și se duse la fereastră. Plouase 
mai devreme, dar acum o lună ca de ceară strălucea pe 
cer printre nori. Poate ar trebui să picteze o bătălie noc- 
turnă, cu lumina lumii filtrându-se de-a lungul patului 
armelor și pe marginea săbiilor tăioase. Ar putea fi de o 
eficiență stranie. 

Reședința Seaton era construită pe colț, iar de la 
el din pod Kenneth văzu un bărbat stând de-a lungul 
străzii secundare, chiar în apropierea zidului grădinii. 
Kenneth deveni mai atent când bărbatul se opri, căci 
acesta părea să se afle acolo cu un scop. 

Apoi acesta aruncă repede ceva, o fâșie luminoasă se 
strecură prin aer spre casă, spărgând un geam undeva la 
etajele inferioare. Câteva clipe mai târziu, casa fu scutu- 
rată de o explozie. 

- Doamne, Dumnezeule! spuse Kenneth ieșind în 
goană din atelier. 

În timp ce alerga pe holul îngust, bătu cu putere la 
ușile servitorilor, apoi se năpusti pe scări, coborând câte 
trei deodată. Ajunse la etajul de dedesubt tocmai când 
Rebecca și Sir Anthony ieșeau din dormitoarele lor în 
hainele de dormit. Lavinia era lângă Sir Anthony, petre- 
cându-și, în mod evident, noaptea cu iubitul ei. 

- Doamne, Dumnezeule, ce s-a întâmplat? întrebă 
Sir Anthony cu răsuflarea întretăiată. 

- Un incendiu! îi strigă Kenneth peste umăr în timp 
ce se năpustea spre restul scărilor. E un incendiu în ate- 
lierul dumneavoastră, cred. Asiguraţi-vă că s-au trezit 
toți servitorii, poate vom fi nevoiți să evacuăm casa. 

Lavinia se îndreptă spre pod, în timp ce Rebecca și 
tatăl ei îl urmară pe Kenneth pe scări. Erau cu doar 
câţiva paşi în urma lui, când Kenneth deschise larg ușa 
de la elegantul atelier. 

Un val de fum înecăcios ieși din încăpere. Un incen- 
diu de proporții răvăşea atelierul, deja aproape imposibil 
de oprit. Focarele mai mici puseseră stăpânire pe covoa- 
re şi pe mobilă. Kenneth începu să înjure văzând cum 
explodează un borcan cu ulei de in, împroşcând mai 
multe fragmente în flăcări prin cameră. O casă întreagă, 
plină cu opere de artă, se afla în pragul distrugerii. 

- Dumnezeule, tablourile mele! strigă Sir Anthony 
pradă disperării, după care țâșni ca o săgeată spre por- 
tretul conteselor gemene și al soților lor, aflat pe un șe- 
valet, sub niște draperii în flăcări. 

- Tată! urlă Rebecca văzând draperiile prăbușindu-se 
cu o măreție profană. 

Kenneth îl trase înapoi pe Sir Anthony într-o clipă, 
înainte ca țesătura arzândă să cadă pe tablou. 

- Pentru Dumnezeu, ia tablouri care sunt mai depar- 
te de foc! spuse el înșfăcând un mic covor și începând să 
se lupte sălbatic cu flăcările. 

Sir Anthony apucă două tablouri de pe perete și le 
scoase din cameră. Câteva clipe mai târziu, se întoarse 
după altele, cu Rebecca alături. Dacă ar fi avut vreme, 
Kenneth ar fi izbucnit în râs. Dacă era vorba să ignore 
orice pericol pentru a salva arta, era clar că artiștii se 
pricepeau cel mai bine la așa ceva. 

Cei doi tineri lachei intrară furtunos în atelier cu 
urcioare cu apă strânsă de pe noptierele tuturor. 

Kenneth își scoase lavaliera și o udă bine cu apă îna- 
inte să și-o pună la gură, apoi turnă apă din urcioare 
peste flăcările cele mai mari, alături de cei doi lachei. 

Deși fumul continua să iasă în nori înecăcioși, reuși- 
ră să separe incendiul în două. 

Cu toate acestea, încă mai erau focare care ardeau 
în atelier. Flăcările dansau, luminând atelierul și salo- 
nul din apropiere în nuanțe de galben și de portocaliu 
drăcesc. Kenneth văzu cu coada ochiului cum Rebecca 
și tată] ei scoteau din salon Horaţiu pe pod. Doar câte- 
va limbi de foc pătrunseseră în camera aceea, așa că 
Kenneth le stinse, apoi închise ușile duble. 

Majordomul, Minton, apăru cu o prăjină lungă cu 
un cârlig, folosită de obicei pentru a deschide ferestrele 
de sus. O folosi pentru a sparge mai multe ferestre, du- 
pă care începu să culeagă țesăturile fumegânde și să le 
arunce afară în grădina îmbibată cu apă de ploaie. 

Mai multe servitoare apărură, ducând găleți cu apă 
adusă de la bucătărie. 

- Daţi-mi gălețile, le ordonă Kenneth, apropiindu-se 
cât de mult putea de focul dogoritor și aruncând apoi 
apa peste cel mai mare focar de incendiu rămas. 

Fără să se uite, dădu înapoi găleata și, luând o alta, o 
ridică și o aruncă pe foc. Ridică, aruncă, ridică, aruncă. 
Din nou. Din nou. 

Începuseră să câştige teren. Când avea apă disponibi- 
lä, o arunca alegându-și ținta cu grijă. Când nu mai avea 
apă, se lupta cu focul folosindu-se de covorul pârjolit. 
Gura i se umplu cu praf de mangal și aproape orbi din 
cauza fumului și a lacrimilor. Unul după altul, însă, fo- 
carele fură stinse fie cu apă, fie cu covorul. 

După un infern interminabil de flăcări şi fum, și ul 
tima flacără fu stinsă, și Kenneth se avântă nesigur pe 
coridor, căzând în genunchi și inspirând aerul rece. 

- Am reușit, sau, mai bine zis, tu ai reușit, spuse 
Sir Anthony gâfâind, aproape de nerecunoscut în hai- 
nele pline de funingine. 

-Ar trebui să mai aruncăm apă pe orice lucru fume- 
gând, spuse Kenneth tușind, simțindu-și gâtul dureros 
de la fum. 

Lavinia ordonă în linişte să mai fie adusă apă, deși 
într-un ritm ceva mai domol. Rebecca îngenunche lân- 
gă Kenneth cu un lighean de apă în mâini. Cămașa ei 
de noapte, delicat brodată, era pătată de funingine, 
şi picioarele ei desculțe se înnegriseră. 

- Ai vreo arsură, căpitane? Mâinile tale nu arată prea 
bine, spuse ea. 

Kenneth își privi mâinile și văzu că pielea îi era roșie, 
acoperită de funingine şi de băşici. In același timp, își 
dădu seama că îl dureau groaznic mâinile. 

- Cred că sunt niște răni minore, spuse el crispân- 
du-se de durere în timp ce își flexa degetele. 

Rebecca ridică o cârpă umedă și îi curăță mâna dreap- 
tă, după care aplică o alifie peste zona cu bășici, fără a 
ridica privirea. 

Cămașa ei de noapte largă, din muselină, i se înde- 
părtă de trup, scoțându-i în evidenţă curba sânilor. Pie- 
lea era de culoarea untului acolo, contrastând puternic 
cu filmul de funingine care îi acoperea pielea ce fusese 
expusă la fum. Reacţia lui la această privelişte era un 
semn clar că nu era rănit prea serios. 

Îşi feri privirea. Rebecca termină de bandajat mâna 
dreaptă și începu să i-o doftoricească pe cealaltă cu ace- 
eași atitudine rece şi impersonală. 

- Mobila este complet distrusă și cinci tablouri au ars, 
spuse Sir Anthony întorcându-se din atelier. O nimica 
toată dacă ne gândim ce s-ar fi putut întâmpla. Dar cum 
s-a ajuns la asta? Nu am lăsat nici o lumânare aprinsă, 
nici focul în cămin. Cu siguranţă uleiul de in nu a ex- 
plodat din senin. 

- A fost un incendiu premeditat, spuse Kenneth pe 
un ton sinistru. Din întâmplare, eram în atelierul meu 
şi mă uitam pe fereastră, când am văzut un bărbat arun- 
când un fel de obiect incendiar spre casă. Bănuiesc că 
a umplut o sticlă cu praf de pușcă, a sigilat-o cu ceară și 
i-a făcut un fel de fitil care să ardă preț de câteva clipe 
înainte de a face praful de puşcă să sară în aer. Nu poate 
fi prea dificil. 

- Bine, dar de ce? întrebă Sir Anthony uimit peste 
măsură. 

-Cine ştie? Un critic de artă, un rival gelos, un soţ 
furios, un partizan al lui Bonaparte căruia nu îi plac 
tablourile dumneavoastră despre Waterloo, spuse Ken- 
neth ridicându-se obosit. Vă recomand să angajaţi niște 
paznici care să patruleze prin preajma casei pe viitor. 

-O dee excelentă, spuse Lavinia. În seara aceasta, 
însă, sugerez să bem cu toţii niște coniac, după care să 
mergem la culcare. 

Privirea lui Kenneth trecu de la un servitor la altul. 
Toţi erau aliniaţi în hol, cu fețele purtând semnele ace- 
leiași combinaţii de oboseală şi triumf pe care o simțea 
şi el. 

-Fără eforturile tuturor celor de față, reședința 
Seaton ar fi ars, şi probabil jumătate din casele din 
jur împreună cu ea. Drept recunoștință, veți primi cu 
toții prime. 

Sir Anthony dădu din cap aprobator, şi un murmur 
de mulțumire se răspândi printre servitorii murdari. 
Apoi acesta o luă pe Lavinia de talie. Kenneth îi urmări 
privirea Rebeccăi, care îl evita în continuare. 

Le dădu drumul tuturor servitorilor, cu excepţia ma- 
jordomului şi a celor doi lachei, apoi cercetă împreu- 
nă cu aceştia atelierul, pentru a se asigura că nu exista 
riscul ca focul să se aprindă din nou. Le spuse servitori- 
lor că se puteau duce la culcare, în timp ce el avea să stea 
de pază până dimineaţă. 

- Mă voi ocupa eu de asta, domnul meu, dumnea- 
voastră ați depus mai multe eforturi decât oricine, spuse 
Minton. De-abia vă mai ţineţi pe picioare de oboseală. 


Râul de foc 343 


Duceţi-vă, spuse majordomul când Kenneth încercă să 
protesteze. 

- În armată, asta ar însemna insubordonare, comen- 
tă el cu un zâmbet șiret. 

- Dar aici nu suntem în armată, domnul meu, şi tot 
ce puteți face este să mă concediați. 

- Slabe şanse să fac asta. Mulţumesc, spuse Kenneth, 
aşezându-și mâna pe umărul majordomului preț de o 
clipa, după care urcă obosit la el în dormitor. 

Când deschise ușa, o găsi acolo pe Rebecca. Spre 
regretul lui, purta acum un halat de cameră care îi 
ascundea cât se poate de bine silueta. 

Expresia ei distantă îi dădu clar de înţeles că vizita ei 
nu era deloc una romantică. 

-M-am gândit că ţi-ar face bine niște coniac, spuse ea 
ridicându-se şi dându-i un pahar plin. 

- Te-ai gândit bine, spuse el luând o înghiţitură mare. 
La început, simți cum coniacul îi arde gâtul, dar apoi 
i-l amorţi. 

Urciorul lui de apă era intact, așa că se spălă de fu- 
ningine pe față şi pe mâini, după care se întoarse spre 
vizitatoarea lui. 

- Evenimentele s-au mutat din domeniul posibilități- 
lor vagi în cel al violenţei indiscutabile, spuse el. 

-Tu crezi că există o legătură între asta și moartea 
mamei mele, spuse ea mușcându-și buzele. 

- Poate că nu, dar este o variantă mult mai plauzibilă 
decât cea conform căreia familia ta ar avea doi dușmani 
de moarte, spuse el adunând pernele lângă capul patu- 
lui și întinzându-se pe cuvertură, cu mintea goală, cu 
gâtlejul și cu mușchii sfâșiați de durere. Până acum au 
avut loc trei incidente: supradoza de laudanum a mamei 
tale, căderea ei fatală și obiectul incendiar din această 
seară. Fiecare dintre ele a fost mai dramatic și mai letal 
decât anterioarele. 

-Oricine a pus în pericol viețile câtorva zeci de oa- 
meni din cauza unei răzbunări personale este de o răuta- 
te fără seamăn, spuse ea cu privirea înnegurată. Ai spus 
că este vorba despre un dușman al familiei mele, dar 
tatăl meu trebuie să fie ținta. Nimeni nu mă cunoaște 

atât de bine încât să își dorească să mă ucidă - cu excep- 
ţia ta, poate, spuse ea cu o grimasă. 

- Crede-mă, Rebecca, nu am intenţionat niciodată să 
îţi fac rău, replică el cu seriozitate. 

- Poate ar trebui să îi spunem tatei despre teoria ta 
cum că incendiul face parte dintr-un plan de anvergură, 
spuse Rebecca ferindu-și privirea. 

-Nu avem nici un avantaj din asta, comentă el clăti- 
nând din cap. După această seară, ar trebui să fie ușor 
de convins să rămână vigilent, chiar dacă nu o să îi 
împărtășesc bănuielile mele. 

- Prea bine, spuse ea ridicându-se. Noapte bună, 
căpitane. 

Kenneth simţi o dorință aproape imposibil de stăpâ- 
nit de a o lua în braţele lui și a o trage la el în pat, și asta 
nu doar pentru a face dragoste, ci pentru a putea să o 
ţină în brațe, să regăsească acea armonie dintre ei. 

nsă nu se putea întâmpla așa ceva, motiv pentru care 
îşi aşeză paharul gol pe noptieră și oftă. 

-Oare eforturile mele din această seară reușesc 
să-ți mai tempereze resentimentele față de acțiunile mele 
din trecut? 

-Nu m-am îndoit niciodată de curajul tău, căpita- 
ne, ci doar de cinstea ta, spuse ea oprindu-se lângă ușă, 
după care plecă. 

Rebecca părea atât de nefericită, încât Kenneth se 
pomeni întrebându-se dacă nu suferea și de altceva, nu 
doar fiindcă se simţise dezamăgită de el. Poate că jocul 
lui dublu redeschisese răni mai vechi. Prima ei dragos- 
te din tinerețe se dovedise un dezastru, și, deși îl iubea 
foarte mult, tatăl ei nu era chiar un model de grijă pă- 
rintească și stabilitate. Probabil îi era mai ușor să crea- 
dă că nu te puteai baza pe bărbați decât că puteai avea 
încredere în ei. 

Dacă așa stăteau lucrurile, poate că nu avea să se facă 
niciodată iertat, căci nici el nu era un model. Gândul 
ăsta îl tulbură profund. 

Kenneth se forță să se concentreze asupra celui care 
pusese focul. Cum arăta bărbatul? Nu observase nimic 

deosebit la el în întuneric. Era de statură medie, poate 
puţin mai înalt decât media. 

Tocmai să pregătea să se culce, când auzi o bătaie 
ușoară la ușă. 

- Intră, spuse el obosit. 

Era Lavinia. Kenneth dădu să se ridice, dar ea îi făcu 
semn să rămână în pat. 

- Îmi pare rău să te deranjez, spuse ea, dar, de vreme 
ce încă ești certat cu Rebecca, m-am gândit că nu te 
va deranja. 

-Observi prea multe lucruri, comentă el. 

- Trebuie să mai fie și cineva normal pe aici. 

-Nu se va întreba Sir Anthony unde ai plecat? 

-Doarme deja buştean, spuse ea închizând ușa în 
urma ei. Anthony e în pericol? îl întrebă ea direct. 

-Cred că ar putea fi. 

-Ce pot să fac? continuă ea, cocoţându-se pe margi- 
nea şingurului scaun din cameră. 

- Îţi vine în minte vreun dușman care ar vrea să 
îi facă rău, fizic vorbind, lui Sir Anthony? o întrebă 
Kenneth, dându-și seama că Lavinia, cu simţul ei de ob- 
servaţie ascuţit și cu cercul ei larg de cunoștințe, ar pu- 
tea fi de ajutor. 

Lavinia fu scuturată de un fior și își strânse și mai 
mult halatul în jurul formelor generoase. Acum își arăta 
vârsta, iar expresia ei, de obicei plină de viață, era una 
goală. 

-Este de așteptat ca un bărbat de succes precum 
Anthony să fie urât, dar nu mă pot gândi la nimeni 
care să își dorească să îl ardă de viu, alături de toată 
familia lui. 

- Eşti îndrăgostită de el, nu-i așa? întrebă Kenneth 
încet. 

- Din ziua în care ne-am cunoscut, spuse ea simplu. 
Aveam șaptesprezece ani când i-am pozat pentru prima 
oară. Am fost tentată să îl seduc, dar nu doream să fiu 
doar o altă aventură pasageră. M-am gândit că prietenia 
avea să reziste mai mult, și asta s-a și întâmplat. Helen 
mi-a zis odată că, dacă i s-ar întâmpla ceva, ar trebui 
să am grijă de Anthony, spuse ea oftând și lăsându-se 

pe spate pe scaun. Nu voia să cadă în ghearele vreunei 
harpii interesate doar de faima și de averea lui. 

-Ín momentul morții lui Lady Seaton, cine era me- 
tresa lui Sir Anthony? întrebă el, gândindu-se că sosi- 
se momentul potrivit pentru a primi răspunsul la o 
altă întrebare. Am auzit un zvon cum că avea gânduri 
foarte serioase legate de femeia asta, poate chiar se gân- 
dea să pună capăt căsătoriei lui. Dacă ar fi dorit asta, 
ar fi putut să divorțeze de Helen invocând legătura ei 
cu Hampton. 

-N-ar fi făcut niciodată asta. Niciodată, spuse Lavi- 
nia cu fermitate. Cu siguranță nu pentru creatura aia cu 
care se culca. Probabil ea însăși a răspândit zvonul din 
vanitate, de vreme ce era căsătorită și nu s-ar fi putut 
căsători cu el nici dacă Anthony ar fi divorțat. 

-Şi femeia era... începu Kenneth. 

Lavinia ezită, apoi ridică din umeri. 

- Mama ta vitregă, spuse ea. 

Kenneth se simți doar ușor mirat. Sir Anthony îi pic- 
tase portretul lui Hermione cam pe vremea aceea, iar 
ea era frumoasă și sprințară. Spera doar că tatăl lui nu 
ştiuse de asta. 

- Acum, că e văduvă, are ceva planuri în legătură cu 
Sir Anthony? 

- A pus capăt legăturii în momentul morţii lui Helen 
şi nu a mai avut de-a face cu Hermione, spuse Lavinia 
cu evidentă satisfacţie. Helen ar fi fost tare mulţumită. 
Mama ta vitregă este exact genul de fiinţă în legătură 
cu care îşi făcea griji Helen. Hermione este pe punc- 
tul de a-și primi pedeapsa binemeritată, continuă ea cu 
un zâmbet răutăcios. Am auzit din surse sigure că are 
de gând să se mărite cu Lord Fydon, dar fără mare 
tam-tam, având în vedere că încă e în doliu. Acesta este 
foarte bogat, dar groaznic de nesuferit. Va regreta aceas- 
tă decizie. 

Carevasăzică, Hermione se hotărâse să nu își pună 
toate speranțele în ducele de Ashburton, constată 
Kenneth. La urma urmei, ce-i în mână nu-i minciună, și 
un conte bogat era mai sigur decât doi duci care puteau 
sau nu să îi cadă în plasă. 

-Sper că sursele tale sunt informate. Mă gândesc că 
Hermione nu se va căsători niciodată din nou pentru 
că asta ar costa-o prea mult. Din testamentul tatălui 
meu reiese că, dacă se recăsătorește, totul revine moși- 
ei, cu excepția acelei părți a moştenirii rezervate vădu- 
vei. Asta înseamnă că atât casa din Londra, cât și mai 
multe titluri de stat pe care le ţine în păstrare îmi vor 
reveni mie. 

- Ah, se va mărita cu Fydon. Nu numai că e foarte, 
foarte bogat, dar bijuteriile Fydon sunt spectaculoase, 
şi Hermione are nevoie disperată de bijuterii. Nu ştiu 
cum ai reușit, dar trebuie să te felicit, spuse Lavinia cu 
luminițe jucăușe în priviri. 

-Nu am făcut nimic, o asigură el, înainte de a reveni 
la subiectul anterior. Există vreo femeie care se poate 
dovedi periculoasă pentru Sir Anthony fiindcă nu i-a 
împărtășit iubirea? 

- Aventurile lui au fost mereu trecătoare și priete- 
nești, spuse Lavinia clătinând din cap, şi îți spun asta 
pentru că l-am urmărit cu atenţie în decursul anilor. 
Nu există nici o nebună de genul lui Caroline Lambs! 
în viaţa lui. 

-Oare caietul de şedinţe de pozat de la Ravensbeck 
mi-ar putea furniza niște indicii? întrebă Kenneth fără 
prea mari speranţe. 

-O sursă mai bună de informaţii ar putea fi jurnalele 
lui Helen. 

-'Ţinea un jurnal? spuse el sărind în picioare. Habar 
n-aveam de asta. 

- Nu cred că Anthony sau Rebecca știu de ele. Helen 
le ținea mai mult pentru a nota sentimente și impresii, 
nu evenimente. 

- Unde sunt? 

- Sunt la mine, spuse Lavinia pe un ton calm. Atunci 
când mi-a cerut să am grijă de Anthony, Helen mi-a 


! Lady Caroline Lambs (13 noiembrie 1785-26 ianuarie 1828), fostă 
aristocrată a Regatului Britanic şi romancieră, celebră pentru relația 
amoroasă din 1812 cu Lord Byron (n.red.) 

spus și că, dacă avea să moară, trebuia să îi ard jurnalele. 
Mă întreb dacă nu cumva a avut o premoniţie. 

- Dar nu le-ai ars, nu? întrebă Kenneth plin de 
speranţă. 

- Nu, spuse Lavinia ezitând. Faptul că se află în pose- 
sia mea mă ajută să o simt mai aproape de Helen. Dacă 
le-aș arde, aș distruge această legătură. Cu toate acestea, 
nu am avut nici curajul să le citesc. Ar fi prea dureros. 

— Lasă-mă să le văd, poate găsesc ceva indicii legate de 
cine ar fi putut provoca incendiul din seara asta. 

-Merită încercat, spuse Lavinia ridicându-se. Sunt 
convinsă că ești un investigator excelent, deși nu ţi-a fost 
deloc ușor în situația de față. 

- Eşti o femeie periculoasă, Lavinia. 

-Nu fac decât să privesc în jurul meu, spuse ea cu 
un zâmbet îngeresc. Noapte bună, căpitane, adăugă ea, 
după care ieși pe ușă afară. 

Mintea lui Kenneth lucra neobosită în timp ce el 
îşi dezbrăca hainele murdare de funingine. Dacă Her- 
mione s-ar recăsători, averea lui sila ar fi salvată și 
ar putea, în sfârșit, să își permită o soție. 

Mai întâi însă, trebuia să îl găsească pe nenorocitul 
care se prea poate să o fi ucis pe Helen și care îl ame- 
nința acum pe Sir Anthony. Făcu o rugăciune în sinea 
lui ca jurnalele lui Helen să îi poată oferi indiciile de 
care avea nevoie. Poate, dacă îi salva tatăl, Rebecca se 
mai domolea. 

Cu toate acestea, în inima lui era conștient de faptul 
că asta nu putea fi de-ajuns. Avea să fie mai ușor să gă- 
sească criminalul decât să îi câștige din nou încrederea. 

În lumina dimineţii, atelierul arăta şi mai rău decât 
în noaptea precedentă. Kenneth se opri acolo în drum 
spre salonul de mic dejun, găsindu-l deja la faţa locului 
pe Sir Anthony, care evalua pagubele. 

- Îmi fierbe sângele în vene, bombăni bărbatul mai 
în vârstă. Dacă s-ar fi întâmplat asta în timp ce pictam 

aici tablourile despre lupta de la Waterloo? Mi-aș 
fi putut pierde cele mai bune lucrări pe care le-am fă- 
cut vreodată. 

- Dar, slavă Domnului, asta nu s-a întâmplat, spu- 
se Kenneth privind în jur. Pe lângă o tencuială nouă, 
vopsea și mobilă, va trebui să înlocuim și mare parte 
din dușumea. Putea fi mai rău. Dacă obiectul incendiar 
ar fi aterizat la dumneavoastră în dormitor, se prea poa- 
te ca nici dumneavoastră, nici Lady Claxton să nu fi 
scăpat cu viaţă. 

- Crede-mă că m-am gândit la asta, spuse Sir Anthony 
pe un ton sumbru. Cum îl putem găsi pe nenorocitul 
care a făcut aşa ceva? 

- Nu ştiu. Am putea angaja un polițist care să inves- 
tigheze, dar, cum în cazuri de incendiere rămân foarte 
puţine indicii, va fi aproape imposibil de investigat dacă 
acesta nu are măcar o idee vagă de unde să înceapă. Ştiţi 
de existenţa vreunui inamic de moarte? 

- Sigur că nu, spuse Sir Anthony iritat. Problema 
e reprezentată de cei pe care nu îi cunosc. Un bărbat de 
condiția mea poate să ofenseze uneori fără să vrea. Poa- 
te am făcut o remarcă peiorativă despre vreun tablou 
prost la expoziţie, cineva i-a spus artistului și acesta cau- 
tă răzbunare. Pictorii sunt destul de labili psihic. 

- Înţeleg. Dacă vă vine în minte orice posibilitate, vă 
rog să îmi spuneţi, îi ceru Kenneth examinând resturile 
carbonizate. Ce tablouri aţi pierdut? 

- Portrete în diferite stadii de finisare. Cel mai im- 
portant a fost cel de-al doilea tablou cu Strathmore și 
Markland. Versiunea pentru familia Markland a fost 
deja livrată. Va trebui să îl refac pe cel pentru familia 
Strathmore, spuse el, după care îi înşiră și numele celor- 
lalți patru clienţi. Trimite-le scrisori fiecăruia dintre ei și 
spune-le despre întârziere. Vor trebui să mai vină să îmi 
pozeze. În mod evident, nu pot lucra aici. Bănuiesc că 
pot folosi salonul pentru asta. 

Kenneth deschise ușile pârjolite care dădeau în salon. 

- Fumul a făcut ceva pagube și aici, iar noaptea trecu- 
tă am observat că s-a infiltrat apa în salonul de dedesubt. 
li veni deodată o idee care l-ar fi dus pe Sir Anthony 

departe de orice pericol. De ce n-am merge în Țara 
Lacurilor, în loc să așteptăm data obișnuită la care ple- 
cați acolo? Atelierul poate fi refăcut pe perioada verii. 

-Ce idee excelentă! spuse Sir Anthony cu vioiciune. 
Tu poți rămâne la Londra până când faci toate aranja- 
mentele necesare pentru reconstrucția atelierului, după 
care vii şi tu acolo. 

Kenneth ezită, căci nu prea îi plăcea ideea ca Sir 
Anthony să plece fără a se bucura de protecţia lui. 
Pe de altă parte, în mod evident, dușmanul se afla 
aici, la Londra, şi probabil aici și rămâne, pentru o pe- 
rioadă. Kenneth se putea apuca de reconstrucția atelie- 
rului, după care putea pleca spre nord, în mai puţin de 
o săptămână. 

-Prea bine, domnule. Dacă începeţi să vă faceţi 
bagajele imediat, ați putea pleca peste două zile. 

- Dă ordinele necesare. 

Kenneth încuviință din cap și coborî la parter. În ho- 
lul de la intrare dădu peste Lord Frazier, George Hamp- 
ton și alți vechi prieteni de-ai lui Sir Anthony care 
auziseră de incendiu. El le studie chipurile, căutând in- 
dicii în vreo expresie satisfăcută sau dezamăgită, dar nu 
văzu decât curiozitate și îngrijorare. În timp ce cobora 
la micul dejun, se întrebă dacă vreunul dintre ei avea să 
părăsească Londra mai devreme decât plănuise inițial 
pentru a-şi petrece vara în Țara Lacurilor. 

Pentru următoarea zi și jumătate, reședința Seaton 
fu cuprinsă de frenezia bagajelor. Când trăsurile şi că- 
ruţa cu bagajele se puseră în mișcare, Kenneth se simți 
de parcă pregătise toată armata peninsulară pentru un 
marş major de-a lungul ţării. 

În timp ce trăsura care ducea familia Seaton se înde- 
părtă de casă, Kenneth își aminti brusc de momentul 
când o văzuse ultima oară pe Maria în viață. El avusese 
o premoniţie în legătură cu plecarea ei, dar ea râsese de 
temerile lui și se îndepărtase la galop. 

În mod logic, nu prea exista comparaţie între cele 
două situaţii. Maria fusese o cunoscută luptătoare de 
gherilă care traversase o zonă măcinată de război, în 
timp ce Rebecca pornea cu familia ei pe niște drumuri 


Râul de foc 351 


moderne. În plus, avea să fie mai în siguranță departe de 
Londra și de dușmanul tatălui ei. Cu toate acestea, ple- 
carea lor îl făcu să simtă o teamă lipsită de orice rațiune. 
Poate pentru că el și Rebecca se înstrăinaseră din punct 
de vedere emoţional, nu voia să o scape din ochi. 

-Mă scuzaţi, domnule, nu vă simţiți bine? îl întrebă 
Minton îngrijorat. Majordomul avea să rămână toată 
vara la Londra, pentru a supraveghea lucrările de re- 
construcție și pe puţinii servitori care aveau să rămână 
în casă. 

- Îmi pare doar rău să o văd pe domnișoara Seaton 
plecând, spuse Kenneth trăgând adânc aer în piept. 

- Nerăbdarea iubirilor tinere, comentă Minton rela- 
xându-se. Nu vă faceţi griji, domnule, veţi fi din nou 
lângă ea în câteva zile. 

În timp ce se întorcea în casă, Kenneth își impuse să 
nu își mai facă gânduri negre. Rebecca avea să fie bine - 
şi, cu puţin noroc, poate chiar avea să îi simtă lipsa. 

Cu toate acestea, presimțirile îl însoţiră în plimbarea 
prin depozitele de țesături și de mobilă din Londra. Era 
o treabă obositoare, dar reuși să găsească mobila și deco- 
raţiunile potrivite pentru casa lui Sir Anthony. 

Își petrecu cea mai mare parte a serii ocupându-se de 
corespondenţa lui Sir Anthony şi, când reuși să arunce 
o privire pe jurnalele pe care i le dăduse Lavinia fără 
o vorbă în dimineaţa aceea, deja se făcuse târziu. Ezită 
înainte de a deschide primul dintre volumele groase. 
Poate că Helen Seaton nu dorise ca jurnalele ei să fie 
citite. Însă nici nu ar fi vrut ca soţul ei să fie ucis sau ca 
moartea ei să rămână nepedepsită. 

Citi pe diagonală primul volum pentru a-și face o 
idee despre ce considera ea că merita notat. După cum 
îi spusese și Lavinia, erau o serie de reflecţii și opinii, 
adesea nedatate, dar vocea lui Helen Seaton reieșea din 
acestea cu căldură și umor. 

Jurnalul începea la vârsta de șaptesprezece ani, după 
ce își pierduse ambii părinţii din cauza frigurilor vio- 
lente. După ce se încheie perioada de doliu, tutorele ei 
o trimise la Londra pentru a fi prezentată în societate. 

Avu un succes fulminant „în ciuda oribilului meu păr 
roşu“. 
li atrase atenția numele lui Lord Bowden. Urmă- 
soare câteva pagini descriau în linii mari logodna și 
ga ei. 


Marcus Seaton, moștenitorul lui Lord Bow- 
den, mia cerut mâna. Am acceptat, pentru că 
îl plac mai mult decât pe ceilalți pretendenți. 
De fapt, cred că sunt îndrăgostită, deși nu pot 
fi sigură, de vreme ce acest sentiment îmi este 
necunoscut. Marcus însă mă adoră, este ferme- 
cător și inteligent. Imi cam place să fiu adorată. 
O să ne potrivim de minune. 

Săptămâna viitoare vom călători la moșia 
familiei lui din i Lacurilor, pentru a le cu- 
noaşte pe celelalte rude și pentru a-mi vedea 
viitoarea casă. 


Pe pagina următoare stătea scris: 


Conacul Seaton este foarte frumos, iar zona 
rurală este minunată. Ími va plăcea să fiu stăpână 
aici. Astăzi am cunoscut-o pe fiica unor vecini, 
Margaret Williard. Deşi nu este frumoasă, e dră- 
guță și dulce, cu privire elocventă. 

red că e îndrăgostită de Marcus, pentru că, 
de fiecare dată când e el prin apropiere, devine 
foarte tăcută. El nici nu o bagă în seamă. Cât de 
tipic masculin! Margaret nu mă place cu siguran- 
tă, dar totuși se poartă întotdeauna frumos cu 
mine. Sper că vom putea deveni prietene. Poate 
se va căsători cu fratele mai mic al lui Marcus, 
artistul nebun. El și doi prieteni de-ai lui sosesc 
mâine. De-abia aștept să îi cunosc... 

Artiştii nebuni au venit. Tânărul Lord Frazier 
este foarte chipeș, dar cam plin de el, deși e foar- 
te galant. M-a desenat în rolul Afroditei. George 
Hampton are origini umile și este puțin timid în 
preajma atâtor persoane care îi sunt superioare 

ca statut social, dar e un drăguţ, are o demnitate 
înnăscută care îi va folosi în viață. Cât îl priveș- 
te pe fratele lui Marcus, Anthony, Dumnezeule, 
chiar nu știu ce să spun despre el. 


Următoarea intrare, o săptămână mai târziu, era 
directă: 


Anthony mi-a cerut să fug cu el. Ar fi indecent 
până și să iau așa ceva în considerație. Cu toate 
acestea, cum aș putea suporta să îi fiu cumnată? 
Și acum, când știu că nu îl iubesc pe Marcus, ar 
fi corect să mă căsătoresc cu el? Ce nesăbuită am 
fost să spun că mă gândeam că sunt îndrăgostită. 
Dacă trebuie să te gândeşti la asta înseamnă că 
nu ești îndrăgostit. 


O zi mai târziu scria: 


O să fug cu Anthony. Putem ajunge la Gretna 
Green într-o zi. Nu îmi pasă de scandal, nici că 
nu voi mai fi Lady Bowden și stăpână la conacul 
Seaton. Vom avea un acoperiș deasupra capului 
şi ne vom avea unul pe celălalt. Nimic altceva nu 
contează. Să mă ierte Dumnezeu și Marcus pen- 
tru răutatea mea. 


Kenneth continuă să citească, absorbit de po- 
vestea vieţii ei în calitate de soție și de mamă. Zâmbi 
când citi: 


Cred că la început Anthony a fost puțin deza- 
măgit că nu am născut un băiat, dar acum e cât 
se poate de captivat de micuța lui fiică, cu bucle- 
le ei roșii. A umplut deja o jumătate de caiet de 
crochiuri cu desene cu ea dormind, gângurind 
sau făcând alte lucruri pe care le face orice bebe- 
luș. Ai crede că este primul copil care s-a născut 
pe lume. 

Primul volum al jurnalului se încheia în acel punct, 
așa că Kenneth se ridică să se întindă puţin și să ia o 
pauză. Spre surprinderea lui, trecuse de miezul nopții. 
Soşise vremea să se culce. 

Înainte de a se băga în pat, își petrecu câteva clipe 
schițând cu creioanele pastel imaginea unui bebeluș cu 
bucle roșii strălucitoare şi ochi mari de culoarea alunei. 


Pentru cel puţin a cincizecea oară, Rebecca se gân- 
di morocănoasă că cel mai groaznic lucru legat de Țara 
Lacurilor era distanța față de Londra. Tatăl ei plătise 
bani grei pentru cai de diligență, ceea ce micșora timpul 
de călătorie la doar patru zile. Patru zile groaznice în 
care tot ce puteai face era să te ţii bine de o chingă și să 
te gândești. 

Şi, de vreme ce majoritatea gândurilor ei se concen- 
trau în jurul lui Kenneth și al pericolului care îl păștea 
pe tatăl ei, nu era un proces prea plăcut. În plus, nu îi 
plăcea ideea de a se întoarce acolo unde murise mama 
ei. Oare avea să fie cu putință să stea la Ravensbeck și 
să nu o vadă pe Helen răsărind la fiecare colț? Rebecca 
spera că, după câteva zile petrecute acolo, durerea care 
o măcina avea să se estompeze. Ar fi crud și deloc corect 
să nu se mai poată bucura de lacuri niciodată. 

Trăsura trecu peste un obstacol, şi Rebecca se aplecă 
înspre Lavinia. Se prinse repede de chingă, reușind să 
nu se prăbușească peste femeia mai în vârstă. 

-E doar imaginația mea sau drumurile sunt mai 
proaste decât de obicei anul ăsta? întrebă Sir Anthony 
de pe locul din fața ei. 

-Aşa spui în fiecare an, comentă Rebecca nepu- 
tându-și opri un zâmbet. Uiţi de fiecare dată cât de 
nenorocită e călătoria. 

- Da. Şi tu spui asta în fiecare an, îmi amintesc 
acum. 

- Dar, măcar, dacă mergem în ritmul ăsta alert, vom 
ajunge repede, spuse Lavinia pe un ton blând. 

-Aşa spunea Helen mereu, replică Sir Anthony. 

Urmă o scurtă pauză ușor tensionată. Rebecca 
îşi mută privirea de la tatăl ei la Lavinia. Odinioară, 

crezuse că relaţia lor era una pasageră, dar nu mai era ca- 
zul acum. Erau prieteni de zeci de ani, iar încrederea și 
camaraderia pe care le împărtășiseră dintotdeauna erau 
suplimentate de ceea ce Rebecca bănuia a fi o relație 
intimă cât se poate de satisfăcătoare. Invăţase și ea să 
recunoască semnele de când descoperise recent ce în- 
seamnă pasiunea. 

Tatăl ei, însă, care se simțea vinovat de moartea am- 
biguă a soției sale, s-ar putea să fie incapabil să caute 
fericirea. Trebuia împins puțin de la spate. În plus, ar fi 
drăguţ dacă măcar unul dintre ei ar fi fericit. 

- Perioada de doliu pentru mama se va încheia în cu- 
rând, spuse Rebecca. De ce nu vă căsătoriți? 

Puteai tăia tăcerea cu cuțitul, atât de șocați erau 
cei doi. 

-Dar el nu m-a cerut de soţie, draga mea, spuse 
Lavinia după o lungă pauză, pe un ton nu tocmai sigur. 

-De ce nu ai cerut-o de soție? întrebă Rebecca în- 
torcându-și privirea către tatăl ei. Voi doi practic trăiţi 
împreună. Ar trebui să o faci o femeie cinstită. 

Sir Anthony rămase cu gura căscată. 

-Nu pot să cred că aud asta de la propria mea fiică. 
Nu ai nici un pic de respect? 

- Am învățat ce înseamnă să te porţi revoltător sub 
acoperișul tatălui meu, spuse Rebecca fără regrete. Dacă 
te recăsătorești nu înseamnă că nu i-ai fi fidel mamei. 
Ea nu ar fi vrut să fii singur. Sunt foarte puţine femei 
care ar fi la fel de răbdătoare ca Lavinia lângă un artist 
excentric. Se va descurca de minune să aibă grijă de casă 
după ce Lord Kimball va pleca. 

-Dacă mai scoţi o vrba, te dau jos, și n-ai decât s-o 
iei la picior până acolo, izbucni tatăl ei. 

- Măcar așa nu mă va durea atât de mult dosul, spuse 
ea obraznică. 

Tatăl ei pufni dezgustat și începu să privească pe fe- 
reastră la câmpurile verzi pe lângă care treceau. 

Peste mai bine de un kilometru, Lavinia vorbi încet: 

-N-am pus-o eu pe Rebecca să spună asta, Anthony. 

- Ştiu, zise el supărat. Tu ai continua să îmi suporţi 
egoismul la nesfârșit. 

- Sigur că aș face asta, replică Lavinia, vorbind de par- 
că ar fi fost singură în trăsură. Doar știi că te-am iubit 
dintotdeauna. 

- Știu asta. Şi eu te-am iubit de când ai apărut în ate- 
lierul meu, la șaptesprezece ani, și mi-ai pozat pentru 
cea mai delicioasă Sezebel pe care am pictat-o vreoda- 
tă. Însă nu merit dragostea unei femei generoase. Şi pe 
Helen am iubit-o, dar nu i-am fost un soț bun, spuse el 
înghițind în sec. 

- Ai fost soţul pe care și l-a dorit și ești soțul pe 
care mi-l doresc şi eu, spuse Lavinia pe un ton crispat. 
Mi-am construit o reputație revoltătoare și m-am cul 
cat cu o grămadă de bărbaţi de-a lungul anilor, pen- 
tru că nu puteam face asta cu cel pe care îl doream. 
Nici unul dintre noi nu este perfect, Anthony, și 
e mai bine așa, continuă ea, ducând mâna spre el de-a 
curmezișul trăsurii. 

El i-o luă întra lui cu un gest convulsiv. Rebecca își 
întoarse capul discretă, privind peisajul şi neluând în 
seamă sunetele scoase de Lavinia în timp ce își schimba 
locul, așezându-se lângă Sir Anthony, și şoaptele blânde 
dintre ei. Se părea că își rezolvau problemele în mod 
satisfăcător. 

Lavinia cea veselă avea să fie un tovarăș de viață mai 
ușor de suportat decât Helen, cu schimbările ei de 
dispoziţie. De fapt, Rebecca își dădu seama că moti- 
vul pentru care ambii ei părinţi avuseseră relaţii extra- 
conjugale putea fi faptul că, fiind amândoi firi atât de 
puternice și de emotive, aveau nevoie de mici pauze 
de la căsnicia lor. Helen își găsise liniștea sufletească 
alături de statornicul George Hampton, iar tatăl ei 
avea să facă același lucru alături de Lavinia. Avea să 
fie o altfel de dragoste față de legătura furtunoasă 
pe care o împărtășise cu Helen, dar asta nu o făcea mai 
puţin autentică. 

Era fericită pentru ei. Chiar era. Cu toate acestea, se 
uita pierdută la câmpurile înverzite, simțind un mare 
gol în interiorul ei, unul extrem de dureros. Scurta feri- 
cire alături de Kenneth părea un miraj, genul de fericire 
pe care nu avea să o mai cunoască vreodată. 

Kenneth își petrecu ziua de după plecarea familiei 
Seaton căutând tâmplari, zugravi și tencuitori. 

Din fericire, un prieten din armată care lucra acum 
pentru ducele de Candover reuși să îi recomande niște 
meseriași buni. Kenneth își vizită şi avocatul, pentru 
a-i spune despre căsătoria probabilă a lui Hermione. 
Acesta o ura cu cordialitate pe Lady Kimball, și putea 
avea încredere în el că nu va ignora interesele fami- 
liei Wilding. 

După cină, Kenneth scrise specificații detaliate pri- 
vind lucrările de reconstrucție care aveau să îi servească 
lui Minton drept ghid. Majordomul se dovedise un 
administrator capabil. Următorul secretar al lui Sir 
Anthony nu avea să fie nevoit să se ocupe de treburile 
casei atât de mult cum o făcuse Kenneth. 

După ce termină de scris instrucțiunile, deschise ur- 
mătorul volum al jurnalului lui Helen Seaton. Cu cât 
se apropia de prezent, cu atât mai atent căuta indicii 
privind vreun dușman secret. Notase momente de gelo- 
zie, comentarii răutăcioase și aspecte politice. Cu toate 
acestea, nu găsise nimic care ar putea sugera un posi- 
bil pericol. 

Totuși, îi făcea plăcere să citească jurnalul. Helen era 
o scriitoare excelentă, amuzantă și capabilă de a înfiera 
falsitatea cu o simplă propoziție. Crease un portret plin 
de viaţă a aproape treizeci de ani de pictură englezească 
şi de pictori englezi. Când avea să dea înapoi jurnalele, 
intenționa să sugereze ca acestea să fie publicate peste 
cincizeci de ani, când majoritatea persoanelor menţio- 
nate aveau să fie moarte. 

Desigur, erau pasaje pe care familia va dori să le edite- 
ze, fiind prea personale. Kenneth fu impresionat foarte 
mult de descrierea unui avort spontan pe când Rebecca 
avea doi ani. 


Copilul ar fi fost băiat. O, Doamne, de ce nu pot 
plânge? li simt cu disperare lipsa mamei mele la orice 
eveniment important din viaţa mea - logodna mea, 
căsătoria, nașterea Rebeccăi... Îmi e dor de ea de parcă 

ar fi murit ieri. Cu toate acestea, nu pot plânge. Poate 
există o perioadă potrivită în viață pentru a jeli pe ci- 
neva, și eu nu am ajuns încă acolo, sau poate am ratat 
momentul potrivit, şi acum sunt blestemată să jelesc 
mereu, fără a mă putea simți vreodată întregită. Durerea 
mea este ca un ocean interior fără margini, și totuși nu 
o pot elibera prin lacrimi. 


Cuvintele ei atinseră ceva profund din interiorul lui, 
și Kenneth lăsă jos jurnalul, cu chipul crispat. 

Avusese și el parte de destulă suferință și, asemenea 
lui Helen, pentru multă vreme, aceasta fusese închisă în 
inima lui, aproape uitată, cu excepția unei dureri cro- 
nice, surde. Rebecca îl învățase cum să se elibereze de 
propriile lui coşmaruri. 

În mod ironic, ea îi dăduse cheia spre libertate, în 
timp ce ea rămăsese prizoniera propriei suferințe. Ase- 
menea lui Helen, ea deplângea moartea mamei ei, și 
Kenneth bănuia că, asemenea ei, nu plânsese niciodată. 
Cu siguranţă nu văzuse niciodată la ea urme de lacrimi, 
nici chiar când ghicise în ochii ei umbre de angoasă. 

Poate când avea să o revadă ar putea să o ajute 
să găsească puțină consolare, dar, deocamdată, știa 
că venise momentul să picteze acea imagine care îi bân- 
tuia visele. 

Urcă la etaj, la atelier. Acuarelele erau cele mai potri- 
vite, datorită fluidităţii lor rapide. Se rugă ca, după ce 
încredința imaginea hârtiei, să se simtă în sfârșit liber 
de a se folosi de emoţiile trecutului așa cum își dorea, în 
loc să se lase răstignit de ele. 


Kenneth lucră până în zori la cel mai recent coșmar 
al lui. Deși nu era încă terminat, găsise un sentiment 
vlăguit de pace făcând asta. Bănuia că tabloul ar putea 
avea succes din punct de vedere comercial, căci era cu 
siguranţă dramatic. George Hampton ar fi încântat să 
îl adauge la seria peninsulară, dar anumite lucruri erau 
prea intime pentru a le arăta lumii. Rebecca era singura 
persoană căreia își putea imagina că i-ar arăta tabloul. 

Gândul că poate nu aveau să mai fie niciodată atât de 
apropiați îl îngheță. 

Își petrecu din nou cea mai mare parte a zilei făcând 
aranjamentele necesare privind reședința Seaton. Își 
dădu silința să rezolve totul în speranța că peste încă 
două zile avea să poată pleca în nord. 

Deși obosit pentru că nu dormise, după cină înce- 
pu să citească al treilea și ultimul volum al jurnalu- 
lui lui Helen Seaton. La începutul acestuia, ea părea 
copleșită de un sentiment de melancolie din ce în ce 
mai pronunțat. 


De ce aceleași lucruri care mă fac ferici- 
tă în mai mi se par atât de triste în ianuarie? 
În săptămâna aceasta din urmă, viaţa a fost 
atât de groaznic de activă, încât m-am pomenit 
întrebându-mă dacă nu ar fi mai bine să mă 
culc și să nu mă mai trezesc. Cu siguranţă lui 
Anthony, Rebeccăi și lui George le-ar fi mai bine 
fără mine. Doar conștiința faptului că lucrurile 
se vor îmbunătăți mă împiedică să nu îmi pun 
lașitatea în practică, chiar dacă este vorba des- 
pre o speranță cenușie, deși greu de respins. 
Asta și faptul că nu am atâta determinare cât să 
îmi pun capăt vieţii. 


Kenneth clătină din cap după ce citi pasajul. Nu era 
de mirare că apropiații ei își făcuseră griji privind o 
eventuală sinucidere. 

Cu trecerea anilor, începuse să nu mai scrie în jurnal 
în lunile de iarnă. Kenneth ghici că scrisul îi consuma 
prea multă energie. Ori asta, ori nu suporta suferința 
propriilor gânduri. 

Cu toate acestea, încă nu găsise nici un indiciu des- 
pre un potenţial duşman de moarte. Continuă, însă, să 
citească din pură încăpățânare. 

Apoi, cu doar câteva pagini înainte de final, găsi o 
intrare care îl trezi de-a binelea, așa tare îl uimi. 


* 

Anthony mi-a făcut cel mai minunat portret astăzi, 
râzând și arătând tare imorală pe pajiștea de la Ravens- 
beck. Spune că sunt muza lui. A așezat portretul în sa- 
lon, ca să îl poată admira toată lumea după cina din 
seara aceasta. Malcolm La privit cu o expresie ciudată. 
A spus un lucru cât se poate de absurd, cum că aș fi 
inima lui Anthony, că fără mine Anthony nu ar mai 
fi un mare artist. 


Kenneth se uită fix la rândul acela în timp ce totul 
începu să ia în mintea lui forma unui scenariu sumbru. 
Inima care lipsea din inelul de logodnă nu fusese un 
mesaj de la Helen, ci de la Frazier. Acesta o făcuse să dis- 
pară pe femeia despre care credea că reprezenta inima și 
inspiraţia lui Sir Anthony. 

În tinerețe, lumea așteptase lucruri mărețe de la 
Frazier, dar acesta nu se ridicase la nivelul așteptărilor. 
Opera lui fusese marcată de micimea și de rigiditatea 
sufletului său, și, de aproape treizeci de ani, era con- 
damnat să privească cum steaua lui Sir Anthony se ridi- 
că din ce în ce mai sus. 

Ceea ce începuse ca o prietenie între egali trebuie să 
se fi pervertit din cauza geloziei și a resentimentelor lui 
Frazier. Kenneth și-l aminti pe Frazier spunând cu amă- 
răciune că opera lui Sir Anthony nu mai fusese aceeași 
de la moartea soției sale. Probabil asta spera el, dar acest 
lucru nu se împlinise, dat fiind succesul repurtat la ex- 
poziţie de tablourile despre bătălia de la Waterloo. 

Insulta supremă venise atunci când Anthony îi anun- 
țase că el era cel ales de Benjamin West pentru a deveni 
următorul președinte al academiei. În esenţă, el avea 
să fie conducătorul acestei profesii în Marea Britanie, 
în timp ce Frazier rămânea un simplu profesor asociat, 
care nu fusese considerat suficient de valoros pentru a 
deveni membru cu drepturi depline al academiei. 

Kenneth își aminti că Frazier fusese șocat și nu se 
ascunsese prea mult când Sir Anthony le dăduse vestea. 
Proiectilul incendiar fusese aruncat două zile mai târ- 
ziu. Încruntându-se, vizualiză scurtul moment în care îl 
văzuse pe incendiator. Ar fi putut fi Frazier. 

Își scoase ceasul şi văzu că mai era până la miezul 
nopţii. Era târziu, dar nu atât de târziu cât să amâne să 
dea ochii cu un ucigaș. 

Nu s-ar supăra dacă Frazier ar opune rezistență. l-ar 
face plăcere să bată un bărbat care putea ucide o femeie 
nevinovată. Cu toate acestea, încărcă pistolul pe care îl 
ţinea în șifonier și îl ascunse într-un Dauner interior. 
Frazier nu era genul de bărbat care juca cinstit dacă pu- 
tea evita asta. 

Dacă mergea repede, avea să facă doar cincisprezece 
minute până la casa lui Frazier. Nu se vedea nici o lumi- 
nă aprinsă, dar Kenneth nu se îngrijoră până când urcă 
scările de la intrare și dădu să ia ciocănelul în mână 
pentru a bate la ușă. Acesta, însă, nu era la locul lui. 

Kenneth rămase cu gura căscată, și neliniștea care se 
strânsese în el de atâtea zile ieși la suprafață. Lipsa ciocă- 
nelului de la intrare însemna, în mod obișnuit, că pro- 
prietarul nu era acasă. Nenorocitul plecase din oraș. 


capitolul 31 


Rebecca fu bucuroasă că ajunseseră la Ravensbeck 
după lăsarea serii, căci asta însemna că oboseala avea 
să îi estompeze suferința provocată de reîntoarcerea 
aici. Din fericire, Kenneth trimisese un mesaj care 
venise la timp, astfel că personalul pregătise dormitoa- 
rele și o cină caldă. Călătorii mâncară și se duseră direct 
la culcare. 

După ce dormi buștean, fiind extrem de obosită, 
Rebecca se trezi devreme. Se dădu jos din pat şi se uită 
pe fereastră. Venea în Țara Lacurilor de o viaţă întreagă, 

i, chiar și aşa, prima ocheadă asupra peisajului după 
În întregi de absan îți tăia respirația. Văile erau aco- 
perite de o ceață ușoară și doar vârfurile dealurilor stân- 
coase se ridicau deasupra ei, ca niște insule într-o mare 
de nori. 

Deși își petrecuse o bună parte din viaţă la Londra, se 
simțise întotdeauna mai fericită la țară. Mai puţini oa- 
meni, mai puţine probleme, aer mai curat şi mai puţin 

zgomot. Dintr-odată, își dădu seama că nu avea nici un 
motiv să nu stea la Ravensbeck întregul an. 

Răsuci pe toate părțile ideea, cântărind-o. Tatăl ei şi 
Lavinia ar avea casa de la Londra doar pentru ei, ceea 
ce era potrivit pentru un cuplu de proaspăt căsătoriți. 
În ceea ce o privea pe ea, nu ar duce lipsă de subiecte 
de pictat. Peisajul era vrednic de o muncă de o viață, iar 
localnicii aveau chipuri minunate, puternice și uscate. 
Ar fi ca şi cum ar face portrete la Londra. 

Cel mai important dintre toate: nu ar fi nevoită să 
dea ochii cu Kenneth. Era pe drumul cel bun în a de- 
veni un artist desăvârșit. Dacă ea avea să locuiască la 
Londra, urma să-i fie dificil să îl evite. 

Simţindu-se puţin mai veselă, cobori la micul dejun, 
unde mâncă ouă fierte, pâine prăjită şi ceai tare. Tatăl 
ei și Lavinia nu coborâseră încă, și asta o bucură, căci 
dorea să pornească într-unul dintre cele două pelerinaje 
personale ale ei. 

După ce tăie un buchet de flori de primăvară, luă un 
ponei şi cobori în sat. Acolo își priponi căluţul lângă 
biserică şi se îndreptă spre mormântul mamei ei. Iarba 
crescuse în aceste nouă luni, formând o pătură delicată, 
verde. Fusese așezată și piatra funerară creată de tatăl ei. 
Pe ea se putea citi: Helen Cosgrove SEATON. 1768-1816. 
PREAIUBITĂ SOȚIE, MAMĂ ȘI MUZĂ. 

Cuvintele îi provocară o durere aproape imposibil 
de suportat. Rebecca așeză florile pe mormânt, apoi 
stătu acolo cu capul plecat vreme îndelungată, sperând 
că mama ei avea să îi dea un semn. Nu simţi însă nimic, 
cu excepția propriei suferințe. 

-Gata cu melancolia, mamă, șopti ea, după care se 
întoarse și se îndepărtă. 

Când ajunse în apropierea poneiului, fu surprin- 
să să o vadă pe Lavinia acolo, lângă alt ponei de la 
Ravensbeck. 

- Nu am vrut să te deranjez, spuse Lavinia încet. 

Rebecca zâmbi privind buchetul pe care cealaltă fe- 
meie îl ținea în mână. 

- Grădinarul o să fie foarte supărat pe noi, spuse ea. 

-Îi putem cere să planteze flori aici, ca să îi cruțăm 
grădina, replică Lavinia. Chiar nu te deranjează dacă 
mă căsătoresc cu Anthony? continuă ea ezitând. 

-Nu mă deranjează deloc, o asigură Rebecca. Tatăl 
meu are nevoie de cineva care să îi poarte de grijă când 
se lasă prea mult în voia muncii lui. De vreme ce nici 
eu nu sunt mai de Doamne-ajută, nu am cum să fiu eu 
acea persoană. 

- Desigur, te vei căsători și tu în curând. 

-Mă îndoiesc de asta, spuse Rebecca, vizibil crispată. 

- Stau chiar atât de rău lucrurile cu Kenneth? întrebă 
cealaltă femeie încruntându-se. 

- Da, spuse Rebecca scurt. Nefiind dispusă să vor- 
bească despre Kenneth, privi peste valea de un verde 
intens. Ce ciudat e când te gândești că moşia Seaton 
e la mai puţin de șaisprezece kilometri de aici, dar 
nu am călcat niciodată pe acolo... Am întâlnit-o pe 
Lady Bowden în această primăvară. S-a purtat frumos 
cu mine, în ciuda disputei de familie. 

- Margaret a fost mereu o doamnă până în vârful de- 
getelor. Cearta a fost iniţiată doar de către Bowden, și 
cred că Anthony ar fi foarte fericit dacă ar putea să îi 
pună capăt. 

-Íl ştii pe Lord Bowden? 

-Puțin. Mă disprețuiește, spuse ea cu un zâmbet 
slab. Când mă voi căsători cu Anthony, îi voi da încă un 
motiv să îl urască pe tatăl tău. 

- Ce prostie din partea lui, spuse Rebecca, după care 
dădu din cap în semn de rămas-bun și urcă pe poneiul 
ei, pentru a-i da şi Laviniei aceeaşi intimitate de care se 
bucurase şi ea. 

Se întoarse la Ravensbeck. Primul pelerinaj se înche- 
iase. A doua zi avea să îl facă pe al doilea, unul ceva mai 
dificil. Avea de gând să meargă pe stânca unde murise 
mama ei. 


O călătorie cu diligența Poștei Regale, în culorile 
ei specifice, negru şi maroniu, făcea o bătaie cu biciul 
să pară o nimica toată. Dedicată exclusiv livrării rapide 
a corespondenței, confortul pentru ocupanţii ei umani 

era inexistent. Pasagerii erau îngrămădiți în ea ca sardi- 
nele, iar pauzele pentru masă erau scurte și destul de 
rare. Cu toate acestea, pasagerii îndurau lipsa de con- 
fort pentru că Poşta Regală era, de departe, cel mai ra- 
pid mod de a călători. 

Din exces de extravaganţă, ca urmare a îmbunătățirii 
situației lui financiare, Kenneth își cumpărase două lo- 
curi, întrucât nu ar fi reușit să intre pe locul standard de 
patruzeci de centimetri decât dacă s-ar fi tăiat în două. 
Merita să suporte lipsa de confort, căci avea să ajungă 
la Kendal, cel mai apropiat oraş de Ravensbeck, în doar 
două zile, la numai o zi şi jumătate după ce sosise fami- 
lia Seaton acolo. 

Pe parcursul lungii călătorii își spuse că urmărea o 
fantomă. Nu avea nici un motiv să creadă că Frazier se 
dusese în Ţara Lacurilor pentru a provoca şi mai mul- 
te probleme. Până acum, campania lui împotriva lui 
Sir Anthony fusese sporadică în cel mai bun caz. 

Cu toate acestea, bomba artizanală pe care o puse- 
se la reședința Seaton păruse o declarație de război, 
şi Kenneth voia să evite ca Rebecca să fie prinsă în fo- 
cul încrucișat. 

Simţi cum devine din ce în ce mai neliniștit în timp 
ce se apropia de nordul ţării. Când ajunse la cel mai 
mare han din Kendal, se folosi fără rușine de titlul lui 
nobiliar, precum și de stilul lui milităresc pentru a în- 
chiria calul proprietarului. Era un animal puternic, care 
îl putea duce cu ușurință, cu tot cu bagajul lui modest. 
Porni de îndată la drum spre Ravensbeck. 

Nu mai fusese niciodată în Țara Lacurilor, şi fu fasci- 
nat de pustietatea dezolantă a acestei zone rurale. În ori- 
ce altă călătorie, s-ar fi oprit pe drum să admire peisajul 
şi să facă o schiță, două, poate chiar o acuarelă rapidă, 
dar de această dată dădea bice calului ca să ajungă la 
destinaţie cât mai repede. Avea timp destul să se bucure 
de peisaj după ce o ştia pe Rebecca în siguranță. 


Lady Bowden își bău ceaşca cu ceai și o lăsă pe farfu- 
rioară cu un clinchet delicat de porțelan. Apoi își ridică 
privirea gravă spre soțul ei. 

- Mi s-a spus că Anthony și fiica lui au sosit la Ravens- 
beck și își vor petrece vara acolo. 

-Şi ce te priveşte pe tine asta, Margaret? întrebă 
Bowden, înlemnind cu ceașca în aer. 

-E o zi așa frumoasă. Am de gând să merg cu trăsu- 
ra până la Ravensbeck ca să le ofer condoleanțele mele 
pentru moartea lui Helen, așa cum ar fi trebuit să fac 
vara trecută, spuse Lady Bowden împreunându-și mâi- 
nile în poală. 

- Nu putem avea nimic de a face cu vreun membru 
al acelei familii! izbucni soțul ei trântind ceaşca pe 
farfurioară. 

-Poate că tu nu, dar eu da, spuse ea pe un ton hotă- 
rât. De-a lungul căsniciei noastre, am tolerat obsesia ta 
pentru Helen și ura pe care o nutreai față de fratele tău, 
dar nu am de gând să mai fac asta. Anthony și Helen 
s-au îndrăgostit şi s-au căsătorit. Deşi a fost un gest necu- 
viincios, nu a fost, în mod cert, o crimă. A fost extrem 
de răutăcios din partea ta să îl angajezi pe tânărul acela 
drăguţ pentru a dovedi că Anthony e un criminal. 

- Dar cum ai aflat de asta? întrebă el mirat până peste 
poate. 

- Propria ta nerăbdare te-a dat de gol, spuse ea ridi- 
cându-se. Nu ai cunoscut-o niciodată cu adevărat pe 
Helen. Era o femeie temperamentală, care te-ar fi făcut 
să te simţi foarte nelalocul tău. Să știi că a avut rela- 
ţii extraconjugale. Ţi-ai fi dorit așa ceva de la soţia ta? 
Mă îndoiesc. A sosit vremea să încetezi să tot visezi la ea 
ca un băieţaș de șaptesprezece ani! 

- Își interzic să te duci la Ravensbeck! bombăni el, 
parcă scuipând cuvintele. 

-Şi ce ai să faci, o să mă ţii prizonieră aici, dragul 
meu soţ? replică ea cu o urmă fină de sarcasm în glas. 
O să îmi interzici să mai intru în propria mea casă după 
ce îi fac o vizită fratelui tău? Mă îndoiesc. 

- Așadar, ai tânjit după Anthony în toți acești ani? 
întrebă el pe un ton feroce. L-ai vizitat pe ascuns ca toa- 
te celelalte târfe ale lui? 

-Nu fi atât de nesăbuit, Marcus! spuse ea pe un ton 
de gheaţă. Poţi să vii cu mine sau nu, dar nu mă poți 

opri să mă duc acolo, continuă ea întorcându-se şi ie- 
şind cu mâinile tremurânduri. 

În atâţia ani de căsnicie, nu își verificase niciodată 
influenţa pe care o avea asupra soțului ei. Se putea să își 
fi depășit puţina autoritate, dar trăia de douăzeci şi opt 
de ani în umbra unei alte femei. Sosise momentul să își 
joace cartea în speranţa că, într-un final, căsnicia ei avea 
să iasă învingătoare. 


Lord Bowden se prăbuși pe scaun, simțindu-se 
de parcă i s-ar fi căscat podeaua sub picioare și era 
gata să alunece în prăpastie. Cum îl putea trăda astfel 
Margaret? 

Şi, totuși, anii întregi de-a lungul cărora nutrise 
această obsesie pentru o altă femeie nu fuseseră oare o 
trădare față de soţia lui? Din când în când o mai văzu- 
se pe Helen prin Londra. Se holbase cu lăcomie la ea, 
întrebându-se cum ar fi fost viaţa lui dacă nu ar fi inter- 
venit Anthony între ei. Cu toate acestea, dacă Margaret 
avea dreptate în ceea ce privea temperamentul și aventu- 
rile lui Helen, era adevărat că nu o cunoscuse niciodată 
cu adevărat. 

Se gândi la Helen și la frumusețea ei și își dădu seama 
că nu simţea dragoste, ci amintirea unei iubiri. Feme- 
ia din visurile lui nu Lar fi lăsat pentru un alt bărbat. 
Femeia aceea exista doar în imaginaţia lui. 

„Anthony şi Helen s-au îndrăgostit şi s-au căsătorit. 
Deși a fost un gest necuviincios, nu a fost, în mod cert, 
o crimă.“ 

Dacă Anthony îi provocase moartea lui Helen, ace- 
ea era, cu siguranţă, o crimă. Însă fusese oare crimă? 
Odinioară, fusese convins de asta. Porțiunea lipsă din 
inelul de logodnă pe care îl descoperise Kimball păruse 
o probă în acest sens, însă acum se întreba dacă așa era. 
Oare în ce măsură această convingere a lui izvorâse din 
dorinţa de a-l pedepsi pe Anthony pentru că fusese băr- 
batul pe care îl alesese Helen? Într-una mult prea mare. 
Simţi cum îl străfulgeră un spasm de durere. Cine îi 
adusese în viaţa aceasta cea mai mare fericire şi alinare? 
Margaret. O cunoștea de pe când era un copil cu inima 

de aur. Pe parcursul căsniciei lor, îl înconjurase de bu- 
nătate și-i oferise mângâiere, iar acum, în câteva cuvin- 
te, își retrăsese toată dragostea și loialitatea pe care el le 
luase mereu ca pe ceva ce i se cuvenea de drept. 

Uneori nu ştii să preţuieşti ce ai decât când pierzi 
totul, își dădu seama Bowden. 

Cobori la grajduri și puse să îi fie înşeuat calul, apoi 
o luă pe urmele soției lui, neștiind dacă avea de gând să 
o oprească sau să i se alăture. 


- Mă duc la un picnic și îmi voi petrece ziua dese- 
nând, anunţă Rebecca la micul dejun. 

- În ce direcție să trimitem lumea să te caute în caz că 
uiţi să vii la cină? întrebă Sir Anthony ridicând privirea 
absent. 

- Spre vest. M-am gândit că aș putea să fac o plimbare 
până la Skelwith Crag. 

Sir Anthony încuviință din cap înţelegător. Rebecca 
bănuia că avea să se ducă şi el pe stâncă, într-un peleri- 
naj doar al lui, când avea să fie pregătit pentru asta. 

Rebecca luă un coș cu instrumente de desenat, pâine, 
brânză și două urcioare, unul cu cidru și unul cu apă 
pentru acuarele, apoi porni la drum. 

În Țara Lacurilor era mai rece decât la Londra, și ză- 
pada încă nu se topise de pe vârfurile celor mai înalte 
dealuri, așa că luă cu ea și un şal, în caz că avea să i se 
facă frig. Aerul rece era înviorător. li plăcea din ce în ce 
mai mult ideea de a trăi permanent la Ravensbeck. 

Fără a se grăbi să ajungă la destinaţie, se plimbă în 
voie, culegând flori de câmp. În cele din urmă, însă, 
ajunse agitată la Skelwith Crag. 

În ciuda numelui pe care îl purta, aceasta nu era un 
vârf de munte înalt și golaș, ci un deal înalt încununat 
cu mesteceni. Unul dintre versanți era despuiat de vege- 
taţie, oferind o panoramă ameţitoare asupra văii fertile 
săpate de râu. 

leși din crângul de mesteceni și lăsă jos coșul. Apoi, 
în timp ce vântul îi bătea prin păr, observă cu atenție 
fiecare punct de reper atât de cunoscut. 

Şase lacuri şi tăuri de munte limpezi ca oglinda erau 
vizibile, precum și mai multe râulețe jucăușe, umflate 
acum de zăpada topită. Dealurile colțuroase se înșiruiau 
fără de număr în faţa ei, cu văile lor bine întreţinute. 
Era o privelişte minunată pentru ultimele clipe de viață 
ale cuiva. Apoi începu să examineze în mod deliberat 
piscul în sine. În loc să coboare abrupt, stânca se înclina 
treptat la început, devenind din ce în ce mai abruptă, 
până ajungea Ë un punct final, de unde orice cădere 
era mortală. Nu ar fi imposibil pentru cineva să coboare 
fără să-și dea seama dincolo de zona de siguranță. 

Să fi fost un accident, o sinucidere sau o crimă? Se în- 
doia că avea să afle vreodată, cu certitudine, răspunsul. 
Simţi cum o pătrunde o durere adâncă şi se întrebă dacă 
avea să reușească vreodată să o plângă pe mama ei. 

Una câte una, aruncă florile peste marginea stâncii și 
le privi plutind pe aripile vântului, în valea de dedesubt. 
Găsi apoi un cale adăpostit, însorit și se instală acolo, cu 
spatele lipit confortabil de o piatră. Rebecca se gândi că 
o persoană religioasă s-ar fi rugat pentru sufletul mamei 
ei. Ea, în schimb, își deschise cutia cu acuarele. Helen 
Seaton ar fi înțeles-o. 


Frazier se duse la o fereastră din podul casei lui în- 
chiriate și își ridică telescopul pentru a studia valea râu- 
lui. Privirea i se îndreptă în mod automat spre Skelwith 
Crag. Nu se aștepta să vadă pe nimeni acolo, dar totuși 
zări pe cineva. Era o femeie îmbrăcată cu o rochie de un 
albastru-închis, care stătea jos. 

Rămase cu gura căscată când își dădu seama că nu 
era nimeni altcineva decât nenorocita de fiică a lui 
Anthony, care stătea acolo și desena. 

Se duse în camera lui şi luă inelul subțire de aur, 
după care cobori la grajduri. Plimbarea avea să dureze 
cam o oră, dar, având în vedere că desena, ea avea să fie 
încă acolo până ajungea el. Nu avea să rămână însă mult 
timp acolo după aceea. 


Kenneth sosi la Ravensbeck dimineața târziu, obosit 
mort de la efortul depus. Fără a lua în seamă farmecul 

casei cenușii de piatră de var, urcă scările de la intra- 
re sărind trei deodată. Cum ușa nu era încuiată, păși 
înăuntru. 

Un lacheu venit de la Londra îi ieși în întâmpinare. 

-Lord Kimball, aţi ajuns devreme, spuse el surprins. 
Bănuiesc că de-abia aşteptaţi să o vedeți pe domnişoa- 
ra Rebecca. 

- Exact, unde este? 

-Cred că a plecat la o plimbare pe dealuri. 

- Dar Sir Anthony sau Lady Claxton? întrebă Ken- 
neth înjurând. 

- Sunt în grădină, vă duc într-acolo? 

-Te rog, spuse Kenneth, de-abia stăpânindu-și nerăb- 
darea. 

Sir Anthony şi Lavinia se bucurau de soarele timid 
când sosi Kenneth. 

-Deja ai terminat de făcut aranjamentele necesa- 
re pentru reconstrucţia atelierului? Dacă ai fi condus 
armata, Napoleon ar fi fost înfrânt în şase luni. 

-Am venit fiindcă îmi fac griji pentru siguranța 
dumneavoastră, spuse Kenneth după ce îi făcu semn la- 
cheului că se putea retrage. Frazier e prin preajmă? 

- Din câte ştiu eu, nu. 

-Poate că da, replică Lavinia. Una dintre servitoarele 
de aici comenta în dimineața aceasta că se pare că toți 
londonezii vin mai devreme aici în acest an. Pe moment 
nu am analizat prea mult spusele ei, dar Frazier are o 
casă de vacanţă aici, aflată la doar câţiva kilometri dis- 
tanţă. Poate că fata se referea la sosirea lui. 

-Cred că el a pus bomba de la reședința Seaton și tot 
el a ucis-o pe Lady Seaton vara trecută, spuse Kenneth 
înjurând din nou. 

Se așternu o tăcere glacială, după care Sir Anthony 
izbucni: 

- Ce absurditate! Moartea lui Helen a fost un ac- 
cident. Este o nebunie să spui că a fost ucisă de unul 
dintre cei mai vechi prieteni ai mei, bombăni acesta, 
scuipând cuvintele. 

Kenneth scutură din cap. 

-E puţin probabil să fi fost un accident. Înţeleg că 
apropiații ei bănuiau că s-ar fi sinucis, drept care nimeni 
nu dorea să aducă vorba despre moartea ei. 

- Ai vorbit cu Rebecca, murmură Sir Anthony 
pălind. 

- Din câte spunea ea, dacă Lady Seaton s-ar fi sinu- 
cis, probabil că ar fi făcut asta iarna, când crizele ei de 
melancolie atingeau apogeul, nu vara, spuse el încuviin- 
ţând din cap. 

- Ascultă-l, dragul meu, îl îndemnă Lavinia acoperin- 
du-i mâna lui Sir Anthony cu a ei. Are dreptate în ceea 
ce spune, mai ales în ce îl priveşte pe Malcolm Frazier. 
Frazier vorbeşte mereu pe un ton nervos când vine vor- 
ba despre tine. Se poate ca invidia față de succesul tău 
să fi depășit sentimentul de prietenie pe care ţi-l poartă, 
făcându-l capabil de ceea ce spune Kenneth. 

- Vă voi explica mai târziu, dar mai întâi trebuie să o 
găsesc pe Rebecca, spuse Kenneth nerăbdător, în timp 
ce Anthony o privea cu ochii mari pe amanta lui. 

-E la Skelwith Crag, unde a murit Helen, răspunse 
Sir Anthony. 

- Cred că stânca este vizibilă de la casa lui Frazier, 
remarcă Lavinia încruntându-se. Dacă se află acolo, ar 
fi putut să o vadă. Dar cu siguranţă nu are nici un motiv 
să îi facă rău Rebeccăi. 

-Dar pe Lady Seaton de ce ar omorî-o? replică Ken- 
neth. Cred că e mai mult decât puţin nebun și nu vreau 
să risc. Mă poate conduce vreun lacheu până acolo? 

-Te duc eu însumi, spuse Sir Anthony ridicându-se 
în picioare. Deși nu te cred, m-ai făcut și pe mine să mă 
îngrijorez. 

-Atunci să mergem acum. Călare. 

După zece minute interminabile, porniră în galop 
mic. În timp ce se îndreptau spre stâncă, Kenneth 
îi dădu explicaţiile necesare, fără prea mare tragere 
de inimă. 

- Așadar, Marcus e cel care mi-a găsit secretar, spuse 
Sir Anthony sec când Kenneth mărturisi ce sarcină pri- 
mise de la Lord Bowden, explicându-i acoperirea lui. 

Cred că îi voi trimite o scrisoare prin care să îi mul- 
țumesc. O să urască gândul că mi-a făcut un serviciu. 

- Mă puteţi ierta vreodată pentru trădarea mea? în- 
trebă Kenneth surprins. 

- Poate ai intrat în casa mea cu alte intenţii decât cele 
declarate, dar asta nu înseamnă că ești un trădător, spu- 
se Sir Anthony cu o privire şireată. 

- Dear fi și Rebecca la fel de tolerantă. 

- Aha, de asta nu poartă inelul de la tine. 

- Nu mă gândeam că ați observat asta. 

- Văd eu multe, dar nu îmi place să mă amestec. 
Ajunseră la o răscruce, unde Sir Anthony o luă la stân- 
ga. Mi-e teamă că fiica mea nu știe în cine să aibă în- 
credere. li este mai ușor să creadă cele mai groaznice 
lucruri despre oameni, spuse el oftând. Era o fetiță atât 
de tăcută şi de liniștită! Nu a părut niciodată deranjată 
de neregulile din lumea artistică, nici de schimbările 
bruște de dispoziție ale mamei ei, nici de egoismul meu. 
Doar când a fugit cu poetul acela nesăbuit mi-am dat 
seama că nu am reușit să îi oferim acea stabilitate de 
care are nevoie orice copil. Atunci însă era deja prea 
târziu pentru a putea repara ceva. Imi fac griji în privin- 
ţa ei. În afară de munca ei, a devenit atât de închisă în 
ea. De aceea am crezut că ai fi potrivit pentru ea. Are 
nevoie de un bărbat echilibrat, pe care să se poată baza 
în orice situație. 

Analiza lui Sir Anthony făcută fiicei lui explica de 
ce aceasta reacționase atât de violent când el încălcase 
încrederea familiei ei. li fusese ușor să se gândească la 
ce era mai rău, iat sentimentul lui de vinovăţie și confu- 
zia privind viitorul lui nu ajutaseră deloc. Acum, însă, 
Kenneth știa prea bine ce își dorea. 

Lăsând acest gând la o parte, Kenneth explică de ce 
credea că Frazier se făcea vinovat de incendiu și crimă. 
În timp ce îl asculta, expresia lui Sir Anthony se schim- 
bă din neîncredere în acceptare plină de uimire. 

- Dacă Helen nu s-a sinucis... începu el când Ken- 
neth își încheie povestea. Nici nu știi ce înseamnă asta 
pentru mine, continuă, cu chipul traversat de suferință 

şi de mânie, dar şi de ușurare, de parcă s-ar fi eliberat de 
O grea povară. 

Se lăsă tăcerea. Kenneth acceleră pasul în timp ce pe- 
isajul aspru de ţară îi trecea prin fața ochilor. Neliniștea 
pe care o simţise în privința Rebeccăi atunci când ea 
plecase de la Londra se amplificase între timp, trans- 
formându-se aproape în panică, deși rațiunea îi spunea 
că își făcea degeaba griji. Avea să o găsească pe Rebecca 
acolo pictând un peisaj și ea avea să fie deranjată de în- 
trerupere. Apoi avea să îi spună că era o nesăbuință din 
partea lui să continue astfel. 

Nu s-ar putea bucura mai mult dacă ar greși acum 
nici dacă ar trăi o sută de ani. 


capitolul 32 


- Bună ziua, Rebecca. 

Rebecca simţi că îi sare inima din piept când auzi 
vocea familiară la câțiva metri de ea. Concentrată la pic- 
tura ei, nu îl auzise apropiindu-se, mai ales că suspinele 
vântului acoperiseră zgomotul pașilor lui. 

- Bună ziua, Lord Frazier, spuse ea pe un ton rece, 
ridicând privirea și ținând pensula îmbibată de culoare 
astfel încât să nu picure pe pictură. Nu știam că aveaţi 
de gând să veniţi atât de devreme în nord. 

- Am venit din impuls, spuse el, studiind panorama, 
în timp ce își lovea nepăsător coapsa cu cravașa, arătând 
ca un adevărat gentilom londonez. 

Rebecca se gândi sec că era mare păcat că nu rămăse- 
se la Londra. O obosea să îl vadă peste tot. Parcă nici nu 
avea o viaţă personală - exista doar ca un satelit al tată- 
lui ei. Cu toate acestea, trebuia să fie politicoasă cu el. 

- Ținutul Lacurilor trebuie să fie o mare ușurare 
după viața de la oraș, spuse ea. 

- Am venit aici cu un scop, să îți dau un mic cadou, 
spuse el căutând în buzunarul vestonului. 

- Dacă este vorba despre un cadou de logodnă, îmi 
este teamă că trebuie să îl refuz, spuse ea, nedorind 

să ia nimic de la el. Lord Kimball și eu ne-am dat seama 
că nu ne potrivim. 

- Nu este un dar de logodnă, replică el cu un rânjet. 
Cel puţin nu unul pentru logodna ta. Ia uite aici, spuse 
el întinzând mâna. 

Rebecca se întinse fără mare tragere de inimă, și el 
lăsă să îi cadă în mână un mic obiect. Era cercul cu ini- 
ma care lipsea din inelul de logodnă al mamei ei. 

Se holbă la el, simțind cum o străbate un fior de 
gheață. Kenneth avusese dreptate, mama ei fusese ucisă 
de prietenul tatălui ei. 

Înţelegând, se simți cuprinsă de teamă. „Fă-te că nu 
înţelegi nimic.“ 

- Ce inel frumos, mulțumesc, Lord Frazier. 

- Pune-l pe deget, îi ordonă el. 

- E puţin cam mare, spuse ea introducându-l pe ine- 
larul stâng, după care începu să îl dea jos. 

- Lasă-l acolo, îi comandă el. Helen avea degetele mai 
groase, dar nu contează. Inelul e necesar. 

- li voi spune tatei că ați venit, zise ea voioasă, dis- 
erată să se vadă plecată. Sunt convinsă că va dori să 
uaţi cina cu noi în această seară. Ne vedem atunci, 

continuă ea, începând să își strângă instrumentele de 
desen în coş. 

- Nu te obosi, nu ai nevoie de acuarelele tale ca să îi 
ţii companie mamei tale, spuse el tărăgănat. 

Ce o înspăimânta cel mai mult era calmul lui imper- 
turbabil. Parcă ar fi discutat despre vreme. 

-Nu înțeleg, spuse ea strângânduși în continuare 
lucrurile. 

-Ba cred că înţelegi, spuse el îndoindu-și cravașa 
în mâini. Oi fi tu un șoricel speriat, dar nu ești deloc 
proastă. Deplângând încă sfârșitul trist al mamei tale, 
o să i te alături dincolo de moarte. Nici unul dintre cei 
care au văzut tabloul tău intitulat Transfigurare nu va fi 
surprins. Păcat însă că nimeni nu va înţelege semnifica- 
ţia inelului. Detaliile sunt importante la un tablou. 

Avea șanse aproape nule să scape cu viață. Frazier era 
înalt și puternic, iar calmul lui făcea totul cu atât mai 
amenințător. 

Poate că, dacă ar reuși să îl descurajeze, ar avea un 
avantaj asupra lui. 

- Dacă mă ucizi, Kenneth își va da seama. A dedus 
faptul că mama a fost ucisă. Va înțelege că acelaşi lucru 
s-a întâmplat și în cazul meu. 

-Poate că Kimball e mai isteț decât pare, dar nu-l 
va ajuta la nimic, spuse Frazier ridicând din umeri. 
Am plănuit deja să îl elimin. Mă enervează cum se fä- 
leşte cu laudele de doi bani pe care le-a primit pentru 
tablourile lui urâte. 

-Nu ai cum să îi faci rău, spuse ea cu dispreţ. E un 
soldat, un om de acțiune, ar putea să te rupă în două cu 
mâinile goale. 

- Chiar și un om de acţiune moare când primește un 
glonţ în inimă, spuse el netulburat. Nu oi fi soldat, dar 
sunt un ţintaș excelent, continuă el avansând spre ea. 

-De ce faci asta? ţipă ea. Tatăl meu ţi-a fost cel mai 
bun prieten! Cum poţi lăsa gelozia să te transforme 
într-un criminal? 

-Anthony este prietenul meu, cel mai bun de pe 
lumea asta. Doar arta este, pentru mine, mai presus 
decât el. Acţiunile mele nu l-au vizat pe el, ci influen- 
tele dăunătoare care i-au corupt opera, spuse Frazier 
oprindu-se. 

-Lau corupt opera? repetă ea holbându-se la el. 
Este cel mai bun pictor din Anglia. Portretele lui, pe- 
isajele lui, tablourile lui cu subiect istoric, toate sunt 
remarcabile. 

-Sunt nişte prostii, spuse Frazier, cu chipul schimono- 
sit de prima emoție pe care Rebecca o vedea la el după 
atâţia ani. Helen La distrus pe Anthony ca artist. Când 
eram cu toţii studenți la Școala Academiei Regale, avea 
o pasiune pentru tot ce era mai bun din domeniul artei. 
Tablourile lui timpurii manieriste erau superbe, pline 
de noblețe și de rafinament. 

- Erau executate ireproșabil, însă nu prea erau me- 
morabile, replică ea. Doar după ce şi-a terminat studiile 
şi-a dezvoltat propriul stil și propria viziune. 

- Helen La distrus! exclamă Frazier strângând cu pute- 
re cravașa. Ca să o poată întreține, a început să picteze 

portrete stridente și tablouri vulgare, după care Hamp- 
ton putea face gravuri, pentru a le vinde oricărui ne- 
gustor de pește care își permitea să dea un șiling pe ele. 
Anthony ar fi putut fi egalul lui Reynolds, dar nu s-a 
ridicat la înălțimea talentului său. 

-Crezi că Horaţiu pe pod este o rușine? întrebă ea, 
fascinată de gândirea lui deformată. 

- E dovada perfectă a ceea ce s-a întâmplat cu pictura 
lui, spuse Frazier scuipând pe jos. Este o temă clasică 
celebră, cu o execuţie superbă. Ar fi putut fi strălucită, 
dar el a stricat pictura cu emotivitatea lui ostentativă. 
Ce păcat că nu a ars în incendiu! Idealul manieriștilor 
este să depășească natura, nu să o reprezinte fidel. 

- Tatăl meu îi depășește pe manieriști, spuse ea sec. 
El şi alți artiști adevărați arată lumea într-o manieră 
nouă, diferită, fără a regurgita la nesfârșit aceleași scene 
obosite. 

- Kimball avea dreptate când spunea că ai o mare 
influență asupra operelor lui Anthony, comentă el, 
lovindu-și furios alia stângă cu cravașa. Am crezut 
că Helen era adevărata problemă, că după moartea ei 
avea să se întoarcă la un mod de a picta mai valoros, 
dar cum putea face asta când erai tu acolo, cu ideile 
tale prostești de femeie? Când ţi-am văzut lucrările la 
expoziţie, mi-am dat seama ce influență perfidă ai avut 
asupra lui. Ce păcat că poetul ăla nesăbuit nu a fost 
mai competent! 

-L-ai angajat pe Frederick să mă seducă? întrebă ea, 
nevenindu-i să-și creadă urechilor. 

- Nimic atât de formal. Nu am făcut decât să îi arăt 
cât de romantic era părul roşu și cât de bogată aveai 
să fii într-o bună zi. Propria lui imaginaţie bolnavă a 
avut grijă de restul, spuse Frazier scuturând din cap. 
Dacă te-ai fi căsătorit cu el şi te-ai fi mutat din casa 
tatălui tău, nu am fi ajuns aici. Numai tu ești de vină 
pentru asta. 

-Este cel mai ridicol lucru pe care l-ai spus până 
acum, replică Rebecca tensionată, cu mâna pe urciorul 
cu apă. Nici nu e de mirare că ești un pictor atât de 
prost. Ai o judecată deficientă și nu ai cea mai vagă idee 

ce e adevărat. Tabloul tău cu Leonidas este patetic. Eram 
un artist mai bun decât tine când aveam zece ani. 

Cuvintele ei se dovediră a fi picătura care umplu pa- 
harul, făcându-l să-și piardă controlul. Frazier se năpusti 
spre ea furios. Rebecca ţipă cât putu de tare, în speranța 
că o va auzi vreun cioban sau vreun trecător, ridicând 
în același timp urciorul cu apă și aruncându-l cu pu- 
tere spre el. Acesta i se sparse în față, împroșcându-l cu 
apă în ochi. În timp ce el urla de durere, ea se ridică 
fulgerător și fugi spre dreapta, departe de el. După ce 
se îndepărtă de terasa stâncoasă de care se sprijinise, 
se întoarse spre mestecăniș. De-abia ajunsese la primii 
copaci, când el își reveni și o porni după ea. Cu pi- 
cioarele lui lungi, recuperă distanța dintre ei în câte- 
va secunde, apucând-o de șal. Ea îl lăsă să alunece de 
pe umeri și continuă să alerge, deși știa că era imposibil 
să scape. Câteva clipe mai târziu, el o prinse de braţ 
și o întoarse cu fața spre el. Sângele îi șiroia pe chip, 
iar trăsăturile lui frumoase erau schimonosite de o 
grimasă de furie. Rebecca ţipă din nou și îl zgârie cu 
degetele încovoiate. 

- Lua-te-ar naiba! strigă el lovind-o cu o putere ului- 
toare cu pumnul în stomac și doborând-o la pământ. 

Se izbi cu capul de sol, pierzându-și răsuflarea, ameţi- 
tă şi incapabilă să se mai miște. 

În timp ce el stătea amenințător deasupra ei, ea zăcea 
acolo neajutorată, într-o stare ciudată, capabilă să audă 
şi să simtă, dar vlăguită de puteri. Se afla la mila unui 
nebun, și în câteva clipe avea să se transforme în femeia 
în cădere care îi bântuise visele. 


-Ăsta este dealul Skelwith, spuse Sir Anthony 
arătând în depărtare. Stânca se află de cealaltă parte a 
crângului de mesteceni. 

Țipătul unei femei străpunse aerul, urmat de urletul 
unui bărbat, câteva clipe mai târziu. 

- Dumnezeule, Rebecca! exclamă Kenneth dând pin- 
teni calului și țâșnind la galop în fața tovarăşului său. 

Intră primul în crâng, sp fue apa bidiviul cu o vi- 
teză ameţitoare, făcându-se una cu calul, pentru a evita 

să fie doborât de vreo creangă. În timp ce el avansa prin- 
tre copaci, Rebecca ţipă din nou. 

leşi din mestecăniș aproape de buza prăpastiei şi, 
când opri calul înnebunit de teamă, văzu o scenă care 
îl făcu să ia foc. Plin de sânge, Frazier o târa mai mult 
decât o ducea pe sus pe Rebecca spre stâncă. Trupul ei 
nemișcat atârna ca o păpuşă stricată, în timp ce părul 
ei roșu și rochia albastră fluturau în vânt. Era o imagine 
a morții. 

Kenneth reacționă instinctiv, descălecând repede și 
începând să strige la dușmanul lui pentru a-l descuraja. 
În timp ce se avânta înainte, scoase pistolul din haină 
şi îl armă. 

Frazier făcu doi paşi lungi spre marginea stâncii și o 
ridică pe Rebecca în făt lui ca un scut. 

-Nu te apropia de mine, Kimball! 

Kenneth se opri imediat, apoi lăsă jos pistolul, cu ini- 
ma bătându-i nebunește. Dacă Frazier călca greșit, atât 
el, cât și prizoniera lui aveau să cadă de pe stâncă. 

- Dacă o ucizi pe Rebecca, ești un om mort, Frazier. 
Dă-mi-o mie şi poţi pleca, spuse el făcând un pas spre 
celălalt bărbat. 

- Opreşte-te sau mă arunc împreună cu ea, spuse 
Frazier cu o privire înnebunită, de mistreţ încolțit. 

Kenneth se opri din nou, neștiind cum să se com- 
porte cu nebunul. Masca de normalitate a lui Frazier 
se dezintegrase, și prima victimă a panicii lui avea să 
fie Rebecca. Ea avea părul ciutulit și părea dezorientată, 
dar Kenneth observă că era conștientă. Ştia că se afla la 
un pas de moarte. 

În tăcerea care se așternu, Sir Anthony ieși în galop 
din pădure. Își struni calul la pas și, când o văzu pe 
fiica lui, se albi la față, plin de groază. 

- Gluma asta a durat destul, Malcolm, spuse el în- 
cercând să fie calm, în timp ce descăleca. Adu-mi-o pe 
Rebecca. 

-Nu este nici o glumă, Anthony, replică Frazier, un 
mușchi începând să i se zbată pe față. Sperasem să te 
conving să te întorci la arta adevărată, dar am greșit, 
Nu mai există cale de întoarcere, continuă el, privind 

nehotărât la Rebecca. Ea, însă, va plăti pentru rolul pe 
care l-a jucat în a-ţi distruge munca. Ar fi trebuit să eviți 
orice asociere cu femeile, Anthony. Nu sunt bune decât 
ca să te culci cu ele și să uiţi. Un artist serios nu ar trebui 
să le asculte, sunt pline de venin. 

-Nici o femeie nu mi-a înveninat opera, spuse 
Sir Anthony scuturând din cap. Nici Helen, nici Re- 
becca și nici Lavinia. Orice scăpare există în lucrările 
mele este doar a mea. 

- Dacă ţi s-ar fi permis să te dezvolţi în mod natural, 
fără presiunea exercitată de necesitatea de a întreține o 
familie, ai fi putut deveni un nou Rafael, se încăpățână 
Frazier. În loc să produci o mână de opere mărețe, nu ai 
scos decât un munte de nulități. 

-Nu vom fi niciodată de acord în această privință, 
spuse Sir Anthony începând să se îndrepte precaut spre 
Frazier. Pentru numele lui Dumnezeu, nu te răzbuna 
pe singurul meu copil pentru neînţelegerea dintre noi. 
Dacă chiar vrei să arunci pe cineva de pe stânca aia 
nenorocită, aruncă-mă pe mine, nu pe Rebecca. 

-Nu ţi-aș putea face rău niciodată, spuse celălalt băr- 
bat cu o voce chinuită. Eşti prietenul meu, cel mai bun 
prieten al meu. 

Chipul lui Frazier reflecta convingerea că pierduse 
deja tot ceea ce iubise - prietenia lui Sir Anthony şi po- 
ziția lui în lumea artistică. Era un fricos şi un fanfaron, 

i Kenneth știa că în câteva clipe avea să scape de dilema 
lui de nesuportat sărind de pe stâncă și luând-o și pe 
prizoniera lui cu el, din dorința de răzbunare. 

Nu era timp de pierdut. În timp ce Frazier era atent la 
Sir Anthony, Kenneth ridică încet pistolul şi ţinti spre 
capul lui Frazier. Deși risca să o nimerească pe Rebecca, 
cea mai bună soluţie era să îl împuște pe cel care o ținea 
prizonieră. 

În clipa în care Kenneth apăsă pe trăgaci, Frazier se 
hotărî şi păși stângaci spre prăpastie, schimbând atât po- 
ziția lui, cât şi a Rebeccăi. Kenneth privi îngrozit cum 
glonţul pătrunse în umărul lui Frazier, atât de aproape 
de capul Rebeccăi, încât ar fi putut foarte bine să o lo- 
vească și pe ea. 

Frazier scoase un strigăt de durere și se răsuci, dân- 
du-i drumul prizonierei lui. Rebecca se izbi cu putere 
de sol, apoi începu să se rostogolească inexorabil de-a 
lungul marginii A sefa a stâncii, către punctul de unde 
nu mai exista cale de întoarcere. 

În timp ce Sir Anthony scoase un strigăt agonizant 
care răsună de-a lungul dealurilor stâncoase, Kenneth 
alergă spre stâncă și se repezi spre suprafața în pantă. 
Ateriză pe burtă, în timp ce braţul drept se întindea spre 
Rebecca. Ea, însă, se afla prea departe de el, și corpul ei 
fără vlagă era gata să cadă peste margine. 

Kenneth se împinse înainte și reuși să îi prindă în- 
cheietura subțire. Rebecca se opri din cădere, făcându-i 
braţul să se tensioneze. Preţ de o clipă stătură amândoi 
neclintiți, lipiţi de suprafaţa în pantă, asemenea unor 
stele de mare. Apoi începură să alunece încet în jos, 
atrași inevitabil de forța gravitațională. 

n timp ce el își împlânta vârfurile picioarelor și 
mâna stângă în pământul aspru, vântul îi flutură părul 
Rebeccăi, şi el observă că şuviţele de păr roșu erau pline 
de sânge închegat. Dacă glonţul o lovise pe ea înaintea 
lui Frazier, ar putea fi deja moartă. 

Cu toate acestea, nu avea să o lase să cadă. Făcu un 
gest larg cu braţul stâng și se prinse de un arbust sfrijit. 
Acesta ieși din rădăcini în câteva clipe, susținându-l des- 
tul însă pentru a apuca un altul mai solid. 

Deocamdată erau în siguranță, dar într-un echilibru 
precar. Panta era atât de înclinată, încât, dacă nu ar fi 
avut arbustul de care să se țină, s-ar fi prăbușit amândoi. 
Braţul lui stâng începea deja să dea urme de oboseală de 
la efortul de a susține corpul Rebeccăi. 

Kenneth privi spre stânga. Următorul suport pe care 
l-ar fi putut folosi se afla la câteva zeci de centimetri de- 
părtare. Dacă ar fi fost singur, probabil ar fi reușit să se 
cațăre până acolo, dar, cum greutatea Rebeccăi îl trăgea 
în jos, îi era imposibil în situația de faţă. 

-Ai încredere în mine, Roșcăţico, nu ne ducem 
în prăpastie, șopti el printre dinţi, deși se îndoia că 
Rebecca îl putea auzi. 

Asta era însă doar o bravadă. Arbustul de care se ți- 
nea fu scuturat de o trepidație. Dacă se rupea, aveau 
să cadă în prăpastie. Poate că Sir Anthony i-ar fi putut 
ajuta, dar el era prea firav. Dacă nu reușea să găsească 
un sprijin solid, avea să cadă împreună cu ei. 

Vântul bătu dintr-odată cu violenţă, împingând cu 
putere în corpurile lor. Deşi nu era cine știe ce ajutor, 
preț de o clipă, Kenneth simți cum mare parte din 
greutatea Rebeccăi dispare și în același moment fu 
însuflețit de un impuls suplimentar de forță. Dădu dru- 
mul arbustului slăbit și lovi cu piciorul suprafața încli- 
nată, trăgându-se în sus până când degetele încovoiate 
dădură peste o piatră fixată bine la jumătate de metru 
de buza prăpastiei. 

Gâfâind de la efort, o trase pe Rebecca spre el până 
când își putu înfășura brațul drept în jurul ei, apoi se 
târî în sus în timp ce mușchii brațului stâng începeau să 
îi tremure de la efortul de a susține ambele corpuri. 

Când ajunse cât de sus putea, se opri o clipă pentru 
a se odihni, răsuflând întretăiat. Apoi pipăi în jur după 
un alt punct de sprijin. Panta nu mai era la fel de abrup- 
tă, așa că îi era din ce în ce mai ușor să avanseze. După 
încă vreo câteva mișcări, ajunse la o suprafață plană, 
unde erau în siguranță. Prea epuizat pentru a se putea 
ridica, se lăsă să zacă pe pământ, trăgându-și sufletul, 
și lipi de el trupul lipsit de vlagă al Rebeccăi, de parcă 
simpla lui apropiere putea să împiedice orice rău. Dum- 
nezeule, însă unde îi era pulsul? Verifică la baza gâtu- 
lui, dar nu îl găsi. Disperat, se ridică în capul oaselor şi 
își așeză mâna în mijlocul pieptului Rebeccăi. Și simţi 
pulsul stabil binecuvântat. 

Epuizat şi ușurat, ridică privirea. Deși i se păruse 
că trecuse o eternitate de când trăsese cu pistolul, în 
realitate se scursese foarte puţin timp. Sir Anthony se 
năpustea spre ei, în timp ce Frazier se clătina șocat, pre- 
sându-și cu mâna dreaptă umărul stâng, care sângera. 

- O să atârni în ştreang pentru ce ai făcut, Malcolm, 
spuse Sir Anthony furios în timp ce cădea în genunchi 
lângă fiica lui. Jur în fața lui Dumnezeu! 

Frazier tresări de parcă l-ar fi lovit ceva, după care 
expresia i se schimbă într-una de aroganță rece. 

-Am trăit şi am pictat în stil manierist și am să mor 
tot așa, spuse el pe un ton tărăgănat, după care se întoar- 
se, se îndreptă cât era de înalt și sări de pe stâncă. 

Nu scoase nici un sunet în cădere ȘI, dacă se auzi vre- 
un zgomot când se lovi de pietrele de dedesubt, acesta 
fu purtat departe, de vânt. 

- Nesăbuitul! exclamă Sir Anthony înjurând. Naiba 
să-l ia de nebun! Avea talent, avere și pasiune pentru 
artă. De ce a devenit un ucigaș? 

- Adevărata pasiune a lui Frazier nu era arta, ci să își 
impună ideile asupra lumii, spuse Kenneth pe un ton 
sec în timp ce examina rana Rebeccăi. 

În plus, îl iubise pe Sir Anthony prea mult și într-un 
mod cu totul greșit, se gândi Kenneth, şi astfel resenti- 
mentul pe care nu dorea să îl recunoască se întorsese 
împotriva femeilor apropiate prietenului său. 

- A... a lovit-o glonţul? întrebă Sir Anthony, luându-și 
fiica în braţe și pătându-şi cămașa albă cu sângele ei. 

- Nu, s-a rănit la cap când a căzut. În general, rănile 
de la nivelul pielii capului sângerează foarte abundent. 
Pulsul și respirația sunt normale însă. Cred că va fi 
bine, spuse Kenneth scoțându-și batista și împăturind-o 
pe post de pansament, după care își dădu jos lavaliera și 
legă pansamentul bine de capul Rebeccăi. După aceea 
se ridică și o luă pe Rebecca în braţe. Părea atât de fra- 
gilă! Cu toate acestea, reușise să se lupte cu un bărbat 
de două ori mai solid decât ea, salvându-şi astfel viața. 
Roșcăţica lui îndărătnică! O sărută ușor pe frunte. 

- A sosit momentul să o ducem acasă, spuse el. 


Când ajunseră la Ravensbeck, Kenneth o duse pe 
Rebecca direct în salon, așezând-o pe un divan îmbrăcat 
în brocart, în timp ce Sir Anthony strigă să fie aduse 
medicamente și să se trimită după doctor în cea mai 
mare grabă. Se instală haosul, căci servitorii începură 

să alerge încoace şi încolo, în timp ce cei mai sensibili 
izbucniră în plâns. 

Apăru însă Lavinia şi restabili ordinea, curățându-i 
apoi eficient rana și aplicând un bandaj mai potrivit. 
Kenneth stătea pe braţul divanului, cu o mână pe umă- 
rul Rebeccăi, nesuportând să o ştie departe de el. 

Sir Anthony măsura camera în lung şi-n lat, neliniștit. 

- Doamne, Dumnezeule, ce s-a întâmplat? se auzi 
dintr-odată o voce masculină uimită. Ai fost împuşcat, 
Anthony? 

Kenneth ridică privirea și îi văzu pe Lord Bowden și 
pe soţia lui stând în cadrul ușii. Probabil că ușa de la 
intrare rămăsese deschisă și ei intraseră. Dar oare de ce 
se aflau la Ravensbeck? 

În timp ce Sir Anthony se holba la oaspeţii lui, uimit 
peste măsură, Bowden se îndreptă spre el cu pași mari, 
cu privirea alarmată aţintită asupra cămăşii lui îmbibate 
cu sânge. 

Sir Anthony își trecu degetele tremurânde prin părul 
în dezordine. 

- Sunt bine, Marcus. Fiica mea a fost rănită, dar 
Kenneth spune că ar trebui să fie bine. 

Bowden se uită în partea cealaltă a camerei, unde 
Rebecca zăcea fără cunoștință. 

- Ce Dumnezeu s-a întâmplat? întrebă el. 

- Unul dintre cei mai vechi prieteni ai mei a înne- 
bunit şi a încercat să o ucidă, spuse Sir Anthony fără 
tragere de inimă. Tot el a ucis-o pe Helen. 

Urmă o tăcere revoltată, apoi Bowden își mută privi- 
rea la Kenneth. 

- Este adevărat, Lord Frazier era vinovatul. 

- Cărui fapt îi datorez onoarea acestei vizite, Marcus? 
întrebă Sir Anthony cu obișnuitul lui ton ironic. 

- Margaret mi-a spus clar și răspicat că am fost un 
nesăbuit şi-un prost în privinţa ta şi a lui Helen și că ar 
cam fi timpul să îţi cer scuze, spuse Bowden țeapăn. 

- Marcus, ştii că nu aș folosi niciodată asemenea cu- 
vinte grosolane, spuse Lady Bowden pe un ton blând 
de reproș. 

-Nu te-ai schimbat deloc, Margaret. Mă bucur să 
te văd, spuse Sir Anthony zâmbind şi strângându-i 
mâna cu afecțiune, după care se întoarse spre fratele 
lui. Să ştii că a fost o soţie mult mai potrivită pentru 
tine. Helen nu era deloc o soţie docilă, te-ar fi scos 
din minți. 

- Sunt un bărbat norocos, spuse Bowden cu o expre- 
sie chinuită. Sunt cât se poate de prost că nu mi-am dat 
seama de asta mai devreme, continuă privindu-și soția 
cu un amestec de afecţiune și vinovăţie. 

- Lucrurile se rezolvă în timp, dragul meu. Înainte 
nu erai pregătit să auzi ce aveam de spus, replică Lady 
Bowden atingându-i braţul cu blândețe. 

Expresia ei vădea faptul că era mulțumită de noua 
atitudine a soțului ei. 

- După cum m-am purtat, îmi dai voie să stau sub 
acoperișul tău, Anthony? întrebă Bowden înghițind 
în sec. 

-Ai fi fost tot timpul binevenit, Marcus. Tot tim- 
pul, îi răspunse fratele lui pe un ton blând, întinzân- 
du-i mâna. 

Bowden o luă și o strânse la început timid, mai apoi 
plin de afecţiune. 

-O duc pe Rebecca în camera ei, are nevoie de li- 
nişte, îi spuse Kenneth Laviniei, gândindu-se că sosise 
momentul să le acorde puţină intimitate celor doi frați, 
pentru a se reobișnui unul cu celălalt. 

- Te conduc, răspuse Lavinia încuviințând cu un gest 
din cap. 

Kenneth o ridică cu grijă pe Rebecca. Deși era încă 
inconștientă, ea oftă ușor și îşi odihni capul pe umă- 
rul lui. 

Lord Bowden se întoarse pentru a-i examina chipul 
palid. 

- Seamănă foarte mult cu Helen, spuse el uimit. 

- Are frumusețea lui Helen şi talentul meu, comple- 
tă Sir Anthony ridicând un pled pentru picioare de pe 
divan și înfășurându-l în jurul fiicei lui. Cu toate aces- 
tea, ca temperament, seamănă mai mult cu tine decât 

cu Helen sau cu mine. E ciudat cum se întâmplă lucru- 
rile astea. 

-Fiul meu cel mic seamănă foarte mult cu tine, 
spuse Bowden mustăcind. E fermecător, deştept, mă 
scoate din minți. Încerc să fiu mai înțelegător cu el de- 
cât a fost tata cu tine. 

-Cred că o cunoşti bine pe Lady Claxton, spuse Sir 
Anthony pe un ton provocator, aruncându-i o privire 
Laviniei. Plănuim să ne căsătorim de îndată ce se termi- 
nă perioada de doliu. 

Poate că asta era prea mult pentru Lord Bowden, se 
gândi Kenneth, dar nu și pentru soția lui. 

- Ce minunat, spuse Lady Bowden cu căldură, lu- 
ându-i mâna Laviniei. Helen mi-a spus odată că, dacă 
i s-ar întâmpla ceva, spera că aveai să te căsătorești cu 
Anthony, de vreme ce erai cea mai bună prietenă a ei 
şi singura femeie despre care ştia că avea să aibă grijă 
de el. 

-Tu şi Helen ţineaţi legătura? întrebă soțul ei, fasci- 
nat și îngrozit în același timp. 

- Ne întâlneam uneori prin oraș, spuse ea fluturând 
din gene enigmatic. 

-Vă rog să acceptaţi felicitările mele, Lady Claxton, 
spuse Bowden cu amabilitate, după ce scutură din cap. 

-Vă mulțumesc, Lord Bowden, răspuse ea pe un ton 
suav. Nu vă faceţi griji, nu sunt nici pe jumătate atât 
de depravată precum credeți, continuă ea, după care îl 
însoţi pe Kenneth afară din cameră. 

Acesta o duse pe Rebecca pe scări mai vesel decât 
fusese de săptămâni bune. O separare de treizeci de ani 
se încheiase astăzi. Poate exista o speranţă şi pentru el 
şi Rebecca. 


Rebecca se trezi în întuneric. O durea îngrozitor ca- 
pul. Clipi confuză și îşi dădu seama că era lungită în 
patul ei într-o cameră luminată de un mic foc și de o 
lampă acoperită, pentru a nu-i bate în ochi. Zgomotul 
slab, familiar al unui creion de desen din oțel se auzea 
din partea stângă. 

Își întoarse capul şi îl văzu pe Kenneth stând întrun 
scaun tapițat, la câțiva centimetri de pat. Avea un album 
de desen în poală şi adăuga concentrat detaliile la ceea 
ce părea a fi o acuarelă. Părea obosit, și trăsăturile lui 
erau aspre în lumina difuză. 

Voia să se ducă și să îi sărute ochii, pentru a alunga 
umbrele din ei, dar se mulțumi să înghită în sec și să 
vorbească în șoaptă: 

-Poți să fii sigur că un artist se va opri să deseneze 
flăcările în timp ce Nero dă foc Romei. 

- Pari cât se poate de lucidă, spuse el ridicând privi- 
rea și zâmbind, fapt care îi schimbă complet expresia. 
Cum te simţi? întrebă el lăsând la o parte albumul. 

- Fragilă și însetată, spuse ea umezindu-și buzele cu 
limba. 

Kenneth îi turnă un pahar cu apă şi, când i-l duse, 
Rebecca se ridică în capul oaselor și îl bău, sorbind 
încet până când recăpătă un gust normal în gură. 

Simţindu-se mult mai bine, transformă pernele 
într-un suport pentru spate. 

- Cât timp am fost inconștientă? 

- În jur de zece ore. 

- Ce... ce s-a întâmplat? 

-Care este ultimul lucru pe care ţi-l amintești? între- 
bă el, reluându-și locul pe scaun. 

Rebecca se gândi puțin. 

-Lord Frazier m-a lovit atât de puternic în stomac, 
încât nu m-am mai putut mișca. Era o senzaţie foarte 
ciudată și neplăcută. Mă trăgea spre stâncă, și deodată 
ai apărut tu, furtunos ca un regiment de cavalerie. Eşti 
fioros, căpitane. 

- Am avut o grămadă de ocazii să mă antrenez, spuse 
el cu modestie. 

-A apărut și tata și am auzit un foc de armă. L-ai 
împușcat pe Frazier, nu-i așa? După aceea, nu îmi mai 
amintesc nimic. Am fost lovită de glonţ? întrebă ea atin- 
gându-și uşor bandajul de la cap. 

- Nu, dar Frazier a fost nimerit, te-a scăpat şi te-ai 
lovit la cap, spuse Kenneth zâmbind uşor. Din fericire, 
e tare ca piatra. După câte spune doctorul, nu e o rană 

serioasă. Frazier nu a fost rănit mortal, dar, când și-a dat 
seama că urma să fie pedepsit pentru păcatele lui, a sărit 
de pe stâncă. 

Imaginea unui bărbat în cădere îi apăru în fața ochi- 
lor şi o făcu să își strângă buzele. 

- Dacă aș fi o sfântă, poate mi-ar fi milă de nebunia 
lui, dar mă bucur că e mort. Dacă aș fi avut un pis- 
tol şi aş fi ştiut cum să îl folosesc, laş fi împușcat cu 
mâna mea. 

- Eu, unul, aș fi vrut să îl văd atârnând în ştreang, 
în cadrul unei eei publice, dar asta vă scuteşte pe 
tine și pe tatăl tău de neplăcerile unui proces, așa că 
poate lucrurile s-au întâmplat după cum trebuia, spuse 
Kenneth privind înspre foc. E nişte supă care se încăl- 
zeşte pe şemineu. 

Rebecca făcu semn din cap că ar vrea, și el se duse 
să umple două căni mari cu supă. De-abia atunci își 
dădu seama că mama ei fusese asasinată. Nu fusese 
o sinucidere. 

Helen Seaton nu își luase viața din cauza propriilor 
ei demoni, iar Rebecca și tatăl ei nu o dezamăgiseră. 
Conştientizarea acestui fapt o făcu să simtă un val de 
ușurare atât de puternic, încât o apucă tremuratul. 

Când Kenneth îi aduse cana cu supă caldă, o acceptă 
recunoscătoare. Era o delicioasă supă-cremă de cartofi 
cu praz. Simţi cum începe să se încălzească și să îşi reca- 
pete forțele. 

- De ce eşti aici? întrebă ea, dându-și brusc seama de 
faptul că prezenţa lui aici era ceva neașteptat. 

-Am venit numaidecât de la Londra ca urmare a 
ceva ce am găsit în jurnalul mamei tale. În timp ce sor- 
bea din supă, Kenneth îi explică pe scurt ce descoperise, 
povestindu-i și călătoria lui spre nord. 

- Motivul pentru care mă aflu în dormitorul tău, 
continuă el, este că i-am intimidat fără milă pe Lavinia 
şi pe tatăl tău, pe Lady Bowden și pe toţi cei care doreau 
să stea cu tine până aveai să te trezești. Din fericire, sunt 
mult mai mare decât ei. 

- Lady Bowden? întrebă ea clipind. 

- Celălalt eveniment important al zilei de astăzi a fost 
faptul că Bowden și tatăl tău s-au împăcat. 

- Cum?! 

- Bănuiesc că Lady Bowden i-a spus soţului ei că ar 
cam fi vremea să se comporte ca un adult și l-a amenin- 
tat că îl dă jos din pat dacă nu face asta, spuse el chico- 
tind în timp ce lăsa din mână cana cu supă. 

Rebecca zâmbi la gândul că eleganta ei mătușă ar fi 
putut spune așa ceva. Fără îndoială că Lady Bowden fu- 
sese mai subtilă, dar, după atâția ani de căsnicie, proba- 
bil știuse pe ce să pună accentul. 

-Sunt atât de fericită! Cred că tatei îi părea rău că se 
îndepărtase de fratele lui. Avea întotdeauna o notă de 
tristeţe în voce când vorbea despre el. 

- Mă întreb dacă Bowden a crezut cu adevărat că tatăl 
tău era un criminal, spuse Kenneth gânditor. Cum era 
prea mândru pentru a pune capăt certei, dorinţa lui de 
a face cercetări era o modalitate de a se simți aproape 
de Helen şi de Sir Anthony. Dacă ar fi fost indiferent, 
iar fi pierdut pe amândoi. 

- Este un exemplu clasic în care dragostea și ura sunt 
fețe ale aceleiaşi monede, spuse Rebecca, și imaginile 
începură să îi danseze prin faţa ochilor. Există o pictură 
despre asta pe undeva. 

- Ei, acum cine începe să deseneze flăcările în timp 
ce Roma arde? replică el amuzat. 

Rebecca își termină supa, după care așeză cana pe 
măsuța de la capul patului. 

- Probabil e mulțumit de rezultatul investigaţiei tale, 
spuse ea. 

-Şterge ipotecile, încuviință din cap. Pare o plată 
prea mare pentru ceea ce am făcut, dar el insistă să res- 
pecte termenii înțelegerii noastre iniţiale. 

- Ai găsit criminalul și în mod indirect ai contribuit 
la reconcilierea dintre Lord Bowden și tata, spuse ea 
încet. Cred că a făcut o afacere. 

- A, dar te-am întâlnit şi pe tine, ceea ce nu s-ar fi 
întâmplat în alte condiţii. Asta e de ajuns să mă simt 
răsplătit. 

- Acum, că îmi permit să mă însor, te avertizez, o să 
fac tot ce îmi stă în puteri să te conving să mergi cu 
mine la altar, spuse Kenneth lăsându-și cana la o parte 
şi aplecându-se în față, cu chipul plin de emoție. Nu pot 
schimba motivul pentru care am venit la reședința 
Seaton, dar sper că va conta faptul că te iubesc cu dispe- 
rare. Eu... eu nu am înțeles cât de mult te iubesc până 
când nu am fost la un pas de a te pierde pentru tot- 
deauna, continuă el cu o privire intensă. Am găsit cer- 
cul cu inima pe inelarul tău şi l-am adăugat celorlalte 
două, spuse el scoțând inelul de logodnă din buzunar şi 
înmânândur-i-l. Inelul este complet din nou. 

Rebecca se uită lung la inel, aproape sufocată de 
sentimentele haotice pe care i le treziseră vorbele lui. 
Terorizată de intensitatea lor, lăsă inelul la o parte și 
încercă cu disperare să schimbe subiectul. 

-Ce desenai acolo? întrebă ea. 

Cicatricea de pe faţa lui se albi în fața refuzului ei 
direct. 

- Adăugam câteva detalii în peniță la o acuarelă, dar 
nu cred că este un tablou pe care să îl arăţi unui pacient 
în convalescenţă, spuse el după o pauză. 

- Sună grozav de interesant, spuse ea încet. 

- Este un tablou care înfățișează ceea ce a constituit 
cel mai groaznic coșmar al meu, spuse el ridicând din 
umeri în timp ce îi aşeză albumul de desen în poală. 
Acum am un coșmar nou: pe tine fiind târâtă de un 
nebun pe o stâncă. 

Acuarela înfățișa un copac masiv plasat pe o câmpie 
pârjolită de soare. Era pe la răsărit, cerul era senin și 
ușor colorat, iar de ramurile copacului atârnau trupul 
unui bărbat și cel al unei femei. Părul negru al femeii 
flutura în vânt, ascunzându-i milos faţa. 

- Moartea Mariei? întrebă Rebecca înțelegând despre 
ce era vorba, puţin șocată. 

- După ce am fost capturat și toți ceilalți membri ai 
grupului de gherilă, executați, singura mea alinare a fost 
gândul că Maria era departe și că fratele ei mai mare, 
Domingo, era cu ea. Am fost pus în lanţuri şi trimis 
în capătul celălalt al ţării, la cartierul general francez. 

Am mărșăluit mult după lăsarea întunericului, apoi 
ne-am oprit la un loc de tabără lângă un copac. Cum 
era prea târziu ca să facem focul, am mâncat nişte pâine 
cu brânză şi am băut niște vin pe întuneric, după care 
ne-am înfășurat în păturile noastre și ne-am culcat. 

- Eu, însă... nu am putut dormi. Ştiam că era ceva în 
neregulă, deși nu știam ce. În cele din urmă, am trezit 
ofițerul care era responsabil pentru mine și l-am făcut 
să se mute vreo treizeci sau patruzeci de pași mai încolo. 
Acolo nu era atât de groaznic, dar tot nu am putut să 
dorm. Apoi a răsărit soarele și... i-am văzut pe Maria și 
pe Domingo. 

-Cât de groaznic, șopti ea, cu gâtul atât de uscat, că 
de-abia mai putea vorbi. Mă mir că nu ai luat-o razna. 

- Ba s-a întâmplat asta pentru o vreme, spuse el închi- 
zând ochii cu un spasm de durere. Două zile mai târziu, 
am reușit să evadez, m-am întors la regimentul meu și 
am refuzat să mai fiu spion din acel moment. Michael 
m-a ajutat să îmi recapăt judecata. Nu am spus nimănui 
niciodată ce se întâmplase, dar el a văzut disperarea din 
ochii mei pentru că o simţise și el, cred. 

A fost alături de mine, știind când trebuia să vorbeas- 
că și când să tacă, până când nebunia a trecut. 

Rebecca întinse braţul între ea și Kenneth și îi luă 
mâna într-a ei. Când îl atinse, se simţi străbătută de un 
soi de şoc electric ce intensifică emoțiile care pulsau 
prin cameră. 

- Maria a murit pentru Spania, spuse ea blând. Acum 
ţara ei este liberă, și cu siguranţă ea și frații ei și-au gă- 
sit liniștea. 

- Sper din toată inima că este adevărat, spuse el, luân- 
du-i mâna cu un gest sălbatic. 

Rebecca îi simţi durerea și găsi că se potrivește cu a ei, 
dizolvând barierele fragile care o protejau de o suferință 
greu de îndurat. Era o femeie în toată firea, ar trebui 
să poată accepta moartea mamei ei și să își vadă de pro- 
pria viaţă. 

-Tu crezi în Dumnezeu și în Paradis? îl întrebă ea cu 
vocea plină de durere. 

- Cred că există o forță creatoare care depăşeşte orice 
putem înțelege și că nu poți distruge spiritul cuiva, spu- 
se el încet, după un scurt moment de ezitare. Maria și 
mama ta nu și-au găsit doar liniștea, ci, pe undeva, sunt 
la fel de vii şi de reale ca mine şi ca tine. 

Lacrimile pe care și le ținuse în frâu de la moartea 
mamei ei începură să îi curgă în voie, într-un paroxism 
de suferinţă. Incepu să plângă în hohote. Se temuse 
că, dacă înceapea să plângă, nu s-ar mai fi putut opri, 
iar acum își dădu seama că avusese dreptate să se tea- 
mă de asta. Nimeni nu putea supraviețui unui astfel 
de chin. 

Patul gemu sub greutatea lui Kenneth. Acesta îi luă 
albumul de desen din poală şi o trase în braţele lui, 
ţinând-o strâns, pentru a putea rezista furtunii care o 
răvășea. Ea se adăposti în îmbrăţișarea lui, tremurând 
incontrolabil și încercând să respire, la fel de neajutora- 
tă ca atunci când Frazier încercase să o omoare. 

Atunci însă fusese calmă, depășindu-și teama, pe 
când acum retrăia fiecare suferință pe care o cunoscuse 
în viaţa ei. Era o fetiță care tânjea după atenţie în tăcere, 
un copil mai în vârstă pus în dificultate de infidelitățile 
adulţilor. Suferi din nou condamnarea socială și credin- 
ţa lipsită de speranţă că nu prezenta nici o importanţă 
pentru părinţii ei în comparaţie cu marea dramă a pro- 
priilor lor vieți. 

Mai mult decât orice, simţi singurătatea și o certitu- 
dine că nu avea să fie iubită niciodată, că nu era demnă 
de iubire. 

Dar ea nu era singură. Kenneth era acolo şi o îmbrăţi- 
şa, protejând-o și nelăsând-o să se dezintegreze, așa cum. 
se temuse ea. 

Rebecca îi simţi bătăile inimii sub obrazul ei. Deși 
relaţia lor începuse în umbra unor minciuni, el nu fu- 
sese altceva decât un bărbat bun, curajos, onorabil și 
iubitor. Chiar și cea mai mare pierdere din viaţa ei era 
contracarată de căldura și înţelegerea pe care le găsise 
doar la el. 

În timp ce se agăța de el tremurând, își dădu seama 
de măsura în care suferinţa îi paralizase sentimentele. 

Acum, că se eliberase de durere, alte sentimente ieșeau 
la iveală, asemenea unui râu eliberat de ghețuri de soa- 
rele de primăvară. Până acum nu ştiuse că era capabilă 
să iubească, însă acum fiecare fibră a corpului ei vibra 
de intensitatea sentimentelor ei pentru Kenneth. 

Şi, datorită acestei iubiri, putea recunoaşte și altele. 
Mai devreme, în ziua aceea, tatăl ei îşi oferise viața în 
schimb pentru a ei. Mama ei o iubise la rândul ei, nu la 
modul perfect, dar oferindu-i tot ce era mai bun în firea 
ei arzătoare și chinuită. 

O imagine i se formă în minte cu vioiciune. 

- Mama mea s-a aflat astăzi aici, Kenneth, şopti ea cu 
vocea răguşită. Cred că am văzut-o în timp ce zăceam 
inconștientă. Era ca un înger, o ființă de lumină, şi în- 
cerca să mă salveze. Crezi că este posibil așa ceva? 

- Experiențele pe muchie de cuțit pot subția vălul 
dintre cele văzute și cele nevăzute, Rebecca, spuse el 
mângâindu-i spatele cu o infinită tandreţe. Când a fost 
împuşcat, Frazier te-a scăpat, și ai început să aluneci spre 
marginea stâncii. Am reușit să te prind, dar panta era 
prea abruptă ca să pot urca înapoi. Eram amândoi lipiți 
de stâncă, pe punctul de a cădea, când ne-a lovit o pală 
puternică de vânt, care a reuşit cumva să ne unească. 
Astfel, am reușit să ne duc pe amândoi sus, în siguranță. 
Mi-a părut ceva tare ciudat, şi pot să jur că asta a însem- 
nat diferența dintre viață și moarte. Poate a fost mama 
ta, dându-ne forța ei pentru a ne putea salva. 

O sămânță de căldură își găs' adăpost în sufletul ei, 
crescând repede și transformându-se într-un sentiment 
de seninătate care începu să îi curgă prin vene. 

„Așadar, aceasta este credința“, își spuse ea uimită. 
Dragostea, pacea şi nemurirea erau reale, şi ea le învăța- 
se pe toate de la un pirat. 

-Te iubesc, Kenneth, spuse ea cu voce răguşită, ridi- 
când privirea spre el. Să nu mă părăseşti niciodată! 

-Nu îţi pot promite că nu voi muri, dar voi fi mereu 
lângă tine, ca spirit, dacă nu fizic, ţi-o jur, spuse el, și un 
zâmbet firav, intim, îi lumină chipul. Intotdeauna, mur- 
mură el în timp ce își plecă ușor capul și o sărută. 

Fu un sărut de nectar, care îi împrumută puterea 
necesară pentru a-și vindeca în mod miraculos spiritul 
zdruncinat. După sărutul acela dulce, veni un torent 
de foc. 

-Fă dragoste cu mine, Kenneth, te rog, spuse ea 
lăsându-se pe spate şi trăgându-l lângă ea pe perne. 

El o mângâie blând, dar se încruntă ușor. 

- Să ştii că te-ai lovit serios la cap azi, spuse el. 

- Când mă săruţi, nu mă mai doare deloc capul, spu- 
se ea lipindu-și buzele de gâtul lui și simţindu-i inima 
bătând cu putere. Avea un gust sărat și, în lunga lui că- 
lătorie spre nord, îi crescuseră favoriţii, care o înțepau 
acum în mod plăcut. Cred că, dacă doctorul ar fi aici, 
ar fi de acord că tu eşti cel mai bun medicament pentru 
o durere de cap, continuă ea trecându-și o mână peste 
trupul lui. 

Kenneth simţi cum i se oprește răsuflarea în timp ce 
ea îl mângâia. 

- Bine, ai câștigat, țărăncuță neruşinată, spuse el apu- 
când marginea cămășii ei de noapte și trăgândur-i-o peste 
cap. Prevăd o căsnicie în care vei reuşi să obţii tot ce 
dorești, de fiecare dată. 

- Asta va fi ușor, atâta vreme cât ceea ce doresc eşti 
tu, spuse ea râzând în timp ce își lepăda jupoanele de 
muselină. 

Hainele lui ajunseră pe podea, alături de cămașa ei 
de noapte. Kenneth o atinse cu delicateţe, de parcă ar fi 
fost din sticlă, dar răspunsul ei înflăcărat schimbă repe- 
de asta. Pentru prima oară, pasiunea care îi unise din- 
totdeauna era liberă să se manifeste în voie, fără rezerve, 
și deveni în curând râul lor intim de foc, presărat cu 
curenţi de căldură, tandrețe și chiar râsete, toate parte 
din milioanele de fațete ale iubirii. În momentul extazu- 
lui, Rebecca plânse din nou, de fericire de această dată, 
căci nu visase vreodată că se putea simţi atât de întregită 
predându-se fără rezerve. 

După furtună, se odihniră liniștiți unul în braţele 
celuilalt, luminați doar de strălucirea caldă a tăciunilor 
eg Capul lui se sprijinea liniștitor şi cald pe sâ- 
nul ei. 

Rebecca își trecu degetele prin părul lui întunecat, 
în timp ce șuviţele mătăsoase se încolăceau în jurul de- 
getelor ei. 

- O să te pictez ca Vulcan, zeul-fierar, murmură ea. 
Era un munte de forță şi grozav de impresionant din 
punct de vedere fizic. Exact ca tine. 

-Si era căsătorit cu Venus, spuse el ridicându-se în 
capul oaselor, uimit de cât de minunată era ea şi de cât 
de fericit se simțea el. 

- Ai fi putut să îi serveşti drept model lui Boticelli 
pentru Venus a lui: zveltă, elegantă și extrem de atrăgă- 
toare, spuse el sărutând-o între sâni, după care se dădu 
jos din pat şi căută în buzunarul hainei lui boţite. 

Rebecca scoase un mic sunet de protest, care se opri 
când el se întoarse în pat. Kenneth îi ridică mâna și îi 
strecură inelul de logodnă Wilding pe cel de-al treilea 
deget al mâinii stângi. 

- Le fac pe toate de-a-ndoaselea, dragostea mea, spuse 
el sărutându-i mâna, după care își împleti degetele cu 
ale ei. O logodnă începe cu un inel, nu cu o partidă 
de amor. 

- Artiştilor le este permis să se abată de la reguli, spu- 
se ea zâmbind. 

- Se poate să fiu un artist, dar cred, la modul clasic, 
în fidelitate, spuse el pe un ton ferm. Fără amante și 
fără iubiţi. Doar o singură femeie și un singur bărbat, 
un singur pat, pentru eternitate. 

- Nici nu mi-aş dori altceva, spuse ea oferindu-i surâ- 
sul încântător al lui Lilith şi trăgându-l spre ea pentru 
încă un sărut. 


